
^ftam a „i§Mthe** csavargőzösön vitorlázva ápril végén Í876. 



Minden tapasztalt utas ember Amerikába áthajó- 
zásul a sokféle német, francia, angol gőzhajó-társulatok 
tözül legmelegebben, s. mint legbiztosabbat a hajóit 
Liverpoolból inditó Cunardlinet ajánlotta; de ugy 
jártak velem (azaz éri jártam meg), mint Heine mondotta 
volt, tudniillik, hogy minden nehéz alkalommal okos 
embertől kell kérni tanácsot, és mindig ellenkezőjét kell 
tenni annak, a mit tanácsolt. Én is, hallván egy sokszoros 
oceán-jártas barátomtól, hogy a Hamburg- Amerikanische 
Packetfahrt Actien-Gesellschaft hajói mily kényelmesek, 
elegansok és > sebesen járók « ; e társulatnak april 12-én 
Hamburgból, 15-én Havreből induló hajóján rendeltem 
jó eleve helyet (első osztályú cabinért fizetve 480 markot, 
vagyis papírban vagy 270 frt o. ért.). Elhatározásomra 
egy kicsinyes kényelmi szempont is volt befolyással; 
minthogy a legegyszerűbb ut Parison át Havrebe rán- 
dulni, s ott véglegesen elhelyezkedni a hajón. 

Szándékom volt mindenesetre a New-Yorkig teendő 
tengeri ut leírásával kezdeni meg amerikai közlemé- 
nyeimet; tapasztalván, hogy szárazföldi »földieinknek«, 
kiknek — főleg pedig a nőknek, kik nagy számmal 
irigyen esengtek Amerikába utazhatni (a mi nem nagy 



bók férfiainkra) , kilencz-tized része csak azért nem 
vállalkozott, mert féltek a tengeri úttól. 

Tudod-e öcsém, hogyan definiálta egy angol a 
tengeri utazást: » Börtön, súlyosbítva a vizbefulás ve- 
szélyével, úgymond egy tisztes öreg barátom az ország 
föföbirái közül. > Hátha valami Thomas légbe röpiti a 
hajót? Hány hajó veszett el újabb időben is a nélkül, 
hogy tudomásra is jött volna : hol, mi okból, miképen 
vesztek el? Az egyik elégett, a másik talán a tavaszi 
meleggel meginduló jéghegyek közé került s elmerült? 
vagy gözkatlana a légbe röpítette ? hány szenved hajó- 
törést a partokon, mint a Schiller, midőn már a kikötő 
szeme előtt van? és vájjon Thomas pokolgépével nem 
temetett-e már el több hajót, miről a világ soha sem 
fog megtudni semmit? És a legjobb esetben az a tengeri 
betegség valami iszonyatos lehet. « 

Ilyen continentalis közérzület azon föltevésre jogo- 
sít, hogy magának a tengeri útnak egyszerű leírása 
érdekes olvasmányt képezhet, ha az a legrendesebb 

körülmények közt szerencsésen sikerült is, a mi 

azonban véletlenül nem ugy történt. De ne előzzük meg 
az események fonalát. 

Parisban tudtam meg a Hamburg-Amerikanische 
P.-A.-G. ágensétől, hogy a Klopstock, melyen indulandó 
voltam Amerikába, időközben eladatott és helyette a 
»Goethe« fog menni, mely azonban szint oly jó és 
szép hajó. 

April 14-én hagytam el Parist, hol tegnap oly 
hideg és hózivatar volt, hogy Havreig csaknem félbe- 
szakadás nélkül, egy lábnyi hó borította el az egész 
vidéket, s a mindenfelé virágzó gyümölcsfákon lógott a 
zuzmaráz. Havrebe érve a vasútról közvetlenül a már 

a kikötőben horgonyzó » Goethe « -re szálltam fiatal ba- 
rátommal, Frohner János cs. k. lovassági hadnagygyal, 
ki amerikai útjára négy havi szabadságot kapott. Miután 
bejártuk a nem érdektelen várost, s a postáról néhány 
kedves búcsúlevelet hoztunk magunkkal, a hajón ebédel- 
tünk; aztán szemlét tartánk fölötte; mely, a mi a hajó 
nagyságát, szépségét, kényelmes berendezését illeti, első 
tekintetre elég kedvezőn ütött ki. Kettőnknek külön 
cabine-ünk van, egymásfölötti két ágygyal s divánnal, 
mely esetleg ágynak is használható. 

Útitárs kevés volt látható ; a kik Hamburgból jöttek, 
mohón siettek a száraz földet élvezni s künn is háltak 
hotelekben. Mondák, hogy az éjszaki tengeren s a csa- 
tornán át viharos utjok volt; meg is látszott egy-két 
pincéren, kik oly halványan és kimerülten néztek ki, 
mintha vesztőhelyről hozták volna vissza. 

15-én (szombaton) déltájban az áradattal élénkül 
a kikötő. Az óceánra készülő óriás hajók behuzatják 
köteleiket, föl horgonyaikat, leeresztik hidjaikat. A szel- 
lentyük füttye, mint oroszlánok bődülése tölti be a 
léget. Előttünk kezd indulni egy francia hajó, a szintén 
New-Yorkba készülő »Péreire«, a » Goethe « azonban 
megelőzi, s kiérve a kikötőből el is hagyja. Ugy látszik, 
némi gyorsasági verseny forog fenn köztük; de mi arra 
nem ügyelünk. Szemünknek szórakozást nyújt, a mint 
a kikötőből kiérünk, az emelkedett part, erődítési mü- 
veivel, szép kertjeivel, villáival s világító tornyokkal. 

Az elindulás, kivált ily nagy tengeri útra, mindig 
lélekre ható pillanat; az egyéniségtől függ, kire miként 
hat? Útitársaink egy része, a másod osztályból, mint 
sejtem, német kereskedők, nők, férfiak, hangos jókedvvel 
táncolnak a födélen; magam elmerengek az általunk 



gyorsan megkerült francia partnak festői képein ; amott 
fekszik Cherbourg, azután Brest, majd a végpontok, a 
napnyugot felé élesen körvonalzott phantasticus alakú 
sziklaszigetek, Iles de St. Pierre, stb. A hátulsó födélről 
szent ének hangzik át. Egy csapat kivándorló svájci, a 
berni Oberlandból ; egy erőteljes aggastyán, egészséges,, 
bár kissé megviselt, de erős férfiak, nők, lányok, gyer- 
mekek, vagy hatvan személy ; nem érteni őket, de nem 
nehéz eltalálni, hogy Jézus föltámadását ünneplik ájtatos 
énekökkel, melyet el-elkapkod a viharos szél. Ok emlé- 
keztetnek, hogy húsvét előestéje van. 

Vitorláink kifeszitvék, a szél kedvező, gépünk jól 
működik; vigan haladnánk előre, csak az a hintázás, 
volna valamivel szelídebb. így azonban kellemetlen nyo- 
mást gyakorol a gyomorra ; a belekben olyasmit érezni,, 
á mit állítólag bátortalan emberek szoktak érezni, ha. 
veszély fenyegeti ; a fő kezd elfogulni. Lefekszel a felső 
cabine-ben, s egyet szundikálsz; álmodban érzed a 
hintázást, fölébredsz, s kivágyódol a szabad légre. — 
Kimégy, sétálsz, leülsz : de soká sehol sem találod he- 
lyedet. Alkonyodik; csöngetnek ebédre; lemégy, s azt 
látod, hogy három annyira van teritve, mint a hányau 
megjelentek. Senki se kérdezősködik; mindenki tudja^ 
miért nem jelentek meg amazok is. És te — értsd alatta 
e sorok Íróját is — a tengerészi büszke öntudat némi 
érzetével ülsz le az ebédhez, gondolván, hogy szokni 
lehet mindenhez, csak egy kis lélekerő kell hozzá. 

Ez a lélekerő tart másnap délutánig, midőn vagy 
harminc mértföldnyi távolban megkerüljük az angol 
partot, a veszélyes Scilly Islands ellenében, melynek 
Scilláin már sok hajó veszett el. Addig e sorok Íróján is 
befejezte művét a tenger hullámzása. 



Egy ideig a hajó fedelén küzdött az a híres >lélek- 
erö« a természet rút törvényével; azután lebotorkáltam 
a cabine-be, a stewart által rendbe hozattam a helyzet 
igényelte előkészületeket, hogy — ha nem is mint Július 
Caesar, méltósággal — de lehető aesthetikailag essem 
át a tragikomikai sorson, mely ellen nem segit emberi 
tudomány, sem evés, sem koplalás, sem józanság, sem 
erős ivás, sem coculus, sem » Gombos essentiája«, mely- 
ből két üveget útitáskámba dugott csaknem erőszakosan 
^gy jóakaró barátném, nem egyéb haszonnal, mint az, 
hogy az egyik üveg útközben eltörött, s egészen átáztatta 
térképeimet és egy rakás finom szivaromat; másikát 
pedig, miután egy kritikus percben vele szájam ízét 
elrontám, a tengerbe dobtam. 

Nos aztán, milyen hát az a tengeri betegség ? kérdi 
olvasóm. 

Röviden szólva : sok sanyaruságát élveztem az élet- 
nek, de ilyen húsvéti ünnepeket még nem éltem meg! 
A tengeri betegségbe még bele nem halt senki, kivéve, 
ha csak különben is már csak hálni járt belé a lélek ; 
hanem annak is fokozatai vannak, s ugy tapasztalam, 
nem tartozom azok közé, kiken teljesen kifogna. 

Mindazonáltal állapotom negyvennyolc óráig nem 
volt egyéb, mint kínos gondolatok s félálom közti tehe- 
tetlen heverés a cabine keskeny ágyán, közben hányással, 
mindaddig, mig egy csöp találkozik a gyomorban; az- 
után pedig csak émelygés és ökröndözés. Az egész még 
csak elviselhető azon tudatban, hogy nemsokára partot 
érünk, de azon kilátás, hogy ezen állapot eltarthat 
nyolc— tiz napig, egyáltalán nem lélekemelő; a mint 
kínlódásom közben voltak is perceim, midőn meglehetős 

tiszteletlenséggel leckéztem meg magamat, hogy — mi 
szükség volt nekem ide jönnöm ? 

Kedden, 18-án délben, összeszedtem teljes akarat- 
erőmet, kimásztam az ágyból, fölöltöztem, a mi az erős 
hintázás közben nem csekélység az ember kimerült álla- 
potában ; s a nyilt felső sal ónban csináltam magamnak 
fekhelyet, hol a tenger üditő légét élvezettel szivtam be, 
s egész nap egy kis theán s levesen kivül mit sem véve 
be, hevertem. Másnap reá már talpon, harmadnap vigan 
valék, s ezóta máig a legdühösebb hullámzás, a hajónak 
legszeszélyesebb tánca sem tőn legcsekélyebb hatást is 
reám. És — kevés gyenge egyén kivételével — többi 
útitársaink is, a nőket sem véve ki, hasonló módon 
estek át a bajon. Tehát nyájas olvasóm, ha van kedved 
Amerikába menni : a tengeri betegségtől való félelem ne 
tartson vissza! Gsuf dolog, mig benne van az ember: de 
semmi, ha túlesett rajta. 

Most már hajónk előhaladása is kezdett érdekelni. 
Erős éjszak-nyugoti szél akadályozott ugyan, de dacára 
annak 270— 305 tengeri mértföldet tettünk naponkint; 
reméltük, hogy april 25 — 26-ikán New-Yorkba érünk, s 
annál türelmetlenebbül számítottuk az órákat, mértföl- 
deket, s tanulmányoztuk a térképeket, minél unalma- 
sabbnak találtuk a hajón egybegyűlt társaságot. Itt is 
az ideje, hogy a t. olvasót ezzel és a hajóval megismer- 
tessem. 

Félelmünk, hogy a hajó túlnépes lesz, fölösleges 
vala. Első helyen mindössze vagy tizenhatan vagyunk ; 
elférne ötven-hatvan. Csaknem mindenikünk külön 
cabine-ben telepedett le, választása szerint. Egy-két 
fiatalabb ember, kereskedők, gyárosok Német- s Cseh- 
országból, egyikök hazánkból ; három orosz ur, kiknek 



egyike kormányküldötte a kiállításra, másik kettő, ugy 
látszik, gépész- és mérnökszakférfiak s kiállítási biztosok, 
mindannyian müveit emberek; egy idős, csendes, müveit 
német asszonyság; egy amerikai tizenöt-tizenhat éves 
fiu, ki francia s német nyelvet tanulni járt Európában; 
végre the last but not the least, egy amerikai asszonyság 
férjével, vagy másfél éves bébijével egy svájci bonne 
kíséretében. 

Mondhattam volna ugyan egyszerűbben is : »egy 
amerikai család, a férj, neje, stb.« De sokkal helyesebb 
volt az asszonyon kezdeni. Mert mindjárt ezen alkalom- 
mal amerikai családi képpel ismerkedünk meg, a meny- 
nyiben a kissé beteges kinézésű férj az, ki a nap nagyobb 
részén a kis gyermeket hurcolja, ápolja, mulattatja; mig 
a folyvást betegen fekvő, különben csinos kis gömbölyű 
nő pár napig nem is láttatja, s végre igen bágyadtan 
egy fekhelyről a másikra vezetteti magát férje által, ki 
egyik karján őt, másik karján néhány vánkust, plaidet, 
köpenyeget cipel számára. Pár nap múlva azonban 
mylady az asztalnál is megjelent, s behunyt szemekkel 
jóizün falatozott; végtére szemeit is megnyitotta, s a 
társalgásba is élénken belemerült. 

A második osztályban többnyire német iparosok, 
egy berlini korcsmáros, ki Philadelphiában vendéglőt 
akar nyitni, nejével, sógornéjával, két csinos kisasszony,, 
kik ha férjet keresnek Amerikában, könnyen találnak; 
valamennyi vig népség, kik egész nap esznek, isznak, 
énekelnek s bohóságokkal mulatnak; végre egy templom- 
ablak festő Tyrolból, a társaság főfő farceurje, egy kis 
zömök eleven ember, tele bohóckodással, ki ha nem is 
épen finom, de drasticus tréfáival a hajó legnépszerűbb 
embere. Mivelt tónus itt nem uralkodik ; a német közép- 

osztály ezzel nem dicsekhetik, s a szegény két kisasszony 
kénytelen oly élceket hallani, minőkről eddig fogalmuk 
nem volt. 

A harmadik vagyis födélközi osztályban (Zwischen- 
deck, steerage) vagy 300 kivándorló, svájciak, csehek, 
németek roppant gyermeksereggel. Ezek is elég jól elhe- 
lyezvék, nem ugy mint hajdan az egyedül kivándorlókra 
számított szennyes hajókon, melyekről oly sokat olvas- 
tunk hirlapokban s regényekben. E kivándorlók nem is 
olyan ágról szakadt szegények, hanem többnyire föld- 
mívesek, kik a hazájokban eladott kis földbirtok árával 
zsebökben, ellátva elegendő házi eszközökkel, jó ruhá- 
zattal, s több hónapra számított eleséggel mennek át az 
új világba, némelyik Visconsinba, mások Galiforniáig is, 
hol már szerződésileg vár rájuk az általok átveendő 
földbirtok. A hajóosztály, melyben elhelyez vék, egészen 
el van foglalva faládáik, zsákjaik, kosaraik által, melyek 
füstölt hússal, kolbászokkal, szalonnával, veteményekkel, 
bor- és pálinkaüvegekkel telvék. Deszka ágyaik egymás 
fölött telvék ágyiruhával; s habár elhelyezésök sem 
nagyon csinos, sem nem nagyon kényelmes, sem elég 
világos : azonban nem is sokkal roszabb, mintsem hihe- 
tőleg otthonjok volt. 

Ha néhány nap rósz idő áll be s ki nem jöhetnek 
szellőzhetlen odujokból, képzelhetni, mily mephisticus 
levegő fejlődik itt ki, s a hajó orvosának kötelessége 
egészségi rendszabályokról gondoskodni ; a melyek rö- 
viden a helyiségnek chlórmészszel és carbolsavval való 
kifüstöléséből állanak, melynek fullasztó hatása alatt 
valamennyien kifutnak a fedélzetre. Megtörténik ilyenkor 
az is, hogy valamely kis gyermeket alva ott feledtek az 
ágyban, s aztán megfulladva találták. 

A második osztálybeli ebédlő s alvó-kamarák elég 
tiszták, s nagyrészt az utasoktól függ, hogy tiszták 
legyenek, habár nem is oly kényelmesek, mint az első 
osztályban. Itt többnyire csak két, kivételesen három 
személy jut egy-egy cabine-be, s a mennyire szűk helyen 
lehet — toilette kényelméről is lehetőleg gondos- 
kodva van. 

Egyébiránt ez a » Goethe « elég ügyetlenül berende- 
zett. A hajó hátulsó végében, tehát nagy hintázásnak 
kitéve, fekszenek a cabinek ; azután közbeesik a lépcső- 
zet, melynek fölső részén ülőhely, alsó részén bemenet 
egy, a hajó egész szélét elfoglaló nagy salonba, vagy öt 
asztallal minden oldalán, közepén egy kényelmetlen 
ottománnal ; egy szép és jó pianino, két oldalról könyv- 
szekrény, átellenben fényes buffet, csillárok és tükrök; 
az egész fölöslegesen elegáns, de legkevésbé sem kényel- 
mes ; mert egy oldalról ajtai a gőzgép s egyéb illatos 
helyek felé, más oldalról a nyilt lépcsőzetre nyilva — 
állandó léghuzamnak van kitéve a nélkül, hogy szellőzve 
volna. A sálon két oldaláról corridorokba érni, hol a 
gépezethez, a kapitány s többi tisztség cabinjeihez, — 
s túloldalról a másodosztályú étterembe van a bejárás. 
Túl azon a konyhák, az éléstár, a jégverem stb. Átalán 
nem is képzelhetni, hogy ily nagy tengeri hajón mennyi 
helyiség van, mennyi ember, mennyi holmi fér el ! Például 
a hajó hátulján cabinejeink alatt van a vizmedencze, 
melyet az elindulás előtt a kikötőben ivóvizzel megtöl- 
tenék, mely hat-hétszáz embernek két-három hétre ele- 
gendő kell hogy legyen italra, főzésre, mosakodásra. 

Mint mondám, folyvást ellenünk volt a szél; de 
elöhaladásunk rendesnek volt mondható. Szép idő, eső 
s vihar váltakozott. Szép időben a hajó összes lakos- 

sága a fedélzeten van: társalog, olvas, hever; a2 első 
osztályban egy cricket forma játék folyik; a harmadikon 
a svájci gyerekek, mint fiatal medvék, birkóznak s vetik 
egymást a földre; a megnőtt ifjak, mint megannyi 
athleták, mindennemű viadalban gyakorolják magukat; 
például ketten egymással szemben leülnek a földre, 
talpaikkal egymásellen támaszkodnak, mig nyakukba 
erős kötelet vetnek, s most már ki birja a másikát föl- 
emelni. Este felé előhozzák a nagy kintornát, s szél- 
muzsika mellett foly a tánc. 

Ez mind igen szép időtöltés ; time-killing ; de végre 
is unalmas, s mindenki legszívesebben beszél arról, 
mikor érünk New-Yorkba ? kedden-e vagy szerdán ? 

Azonban csak péntek volt, april 21 -ke; és elértük 
eddig az éjszaki szélesség 44., 48. s a nyugati hossz. 
40., 59. fokát, — közeledvén a Neufoundland zátonyá- 
hoz, — épen az »ördög lyukán« voltunk, hol állítólag 
a tenger feneketlen. Reggel esett, délután a szél orkán- 
szerü lőn; hajónk ugy hintázott, mint eddig soha, de 
nem tudtuk okát ; s ha a hullámok átcsaptak hajónkon, 
a mi eleinte nagy mulatságot okozott, azt hittük, csak. 
a vihar az oka. 

Ebéd után nyolc óra lehetett; künn sötét volt, a 
vihar dühöngött ; a hajó jobbra-balra gurult és ugrált ; 
minden kifordult helyéből; a hullámok és a gép zaja 
közé a födélzetén, mintha már az árbocok törnének, 
olyan dörömbölés, s a szekrényekben lehulló edények 
csörömpölése vegyül ; a corridorba szakad a viz vala- 
honnan s nem győzik kihányni; mára salonba is behat; 
egy fekete macska miákolva fut be a salonba ; a férfiak 
feszült, a nők ijedt arccal kisérik a helyzetet. . . Egyszer 
bejön a kapitány s komoly arccal ül le közénk, s az 



amerikaihoz fordulva, jelenti, hogy »nagy bajban va- 
gyunk... a csavar eltörött... nyugtassa meg myladyt, 
hogy veszély nincsen; »no danger at all« : csakhogy 
tovább nem mehetünk; vissza kell fordulnunk Európa 
felé, mert a szél ellenünk van ; pedig hajónk megszűnt 
gőzhajó lenni s csak a vitorlákra vagyunk utalva !« 

Emlékezetes éj várt reánk; és csak kevesen lehettek 
köztünk azon kellemes hiedelemben, hogy reá még soká 
fogunk emlékezni ; vagy azt odahaza emlegetni : mely 
hiedelem magában nagyon vigasztaló volt volna. 

Tehát a csavar letörött ! A megdöbbenés általános^ 
de az első zavarban senki se látja be az egyszerű situatió 
egész kétségbeejtő voltát; és ha az uralkodó vihar azon 
percben lecsendesült volna, mindenki könnyű lélekkel 
nyugodott volna belé. 

Én igyekeztem lehetőleg összeszedni eszemet, s 
mint veterán vezérczikk-iróhoz illik : »constatálni a 
helyzetet. « Az az egy világos volt, hogy hajónk rögtön 
degradáltatott. Többé nem csavargőzös, semmiféle gőzös, 
hanem egyszerű vitorláshajó. Még pedig rósz vitorlás- 
hajó, mert nem annak építtetett; alkotásában a súlypont 
nem a vitorlákra, hanem a gőzgépre van fektetve. Kér- 
dés, vájjon kedvező szél mellett is lehet-e ezen hosszú 
colossussal előhaladni? kedvezőtlenben manoeuvrirozni? 
A mig kedvez a szél : talán bizton mehetünk vissza 
Anglia, illetőleg Irland partjai felé; és oda érhetünk két, 
három — négy hét alatt? Ha pedig a szél megszűnik: 
lavírozhatunk hetekig; vagy ha ellenszél jön: visszavisz 
a hol tiz nap előtt voltunk; mert az ocean oly szép nyilt, 
erre is ut, arra is ut : elvetődhetünk akár Grönlandba, 
akár Afrikába, mig véletlen segítség nem jő. És minő 
véletlen, minő óriás szerencse kell ahhoz, mig oly hajó- 

val találkoznánk, mely rajtunk segíthet is, mely átveheti 
az utasokat vagy elremorqueroz v^alami kikötőbe, — a 
mi szinte hihetetlen. Az alatt kifogyunk az eleségböl, 
vagy megöl a bizonytalanság, a kedély hánykódása, az 
unalom. 

Vagy végre partokhoz érünk, s idomtalan, nehezen 
forgatható hajónk zátonyra kerül vagy sziklákra dobatik 
a szél által ; s akkor, mielőtt magunk is észrevennők : 
elvesztünk mindenestől, mint a »Goethénk« ikertestvére 
a »Schiller« és mint ezer más hajó. 

Egyelőre azonban még ennyire sem vagyunk : mint- 
hogy a dühöngő viharban gőz nélkül vissza sem fordit- 
hátni a hajót, mert ha a szél oldalt kapja, — ha föl nem 
billenti is, — de bizonyosan lefújja tetejét s mindent, 
a mi födelén van, az árbocokkal együtt, mint a kártya- 
várat. 

Ez volt a mi állapotunk. 



B. 

Vitorlázásunk. Naplójegyzetek május 6-áig. 

Mint mondám, emlékezetes éjszaka várt reánk. A 
leghosszabb,* melyet eddig megéltem. 

Az órák egyformán haladnak. 

A hajó, mint előbb, Amerika irányában fekszik, 
jobbra-balra hányatva, föl-alá löketve, mint dióhéj. A 
gőzgép iszonyú pufogásokkal működik tovább ; nem láttuk 
be, hogy minek, miután csavar nélkül nem mozdíthatja 
előre a hajót ; s mint valami óriási mozsár vagy pokol- 
beli pöröly olyanokat üt, azt hiszszük kiüti a hajó alját. 
A vihar nem hagy alább. Éjfél felé jár az idő ; az első 

helyen összedugjuk fejeinket, s csüggetegen cseréljük ki 
nézeteinket. 

Az egyiknek most jutott eszébe , hogy a hajó már 
dél óta egészen szokatlan anormális módon hánykolódott 
s néhányszor mintha meglökték volna, olyanokat szökött. 
Nyilván már akkor tördeltek le a csavar egyes lapátjai; 
s csak az utolsó tört le este. A gőzgép pufogása sem 
este kezdődött; már előbb kellett bajának lennie; és 
orosz technikusaink már előbb gyanakodtak, vájjon e 
géppel nem fogunk-e megakadni, mielőtt New-Yorkba 
érnénk, és szerintök igy történt volna, ha a csavar nem 
törött volna is el. 

Másikunk a Pereirevei valö versenyzést okolta, 
e miatt erőltették meg ellenkező szélben a gépet, s ebbe 
tört bele a csavar. Ezen társulatnak vezér-elve — a 
gyors menetek , mert a gyorsaság hirt csinál s költség- 
kíméléssel jár. A Hamburg-Amerikanische P. A. G. baja 
úgyis financiahs. Sok a hajója, nagy a concurrentia ; a 
legtöbb átmenetre rá kell fizetni, tehát takarékoskodni 
kell. Takarékosságból történt, hogy — a mi egy nagy 
oceani ut előtt menthetlen — Havreban meg sem vizs- 
gálták sem a csavart, sem a gépezetet ; pedig Hamburgból 
jövet is merültek föl aggodalmas jelenségek. Ez mind 
azonban igen magyarázható. A »Klopstock«-ot, melynek 
12-, illetőleg l5-én kellett volna elindulni, az utolsó 
napokban eladták, és a » Goethe <-t hirtelen rántották elő 
helyébe. Ezt a > Goethe «-t is amegbukott :^Adler« nevű 
társulattól, melylyel a Hamburg-Amerikanische fusionált, 
vették át, s hihetőleg akkor sem volt a legjobb állapot- 
ban. Szóval egyszerre — de kissé későn — kisült, hogy 
nagy járatlanság s könnyelműség volt tőlünk ezen tár- 
sulat hajójára bizni sorsunkat. 

Senkinek sem láthatni szivébe, s nem tudni, meny- 
nyire hatalmasodott el benne a veszély érzete. Azonban 
mindamellett, hogy mindenki valószínűbbnek tartá, hogy 
elveszünk, mint azt, hogy megmenekülünk, a »conte- 
nance«-t senki sem veszité el, — még az öreg német 
asszonyság sem; ki csak lehajtá fejét karjaira, s mozdu- 
latlanul hallgatta a nem vigasztaló társalgást. Mindany- 
nyinak eszébe jutott az »otthon« ; s mennyire meg fognak 
rémülni szülei, rokonai, gyermekei, ha meghallják, hogy 
a Goethe nem jött meg New-Yorkba és nem tudni hova 
lett ? 

A rémes éjszakával, melyet álmatlanul s fölöltözve 
hevertünk át, megszűnt a vihar is ; nem ugyan az erős 
szél, melynek iránya nem változott, és nagy szerencsének 
kellé tartanunk, s kapitányunk iránti bizalmunkat nem 
kevéssé emelé, hogy sikerült hajónkat szerencsésen meg- 
fordítani; s most már, april 22-én, kifeszített vitorlákkal 
haladunk vissza Európa felé, ki tudja meddig? Ameddig 
a szélnek tetszik. 

Egyelőre gőzgépünk is működik, legalább mozog, s 
koronkint nagyokat puflfog. Minek mozog? A kapitány 
állitja, hogy ámbár nincsen csavarja, kissé löki előre a 
hajót? Azt hiszem, csak a tudatlan utazó sereget áltatják, 
vagy önmaguk nem akarnak megválni a gondolattól, hogy 
> gőzhajó « az övéké. 

Délután eső állt be , de a szélirány jó, s meglehe- 
tősen haladtunk előre, 4 — 6 mfldet óránkint. Senki se 
hitte volna, hogy a hajó vitorlával is vihető előbbre; 
Meyer kapitány maga sem sejtette, mert ő íi Goethét most 
vette át, és első útját teszi vele. Ha már; e tény némi 
bizalmat költött a kedélyekben, fokozta azt, midőn hire 
ment, hogy Meyer a legjelesebb kapitányok egyike, ki 

több hajót a legkedvezőtlenebb viszonyok közt — egyet 
pláne a kormányrúd elvesztése után — szerencsésen 
partra hozott , s a kormány által nagy éremmel tüntet- 
tetett ki. 

A könnyebbült általános hangulat és csendesebb éj 
következtében üditő álom ringatott be , melyre a nagy 
izgalom után szükség is volt. 

April 23-án vasárnap: meglehetős szél és kedvező 
irányban. 

Az étkezésbe némi takarékosság hozatott be, nem 
lehetvén tudni, a meglevő készletből meddig kellend e 
4 — 500 embert eltartani. Az étkezés amerikai szokáshoz 
alkalmazott. Az első reggeli kezdődik beefsteakkal s 
borjuszelettel, tojás, burgonya s sajt kíséretében, utána 
thea vagy kávé. Azután déli 1 óra tájban a lunch ; hideg 
húsok, füstöltek, pikansságok, melyek az éjszak-német 
Ízlés szerint a heringek s heringsaladok s kartoffel sala- 
dokkal tarkázvák, egy nap mint más nap a megutálásig. 
Esti 6 után az ebéd, rósz leves, halak, kétféle jó sült hus, 
marha, borjú, juh s szárnyas állatok, valami ragout, 
ritkán élvezhető zöldség, tészta, fagylalt, dessert. Kilenc 
és tiz közt még thea süteményekkel. Fölösleges sok, bátran 
reducálhatni, csak majd roszabb ne legyen. 

Ebédnél pezsgozés. Ebéd után fiataljaink népünnepet 
rendeztek, összekötve versenyfutással, birkózással, mely- 
ben az összes népség gyereke s nagyja részt vőn ; s a 
svájciaké az oroszlánrész ; a nyerők díjai több-kevesebb 
palack sör, mik háládatos jókedvvel fogadtattak. A nap 
gyorsan öletett meg. 

Ma már a gép megszűnt működni. A hajó gépésze 
szerint helyre akarják igazítani menet közben, hogy ne 
kelljen majd a kikötőben időt vesztegetni vele. Orosz 

technikusaink gyanakodnak, hogy nem tudják helyreiga- 
zitani ; s folyvást keresgélik, hol a baj ; szétszedik, meg 
összerakják, kopognak és kocognak rajta, eredménytele- 
lenül. Este a szél alább hagyott ; ellenben aggodalmaink 
fölébredtek, s nem engedtek aludni. 

April 24. Az idő nagyon is szép, a szél gyenge, 
megyünk kelet helyett délnek, Anglia helyett Spanyolor- 
szág felé. Nyomorult elöhaladás ; csüggedt hangulat. 

A távolban egy gőzhajó merül föl. Hajónkon fölvon- 
ják a vész-zászlót. Ugy látszik elkéstünk vele, s nem 
vettek észre ; a hajó eltávolodik. Egy óra múlva a hajó 
ismét közeledni látszék, s mind határozottabban tartott 
felénk. Megértette, hogy itt baj van. Közeledtére hajónkon 
elkezdődött a jelekkel való táviratozás ; föl-le húztak 
többféle zászlót, mialatt a gőzös egészen közel jött. 
»Amérique« nevű francia hajó, mely New-Yorkból jő. 

A gőzös közeledtére leirhatlan mozgalom állt be 
hajónkon. Az egész utas sereg kifutott a fedélre, s az 
összes hajószemélyzetnek volt dolga. Néhány vitorla 
bevonatott, hogy csendesebb legyen hajónk állása ; egy 
lifeboat (életmentő csónak) kibontatott kötelékeiből ; hat 
markos evező s egy hajós tiszt ült bele, a kapitány kijött, 
egy csomagot adott át levelekkel, egyik az Amérique 
parancsnokához, másik távirat Hamburgba a társulat- 
hoz, stb. A csónak lebocsáttatott s szerencsésen átjutott ; 
ott kötelén felhúzták a leveleket, a csónak visszajött. A 
hajók egymást üdvözölték s a gőzös elhagyott. 

Egy kis ámulat és csudálkozás állt be. Oly közel 
állt hajónkhoz az Amérique, hogy jó szemmel az egyé- 
neket is ki lehetett venni rajta. Irigyen néztek át a mieink, 
s különös érzéssel a boldogokra, kik biztosan hajtanak 
Európa felé, s pár nap alatt ott lesznek; egynémelyek 

szemeiben könnyek ültek. Volt, a ki azt hitte, hogy csak 
a kapitánynak kell szólni, s az azonnal átviteti a francia 
hajóra. Azonban kérdés, hogy ez befogadhatott volna-e 
valakit ? és hány személyt ? És ha például nem fogadhatná 
be az első osztályról valamennyit : hogyan döntessék el, 
ki menjen át? És aztán lehet-e várni idegen hajótól, 
mely utasokat szállit, hogy egy fél napot eltöltsön más 
hajó utasainak fölvételével, ha ezeket közvetlen életve- 
szély nem fenyegeti ? De végre a hullámzás és szél is oly 
erős volt, hogy nem lehetett volna életveszély nélkül 
annyi személyt átszállítani, kivált málhákkal ! 

Az egyetlen a mi boszanthatott, az volt, hogy nem 
küldtünk magunk is levelet át, mely rokonainkat néhány 
nap alatt elérte, és félig-meddig megnyugtatta volna 
hogylétünk iránt? De a hajó jötte-mente oly hirtelen 
volt; másrészt annyira nem tudtuk, miben álland a talál- 
kozás, vájjon nem fog-e signalok: kicserélésére szorítkozni? 
— hogy levél küldésére nem is gondolt senki. 

A hajó elmentét egy kis kiábrándulás kisérte. Pedig 
általa mégis két dolgot nyertünk : az egyik hogy néhány 
nap múlva az egész világon távirva leend a Goethének 
holléte ; s rokonaink, barátaink legalább tudni fogják, 
hogy el nem vesztünk; a másik, hogy Hamburgból gőzöst 
küldhetnek segítségünkre. És igy helyzetünk lényegesen 
javult. 

A sors tréfái közé tartozik, hogy ugyanez az Amé- 
rique egy izben a tenger közepén elhagyatott, mint sülyedö 
félben levő ; s a rajta volt utasok egy véletlenül segítsé- 
gökre jött más franczia gőzösre tétettek át ; — a franciák 
elhagyták a hajót, gondolván, hogy lyuk ütődött rajta, 
s el kell merülnie, mert a viz folyvást emelkedett benne, 
dacára a folytonos szivattyúzásnak. Azonban az elhagyott 

hajó nem merült el, s másnap egy arra vetődött angol 
hajó elfoglalta, és azt — miután a vizet kiszivattyúzta — 
szerencsésen hazavitte ; s később drága pénzen vissza- 
vették a franciák. A rejtély máskép nem volt magyaráz- 
ható, mint akkép, hogy a franciák a confusióban a helyett, 
hogy a vizet kiszivattyúzták volna, inkább folyvást be- 
szivattyúzták, mig azt hitték, hogy a hajó menthetetlen. 

April 25-kén erős, de nem egészen kedvező szél,, 
mely oldalra fekteti teljesen föl vitorlázott hajónkat. 
Valaki azon félelmét nyilvánítja, hogy anagy erőködésben 
eltörik a kormányrúd. Ez elég arra, hogy a többiek is 
aggodalomba merüljenek. Hiszen igaz, még ez kellene ! 
De minő bolondság mindazon bajra gondolni, a mely 
helyzetünkben még érhet, ha nem tehetünk semmit annak 
megelőzésére ! 

April 26— 27-kén az idő változó; hol verőfény, 
hol eső, de a szél kedvező; 10—11 mfdet is teszünk 
óránkint. Nappal olvasás, firkálás. Sokat olvasok Ame- 
rikáról, ámbár már kételkedem, fogom-e látni ? Ki tudja 
mikor ? és milyen physikai s erkölcsi állapotban érünk, 
ha érünk partra ; s lesz-e kedvem e rut óceánnak még 
egyszer neki menni? Délután shuffle board a hajótetőn; 
este a tyroli festő mulattatja a társaságot, hasból beszél, 
siró gyermekeket, tengeri betegségben veszkődőt produ- 
kál ; a publicum mulat, és sok sör fogy. 

Ápril 28-án: Megyünk ugyan előre, de nem a 
kellő irányban; hanem a hogy a szél engedi. Legrö- 
videbb vonal lett volna Quenstownba ; eleinte erről is 
beszélt a kapitány. Ma kisült, hogy erről szó sincs és 
nem is volt; mert már az Amérique által elküldött 
sürgönyben is azt jelenté, hogy Plimouthnak tart ; hol 
a társulatnak rendes kikötő helye van Amerikából jövet, 

s hol a dockokban saját munkásait használhatja. Ez 
aztán kevesebbe is kerül, mint hogy ha más kikötőbe 
megy, mert a kikötés költségei másutt tetemesek. 
Végre ha Quenstownban köt ki; meg is szökhetnek uta- 
sai egy angol hajóval; hanem Plimouthból kénytelenek 
lesznek vele visszamenni Amerikába. Kezdjük sejteni, 
hogy különben jeles kapitányunk az üzlet embere is ; 
miután minden kapitánynak tantiémeje van az utasok 
számától : szépen együtt akar tartani. Este a mi svájczi 
emigránsaink karban énekeltek; egyszerű, mélabús, de 
tetszetős dallamokat. Az egyik különösen megható volt, 
melynek refrainje: »Schwer war es vom Vaterland zu 
gehen; wenn die Hoffnung nid war aufs Wiedersehn!« 

April 29. Miladyt a lépcsőn levezettem a salonba 
ebédre. Igen nyájas volt; és tiz évvel fiatalabb, mint 
a mikor grimaceokat csinált. Azt hiszi, hogy nem jó 
ilyen sok férfinak egyedül lenni, t. i. nők nélkül. Mi 
is azt hiszszük. Hanem ő azon indokból hiszi, hogy 
«z nem jó, mert a vallást egészen elfeledik, már t. i. 
a férfiak. Az is nagy baj szerinte, hogy a német ha- 
jókon nincsen >pastor« jelen, mint minden angol hajón 
van. De már erre nézve azt hittem, hogy bizony ennél 
nagyobb bajunk is van. 

Tegnaptól ma délig 117 mfdet haladtunk. Voltak 
napjaink, hol 116, sőt 240 mfdet haladtunk előre. 
Altalán estig 1300 mértföldet tesz ki, a mit visszafelé 
tettünk. És elértük a 48.48 éjsz. és a 8.50 nyűg. fokot. 

April 30. Reggel keleti szél. Változásképen 
Franciaország felé tartunk. 

A láthatáron fölmerül egy hajó. Állítólag francia 
hadihajó. Egy hajótiszt több útitársunknak társalgás 

közben azt mondja, hogy ha e hajónak mi jelt adunké 
az segítségünkre jönne; mert ez egy hadihajó, mely- 
nek eí a kötelessége és csakis ilyen célból cirkáU 
Ezeknek sem kellett több, s neki hevülve hozzám jöt- 
tek, hogy menjünk a kapitányhoz, s hivjuk föl, hogy 
adjon jelt; megfoghatatlan levén, hogy ezt magától 
nem rendelé el. 

Nehéz volt kihúznom magam a bizalmas fölhívás, 
alól, s megyünk a kapitányhoz, ki éjjeli fáradalmait 
aludta ki épen cabinejében s már magában nem jó 
kedvre hangoltatott a félbeszakítás miatt, de midöa 
hallotta, miről van szó: roppant tűzbe jött; azonnal 
elöhivta az illető tisztet, ki egy ideig hímezett hámozott^ 
s szerette volna hazugságban hagyni az illető urakat^ 
de sikertelenül; — a kapitány őt erre amúgy tenge- 
részileg lehordta, s azután felénk fordulva monda: 
>Uraim,ez a legnagyobb szamár a hajón, hogy adhatnak 
ennek hitelt! Ha az a hajó még német hadihajó volnál 
de francia, és nem is hadihajó, hanem vitorlás hajó> 
mely Njoagotindiába megyén! De ha hadihajó volna, 
is, hogy képzelhetik, hogy az félbeszakítsa eléje szabott 
útját, és segítségére jöjjön hajónknak, mely épségben, 
van vitorla alatt, s nincs imminens közvetlen vesze- 
delemben ? ! Hát azt lehetőnek tartják önök, hogy innen 
vagy 4 — 500 mfdre a parttól remorquerozhatni egy 
kikötőbek Meg voltunk szégyenitve; azaz én csak 
nevettem magamban, Mephisto módjára. A scenát álta- 
lános kibékülés, és champaigne-c o c k-t a i 1 követte, 
mely fölséges italnak (amerikai társunk szerint: >hot 
town and jerry« a neve) készítése a következő : egy 
üveg pezsgő, vagy negyed meszely »Angostura-bitter^ 
nevű liqueur ; néhány szelet citrom, s kellő meimyiségü 

jég, s azt jól össze kell rázni,, mig egybeolvad. Az 
ember mindennap tanul valamit. 

Egész nap azonban igen kellemetlen hatású apró 
hullámok, melyek a nagy hullámzásnál sokkal türhet- 
lenebbek, hideg szél ; az ocean ma fekete pocsolya. Az 
embernek sehol sincs maradása ; lenn kellemetlen, fönn 
hideg; s ehhez a tudat, hogy nem haladunk előre! 
Söt egy napi erős szél visszavethet ismét nyolc napra! 

Május elseje. Az idő gyönyörű; s ha a szél 
kedvezne, 24 óra alatt Plimouthban lehetnénk. De a 
szél ellenkező, s jóformán veszteglünk 48.55 éjsz. sz., 
6.36 ny. hosz. fokon. Tegnap déltől ma délig alig 
tettünk 80 mértföldet, azt sem egészen célunk felé. 

Május 2. Az éjjel két gőzössel találkoztunk. Ha- 
jónk röppentyűkkel adott jelt magáról. Az egyik Nyugot- 
Indiákba indulván, nem szentelhetett annyi időt, hogy 
Plimouthba vigyen. A másiknak nem volt elegendő szene; 
s a kapitány nem is tudja, hova ment. Azonban azt 
rebesgetik, hogy elvitt volna magával, de 800 fontot 
kért ; kapitányunk pedig csak 600 fontot volt hajlandó 
adni. 

Napközben két kalauz hajó érintkezett velünk. 
Ezeknek üzlete cirkálni e tájon, s a veszélyes Scilly- 
Island kikerülésében és a plimouthi kikötő elérésében 
segédkezet nyújtani. A kapitány szerint ezen kalauzok 
nagy rablók ; a mennyiben ha egy ily kalauzt fölvennénk 
hajónkra s az szerencsésen Plimouthba jut, az magának 
tulajdonítja az érdemet, s mértéktelen követelésekkel 
állna elő, miket az angol biróság meg is itél. 

Tényleg mit segithet a kalauz ? Nekünk jó szélre, 
vagy erős gőzhajóra volna szűkségünk, hogy odább 
jussunk. Azonban az egyik kalauz tiz forintért magára 

megy, s onnan a kapitány táviratait Hamburgba, s Pli- 
mouthba föladja. A vérmesek azt remélik, hogy holnap 
reggel Plimouthból elénk küldenek egy gőzöst, s az délig 
utolér, és este Plimouthban leszünk. Én nem hiszem. 

A másik kalauzhajóról néhány font friss halat 
vettünk, estére meg is ettük ; és e maqueraux-k, miknek 
fajtáját még 1 7 nap előtt silánynak találtuk, rendkívül 
jól Ízlettek. Bizony meguntuk már a mindinkább vadszagu 
juhhúst és baromfit, és a surrogat leveseket, miket vörös 
bor, víz, liszthabarék és mazsola szőlőből készítenek, és 
a kiéhezett westphalíai s más éjszaknémet tartományo- 
kon kivül ember sehol meg nem enne! Hát még a 
sok hering és krumpli, és aztán változásképen hering- 
saláta és krumplisaláta ! És a borjufö ismét mazsola- 
szőlővel és mandulával. Oh ez a német g^^omor mit nem 
emészt meg! 

Egyébiránt gyönyörű csendes idő volt, 10 — 12 fok 
meleggel. Este a Scilly Islands felől tisztán láttuk a 
világító tornyot. Ezt a pontot kellene megkerülni, hogy 
a csatornába jussunk. De nem bírjuk. 

Májú s 3. Oh ez a tengeri utazás jó iskola. Kifejti 
az erélyt s resignatióra tanít. Ez látszólag paradox, de 
nem az. A lemondáshoz is erő kell, mert nehéz a legvő- 
zése bár tehetetlen óhajoknak. 

A tegnapi remények ma már íllusíóknak bizonyultak. 
A kapitány ma oda nyilatkozott, hogy reggel a társulat 
ágense megkaphatja ugyan a telegrammot Plimouthban, 
s meg is alkudhatík egy gőzössel, mely utánunk jöjjön : 
de maga nem kötheti meg a szerződést, hanem előbb 
Hamburgból kell felhatalmazást kapnia. Mert nagy ösz- 
szegről van szó : nyolcszáz vagy ezer fontról. 

A ki ismeri a részvénytársulatok kezelését, elkép- 
zelheti, hogyan fog összeülni az igazgatóság Hamburg- 
ban, s összehívni a Verwaltungsrathot ; s ebben a majo- 
ritás miképen fogja sokallani a költséget, s bölcsen azt 
határozni, hogy legjobb lesz várni, majd megfordul a 
szél, s a Goethe magától is eljut Plimouthba, miután 
már oly közel van a csatornához. 

Addig mi úszhatunk, ehetünk borlevest és hering- 
salátát, és Philadelphia — marad ott a hol van. 

Orosz barátaink csendesen dühösek. Nem csak 
számos és értékes orosz kiállítási tárgyak vannak a hajón, 
hanem az orosz tárlat fölállításához szükségelt szekrények 
is, ugy hogy ezeknek meg nem érkezésök miatt amazt be 
sem rendezhetni. 

És az én elvesztegetett időmet ki fogja megfizetni! 

Nemde tisztelt barátom! és nyájas olvasóm, ez a 
» Napló « rendkívül unalmas? Az bizony ; de átélni unal- 
masabb, mint olvasni. Aztán legalább élethű mint napló. 

Május 4. Gyönyörű meleg májusi nap. A tenger 
tükörsima, hajónk mozdulatlan fekszik. Sirályok serege 
szárnyalja körül, unalmas károgással. Minden percben 
tiz— busz hajót látni; de segítség nem jő. Szegény derék 
kapitányunk, ki az éjeket is hídján tölti, kivált most a 
csatorna és a Scilly Island közelében, már maga is ideges 
kezd lenni. Reggel egy pohár sherryhez mellém ült a 
salonban, s egészen őszintén elmondá, mily kevéssé való- 
színűnek tartja, hogy hamarjában vontató gőzös jöjjön 
elénk! Kérdés: akad-e Plimouthban, s nem formál-e tel- 
jesithetlen követeléseket? Legfölebb azt remélhetjük, 
hogy a szombaton Havreből jövő Frisia, vagy a vasár- 
nap erre New-Yorkból visszajövő Pomerania átveend 
bennünket. Hogy nem lesz bajunk, az az ö gondja. 

De fogytán vagyunk, az eleségnek nem annyira, mint a 
viznek. 

Délután két hajós bárka ólálkodott körülöttünk* 
Hárman készek voltunk elmenni az angol partra, Pen- 
sancebe, hova este vagy holnap reggelre Ígérkezett be- 
szállítani. De lehet-e bennök bizni? nem ismervén a 
partokat, mit tudjuk hová visznek ? A kapitánytól kértünk 
tanácsot. >Kinderchen« — úgymond — szokása szerint, 
én nem akarlak semmire rá beszélni, de nem tanácslom, 
hogy menjetek. 

Fogadtuk tanácsát, bármi csábitó volt a gondolat^ 
holnap reggel az angol parton lenni, vasútállomáson : 
resignáltuk magunkat. 

Alig múlt el félóra, mondják, amott jő egy gőzös s 
egyenesen nekünk tart. Némelyek már látni vélik, hogy 
vontató hajó. Reménytől elszokva, egykedvűen vettük s 
elkezdtünk shuffle board-t játszani, — mikor egyszerre 
csak közelünkben volt, zászlóján a társulat firmájával. 
Csakugyan vontató hajó, mely Plimouthból jött elénk, s 
már tegnapelőtt keresett. 

Jó ideig tartott, mig lelkünkben gyökeret vert annak 
nyugodt öntudata, hogy — meg vagyunk mentve. 

» Holnap reggel Plimouthban leszünk Kinderchen ! 
Ugy-e bár, jó volt el nem menni a halászbárkával ?« 
monda gunyorosan. 

Május 5. Az éjjel egy második vontató gőzös csat- 
lakozott hozzánk, mert az egyik nem birt volna el. 

Déltájban szerencsésen kikötöttünk Plimouthban, 
három heti kalandozás után. Kissé meguntam ugj^an az 
óceánt, de néhány nap múlva visszaindulandok Amerika 
felé. Qui perdidit numei-um, incipiat iterum. 

c. 

(geW'York, május Í6, 

Itt vagyok szárazon. A hires New-Yorkban, az éjszak- 
amerikai Unió nem deciaráit, de tettleges fővárosában, 
melyet a bombastot kedvelő amerikai > Imperial City < -nek 
nevez. De én nem hagyom el előbb szobámat, mig be 
nem fejeztem e levelemet, melyben röviden előadom, hogy 
miképen értem el az előbb eltévesztett célt. 

Szombaton, május 6-án esti 9 óra tájban szállittat- 
tunk át, mi t. i. a szerencsétlen Goethe első osztályú 
utasai, a plimouthi gyönyörű kikötőben alig megérkezett 
»Frisiára«, mely azonnal a holdvilág fényénél, s öt- 
hat világító torony irányadása mellett tovább indult. 

A >Frisiá«-nak Hamburgból s Havreböl jött utasai 
nem a legjobb kedvvel várhattak reánk, mert elegen levén, 
attól tarthattak, hogy kevés kényelmökben is háborgatni 
fogjuk; mi pedig attól tartottunk, hogy mint a kikre nem 
számítottak, jól össze fogunk zsufoltatni. Ez utóbbi meg 
is történt ; hármasával szoríttatván be egy szűk cabinba. 
Mindazonáltal a sors kedvezményeként fogadtuk már 
azt is, hogy » gőzhajó* van ismét talpunk alatt; s most 
már minden kínos pillanattal legalább előbbre haladunk 
célunk felé. 

A Frisián rokonszenves társaságot találtunk, több- 
nyire Lajthán túli > hazánkfiait «, az osztrák kiállítási 
bizottság néhány tagját, kik jóttevő szivélyességgel 
fogadtak; közülök kiemelendőkKanitz Eduárd és Pontzen 
Ernő magyar hazánkfiai. Nagy érdekeltséggel tudakolták 
tőlünk argonauti kalandozásunk minden részleteit, s 

mindannyian, de főleg a nők elismerték, sőt túlságosan 
magasztalták elhatározottságunkat, melylyel annyi baj 
után rögtön vissza indulánk az óceánra. 

A nap hőseinek dicsőségében sütkéreztünk a » Goethe 
passagierjai« , s mint veterán tengerészekre, irigyen 
tekintettek reánk az újonc tengeri utasok, kik még néhány 
napig küzdöttek a tengeri betegséggel, mig mi vigan 
voltunk. 

A >Frisia« igen jól menő hajó; naponkinti utunk 
273-tól 323 mfldig terjedt. Az időjárás az előhaladásnak 
kedvezett, de rendkívül változó volt. Egy-két nap 10 — 14 
fok meleg, máskor leszált SVa fokra; némely napon 
átéltünk világos verőfényt, esőt, sürü ködöt, melyet 
ismét erős nyugati szél kergetett el. A tenger áramlatai 
szerint különbözik a viz és lég mérsékfoka is. A hideg 
lég és az öböl-áramlat (Golfstrom) melegebb vizének 
találkozása idézi elő a Newfoulandbankon túl csaknem 
állandó ködöket ; a légmérő gyors leszállása, s metsző 
szelek jelzik a jéghegyek közeledtét: a hajóknak ezen 
utón két legveszélyesebb ellenségét ; mig az áramlatok 
találkozása okozza különféle ülledékei által anewfound- 
landi zátony alakulását 

A Frisia utvonala nem egészen felelt meg a Goethe 
vonalának, inkább nyugatnak tartott. Plimouthból kiin- 
dultunk utáni ötödik napon értük el körülbelől a fatális 
* ördög lyukát c, hol a Goethe csavarja eltörött. Május 
1 3-án kora reggel már halászbárkákat láttunk Newfou- 
landból; 14-én 4?.io éjsz., GO.u ny. fokot érve el, már 
azon megnyugvásban lehettünk, ha most baj történik is 
a gőzgéppel, nem többé Európa, hanem Amerika valamely 
kikötőjébe vitorlázhatunk. Tettünk eddig 2343 mértföldet; 
és igy csak vagy 640 mfld. volt még hátra. 

Hétfőn 15-én délben az éjsz. sz. 40.5^, s a ny. h. 
66.39 fokát értük el. Este 9-kor már a kalauzhajó jelent 
meg; szokás szerint hozván magával a legújabb amerikai 
hírlapokat, miknek mohón nekiestünk, remélve, hogy vén 
hazánkból néhány vézna táviratra találandunk ; de bizony 
egy betűt sem találtunk. 

Kedden 16-án reggel már Longisland part- 
jaival szemünk előtt, s azokkal párhuzamosan halad- 
tunk elő. 

Fölfedeztük Amerikát ; kissé későn ; de reánk nézve 
még mindig elég örvendetesen. Légy üdvözölve rég 
esengett partja az új világnak, melyre nem léphet az 
ó-világ fia, ki az óceán rémeivel megküzdeni nem mer. 
Szenvedtünk érted; remélem, meg fogsz jutalmazni! 

A lapokból látom, hogy három heti késedelmünk 
dacára a kiállításra elég korán érünk. Dacára az amerikai 
bombastnak, melylyel hirdették, hogy a > szabad emberek 
által « organisált világtárlat e részben is túl fog tenni a 
> monarchiák « és :^despotiák< kiállításán, hogy a kellő 
időre kész lesz, még alig fele áll készen ! 

Azon közben, mig a kikötőbe (Hobokenba) erünké 
minden mozgásban van a hajón, mindenki pakol, bucsuz, 
jegyeket vált. A fő stewart számadásait hozza; a derék 
ember — nem is törődött a szolgálat egyéb ágaival, 
hanem a mit valaki ivott, azért rögtön eléje tette a bilit ; 
most szépen összeszámította és ezért adunk neki borra- 
valót. 

New-Yorktól körülbelől két órányi távolságban két 
oldalról közelednek a csak csekély emelkedésű partok, 
villákkal, kertekkel, világító tornyokkal. A jövő-menő 
vitorlás gőzhajók s komphajók (ferriboats) mind sűrűbben 

környeznek. Hobokenbe érünk a kikötőbe. Podgyászunkat 
szigorúan megvizsgálják a vámon ; azután átadjuk egy 
commissionernek, ki jegyet ad róla s semmi gondunk 
többé reá; magunk a ferriboaton átmegyünk aHudsonon, 
s ki gyalog, ki kocsin hotelébe megy. New-Yorkban 
vagyunk. 

Mindez nagyon egyszerű s könnyen olvasható. Ha 
az ember átélte az óceáni utat, alkalmasint kellemes 
emlék. De átélni, kivált kinek egy huzamban öt hetet 
kellett töltenie ezen sivár, hideg tengeren, nem nagy 
mulatság. Vannak az igaz a napnak kellemes pillanatai 
is; s rokonszenves levén társaságunk — néhány óra 
hamar eltelik derült, vagy tanulságos társalgásban, 
evés-ivás között; de végre kártya mellett leggyorsabban 
múlik az idő. Igen, édes barátom ! én, a kártya esküdt 
ellensége, a legügyetlenebb s a legszórakozottabb kártyás, 
kit két robber whist jobban kifáraszt, mint két vezércikk 
Írása, — mindennap kártyáztam, és pedig bölcs és foga- 
natosán végrehajtott hazai törvényeink megvetésével — 
hazárdjátékokat is. Ugy makkaoztunk osztrákokkal, 
angol-, amerikaikkal, mintha csak a »Zrinyiben< lettünk 
volna. Megtanítottuk e nemes játékra a >Yankee<-t; — 
igy vetvén el magvát a magyar civilisatiónak Amerikában. 

Es ezen nagyszerű fekete pocsolyának is, melynek 
neve óceán, hol Európa s Amerika közt 10 napig nem 
látni földet, vannak érdekes momentumai. 

Például hozhatnám föl a napköltét ; csakhogy azt 
sohasem látjuk; mert ha reggel nem esik, akkor az összes 
matrózsereg tisztogat s mosogat a hajó-födélen, s szó 
szerint elárasztja azt vizzel. Ilyenkor tehát nem élvezet 
a hajó-födélen járni. Egyébiránt is a szegény utazónak 
többnyire nyugtalanok éjei. Azt hiszi, az ágy keskeny 

Yolta, a silány vánkosok ! Ez is tesz valamit ; de nem a 
fődolog. Testi állapota nem normális ; nem a szokott. 
Feje elfogult, mintha vértolulásai volnának. Azután a 
gőzgép folytonos zúgása, mig a hajó t^etején állandó 
dörömbölés ! S hol az árbocokon kell igazítani ; hol a 
vitorlákat kifeszíteni, hol meg bevonni. Ilyenkor 30 — 40 
matróz erős patkóju csizmájával fut föl- le, és ordit; — 
mert sajátságos dallamra megy minden munka ; taktusra 
húzzák meg a köteleket ; sat. Ha köd van, folyvást szól 
a messzeható rémesen hangzó kürt ; és az elaludni nem 
tudó utas borzadálylyal gondol az összeütközés lehetősé- 
gére. És ha a tenger nyugodt is, a hajóba ütődő hullámok 
néha olyat szólnak, mint az ágyú ; máskor olyan csör- 
géssel futnak végig a hajó alatt, mintha ez kavics 
zátonyra került volna. Az az átkozott csavar is folyvást 
zörög, és a kormányrúd is épen a cabine alatt megy el. 
Örökös dörgés, bőgés, zörgés, puffogás, roppanás, zúgás, 
nyikorgás, jajgatás, üvöltés és süvöltés. A félénk százszor 
hal meg egy éjszaka. Az erős idegü is csak mikor kime- 
rült, alszik el ; s reggel merül el legmélyebb álmába és 
elaludnék délig, ha nyolckor reggel élénk csöngetyüvel 
nem vernék föl álmából, mely azt jelenti, hogy negyed 
óra múlva fölszolgálják a reggelit, — s a ki elmulasztja, 
annak koppan az álla. 

Mindezeknél fogva a legfestőibb napkölte is látat- 
lanban vész el ; et caret vate sacro. 

Az a mulatság, melyet az óceán napközben nyújt, 
föltéve még, hogy szép az idő, hamar kimeríthető. Néhány 
száz mfldre a partoktóla sirályokmég elkísérnek, gágogva, 
károgva röpködvén körül a hajót. Azután nem látni élő 
állatot, ha csak egy delphin, vagy disznóhal nem veti ki 
magát a habokból. 

Newfoulandon túl az óriás cethalak hoznak egy kis 
életet a fölszinre. Soká kell lesni őket ; de néha a hajó- 
hoz elég közel ütik föl görbe hátukat a hullámokból. 
Gyakran kettesével ; nyilván a házas élet örömeibe me- 
rülve; néha több tanú, sőt egész csapat kíséretében. 
Azután a vándormadarak — nem tudjuk kivenni mi fajtája 
— seregesen úsznak, a tenger tükrén hosszú fekete vonalat 
képezve ; mely eleinte zátonynak látszik ; némelyek vitat- 
ják, hogy hal-sereg ; egyszerre fölkerekednek, s mint fekete 
felhő a légbe emelkednek. Vitorlás és gőzhajókkal is 
találkozni, de ritkán ; és akkor valamennyi látcsőnek 
van dolga. 

Ez mind leirhatlan mulatság. 

Azután jön a felhőket fantastikus tűzzel megvilágító 
naplemente. Ha genialis festő e pillanatot megragadni, 
s lángecsettel hiven, de hiven visszaadni birná a vásznon : 
azt mondaná műértő kritikus, hogy bolond ; hogy ez a 
szinvegyület és árnyalat lehetetlen ezért meg azért ! 

Mig a hajó elején lemegy a nap, hátulján fölkel a 
hold, e csodálatos mélabús varázsló, melynek kisérteti 
fél- világossága halotti lepelbe boritja azt, a mi él; és 
hidege fájdalomra gerjeszti a legmelegebb szerető szivet. 

De a legszebb látvány éjeire marad. Midőn beáll a 
korom sötétség, akkor a felkorbácsolt hullámok tüzet 
szikráznak. Sokan tagadják a tenger phosphori szikrázá- 
sát. Magam sem tartottam sokat róla, arról Ítélve, a 
mint a fekete-, a márvány- és a közép-tengeren láttam. 
De nem is volt fogalmam azon szikrázásról, melyet az 
óceánon több izben észleltünk. A széttörő habok nem- 
csak szikrákat adnak, hanem lángolnak és a hullámvonal, 
mely a hajó után képződik, kékes tűzfolyamot képez, mint 
ha kénkő volna, nem viz. Némelyek e jelenséget az 

electricitásnak tulajdonítják, mely édes vízben nem létezik. 
Analóg valami, mint midőn a vegyész különféle savakon 
különféle légszeszt vezet át. 

Mások azt mondják : infusoriumok, ázalékok, villany, 
milyet bizonyos bogarakon észlelünk. Az eredmény 
ugyanaz: hab, só, villany, parány — , minden »élet«. A 
lény annyira tény, hogy a hajókon levő vékony vízveze- 
tékekben is szikráz a víz. 

Ez mind igen szép. De azért véletlenül, egy »unself- 
controUedc pillanatban mélyen kimerülve érzed magadat. 
Fárasztó, untató, búsító, kétségbeejtő ez a tengeri ut ! — 
Semmi dolgod, még sincs nyugtod. Volna időd olvasni, 
írni, gondolkozni: de épen az a baj, hogy nem vagy képes 
gondolkozni, hát megírni! hanem csak tétlenkedni, tétlen 
lesttel, mozdulatlan elfásult lélekkel bámulsz magad elé ; 
és megutálsz mindent ! 

Ilyen ez a tengeri ut ! 

Hát még aztán, ez a hamburg- amerikai konyha ! 
Mert ne hidd, hogy az étel iránt is közönyös az ember. 
Sőt az » állat « rendkívül eleven. Semmi sem működik 
benne a mi szellemi ; hanem gyomra hihetelen műtétekre 
képes ! Hála az égnek, különben lehetetlen volna hetekig 
hamburgi füstölt húst, hájból vegytanilag igen ügyesen 
alkotott állítólagos vajat, mely pedig csak kenőcs; 
trichínes kolbászokat; sarjadzó burgonyát; heringet; 
miknek színét, szagát is megunta, mindennap fölemész- 
tenie. Milyen kár azért a mindennapi farkas étvágyért, 
hogy így kárba vész. Odahaza csodákat lehetne vele 
mívelni. 

A Frisía alkata is különbözik a Goethe-étől. Salonja 
nem foglalja el a hajó egész szélét; hanem hosszú étte- 
rem, közepén a hatvan személyre számított asztallal; 

két oldalán a cabinekbe nyílnak az ajtók ; és ha nem 
tartozik az ebéd vagy lunch kellemeihez hallani, mint 
ökröndöznek és jajgatnak — férfiak és nők odabenn; 
ugy nem igen vonzó tartózkodási hely ez állítólagos sálon 
napközben sem; rósz időben nem szellőzhetni, jó időben 
léghuzam űz ki. Egyáltalán sok apró kényelmetlensége 
mely csak ügyetlen berendezés következménye, hányszor 
mondatta el velünk : milyen majom az ember ! ki e ten- 
geri hajókat magasztalni akarja, rendesen csak azt em- 
legeti, hogy milyen pompásak, milyen finom fa, mennyi 
aranyozás, kép, tükör, zongora ! stb. De azt senki sem 
kérdi, hogy van-e kényelem ? lehet-e valamely zugba vo- 
nulni, csendesen maradni, vagy a zongorán lehet-e ját- 
szani? Fölösleges megjegyezni, hogy ez bizony soha 
sincs hangolva, s a Frisia salonja végében épen a csavar 
fölött, tehát oly ingó helyen áll, hol edzett tengerész legyen, 
a ki a hintázást fél óráig kitartja/ 
Hamburg-amerikai humbug ! 

Post scriptum: Ugyanazon Goethe hajó nem 
kerülhette ki sorsát; ugyanis 1876. deczember végén 
Monte-Video-ból jött táviratok szerint a Leboislandnál 
zátonyra kerülvén, elveszett ; de a rajta volt személyzet 
szerencsésen megmentetett. Ha kálvinista volnék, azt 
mondanám: praedestinatio. 

SZEMÉLYES BENYOMÁSOK ES UTIKEPEK. 



1. 

^eW'^gork, jünius közepén. — jglsö benyomások. — fények kritika nélkül. 

Vannak régi olvasóim között jóakaró barátaim, kik 
képesnek tartanak arra, és bizonynyal azt is várják tőlem, 
hogy szellemdús és csipős leveleket irjak innen az új 
világból, melyet — eltérve e részben is a közönséges 
emberek jó sorsától — csak öt heti oceani kalandozás 
után értem el. 

Csalatkozni fognak. A szokatlan jelenségek, isme- 
retlen szokások, említésre méltó dolgok olyan özöne 
nyomja itt az európai embert azonnal , alig hogy lábát 
kitette a partra , miszerint hétköznapi okosság is kény- 
szerit egyszerűn leirni a látottakat, minden birálat nél- 
kül, s kivált a mélyebb népismei kritikát s a társadalmi 
viszonyokat boncoló szemlét fönntartani akkorra, mikor 
már elég tapasztalatot gyűjtöttem, és elegendő tényt 
észleltem meg, hogy mindennek fény- és árnyoldalait 
ellesni, valamint könyvekből merített nézeteimet autopsia 
utján vagy megerősíteni, vagy módosítani képes legyek. 
Addig leveleim csak igénytelen touristai csevegés jelle- 
mével bírhatnak. 

Olvasóm azt hiendi ugyan, ha néhány sorral tovább 
olvassa levelemet, hogy az Amerika-bámulás fanatismu- 
sába estem, mint több hazánkfia, ki a hazulról ide hozott 
ó-világi nézleteket kritikailag nem birván kiegyeztetni az 
itt uralkodó társadalmi s politikai eszmékkel, s mond- 
hatni egészen különböző szellem-áramlattal : szószerint 

megbolondultak. De ne higyjed, mert nem egyoldalú 
megbámulás mondatja velem, hogy itt minden, a mi tör- 
ténik, a mit látsz, nagyszabású, nagymérvű, nagyszerű. 
A jó és a rósz, a helyes és oktalan rendkívüli dimensió- 
kat vesz, melyekhez képest az európai arányok törpék. 
Ilyen a természet, ilyenek az emberek és viszonyaik. 

Amint az Európából jövő hajón annyira közeledünk 
a partokhoz, hog>^ New-York láthatóvá kezd lenni, már 
ezen benyomást teszi. Oly széles a Hudson-folyó kettős 
torkolata North és East-River, oly nagy a Hudson-öble, 
melyben száz meg száz nagy és apró hajó között lassan 
haladunk előre, midőn már a templomok, háztornyok, 
gyárkémények ezrei előttünk állanak, egy beláthatlan 
épülettömeggel, mely Hoboken, Brooklin, New-York, 
New-Jersey nevekkel, ámbár külön helyhatóságok alatt, 
még is csak egy compact várost képez, hol összesen két 
millió ember talál helyet, foglalkozást, kenyeret, sőt 
bámulatos gazdagság forrásait ... oly nagyszerű az 
óceán ezen bejárata, bogy láttára mindent megérteni ! 

Brooklinban vannak a hajók kiszálló helyei. Mielőtt 
a kikötőbe eresztenék a hajót, orvosi vizsgálat tartatik: 
ha ragályos betegségre lelnek , a betegek, vagy a hajó 
összes személyzete quarantainebe küldetnek. Mig az 
orvos vizsgát tart a hajón, azalatt a vámhivatalnokok 
jkönyvbe veszik az utasok neveit és declaratiójukat, mely 
esküerővel bir s aláírandó. Azt hittem, hogy ez egyúttal 
némi becsületbeli nyilatkozatnak tekintetik, mely a pod- 
gyászvizsgálatot legalább is szeliditi. Szó sincs róla. 
Podgyászunkat, miután a dockba kirakatott, oly buzgón 
átkotorázták, s oly soká tartóztatták vissza, mint a véd- 
vám uralma alatt szokott történni — a csempészek nagy 
előnyére. Az Írásbeli declarátió célja — ugy látszik — 

nem egyéb, mint az, hogy az utast esetleg »esküszegés« 
Tégett annál jobban büntethessék. 

Átesvén a vizsgán, málháinkat ott hagyjuk a rak- 
tárban ; a felügyelő átveszi, jegyet ád, melyen hány 
darab átvételét följegyzi; megmondjuk neki, melyik, 
hotelba szállunk, s ott hagyjuk. Két óra múlva összes 
holmink szobánkban van a szállodában , s nem fizetünk 
érte többet mint 50 centet (100 cent = egy dollár i=zkét 
forint aranyban). 

Kétlovas bérkocsiba ülünk , mely mielőtt a kocsik 
rendetlen tömkelegéből kiszabadulna, néhányszor össze- 
ütközik, hogy szinte roppan bele, a lovak vadulnak, 
kiszállunk hirtelenében, nehogy nyakunkat törjük, vcgre 
kocsink is kibontakozik , fölülünk s pár perc múlva a 
North River partjára érünk; ott a gőzkompok egyike 
(ferryboat) néhány centért átvisz kocsistól-mindenestől 
a másik partra, a tulajdonképi New-York partjára, honnan 
még csaknem háromnegyedig tart, mig a régi cityn , s 
azután a világ leghosszabb utcáján, a hires Broadwayn 
át, a fifth Avenueben fekvő Windsor-hotelbe érünk. 

Az utcák kocsi- és embertömegekkel, nagy forgalom, 
de kevés elegantia látszatával birnak. — Többnyire 
vörösbarnára mázolt téglaházak, mint Londonban ; itt-ott 
öt-hat emeletes vas ház, mely oly ügyesen fehérre má- 
zolt, hogy márvány-épületnek látszik ; néha egy-egy igazi 
fehér márványpalota, oszlopokkal, és sokféle stylű szá- 
mos templom. Néhány square, majd minden utcában 
lóvasut, számtalan omnibus, mind tele jövő-menőkkel. 

A hotelben vagyunk. Itt minden másképen van, 
mint Európában. Földszint nagy s Ízléses, sőt pompás és 
hűvös csarnokba lépünk be, oldalain kényelmes pamla- 
gok. Közepén egy oldalon az > Office < ; ott udvarias 

előzékenységgel fogadnak, kikérdeznek minő szobát aka-^ 
runk ; kulcsát átveszi a pincér és vezet az emelőgéphez 
(lift vagy elevátor), mely egész nap és éjjel folytonosan 
működik, melyen néhány másodperc alatt bársonypam- 
lagon ülve följutsz akár az ötödik emeletig. Ha nők is. 
vannak a liftben, a férfiak levett kalappal vannak, dohá-^ 
nyozni nem szabad rajta. 

Itt vagyunk tehát a hotelben, azaz csak most mond^ 
hatjuk, hogy megérkeztünk. Mert nem tréfa dolog ám 
még annak is, ki mint magam a világ negyedrészét be- 
barangoltam, ismeretlenül ide jőve, egyedül eligazodni. 
Hanem velünk utazott a Frisián az eleven uti gondvise-^ 
lés, Kánitz Eduárd ur alakjában. Ö mint az osztrák jury 
tagja, maga s kisérői lakásáról előre gondoskodott, s. 
engem is ő vett szárnyai alá ; a mint megérkeztünk, a 
kikötőben már Rosenthal ur new-yorki lakos várt reánk,. 
s megbecsülhetlen szívességgel igazított el mindenben : 
a vámhivatalban, kocsi bérletnél, s el nem hagyott, mig' 
a hotelbe ép kéz-lábbal meg nem száltunk. 

Most már nézzünk körül. 

Útitársaim, kik kettesével szálltak egy nagy szobába,, 
melyből a fürdőszoba nyilik, egyenkint öt és fél, én, ki 
külön szobát vettem, de melynek nincs fürdője, öt dollárt 
fizetünk lakásért s egész napi ellátásért, mely hogy 
miből áll, — azonnal elmondom. — A szobában ele- 
gendő ruhaszekrény, két zsöUeszék; széles kitűnő tiázta 
ágy, márvány mozsdóasztal, rajta finom szappan s két 
csap, melyen a mikor s a mennyi meleg és hideg vizet 
tetszik, — bocsáthatsz ; mig az elhasznált viz lefut a 
vízvezetékbe, — gyertyát nem kapni, hanem minden 
szobába légszes világítás vezetve be, elegáns bronz lég- 
szesz-lámpa alakjában, s ha tetszik, világithatsz alko- 

nyattól reggelig, ráfizetés nélkül. Fürdőt vehetsz, a mikor 
tetszik, minden hozzávalóval együtt, — szintén ráfizetés 
nélkül. Cselédet nem látsz, kivéve a folyosón sétáló 
szobaleányt. De nincs is szükséged senkire. Reggel csiz- 
mád tisztán áll ajtód előtt, még friss újság is van bele- 
dugva. Odalenn ruhádat is kitisztittatod — testeden. Az 
olvasó teremben valamennyi újságot találod, s leveleket 
Írhatsz. Ha vendéged jő, a számos fogadótermek (parlour- 
room) egyikébe vezeted. 

Az élelmezés röviden szólva mesés. Az amerikaiaké 
boa constrictori, vagy cethal gyomor lehet. Európai em- 
ber felét sem képes megenni, a mit itt föltesznek róla. 
Négyszer napjában jóllakhatni. 

A reggeli — breakfast — 8 és 10 közt szolgáltatik 
föl, a mely percben kivánod, és a következő : elsőben is 
hoznak beefsteaket, mely kétszer oly nagy mint a milyen 
Európában szokásos, melléje néhány hig tojás, pohár- 
kába öntve, hogy ne kelljen velők vesződnöd ; melléje 
húsos füstölt szalonna sülve, végre osztrigák kirántva ; 
aztán burgonya sülve, főve, szeletekben vagy kirántva, 
aztán juh vagy borjú cotlet, — miután mindez föltálal- 
tatott, kérdi a pincér (minden 3 — 4 személyre esik egy 
pincér), kávé kell-e ? vagy thea ? Ihatol, a hány csésze 
tetszik, hozzá cukros sütemények. Kitűnő tej, cukor és 
vaj, s végre jeges vizzel telt poharak folyvást az aszta- 
lon vannak, gyönyörű fehér kenyérrel, minőnek párját a 
világon csak jó magyar házakban találni; nem a fölfujt 
cipót értem, hanem compact, jól kisült hófehér házike- 
nyeret. Ha a folyvást kináló pincér végre meggyőződött, 
hogy már nem fér beléd semmi, akkor hozza a gyümöl- 
csöt. Alma, narancs, eper, banáné, ananász szeletek, a 
mennyi tetszik. 

Ilyen reggeli után nem kell csodálni, ha az ameri- 
kainak ereje és kedve van egész nap járni-kelni, dolgozni 
és verekedni. 

A második reggelit (lunch) 1 1 és 1 óra közt szol- 
gálják föl. Ez igen gyors és rövid. Főtt osztrigák, egy 
csésze bouillon, hideg sültek, csirke, roastbeef, sonka, 
sütemények és ismét gyümölcs, a mennyi tetszik. Ehhez 
sem szokás egyebet inni, mint jeges vizet, de kaphatsz 
meleg vagy jégbe hűtött theát is. 

Következik az ebéd öt és hét között ; nem table 
d'hote, ha csak egy társaság nem kivánja, hogy együtt 
servirozzák : hanem külön hoznak mindenkinek mindent. 
Leves, osztriga, finom halak sülve, főve, sült marhahús, 
két-három-féle főzelékkel, zöld borsó, spárga, mindig 
annyi, hogy lehetetlen fölemészteni ; entremé-k, ragouk 
két-háromféle sült salátával, p. o. tejfölös uborka saláta 
közbe vegyítve nyers paradicsom almával (nem mertem 
megízlelni) ; aztán torták, crérnek, poudinok, fagylaltok, 
gyümölcsök — mint fentebb. Ilyen ebéd Bécsben vagy 
Pesten legalább 5 — 6 frt, — és pedig szűken kimérve. 

Végre 9—11 közt a :^souper« —thea, hideg sülttel, 
süteményekkel. És mindez kitűnő és oly pazar bőséggel, 
hogy az eledel maga megéri az öt dollárt annak, a ki 
győzi gyomorral. Az ital sem oly drága, mint ijesztgettek. 
Jó bordeaux nagy üvege két d. ; — három dollárért már 
jó eredeti francia pezsgőt is kapni. Az sem áll, hogy 
Anierikában csak vizet isznak ebéd alatt ; isznak bizon 
mindenfélét. A jégpazarlás azonban a legföltünőbb. Min- 
den pohár az asztalon jéggel tele. Minden gyümölcs, vaj, 
stb. jégdarabokkal födve ; a fagylalt soha sem fogy ki. 

Megnéztük a hotel konyháit, éléstárait, borraktárát 
jégszekrényeit; és a többi; a mi mind érdekes. Az 

amerikai hotelek szervezete az utasnak minden igényeire, 
szükségeire kiterjed. A csarnokban van az office, hol 
mindennemű útmutatást kapni mind a várost, mind a 
tovább utazást illetőleg. Van posta és távirdaközlekedés. 
Ha elutazol, — vasúti jegyedet megkapod a hotelben ; 
málhádat kiviszik, s föladják a vasútra ; semmi gondod 
semmire ; csak rendelkezel. És mind e mellékszolgálatért 
külön dij nem számíttatik. Szóval az egész kezelés nagy- 
szabású. Csak a mosás méreg drága. Néhány darabért 
fizettünk négy és fél dollárt ; a miért oda haza másfél 
forintot fizettünk volna. 

Az ilyen > óriási* dinner után természetesen lehető 
hosszúra kell nyújtani az estét. Azonban — elvontan 
attól, hogy a new-yorkiak nem valami fanaticus szin- 
házkedvelők, s dráma és opera csak akkor költenek 
általános érdeket, ha valami nagyhírű vendek jő ; idényök 
is elmúlt már, s a nagy színházak zárvák. Van ellenben 
számtalan olyan a londoni Alhambra, vagy párisi Ghamps 
Elisei színházakhoz hasonló komédia, Globe-theatre, 
Olympique, St. Francisco minstrels, satöbbi; melyeknél 
különbek az európaiak. Még jó > nigger « -eket sem lát- 
tunk. — Egy estét azonban kellemesen tölténk a Gil- 
more-Gardenben; mely hajdan lovarda, most téli kert 
szökőkutakkal, cascade-okkal, mágikus világítással, hol 
Offenbach igazgatott száz tagból álló jó zenekart, egy 
esti ezer dollár honoráriumért; s hol 15 ezer ember 
fér el; azonban alig volt 3 — 4 ezer jelen. — Ez is 
amerikai mérvű mulatóhely. 

Abból a sok komolyabb érdekű dologból, a mi itt 
látható, csak keveset láttam eddig, de az mind ezen 
mondottam nagyszabású amerikai jeléggel bir. 

Például Európábau is ismeretes volt az itt hires 
Steward, ki néhány hét előtt halt meg. Kereskedő volt, 
ki vagy ötven év előtt kétezer dollárral kezdett nagy 
üzletet, és nyolcvan millió dollárt hagyott maga után. 
SOmiUió dollár = 160 millió frt ércpénzben = 400 
millió franc. Özvegye maradt csak , gyermekei nem voltak. 
Vagyona nagy része, azt várta tőle a közönség, hogy 
majd jótékony s közcélokra jut. De biz ezeknek vég- 
rendeletében nem hagyott semmit. Eletében azonban 
nagyszerű áldozatokat tőn. Többi közt nagymérvű szegény 
leánynevelő intézetet épitett, s alapított meg. Az épület 
nagy fehér márvány oszlopos palota. Persze, talán nem 
is volna szükséges vagy tán nem is célszerű szegény 
leányokat márványpalotában nevelni? Node kitelik ez az 
amerikaiaktól. De a mi engem érdekelt : üzletének orga> 
nisatiója, hogy nézhette át 160 millió frtnyi vagyona 
kezelését? Mr. B . . . amerikai barátunk (a Goethe hajó- 
ról) elvezetett kereskedelmi raktárába, melyet Steward- 
store név alatt minden gyermek ismer New-Yorkban. Ez 
egy vasból épült ötemeletes ház, mely fölülről üveggel fö- 
dött egyetlen termet képez, öt emeletein galériákkal ; gyö- 
nyörűn épitve. Az egész ház alulról föl raktár ; a vásárlók 
» liften « emeltetnek föl. Minden képzelhető üzlet van itt 
egyesítve, de mindenik külön kezelés alatt. Például a 
szőnyegek és shawlok osztálya, melyről mellékesen 
jegyzem meg, hogy csak az indiai shawlok értéke másfél 
millió dollárt tesz ki; vanköztükS — 5 — 10 ezer dolláros 
db. is, egy ilyen negyven évi munka eredménye. Külön 
osztályokat, külön könyvvezetéssel s igazgatással képez- 
nek a férfi és női ruhák, vászon és gyapot szövetek ; a 
finom belga csipkék ; a bőrmunkák stb. Nagy vállalatait 
bank- s vasúti műveleteit maga vezette. Vannak New- 

Yorkban egyes storek, egyes árucikkek raktárai, melyek 
túl tesznek Steward ebbeli készletén ; de ily stupendosus 
raktár összeségében nincs a világon. Midőn Steward 
meghalt, leltára hivatalosan 105 millió dollárra becsül- 
tetett. — Grant pénzügyministerséggel kinálta meg, s ö 
el is fogadta volna ; de nem tudni mi okból — a dolog 
abban maradt. No de utóvégre az egész csak nagyszerű 
szatócsbolt ! 

Nagyszerű épület és intézmény itt a posta is, mely- 
nek folyosójára nyiló szekrényébén minden üzlet-ember- 
nek külön elzárt osztálya, s ahhoz kulcsa van, ugj^ hogy 
leveleit minden percben a hivatalnokok interventiója 
néíkül is kiveheti. Ezzel is kevesebb hivatalnokra van 
szükség. A levelek » ajánlása « is (register) egyszerű; 
nem kell, mint nálunk, a hivatalnoknak firkálnia, és a 
föladónak negyedóráig várni és tolakodni, egy hivatal- 
szolga rajzónnal följegyzi a vevényre a föladvány szá- 
mát és punctum. Egyébiránt igy van ez Angliában is. 

Ezután egy biztosító intézetbe vezetett Mr. B. . ., ki 
a mily hideg és szótlan volt a Goethén találkozásunk 
első napjaiban, oly kimerithetlen szivességű barátunk 
lett azóta, s mint new-yorki lakos és nagy üzletek befo- 
lyásos részvényese, ismeretsége igen nagy előnyömre volt. 

E biztosító intézet az »Equitable Insurance com- 
pany«, melynek 1875-ben bevett prémiumai nyolc millió 
dollárra mennek, de nagy műveleténél érdekesebb szer- 
vezete. Az egész intézet egyetlen, a palotának két eme- 
letét elfoglaló teremben működik. Ott van minden üzlete 
egyesítve, a könyvvezetéssel, pénztárral s igazgatóság- 
gal együtt ; a bankok is többnyire igy rendezvék be, hogy 
az igazgatóknak folytonos átnézetök van a tisztviselők 
tevékenysége fölött és a fölső és alsó tisztviselők egy- 

más ellenőrsége alatt állanak. A harmadik emeleten 
levő termek és szobák bérbe adatnak, mint »officek« olyan 
gyárosoknak s üzéreknek, kik kénytelenek a cityben kü- 
lön irodát tartani. Az egész ház vasból épült s tűzmentes. 

A »lift«-en fölemeltetjük magunkat a hatodik eme- 
letre s onnan vas lépcsőn egy toronyba, erről ismét vas- 
lépcsőn egy tetőre érünk, mely széditő magasságban 
emelkedik ki a város tornyai fölött. Innen madártávlati 
kilátás nyilik New-York városára, kikötőjére, a Hudson 
folyamra, s messze ki a tengerre, mely a maga nemében 
legnagyobbszerü. Egyúttal meteorológiai vizsgálatokhoz 
kellő készülékek s világitó-torony is van a tetején. 

A földalatti pince-helyiségek nem kevésbé érdekesek. 
Itt t. i. »Mercantile safe deposit vaults« név alatt egy 
roppant kincseket tartalmazó letéti raktár van, melynek 
kőfalait vastag vas burkolat fedi, s tűzmentes vasaj tök- 
kai zárhatni el. A vasfalak zárható szekrényeket képez- 
nek, melyek kisebb-nagyobb fiókokra osztvák, mindenik 
külön kulcscsal zárható el. Egy ilyen kisebb-nagyobb 
fiók évi 50—200 dollárért bérbe vehető ; az ember bezárja 
értékpapirjait, s egyéb drágaságait s a kulcsát zsebre 
dugja. Egy tágas bolt telve van útitáskákkal, nagyfa- és 
vasládákkal ; ha valaki hosszabb időre elutazik, az alatt 
értékesebb holmiait itt szokta letenni. E letéti üzlet sok- 
kal olcsóbb és egyszerűbb az európai bankokénál, s job- 
ban is jövedelmez. New-Yorkban több is van ilyen, de 
az itt látott a legnagyobbszerü. 

Láttam még néhány leány tanodát s más jótékony 
intézeteket, melyek ismét Amerika nagyszerű typusával 
birnak; de ezekről majd csak akkor, ha St.-Franciscóból 
visszajövet még részletesebben széttekintendek. 

A város egészben, mint mondám, nagyszerű benyo- 
mást tesz. A régi város — City — emlékeztet Londonra ; 
itt is az.aesthetikátlan, de hasznos üzlet honol, piszkos 
raktáraival, egyes gyáraival, szűk utcák labyrinthjében. 
De az újabb városrész tervezete igen egyszerű, s abban 
az idegen könnyen tájékozza magát. A város hosszan 
terjed ki a Hudson és East River között ; az utcák, melyek 
hosszában nyúlnak el és szélesek, fasoroknak, avenuenek 
(mond evnyu) neveztetnek s számozva vannak; a melyek 
az avenuet szélében metszik át, streets, szintén számoz- 
vák. Legelegánsabbak az 5-ik és 4-dik avenue ; kivételt 
képez a Broadway, mely rézsut átszeli a várost a citytől 
a centralparkig ; a világ leghosszabb s leggazdagabb 
utcája. A város széltében nem terjedhet, csak hosszában 
s igy az avenuek mindig hosszabbodnak, a streetsek 
száma pedig folyvást szaporodik. 

Ilyen roppant terjedelmű városban a lakhatást csak 
a modern közlekedési eszközök legmagasb fejlődöttsége 
teszi lehetővé. Alig is van itt avenue, sőt utcácska is^ 
melyen legalább egy lóvasutvonal ne volna húzva; a 
szélesebb utcákban két-három sinvonal is van, a sinek 
még inkább kimagaslanak a kövezetből, mint Budapesten 
vagy Bécsben ; a kocsik nagyokat zökkennek átmenve 
rajtuk; s folyvást összeütközés veszélyében vannak* 
Némely utcában, sőt ugyanazon vonalokon 3 — 4, sőt tiz 
társulat is közlekedik; t. i. a hatóság a szokásos és már 
hazánkban sem egészen ismeretlen »Betheiligung« csábja 
alatt, derűre borura osztogatta a conöessiókat ; most 
már ők lássák, hogy boldogulnak. Amellett számtalan 
omnibus is jár ; a tramway- és omnibus-kocsik mindig tele- 

A legszűkebb utcákban is ha csak elfér két sin^ 
jár a lóvasut, a city legnépesebb üzletű helyein is. Gyak- 

ran történ, hogy a kereskedő boltja előtt épen rakodnak 
a társzekérre , mely keresztbe áll a síneken , s a wag- 
gonnak elzárja útját; ilyenkor — európai városokban a 
kocsisok, conductorok és a rakodók közt okvetlenül 
zajos civakodásra, sőt verekedésre kerülne a sor — itt 
abból semmi sincs. A tramway vonata csendesen meg- 
áll, és vár negyedóráig is; a ki megunja, az kiszállhat, 
s mehet odább gyalog — ott hagyva a fizetett öt centet. 

Az omnibusok egyik sajátsága, hogy conducteurjök 
sincs, de a kocsisnak sem szabad pénzt elfogadnia; 
minden passenger tehát maga teszi be a boxba a vitel- 
bért (öt — tiz cent.), ha valakinek aprópénze nincs, kiszól 
egy nyilason a kocsisnak, ez aztán a már előre elkészí- 
tett s levélboritékba bezárt váltottpénzt ugyané nyilason 
benyújtja. Ha valaki belépte után néhány perc alatt 
talán feledékenységből nem fizet ; mindig akad valaki, a 
ki emlékezteti. Tessék ilyesmit Bécsben vagy Pesten 
megpróbálni, három hónap alatt nem menne-e tönkre az 
illető vállalkozó ? 

Tramway- és omnibuskocsik tiszták, csinosak. Do- 
hányozni egyikben sem szabad. (Mit szólsz ehhez te 
honhazai demokrata?) Hanem bagót rágni, illetőleg 
dohányt szopni (to chew) eleget látni; egyik pofájuk 
duzzadt, mintha meg volna dagadva; szája pedig néme- 
lyiknek ugy jár, mint a kérődző tehéné. De már e csúf 
szokás is kezd alábbhagyni, legalább a tisztességes osz- 
tályokhoz tartozók kezdik rejtegetni, tehát szégyelni. Ez 
a javulás kezdete. Mindazonáltal nincs bútor Ameriká- 
ban, melybe oly gyakran belebotlanék az ember, — és 
a minő ügyetlenül rejtegetik Európában, hogy meg sem 
találja, a kinek szüksége van reá, olyannyira szembetűnő 

és mindenütt láb alatt van Araerikában, hotelben, bolt- 
ban, lakásokban — a köpöláda. 

Még a squarekröl és a nagyszerű Centralparkról is 
kellene szólanom. De ezt is fönn kell tartanom jövőre; 
mert ugy hiszem, olvasóim Philadelphiából, a kiáUitásról 
óhajtanának mielőbb valamit olvasni, a délutáni vonatok 
egyikével tehát indulok Philadelphiába. 



2. 

Philadelphia, május végéü. 

New-Yorkból ide a harmadfélórai út elég érdektelen. 
A vidék egyenes lapály ; itt-ott süppedékes, turfás, kü- 
lönben, mint magától értetődik, minden arasznyi területén 
mívelt; szántóföld, kert, ház, gyárak egymást érik, s a 
várostól tiz mfldnyi távolságban már majd minden ház 
zászlókkal cifrázott — a »centenniál« tiszteletére. 

Estefelé érkezve, be sem mentünk a városba, hanem 
az attól vagy félórányira fekvő Germantownban 
(mondd Zsermentaun) szálltunk meg az ott előre meg- 
rendelt lakásban. Itt az »uti gondviselés* ismét más 
alakban nyilatkozott, Ostheimer volt a neve. Ostheimer 
testvérek egy nagy exportházat képeznek Philadelphiában, 
s nyaranta Germantownban laknak gyönyörű villáj okban. 
Szeretetre méltó családjuk az anya, leánya, menye s 
unokáik, illetőleg gyermekeik egészen elamerikaiasodott 
németek, vendégszeretökkel központjává lőn az egész 
osztrák-magyar kiállítási coloniának, mely csaknem ki- 
vétel nélkül Germantownban telepedett le ; a szép nyári 

estéket Ostheimeréknál töltök, a veranda alatt élvezve 
az esti hűvös szellőt, vagy zene, tánc és szellemes tár- 
salgás közt feledve el, hogy nem vagyunk otthon ; vagy 
cosmopolita tarokk partié, és sör mellett mulatva, mint 
otthon. A kiállítástól nem fekszik távolabb, mint maga 
a város, sőt közelebb. A nagy hőségtől, mely a városban 
s még inkább a világtárlat vas-, fa- és üvegépületeiben 
uralkodik — Philadelphia Nápolylyal ugyanazon széles- 
ségi fokon fekszik, — valódi élvezet itt az est és a regg 
balzsamos hűsében fölfrissülni. 

Csakis az első nap reggelén fordultunk egyet a város 
néhány piszkos és roszul kövezett, de zászlókkal felcif- 
rázott utcáiban, ki egyet, ki mást vásárolva ; e sorok 
Írója egy nyári kalappal egészité ki dandységet igénylő, 
de kissé elkopott toilettejét, melynek ára négy dollár 
(9 frt) vala, s melynél különb Pesten öt forintért kap- 
ható. 

Napjaimat eddig kizárólag a kiállításnak szentelem, 
kivéve a vasárnapot, mert e napon a világtárlat zárva 
marad. 

Élénk ellenzék dacára ugyanis a philadelphiai 
Quakerek (mond Kvéker) methodista papok és egyéb 
szentek keresztül vitték a világtárlatot rendező állami 
bizottságban, hogy az vasárnap zárva maradjon. Az 
itt uralgó világnézletnek ez teljesen megfelel; ellenben 
a világtárlat pénzügyi vállalkozói más szempontból 
tekintik a dolgot. Vasárnap volna a legtöbb látogató, s 
a legnagyobb bevétel, melytől elesnek. Már pedig a kiál- 
lítási vállalat közel hét és fél millió dollárba kerül. Hogy 
ez összeg befolyjon, 15 milló embernek kell a kiállítást 
látogatni, hogy 50 cent (= 1 frt) bemeneti díj mellett ez 
összeg bejöjjön. Tart pedig a kiállítás május 10-kétöl 

november 10-kéig; vagyis leszámitva a vasárnapokat 
1 58 napig : tehát 94,000 látogató kell naponkint, hogy 
«z összeg bejöjjön. — Végre pedig mindez ideig napjára 
esik nem több, mint húszezer fizető látogató. Vagy 
nyolcezer ingyenes, kiállító, munkás, juritag, újságíró^ 
hivatalnok. Az igaz, hogy a bérletek utján is tetemes 
pénz foly be ; például csak azon társulat is, mely a cata- 
logusok nyomatására • kapott szabadalmat, fizet érte 
százezer dollárt ; a szikviz árulásért 52 ezer ; dohány és 
szivarért 18,000 dolár stb. 

Mindazonáltal a harc e kérdés körül még nagy 
szenvedélylyel foly. Meetingek tartatnak pro et contra ; 
és ezerek vesznek részt bennök. Az egyikek — a szabad- 
elvűek, a financiális oldalon kivül kiemelik: >hogy e 
szerint a szegényebb osztályok soha sem fogják láthatni 
a kiállítást; s hogy a tárlat látogatása nem zárja ki a 
templomnak is meglátogatását; és bizony moralitásukra 
nem volna roszabb hatással vasárnap valami hasznosat 
látni, s abból okulni, mint unalmukban a whisky-palack- 
hoz folyamodni ; — és ha meghívták az egész világot 
Tendégekül : legyenek tekintettel a vendégekre ; az egész 
világ nem áll olyan szentekből, minők a philadelphiak ! « 

Ellenben a másik párt szónokai ugy dühöngenek, 
mintha győzelmüket még nem tartanák biztosnak. Ok is 
a szegény munkás érdekeire hivatkoznak, kinek szent 
joga a hetedik napon kipihenni. De érveik súlyát az al- 
kotmányos törvényekre fektetik, melyek a vasárnap tisz- 
teletét elrendelték. Pennsylvania keresztény állam, ugy 
mondanak ; s a kereszténységet minden egyéb tekintetek 
fölött tiszteletben fogja tartani. « A hallgatók ezrei viha- 
ros tetszéssel kisérik e szent beszédeket. És e szent be- 
szédeket nem csak papok tartják; hanem világiak, magas 

4* 

állású hivatalnokok, sőt tábornokok. Ha nálunk valamely 
barát ilyen beszédeket tartana : a vidéki levelező békül- 
dené valamely pesti lapnak mint curiosumot, mint bot- 
rányt »a fölvilágosodott XIX. század végén !« 

A vasárnapot tehát részint az Íróasztalnál, részint 
Germantown parkjainak s kertjeinek árnyában sétálva 
töltök. Egyikünk útközben gyufát akart venni a hely- 
ségben, másikunk pohár sört óhajtott volna ; de nem 
lehetett ám kapni aranyért sem. Kocsma és bolt zárva 
van. Még kivánni sem mer az idevaló semmit, hogy 
meg ne szólják. 

Hja furcsa ez az Amerika! 

A többi napokat azonban a tárlatban töltém. 

Nem szándékom a tulajdonképeni ipartárlatról most 
már részletesen írni. Erre is maholnap ráillik, mit Nagy 
Károly, a Daguerréotypek szerzője, a lóversenyről 
mondott : 

^Lófuttatás = lófuttatás. « 

Én tulajdonképi föladatomnak tekintem a világtár- 
latban is Amerikát tanulmányozni; vagyis mindazt, a 
mi specifice jellemzi Amerikát; a mi társadalmi, gaz- 
dászati s történelmi viszonyait érthetővé teszi; — és 
a mit ezeknek ismeretéből saját nemzetünkre nézve hasz- 
nosíthatni vélek. 

Tehát egyelőre a tárlatról csak egész átalánosság- 
ban annyit jegyzek meg, hogy az ugyan egészében nem 
oly könnyen átnézhető, mint a bécsi volt ; mert épületei 
nem oly összefüggők : dombok és völgyek választják el 
egymástól, s egy-két nap kellett, mig csak tájékozhattam 
magamat. 

Mindazonáltal annyi áll, hogy a tulaj donképi ipar tárlat 
Bécsben nagyobb is volt, és május 28-ka körül készebb 

is volt, mint az itteni. Európa küldeményei sokkal cse- 
kélyebbek (Angliát talán kivéve); és a hosszú tengeri 
ut ezt is, és a késedelmet is megmagyarázza. 

A kiállítási épületek egészben nem teszik a nagy és 
szép azon hatását, mint Bécsben. A főépület (Main 
building) központja is távol áll a bécsi Rotonde nagy- 
szerűségétől. De annyiban gyakorlatibb az épület, mert 
csak fából s vasból, s ugy van épitve, hogy más célokra 
is haszonvehető. Meg is vették már nagyobb részét vas- 
úti társulatok ; mig a bécsiek máig sem tudják, mit csinál- 
janak velők és belőlök, a miket még el nem bontottak. 

A » művészet csarnoka « (Art building) nem is szép, 
nem is célszerű, s oly szűk, hogy nálánál nagyobb anne- 
xet kellé épiteni hozzá. Várakozáson aluli, de azért elég 
imposans a gépek csarnoka ; nagyszerű a gazdasági 
ipartárlat is, mind a kettő Amerika jelen és még jövendő 
nagyságának hírnökei. Van azután több apróbb épület, 
speciális tárgyakat tartalmazók, mikről annak idején 
meg kell emlékeznem. 

Mint mondám, még igen sok részlet készületlen, sok 
kiegészítésre vár ; még egészen új épületek is emelked- 
nek. Arra tehát, hogy a kiállítást akárki is részletesen 
tanulmányozza : még korán van. 

De az, a mi az európait leginkább kell hogy érde- 
kelje és tisztán amerikai jellegű, az azon történelmi, 
népismei és természettani kiállítás , mely a kormány, 
illetőleg a Smithsonian institution, és a hadügyministe- 
rium által rendeztetett, s a Government-buildingben 
készen áll ; s Amerika tudományos ismertetésének hatá- 
lyosabb eszköze, mint sem egy évi utazás fogna lenni. 

Nem ország ez, nem egy állam, hanem egy egész 
Tilág. Egyesül itt az éjszaki és déli vegetatió s állat- 

ország. A jegesmedve s a parányi colibrí; a havasok 
kúszó fenyvese, s a datolya, pálma; téli gyümölcs és 
ananász, a szárazföld, a tenger és folyók lakói. Egye* 
sülnek nem egyes nemzetiségek, hanem külön emberfa- 
jok ; a fehér és fekete faj s a rézbőrű. És mindezeket 
képviselve találjuk a Smithsonian institution gyűjte- 
ményében. 

Kezdjük az állatokon. Itt vannak a vizek lakói. A 
halak, kagylók, békák, rákok, pókok, polypok, részint 
természetes bőrükben kitömve, részint mintákban, élet- 
nagyságban, részint színezett rajzokban. 

Mellette azon eszközök, hálók s fegyverek gyűjte- 
ménye, melyekkel az ős lakóktól kezdve máig az indiá- 
nok, s a harmadfél század előtti európai jövevények ez: 
állatok ellen az önfentartás és pusztítás művében éltek. 
A bárkák, hajók, csónakok, canoek természetben; — 
kezdve azon bőrből készült keskeny, két végén hegyes 
lélekvesztőn, közepén egy személy elhelyezkedésére fön- 
tartott lyukkal, melyben evezni s esetleg nyilakat lődözni,. 
s az egyensúlyt föntartani nem csekély mesterség volt,, 
melyhez az indiánus, de meg az esquimo is értett. 

Azután jön az Egyesült-Államokban lelhető összes 
emlősök gyűjteménye, melyek közt igen sok speciali- 
tás, miként azt az állatkertek s ménageriák látogatói 
is tudják. Ennek kíséretében ismét az emberek lak- 
helyei — az ős indiánnak falevelekből s héjából készült 
wigwam-jától kezdve, a mai squatterer fakunyhójáig; 
az ős lakók kő fegyvereitől a mai Colt-revolverig, ar 

9 

bowi knifeig, melylyel a r o w d y (a rowdy hazai nyel- 
vünkön » amerikai betyár «) leszúrja azt, kivel össze- 
vesz, mert az orra neki nem tetszik; és a »scalp«-ig, 
melylyel az indiánus anatómiai szabályossággal le- 

nyúzza fülétől kezdve koponyáját azon » fehér «-nek, 
a ki kezébe került. 

Ezt követi a növények gyűjteménye, részint szá- 
rított alakban, részint színes rajzokban. Óhajtottam 
volna, hogy bár helyemben Haynald érsek állana, ő 
tudná ezt élvezni, mert csak kellő ismeret képesit 
élvezetre. 

Azután jön a különféle fa-nemek összeállítása, a 
hasábokhoz mellékelve a fa leveleinek s gyümölcsének, 
vagy magjának példányai szántott alakban. Itt láttam 
először a Hickoryt, melyből a hintók kerekei ké- 
szülnek, miknek finom vékony alakja, s könnyűsége 
már New-Yorkban föltűnt; eleinte azt hittük, vas- 
lemezek. E kecses kerekek nagyon errielik a hintók 
elegantiáját. A Hickory csak a déliebb államokban nő, 
cserfához hasonlít, levelei borostyánhoz, magja pedig 
apró vadkörtéhez ; de tömörebb s egyúttal ruganyosabb 
fa. Ellenben az óriás Bigtreeket nem találtam kép- 
viselve. Ilyenek átmetszetét érdemes lett volna bemu- 
tatni. 

Észak-Amerika roppant természeti gazdagságáról 
mindez kellő fogalmat ad ; de legmeghatóbbat ásvány- 
gyűjteménye : kőszenei, márványai, nemes ékkövei; 
végre ércei, vasa, ezüstje s aranya. 

Népismei tanulmányokra bő anyagot nyújt a gyűj- 
temény másik osztálya. Itt találjuk Amerika sokféle 
különböző ős népeinek valamennyi fajait s az indiánok 
különböző törzseinek jellemző alakjait részint szobor 
alakban, részint színes rajzokban, részint fényképekben. 
Az alakok egyrésze üvegszekrényekben áll teljes öltö- 
zetben, a férfiak fegyverrel, vagy szerszámmal kezök- 
ben ; a nők (squaws) s gyermekeik (papoose) kosárban 

vagy garabóban hátukon, vagy mellök alatt függve. 
Oltözetök, — némelyike csak egy-egy rongy, növény- 
szálakból fonva, vagy levelekből fűzve — de másoké 
már tollakból, állatszőrből, bmidából vagy már kidol- 
gozottabb bőrből; hasonló vagy faágakból s növény- 
ből készült köcsögalaku vagy tálforma fövegekkel. 

Photographiáik közt a legújabb időbeliek európai 
ruhában is láthatók; volt főnökei egyes törzseknek, 
kik szerződések utján birtokot vagy kisebb-nagyobb, 
néha tetemes pénzösszeget kaptak az Unió kormányától ; 
letették a fegyvert; de nem vonultak tovább az ős- 
erdőkbe, hanem letelepedtek, s keresztényekké lettek, 
s békésen élnek a fehérek közelében, . . . s lassankint 
kihalnak. 

Kettő közülök, két értelmes képű fiatal ember, 
mint az aláírásból látjuk » reverend « (tiszteletes ur); 
az egyik, rvd Thomas Jackson, a theologia pastora- 
lisnak, a másik, Benjámin Lee, az egyháztörténelem 
tanára a vi^ilbelforce-i egyetemnél. 

Kiegészíti népismei s culturtörténelmi tanulmá- 
nyainkat azon házi eszközök, kőből, fából, vasból 
készített, vagy földből égetett edények, tálak, korsók, 
stb. gyűjteménye, mely rendkívül érdekes világot vet 
ez ős népek kezdetleges eulturalis állapotaira. 

Mint mondám — európai utas nem tehet a phi- 
ladelphiai tárlatban hasznosabb s okosabb dolgot, mint 
hogy ha napokat szentel ezen gyűjtemény szemlélésének. 

Vannak azonban ezen kivűl egyéb helybeli színe- 
zetű s érdekes tárgyak is a governement buildingben 
kiállítva. 

Mindenek előtt a nagy férfiúnak — Washing- 
tonnak úgynevezett reliquiái. Nem tartozom azok 

közé, kiket töblD-kevesebb joggal úgynevezett nagy 
emberek elkopott kabátjai, keresztüllőtt kalapjai és 
rongyolt pantoflijai elérzékenyitenek. De az a két üveg- 
szekrény, melyekben Washington életnagyságban föl- 
öltözve áll, s az általa viselt ruhák, kardok, pisztolyok, 
— az általa használt nyergek, bútorok; Íróasztala, 
székei, ágya, — egészen a » Martba Washington által 
szőtt « ágytakaróig. (Bedcourtains worked by Martba 
Washington); az utóbbinak Lafayette által ajándéko- 
zott sévrei porcellan asztali edényekig, szóval a leg- 
kisebb részletig — culturtörténeti érdekkel is birnak. 

Mulatságosak az indiánok által készített fa- és 
kőszobor bálványok is. Egy ily élénken színezett óriás 
vagy négy öl magas, s egymás nyakára ülő rémké- 
pekből alkotott. Az alsó óriás fölfal egy tengeri ször- 
nyet. Ez óriás tetején ül a másik, s ugyancsak tépázza 
üstökénél fogva; ennek tetejében a harmadik, ki föl- 
falni készül mind a hármat. A mellett azonban kőből 
faragott szent kigyóik valódi művészi munkák. 

A hadügyministerium kiállításában, kinek ehhez 
kedve volna, tanulmányozhatná az amerikai hadsereg 
szervezetét, katonái egyenruháját, fegyvereit stb. a füg- 
getlenségi harctól fogva e mai napig. Mig tengerészi 
osztályában ismét a hadihajózás fejlődését ugyan e 
század alatt a torpedóig, bárki is érdekkel kisérendi. 

Érdekesek s tanulságosak továbbá a hajózás bizto- 
sítására irányzott intézkedések, a világítótornyok, az 
időjárás observatoriumai s azoknak az amerikai partokat 
átölelő egész rendszere, mely lehetővé teszi, hogy minden 
kikötőben minden percben tudja a hajós : a tengeren milyen 
távolban milyen idő uralkodik és várható legközelebb? 

Ezer tárgy , de mind messze túlmegy komolyságával a 
fölületes csevegés keretén. 

A szakértőt napokig foglalkodtathatná , de a nem 
szakemberre nézve is sok érdekes újat s ismeretest 
nyújt azon, amerikaiak által fölfedezett vagy javított 
gépek mintáinak gyűjteménye, melyek szabadalmat nyer- 
tek, s a > patented « találmányok registerébe beiktatvák. 
E gyűjtemény természetesen csak csekély része azon 
teljesnek, mely Washingtonban a Smithsonian institu- 
tionban lelhető. É pátensek hivatalos gyűjteménye — 
mindenik az illető gép rajzával — egész nagy könyvtárt 
képez 1826 óta; és örök emléke egyúttal az amerikai 
nép műszaki műveltségének, s genialis leleményességé- 
nek, mely az apró tűgyártó, vagy a korszakot alkotott 
varrógépen kezdve, föl az óriás gépekig csodákat terem- 
tett és alkot egy napról a másikra. 

Itt van a »Sabbath« nevű hires hajónak is, mely 
New-Yorktól Liverpoolig hat nap alatt tette meg az utat, 
» patented « mintája. Hanem hova lett az eredeti? Nagyon 
szívesen fognám igénybe venni visszautaztamban ; azon- 
ban hogy létezik-e és hol ? nem birtam kitudni. 

Nagyérdekü, sőt meglepő továbbá az amerikai kez- 
es gyármüipar, a gyapot-, gyapjú-, sőt selyemszövetek, 
bőr, kaucsuk s egyéb mutatványai : de ezekről később 
fogok szólni. 

Volna itt még ezer egyéb látni való is; de délutáni 
órákban már olyan hőség fejlődik ki a fa- és üvegházak 
alatt, hogy a ki szerét teheti, menekül a Fairmount- 
parkba. 

Folyvást emlegetik az európaiak, mily szerencsétlen 
gondolat volt a világtárlatot ezen roppant meleg és 

határtalan terjedelmű, piszkos utcájú, rósz kövezetü, 
sötét-vörös téglaszínű házikóival, és csendes házias 
szenteskedö lakosaival — komor és unalmas Philadel- 
phiában rendezni ! Azonban minden panasz feledve van : 
ha kilépünk a tárlat kerítéséből s átmegyünk a Skuilkil 
(Szkulkil) folyón s bemélyedünk a világnak ezen legter- 
jedelmesebb parkjába és hegyen-völgyön, föl-le, minde- 
nütt terebélyes fa árnyait s eleven-zöld sürü pázsitját, 
majd a Skuilkilt minden irányban átszelő apró, de két- 
emeletes gőzöseit, — azután a jobbra-balra, hol alattunk 
a völgyben, hol fölöttünk festői alakú merész hidakon 
átfutó vasúti vonatokat szemléljük ! A minő szép a kép, 
oly üditő a fris szellő fuvalma, kivált kényelmes kocsin, 
melynek csak azon egyetlen árnyoldala van, hogy órán- 
kint 2 dollár, csaknem öt frt papírpénzben. 

Általán a szent philadelphiaiak jól értik, hogy kell 
az idegeneket nyúzni. A hotelben vagyboardingban napi 
díj 5 dollár, ezért járna reggeli, lunche ebéd, esteli. De 
a kiállítás területéről a városba egy óra járás, követke- 
zéskép ott künn lunchezünk; gyakran ebédelünk is, a mi 
mindenkorra két-két dollár, kocsi, vasút vagy tramway, 
szinház (földszinti zártszék 2 vagy másfél dollár), szóval 
mellékes kiadásokkal rámegy összesen körülbelül 13 — 15 
dollár naponként. 

ACooks Officebe, a világkörutazásokat közve- 
títő ezen hires intézetbe mentem, s körjegyet vál- 
ték Baltimore-, Washington-, Richmond-, Gincinati-, 
St.-Louis-, Kansas-, City-, Pueblo-, Denver-, Ómaha-, 
SanFranciscoba és ott néhány kirándulásra ; SanFrancis- 
coból visszajövet pedig Salt Laké Citybe (a mormonok- 
hoz),Ogdenbe,Chicagóig, onnan egyenesenphiladelphiába. 

A körjegy ára 323 dollár, körülbelül 730 frt; s előnye 
nemcsak az a kényelem, hogy nem kell a vasúti állomá- 
sokon jegy után járni; hanem némi megtakarítás is. 

(Philadelphiából kirándulás a Susquehanna hídjához. Folytatás Baltimoreig ; 

— és Washingtonba.) 

Washington, jan. 2, 

Mult szombaton a Philadelphia-Baltimore vasút 
igazgatósága az osztrák biztosokkal csekélységemet is 
meghívta egy kirándulásra ; külön vonattal vittek el 
Wilmingtonba, hol a társulat vasúti gépgyárát s másokat 
tekintettük meg ; többi közt egy waggon-gyárat s vasúti 
keréköntődét. Ez utóbbi nem nagyobbszerü a budai 
Ganz-félénél, de kerekei állítólag még jobbak és Angliá- 
ban is kelnek. 

E dolgokat érdekes látni, unalmas leirni. Mulatsá- 
gosabb volt további utunk a Susquehanna folyóig, mely- 
ről Cooper hires indo-amerikai regényeiből sokat olvas- 
hatni. A roppant szélességű folyamon még néhány év 
előtt gőzkompon (ferryboat) szálliták át a vasúti vona- 
tokat; most nagyszerű 1000 yard hosszúságú s 18 osz- 
lopon nyugvó vashid vezet át, melyen gyalog mentünk 
végig Havre de Graceig, gyönyörködve a Chesapeake 
bay festői környezetű tágas öblén. 

A vasút Philadelphiából előbb a Skuilkil, majd a 
Delaware partján megyén, gyümölcstermő, gazdag lege- 
lőjű síkságon, s csekély emelkedésű, de erdős dom- 
bokközt. 

« 

Az útnak ezen jelentéktelen jelleme megmarad Bal- 
timoreig, hova néhány nap múlva utaztam, innen 
Washingtonba menendő. 

Baltimore a Patapsco-folyam partján fekszik, néhány 
mértföldnyire a Chesapeake-öbölbe ömlése fölött: ugy 
hogy a nagy tengeri hajók egészen bejöhetnek a városba, 
néhány molo és csatorna segítségével, mely ennélfogva 
az ünio elsőrendű kikötői s kereskedő városaihoz tarto- 
zik, ámbár lakossága száma alig megy túl 300,000-en^ 
A város jelleme olyan, mint Philadelphiáé. Sötét barna- 
veres házai, piszkos utcái (legalább nagy részt), de a 
mellett sok nagymérvű középülete, sok temploma és 
szerencsétlen szobrai, mikről a nagy phrasisu amerikaiak 
el is nevezték »MonunientalCity«-nek. Állam-háza (State 
House) a Washingtoni Gapitol mintájára épült; kupolája 
tetejéig 287 láb magas, tehát csak négy nálánál maga- 
sabb épület lelhető a világon : a Szent-Péter Rómában 
458, Szent-Pál Londonban 404, Szent-Izsák Péterváron 
362, és a párisi Invalides 323 láb. 

Uti tervem nem engedé, hogy egy napnál többet 
szánjak a különben nem érdektelen városnak, s másnap 
Washingtonba érkeztem. Mielőtt be ér a vonat, már 
messziről látni a Capitolt kimagasló kúpjával, mely — 
de ne tessék nevetni — némileg az esztergomi basilikára 
emlékeztetett; és e benyomás később sem szűnt meg, 
ámbár aránytalan nagy ez ahhoz képest. 

Az indóháznál az omnibusok néger kocsisai grotesk 
buzgalommal csalogatják az utasokat. Mulatságos jelenet, 
melyet a pesti English-club egy estélyen kitünőleg láttam 
előadva mükedveJő urak által. Általában első pillanatra 
föltűnik, hogy itt már a négerek nagy számmal vannak. 
Azt mondják, a lakosság egy harmad része 

Levelem levén washingtoni követünkhöz, — gróf 
Hoyos László úrhoz — gróf Apponyi Sándortól, hason- 
lókép a követség titkárához B. úrhoz más barátomtól ; 
első utam Connectikut Avenue 1 02 1 . száma felé irányult. 
A város terve itt is egyszerű ; avenuek és számozott ut- 
cák szép rendben szelik át egymást. A Lafayette square 
előtt azonban sok ut összpontosul s én 1700 — 1600 
számok közt soká botorkáltam, mig végre véletlenül az 
.1021-diket fölfedeztem. 

A gróf igen szívesen, fogadott, s miután itteni s 
hazai dolgokról elbeszélgettünk, kértemre megígérte, 
hogy az ünio elnökéhez Grant-hoz bevezetend, külön- 
ben hetenkint több napokon szokott fogadni idegen láto- 
gatókat, egyszerű jelentkezésre is, de a jelen idényben 
fogad-e ? kétes. 

Sokféle hasznos utmiitatással ellátva sétálni menék 
a Lafayette square-re, melynek szép árnyas fái között 
áll Jackson tábornok jelentéktelen lovagszobra bronzból, 
s a szó teljes értelmében kódorogva, egyszerre csak a 
»White house« — az elnöki rezidentia előtt áltam. 
Gondoltam magamban, körül nézek kissé a parkban, 
mely igen szép és nagy ; és a palota körül, mely fehér 
márványból épült, oszlopzattal homlokzatán ; de csak 
olyan impressiót tesz, mint p. o. a gödöllői, vagy ehhez 
. hasonló főúri kastélyok némelyike ; ellenben imposan- 
sabb az épület a park alsó része felé, mert arra két 
emeletes, s főosztálya fél körben domborodik ki. Köze- 
ledni akarva az épülethez, egész váratlanul egy őrházból 
rám kiált valaki, hogy ezen utón idegeneknek tilos a 
járás, csak a park alsó részén van megengedve. Szinte 
jól esett az én monarchico-conservativ szivemnek a 
» fegyelem « és az államfőnök iránti tisztelet ezen cse- 

tély nyoma ! Tehát e nagy parknak van mégis egy ré- 
szecskéje, mely nem nyilvános, melyet az elnök csa- 
ládjával nyugodtan élvezhet a nélkül, hogy bagót rágó 
souverain választói melléje tolakodhatnának s felesége 
szeme előtt hosszúkat köpnének. 

így kódorogva tovább a palota előcsarnokába 
vetődtem, gondolván, megkérdem a portást, vájjon és 
mikor fogad a praesidens? 

No, ugyan megjártam. A kérdett — nem portás, 
mert az nincs — komornyik vagy hivatalszolga kö- 
zötti kétes állású polgártárs, kérdésemre azt mondja: 
»Gsak tessék fölmenni; 11 és 2 óra közt fogad min- 
dennap. « 

»Köszönöm uram, majd eljövök holnap. « 
»No de minek, ha mindjárt fölmehet. « 

»Nem lehet, mondok, nem vagyok ugy öltözve «; 
(sötét félkabátban voltam). 

>0h uram, ön nagyon jól van öltözve; csak 
menjen föl e lépcsőn, s adja át jegyét a titkár urnák. « 

így akarva nem akarva fölmentem a szőnyeggel 
bevont keskeny falépcsőn, mely az elnöki hivatalszoba 
előtermeihez vezet. Az elsőben néhány férfi ült, tarka- 
barka közönséges öltözetben ; egyikök az Íróasztal- 
nál. Ezt kérdem: mikor fogad az elnök? Mire ez is 
látogató jegyemet olvasva, mondja, hogy azonnal be- 
jelent. 

De, szabadkozám újra, nem tiszteletlenség-e ilyen 
öltözetben hozzá bemenni ? — Épen nem uram ! — 
Ezzel vette jegyemet, s bevitte. Kijövet kis türelemre 
kért; s én a várakozást arra használtam, hogy — 
kedves olvasóim kedvéért — kissé körülnézzek. 

Nem sok látni való volt. Az elötermek szőnye- 
gekkel bevonva; a fal egyszínűre mázolva, csupasz, 
képek nélkül; ajtófák s az egyszerű bútorok sötét bar- 
nák ; a szoba közepén tágas asztal közönséges gyapjú- 
szövet teritékkel letakarva; körülötte néhány szék, s 
csaknem ugyanannyi köpöláda zöld pléhböl. A második 
előteremben néhány Íróasztal mellett tisztviselők lát- 
szanak foglalkozni; a szoba közepén, ugy hogy csak- 
nem bele kell botlani, áll egy aranyozott chinai alakú 
.porcellán nagy köpöláda. Férfiak jönnek és mennek a 
praesidenshez be vagy ki ; föltett kalappal, melyet az 
előszobában, gondolom csak a nők iránti tekintetből 
levesznek. 

Vagy húsz perc múlva jő a praesidensnek jól 
kihizott néger komornyikja, s beintenek. Meglepetésemre 
veszem észre, hogy néhány nő is, egy ur kíséretében, 
utánam indulnak. Bejövünk a terembe, mely szintén 
egészen egyszerű, közepén asztallal, kissé oldalt az 
elnök, Íróasztalával. 

Én voltam az első belépő ; Grant állva, s kezet 
nyújtva fogadott ; s néhány banális kérdés és felelet 
után (a kiállítást láttam-e ? rég vagyok-e Amerikában ?) 
éreztem, hogy a banális társalgásnak hamar véget kell 
szabni, meghajtám magam, s schakehands után félre- 
álltam, hallgatva, mit beszél a nőkkel? Ugyanazon 
fölűletes história volt. Mentünk. 

Ez baklövés volt tőlem ; mert alig jöttem ki, gróf 
Hoyos maga jött az elnökhöz, időt kérve bemutatá- 
somra. Ha igy mutattattam volna be, hihetőleg tár- 
salgásunk érdekesebb leendett, és alkalmat ád vala 
Grant személyiségét kissé mélyebben tanulmányozni. 

Ámbár azt mondják, ekkor sem sokat hallottam 
volna tőle, mert szótlanságban vetekedik Moltke tábor- 
nokkal, kivel egy időben lévén Gasteinben, következő 
adoma keringett hallgatagságáról. Társaságba nem ve- 
gyült, csak egy udv. tanácsos járt házához vele és nejével 
whistezni ; a mulatság rendszerint szó nélkül folyt, egy 
Ízben azonban a játék bevégeztével az udv. tanácsos 
következő szellemdús észrevételt kockáztatá: »De ma 
valóban szép meleg időnk volt.« Midőn az udv. tanácsos 
eltávozott, Moltke azt mondja nejének : »Du Frau ! 
mir scheint der Hofrath ist auch schon ein Schwatzer 
geworden. < 

Elég az hozzá, igy a mint láttam a hires Grantot, 
nem tőn nagyon előnyös benyomást reám. Alacsony, 
zömök termetű, rövid nyakú, gömbölyű fejű, sűrű gesz- 
tenye színű hajú, közönséges képű férfiú ; arcából ravasz- 
és makacsság olvasható le. Azt mondják Amerikát jól 
ismerők: ilyenné kell válni itt az embernek, kivált köz- 
pályán; udvarias finom modorú ember itt nem boldogul ; 
népszerűtlen. 

Kijövet a szolgák igen nyájasan fogadtak, s az 
egyik azonnal kinálkozott, hogy az ünnepélyes ter- 
mekbe vezet. Ezek földszint, a kertből jövet az első 
emeleten vannak. Egy nagy táncterem, dúsan aranyozva, 
illetőleg azon terem, hol a kűlállamok képviselőit 
szokta ünnepélyesen fogadni; s néhány mellékterem. 
Washington, Lincoln, s más hires elnökök életnagy- 
ságú, s közbe-közbe nem is rósz arcképeikkel; egyéb- 
iránt az európai királyi palotákhoz képest szegényesen 
diszitve. 

Nem republicanus egyszerűség, hanem Ízléstelen- 
ség nyilatkozik ebben is. Mert hisz a republicanus 

egyszerűség nem épített volna márványpalotákat az 
elnöknek, egyes ministeriumoknak s a két háznak a capi- 
tóiban. 

Valamint azon egyszerű modor, melylyel a prae- 
sidens látogatható és a melylyel általán vele bánnak, 
kérdés, vájjon célszerű-e ? Vájjon az emberek elég emel- 
kedettek-e arra, hogy bizonyos szertartás és kűlsö 
attribútum nélkül is tiszteletben tartsák az államfőt, 
mint egy nagy eszme személyesitőjét? Vájjon ezen 
egyszerűség nem mozditja-e elö azon tiszteletlenséget, 
melyre az emberek nagy része a magasak, söt a nagyok 
iránt is nagyon is hajlandó ? Nem akarom most fesze- 
getni: de lelkesülni érte nem tudok. 

Innen benéztem a Treasurybe, mely a pénzűgy- 
ministerium és pénzverde, illetőleg bankónyomda hiva- 
talból áll. Fölösleges leirni ; csak azt emelem ki, hogy 
kivált a bankó-olvasás s kezelés osztályában sok női 
hivatalnok van alkalmazva. Arra nézve, hogy fizetésűk 
igen csekély — havi 80 — 100 dollár — ezen többé- 
kevésbé csinos nők nagyon elegánsan öltözöttek. Ah! 
ki tudja minő története lehet bármelyiknek is — hiva- 
talba jutása útjait és módjait illetőleg . . . ezen ország- 
ban, hol az újságoknak két-három oldala naponkint 
tele van a megvesztegetés és protectio legbotrányosabb 
történeteivel ! 

A Treasurytől jövet kérdem az embereket, 
merre van a Washington monument ? Végre oda talál- 
tam, a mi nem volt nehéz, mert a fönnemlitett palotá- 
hoz tartozó park mellett közel van egy kietlen puszta- 
ság; és azon néhány seprőcske sejteti, hogy jövendőbeli 
park terve az, mely 15 év múlva árnyas is lesz; — 
készen van a nagy tó, közepén szökőkúttal; túl ezen 

homok, köpor és köhulladékok közt ~ a Washington 
monument. Hát ez az ? Ezért kár volt idáig sütkérezni. 
Hisz ezt az éktelen négyszögű tornyot, mely a bolognai 
asinellik kisebbikére hasonlit, már láttam jártam- és 
keltemben ! Messziről látni, mert vagy 200 láb magas ; 
alapja vagy tiz gránit lépcső, a torony maga fehér 
márvány. Az amerikaiak ezzel valami, az egyptomi 
gúlákkal versenyző nagyszerű tervet kötöttek össze; 
a torony 600 láb magas obeliszknek van tervezve, 
talapzatául pedig a római Pantheonhoz hasonló valami. 
Nagyszerű kófic lesz, ha elkészül. Csakhogy mikor fog 
elkészülni? A pénz elfogyott s már évek óta nem is épül 
tovább ! 

Sokkal többet ér' ennél a szomszédban levő bota- 
nicus kert gazdag üvegházaival, s a mellété hatalmas 
fák között elrejtett Smithsonian Institut; tulajdonkép 
könyvtár, természettani s ethnographiai gazdag gyűj- 
teményt tartalmazó múzeum, melyet Smithson egy dús 
angol alapított. Pár év előtt tűz tőn nagy kárt benne ; 
de most is megbecsülhetetlen. Az állatországból föltűnt 
néhány általam eddig sem Londonban, sem másutt 
nem látott ősvilági állat csontváza. Azután ismét az 
amerikai ősnépekre vonatkozó tárgyak, melyeknek csak 
csekély része az, a mi a kiáUitáson látható, s már 
ott is elragadott. Vannak azután érdekes múmiák, ülő 
helyzetben, meztelen; ugy néznek ki, mint szántott 
emberek; férfi, nő, ennek sötét fekete haja keskeny 
tekercsekre befonva; s kis gyermek. . . Kaganul sziget 
barlangjában találtattak. Ugy látszik azonban, ezek igy 
eltemetve s ily görnyedt helyzetben begöngyölgetve is 
voltak; mert van egy egészen begöngyölt, habár nem 
is az egyptomiak modorában. 

5* 

Nevezetes pénz- és éremgyüjteményében nagy 
örömet okozott egy — mely odahaza legfölebb szánó 
mosolyra indított volna. Ez tudniillik — hazai érem^ 
melyhez következő magyarázat fekszik mellékelve: 

» Medál struck on the completion of the great 
Dictionnary of the Hungárián language by Czuczor 
Gergely and Fogarassy János. From the Hungárián 
Academy of sciences, Budapest. Hungary. « 

A Capitoliumról, és az abban levő alsóház és 
senatus üléstermeiről csak keveset akarok mondani^ 
mert már százszor leirattak. 

Az épület maga, újabb időben két szárny épittet- 
vén ki, magas kúpjával elég szabályos arányú és azon 
dombról, melyen épült, messze kinéző; nagyszerű, de 
semmi eredetiséggel nem biró palota ; gyönyörű magá- 
ban, de a mint a puszta környezetre lenéz : sehogy 
sincs illő helyén az ó római palota, mely környezetül 
ismét palotákat, templomokat, szobrokat igényel. Kupo- 
lája kisebb-e , nagyobb-e a római Szt. -Péterénél — 
mit az amerikai büszkén emleget, mindegy! De nem 
oly szép ; s épitészileg nem oly érdekes, már csak azért 
is, mert vasalkotmány. Az amerikainak mindig imponál 
az érték és a súly. Minden milliomost büszkeséggel 
nevez. Minden középületnél a fő dolog, mit kiemel : 
hogy mennyibe került? Szép-e? azt ő ugy sem tudja. 

»A kupola súlya 10 millió font vas. Átmérője 
96 angol láb. Magassága 145. A rotonda alapjától 220; 
az épület keleti talapzatától 300, a nyugatitól 396 láb.« 

AH right. Föl is mentem a legtetejére, biztos va& 
lépcsőzeten; körülnéztem a Potomac szelid vidékén, 
hosszú széles láthatáron, mely festőinek épen nem 

mondható, és Washington városán, mely oly nagynak 
Yan tervezve avenuival és utcáival, hogy kétszáz év 
múlva sem lesz benépesítve s beépítve. Ez egy roppant 
birodalmi főváros és — nagy falu. Nagyszerű középü- 
letei szerteszét szórva néhány angol mértföldre egy- 
mástól ; de az utcák nagy részében se ház, se járda ; 
a középen pedig fű tenyész. 

Lemenvén, benéztem a senatus ülésbe. Tisztességes 
négyszög terem, mint a mi muzeumunk nagy terme, 
fölülről és gyengén világítva. A senatorok közt aránylag 
nem sok öreg ur, egy néger is. Demokrata és repu- 
blicanus pártbeliekre oszolva ülnek. A tárgyalás érdek- 
telen levén, nem soká hallgattam. 

A képviselők házába, valamint a senatus ülésébe 
is, vezetőm (házbeli szolga, ki mindenütt demokraticus 
egykedvűséggel kalapját le sem véve csak az ülésterem- 
ben) minden bejelentési cerimonia és jegy nélkül veze- 
tett, vagy küldött be. 

A képviselőház átmetszett félkört képez. Minden 
képviselőnek külön asztalkája s forgatható támlásszéke 
van, mint a mi fodrászainknál lelhetők. Képviselő sok 
volt jelen, de közönség kevés. Lárma nem volt, sem 
civakodás. Ha zaj van, az elnök fakalapácscsal ütöget 
asztalára. Senki sem volt föltett kalappal; senki se 
nyújtotta ki lábát asztalára. 

Általán többnyire túloznak, a kik Amerikáról Írnak. 
Nem mind igaz ám az ; sem a jó, sem a rósz, legalább 
nem oly kiterjedésben, mint állíttatik. Többi közt azt 
is haliam mindig: Amerikában nem is szabad borra- 
valóval kinálni valakit ; sőt ez megbántás fogna lenni ! 
Dehogy nem, dehogy nem. Mindenki elfogadja; fehér, 

fekete, pincér, szolga, kocsis, vasúti conductor, férfi 
és nőcseléd egyformán. Nagyon is elfogadják; magasan 
állók is — sajnos! — csakhogy ezeknek nagyobb 
douceur kell. 

A capitol rotondájában levő képek — történeti 
jelenetek a szabadsági háborúból, szép emlékek, de 
közönséges müvek. 

Washington ülő márványszobra a capitol előtt 
nagyon gonosz. Fölső teste meztelen, miért üljön? 
vagy mikor ült Washington meztelen? Talán mikor 
fürdeni készült, — az egész Ízléstelen. Gégéjén olyan 
lyuk van vagy mélyedés, mintha Navratil barátom gége- 
sorv ellen operálta volna. Általán szobraik — általán 
a művészet — az amerikaiak gyenge oldala. Ezt az 
Ízlés fejleszteni, nevelni, ápolni fogja : erre nincs még 
ideje a moneymaker nemzetnek. Eddig az antik szolgai 
utánzásán, — a mi csaknem egyértelmű a torzítással 
— túl nem emelkedtek. 



4, 

(Washington síremléke Mount- Vernonban. — Ut Washingtonból Cincin* 
natyba. — Gincinnaty városa. — Átmenet ó- Amerikából az újba.) 

Négy napot tölték Washingtonban. Sok és kevés; a 
mint veszszük. Közönséges touristától, ki időhöz van 
kötve : sok ; mert nem kell annyi, hogy minden középü- 
letét s intézeteit fölületesen megnézze ; — viszont kevés 
arra, hogy az itteni sociáhs élettel megismerkedjék. 

Pedig Washington e részben teljesen elüt a többi 
amerikai városoktól. Lételének súlypontja nem az ipar. 



71 

ban s kereskedelemben, hanem ott rejlik, hogy az Unió- 
nak politikai központja, hol legfőbb hivatalai : a minis- 
teriumok, az Unió főtörvényszéke, a külhatalmak képvi- 
selői székelnek. 

Itt tehát, nem mint a többi egészen demokratái 
alakzatú városokban, hol csak a birt dollárok számától 
függ valakinek társadalmi állása s szerepe, van egy, a 
demokratia áramlatából kivett »magasabb« osztály, mely 
a társas-életben főszerepet visz és a hangot adja. És 
ezen körök élénk érintkezés, nyilt háztartás, vendéglátás, 
bálok, szinház, picnicek — a hogy a közös, társas kirán- 
dulásokat nevezik, — s egyéb mulatságok által lehetőleg 
igyekeznek a falusi washingtoni létnek fővárosi jellemet 
adni ; és a fényűzés nem is csekély. Az élet ennek követ- 
keztében drága, és ha a rendes, s nem nagy fizetésére szo- 
rított magas hivatalnok, mint Belknap, a zsarolás s 
megvesztegetés végett vád alá került hadügyi titkár 
(minister) versenyezni akar a gazdagokkal : utóvégre is 
bele bukik — á la Belknap. 

A nyári idény azonban a társasélet tanulmányozá- 
sára nem alkalmas, mert a finom világ vagy fürdőkre, 
vagy Európába rándult, és ezengr. Hoyos és a mily bájos 
oly szellemes nejének minden szívessége, melylyel irá- 
nyomban voltak sem segíthetett. Többi közt az ő kocsi- 
jukon kirándultunk egy délután Soldiershomeba ; mely 
csinos parkban a városon kivül fekvő méltán hires inté- 
zet, katonai rokkantak szép menhelye. Hogy végre érde- 
mesnek tartom azon jó hazai modorú ebédről is megem- 
lékezni, melylyel megvendégeltek, a kellemes társaságot 
nem is véve számba, mindenki méltányolandja, a ki 
tudja, hogy mit tesz az : öt hétig amerikai hotel-kosz- 
ton élni. 

Washingtonból gőzhajón kirándultam Mount- Ver- 
nonba is, hol a nagy Washington lakott s hamvai nyug- 
szanak. Érdekes kirándulás, mint minden lépés érdekes, 
melyet az ember ezen idegen világban tesz. APotomac 
folyam helyenkint mértföldnyi széles ; partjai nem 
magasak ; cultivált dombok, szántóföldek kevés erdővel 
díszlenek halmain, miknek alakzata nem mondható 
festőinek. A vidék a szabadságháború emlékeiben 
gazdag. A hajó zsúfolva van; csak csekély része száll 
ki közbeeső állomásokon ; a többit kegyelet és kíváncsi- 
ság vezeti Washington sírjához. Sokan Philadelphián át 
jött idegenek ; a legtöbb amerikai. A hajón szól a zene ; 
kegyetlen hamis játék, roszabb a legutolsó cseh muzsi- 
kus-bandánál ; de ilyen szokott lenni minden hajón, min- 
den kirándulásnál és picnic-nél; s az amerikai közönség 
el van ragadtatva a waltzerek és polkák ezen istentelen 
elfurulyázása és hegedülése által. 

A hőségben végtelennek látszik a pár órai út ; s 
könnyebben lélegzünk, midőn végre partra szállhatunk. 
Az út hegynek megy, helyenkint árnyas fák alatt, melyek 
egy nyilt fönsíkra vezetnek, hol Washington háza áll. 
Egyszerű emeletes épület téglából s fából ; terjedelmes 
kilátással a Potomac vidékére egészen a washingtoni 
capitoliumig. Vagyonos és mívelt country gentlemanhez 
illő lakás. A házban levő ószerü bútorok egy része csak- 
ugyan a nagy férfiú idejéből való ; a többit, mint mond- 
ják, koronkint újonan csináltatta azon nőegylet, mely a 
Mountvernoni ereklyék föntartására alakult. Természe- 
tes, hisz a bútorok nem tartanak örökké. Mindazonáltal 
a tömeg igen soká tolongott a házban s kegyeletes 
komolysággal nézte meg a korhadó asztalokat, képeket, 
ágynemüeket, takarókat, melyek láthatók. 

Innen az egész karaván a parkba indult a síremlék- 
hez ; mely kissé oldalt fekszik. 

Hogy az olvasót soká ne untassam, ezen síremlék 
művészeti leírását lehető legrövidebbre vonom. Képzeljen 
az olvasó magának pár ölnyi négyszög kerítést vörös- 
barna téglából; e tégla-fal vagy 7 — 8 láb magas: elöl 
bejárása van vas-rácsozatu ajtón át az előboltozatba, 
hol két kicsiny márvány koporsó áll, Washington bátyjáé, 
és Washington Mártáé. Ezek mögött van egy sötét ajtó, 
mely azon boltba vezet be, hol Washington koporsója áll. 

Az egész sirbolt olyan, hogyha valaki oda jő s nem 
tudja, hogy ez síremlék, azt hiszi, hogy — pincegátor. 

Kár volt a fáradságért ! 

No de hányszor gondoltam ezt még később Ameri- 
kában, midőn valami nagyhírű dolgot megnéztem ! Csak- 
hogy utóvégre látni kellett ezt is ! azt is ! 



Azon érzéssel, hogy nagy vállalatnak megyek eléje, 
indultam tovább Cincinnaty felé. 

Reggel 8-kor indult a vonat. Mint Philadelphiában, 
ugy itt is, s minden vasúti indóháznál, az utas. tartsa 
nyitva szemeit, rendben az eszét, a mi nekem nagyon 
nehezemre esik, s ne röstelje a kérdezősködést: mert 
conductort nem látni ; ha van is, nem lehet fölismerni, 
mert nincs egyenruhája ; nem kiáltja az indulást vagy a 
vonat irányát senki ; se szól, se beszél ; a vonat pedig 
néhol az igaz, a gőzmozdony fölött levő harang kongása 
közt, de többnyire egész csendben megindul ; s mire ész- 
reveszi az utas, a sok vonat közül az, a melyre szállni 
kívánt, már elosont. 

A vidék, távolodva Washingtontól, mind dombo- 
sabb, végre emelkedett lőn ; s H a r p e r s-F e r r y n innen 

és túl néhány óráig valóban festői ; a touristák kedvenc 
kirándulási pontja. A vonat mély sziklaszorosokon 
vonul át South Mountaintól fogva; alól a Shenan- 
d o a h habjai küzdenek a kőszirtekkel ; odább a Potomac- 
cal egyesül. Alagutak, merész hidak érik egymást. De a 
legérdekesebb és legszebb pont Harpers-Ferry előtt van, 
hol a 900 láb hosszú hid kétágra oszlik el, és a vasút 
két ága, külön irány felé magáról a hidról indul meg. 
Amerikai merészséggel épült mű. 

Graftontól kezdve az útnak, mely most már Ohio 
felé tart, érdekessége megszűnik; sürü erdők födte^ 
kőszén- és petróleum-gazdag vidék, a mi magában igen 
hasznos és jó, de a touristát nem igen vigasztalja a 
hőségben és porban, melyben az egész napot tölte, s 
melyben utoléri az est, a nélkül, hogy üdülést hozna ; 
mert, midőn kellemesen hüs kezd lenni a lég, akkor a 
ladyk, mint másutt ugy Amerikában is, megijednek a lég- 
huzamtól, s az ablakok jó szorosan bezáratnak. 

Közeledik az éj. Magától értetődik, hogy az ember 
Sleeping- Cárban vett helyet. Ezen ágy - waggonokat 
Mr. Pulim an gondolta ki s hozta be ; s meg is gazdagodott 
belőlök. Most minden éji vonathoz, minden vasúton van 
Sleeping-Car ; de nem mind PuUmané, hanem mások 
gyártmánya és ezek nem is oly kényelmesek, mint amazé. 
A Sleeping-Car használatáért egy napra s éjre 2 — 3 
dollár jár külön. Az ágyak szélesek s kényelmesek, de 
az ágynemű forró, a levegő a waggonban izzasztó, 
minél fogva az én Sleeping-Caron töltött első éjem nem 
igen vigasztaló volt, meggondolván, hogy majd 5 — 6 
éjét kellend egymásután vasúton töltenem a nagy Pacific 
vonalon. 

Reggel hétkor Cincinnatyban voltam. Tehát ez az: 
amerikai mérvek szerint csekélynek tartandó ut 23 óráig^ 
tartott ! Hol van még innen California ? Hat nap é§ hat éj l 

Cincinnaty, mint azt első pillanatban észrevenni^ 
már egészen más jellemű város, mint az eddig látottak l 
Valóban itt az északkeleti, a régi Amerikától külformá- 
ban s szokásokban nagyon elütő , másnemű városokba 
érünk, Cincinnaty, Saint-Louis, odább nyugat felé Chicaga 
s számtalan kisebb, de gyorsan népesedő község, melyek 
az átmenetet képezik a nyugat felé keletkezett s pár 
évtized óta mind csodálatosabban fejlődő státusokra,, 
miket nem ok nélkül nevezett el Dixon is > New- Amerika «-^ 
nak ; s melyek összekötik a keletéjszaki Amerikát egy 
részt a délivel, New-Yorkot New-Orleanssal, — más 
oldalról a nyugattal, Californíával, s közvetítik az: 
Atlanti és a Csendes-Oceant. 

Sokkal modernebb, európaiabb, nyájasabb és elegan-^ 
sabb Cincinnaty kül alakja, például PhiladelphiánáL 
Széles, tiszta utcái, világos, derült épületei ; és a lakos- 
ság fesztelenebb életmódja azonnal megnyerik az embert. 

Hogy pompás hoteléi vannak, az minden, kivált 
újabb amerikai nagy városban magától értetődik. Én az. 
első rangú Burnet Houseba száltam ; s üditő fürdő után 
a város tömkelegébe vetettem magamat. Épen vasárnap 
volt ; de alig lehetett ráismerni. 

A boltok nagy része nyitva volt ; a :^beersaloon<-ok 
körül tolongtak az emberek ; az utcák élénkek, mintha 
nem is a szent Amerikában volnánk. A rejtély egy részét 
megmagyarázza, hogy a lakosságnak több mint harmada 
német; az angolok is nem Philadelphia ős quakkerjeinek^ 
sem New-York puritanusainak utódai, hanem Amerika 
minden részéből újabb időben letelepültek, kiknembiraak 

oly erős vallási traditiókkal, sem nem nevekedtek az 
általános álszenteskedésben. 

Ezen álszenteskedéssel, melyet a mindenben szélső- 
ségre hajlandó amerikai nagyon is túloz, ellenkező túlzást 
képvisel a német elem, mely európai hazájából az uralkodó 
protestáns pietismus elleni reactiót és az európai libe- 
ralismussal a katholicismus elleni gyűlöletet hozva 
magával — tulajdonkép valláselleni forradalmi elemet 
képez. Ezen irányt pedig legélénkebben képviseli s ter- 
jeszti a német zsidó, ki azonban saját vallását legalább 
külsőleg hiven tartja, s a társas életben épen ugy, mint 
Európában, ki- és különvál. 

A pompás szavakat kedvelő amerikai, a mint New- 
Yorkot »imperial« Baltimoret »monumental«ugyCincin- 
natyt »Queen-city«-nek — királyi városnak nevezi. Illő 
tehát körülnézni utcáiban, parkjaiban, középületein, mik 
egészben, mint mondám, gazdag, derült és nagy város 
benyomását teszik. Széles utcák, számtalan lóvasut- 
vonalakkal, csinos squarek, számtalan templom és 
közintézet, — ezek közül sok és kiváló a katholikusoké ; 
néhány szobor, egy kivételesen művészi szépségű közkút, 
melyet Davidson polgár Münchenben öntetett, s a város- 
nak ajándékozott, s Davidson fountainnek neveztetik, — 
nagy városhoz méltók. A legszebb templomok egyike 
Szt. Péter catedralisa, katholikus, — ehhez közel 
a zsinagóga, babtista, presbiteriánus, s egyéb vagj^ 
1 templom, egy névtelen square közelében. Innen nem 
meszsze van a »Kossuth street« is, melyet csak is 
azért néztem meg. Hires hazánkfia nagy tiszteletben áll 
Amerikában, több nagy városban neveztek el róla utcákat, 
Saint-Louisban is van Kossuth Avenue ; Galiforniában van 
Kossuth-bánya is ; s pedig aKossuth-mine a kiválók egyike. 



77 

De a mi Cincinnaty fő büszkesége, az nevezetes 
függő hidja az Ohion át, a >Suspension-bridge«. Csak 
két oszlopa van a két parton; az egyiktől a másikig 1057 
am. láb ; én 500 lépésnek olvastam ; amerikaiak állitása 
szerint a leghosszabb bolthajtás »avilágon«, az oszlopok 
magassága 200 láb. A budapesti hid is Suspension-bridge, 
a külömbség csak az, hogy vas-lemezek képezik láncát, 
mig az ohioé vassodronyokból áll. 

Déltájban nagy zaj és élénkség volt az utcákon. 
Néhány ezer ember ünnepi öltözetben, vagy phantastikus 
egyenruhában, kardosán, tollasán s cottillonrendekhez 
hasonló jelvényekkel mellükön, zászlókkal, s zeneszóval 
ünnepélyesen vonult végig az utcákon. Tornászok, lövész 
s egyéb egyletek tagjai voltak s délután nagy torna- 
ünnepély tartatott egy kertben. Nagyrészt németek voltak. 
Az amerikaiak nem nagy kedvelői a testgyakorlatoknak ; 
legfölebb célba lőni szeret ; s a fiatal dandy-osztály az 
evezés, galamblövés sportját űzi. 

A város végén jókora magaslaton lévő parkba 
Mount Adam and Evenpark, a budaihoz hasonló rend- 
szerű, de sokkal magasabb hegyi vasúton szállítják föl 
az embert öt centért. A hegytetőről a látvány a városra 
s környezetére meglepő szép. Az Ohio és Licking river 
összefolyásánál a függő hid s egy más vasúti hid által 
összekötött nagy, és hozzátehető okos tervvel, szépen 
épült város; mert teljesen kiépült központból indul ki, 
s távolabbi perifériájában a fából, de csinosan épült kis 
házakat fák és kertek környezik; ezért mondám okos 
tervvel épült, nem mint Washington vagy Budapest, 
melyek nagy területei decentrice épülve soha sem fognak 
egj részben sem teljesen kiépíttetni. Sok fa, kert park» 
tömérdek templomtorony s gyárkémény, távolabb kies 

^rdös dombok s zöld völgyek oly képet alkotnak, mely 
némileg Liégere, némileg Florencre emlékeztet. A város 
€ fekvése sejteti a jövő generatiók millióit. 

Ádám és Éva parkja a magaslaton, hegyen- völgyön 
szinte csak a jövő generatióknak fog majd árnyat adni, 
most még új ültetmény. Itt van a vízvezetéknek nagy 
reservoirja is, mely, mint a legtöbb amerikai városban, 
óriási kőfalakkal s gátakkal körülvett bassint, vagyis 
inkább nyilt tavat képez ; mint New-Yorkban is, Saint- 
Louisban is; magaslatuk rendesen olyan, hogy nyomása 
elegendő a legmagasb városrészek háztetőire vinni a vizet. 

Cincinnaty iparágai közül reánk magyarokra nézve 
legérdekesebb a disznó-ipar. Cincinnaty, Saint-Louis és 
Chicagóban milliókra megy a fölfüstölt s elpakolt disz- 
nóhús, sonka s szalonna értéke. És miért is nem mozdul 
hasonló ipar hazánkban, mely par excellence a disznó- 
tenyésztés hazája. Igaz hogy nekik saját nagy piacuk 
van, részint Amerika azon nagy területein, hol csak 
bányamüvelés űzetik, vagy ha a földmüvelés díszlik is, 
disznó-tenyésztésre nem terjed ki ; — másrészt ismét a 
nagy terjedelmű hajózás szükségletében. De nekünk is 
volna piacunk, lehetne Ausztriában s Európa nagy 
részében ; holott most magunk is prágai sonkát eszünk. 

Cincinnatyban sok nagyszerű >porc house« van, 
mind egy városrészben ; egyet meg is néztem ; de a nyári 
idény beálltával mind szünetel, és igy csak a vízmentes 
vászonba bevarrt sonkák és szalonnák nagy raktárait, 
<ie a készítést nem láttam. Egyébiránt a bécsi kiájlitás 
alkalmával tudtomra Pest városa is kapott ezen amerikai 
disznó-üzletről mindennemű képekkel ellátott kimerítő 
emlékiratot. Olvasta-e valaki — talán Kamermayeren 
-kivűl ? 

Innen San-Louisba vettem utamat. Az Ohiotól a 

Mississippihez. Az ut örömére válhatik a nemzetgaz- 

dásznak, mert jól mivelt, s sürü népességű tereken visz 

át. A költői és a szép természetért rajongó kedélynek 
kevés tápod ad a többnyire sik vidék. Ennélfogva az utat 

átugratom az olvasóval, a mit magam se bántam volna 

s egyenesen Saint-Louisba vezetem. 



5. 

(Saint-Louis. — A város, az élet. — Az óriás hid. — Óriás hajó az óriási 
Mississippin. — Vidéki város. — Amerikai életmód.) 

San-Louis, vagy Saint, vagy Sanct-Louis a Mis- 
sissippi partján, hullámzó síkságon, New-Yorktól vagy 
€zer, Saint-Franciscotól vagy kétezer mfldre fekszik. A 
Mississippi völgye vagy 200 láb magas halmok s partok 
közt vonul, melyek a vizválasztékot képezik ez és a 
Missoury s Merimac folyók közt. 

Küljelensége, vagyis jellege az, a mi Cincinnatyé 
vagy Chicagoé. Építészete modern, és ép oly nagymérvű 
és derült. Lakosságának nagy része szintén német ; de 
kevés kivétellel a boltföliratok, hirdetések, minden közlés, 
mely a közönséghez intézett, angol, néha mindakét nyel- 
ven szól. A város alig száz éves. De terjedelmesebb, s 
mint kereskedelmi pont fontosabb Cincinnatynál. Itt a 
központja a déli és nyugatészaki termények kicserélésé- 
nek. Hajói a Mississippin hozzák New-Orleansból a déli 
gyümölcsöt, a nádcukort, dohányt és fűszereket ; s Nevv- 
Orleansba szállítják az Európába, Ázsiába, vagy Ausztrá- 
liába menő gyártmányokat, gabonát, bort, bőröket, 

(krokodilbőröket is sokat látni raktárukban) s a bepa- 
kolt disznóhúst, fát, gyapjút s egyebeket. 

Tagadhatlanul érdekes látványt nyújt a Duna partja 
Budapesten is, kivált öszfelé, midőn a nyerstermények 
ki- és berakodása számtalan szállító és gőzhajóra javá- 
ban foly az árúkkal telerakott partokon. Ilyenkor látni, 
hogy még eddig Budapest központot képez a kelet és 
nyugat forgalmában. De természetesen sokkal nagyobb 
mérvű látvány az, melyet a világkereskedelmet forgató 
Mississippi St.-Louisban nyújt. A városnak a folyamra 
forduló része nem szép, mert csak a kereskedelemnek 
van szánva, hanem el van foglalva imposans raktárak 
által ; mig a folyam partján jó néhány mfldnyi hosszú- 
ságban hemzsegnek a kisebb-nagyobb és az óriási terje- 
delmű hajók. 

Epén itt fekvén a Grand-Republic, mely Amerikának 
általában igen nagy folyam-gőzösei között, mik óriás 
folyamain közlekednek, a legnagyobb, megnéztem kivül- 
belől. Kívülről oly magas, mint egy pesti háromemeletes 
ház ; a mint maga is három emeletes. Aljában van a 
raktár az árúk számára, azt hiszem több fér bele, mint 
két-három legnagyobb tengeri hajóra. Az első és máso- 
dik emeleten oldalt hálócabinek vannak, mint a tengeri 
hajókon, a középen a sálon, melynek pompáját, divánjait, 
zsöllyeszékeit, szingazdag szőnyegeit, tükreit, csillárait 
fölösleges leirni; az amerikai hajók és hotelek e részben 
végtelen pazarok; emlékeztetnek a törökök palotáira, 
hol mindezen luxus megvan, izlés és művészi érzék 
nyoma nélkül. Még fölöslegesebb megemlíteni, hogy szép 
zongora is áll a salonban, mint minden magánházban 
Amerikában találni zongorát, ha senki se tud is játszani 
rajta, mert a négyszöget képező zongora csinos bútor; 

emeli a ház elegantiáját, s mívellebb színezetet ad a 
családnak. Jaj az idegennek, ki ilyen házba vetődik, s 
megtudják hogy zongorázni tud ! Egyébiránt sok család- 
ban műkedvelősködnek ; és ha hamisan játszanak is 
össze, a nemes szenvedély mindig dicsérendő. 

Elfér e hajón 1600 ember. A legfőbb emeleten a 
hajó tisztjei s cselédei, konyhák, mosóhelyiségek stb. 
Képzelhetni, mily unalmas lehet ez a »very pleasant < 
utazás, néhány száz mértföldre ezen a végtelen széles és 
lapos partu prózai Mississippin ! 

De ezelőtt negyven évvel, midőn Boz Dickens itt 
járt, az ö leírásáról Ítélve, nem ily pompások voltak e 
hajók; csak azóta fejlődött ki a folyamhajózás kényelme 
s fényűzése ; de el is érte tetőpontját, mert a hova ma 
vasúton utazhatni, bizony senki se megy hajón, — ki- 
véve azon kevés szép vidéket, minő a Hudson Albanytól 
New-Yorkig, vagy a Lawrence-folyam Montrealig. De az 
áruszállítás a nemzetgazdászati fejlődéssel azt pótolva, 
folyvást emelkedőben van, mert a vasutszállitásnál 
olcsóbb, egyszerűbb, s átrakodást nem igényel. 

St.-Louis lakossága száz év előtt (1774-ben) 120 
lélekből ált ; ma 320 ezer körűi van. Cincinnaty lakos- 
sága 1800-ban 760 személyre számíttatott, ma 230 ezer. 
A város szabályosan építtetett, széles, egyenes utcákkal, 
keresztül-kasul járó lóvasutakkal. 

Sok nagy szálloda közül legpompásabb a Southern- 
hotel. Középületei szépek, iskolái nagy számmal, vala- 
mint templomai s jótékony intézetei, ezek közt ismét 
legtöbb katholíkus, mi a város francia eredetéből magya- 
rázandó, mely francia eredetet lépten-nyomon tapasz- 
talni, valamint francia szót is gyakran hallani. 

Mindezeket csak általán emlitern, mert a tan- és 
egyéb intézetek tüzetes tanulmányozása túlment az idő 
és körülmények által elém szabott korlátokon ; a fölüle- 
tes látás fölületes leirása pedig a mily unalmas, oly 
meddő fogna lenni. 

A város legnagyobb nevezetessége a Mississippi 
hidóriás. A folyam medre annyira változó levén, hogy 
gyakran az áradat negyven lábnyi mély iszapot hoz és 
mos el : a hid oszlopait az i$zap alatt sziklákra kellett 
épiteni ; ugy hogy az egyik oszlop alapja 90, a másik 
130 lábnyira van a viz rendes álláspontja alatt. Más 
részről pedig törvény szabta meg, hogy minden hid a 
hajózásra való tekintetből 50 lábbal kell hogy magasabb 
legyen a viz rendes színvonalánál. A hid négy oszlopai 
közötti három boltozat öt-öt száz, a fő oszlopai közötti 
520 láb hosszú. Az építmény tehát a mily merész, oly 
nagy diadala az amerikai műépitészetnek. De miként 
eszközölni a följárást a csak csekély magaslatu s köz- 
vetlenül le a lolyó partjáig épült város utcáiból e magas 
hidra ? Az amerikai nem ismer technikai nehézséget. A 
hid meghosszabbíttatott öt boltozatués 1050 láb hosszú 
viaducttal, mely ötven láb magasban a parttól benyúl 
egészen a város főutcájába, a széles Washington 
avenueba, a nélkül, hogy egy házat vagy boltot be kellett 
volna falazni, vagy csak egy utca közlekedését is elzárni. 
Ott a vasutvonat 4800 láb hosszú alagútba megy bfe, 
mely a város nagy része alatt vonul el, s a 11 -ik utcá- 
ban kiér, s ott áll nagy indóháza a St.-Luis Central 
Railroardnak. 

En három kellemes napot töltöttem San-Luisban. 
Elvem ugyan Németországon kivül sehol német hotelbe 
nem szállni, mert rendszerint roszabbak a többieknél ; 

mindenesetre piszkosak, s alig olcsóbbak az elsörendüek- 
nél. így van az Olasz-, Francia-, Angolországban; igy 
a keleten ; igy Amerikában is. De Saint-Louisban a Hotel 
Tivoly némi kivételt képez. Háza sok szellemdús mívelt 
német központja lévén, kik a » magyart « örömmel fogad- 
ták körükbe, nem egy az amerikai viszonyokra vonat- 
kozó tanulságos társalgás és derült óra emlékét hoztam 
magammal; megjegyzenem kell, hogy mint magától 
értetődik, a német nézeteket s német fölfogást amerikai 
dolgokról nem szabad mérvadók gyanánt föltétlenül 
elfogadni. Amerikaiakkal kell beszélni, s általában saját 
szemmel minél többet látni, hogy önállóan Ítélhessen 
az ember. Ki kell emelnem st.-louisi kellemes ismeret- 
ségeim közül Sonnenschein rabbi urat, vagy 15 év 
óta künn levő hazánkfiát, ki nem csak hitsorsosainál oly 
nagy becsülésben áll, hogy évenkint tizezer dollárral 
díjazzák, hanem mint derék ember és kitünö szónok 
nagy politikai befolyással is bir. 

Mellékesen szólva, a hőség itt már kezdett kiáll- 
hatlan lenni, ugy hogy rettegéssel gondoltam az előttem 
álló hosszú útra a pusztákon keresztül, és csak az 
uszoda s este a gyönyörű Lafayette-park tartották még 
a szuszt bennem. Ez utóbbinak minden bejárásánál e 
fölirat olvasható : » Kutyák és rósz hirü személyek 
(persons of evil repute) e parkból kitiltvák.« Ez utób- 
Mak alatt értendők a részegek is. Azonkívül padokon 
vagy pázsiton heverni tilos. Itt-ott csak mégis van 
nyoma azon törekvésnek Amerikában is, a » canailletól < 
elzárkózni, mely különben uralkodik a társas életben, 
a politikai téren, s mint még lesz alkalmam megmu- 
tatni, hangadó a modor és szokások tekintetében is. 
A squaret Benton és Lafayette bronz szobrai, mosolygó 

virág-ágyak, ügyesen épült sziklapartiek és vízesések 
ékesítik ; és a mi mindennél többet ér : a nagy csendet ott 
mi sem zavarja, mint a madarak víg csevegése. Több 
kisebb-nagyobb square szakítja félbe a végtelen háztö- 
megeket, a mire szüksége is van a nagyrészt köszénfüstbe 
temetkezett iparos városnak. 

Az élet itt is, mint Gincinnatyban, nyilvánosabb és 
németesebb, mint az ó-amerikai városokban. Restau- 
rantok, nagy sörházak élénkítik ; torna, ének, zene-egy- 
letek szépítik az életet. 

St.-Louisból kirándultam Bellevillebe, mert ott egy 
ismerőst akartam fölkeresni, s egy vidéki kisebb várost 
is látni. Nem is bántam meg, mert ha valami nagy 
dolgot nem láttam is, igen eredetinek találtam az élet- 
módot. 

Megjőve a vasúton a kis városba, elsőbben is a 
justice of the peace hivatala után tudakozódtam, hogy 
ott megtudjam ismerősöm lakását. A város lakossága 
legfölebb 10,000 lehet; de mint ennél sokkal csekélyebb 
városok is, lóvasuthálózattal, légszeszvilágitással, víz- 
vezetékkel bir. (Mit szól ebez Hódmező- Vásárhely vagy 
még Kőrös és Kecskemét is ?) A legnagyobb részt apró 
házak egy családra számítva s fából épitvék ; de csino- 
sak ; van néhány téglaház is ; iskolák, középületek, ban- 
kok, intézetek. 

I A rendőrhivatalból egy ugyanazon téren levő bor- 
házba utasítottak azon fölvilágositással, hogy azon mv 
kit keresek, már néhány év előtt elköltözött észak felé^ 
hanem a fia ama borüzletben segéd. Én tehát oda tar- 
tottam, midőn egyszerre nevemet hallom, német- amerikai 
accentussal kicifrázva, s egy barátságos ember áll elém, 
ingujjban, kék köténnyel maga előtt, házi sipkával fején. 

Ismerősnek látszék előttem arca, de nem tudtam hova 
lenni. Röviden szólva : Mr. Schuck, egy idevaló német 
borkereskedő, ki a szerencsétlen Goethén útitársam volt, 
« ámbár ott nem sokat érintkeztünk, a közös balsors szülte 
barátsággal emlékezett reám. Ö nem is eresztett többé 
ki; vendégének engagirozott egész napra, reggelivél s jó 
rajnai borokkal traktált, miket ugyancsak a » Goethe «-n 
hozott által, és számos nagy hordóval birt azonnal meg- 
látogatott pincéjében. 

Mr. Schuck borháza központja a város kiválóbb 
-embereinek, de borkereskedőnek nem elég a kiváló em- 
bereket magánál látni, neki sok ember, azaz sok ivó 
kell ; és ugy is van nála : a munka izzadságát le nem 
törlött poros vagy piszkos ruhájú munkások jöttek- 
mentek, vagy üldögélve is maradtak ; dél tájban gentle- 
manek jöttek, futólagos lunchra, s egy jó pohár 
>hock«-ra, mint általán a rajnai fehér borokat nevezik 
Angliában s Amerikában ; az egyik attomey volt, ügy- 
véd, a másik biró, a harmadik egy magas, elegáns ur, 
fényes cylinderrelfején, fekete nadrágban, fehér mellény-, 
fehér nyakravalóval ; ingujjban ; az igaz : tiszta, finom 
ingujjban; egy milliomokat forgató bank elnöke; mű- 
velt, eszes ember, ki azonnal ebédre hivott meg, — 
mit el nem fogadhattam. Ezen urak a nép embereivel 
együtt ülve, álldogálva vagy beszélgetve költötték el a 
rövid lunchet, s azzal odább mentek. 

Néhánynál látogatást tettem. Ha az amerikai váro- 
sokban sokat emlegetem a faházakat: olvasóm bizo- 
nyosan valami deszkakunyhókat ért alattuk. Ez csalódás. 
E faházak a prairien, vagy bányahelyeken távol a civi- 
lisatiótól, vagy szegény városrészekben: a légtől és 
hidegtől, az esőtől átjárt fakunyhónak többé-kevésbé 



86 

nyomorult variatióját képezik ugyan ; de nagyobb váro^ 
sokban néha a város közepén is, de csinos vagyonom 
külvárosokban rendszerint külsőleg alig ismerhetők föl 
azoknak, oly csinos alakúak, gömbölyű oszlopos hom- 
lokzattal, finoman faragott lépcsőzettel, ablakpárká- 
nyokkal és oly gondosan vannak fehér olajfestékkel 
bemázolva, mintha csak márványbői volnának. Tükör- 
üvegből állnak az ablakok s a ház ajtaján belől minden 
zug szőnyegekkel van beborítva s a kettős deszkafal 
Ízletes papirkárpitokkal bevonva; minden néha két, 
néha három emeletes házikóban van vendégfogadó szoba 
(parlor vagy sálon), van légszesz és vízvezeték, fürda 
s minden kényelem. Télen e faházak egy a pincét ké- 
pező alsó boltozatba épitett nagy kályha által füttetnek,. 
ugy hogy minden részökben egyenlő meleg uralkodik ; 
azonban hátrányos oldaluk, hogy nyáron hűvösen nem 
tarthatók. Pedig, mint már emlegettem, a hőség igen 
nagy Észak-Amerikában is. 

A fa Amerikában igen olcsó ; alkalmas tehát az. 
építészetre nemcsak azért, mert mobilis népe gyorsan 
akar építeni, és a ki ma letelepedett valahol, félév 
múlva talán fölszedi sátorfáját, s ezer mfddel odább 
keres magának új hazát ; a mint valóban e faházakkal 
sok új helység ugy néz ki, mintha csak tábor volna^ 
mely holnap reggel kocsira rakodik, s odább megy^ 
hanem alkalmas épen olcsósága miatt és igy gazdag^ 
nagy várósokban is előnynyel bir. Mig nálunk csaknem 
egész Európában az építési anyag drágasága miatt, és 
azért, mert az építészeti törvények a »soliditás« iránti 
túlságos gondoskodásból nagyon megdrágítják s néhe* 
zitik az építkezést : a szegény városrészek nem is lehet- 
nek egyebek piszkos putriknál, s a legelegánsabb váró- 

soknak is egészségtelen ronda környezete van, mint 
egy szép képnek piszkos kerete : addig Amerikában az 
iparos segéd, a munkásosztály nagyrésze, néhány évi 
takarékosság után, s egy kis hitellel képes csinos kis 
házat épiteni magának ; minek következtében egész távol 
külvárosok utcái csinos házakból állnak, előkertekkel, 
fasorokkal; s végtelenül szépítik a várost. 

Az amerikai nagyon házias. Egész nap lót-fut, dol- 
gozik ; estefelé haza jö üzletéből kifáradtan, mint va- 
dász eb. Ilyenkor nincs kedve sétálni. A nők sem 
nagyon mozgékonyak. Mit is tegyenek? A vidék csak 
kevés ponton szép és vonzó; a természet mostoha, 
kevés terület kivételével. Nagy városokban a távolság 
is nagy ; s ha van is szinház, messze van. Az amerikai, 
ha este haza jő, megebédel, aztán kiül a háza előtti 
erkélyre a » rocking chairbe« (hintaszék) fekete nadrág- 
ban cilinderrel fején, hosszú vászon porkabátban 
(dustcoat), ölében kisgyerekkel; kezében esti lappal; 
neje pár lépéssel háta mögött ül rocking chairben; 
és kimondhatlanul unatkozni látszik. — Ez minden- 
napi, de főleg vasárnap délutáni kép minden amerikai 
városban. 

Mint már érintem, a németesebb jellegű nyugati 
városokban az élet kissé nyíltabb, és estenkint a sörhá- 
zak, clubbok, mulató helyek is telvék. 

St.-Louisnak még egy különlegessége a katholi- 
cismusnak túlnyomósága. Nem mintha politikai vagy 
társadalmi téren volna e túlnyomóság észlelhető. Hanem 
a katholikus lakosság, katholikus templomok, iskolák, 
egyházi és jótékony intézetek száma, és anyagi tehet- 
sége oly nagy, hogy St.-Louis Amerika Rómájának is 
neveztetik, mint Debrecen a kálvinista Rómának. Van 

katholikus egyetem, melyet még a jezsuiták alapí- 
tottak nagy és jeles könyvtárral; a szent szívről 
(sacredheart) nevezett convent és akadémia ; ürsuliták, 
Szt.- József nővéreinek conventje s nyolc iskolái ; szegény-, 
kór- és árvaházai nagy tőkékkel alapítva, s igen nagy 
hatást gyakorolva ezerek jólétére. A Paulai Sz.-Vince 
társulatnak ezer tagja van; s a szemérmes szegényeket 
házról házra járva segélyezik. Confessionalis súrlódás- 
nak pedig semmi nyoma. 

Egy szép oldala az általános szabadság elvének, 
melynek annyi árnyoldaláról is kellend még emlékeznem 
később. 

Szóval St.-Louís Amerika első rendű és fényes 
jövőjű városainak egyike. De minden élénksége dacára 
itt is érzik és panaszolják, mint általán Amerika min- 
den zugában, az üzlet pangását, a keresethiányt. Gya- 
rapodással néhány év óta csak kevés szerencsés hazar- 
deur vagy szédelgő dicsekedhetik. Munkahiányt, az 
üzletek megszorítását, a szegénység terjedését emle- 
getik minden városban. A sajnos ténynek sokféle oka 
van. A lefolyt polgárháború HRgy sebeket ütött. A déli 
statusok nagy birtokosai, kik nagy fogyasztók voltak, 
a rabszolgaság rögtöni megszűnte által elszegényedtek. 
Termelésük drágult, és — mert a négerek nagy része 
most vagy keveset vagy semmit sem dolgozik — tete- 
mesen fogyott. Az államadósság szaporodott, az adó 
ennek következtében tetemesen emelkedett, kivált a 
behozatali vámok. Ez által minden megdrágult. A papír- 
pénz (greenbacks) megzavarja az összes államgazdá- 
szatot árfolyama hullámzásával. Mindehhez járul az 
elnökválasztás közeledtével — ha nem is nagy zavar- 
gásoktól való félelem, hanem ezer meg ezer család 

IJiecarius állapota ; melyek állásuk bizonytalan voltában 
meghúzzák magukat, nem költekeznek, nem fogyaszta- 
nak, szóval Amerika sem Eldorádó ! 

(Amerikai vasutak. — Waggonok. — PuUinan Palace-Sleeping Gar. — De- 

mokratiai egyenlőség. — Kényelem és kényelmetlenség a Sleeping Cárban. 

— A porterek és conductorok. — Vasutak egyszerű szolgálati organisatiója. 

— A málha. — Életveszély a vasutakon és vasúti rendőrség.) 

Mielőtt tovább utaznám, meg kell ismertetnem az 
olvasóval, hogy miként utazik az ember amerikai vasúton. 

Mint már mondám ugyanis, ez az Unió nem csak 
állam, ez egy egész világ. A távolságok igen nagyok. 
Pestről Parisba rándulni, az csak macskaugrás ahhoz 
képest: New-Yorkból San-Franciscóba utazni, vagy 
Bostonból New-Orleansba. 

Meg kell vallani, hogy föladata nagyszerűségéhez 
mért nagyszabású Amerika vasúti organisatiója, s a 
szellem, mely azt átlengi. 

A vasúti személykocsik általán jóval szélesebbek 
és hosszabbak az európai kocsiknál, s nincsenek apró 
coupéekra (szakaszokra) osztva, hol többé-kevésbé 
összesajtolva mozdulatlanul kell ülni : hanem egy hossz- 
ban nyitvák ; két oldalon levő kettős üléseik között nyilt 
átjárat van, s az utas ha megunta helyét, végig sétálhat 
akár az egész vonat valamennyi kocsiján. Ha valaki 
dohányozni akar, fölkeresi a smokingcart, kiszívja szi- 
varát, vagy az itt divatos rövid, de öblös pipát, s vissza 
megy helyére. 

A kocsik továbbá vagy 2V« lábbal magasabbak is. 
Tetejök boltozatos, s a boltozaton is vannak szelelő 
ablakok ; s állandó a szellőzés. Minden kocsiban van ivó 
vízmedence, jéggel bőven ellátva és van külön rekesz, 
bizonyos megnevezhetlen szükségek esetére ; ugy hogy 
az utas nem kénytelen lesni egyes állomásokat, a hol 
van >fünf Minuten Aufenthalt<:, mint Európában; midőn 
férfiak, nők, gyermekek, betegek és aggok lélekszakadva 
s tömegesen futnak, esőben, hóban ama bizonyos helyre ; 
a mi sem nagyon aesthetikai látmány, sem nem mond- 
ható egészséges, vagy kényelmes berendezésnek. 

Az ülőhelyek előre s hátra átmozditható, de kissé 
alacsony támlájú, bársonynyal vagy posztóval bevont, 
két személyre számított padok. Hosszú utón kissé fárasz- 
tók ; éjjeli alvásra épenséggel nem számítottak. 

Azonban minden hosszabb vonathoz van csatolva 
egy-két parlor-, vagy sleeping-car. A kettő közt az a 
különbség, hogy az első csak ssalon«, nappali haszná- 
latra. Elegánsabb a rendes első osztályú kocsinál ; sőt 
fényes is: aranyozott kárpitokkal, tükrökkel, pompás 
bársony zsölleszékekkel, melyek a padolathoz leszögez- 
vék, de körben forgathatók, mint fodrászaink székei. A 
parlor-car csak nappali vonatokkal jár. Célja egy kis 
demokratiai ámítással — miután formaszerüleg többnyire 
minden fővonaton csak első osztály, az az egy osztály 
létezik, mert hát Amerikában minden ember egyenlő — 
még is lehetővé tenni annak, kinek pénze van, s még 
másfél dollárt rászán néhány órai útjára — lehetővé 
tenni, hogy magát s családját elkülönítse a szegényebb 
tömegtől ; a mit énmagam részéről nagy következetlenség 
bűne nélkül sem nem csodálok, sem nem kárhoztatok ; 
mert elvontan a tulajdonképi >mobtól«, az úgynevezett 

mivel tebbek között is Amerikában a fesztelenség bizonyos 
foka uralkodik, melyet em^ópai telivérü demokrata is, ha 
egy kis anyai nevelésben részesült, nehezen tür el. Nem 
egyszer éltem meg a finomabb parlor-carban is, hogy 
egy-egy utas levetette csizmáját, s harisnyában maradt^ 
mely még azon fölül hosszabb szolgálat sötét nyomait 
is viselte magán. Ezer szerencse, ha nem volt alkalma 
lábát melléd az ülésre vagy más szék támlájára kinyúj- 
tani ; mert ha volt, bizonyosan megtette. 

No de ha nappal finyásságnak látszik is parlor- 
cárba váltani jegyet ; éjjel elkerülhetlen a sleeping car, 
az alvó-kocsi.. A közönséges waggon ülőhelyeit, kinek 
nincs vis-á-viseja, lehet ugy elrendezni, hogy egy-egy 
vánkos segítségével jó idegü ember el is alhatik rajta, 
ha nem röstelli esetleg néhány néger és chinai kuli illat- 
dús kigőzölgésében fetrengeni reggelig. De néhány éjen 
át, például Chicagótól San-Franciscoig öt, New-Yorktól 
hét éjen át ilyen módon aludni : azt olyan utas közül is, 
ki California bányáiban két hét alatt milliomossá lenni 
remél, a tizedik sem birja ki. 

A sleeping car tehát amerikai vasutakon nélkülöz- 
hetlen : és az eredetileg M. Pullman által szerkesztett, 
de azóta sokak által utánzott éjjeli kocsik, habár nem 
is felelnek meg azon nagy szónak, hogy palace car 
(palota !) ; de az európai vasutak éji coupéihez hason- 
lítva csakugyan paloták. 

Az európai fő vonalokon járó »Mansboudoir sleeping 
car «-nak vannak ugyan előnyei az amerikai fölött. Beosz- 
tása célszerűbb, mert 2 — 4 személyre beosztott szaka- 
szaiban elkülönzöttekben és magas támlájú zsölleszékein 
kényelmesebben ül az utas, mint sem a PuUman-carban. 
Ez utóbbinak egyik kellemetlensége az, hogy az ember 

tolong : pedig ha csak egy vagy két idegennel van együtt 
az ember, könnyebben ismerkedik, mintha 25-tel van 
együtt, kik azonfölül többnyire annyira érdektelenek, 
hogy az ember nem is óhajt megismerkedni velők. Óva- 
kodni sem árt az idegenektől ; számtalan kalandor utazik 
kivált California felé. A kocsikon nagy hetükkel nyom- 
tatott falragaszok figyelmeztetnek, hogy ismeretlenekkel 
ne tessék kártyázni, különben bizonyos lehetsz, hogy 
kirabolnak ; surely youwill be robbed ! 

Ellenben a Pullman-car ágyai oly szélesek, 
hogy két személy is elférne bennök. A nappali 
ülések este ágyakká alakittatnak át ; egyik alól, másik 
fölötte (mint a gőzhajókon). A kocsi boltozatos teteje 
ugyanis szekrényeket képez, melyekben külön zár alatt a 
két ágyba való ruha, vánkosok, s meleg takarók tar- 
tatnak. Az egymás fölötti két-két ágy függöny által 
elkülönittetik a többitől. Van azután mosdó cabine, 
néhol férfiak és nők számára külön. 

Mind e kényelem azonban csak nagyon relativ ; és 
tetemesen csökken, ha a kocsi tele van. Az alatt a fél 
vagy egész óra alatt, mig a néger szolga (porter) este 
az ágyakat elkészíti és reggel, mig azokat ismét össze- 
rakja és kiporol és söpör: az ember nem tudja hova 
meneküljön. A vetkőzés este, reggel a fölkelés, öltözés, 
mosakodás ismét kényelmetlen lökdöséssel s tolongással, 
lábtiprással és versenygéssel jár; a mosdóasztalhoz 
nehéz jutni ; a ki kapja az marja. Aztán az európai em- 
bernek le is kell győzni szemérmességet, a miről egyéb- 
iránt — miután az amerikai nők, ha az ember félmeztelenül 
mosdik is, a legelfogulatlanabb nyugalommal nézik — ha- 
mar leszokik. Végre forró napokban az agyi ruha is 

annyira átmelegszik, — reggel ugy is az éjjeli göztöl 
kiszellözetlenül pakoltatott be, — hogy mintha csak 
fűtött kemencébe feküdnél bele. 

A sleeping cároknak, ha nem képezik a vasuttársu- 
lat, hanem magán vállalkozó tulajdonát, külön conduc- 
tora, s ennek felsőbbsége alatt külön portere van — 
rendesen szerecsen. Ez utóbbi szolgálja az utasokat, hoz 
ételt, vizet, jeget ; megtisztítja reggelre a csizmákat stb. 
s minden utastól 1 — 2 dollár, néha csak 25 cent borra- 
valót kap. 

A conductor azonban nehezebben definiálható sociá- 
lis állást foglal el. Amerikai értelemben gentleman, mert 
tiszta inge, s jó ruhája van. Európai értelemben maga- 
sabb nemű szolga ; s ennélfogva az az egyenlőségi láb, 
melyre magát az utasokkal teszi, feltűnő. Hogy nappal 
ő az többnyire, ki a kocsi legkényelmesebb divánján 
végig nyújtózik, az még nem nagy dolog, mert ezt a 
porter is megteszi, hanem aztán ingujra vetkőzve kártyáz,, 
vagy ostábláz az utasokkal ; a mosdó asztalnál ö az első 
személy : ha senkisem, ő bizonyosan kap több tiszta 
törülközőt is ; mikor te mosakodol, akkor ő ruháját ke- 
telteti és poroltatja a porter által melletted, ugy hogy a 
a mennyi port lemostál magadról — annyival borittatol 
be ismét. Es a többi. Szóval a legungenirtebb szemtelen- 
ség jellemzi viseletét ; a miben egyébiránt, kinek az ame- 
rikai társas életet egészen átértenie sikerült, ezen egészbe 
teljesen beillő jelenségek egyikét fogja fölismerni, melye- 
ket az amerikai észre sem vesz. 

Ezen utóbbiak neméhez tartozik az a boszantás is, 
melynek az utas minden vasúti vonaton a házalók ré- 
széről van kitéve. E házalók egy része csak látogatók, 
kik egyes állomásokon jönnek be, ujságlapokat, jeges 

tejet, fagylaltot kínálgatva; vannak azonban olyanok, 
kik a vonatot állandóan kisérik. Ezek közül még legtür- 
hetöbb a hirlap- és könyvkereskedő ágens ; ki vagy mint 
önálló vállalkozó, vagy mint bizományos évenkint bizo- 
nyos összeget fizet a vasuttársulatnak azon jogért, hogy 
minden vonaton járhasson, vagy járathassa megbízottját, 
ki útközben mindenütt, hol újság jelenik meg, — pedig 
minden 300 ember által fakunyhókban lakott rongyos 
helyen jelenik meg legalább egy hirlap — azt átveszi, és 
kínálgatja ; és a pusztában pár nap óta barangoló utazó 
annyira ujságéhes is, hogy minden zuglapot megvesz. 
De föüzlete a könyvkereskedés. Magával hord egy nagy 
láda könyvet, szépen bekötött divatos regények, rajzok- 
kal ellátott pompás útleírások és guidek, heti s havi 
folyóiratok, reviewk és magazinek. A gondolat igen 
gyakorlati ; tömérdek könyv és folyóirat kél el az utón, 
^nnál inkább, mert a rendes bolti áron adatnak. 

Ezenkívül egy vagy több gyümölcsárus fiu is jár 
örökké ki-be. Előre tudni mikor jőnek, mert az ajtót nem 
teszi be egyik is, hanem lábával csapja be oly zörejjel, 
mintha csak két vonat ütköznék össze. Kosarában, mely 
előtte függ, narancs, száraz füge, dió, pine-nut, mogyoró, 
cukros pattogatott kukorica. A mint becsapta maga 
mögött az ajtót: megáll s egy hosszút köp kosarán ál- 
tal ; aztán megindul egyiktől másikhoz, ajánlgatja hol- 
miját; ha rá nem nézesz, kosarával meglök vagy vállon 
üt, hogy nézz rá. A könyvárus, ki szintén többnyire 
14—18 éves fiu, ezt nem teszi, hanem egy rakás könyvet 
szótlanul letesz melléd ülésedre, s negyedóra múlva is- 
mét elszedi, ha vettél vagy nem vettél. A házaló is azon- 
ban belefárad a járás-kelésbe, s akkor melléd ül, ki- 
nyújtja lábát az átelleni ülésre s egyet alszik. Hogy ez 

téged talán geniroz is : arra nem is gondol ; még senki 
se mondta meg neki ; az emerikai eltűri, idegen ember 
pedig jobb ha nem szól, legfölebb megcsodálnák. 

A mi a vasúti szolgálat szervezetét illeti, annak 
egyszerűsége utánzásra méltó, a mennyiben az európai 
viszonyok közt utánozható. E szervedet az utasnak oly 
kényelmeket nyújt, miről az európainak fogalma sincs. 

Már csak az is, hogy a vasúti menetjegy végett nem 
szükséges a vasúti hivatalban tolongani a pénztár előtt, 
»queut« csinálni; hanem lehet venni számos ügynöknél, 
sokszor a hotelben ; igen nagy kényelem. Vannak számos 
ilyen közvetítő ügynökségek ; legnagyobbszerü a 2> C o o k s 
Ticket-Office«, hol nem csak Amerika minden zu- 
gába, hanem az egész világra szóló körúti jegyeket kapni. 
Ilyen körúti jegyeket venni annál is ajánlatosabb arra 
nézve, ki uti tervével körülbelül tisztában van, mert ke- 
vesebbe kerülnek egészben, mintha állomásonkint külön 
venné az utas. De ha tervén útközben változtat is, s 
talán más vonaton akar menni, mint a melyre jegj^e szól: 
jegyét vagy kicserélheti, vagy visszaváltja az illető 
ticket-ügynök. Mindennapi eset az, mi velem is megtörtént. 

Chicagóban rábeszélnek, hogy ne menjek egyenesen 
vissza Philadelphiába, minthogy az ok, melyért eredetileg 
visszasietni akartam, t. i. a július 4-diki Centennial-ün- 
nepély már ugy is megszűnt, hanem jöjjek el a Niagara- 
zuhataghoz. Bementem egy ticket-officeba és ott kicse- 
rélték jegyemet a Niagarához (Suspensionsbridge) és on- 
nan Philadelphiába szóló vasúti jegyért ; s nem kellett 
ráfizetnem, csak fél dollárt ! 

De e részben maguk a vasúti hivatalok is igen elő- 
zékenyek ; semmi nyoma azon kicsinyességnek és grajz- 
ler- szellemnek, melylyel a mi vasutainkon egy-két kraj- 



cárnyi különbség miatt irkafirkálnak, s boszantják az 
utast, s a például 8 órai vonatra váltott jegyet már a 
10 órai vonatra nem használhatod. 

Továbbá az uti málhák átadásánál európai vasuta- 
kon a szegény utas mily kínoknak van kitéve. A vonat 
pár perc múlva menőben van; az utas apró kézi holmija 
a váróteremben, ö maga a vasúti jegygyei s pénztárcá- 
jával kezében lesi a málha-föladásnál, mikor kerül az ö 
kofferjére a sor? Végre megmérik, bediktálják, a hiva- 
talnok kiszámítja, hogy 2 frt 30 kr. fizetendő ; váltani 
kell egy ötöst, fizetsz, jegyedet zsebre teszed ; akkor a 
mázsálok borra valót koldulnak ; azalatt ellopják a to- 
longásban órádat, végre készen vagy, másodszor csen- 
gettek, szaladnod kell, nincs is időd bucsut venni barátid, 
vagy családodtól, kik kikísértek. És igy tovább ! Ameri- 
kai vasúton az indóháznál átveszik a málhát a nélkül, 
hogy megmérnék. Szabály szerint vagy 100 font díjmen- 
. tes. De néha 200 fontért sem fizetsz semmit, mert mint 
mondám, meg sem mérik. Az egyik utas lehet, hogy öt- 
ven fonttal többet visz, mint szabalyszerüleg szabad 
volna ; de a másik tán hatvan fonttal kevesebbet. Az a 
differentia tehát, mely a nagy tömegben végre resultálna, 
nem érdemes arra, hogy miatta időt vesztegessenek, az 
utasokat boszantsák, s talán ki sem fizeti a rá fordított 
költségeket, irkafirkát, hivatalnokok, cselédek tartását. 
Mi sem egyszerűbb továbbá, mint a málha kezelése. 
Minden darabért, melyet átadsz, egy számozott pléhle- 
mezt kapsz (checque), melyen a város, hol az kiadandó, 
meg van nevezve. Ennek hasonló mása a podgyászra 
köttetik és ezzel minden ellenőrség megvan. Mielőtt a 
vonat az illető állomásra p. o. Chicagóba ér, félórával 
előbb bejő a waggonokba a podgy ászkezelő, s minden- 

ki megkérd : van-e podgyásza ? Ha Chicagóban óhajtod 

átvenni, akkor jelented magadat. átveszi checquejeidet, 
ad helyettök ideiglenes téritvényt; följegyzi, melyik ho- 
telbe vagy privát házba szállítandó a holmi ; — és alig 
érkeztél meg, legfölebb fél óra múlva, podgyászod is 
megérkezik s fizetsz az odaszállitásért 50 — 75 centet 
darabonkint. 

Ha pedig nem akarod Chicagóban átvenni podgyá- 
szodat : egyszerűen nem szólsz semmit, s az ott marad a 
vasúton ; átveszed a mikor tetszik. Ha pedig csak San- 
Franciscoban van szükséged reá: kicseréled a checquet, 
s egy vagy két nap vagy hét múlva San-Franciscóba 
jővén — még azon órában ép oly biztosan megkapod 
holmidat, mintha kezedben hordtad volna. 

Ha a föladott tárgy el talál veszni: minden chec- 
quért száz dollár kártalanítás jár; tekintet nélkül a colli 
súlyára. 

A kezelés ezen könnyedsége azonban néhol túlságba , 
is megy át. Például több nagy városi indóházban az 
indulandó vonat ugy van bekerítve, hogy az utasok csak 
egyenkint férnek be az ajtón s ott a jegyszedö megnézi 
s átlyukasztja jegyét. De ez kivétel. A szabály az, hogy 
az utas akadálytalanul száll be a waggonba. Sokszor 
megtörténik tehát — és vasárnapi excursióknál s álta- 
lán oly vonatokon, hol nagy sokaság tolong, magam is 
láttam gyakran, hogy sok utas jegy nélkül foglal helyet 
a waggonban s egyenesen a conductornak fizeti le a díjat, 
a nélkül, hogy ez rövidebb útnál jegyet adna. Létezik-e 
valami nemű ellenörség e részben vagy nem teszi-e 
zsebre a conductor az igy beszedett összegeket ? nem 
tudom. De ez megmagyarázza legalább némi részben 
azt, mit amerikai lakosoktól hallottam, hogy vannak 

vasutak, melyeken minden vonat tele van utasokkal s 
melyek még sem hoznak be a részvényeseknek egy 
percent kamatot sem. Az általános demoralísatió mel- 
lett, melyet pénzdolgában és mind az állami mind 
egyéb társulati vagyon kezelésében Amerika naponkint 
tanusit, közel fekszik a gyanú, hogy a vasutak adminis- 
tratiójában általán más tényezők is működnek közre, 
melyek ezen finaciális eredményt előidézik. Azonban 
valljuk be szerényen, hogy van akárhány vasút Európá- 
ban, mely kedvező körülmények dacára, kicsinyes kraj- 
cárkodó gazdálkodás mellett is, hasonló financiális ered- 
ményt mutat föl. 

Végül még valamit az amerikai vasutépitészetről s 
a menet gyorsaságáról. 

Európában az a hit uralkodik, hogy az amerikai 
vasutak többnyire könnyelmű vakmerőséggel épitvék ; és 
hogy a vonatok őrült gyorsasággal, 50—60 mértföldre 
egy órában — járnak; s igy az utas folyvást életveszély- 
ben van rajtok. 

Ez mind a »sensationalis« irók által, kik magukat 
az átélt veszedelmek által vélik érdekesebbé tenni, elter- 
jesztett csalódás. Vannak kivételesen vétkes könnyelmű- 
séggel épült hidak vagy viaductok ; (hát Európában ?) s 
megtörténik, hogy kivételesen őrült sebességgel megy 
egy-egy vonat. 

Például a minap egy külön vonat (szinész-társaság- 
gal s más sportkedvelőkkel) *) ment el New-Yorkból San- 



*) A vonatot H. C. Jarnett színigazgató rendezte s 16 személy vön 
benne részt, mindenik 500 dollárt fizetett ; (visszamenete szabad levén bár- 
mikor). A vonat megindult New-Yorkból június 1-én reggeli 1 órakor s 
június 4-én délután San-Franciscoba ért. A 3325 mértföldnyi utat 88 óra 
alatt tette meg. Tehát a megállapodásokat bele számítva, circa 36 Ví mfldet 
óránkint. 

Franciscoba, s mint előre hirdettetett, csakugyan 88 óra 
alatt tette meg a különben hét napi és éji utat. Nekem 
maga egy vasuttársulati igazgató monda: > Nem volna 
kedvem vele utazni «. 

De szabály szerint a vasutak lehető egyszerűség 
mellett solidan épülnek ; vannak merész magas viaduc- 
tok s facölöpökből készült, s messziről gyenge pókhá- 
lóknak látszó óriás hidak, s ha a vonat rajtuk átrobog, 
s az utas kinéz az ablakon az ezer lábnyi mélységbe, 
azt hiszi, hogy csakugyan elviszi az ördög. De a vesze- 
delem csak képzelt ; ezen objectumok szilárdan épültek. 

Szintúgy a vonatok gyorsasága 30 — 40 mfld közt 
változik, ritkán 50 vagy épen 60. A Pacific vasúton ál- 
talán mérsékeltebb, mint éjszakkeleten, hol a concurren- 
tia végett gyorsabban járnak. Egyáltalán Angolországban 
átlagosan nagyobb sebesség dívik, mint Amerikában. 

Balesetek korántsem oly gyakoriak, mint a mint 
hire jár. Gyakoriabbak ott, hol sok verseny-vonal kö- 
rösztül-kasul fut s gyorsaságra is versenyez egymással. 
De m^gis biztosabb a vasúti járat, mintsem Angliában, 
hol 430,000-re esik egy baleset, mig Massachusets ál- 
lamban, mely a vasutakkal legsűrűbben ellátott államok 
egyike, csak 1.500,000-re, Németországban három mil- 
lióra, Franciaországban négy millióra egy. 

Legeslegvégül — miután már benne vagyok afecse- 
gésben, — minden európainak föl fog tűnni az amerikai 
vasutakon, mily kevéssé tartja a magas rendőrség fel- 
adatának minden állampolgár becses személye fölött 
gyámkodni, sőt minden veszélytől megóvni. 

A vasútvonal künn a szabadban igen gyakran be 
sincs kerítve, s az útátjáróknál is a korlát csak kivételes; 
többnyire csak egy nagy táblán van irva: >Look out for 

the Locomotive« — vigyázz a mozdonyra! De ez még 
semmi. Hanem a legnagyobb városokban : New-Yorkban, 
Philadelphiában, Chicagóban stb. elzárt indóház nélkül 
a legnépesebb utcák között kerités vagy korlát nélkül 
jönnek-mennek a vonatok; egyetlen jeladásuk az, hogy 
a mozdony fölött folyvást kong a harang. 

Helyes-e ? nem-e ezen szabadság ? Erre csak azon 
ténynyel válaszolhatni, hogy nem történik semmi szeren- 
csétlenség. Nem több mint másutt. Még csak egy gyer- 
meket sem gázolnak el. Megtanulják az emberek magukra 
és gyermekeikre vigyázni. 

Mennyi mindenféle haszontalan költséggel terheltet- 
nek a mi vasutaink ! csupa elövigyázatból, melyre ok és 
melynek haszna sincs. 



7. 

(Ut a távol nyugatra: Far West. Geographiai tájékozás. A Missouri völgye. 
Amerika éléskamrája. A cultura pusztításai s alkotásai. Városok keletke- 
zése. Átmenet a nagy amerikai pusztaságra, a prairiekre s a Paciíic- 

vasutra). 

Saint Louisból este megy a gyorsvonat délnyugat- 
nak, a Missouri (amerikai kiejtés szerint Mizary) völgyé- 
nek. Kansas Citynek ; honnan az » Atchison Topeka and 
Santa Fé Rail road« Pueblóba; innen a Kansas Pacific 
vonal Denverbe, a honnan végre Denver Rió Grandé vasút 
Gheyenbe visz, a nagy Pacific vasútnak ezen fontos állo- 
mására, mely Omahától már 516, San Franciscótól 
vagy 1400, Saint-Louistól pedig az én utamon vagy ezer 
mfldre van. 

Ha a legrövidebb utat kerestem volna San-Francis- 
cóba, akkor már Philadelphiából Chicago felé kell vala 

tattanom, honnan Omahán át a nagy Pacific vasúton öt 
nap s hat éj alatt, a nélkül, hogy a waggonból ki kellene 
szállni, San-Franciscoba érhetni. De célom levén minél 
többet látni Amerikában, inkább az imént jelzett kerü- 
lőre szántam magamat. 

Chicago, Cincinnaty, Saint-Louis, Kansas City fővá- 
rosait képezik az Ohio, Missoury, Mississippi által mosott 
ama boldog síkságnak, melynek östermő erejű s trá- 
gyára épen nem s szántásra is alig szorult talaja képezi 
Amerika, sőt részben már Európának is éléstárát, a 
gabna termelés s marhatenyésztés Eldoradóját. 

Ha az olvasó nem röstelli kissé a térképre tekinteni : 
azonnal szemébe fog ötleni, hogy Észak-Amerikát szél- 
tében három nagy és parallel hegylánc metszi át észak- 
déli irányban. Az atlanti óceánhoz legközelebb s piartjai- 
val csaknem párhuzamosan vonulnak az AUeghany-he- 
gyek. Más oldalról nyugat felé ismét közel a Pacific vagy 
is csendes tengerhez, látjuk a Sierra Newada, és Wasatch 
hegyláncot. E kettő között állanak a terjedelmes szikla- 
hegyek — Rocky-Mountains, ezeknek lábainál roppant 
terjedelmű nagy tavak lelhetők és az óriási St-Lawrence, 
Missoury, Mississippi, Ohio stb. s más folyamoknak 
forrásai, melyek roppant terjedelmű síkságokat mosnak, 
termékenyítenek, vagy esetleg áradásaikkal feldúlnak. 

Az e folyamok által átjárt völgyek képezik az ame- 
rikai continens középrészét, középpontját. Még az atlanti 
óceán partjai eléggé meg sem népesedtek, már is erre 
vette útját az emigratio, a civilisatio úttörői itt alkották 
első telepeiket ; kiirtották az erdők nagy részét, müvelés 
alá vették ez eddig itt tanyázott, de mindinkább hátra- 
szorított indiánok által birt földeket s építettek városo- 

kat, melyek most több száz ezer lakossal bírnak, milli* 
árdnyi értékű kereskedelmet űznek. 

A nagy Pacific-vasut kelet felöl nyugatnak egyenesen 
áthágja mind a három hegységet ; — én délnyugat felé 
kerülve, ezen gazdag síkság egy részén áthajtva térek 
át azon egyenes vonalra. 

Gincinnaty-ig és Saint-Louis-ig, mint már emlitém, 
a lapályos vidék kevés gyönyört nyújt a költői vagy 
festői phantásiának ; annál érdekesebb anemzetgazdászra 
nézve. A tourista tehát, ki este megy el a gyorsvonat 
ton St.-Louisból Kansas felé, nem sokat vészit az által, 
hogy egy jókora terűletet átaludt, ámbár reggel némi 
különbséget mégis észreveend. A cultura itt már kezdet- 
legesebbnek látszik, a népesség nem oly sűrű. 

Sötétzöld buja legelőkön lovak és szarvasmarhák 
ezrei legelnek. Nagy kalászu búza, s két — négy öl magas 
kukoricavetések váltják föl egymást. Néhol a kukorica 
oly magas, hogy a csöveket szabad kézzel el nem érhet- 
ni, bottal kell leverni, vagy fogassal letépni. Itt-ott sző- 
lők is láthatók. Az egymást gyorsan érő állomások : 
Jefferson City 7000, SedaUa 6000, Warrensbury 4000 
lakossal ; a többé-kevésbé egyszerű faházak között tég- 
lából épült iskolaházakkal s több templommal. Élénk 
kis városok ezek, melyek csak azért tesznek oly. benyo- 
mást, mintha csak utazó karavánok vagy sátorok vol- 
nának, mert fából épitvék, s néha egészen fák közé 
rejtvék. Tiz húsz év múlva némely ikök nagy várossá 
növendi ki magát. 

Például nézzünk körűi Kansas Cityben, hol reggeli 
tiz óra tájban érkeztem meg. 

Kansas City a Kaw river és Missoury összefolyásá- 
nál, ez utóbbinak bal partján, halmokon épülve tetszető- 

sen fekszik. Ez 1830 ban kezdődő város lakossága ma 
35 — 40 ezer lehet. De e kis város volt az első, mely 
hidat épitett a Missouryn át, mely egy millió dollárba 
került. Hasonló amerikai új városkáknak üzleti forgal- 
máról fogalmat adandó megemlítem, hogy Kansas City 
bankletétéi évenkint 60—70 millió; igatlan vagyon át- 
írása 5 és félmillió ; nagybani és részletes kereskedelme 
40 millió, kézmüvei 12 millió dollárt képviselnek évenkint. 

Az igaz, hogy Kansas City nyolc vasút végpontja. 
A Missoury Pacific, melyen St. Louisból jöttem; a Kan- 
sas City Topeka és Santa Fé Railroad, melyen odább 
menendek; a Kansas Pacific, mely majd Denverbe viend, 
s még más öt vidéki vasúté. 

Ezen a vidéken még 50 év előtt a Wiandotte nevű 
indiánok éltek, kik 200 évvel ezelőtt szoríttattak ide az 
Erié tó partjairól, ősi hazájokból. A rólok nevezett vá- 
ros (Wiandotte) 3000 lakossal bir, Topeka város nyolc 
ezerrel, köztük hatezer néger. Topeka az indiánusok 
nyelvén burgonyát jelent. Wamego, Manhattan, s sok 
más helység, hegy és folyó nevei szintén az indiánoktól 
erednek, s csakis egyetlen emlékei már a kipusztult 
Wiandotte törzsnek. 

Innen terjedelmes síkságon megy át a vasút; ős 
tenyészetű, sürü erdők között, hol az akácfa mellett 
magnoUát, gumtreet (gummifa) s egyébb délibb termé- 
szetű fákat látunk, buja folyondárok által ugy összeku- 
száltan, hogy lehetetlen embernek vagy állatnak beha- 
tolni. Itt-ott néhány lépésre a vasúttól egy faház áll 
udvarral, s kis kerttel s gazdasági épületekkel, a fák 
között egy-egy kis farm ; azután beljebb hatol a kezdet- 
leges kocsiút az ős erdőbe s jobbra-balra még néhány 
ház épül és utca lesz belőle ; új község kezdődik az erdő 

rovására. Az erdöirtás rendszere itt abból áll, hogy meg- 
vágják a fákat, mire azok kiszáradnak ; a száraz fákból 
házakat építenek, a nyert talaj termo földdé válik. Az 
erdőből kiömlő patakok és folyók fekete iszapot höm- 
pölygetnek. 

Ki-kijövünk a Missoury partjára , mely zavaros és 
nyugtalan vizével nyugaton levő forrásától három ezer 
mértföldnyi utat tevén, a Mississipivel egyesül s további 
ezerkétszáz mértföldet tevén , a mexikói öbölbe szakad. 
A hosszú síkságon egyátalán nem festői ; nagy vidéket 
termékenyit; de gyakori áradásaival nagy pusztításokat 
is tesz ; de a Rocky Mountainek közül nagyszerű szikla- 
szorulatokon, meredek esésekkel tör ki, mig a síkságra 
leér. A hajózás rajta csaknem legyőzhetlen akadályokkal 
küzd, gyors áramlata, számtalan szigetei s zátonyai 
miatt. De legnagyobb veszedelmét a hajóknak ama szám- 
talan ingó fatörzsek képezik, melyeket a folyam árada- 
tában a partokról elragad, melyek aztán leülepednek és 
gyökereikkel az iszapos talajba kapaszkodva, erős csú- 
csaik fölfelé fordulva a csekély viz alól többé-kevésbé 
kiemelkednek. A fölülről lefelé jövő hajó ezen ingó cö- 
löpökön még átsurran, de az alulról jövők, erős gőzö- 
sök is beleütődve ugy megsérülnek, hogy azonnal 
elsülyednek. 

A vasúti vonat negyven mértföldnyi gyorsasággal 
szeU át a végtelen síkot. Dél felé a hőség 100—150 
Fht fokot ér el, ámbár minden ablak, ajtó nyitva ; mint 
fűtött légcsőből , oly forró szél tolul be rajtok, barna 
porral s kőszéngőzzel egyetemben. A Kansas river part- 
ján fekvő Topeka, Kansas állam fővárosa ebéd- 
állomásunk. Emeletes deszkaépületben van az ebédlő; 

a teritett asztalt nigro-cselédek állják körül s miríád 
legyek ostromolják. 

Eledelnek — sok mutatvány kering; ehetetlen 
kemény sült hus, vagy nyolc lat egy-egy adagra és ditto 
kemény pörkölt sonka; sok burgonya, kukoricakása, 
nyers paradicsom és uborka szeletekre vágva; >pie«, 
azaz traganttészta-pástétom ; no de van jeges thea, 
jeges tej, jeges viz; sőt jó fekete kávé. Az ebéd taxája 
egy dollár. 

Huszonöt perc múlva tovább megyünk. Az erdők 
megszűntek, buja legelők, búza- s kukoricaföldek, hazai 
pusztáinkra emlékeztető farmek követik. Csaknem alföldi 
tájképek, eltekintve a faházaktól. A hőség még nagyobb 
mint délben, az utasok olvasgatnak, alszanak. A mint 
a nap lefelé hajlik, kiülünk a waggon >platform«-jára 
vagy lépcsőire, ahányan elférünk, s szivarozunk; egy 
irlandi »lady« öblös rövid pipából szívja a Kentucky- 
dohányt, a vonat sebesen robog; a waggon jobbra- 
balra szökdel, ez nem akadályozza a 12 vagy épen 4 — 5 
éves gyermekeket, hogy ne mászkáljanak künn a kocsi 
hátulján s lépcsőin, szüleik utánuk sem néznek, de nem 
esik le egyikök sem. Emporia City, Florenc, Newton s 
más hasonló nagynevű, de apró városokon megyünk át; 
Az utóbbi »supper station« ; az estebéd szakasztott 
mása a dinnernek. Országomat egy pohár jó sörért! 
De nincs. Megint kiülünk a > platform «-ra, ámbár oda 
van Írva, hogy »passengers are not allowed to stand 
at the platform. «: Kiszíván a szivart, beáll az éj homá- 
lya; a vonat monoton zörejjel rohan tovább a sötét 
ismeretlenbe. Az utazók egyenkint eltűnnek s lefeksze- 
nek, magam maradok, s gondolataim messze szágulda- 
nak, mig a porter figyelmeztet, hogy már ideje lesz 

lefeküdni. Lemosom arcomról s fejemről a port és kő- 
szenet, s belefekszem tisztán behúzott, de portői és 
kőszéntől már is ellepett ágyamba. 

Reggelre új világban találtam magamat. . . Az 
amerikai pusztaságban. 

A ki az alföld némely terméketlen szikes részeit 
ismeri, könnyen alkothat magának az amerikai puszta- 
ságról is képet, csak a végtelenig kell nagyítania a mér- 
veket. A végtelenig mondám, mert a leggyorsabb vona- 
ton is több napokon s éjeken át mitsem látni, mint 
futóhomok-halmokat, alkálitól ellepett, fehér szikes terü- 
letekkel, miken az egyedül élő növény a »wild sage« 
— vad zsálya, (wilder salvei) s az árvalányhaj , mely 

azonban nem oly szép, mint a magyar pusztákon. Elő 
állatot nem látni, kivéve a »prairie dogot «, az amerikai 
által >puszta kutyájának* nevezett állatot, mely azon- 
ban a mi ürgénkhez nagyon hasonlít, habár valamivel 
nagyobb is s ugatáshoz hasonló hangokat ád ; különben 
ép úgy földalatti üregekben lakik , melyeket finom 
homokhalmocskák jeleznek. A buffalo (bivaly) csordák 
a vasutaktól örökre elvonultak ; nem is láttam ; csak 
a kecses antilopok futottak a vonat elől pár száz. 
lépésre kisebb-nagyobb csapatokban. 

Eleinte érdekes látvány a prairie; de másod-,, 
harmadnapra, nem képzeli senki , mily elszomorító é& 
fárasztó kép. A vasút mentében megy a kocsi-ut is, 
melyen hajdan a bevándorlók karavánjai vonultak fehér 
ponyvával bevont társzekereken, miket már most ritkán 
látni, csoportosan, hogy az indiánok ellen megvédhes- 
sék magukat. Sok ezer vándor férfi , nő , gyermek , sok 
vontatómarha veszett itt el éhen-szomjan, hagymázban, 
vagy az indiánok nyilaitól. Csontjaik ott fehérlenek a vasúti 

sínek mentében szerteszórva, vagy már halmokra gyűjtve 
tán valamely spódium-gyár számára. Szintén párhuza- 
mosan a vasúttal, de kisebb-nagyobb távolban folyik az 
Arkansas river, s abba számos kisebb lassú, csavargó 
barna patak ömlik (creeks) ; ezeknek közelében rendesen 
vegetatió nyomai láthatók; fák, legelők, rétek és sás 
vagy nád ; köztük faházak. Az ily telepek nevei r a n c h 
(a spanyol ranchóból). A ranch különbözik a farm- 
tól; ez egy mezőgazdasági telep: amaz nagy ló- s mar- 
hatenyésztés központja. Ezek a puszták oázai; s nagyon 
jól esnek a szemnek. 

E végtelenségben körülbelül azon érzés lepi meg 
az embert, mint a tengeren. Semmi sem köt össze a 
messze elhagyott civilisált világgal e két vas-sínen 
kivül. Az utasok is, minta hajón, könnyebben ismer- 
kednek s simulnak egymáshoz. A társaság nehezen defi- 
niálható. Nem elegáns, az bizonyos ; de nem is cseléd- 
forma ; megkülönböztető jel nincs. Nők s gyermekek is 
vannak a vonaton ; s itt-ott leszállnak valami kis hely- 
ségnél vagy egyedül álló házaknál. Ha nekem ajándé- 
kozzák Colorado minden kincseit, mégsem maradnék 
itt. Többnyire apró farmerek, bányászok, kereskedők. 
Két-három fiatal emberrel künn üldögélek egész nap a 
platformon, a lépcsőn; ők revolverből vagy rifleből 
lődöznek a prairie dogra ; nem nagy sikerrel , de nagy 
kitartással. 

Nagyobb állomások : Granada, Las Animas, La 
Junta, Pueblo. Mint e spanyol nevekből következtethetni, 
e vidék régibb lakossága spanyol; s Mexikóhoz tarto- 
zott, mig az Californiával együtt az utolsó háború után 
az Egyesült-Államoknak engedtetett át. 

Délutáni két óra tájban Pueblóba érünk, mely 
városka szétszórt fa- és. téglaházaival az Arkansas 
partján fekszik, kopár, köves dombok katlanában. 

Itt átszállunk a Denver-Rio Grandé keskeny vágányu 
vasút apró waggonjaiba. Alig hagyjuk el Pueblót, egy- 
szerre óriási hegylánc emelkedik ki a síkságból, csaknem 
oly közvetlenül, mint a Tátrahegység a magyar síkság- 
ból; tetején hó. A Rocky-Monntains, miket ezentúl délről 
északnak, azután nyugati oldalukon fogunk megkerülni, 
s melyek a nagy pusztaságot távolról bekerítve — 
nagyszerű keretét képezik a sivár képnek. 

Nagy távolságokban csak néhány ponton áll meg a 
vasút, vizet venni be. Egyetlen szép állomás Colorado- 
Spring; ez egy fürdőhely, kies tó partján, hol a szom- 
széd államok vagyonosabb lakóinak családjai keresnek 
nyári üdülést. 

Alkonyat volt, midőn Den vérbe értünk. Azon hitem, 
hogy itt vasúti csatlakozás van, s azonnal tovább mehe- 
tek, hiúnak bizonyult; a vonat csak holnap délután megy 
Cheyennebe ; és igy nolens volens meg kellett szállnom 
Denverben ; a mit azonban utólag nem bántam meg. 



8. 

(Denver. — A szélsőségek érintkezése. Amerika általános jellege. — Hogyan 
keletkeznek a »far west« — nyugati Amerika városai?) 

Amerika általános jellege a történeti kifejlődés 
hiánya. Egész Amerika eleven meghazudtolása azon régi 
axiómának, hogy nem létezik ugrás a természetben. 
Ázsiában és Európában csak évezredek folyamában nőt- 
ték ki magukat barbár népek müveit nemzetekké, fokról- 

fokra. Évezredek kellettek oda, míg a vadászatból ten- 
gődő népek pásztornépekké, ezek földmívelőkké fejlődtek 
s letelepedtek ; végre tartós államokká szervezkedtek. 
És ezen hosszú idő alatt egész népek olvadtak föl má- 
sokba ; a kevésbé tehetségesek az erőteljesebbekbe ; s a 
művelődésre nagyobb hivatással biró népek lassankint 
assimilálták, ritkán irtották ki, hanem inkább csak el- 
nyelték a régib vagy autochton népeket. 

Amerikában mindjárt első betelepítésétől kezdve a 
barbár őslakók nyakára ültek a már relativ magas művelt- 
ségű európai népfajok, kész civihsatiót hozva magukkal, 
melyet amazok hirtelen be nem fogadhattak. Assimiláló 
processusnak kevés nyoma és semmi eredménye. Az 
egymás ellenébe állított két emberfaj nem vegyülhetett. 

Az indiánokat kényszerüleg ki kellett irtani. Hazug- 
ság és Isten-káromlás azt mondani, hogy bármely ember- 
faj — a mívelődésre nem képes. Legkevésbé lehet ezt 
állítani Amerika ős lakóiról, az igenis improprie ugy ne- 
vezett indiánokról. Némely törzseik akkor, midőn az 
európaiak betörtek, a szelid erkölcsök által áthatott, 
csaknem idylli állapotban léteztek. A civilisált és >keresz- 
tény« emberekkel való érintkezés csinált belőlük ördö- 
göket. Más törzsek nagy államokat képeztek, s aránylagos 
jóllétben s fogalmaink szerint bármily ferde,, de tartós 
és épen ennélfogva ab sur dóknak nem mondható állami s 
társadalmi intézmények alatt éltek. A bevándorlott euró- 
paiak földúlták államaikat, elrabolták kincseiket, koldussá 
tették, demorsllisálták és kiirtották őket. 

A még ma élő indiánok test- és lélektani tanulmá- 
nyozása azon meggyőződést kelti, hogy ezen emberfaj 
igen is míveltségképes. Vannak igen alárendelt és hit- 
vány jelenségű törzsek köztük. Denver és Cheyenne^ 

Ogden és Omaha között sokan ácsorogtak a vasúti vo- 
nal körül, a megszelídült Shoshone s más törzsekből ; 
nők, férfiak és gyermekek. Öltözetük európai ugyan, de 
fajuk azonnal felismerhető. Alacson zömök emberek, 
széles barnavörös pofával, melyet főleg a nők, durva 
vörös festékkel még inkább eléktelenítenek, kicsiny fe- 
kete gömbölyű szemeik mélyen fekszenek a keskeny 
benőtt homlok alatt ; sűrű és vastag fekete és merev 
hajuk — a férfiaké s nőké egyenlő s fésületlenül lóg le 
vállaikra. Arckifejezésük jó kedélyre s butaságra mutat. 
A földmíveléshez épen nem birnak szokni, de a vasutak- 
nál itt-ott némi szolgálatokat tesznek. Földalatti putrikban 
laknak, mint nálunk némely helyen még ma is a vándor- 
cigányok. Ez a nép csekély szellemi adományban része- 
sült a gondviseléstől, az igaz. Sőt a californiai indiánok 
még azon harci szellemmel, bátorsággal s értelmi képes- 
séggel sem birnak, mely a Shawnee, Miami, Delaware 
és Sioux indiánokat kiválólag jellemzi; de ki merné 
mondani, hogy századok folyása alatt a mívelődés némi 
fokára nem emelkedett volna ? Ki látta korunk civilisált 
nagy népeinek évezredek előtti őseit ? Ki állithatja tudomá- 
nyos alappal, hogy különbek voltak ? 

De ezen hitványabb fajtájú törzsek mellett vannak 
szebb, különb alkatú és tehetségű indián törzsek is. 
Amerika telepítésének történetéből következtetni lehet, 
hogy több nemesebb, testre lélekre kiválóbb törzsek vol- 
tak azok között is, kiket az európaiak kiirtottak. A ma 
még utolsó töredékeiben létező, de talán néhány évtized 
múlva szintén végkép elpusztulandó törzsek, Shawnee, 
Miami, Sioux, Seneca-indiánok mai barbár állapotukban 
is nemesebb emberfaj jellegével birnak. Magas termet, 
széles váll, büszke és bátor magatartás, ruganyos erő- 

teljes járás, magasan tartott fej, közép magasságú hom- 
lok, nagy sas orr, széles száj, keskeny ajkakkal, vad, de 
tüzes szem — összevéve oly egyéni egészet képeznek, 
melylyel átlag véve csak kevés európai nép versenyezhet. 
Fogalmaik becsületről, erényről, férfiérdemről nagyrészt 
ferdék; de hogy ilyen fogalmakkal egyáltalán birnak, 
nemesebb jellegöket tanúsítja! 

:^De — azt mondják — vadak, a földmívelésre nem 
szoktathatok ; a munkát férfiméltóság alattinak, — a 
férfit csak hadakozásra, vadászatra, a nőt minden egyéb 
munkára hivatottnak tartják. « 

Igaz. De lehet-e állitani, hogy néhány század alatt 
is lehetetlen lett volna őket letelepíteni, munkára, föld- 
mívelésre szoktatni és civilisálni? Amerikai irók sem 
tagadják, hogy a fehérekkel érintkezésben lévő törzsek 
az utóbbi 1 5 év alatt vad szokásaik nagy részével fel- 
hagytak ; lőfegyvert használnak, s az amerikaiaktól ka- 
pott európai ruházattal és eledellel élnek. Califomia 
déli partjain sok indiánus civilisálva van annyira, hogy 
faházban laknak, marhát, lovat tenyésztenek, kerti és 
földmunkával foglalkoznak ; s vad kifejezésük is szelídült. 
Beszélnek angolul, spanyolul. 

A míveltebb népek rendesen vétkeznek abban, hogy 
a gyengébb vagy kevésbé mívelt népeket megvetik. Váj- 
jon nem nevetett volna-e minden Cicero vagy Tacitus 
korabeli római, ha valaki azt merte volna állitani, hogy 
egykor ezen vad germán népek, kik ellen hadakoztak, a 
világ legmíveltebb nemzetei egyikévé fognak kifejlődni, 
mely a had s béke tudományaiban, poezisban, irodalom- 
ban messze túl fogja szárnyalni a világ fölött uralkodó 
nagy római nemzetet ? 

A népek mívelödéséhez idő kell. Hosszú idő. És 
ezért kellett elveszniök, s ezért kell végkép elpusztulniuk 
az indiánoknak. Nem jutott ki nekik annyi idő, hogy e 
lassú processuson átmehessenek. Rájuk ütött egy ember- 
faj, mely annyira túlszárnyalta őket, hogy hozzá köze- 
lednie lehetetlen volt. Az európaiak bejöttek kész civili- 
satióval és lőporral. A kész civilisatió, a vallási s polgári 
fogalmak és intézmények hirtelen befogadására e primitív 
népek képtelenek voltak és létükért küzdtek, midőn el- 
lenálltak. A lőpor győzött. Az emerikai nép, az amerikai 
állam nem várhatott; nem képes várni, neki gőz- és 
villanyerővel ellenállhatlanul kell törnie előre. 

És igy látjuk az európai és keresztény civilisatiót 
átültetve Amerikába közvetítés nélkül ; és a merre for- 
dítjuk szemeinket ma is Amerikában, mindenütt a leg- 
magasabb cultura s legkezdetlegesebb állapotoknak 
közvetítés és átmenet nélküli érintkezését látjuk. A 
cultura gyorsan halad; rögtön foglal; s azonnal biz- 
tosítani kénytelen diadalát. 

A cultura és barbárságnak, a civilisatio magas 
foka és a primitív állapotoknak ezen közvetlen érint- 
kezését fogjuk észlelni későbbi tanulmányainkban Ame- 
rika szellemi s erkölcsi és társadalmi viszonyain is, mely 
szemünkbe ötlik az anyagi s gazdászati téren, midőn a 
szomorú és sivár prairie közepén olyan városokba 
jövünk, mint Denver és Cheyenne, vagy Salt Laké City 
(m. Szalt lék szity). 



Huszonnégy órai ut a pusztán át a városnak neve- 
zett minden zug iránt is kedvezően hangol. De Denver 
túltőn a legmerészebb várakozáson. 

Azt hivők, Éj szak-Amerika sőt Európa nagyvárosai 
egyikébe értünk, midőn vasútról leszállva a hotel-omni- 
busok egész sorát láttuk várakozni reánk, melyeknek 
conductorai a legnyájasabban, de torokszakadva hívo- 
gattak illető hoteleikbe szállni, melyek mind a legpom- 
pásabb címekkel birtak, például » Amerikai, > Grand 
Gentral«, ilnter-0cean« hotel! 

Vaktában a Grand Gentralt választám, melyet egyes 
házak, majd széles utcák között áthajtva, pár perc alatt 
el is értem. A hotel kicsiny, de kétemeletes téglaépület. 
Kicsiben — akárcsak a new-yorki Windsorhotel. Szer- 
vezete s berendezése ugyanaz. Nagy előcsarnok az 
office-el ; a lépcsők, folyosók, a parlor-room, a szobá- 
ban légszesz-világitás ; csak a fürdő hiányzik. Földszint 
az ebédlő ; a pincérek s a szolgák nem négerek, mint 
Philadelphiában, Washingtonban s mindenütt délfelé, 
hanem chinaiak. Az étkezés az amerikai chablon sze- 
rinti; de mi, kik három nap a vasúti állomásokon 
étkeztünk, tűrhetőnek találjuk. 

Esteli alatt egészen besötétedett, de bátran mehet- 
tem sétálni, mert a városka egyenes utcáin könnyű a 
tájékozás, s boltjai és közhelyei, melyek alatt főleg a 
pálinkaházak értendők, légszesz-világitottak késő éjeiig. 
Itt-ott zajos zene hallható kétes jellemű mulató helyek- 
ről, melyek körül tolong a férfi sereg s gyanús nők. 
Egy nagy boltban árverés folyik, nagy lármával ; több 
az eladó, mint a vevő. A másikban igazi amerikai 
sorshúzás van folyamatban; a falat egész hosszában 
faállvány foglalja el, melyre papirra nyomtatott számok 
vannak ragasztva hosszú sorokban. Kiki azon számra 
tesz tiz centet, a melyre sejtelme, magyar műnyelvben 
>ahndung«-ja van. A számok mögöttt találandó nye- 

remény, melynek egy-két dollárnak kellene lenni, a 
betevőé. A bankadő, vagyis játékrendező orditva biz- 
tatja a publikumot, mely többnyire rozzant öltözetű 
fiatalságból áll, a betétre. A kivánt számot letépi, s 
a mögötte levő nyereményt kiadja. Néztem vagy öt 
percig: egyetlen szám sem nyert semmit. Európában 
már megverték volna a kópét ; de ez a publikum tűrte 
és — tett. Hajdan az ilyen új városkák bűnbarlang- 
jaiban napirenden volt a hazárd s a hamis kártya- 
játék; de ma keményen el .van tiltva; s a rendőrség 
keményen őrködik a tilalom végrehajtása fölött. 

A mint reggel sétálni mentem, meg voltam lépetve 
a város nagyszerű panorámája által. Az utcákról ki- 
látni a havasok egyes csúcsaira; s ez ellenállhatlanul 
kicsalja az embert a közel halmokra, hogy onnan átné- 
zete legyen a városra s vidékére. A városkából hamar 
kiérek a Platté (m. Plét) folyam fahidjához, s azon 
át a terjedelmes, de még eddig csekély »népességű« 
temető mellett el mindig fölfelé menve egy téglából 
épült s fris ültetményű kert közepén fekvő csinos villá- 
hoz, mely tulajdonkép fürdőhely >mineral springs«; 
s bármi kezdetlegesnek látszik, bizonyosan kellemes 
nyári »resource« a prairie s közel és távoli bányatele- 
pek lakóinak. A város már mélyen fekszik alattam a 
Gherry-Creek és a mondott Platté összefolyásánál, s 
áradásaiknak .láthatólag kitéve; ámbár fekvése öt ezer 
láb magas a t. sz. fölött. Tovább menve ismét magasabb 
fensíkra érek, számos vizérrel s gyorsan lefutó patakkal. 
— A talaj szikes és kopár, a prairie folytatása ; de a viz 
közelében rétek, szántóföldek, fiatal kertek s új villák. 

Szélesen tervezett utak és avenue-k fiatal fasorok 
között, melyek egyike a Highland-Lake (Heilendlék) nevű 

jókora nagy tóhoz vezet, honnan az emiitett patakok 
lefolynak. A leendő nagy város terve előttünk fekszik, 
fasorokkal megjelölt egyenes utcáiban, szögleteiken 
táblára irvák az utcák nevei is ; de a házak még hiá- 
nyoznak és a kocsiúton még fű nő. 

A kép rámája nagyszerű; az egekig emelkedő Rocky 
Mountainsek kétszáz mértföldnyi, szakadatlan láncolatot 
képező, hófedte csúcsaikkal háromnegyedrészben keritik 
be 15 mértföldnyi távolban a várost, azon csalódást 
keltve, hogy már itt* a nagy amerikai pusztának vége. 
A Rocky Mountainsek vörös-barna előhegysége kevés 
színváltozattal s árnyalattal bir: de massiv tömegük 
s havasaik imposans képet alkotnak. 

Visszatérve a városba, annyi észlelni valót talál- 
tam, hogy nem maradt időm sem unatkozni, sem a tisz- 
telt olvasó számára valamely levélbe kezdeni. 

A »far west« ezen primitív városai rendkívül érde- 
kesek. A mint a hegyeken át a végtelen pusztákba to- 
vább hat be a vasút, ennek alkalmas pontjain mint 
varázsütésre teremnek az ipar és kereskedelem ezen új 
központjai. A vasúti állomás körül kocsmák és raktárak 
keletkeznek; élelmi szerek szüksége oda vonz egy 
>grocert« ; (a mit nálunk fűszerárusnak neveznek) aztán 
jő egy foltozó cipész és szabó ; fa- és kőszén-raktár, első 
rendbeli szükség ; aztán faházakat kell épiteni; jő né- 
hány ács és kőmives ; néhány bútorka is kellene : egy- 
két asztalos talál foglalkozást ; mindennap több ember 
jő ; minél több jő, annál inkább szaporodik a szükséglet. 
Jönnek mennek az immigransok, idegenek, jövevények, 
kíváncsiak és utazók; kisebb nagyobb elegantiáju hote- 
lek épülnek. Az » autonóm « község megalakul : hatóságot 

Tálaszt; ez megrajzolja a ^bizonyosan nagy- 
ér 

gyá növendő« város tervét; kijelöli az utcákat; a 
légszesz-világitás azonnal berendeztetik; a hegyeken 
lelhető tavakból, patakokból bevezetik csöveken az 
édes vizet ; ez lehetővé teszi kertek és fasorok ápolását. 
Ha a lakók száma pár ezerét ért el : akkor már lóvasut 
keletkezik, mert a házak nem levén nagy bérkaszárnyák, 
mint az európai városokban, hanem minden család kü- 
lön házban lakván, a városok hirtelen terjednek ki ; a 
távolságok nagyok ; az idő pedig pénz. Tehát lóvonatu 
vasút — szükség. 

Ezen érdekes » hirtelen keletkezése typusát, melyet 
föntebb mint ugrást a természetben jelöltem meg, az 
általam eddig látott városok egyike sem viselte magán 
oly szembeötlőn, mint Denver; — és a később látott 
Salt Laké City. 

A város külső utcái sovány kertjeikkel kinyúlnak a 
sivár prairie homokbuckáiba; de beljebb nem csak csi- 
nos fa- és téglaházak, hanem 3—4 emeletes »storek«, 
vagyis oly árúcsamokok vannak, milyenek Európa első 
rendű kereskedővárosaiban is ritkák. Tulajdonkép egy 
utca sincs kiépítve ; a város csak most keletkezik ; utcái 
kövezetlenek; s a mély homokban csak deszkajárdák 
teszik lehetővé a járás-kelést. De nagy raktáraiban min- 
den gyártmány és kézmű található, melyre az embernek 
szüksége lehet ; s minőség tekintetében is a legkülönbö- 
zőbbek — a legdurvábbtól a legfmomabbig. Hogyan le- 
hetséges ez ? hol vannak a vásárlók, kik az ezen és más 
városkákban összehalmozett sok árút elfogyasztják? 
Felelet : a néhány száz és ezer mértföldnyi területen, 
hol sem gyár, sem kézműves nem található. A szétszór- 
tan lakó, folyvást szaporodó immigransok, a farmerek, 
marhatenyésztők, bányászok, fuvarosok ezen városkák- 

ból látják el magukat mindennel. Vízmentes ruhane- 
müek, lószerszámok, csizma s nöi cipők és piperék, 
kocsik, bútorok, gazdasági gépek, kaucsuk csövek, fegy- 
verek, cukor, thea, kávé, rizs, füstölt halak és húsok, 
pléhszelencékbe légmentesen becsinált mindennemű ele- 
del, nyelvek, ludmájak, beefsteakek, paradicsom- s 
^gyéb gyümölcs-conservek, minden nagy tömegekben; 
borok, pezsgők s a sokféle pálinka, szóval minden vi- 
lágrészből minden a mire háztartásban, gazdaságban 
szegény és vagyonos embernek szüksége lehet. A kelet- 
kező ipar s kereskedelem nyomában keletkeznek bankok, 
hitel- és biztosító intézetek ; s építenek maguknak palo- 
tákat. A vállalkozók s kereskedők roppant nyereményt 
realizálnak. Mindennek az ára 25 — 30 — 50 százalékkal 
magasabb, mint New-Yorkban vagy St.-Louisban. 
Denverbe érkeztemkor az omnibusban feledtem porköpe- 
nyemet s itt vettem újat: ára négy dollár volt; ugyan- 
olyat New-Yorkban két és fél dollárért vettem volt. 
E vétel ürügye alatt megvizsgáltam egy kész férfiruha 
raktárt és valóban solidabb árúkat találtam ott, mint a 
reclam-csináló Wellischek és Rothbergereknél Bécsben 
vagy Pesten. Az árak természetesen olyanok, a milyenek 
lehetnek néhány ezer mfldnyi távolban előállításuk he- 
lyétől. 

Ismerősöm nem volt Denverben, de hamar múlt az 
idő s délután 3 órakor indultam el a Denver-Paciflc vas- 
úton Cheyennebe. 

(Den vértől Cheyennebe. — Folytatása a pusztának. — Rémképek. — A 
személy- és vagyonbiztosság a »far west« új telepein. — A puszták állat- 
világa. — A bufifalo és a vadászat.) 

A Puebloból Denverbe és innét Cheyennebe vezető 
vasutvonalat hiába keresnéd az amerikai utikönyvek, 
névszerint a hires Appletonnak három év előtti, legújabb 
kiadásában : mert csak azóta épültek. 

A vonatnak 2 és fél órakor kell vala indulnia. 
Szerény ebéd után amerikai módon kiültem a hotel 
elé az utcára s hinta-székben himbálódzva és szivarozva 
vártam a lóvasut kocsijára, mely az indóházhoz viendett. 
Amerika nagy városaiban nem külön fiakkeren, hanem 
rendszerint magából a hotelből induló, kisebb városok- 
ban a hoteleket sorban bejáró omnibusokon, vagy az 
arra járó tramwayn mennek az utasok a vasúti vagy 
hajóállomásokra ; nagyobb podgyászuk már előbb szál- 
líttatott oda az »express« szállítók által. Ezen omnibu- 
sok s lóvasúti kocsik a legnagyobb pontossággal érkez- 
nek meg kellő időben ; s mint tapasztaltam, nincs eset rá, 
hogy a vonattól elkéssenek. De miután már két óra és 
niég egy negyedóra elmúlt s a tramway nem mutat- 
kozott, nyugtalankodni kezdtem, és csaknem boszankod- 
tam a fekete porterre, ki a lagnagyobb phlegmával ült a 
podgyász közelében , természetesen rocking-chairben. 
Végre megérkezett a kocsi, s kellő időben tőn le a 
D e n V e r-P a c i f i c vasút indóházában. 

A ^Pacific « név által pedig az olvasó ne engedje magát 
confundáltatni. A nyugat felé vivő vasutak szeretik e 
pompás nevet fölvenni; és igy létezik Kansas-Pacific, 

Denver-Pacifiic stb. vasút; de ez a nevezet tényleg és 
törvény szerint csak az Omahatól San-Franciscoig egye- 
nesen vezető világvonalat illeti meg, vagyis annak két 
részét : az Omahatól Gheyenneig nyúló Union-Pacific és 
az innen San-Franciscoba vezető Gentral-Pacific vóna- ■ 
lakat. 

Azonban a Denver-Pacific vonal is rendes széles 
vágányu vasút, olyan waggonokkal, melyek tisztaság és 
kényelem tekintetében hazai vasutaink harmadik osztá- 
lyához hasonlók. Utas kevés van a vonatot képező két 
kocsiban; és köztük egy sincs, kit külsejéről itélve 
Európában a tisztességes osztályhoz számitanának. 
Mindazonáltal egyszerű, de inoffensiv emberek. 

Nyilván a »civilisatió úttörői « a pusztában, erdő- 
szélen és a bányákban. Egy-két spanyolul beszélő néger 
és chinai. A vidék folytatása az éktelen sík pusztaság- 
nak; az állomások, kivéve Greely » városát «, egyes 
faházak, ranchek, néhány csenevész fától környezve. De 
balra folyvást látjuk a Rocky-Mountains hatalmas hegy- 
láncát, és az azokból 12 — 15 ezer lábnyi magasba kiemel- 
kedő Pikes-Peak (lándzsa csúcs) és Long-Peak (hosszú 
csúcs) ormait. Hideg szél fúj a hegyek felől; majd 
hóval vegyes zivatar kerekedik; a sürü eső egészen 
elfödi előlünk az elsötétült láthatárt. A conductor ugy 
befűt, mintha december volna. Ugyanis, mit múltkor a 
waggonokról szólva elfeledtem megemlíteni : minden 
waggonban áll egy jókora vaskályha is, kürtője egyenesen 
kiemelkedik a waggon tetején által. Előbb taplö gyanánt 
valami impregnált rongygyal, mely rögtön lángot vetett, 
a fa alá gyújtott, s mikor a fa jól égett, kőszenet rakott 
utána. Pokoli meleg lőn a kocsiban : de jól esett, mert 
hirtelenében nagyon átfáztunk. 

Sötét volt, mire Cheyennebe értünk. Nem ismertem 
sem ott, sem az utasok közül egy lelket sem ; nem is 
tudtam, mely hotelbe szálljak éjjelre; mert arra, hogy itt 
iséjetkeflend töltenem : nem számítottam. A »baggage- 
man« (a málhakiadó) a hotel Dyert ajánlá. Menjünk hát 
a hotel Dyerbe ! 

Cheyenne is egyike azon városoknak, melyek a 
Pacific-vasut épitése következtében keletkeztek ; s melyek 
közül sokan, a mint a vasút tovább épült, szintén odább 
mentek, és egészen eltűntek. Cheyenne jövője azonban 
biztos, habár nem fejlődik is oly gyorsan, mint Denver, 
mely az ércdús Colorado állam fővárosa és vizgazdag 
szép vidéken fekszik. A hotel Dyer emeletes faház. Elő- 
csarnoka, hol a vendégek fogadtatnak s neveiket beirják, 
egyúttal az »ivoda« (bar-room); apró asztalkáknál 
»wisky« poharak mel|et naptól barnult képű, s rozzant 
öltözetű férfiak ülnek szivarfüstbe merülve. Útitársaim, 
kik szintén szobákat fogadtak, nem sokkal jobban néznek 
ki. Ez nem igen vonzó : de mit lehet tenni ? A fekete 
pincér fölvezet szobámba az emeletbe, keskeny de szőnyeg- 
gé] borított falépcsőn, s keskeny corridoron át. A szoba 
is szőnyeggel födve, ágy, mosdó szekrény, két szék áll 
benne ; — az ágy jó és tiszta. Minden amerikai chablon 
szerint ; még csinosan butorzott parlorroom is van. 

Lemegyek az ebédlőbe, s a folyosón két félreismer- 
hetlen jellemű nővel találkozom, kik kölcsönös értelmet 
jelző tekintettel köszöntenek egy szintén az ebédlő felé 
tartó sötét arcú, fekete szakállú, széles mexicói kalapu 
férfiút, ki a köszöntést megvető főbólintással viszonozza. 
A nők a »ladys dining room«-ba mennek, melyet azonban 
csak egy rongyos függöny választ el a közös ebédlőtől. 
Szerény estebéd után viszavonulok szobámba, s az eddigi 

utamon táskámban használatlanul hevert revolvert elő- 
ször véve elő — ágyam mellé tevém. Nagy hamar elalud- 
tam, s az igazak álmával aludtam reggelig. 

Az elővigyázat fölösleges volt. A mint reggel láttam 
— a gyanús társaság kissé zordon és megviselt, de jóra- 
való emberekből állt, a vagyonszerzés kalandoraiból, a 
civilisatió úttörőiből ; kik a revolvert maguk is csak 
védelmül használják. 

De a gyanakodás egészen indokolatlan még sem volt. 
A :^far west« ezen új telepein, az arany-, ezüst- s egyéb érc- 
bányák fölfedezésének első idejében, és igy Gheyenneben is 
a két hemisphera leggonoszabb kalandorai és megszökött 
fegyencei ütötték föl tanyájukat, a jobb sorsot kereső 
szegény emigránsok kínjára; és még néhány év előtt ezen 
új telepeken a rablás és gyilkosság napirenden volt. 

A desperadok és rowdik rémuralmat gyakoroltak. 
A városok környezete, az országutak hemzsegtek a zsivá- 
nyoktól, kik szervezett szövetséget képeztek. Ha egy 
meggazdagodott bányász visszautazóban volt észak felé, 
vagy egy gazda tele zsebbel nyugat felé ment marhát 
vásárolni, vagy néhány települő útra kelt valahol földet 
venni vagy bérelni : a pusztán megtámadták, kira- 
bolták s lelőtték. A gonosztevőket mindenki ismerte ; 
a városokban laktak, ott dőzsöltek, tivornyáztak, és 
szórták a pénzt ; de bántani senki se merte ; tanúskodni 
ellenök senki sem bátorkodott ; a justiceof the peacenem 
merte üldözőbe venni; a biró elitélni : mert különben 
halál fia volt. Világos nappal revolverrel lőtték le az 
utcán saját háza küszöbén. 

Nem maradt a becsületes lakóknak más menekülésök, 
mint az önsegély, a self help. A becsületes emberek is 
összeesküdtek. Titkos rendőrséget, titkos birákat válasz- 

tottak, bátor embereket. És ezen ugynevezet »vigilance 
comitte<-k követték a gyilkosok praxisját. 

A kocka fordult. A mint valamely rablás vagy gyil- 
kosság hire jött : tudták-e bizonyosan, vagy csak sej- 
tették a tettest ? — mindegy. Egy szép reggel néhány 
ismeretes gazember holtestét lehetett találni az utcán^ 
egy árokban vagy fán függve. Ezenrendszeresitett »lynch», 
a jogi elméletek által egyátalán nem ismert procedúra 
teljesen sikeresnek bizonyult. A gazemberek száma lát-^ 
hatólag csökkent. A kit ki nem végeztek, az odább állt^ 
s elpusztult. A biztosság helyre állt. Ekkor a titkos jus- 
titia önként megszüntette működését ; és a rendes igazság- 
szolgáltatás jogaiba visszalépett. 

így történt ez valamennyi újan keletkezett városban 
Chicagótól, vagy Kansastól San-Fraiiciscóig. És megkell 
vallani, hogy nem csak elpusztultak a hazárdjáték smás 
bűnök barlangjai a szigorú tilalom és éber rendőrség elől 
— s mellékesen megjegyezve, a hazárdjáték csak is a 
vagyonosabb körök clubjaiban, elegáns fürdőhelyeken 
dívik : hanem egyátalán mondhatni, hogy egész Ameri- 
kában a személy- és vagyonbiztosság nem csekélyebb^ 
mint akárhol Európa mívelt államaiban ; és a mely utas 
nem keresi föl a canaille lebujait, annak ott a revol- 
verre oly kevés szüksége van , mint itt. Kivételek van- 
nak; és egyes bűnesetek fordulnak elő, melyek a kegyet- 
lenség és vadság főfokát árulják el. Főleg a déli államok- 
ban a fehérek gyűlölködése a feketék ellen gyalázatos 
bűntettekben nyilvánul.- Azonban nem kell feledni, hogy 
e vidékeken ezer meg ezer ember folytonos küzdelemben 
él nemcsak a vad természet, hanem a vad emberek ellen 
is. Nemcsak a rablók s »rowdiek« ellen, hanem az 
indiánok ellen is folytonosan őrállomáson kell lenniök ; 

időről időre élethalál harcot vívniok tüzhelyökért, csa- 
ládjokért. Azt leégetni, ezt egyszálig leölni , a hösiség 
ideálja, az indiánus legnemesebb cselekedete, legfőbb 
életcélja. Ha az indiánok kézre kerítenek egy >halvány< 
embert, annak fejebőrét előbb lenyúzzák (scalpirozzák), 
— oly műtét, melyet alig él túl valaki, — s aztán meg- 
ölik. Az ilyen életviszonyok alatt elvadul a kedély. Az 
ember nem becsüli másnak életét, mikor a magáé is 
folyvást kockán van ; és a revolverrel valakit lelőnie 
nem kerül nagyobb elhatározásba, mint nálunk valakit 
pofon ütni. 

A Pacific-vasut San-Franciscóba vivő vonala déli 
két óra tájban indul Gheyenneből. Ugy éreztem magamat, 
mintha már föladatom nehezebb részét befejeztem volna, 
s most már csaknem élvezet lesz ismét a PuUman cárban 
utazni odább. Ez ugyan csalódás volt ; mert csak ezután 
következett az igazi pusztaság. Azonban nem bántam meg, 
hogy e nagy kerülőt tettem Saint-Louistól ; mert a Kansas 
és Colorado államok, miket átszeltem, mind sceneria, 
mind a mezőgazdaság és bányászat által az Unió legérde- 
kesebb s legóriásibb jövőt igérő területeihez tartoznak, 
miken maholnap annyi millió ember képes lesz megélni, 
a mennyi ma egész Amerika lakossága. 

Csak azt sajnáltam, hogy buffalot nem láttam. A 
buffalo a Mississippi keleti oldalán már eltűnt; részint 
kiirtatott, részint — mivel igen vad és félénk — a sza- 
porodó emberi telep és a vasút elől eltakarodtak nyugat 
felé, s csak még Nebraska, Kansas, Colorado, Texas és 
az indián territorryn találhatók, mindig nagy csapatok- 
ban, és e síkságon ezrenkint vonulnak át tavaszkor 
délről északnak, őszkor ellenkező irányban keresve a 

forognak, mert e tömör tömegek ki nem térhetnek előle. 
A prairiek állatvilágát mindössze, a prairiedogot kivéve, 
a buffalo és antilope képviseli. Szárnyas vadakból a fürj, 
mely csaknem oly nagy, mint a mi foglyunk, és októ- 
bertől márciusig lövetik; — ez azonban mint vándor, 
Amerika minden részeiben található ; azután a grouse 
(nyirfajd) és a puszták speciális madara a »prairie 
ebieken « (prairie csirke), mely csak lakatlan vidékeken 
tanyáz, s ámbár nagyobb a mi foglyunknál, jól repül. 
Ezek is augustus 1-töl március l-ig lövetnek. Az őzek 
vadászatára is van tilalmi idő szabva a legtöbb állam- 
ban, de szabatosabb vadásztörvény nincs, s mindenki 
vadászhat be nem kerített területeken. Ilyeneket ugyan 
a mívelt éjszakkeleti álliamokban nagy ritkán találni. 

' A buffalo-vadászat kedvelt sport. Lőni, minthogy 
igen finom hallású, csak messziről lehet. Az indianus, 
mint magától értetődik, lesben s hasoncsúszva, a vad- 
ember ösztönével jobban meg tudja közelíteni, mint a 
fehér ember. Az >Utáh« (félig civilisált) indiánok Colo- 
radoban évenkint 15 — 20 ezerét lőnek, a többi terület- 
ről hiányzanak a statisztikai adatok ; amerikai és főleg 
angol sportsmanek rendesen ily szelid indiánok, vagy a 
vasút mentében Kansas, Denver, Gheyene s Omaha közt 
mindenütt található vadász-kalauzok társaságában indul- 
nak a különben ártalmatlan buffalo veszély nélküli vadá- 
szatára; jól s eleve ellátva 500 lépésre vivő Ramington- 
fegyverrel , és ha a lőtt vadat ott hagyni nem akarják, 
kocsikkal s minden egyéb ily expeditióra szükséges sze- 
rekkel. Az indiánok töbnyire nyillal lövik, habár jó lőfegy- 
vereik vannak ; mert a töltényekkel takarékosan bánnak ; 
s azokat csak » ellenségeik* ellen használják. 

A buffalok száz ezrei estek a fehér és vörös emberek 
löszenvedélyének áldozatául a nélkül, hogy valamire 
használtattak volna. A hol lelövettek, ott maradtak a 
pusztaságban. Általában azonban az indiánok nagy hasz- 
nukat veszik ; sőt buffalo nélkül meg sem élhetnek. A 
húsát télre a levegőn megszárítva bepácolják ; — vastag 
bozontos barna szőrű bőrét ruhának s fekhelynek kikészí- 
tik. E munka a nőket illeti. A cserzés igen primitív. A lenyú- 
zot bőrök cserzés helyett árkokba dugatnak, shugyagban 
kiáztatva kisimittatnak ; — e procedúra által a szőr 
barna színe kissé vörössárgába megyén át, de a bőr igen 
sima és puha lesz. Az indián nők végül cifra vörös ara- 
besket rajzolnak reá. Néhány útitársam emlékül vásárolt 
ily kész buflalo bundát, darabját tizenöt — húsz dol- 
lárért; de biz az nem oly szép, mint a medvebunda; 
és később haliám tőlök, hogy tele lettek nagy moly- 
kukacokkal. 

(A Pacific-vasut keletkezése, financirozása s építészete. Az ut és vidék 

nevezetességei Omahától végig.) 

Ha az olvasó nem röstelli Éj szak-Amerika térképébe 
pillantani, látni fogja, hogy kelet-északról Omaha felé, 
New-Yorktól vagy Philadelphiától Chicagóig, sőt azon 
tul is Omaháig annyi a vasúti vonal, hogy rajzuk szöve- 
vényesebb a legcifrább pókhálónál. De Omahától Sacra- 
mentóig, vagyis a Missourytól Galiforniába a Csendes- 
tengerig csak egyetlen vonal látható, mely 1914 mért- 
földnyi hosszúságban szeli át a Rocky-Mountains 

(Sziklahegyeket) és Sierra Newada (Havas-hegylánc) 
csúcsait. 

Még ezelőtt tiz évvel e vasút nem létezett. Galifornia 
az Uniótól mintegy el volt vágva. Szárazföldi közleke- 
dése nem volt vele. Csak merész emigránsok caravánjai, 
a hazát kereső mormonok s az arany fölfedezése után 
ezernyi szerencsevadászok, gyalog, lóháton, vagy pony- 
vával bevont társzekereken merészkedtek az óriás hegye- 
ken, posványos völgyeken s a rémes puszták futó 
homokján keresztül barangolni, hogy elérjék az Ígéret 
földét : Californiát. A kereskedő árúit, a kormány sürgö- 
nyeit, vagy esetleg hadseregét csak a Gape-Horn, Dél- 
Amerika s Mexico megkerülésével küldhette Californiába. 
^Egy vasút tehát Omahától San-Franciscóig bármily 
vakmerő gondolatnak látszék is: kereskedelmi s straté- 
giai, gazdászati s politikai szempontból államszükség volt. 

Meg kell jegyeznem itt, hogy avasutügy nem tekin- 
• tetvén szövetségi államügynek, egészen az egyes államok 
törvényhozási körébe esik elanyira : hogy nemcsak az 
engedélyek föltételei, vonalok, subventiók meghatározása 
tőlük függ, hanem még arról sincs gondoskodva, hogy 
az Unió területén a vágány mérve egyenlő legyen. Igaz, 
hogy a szükség érzete a fővonalakat niég is oda vezette. 
Az éjszak-amerikai vasutak tehát nem képeznek rendszert ; 
és áz egyes államok vasutvonalai létrehozásánál nem 
köztekintetek, hanem üzleti érdek a corruptió, a congres- 
susok tagjainak megvesztegetése képezték a főtényezőt. 

A Pacific-vasutat csak úgy lehetett létesíteni, hogy 
u szövetségi congressus karolta föl az eszmét ; s nagy- 
szerű támogatásában részesité a kivitelére válalkozott 
társulatokat. így jött létre a világnak — akár technikai 
nehézségeit, akár azon fontosságát tekintsük, melylyel 

az egész földgömb szorosabb összeköttetése által az 
összes emberiség fejlődésére kihatni hivatott — a világnak 
legnagyobbszerü vasútja : a Pacific vasút. 

1853 óta részint a kormány által kiküldött, részint 
magán utazók tanulmányai kiderítették, hogy a Szikla- 
hegyeken át nem lehetetlen vasutat épiteni ; sőt több 
vonal is jelöltetett ki ; különösen az egyik Uj-Mexico 
felé, melyet a déli államok óhajtottak, a másik New-York 
és San-Francisco magaslati vonalán ; és a polgárháború 
volt az oka, hogy a congressus ez utóbbi vonalat 
választá. 

Az engedély 1862-ki jul. 1-jéröl szól; de foganatba 
csak 1866-ban vétetett. A congressus két részre osztotta 
föl a roppant vállalatot : Omahától Ogdenig a Central 
Pacific; Ogdentől Sacramentóig — Union Pacific név 
alatt — két külön társulat köteleztetett ellenkező irány- 
ban ugy épiteni, hogy a kormány által meghatározott 
ponton és időben találkozzanak. A törvényhozás mért- 
földenkint, a terület nehézségei szerint, 15 — 28 ezer 
dollárnyi subventiót szavazott meg, és ezen fölül a vasút 
mentében fekvő, állami tulajdonnak tekintett, gazdátlan 
földekből összesen vagy 20—25 millió holdnyi területet. 
Ennek értéke ugyan felettébb változó nemcsak minősége, 
és a vasúthoz vagy állomási városokhoz való közelsége, 
hanem a jobb vagy roszabb gazdászati conjuncturák 
szerint is ; és holdja egy-másfél és öt-hat dolláron kél ; 
a vasuttársulat érdeke azokon túladni, mert minden 
telepitvénynyel emelkedik a vasút forgalma, és a népe- 
sedés szaporodásával folyvást emelkedik a föld értéke. 
Némelyek számítása szerint már a földek eladása magá- 
ban fedezendi a vasút összes épitési költségeit. Részemről 
azt hiszem, hogy ezen értékesítés csak hosszú idők lefo- 

lyása után lesz kivehető. Csaknem kétezer mértföldnyi 
vonalon, melyeknek fele sivár sziklatetökön, futóhomokon, 
szikes terméketlen pusztaföldeken megy keresztül, — 
nem fog a vidék egyhamar ugy benépesedni, hogy e nagy 
terület értékesithetövé váljék. 

Egyébiránt szivemből kivánok e vállalatnak fényes 
jövőt ; mert jelene legalább nem lehet igen fényes. A 
kétezer mfldnyi vonalon van ugyan vagy 130 állomás; 
de San-Francisco, Sacramento, Stocton városokon, 
Gheyenne, Ogden, Elko, s még egy-két népesebb helyen 
kivül a többi állomás alig áll néhány szórványos házból, 
néhol csak egyetlen kunyhó; napjában pedig csak két 
közönséges s két gyors vonat közlekedik, egyik oda, 
másik vissza, ritkán több mint 4 — 5 waggonnal; és az 
áruszállítás is többnyire csak kis terjedelmű, finomabb 
cikkekre szorítkozik ; a nagy terjedelmű árúk s nyers 
termények még a Missouryn le, Panamán át, vagy a 
Gape-Hornt megkerülő hajókon szállíttatnak. A közbenső 
forgalom pedig még némád elegendő tápot a vasutaknak. 

Azonban a két részvénytársulat létrejött ; a vasút 
í^égy, — mondd négy év alatt megépült; mellékesen meg- 
jegyezve, legnagyobbrészt chinai munkások segedelmével, 
— s 1869. május 19-én az egész vonal megnyittatott. 

És meg kell vallani, hogy a mily nagyszerű volt e 
vasút eszméje, oly nagyszerű technikai kivitele : a mi 
könnyen elképzelhető, meggondolván, hogy a két ezer 
mfldnyi vonal hol lápokon, hol futóhomokon, majd 
ismét kőgör között vagy szilárd gránit-falak alatt vagy 
fölött, nagy terjedelmű havasokon s roppant folyamokon 
keresztül viszen és legmagasb állomásai a Sierra-Newa- 
dán hét ezer, Rocky-Moutainsen át nyolcezer lábnál 
magasabban fekszenek. 

A vasutépitészre s technikus szakemberre e vasút- 
vonal építésének tanulmányozása nagy érdekkel s bizo- 
nyára nagy haszonnal is birhat; s erre nézve egész 
szakkönyvtár áll rendelkezésére minden nyelven. De. a 
nem szakértőnek is szemébe ötlenek annak némely saját- 
ságai. Az épités alapelve volt az olcsóság; s ennek 
egyik következménye az állomási s indóházak — nálunk 
szokatlan — egyszerűsége; kerítések, zárak, őrházak 
teljes hiánya. Másik következés — a fényes, de költséges 
műépitészi tárgyak — hidak, viaductok, alagutak lehető 
mellőzése. A vonal egyenesen tart célpontja felé; hogy 
egy magaslatot kikerüljön, nem kigyóz lassú lejtőkön 
a hegyoldalokon s alagutakon át, hanem ha csak lehet, 
egyenesen lemegy ezer lábra, s aztán ismét fölmegy ezer 
lábra. • Viaduct helyett egy merész kanyarodást csinál; 
(a congressus 122 méterre szabta a belső átmérő határ- 
vonalát) és ezer lábnyi meredekek oldalán fut el, vagy 
ép oly magas s tetején csak a síneknek helyt adó, tehát 
2 — 3 öl széles töltésen szeli át a völgyet ; s miután a 
viaductot és hidat ki nem kerülhették, a gyors kiépítés 
kedvéért csak fából késziték azokat ; s azóta lassankint 
pótolják a recsegő és félelmes faalkotmányokat solid 
kő- és vas-épitményekkel. Óriási folyamok akadályozták 
Amerikában általán a vasútépítést, miken még egy 
évtized előtt nem volt képes az emberi tudomány hidakat 
épiteni; és akkor az Ohion Gincinnatynál, a Mississippin 
St.-Louisnál, a Susqüehannán Philadelphia s Baltimore 
közt, és a Missouryn Omahánál a vasúti vonatok gőz- 
kompokon tétettek át a másik partra. 

De ez nem maradhatott igy. A szükség lendületet 
ád a tudománynak. Az érc tömörülésének s kinyulásá- 
nak elvéből kiindulva sikerült a sodrony alkalmazásával 

oly vashidakat építeni, melyeknek ívei sokkal könnyebbek 
voltak, mint a régi rendszerű compact s egymáshoz 
forrasztott láncokból készült ívek valának; lehetséges 
lön tehát ugyanoly erejű ívet hosszabbra kinyújtani; 
kísérletek tétettek előbb 60 — 70 méter hosszú ívekkel, 
s ma már 150 méterig jutottak ; — míg a fűggö hidak 
íveit (suspensionbridge), melyek oszlopaikban nagy 
támerővel bírnak, 4 — 500 méterig terjesztik ki. Azon 
hid, mely a Pacific vasutat az Unió éjszaki részeivel 
összeköti, t. i. Omahánál a Míssouryn át Gouncíl Bluffsba 
visz, oly rendkívüli példánya a hídaknak, hogy helyén 
találom részletesebben leírni. 

Az omahai hid pontján a Missoury 900 méter szé- 
lességű ; gyors esésű vize tavaszkor óriási jégtáblákat, 
szálfákat, egész kis szigeteket ragad magával ; mélysége 
csak 8 — 9 méter rendszerint; de ágya futóhomok, mely 
hol erre, hol amarra mosódik ; szikla néhol csak húsz 
méterre a viz alatt érhető el. Azon kívül a folyam könnyen 
cserél helyet ; s egy egész kilométerre távozik jobbra 
vagy balra. Ily viszonyok közt a feladat nehéz volt. Az 
oszlopok számát lehető kevésre, testöket, — hogy a 
hajózást ne akadályozzák — lehető csekélyre, az íveket 
lehető hosszúkra kellett szabni. A híd ma 1 1 oszlopon 
áll, 250 méter hosszú ívekkel ; szélessége 50 méter, s a 
gözmozdonyu vonatokon kívül, lóvasut, s közönséges 
kocsik is közlekednek rajta. Bele került egy millió dollárba, 

A vonal Gouncíl Bluífstól egyenesen tart Omahának, 
a hid messziről látható. A nagyszerű folyam fölött pár 
száz láb magas meredek parton árnyas fák közül kandi- 
kál ki Omaha fiatal városa, csínos fehér faházaival, 
több temp]omtoron>Tiyal. A Missoury széles völgye, 
mintha csak lesűppedt volna, mély síkság. Mögöttünk 

Council Bluffs szintén meredek partjai zöldéinek. A sce- 
neria egészen sajátságos. Csak panorámában lehetne 
előadni ; leirni, vagy egy képre festeni nem lehet. 

A vonat lassan halad előre a hidon; alattunk zúg a 
Nilhoz hasonlón zavaros folyam. Óriási mü a hid ; óriási 
természet szülötte a folyam ; álomszerű az óriási tájkép. 
Azon pontok egyike, miket ha az európai először lát, 
elragadtatva vallja meg, hogy — érdemes volt Ameri- 
kába jönni. 

A mesés Pacific vasút térképét először a bécsi kiál- 
lításon láttam; s azébreszté már bennem a vágyat rajta 
átszelni az új világot. És ime most itt ülök a kényel- 
mes Pullman-carban, várva a vonat indulását, mely 
szerdán délelőtti 11 V2 órakor hagyja el Omahát, svasár- 
'nap délután 5 és fél órakor — vagyis 4 nap, négy éj és 
6 óra múlva érkezik meg San-Franciscoban. 

Omahát nagyszerű vidékével elhagyva, nem sejti az 
európai utas, hogy rengeteg pusztaságba viszi útja; 
mert még vagy 250 mfldnyire Omahától mindenütt a 
vasút mentében a cultura vívmányai gyönyörködtetik 
szemeit. Egymást érik a kis, de gyorsan fejlődő helysé- 
gek; szántóföldek, kaszálók, topolya- és nyárfasorok, 
kis erdők zöldéinek jobbra-balra. — Az egész környék 
még két évtized előtt az indiánoké volt, kik ma beljebb 
telepittettek. A Columbus vasúti állomástól alig 15 angol 
mfldre van a Pawnee-indiánok reservatiója (igy nevezik 
azon területeket, melyekre egyes törzsek az amerikai 
kormánynyal kötött szerződések alapján belebbeztetvén, 
megtelepittetnek , melyek tehát nekik fentartatnak, 
reserváltatnak). E Pawnee-indiánok száma körül-belül 
ezer ; s mióta a vadászatból nem élhetnek meg, sikerrel 

mívelik a földet, s egészen szelídek. A vasúti állomások- 
nál rendszerint ácsorognak, férfiak, nők, nemzeti öltö- 
zetben is, azaz csaknem annyira levetkezve mint európai 
bálokban szokás. 

Grand Island étkező állomás. A vonat megér- 
keztekor az ebédlő előtt áll egy chinai, s teljes erejével 
üti a tam-tamot, tudniillik egy nagy réztányért, melynek 
kongását messzire elhallaní.Itt kivételkép nem izzadságtól 
illatozó négerek, sem szótlan chinaiak, hanem leányok, 
még pedig szívélyes leányok szolgáltak. Németek laknak 
itt, ők vették mívelés alá a még vad vidéket. 

Innen a harmadik állomás Plum-Creek, hol 1 868-ban 
a Sioux-indiánok egy izben fölszakiták a síneket, s 
kirabolták az ott felfordult tehervonatot, megölvén 
előbb a gépészt és fűtőt ; a többi vasúti tiszt elszökött 
a sötétben. Azonban a gazdag zsákmánynyal odább állt 
rablókat nyomban követte a boszu. A vasút őrizetére 
szolgálatba fogadott Pawnee-indiánok, kik táviratilag 
ide rendeltettek, szerencsésén utóiérték régi ellenségei- 
ket a Siouxkat, s nagy mészárlás és számtalan scalpi- 
rozás véghezvitele utá-n, visszafoglalták az elrablott 
holmikat. 

A vasút mentében, attólS — 4 mértföldnyire néhány 
gyalog- és lovas-zászlóalyt befogadó erődök vannak az 
indiánok ellenőrzésére, — az emigránsok s a vasút kör- 
nyékebeli telepitvények védelmére. 

A vasutvonat Omahától 230 mértföldnyi távolban 
már 1400 lábbal, tehát 2370 láb magasba emelkedett. 
A vidék jellege terjedelmes síkság; a vonal hol a Ne- 
braska, hol a Platté-folyammal párhuzamosan halad ; 
mellékfolyók ömlenek ezekbe ; s a vasút számos kisebb- 
nagyobb hidakon megy át. North Platté állomás előtt a 

Platté éjszaki ágán 3000 láb hosszú s cédrusfa-oszlopo- 
kon nyugvó hidon megyünk át. 

Itt kezdődik a világ vége. A cultura már távolabb 
szűnt meg ; de még legelök s a folyam partján fűzfák 
voltak eddig láthatók; most már a futóhomok és az 
^Ikali föld kezdődik, hol egyetlen élö növény a vad 
zsálya és egyetlen élő állat a prairie eb a vasút közelében ; 
távolban látni csak néha egy csapat kecses antilopot 
futva futni az ördöngös gép elől ; és látni csodálatos káprá- 
zatokat a délibábban,melyet megcsodál minden nemzet íia, 
csak a magyar nem; mert hisz ez azt is hazájából ismeri. 

Vagy 25 mflddel Cheyenne előtt változik a monoton 
halott síkság jelleme. A Rocky Mountainsek hófedte 
csúcsai kezdenek délfelől láthatók lenni ; eleinte csak 
fehér felhőknek vélnéd ; de lassankint mind tisztulnak 
körvonalaik; s világosan látható lesz a 14,000 lábnyi 
Long Peak; mig éjszak felé a Black Hill — fekete hegyek 
— láncolata képez láthatárt az eddig végtelen pusztában. 

A vasút darab óta észrevehetőleg emelkedik; ter- 
mészetes, mert az ezer láb magasban fekvő Omahától 
24 órai távolban, vagyis Cheyenne 1 már hatezer láb 
magaslatot ér el. 

Ezen állomásról bőven emlékeztem meg egy előbbi 
levelemben ; tehát menjünk tovább. Innen Shermannig, 
a Rocky Mountains legmagasb állomásáig 33 mértföld; e 
rövid vonalon tehát az emelkedés 2200 lábnál több ; — 
és egy-egy angol mfldre 70, helyenkint 90 láb, vagyis 
1 : 58.66. Európában akárhány hegyi vasút létezik me- 
redekebb emelkedéssel. Például a Brenneren át 132 
láb egy angol mfldre, vagy is 1:40. Általában a Rocky 
Mountains területi akadályai csekélyebbek, mint képzel- 
nők. Az ut Omahától Shermannig hétezer háromszáz 

lábnyi csaknem folytonos emelkedés; de a melynek 
meredek csúcsok, tátongó völgyszorosok nem állnak 
útjában; az egész ut csaknem folytonos fönsík. A aehéz- 
ség az égalj, az ezen magaslatokon honos szélvészek s 
hófuvatag elleni állandó küzdelemben rejlik. Az egész 
vonalon idáig nincs egy alagút is ; csak néhány nagy fahid. 

Cheyennet elhagyva nemsokára vad sziklák közé 
jutunk. Az ut láthatólag emelkedik ; 20 mflddel odább. 
Gránit Canon állomása már 1367 lábbal magasabb 
Gheyenne-nél. A hegyalakzat gránit, közben mészkő és 
kvarc rétegek, melyek a coloradói arany régiókból terjed- 
nek idáig. 

A hó e magaslatokon nem annyira sokasága, mint 
inkább az uralkodó szélvészek miatt veszedelmes a 
vasúti közlekedésre ; a vonat kőfalak és deszkával bete-> 
tőzött védgátak között megyén, néhol több mértföldnyi 
hosszúságban. Már ezen utón megtanuljuk érteni a Rocky 
Mountains nevet. A Karstnál sivárabb, szomorúbb és 
nagyobbszerü sziklahegy ez. Valami képzelhetlen vajú- 
dása a természetnek rázta igy összevissza, s halmozta 
magas gúlákba ezen granitóriásokat ; talán a néhány 
száz mfldre innen látható 14,000 láb magas Pikes-Peak 
vetélytársai álltak itt évezredek előtt, s dőltek le és 
ezeknek omladékai az utunkat környező görök, gúlák, 
falak és tornyok. 

Néhány óra múlva elérjük e vasút főpontját, a világ- 
nak legmagasabban fekvő vasúti állomását, mely a hires 
tábornok tiszteletére kapta aShermann nevet. Magas- 
sága 8235 láb, nem csak túlemekedikalegmagasb vasúti 
pontokon, (a Brenner 4500, a Mont Cenis 6893,) hanem 
egyúttal az emberek által lakott pontok legmagasabbjai 
egyike. Amerikában Empire City 8583, Central City 

8500 és Newadában Treasure City 9163 láb. A szent 
Bernát kolostor Svájcban 8114, — de egy buddhista 
zárda: Hanle, Tibetben 15,117 láb magasban fekszik. 

Shermann állomása a föntebb leirt gránit romok 
között, a két-három száz mfldnyi távolból majestaticus 
csendben áttekintő havasoktól bekerítve, egy sajátságos 
és semmiféle európai vidékhez nem hasonlítható, sivár, 
de nagyszerű kép. Az amerikai utikönyvek — főleg Apple- 
ton, ki Amerikában az a mi Baedeker Európában — 
nagyon ajánlják az utasnak, hogy itt szálljon ki, mert 
ez very quiet place, a mit képzelhetni ; s hogy vagy 
1 2 mfldnyi távolban a vidék igen regényes; hűvös erdők, 
pisztrángokkal telt patakok halászatra és vadászatra 
csábítják az embert stb. Már én csak azt hiszem — jobb 
lesz tovább utazni. 

Innen lefelé megindulva az úgynevezett Laramie 
plains (síkság) illatos alpesi legelőin ezernyi gulyákat 
látunk legelni; egy 650 láb hosszú, 125 láb magas hidon 
megyünk át a Dale-Greek patakon. Néhány erőd van a 
vasút közelében ; Front-Saunders és Laramie. Ez utóbbi- 
ról azt mondja Appleton: » a very pleasant •town« ; én 
pedig ezt irtam utijegyzeteim közé: »faházikók, mik 
körül egy élő fát sem látni «. 

1600 lábat ereszkedtünk le; Rock-Creek állomástól 
kezdve 6600 lábat ismét fölfelé megyünk Willicoxig 
7000 l. Medicin e-B o w étkezési állomáshoz érünk^ 
melyről meg kell emlékeznem, mint az egész Pacific 
vasút legnyomorultabb állomásáról ; mert mig a többin 
akármily egyszerű, de tisztességes teritett étterem talál- 
ható, addig itt csak egy alacsony fakunyhó áll székek 
nélkül ; s az utas, a ki mit megragadhat : egy darab 
timsótól savanyu pörkölt sonkát, vagy kemény birka- 

combot, azt állva befalja s a fal mellett álló sajtárból 
merit magának jeges vizet és fizet egy dollárt ; míg a 
kunyhó belsejében asztalnál ülnek a vasúti cselédek és 
hivatalnokok s azok gondos szolgálatban részesülnek. 

A vidék ismét változott ; ámbár nem szépült. A 
gránit - alakzatot homokkő válta föl, mely mindenféle 
phantastikus alakokban, hol mint megfordított gúla, hol 
mint egy rovátkos erőd, vagy csonka torony állja körül 
a vasutat. így tart ez naphosszat ; aztán ismét merő 
vízmosásoknak, elhagyott folyammedreknek vélnéd az 
egész vidéket ; végre ismét szikes futóhomokra jutunk. 
Itt-ott 6700—7400 1. magasban közel a vasúthoz, hó 
fekszik a mélyedésekJ3en. Változik, de csak mint a halál 
képe. Halott marad. Növényt nem látni. Patakokon 
megyünk át, miknek vize annyira impregnált alkálival, 
hogy állat nem él meg benne : s ha a marha legyözhet- 
len szomjában iszik belőle : megdöglik. Az állomásokon 
nem száll be, nem száll ki senki. A ki e vidéken lakik, 
az csak tehervonattal jár. Az utasok szótlanok. Az ut 
végtelen. 

A mint azonban a Rocky Mountainst elhagyva, a 
Wasatch hegységhez közeledünk, a sceneria változik. 
Wasatch állomáson túl öt alagúton megyünk keresztül, 
melyek tömör sziklába vágva, mesterséges boltozatot 
nem igényelnek. A második alagútból kiérve, a vonat 
70 láb magas rácsozatos viaducton átmegyen szép csende- 
sen, hogy ideje legyen minden utasnak azon gondolattal 
megbarátkozni, hogy miként viszi le most mindjárt az 
ördög a mélységbe ; s ezen recsegő alkotmányról áttér 
a vonat a hegyoldalba, honnan ismét egy hajszálnyi 
2ökkenés elégnek látszik arra, hogy az bukfencet hány- 
jon le a mélyen alattunk tátongó völgybe. 

Azonban, mint sejtheti az olvasó, a halálfélelem 
kellemes izgalma következés nélkül múlt el; s teljes 
biztosságban s egészségben értük el a Pacific vasút leg- 
festöibbnek híresztelt részét, mely Castle Rocknál 
kezdődik és tart egészen a nagy sós tóig (vagy 100 angol 
mfd) ; a hol ismét a nagy amerikai pusztaságba mélyedünk. 

Castle Rock; (várszikla), Echó, Hanging Rock 
(függő szikla), Devils-slide (az ördög szánutja), Weber 
Canon (Weber-szorosa), a Devils Gate (ördög kapuja) 
mind olyan nevek, melyekkel az amerikai phantásia 
megjelölni akarta azon szeszélyes szikla-alakzatokat, 
melyeknek képét a vonalon a hegytetőkön, vagy a mély 
szorulatokban a vasút mellett, fölött és alatt láthatni. 
TagadhaUanul nagyszerű képek, melyek jól esnek az 
utasnak, ki napokat töltött a képtelen pusztákon. De 
arra, ki az osztrák, karinthiai, tyroli, svájci havasokat 
bebarangolta, nem tesznek oly elragadó benyomást, mint 
az amerikaiak az idegentől megvárják. 

Ellenben egészen sajátságos kép a Great Salt Laké, 
a nagy sóstó, melynek partján megy a vonat csakneni 
Ogdentől Corinneig s Promontoryig. A tó 45 angol mfld 
széles s 126 hosszú; vize oly sós, hogy semmiféle állat 
nem él meg; s oly sürü, hogy az ember el nem merülhet 
benne. Szigetei közül némelyik 15 Dmfld nagyságú. A 
nagy terjedelmű tó, az azt minden oldalról szegélyező 
óriási havas hegyek alján : leirhatlan szép, melancholicus, 
nagyszerű kép. Van valami bibliai ihlet az egész környé- 
ken; teljesen ugy van az alkotva, hogy egy magát bibliainak 
képzelő fanatikus secta benne ismerje föl az Ígéret földét ! 

Azonban Salt Laké Cityről, a hova Ogdenből szárny- 
vasút visz, s a mormonokról általán legközelebb tüzete- 
sen fogván szólni — utazzunk odább. 

Mint mondám Promontoryn túl ismét 60 négyszög 
mértföldnyi pusztaságba jövünk, hol sem növény, sem ál- 
lat nem él, s nem is fog élni soha ; oly sós és alkáli telt 
a föld. De azon túl is még 200 mflrecsak » puszta kietlen 
az őszi határ, vad meg nem üvölti, nem szállja madár. « 

A 4070 láb magasan fekvő Wadsworth-nál, hol 
a vasuttársulatnak nagy műhelyei és raktárai vannak, 
és igy Omahától vagy 1600 mfld távolságban kezdődik 
a Sierra Newada hegységre való kapaszkodás ; a mely 
pedig igen gyors, mert aUg 90 mfldnyi távolban 5 és fél 
óra alatt már ezen vonal legmagasabb pontjára, a 7034 
láb magas Summit állomásra érünk. (A Rocky Mountains' 
legmagasb állomása 8242 1.) 

A Sierra Newada és a Rocky Mountains közt nagy 
a különbség. Ezeknek rémes sivárságát — kedves völgyek^ 
zöld lomb és fenyves erdők, és azok tövében vigan 
futkosó patakok s festői tavak váltják föl. A magaslatok- 
hoz közeledve mind sűrűbb lesz a hó, mely az erdők és 
pázsit sötét zöldéből vakitólag fehérlik ki, s a vasúti 
sínekig terjed. Gyönyörű képek váltják föl egymást ; 
csak az a kár, hogy a vasúton utazó csak lopva lát egy- 
egy pontot; mert a legszebb vidéken a vasút több 
mértföldnyire deszkabódéval van befödve, a hófúvások 
ellen. Summitnál megállunk s néhány percig átnézhetni 
e nagyszerűn szép vidéket ; látni mögöttünk az áthaladt 
magaslatot, előttünk pedig a szép alakzatú, magas feny- 
vesekkel födött csúcsokon és hegyhátakon át és a 
völgyeken le ezer mértföldnyire látni be a mesés Califor- 
nia völgyeibe. Festői látvány, mely élénken emlékeztet 
arra, midőn az utas az Appeninek tetejére érve, egyszerre 
lába alatt elterülve látja Olaszország bűbájos kertjét, 
a toscanai síkot. 



De nemcsak tájképi érdeke van e vidéknek : a vasút 
technikai nevezetességei is említésre méltók. A vonat 
nyugatnak menet 50 mfldre 2500 lábat emelkedett ; 
lefelé pedig 6000 lábat esik 75 mfldnyi távolban. Mért- 
földnél hosszabb alagutak, viaductok, meredek keskeny 
átmenetek, melyeket a magasból lelóggó kosarakban 
dolgozó munkások életveszélylyel vágtak a hegyoldalba, 
s melyek alatt 2 — 3 ezer lábnyi mélység tátong, — vál- 
takoznak folyvást, Sacramento városáig, mely csak 
30 lábnyira fekszik a tenger szine fölött. 

Ezen vonalon tapasztaltam a leggyorsabb menetet 
Amerikában, a mit képzelhetni is, miután Summittöl 
Sacramentoig hét óra alatt érkezik le a vonat, — hét- 
ezer láb magasból 30 láb színvonalára a tenger fölött! 

A tulajdonképi Pacific vasút végpontja Sacramento. 
Innen már két vasút, és a gőzhajó közt választhat, a ki 
San-Franciscóba szándékozik. Én elsőbbséget adok a 
vasútnak, s ugyanazon waggonban a Galifornia Pacific 
Railroadon hat és fél óra múlva San-Franciscóban 
vagyok! * * * 

Elértem tehát utam végpontját ; egy álmám telje- 
sedésbe ment : láttam a Pacific-vasutat ; gazdagabb 
vagyok egy nagyérdekü tapasztalással. De ha kérdik — 
pedig sokan kérdik — milyen benyomás maradt meg 
bennem a nagy Pacific-vasutról ? — erre nem könnyű 
felelnem. Mindenesetre egészen más az egész, mintsem a 
képzeletben volt. 

A vasúti waggon ablakából látva, más benyomást 
is tesz a vidék, mint hogy ha azt a szabadban nézi s 
azzal közvetlenül érintkezik, akadályaival személyesen 
szembeszáll, szépségeivel hosszabban gyönyörködhetik 
az ember. 



Nem egy érdekes pontot, nagyszerű alakzatot mu- 
laszt el, vagy lát csak félig a vasúti tourista ; s a mit 
egészben át nem nézhetni: annak arányait sem lehet 
felfogni. . . 

Gyalog és lóháton kellene beutazni az egész vo- 
nalat. 

íme itt van! Borsózik a hátad, ugy-e? és ezer rém 
ébred agyadban ? Látod : ez a benyomása a Pacific-vas- 
utnak. Pedig százezerén mentek gyalog, kisérve gyerme- 
keikkel s holmijukkal megrakott társzekereiket végig 
e borzasztó utón, keresve az új hazát, hol egy darab 
kenyérhez a polgári s vallási szabadság szárnyai alatt 
nyugalmat leljenek. Ezerén elhulltak útközben, éhen- 
szomjan, typhusban, vagy a hózivatarok által eltemetve, 
vagy megölettek az indiánok által! . . . csontjaik most 
is ott fehérlenek a vasút mentében, csaknem szakadatlan 
sorban Omahatól Sacramentóig ! 

Vannak elbájoló szépségei, regényes pontjai az azt 
környező természetben, csodálatos részletei technikájá- 
ban: de mindez csak roppant távolságokban. Közben 
pedig elszomorító végteleneknek látszó sivatagok, ho- 
moktenger, sziklahegyek védő árny nélkül, üditő viz 
nélkül, oly vidékek, hol állandóan meg nem maradha- 
tott az ember, s a már-már elpusztuló bivalyon kivül 
nem élt állat; és az ut legnagyobb része oly magas 
színvonalon áll a tenger fölött, hol általán a természet 
csak zordon szépségeivel s rémeivel hat ; azután nagy 
fáradság, hőség, ha nem is kelletlen, de legalább is 
közönyös uti társaság: ez a Pacific-vasut emléke. De a 
ki látta, azt fogja mondani : hogy fáradsága meg van 
jutalmazva. 

Borzasztó ut, de nagyszerű ! 

11, 

Galifornia az aranyország. 

§aB';gnncisco, Jubíüs 20. 

Harmadfél hónapja, hogy elhagytam hazámat. San- 
Franciscóban vagyok. Vagyis oly messze, hogy mikor 
itt déli 12 óra van: akkor oda haza éjfélt üt. Hat hete, 
hogy eljöttem New-Yorkból. New-Yorktól megint San- 
Franciscoig, Hepworth Dixon szerint hosszabb az ut 
mint Paristól Bagdadig. 

El voltam készülve reá, hogy ez az Amerika józan 
prózai ország, hol az emberek a keresetnek élnek*, s mig 
lehelletöket ki nem adják, egyebet nem csinálnak, mint 
pénzt ; olyan ország, hol a hegyek büszke ormai, a mo- 
solygó völgyek, csevegő patakok, regényes tavak, hatal- 
mas folyamok csak annyiban becsültetnek, a mennyiben 
bennök petróleumot, kőszenet, ezüstöt és aranyat ta- 
lálni vagy nem találni. 

Eddig nem csalódtam. Nagyon érdekes és tanulsá- 
gos ez az Amerika: de unalmas. Sokat láttam, mit 
látni kell, hogy az embernek fogalma lehessen róla, s 
a mit láttam, elmémnek adott tápot : de lelkem, szivem 
és kedélyem kiszáradt, kifáradt, a látottakba beleunt e 
néhány hét benyomásai alatt. Nem annyira testi nyuga- 
lom szükségét érzem, mint inkább egy kis lelki tápnak, 
valaminek, a mi egyet lendítsen a kedély húrjain, s a 
phantazia idegeit izgalomba hozza. 

Azon dithyrambusok után, melyekkel a világ min- 
den mívelt nyelvén Galifornia megénekeltetett, reméltem, 
hogy a mit keresek, itt fogom megtalálni ; s elhatároz- 
tam, hogy San-Franciscoban pár hetet fogok tölteni. 

Nem is egészen csalódtam. Az emberek ugyan leg- 
bensőbb lényegöket tekintve, szintén igazi amerikaiak ; 
szegény ügyefogyott millionairek vagy a kik azzá törek- 
szenek lenni ; megmételyezve a pénzszomjtól, nem éhezve 
és nem szomjúhozva az élet nemesebb javait, mert ignoti 
nulla Cupido. De még is kissé elütnek fajtájuktól. A 
Yankee szomorú jelenség: ki savanyu arccal lót-fat a 
>business< után mig a lába birja; dollárt dollárra rak; 
de nem élvezi. Hol is tanult volna élvezni és mikor? 
Neki a dollár nem eszköz, hanem cél. Egyetlen szóra- 
kozása papjának vasárnapi szónoklata, melyet el nem 
mulaszt, mert vallásosnak akar látszani lehető olcsón. 
Könyvtára mindössze a biblia, melyet félreért ; szellemi 
szükségét kielégiti pártlapja olvasása ; az emberi sziv 
egyetlen nyilvánulása nála : gyermekeinek majomszere- 
tete, mig gyermekek. A californiai is pénzhajhász ; de 
derült kedélylyel ; mindenek fölött istene a szerzemény ; 
de aztán vannak apró istenei is. Elve szerezni, de nem 
takarékoskodni. Gyűjteni de élvezni is. Szereti vagyonát 
fitogtatni, vendégszeretőnek látszani, gyakran valóban 
az is, és mindig splendid legalább kicsiben. Egyátalában 
nem ambitiója szentnek tartatni. Szereti a mulatságot, 
női kalandokat. Poézis és irodalom nem létezik reá 
nézve sem, de legalább rajong a természet szépségeiért, 
melyek környezik. Egészben nem sokkal jobb a többi 
Yankeenél, de mindenesetre kellemesebb. 

Még kevésbé csalódtam California természeti bájai- 
ról való képzeleteimben. 

Meg kell ugyan vallanom, hogy a Sierra Newada 
legmagasabb állomásáról gyorsan leérve a völgybe és a 
síkságra, a csalódás érzetével láttam a szántóföldeken 
a tarlót, a mezőkön a száraz füvet, sőt az örökzöld 

cserfaerdökben is a pázsitot leégve. Az egész különben 
bájos hegyek völgyek panorámája, melyet viruló zöld- 
nek reméltem, sárgabarna színű volt, csak a fák zöldel- 
tek. Hat héttel később vagy korábban jöttem, mint kel- 
lett volna. Itt június közepén az aratásnak vége, a nyár 
derekán, a hőség már magas fokán van ; ellenben még 
nem állt be a gyümölcs idény ; az eper, cseresznye, s 
kajszi barack vége felé jár ugyan; de az őszi barack, 
narancs s füge gyéren van ; a szőlő még nem érett. 

Ez tehát nem az az időpont, mikor Californiát látni 
kell annak, ki teljes szépségében látni akarja; hanem 
vagy február márciusban, tavaszi bájában, vagy augusz- 
tus szeptemberben, midőn a hőség és szárazság fő fokát 
éri ugyan el, s a tájkép legkevésbé szép : ellenben a gyü- 
mölcs-idény tetőpontján van, s általán az ország termé- 
kenységéről legteljesb fogalmat szerezhetni. 

De az év bármely szakában jöjjön valaki Califor- 
niába, azonnal szemébe fog tűnni nemcsak az, hogy ég- 
alja, földtani viszonyai, és igy az életföltételek lényegére 
nézve a többi amerikai államoktól teljesen elüt, hanem 
hogy ez a földgömb egy egészen sajátságos és csodála- 
tos zuga, melyet, mint a magyar szokta mondani, az Isten 
jó kedvében teremtett. 

Ez a csodák országa. A bibliai Chanaánt az ember 
lehetetlennek, s csak költői képnek hiszi. A ki Califor- 
niát ismeri, az meggyőződik, hogy a bibliai Ghanaán va- 
lósággal létezett ; a tejjel mézzel folyó ország, hol oly 
nagy szőlőfürtök termettek, hogy két ember rúdon vitte 
a vállán. 

Ez a XIX. század Chanaánja, melyet a világ elől 
elrejtve, az emberek elől eldugva tartott a gondviselés 
és csak tegnap lepte meg vele az emberiséget. Száz év 

előtt még senki se tudott róla. Három év múlva lesz 
száz esztendeje, hogy Don Gaspar Portála Alső-Califor- 
nia kormányzója vezetése alatt, néhány hajóval, pár 
száz spanyol katona, s egy-két jezsuita páter fölfedezték 
a San-Francisconak elnevezett tengeröbölt, s a spanyol 
király nevében elfoglaltnak declarálták a még nem is 
ismert országot. 

És e spanyol jezsuiták ültették Krisztus tanát az 
indiánok közé; s ültették az első szőlőt, melyet Spanyol- 
országból hoztak. A jezsuiták elpusztultak, kolostoraik 
ma mint zöld folyondárokkal bevont regényes romok 
tekintenek le San-Pablo, s San-Antonio ormairól a gőz- 
hajók által fölzavart tengeröböl hullámaira. Az indiá- 
nok is eltűntek ; mellékesen szólva, elég rósz kereszté- 
nyek voltak. Az ország Mexico uralma alá került ; a mi 
egyértelmű azzal, hogy elpusztult. És a világ már Kr. u. 
1848-at irt, midőn ez egy Amerikára győzelmesen 
végződött háború, s nagy belrázkodások, s az Ameri- 
kához való csatoltatásra irányzott forradalmak után a 
Guadeloup-Hidalgoi békeszerződés erejénél fogva az 
amerikai egyesült államoknak átengedtetett. 

Nem irok arról, mert ezerszer meg van irva, hogy 
hogyan fedezték föl az aranyat Galiforniában, s milyen 
aranylázt idézett elő az egész világon ! Csak azt emlitem, 
hogy ezen idő óta még nem múlt harminc év, és ezen 
idő alatt az akkor néhány száz emberen s ugyannyi 
ezer szabadon legelő marhán kivül lakatlan országban 
máig a népesség egy millióra emelkedett , és az akkor- 
még szegénynek ismert ország azóta két ezer millió fo- 
rint értékű aranyat adott az öröktől örökké aranyszomj- 
ban szenvedő emberiségnek : s felforgatta az értékfor- 
galmakat s arányokat az egész világon. De nem csak 

hogy arany úszik folyói fövényében, és hever hegyeiben 
és sziklái közt annyi és oly nyiltan, hogy a vak is rá- 
akadt ; a ki látott belevakult ; vannak gazdag ezüst, hi- 
gany, vas, borax, asphalt, kénkő bányái, s számtalan 
kénkő, timsó s egyéb gyógyforrásai, csodálatos kiégett 
vulcánjai és gőzölgő geyzerjei. 

És ebből az országból, melyen 30 év előtt még eke 
nem érintette a szűz földet és még máig is hitelesen ki 
sem számitható, mennyi millió hold föld vár a munkás 
kézre, ma már 9 — 10 millió dollár értékű, minőségre 
nézve első rendű búzát visznek ki Amerikába, sőt Euró- 
pába is. Aratás után a gazdának nem kell sietni a be- 
hordással, mert arról, hogy vagy két hónapig még nem 
fog esni, s a szélvész el nem hordja, szomszéd el nem 
lopja keresztjeit — tökéletesen biztos. 

És milliókra megy a szarvasmarha és juhok száma, 
melyek — még pedig védő istállók nélkül — buja le- 
gelőin tenyésznek. 

Itt találni az állatvilág szélső ellentéteit is. Óriás 
medvét és havasi sast az alpeseken; mig a kertekben 
tucat számra fickándoz a mókus, s pillangókhoz ha- 
sonlón röpködnek a colibrik. 

És ezen országban, hol mióta a világ áll, gyümölcs- 
fát nem ápolt ember, s erdei vad gyümölcsön kivül 
más nem termett, ma a világ minden gyümölcsét találni ; 
s négy millióra számithatják a gyümölcsfák összegét. 
Magról ültetett fa már harmadik évben terem ; három 
éves fa oly nagy, mint nálunk a 7 — 8 éves ; gyümölcsük 
mind nagyobb mint nálunk. A cseresznye oly nagy mint 
nálunk a szilva; a kajszi és az őszi barack két ököl 
nagyságú. Az igaz, hogy nem oly zamatos, mint a mienk, 
de ugy mondják, hogy ennek oka a fák fiatalsága, shogy 

a minőség évről évre javul. Az almába, cseresznyébe 
soha se jő kukac, sem a búzába zsizsik. Fügéi oly ki- 
tűnőek mint Siciliában ; banan-jai oly zamatosak mint 
Egyptomban. Narancsa két akkora mint az olaszországi ; 
nedvdús, kissé savanyús, de kellemes ízű ; s igen finom 
kérgü. A szőlő szemei s fürtéi igen nagyok, néha 4 — 5 
font súlyúak. Sárga s görög dinnye is jól tenyész, s év- 
ről évre finomul. 

Megterem itt minden égalj alatti fa és növény. Es 
terem itt egy fa, mely sehol máshol az egész világon 
elő nem fordul : ez a Bigtree , vagy botanicus nevén 
Sequoia gigantea, vagy Wellingtoniana ; óriás fa, mely 
a Jo Semithe völgyben tömegekben lelhető ; némelyik 
400 láb magas, és 30—42 láb széles átmérőjű belsejé- 
ben 24 pár kényelmesen táncolhat quadrillet. És egész 
éven át folyvást a szabadban tenyész itt minden zöld- 
ség, s konyhakerti növény, carfiol, spárga, articsóka, 
zöldborsó, fiatal kukorica, paradicsom s a főzelékek 
minden neme mindig frissen kapható. 

A költészet s állandó szerelem országa, hol tavasz- 
kor és őszkor, nyáron és télen — sarjad és nyilik, s il- 
latával betölti a léget ezer meg ezer tarka virág ; a mit 
észrevevén az Európából behozott méhek, megszűntek 
télre gyűjteni mézet; ugy hogy kicsiben s folyvást el kell 
szedni tőlök a mit úgyszólván napról napra leraknak, 
így fajul el még e gondos kis állat is s lesz könnyelművé 
a kedvező égalj befolyása alatt ; tedd át a szorgalmas 
németet, s erélyes angolt Nápolyba, s két század múlva 
oly lazzaroni lesz belőle, minő ma az olasz. 

Es ezen országban, melynek területén 30 év előtt 
néhány tucat fakunyhón és az indiánok fakéreg vagy 
bőrfödte sátrain (wigwam) kivül egyéb épület nem volt 

található : ma nagy helységek, virágzó városok állnak, 
fényes palotákkal, templomokkal, iskolákkal, színházak- 
kal, roppant hotelekkel, kényelmes és csínos magán- 
házakkal; a fényűzés minden cikkeit tartalmazó bol- 
tokkal ; gyárakkal ; nagy üzletekkel ; számtalan millio- 
nairrel. 

No de nem létezett s nem létezik csoda, melyet 
meg ne lehetne magyarázni. És igy ezen csodát is 
néhány sorban meg lehet fejteni »a geographiai fekve? 
és az égalj által «. 

Galifornia nagy ország! Százötvenezer négyszög 
angol mfld; mely a 32.3i. sz. foktól a 42-dik fokig 
terjedő hosszad paralellogramot képez. És e terület 
alakzata nagyon változatos. Havasai 15 ezer lábnyi 
magaslatokra emelkednek ; de viszont van 3000 négy- 
szög mfldnyi területe — a Colorado Desert — mely 
70 lábnyira fekszik a tenger szine alatt ! Az égalj ter- 
mészetesen változó ezen alakzat szerint. Más a csen- 
des tenger délnyugati partjain s öbleiben, miket a 
chinai tengertől jövő meleg légáramlat érint; s más 
éjszak-nyugat felé az Óceánról délkelet felé fúvó hideg 
szeleknek kitett vidéken; más a melegebb, a beljebb 
fekvő síkságon, s mély völgyekben; hidegebb ismét a 
Sierra Newada örökhavához és jégcsúcsaihoz közelebb. 
Azonban átlagos hőmérséke olyan mint Olaszországé ; 
hirtelen változások, s nagy zivatarok nélkül, miket 
nem ismer. Általán télen melegebb, nyáron hűvösebb, 
mintsem a Rocky Mountainsen túl fekvő amerikai álla- 
mokban. Leghidegebb hónapja január, legmelegebb 
september. A légmérsék közti átlagos különbség csak 
S — 10 fok, de a részleges különbség nagy. Például a 
Sacramento s más déli fekvésű völgyekben a meleg 

árnyékban is elér néha 90—100 fokot frht; vagy is 
26—30 Réaumurt; mig a San-Franciscoi öbölben rit- 
kán megy túl 55—58 f. fokon (v. 15—19 R.). Tulaj- 
donkép csak két idénye van, melyet helytelenül ne- 
vezni télnek és nyárnak, helyesebb volna száraz és 
esős idénynek mondani; a mint is a kettőnek hömér- 
séke közötti átlagos különbség csak 8—10 fok. Az eső- 
idény september végétől tart februárig; de nem ugy 
értendő, mint a tropikál vidékek esős idénye, hol bizo- 
nyos hónapokon át folyvást szakad. Californiában 
csak annyit jelent, hogy ezen idő alatt eshetik; ellen- 
ben a nyári, vagyis száraz idényben bizonyos, hogy 
nem esik. Az eső vízmennyiség közti különbség nagy 
egy s más évben. Az esőhiány mindig rósz termést 
jelez. Hó pedig nem is látható 3000 lábnyi magas- 
latokon alól; de azon fölül a Sierra Newadában 
tizenöt lábnyi hó, rögtöni hófuvatagok, melyek egész 
caravánokat is eltemetnek, nem tartoznak a ritkasá- 
gok közé. 

És végre ezen ország első színhelye különféle 
emberfajok összevegyülésének — civilisált intézmények, 
egyéni szabadság, s csaknem teljes egyenjogúság alap- 
ján. Itt nemcsak nemzetek vegyülnek. Itt az egymástól 
annyira különböző angol, francia, német, olasz, szláv, 
spanyol, — mint egység áll, mint caucasusi faj, mint 
fehér: a fekete, sárga és rézbőrűek ellenében. A fehér, 
a néger, a chinai és indián. Itt dióhéjban képviselt az 
összes emberiség; s a családi egyesülés ellen nem léte- 
zik anyagi vagy polgárjogi akadály. Itt oly népvegyülés 
mehet végbe, mely talán századok múlva gyakorlati 
bizonyítékokat eredményezend azon sokat vitatott kér- 
désre vonatkozólag, vájjon az összes emberiség egy 

Ősapától származó teremtmény változatait, — avagy 
külön állatfajokat képez-e? 



* * 



A mely amerikai nem ismeri Californiát : az nem 
ismeri Amerikát. Pedig sokan nem ismerik; s vajmi 
kevesek azok, a kik ha » business « (mondd : biznesz) 
magyarul szólva »Geschaft« nem szólítja oda, csupa 
mulatság vagy tanulmány kedvéért oda utaznának. Az 
amerikainak nincs ideje. Azt hiszem több európai és 
canadai angol látogatja Californiát, mint amerikai. 

Pedig Amerika mint államterület csonka volt, mig 
Californiát nem »annectálta«. Egyik oldalán ez által 
érte el természetes határát, mely a Csendes tenger, mint 
másik oldalról az Atlanti Óceán. Hogy mily jogcímen 
jutott hozzá? azt nem kell kérdeni. Ugyanazoti jogcímen, 
mint Texashoz, s egyéb új területekhez. És ugyan e jog- 
címen fogja egykor elfoglalni Mexicót. És ez mellékesen 
szólva nem is fog Mexicónak kárára válni. Ha t. i. vala- 
mely határszéli országnak gazdasági vagy bánya kincsei 
nagyon kecsegtetők: akkor az amerikai >pioneerek« a 
civilisatió úttörői, minden kiéhezett s pénzvágyó merész 
kalandor arra veti szemeit, arra fordítja lépteit; beván- 
dorolnak százankint ; s pár év múlva kezdenek forradal- 
mat szítani az államhatalom ellen, legyen az indiánus 
vagy mexicoi katholikus — az mindegy. Rövid idő alatt 
segítségökre jő pár ezer önkéntes Amerikából ; ütköze- 
tekre kerül a dolog; — a győzelem az amerikaié. 
Azonban a határszéli államok folyvást panaszkodnak 
Washingtonban, hogy az ő életök és vagyonuk mind- 
addig nem lesz biztonságban, míg a szomszédban béke 
és rend helyre nem áUittatik ; a mi pedig csak az által 
érhető el, ha az amerikai Egyesült Államokhoz csatol- 

tatnak. A sajtó is ezen értelemben üti a nagy dobot. 
A mexicői kormány, látva, hogy e provinciák reá nézve 
már elvesztek : megalkuszik a washingtoni kormány- 
nyal, s néhány milUó dollárért átengedi Texast s Gáli- 
forniát. 

Nem lehet tagadni azonban, hogy az annexióval 
ez országok új aerája kezdődik. A pusztaság harminc 
év alatt virágzó kertté válik ; s milliárd dollárnyi érték 
bújik ki a föld alól. 

Mindazonáltal nagy tévedés azt hinni, hogy Cali- 
fornia fökincse még ma is arany- és ércbányáiban van; 
mert már évek óta sok millióval meghaladja a föld- 
mívelés hozaléka a nemes ércbányák összes jövedel- 
mét. Általán az aranynak is lejárt aranykora. Azon 
idő, midőn csak körmével kellett turkálni a földben, 
hogy valaki aranyat találjon; midőn a folyó vizekből 
a legkezdetlegesebb készülékkel, mely néhány dollárba 
került oly eredménynyel lehetett mosni az aranyat, 
hogy a munkás napjában 40—50 — 200 dollárt szer- 
zett — azon idő rég lejárt. Az arany- és ezüstbányá- 
szatból bejövő összeg, mely 1870 előtt évi 80 mil- 
lióra számíttatott, most már 40-re szállt le; ma már 
gépek , költséges vizépitészi készületek szükségesek, 
hogy a bányák jövedelmező állapotban föntartassanak ; 
ma már a bányák kisebb-nagyobb részvénytársulatok 
kezeiben vannak ; keletáruk pedig a részvényeknek né- 
hány év alatt nagyon lesülyedt. Igaz, hogy ennek nem 
az az oka, mintha az arany s ezüst érzékenyen meg- 
fogyott vagy a bányák mívelése általán jövedelmező 
nem volna: hanem oka a szédelgés, a részvénytársu- 
latok alakításakor elkövetett csalások. A mestersége- 
sen fölcsigázott részvénytőkék kamatait nem hozzák 

be a bányák, az igaz: de a valóban beléjök fektetett, 
helyesen beruházott töke kamatait dúsan behoznák most 
is. A bányarészvények fötözsdéje San-Franciscoban van ; 
s 217-re megy a tözsdejegyzékben előforduló részvény- 
társulati papirok száma. Nincs érzékenyebb papir a 
bányarészvénynél. Megszakad az egyiknek valamely jó 
ere: mindenki siet eldobni. Holnap hire megy, hogy 
emitt roppant mesés kincsekre találtak: mesésen föl- 
száll árfolyamuk. Elönti a viz ? vagy ellenkezőleg elfogy 
a vize? puff! 1872. januárban a Comstock Lode 13 bá- 
nyája 17 millióra becsültettek; s azon arányban keltek 
részvényei. Öt hónappal később 80 millióra becsülte- 
tett értékük. Pár hónap alatt leestek 30 millióra. A ki 
maga idején el nem adta — 80-ból veszített 50-t. 
Egy nap alatt millionárré lett a koldus ; s millionárek 
koldusokká. Képzelhetni a lázas ingerültséget, melyben 
a játszók élnek. Pedig ki nem játszik a tőzsdén?! 
A napi forgalom a tőzsdén legalább egy millió. Volt 
nap, a hol 10 millió dollárt tőn. 

Nevezetes az is, hogy a legtöbb rósz bányát sike- 
rült az angolokra sózni. A Yankee e téren lefőzte 
John Bulit. John Bull nem tud mit csinálni pénzével ,^ 
s californiai bányákat vásárol — látatlanba ! Az amerikai 
ágensek Londonban oly kecsegtető prospectusokat, s a 
mesés jövedelmezőség oly kétségbe vonhatlan bizonyít- 
ványait tudják felmutatni, hogy a londoni piacon, hol 
mindig vannak elhelyezést kereső milliomok, akadtak 
tőkepénzesek a lépre. Hanem John Bull sem oly egy- 
ügyű, mint a milyennek látszik, s miután egy párszor 
megcsalták — most már megbízottakat küld Galifor- 
niába, kik a bányákat megnézzék, s részletes jelentést 
tegyenek azok állapotáról. Ezen megbízottak eljönnek ; 



152 

megsétáltatnak a bányában; megbámulják a gazdag 
aranyereket; — a Yankee tudja, mit s hol kell nekik 
mutogatni, s hogy kell elhallgatni, hogy a bánya melyik 
oldalán merült már ki az aranyér, s melyik részében 
kell néhány százezernyi investitió, vízvezeték, gőzgé- 
pek stb. — hogy a bánya még tovább is jövedelmező 
állapotban tartassék. A küldött visszajön Londonba; 
s az üzletet jó lelkiismerettel ajánlja. Megtörténik az 
alku, részvénytársaság alakittatik; az eladó kiköti ma- 
gának, hogy a vételár egy része neki részvényekben 
fizettessék ; a miből világosan következik, hogy a leendő 
üzletet ő is jónak tartja. . . . Néhány hónap múlva 
észreveszi John Bull, hogy nagyszerűn fölült. Ugy kell 
neki, minek jár olyan messze földekre Californiába, 
Austráliába, New-Zeelandba bányákat vásárolni, a he- 
lyett, hogy magyar vasúti kölcsönt venne. . . És pedig 
ez nem rósz éle tőlem; mert valójában ezeken bizo- 
nyos évek folytán még tőkéjét is megkétszerezve látja, 
mint ezt a belga s hollandi capitalisták igen jól tud- 
ják: mig az emiitett kalandos vállalatokból nemcsak 
kamatot nem kap, de tőkéjét se látja többet. 

Mint mondám, ma már a földmívelés California 
gazdagságának bővebb forrása ércbányáinál; és hiva- 
talosan constatált tény, hogy néhány év óta a föld- 
mívelő vidékek lakossága folyton szaporodik ; ellenben 
a bányaterületeké fogy. 

A Californiában létező 120.947,840 acre (k. b. egy 
hold) hányadrésze mívelésre képes ? azt nem lehet ki- 
mutatni; mindenesetre nagyobb része. Eddig 4.564,000 
acre van bekerítve, azaz mint magántulajdon lefoglalva; 
ebből 2.596,612 acre tettleg mívelés alatt. Búzával 
1869/70-ben 1.118,981 acre volt bevetve; az aratott 

buza értéke 20 millióra számittatik, s tiz millió dollár 
értékű vitetett ki, nagyobbrésze Angliába. Liszt Ghinába, 
Ausztráliába is vitetik; mert a buza jól megérik s lisztje 
igen száraz — veszély nélkül lehet a tengeren bármily 
messze szállitani. Jól terem a rozs is, árpa, zab, széna stb., 
de világkereskedelmi szempontból tekintetbe még eddig 
nem jönnek. 

A kézmű és gyáripar statistikája is meglepő, te- 
kintetbe véve, hogy ezen állam összes lakossága alig 
tesz ki egy milliót. 1870-ben 40 millió dollárra számit- 
tátott gyáriparba elhelyezett tőkeérték, mely körülbelül 
4000 gyárra oszlik el; ezek foglalkoztatnak 26,000 mun- 
kást; fizetnek 13 milliót munkabér fejében; 35 milliót 
nyers anyagért; s az előállított cikkek értéke évenkint 
60—66 millió. Ebből a liszt 8 millió, fa hat millió, szivar 
kétmiUió, cipő és csizma IV2 millió, kocsik és waggonok 
1.300,000, élelmi cikkek, gyapjúkelmék, higany 1 — IV2 
millió dollár értékű stb. 

A kézművesek munkája magas; asztalos, kőmives, 
ács, 4—6; könnyebb vagy nyersebb munkát végzők 
2 — 4 dollárt szereznek napjában. 

Az élet drága; mindenki azért jött Californiába, 
mert itt remélte, hogy jobban fog élni mint másutt ; te- 
hát bővebben is költ. De a pénz is bővebben van, és az 
arany a pénzforgalom. A forgalomban levő pénz a double 
eagle (kettős sas)-- 20 arany-dollár s öt arany-dollár : 
egy fél és negyed dollár, (25 cent) 20 cent és 10 cent 
(one dyme), ezüst pénzek; a legkisebb pénz a tizes, 
(=22 krajcár), ötöst nem is látni; sem nickel, sem réz 
váltópénzt; tiz centből nem szokás visszaadni, vagy vissza- 
kérni. Nem érdemes. Az apró forgalomban még egy esz- 
ményi pénzzel is számítanak, mely mint a francia »sous« 

tettleg nem létezik: ez a »bitt« vagyis Vs dollár =12V2 
cent. Ezl Californián kivül nem is ismerik. 

Az összes ingatlan birtok értéke 550 millió dollárt 
tesz ki, tudniillik az adó-census szerint. Valójában 
magasabbnak kell lennie ; mert más oldalról maga San- 
Francisco lakóinak, kik az igaz, a provinciában terjedel- 
mes jószágokat, bányákat, gyárakat birnak, vagyoni ér- 
téke 400 millióra tétetik. 

Banküzletekben 80 millió van elhelyezve; ebből 
45 millió .esik a San-Franciscoi letéti s takarékpénz- 
tárakra. A San-Franciscoban székelő különféle bejegyzett 
társulatok által évenkint fizetett osztalékok 20 millió 
dollárra rúgnak. Ebből 13 millió a bányákra, 3 millió 
takarékpénztárakra, 1 millió bankokra esik. A vízveze- 
téki társulat 480 ezer dollár osztalékot fizet; a légszesz- 
társulat 410,000, a biztositó-társulatok 210,000 dollárt. 

Ezen számok nem volnának elegendők, hogy ha 
célom volna, a mi munkám terjedelménél fogva nem 
lehet, Galifomia statistikáját nyújtani, de elegendők arra, 
hogy némi fogalmat adjanak ezen fiatal ország gyors 
fejlődéséről, s igazolják azon elragadtatást, melylyel 
ezen aranyországról, mint csodaországról, szól és ir 
mindenki, a ki látta ; és a mely igazolva van ma is, 
mindamellett, hogy az utóbbi 3 — 4 év folytán kifejlett 
közgazdasági válságot élénken érezni itt is, annyira, 
hogy ma csak a földmíves vándorolhat be a boldogulás 
reményével ; mert a földmívelésnek beláthatlan tere van, 
s az általa igényelt munkások száma nem elegendő. El- 
lenben értelmesebb munkások, bankhivatalnokok, techni- 
cusok, kereskedelmi segédek, alkalmazást csak nehezen, 
találnak, mert fölös számmal vannak. 

Mint mondám, Galifornia lakói nem csak nem oly 
hypokriták mint a többi amerikaiak, hanem nagyon is 
könnyen látszanak venni a vallást. Mindazonáltal már 
1870-ben létezett az országban 645 vallási congregatio, 
532 imaházzal, s azokban 195,000 ülöhelylyel. Összes 
egyházi vagyonuk pedig 7.404,000 dollárt tön. Ebből a 
katholikusoké 144 egyház, 66 ezer ülöhelylyel s 4.600,000 
dollár vagyon-értékkel ; azaz a templomok több mint 
negyedrésze, az ülőhelyek Vs része, és az egyházvagyon 
1 és V2 része az ő tulajdonuk. Utánnuk közvetlenül jön- 
nek a Methodisták 155, Baptisták 115, Praesbiterianu- 
sok és Gongregationalisták 95, Episcopolisták 38, Zsidók 
10, Mormonok 3, Spiritualisták 2 imaházzal. A cahfor- 
niai katholikusok feje az érsek, ki San-Franciscoban 
székel. 

Sok érdekes mozzanatot hozhatnék még föl, ha 
munkám terve a tovább terjeszkedésben nem korlátozna, 
melyek egy államnak embroyonalis állapotából való 
kifejlődésénél jellemzetesek ; a fő azonban mindenesetre 
ugyanaz, mely — habár csak kisebb mérvben — egész 
Amerikában érvényesiti magát, s ez az : hogy az imént 
jelzett bámulatos gyors fejlődés, szellemi s anyagi jólét 
mesés haladása, sem a politikai szervezet, sem egyedül az 
ország nagyszerű természeti kincsei által nem magyaráz- 
ható meg : hanem főleg az által, hogy itt az ember vál- 
lalkozási szellemét s munkaképességét sem régi intéz- 
mények s traditiók, sem a romok irányában is sokak 
keblében élő kegyelet nem akadályozzák, mint Európa 
régi államaiban; hogy az új alkotások nem ütköznek a 
régi érdekekbe ; mert ezen állam, tabula rasa, valóságos 
puszta, melyen minden újonnan termelt fűszál — vala- 
mennyi lakó közös érdekének szolgál. Itt nem kell az 

Újjáalkotásoknál megalkudni a múlttal; nincs szükség 
kimélö átmenetekre, ideiglenességekre és félreudszabá- 
lyokra: itt megragadhatni egy eszmét, s azt ki lehet 
vinni, kereken, teljes erejében. Ez a csudálatosan gyors 
fejlődés kulcsa. 



12. 

Az aranyváros. 

(§aü-;grancisco jal. í. 

E különös országnak van ismét egy különlegessége, 
és ez fővárosa San-Francisco ! az » aranyváros « — Gol- 
den city — mint a szó-dagályt kedvelő amerikaiak ne- 
vezik, ez úttal méltó emphasissal. 

Azaz hogy bocsánat, az állam politikai fővárosa 
nem San-Francisco, hanem az attól öt órányira fekvő 
San-Sacramento. Itt ülésez a californiai congressus, 
kormányzója, államhatóságai ; itt áll a washingtoni 
mintára épült Capitolium, melynek kúpja 220 láb magas. 
»The cost was about two and a half millión dollars*. 

San-Erancisco csak tengeri kikötő, s kereskedelmi 
város. De mig Sacramentot nem ismeri senki, San-Fran- 
cisconak hire van az egész világon. A legeltaszitóbb és 
legvonzóbb, de legcsodálatosabb mesék keringenek róla ; 
és e mesék valóságosan igazak. Regényíróiknak nem is 
igen kell megerőltetni képzelődésQket; csak irják le az 
embereket a mint voltak, s a minők ma is, és a dolgo- 
kat, melyek történtek ; és kész Bret Hartnak legfeszítőbb 
s legkülönösebb regénye. 

A város homokbuckás dombokon és völgyekben 
épült. Központja felé jól kövezett, vas, köés tégla anyag- 
ból emelt pompás házakkal, s palotákkal beépített utcák 
vannak, melyeknek külső végei egy oldalról fölemelked- 
nek a homokbuckás dombokra, hol már kecses és fehérre 
festett faházikók s egyes villák díszlenek ; s az utca kö- 
zepén ló vasút jár, mig a homokra fektetett deszkaállvá- 
nyok képezik a járdát; másik végok kinyúlik az öbölre és 
kikötőre, hol a dockok, raktárak, vasúti indóházak, 
gőzhajók és gőzkompok állomásai vannak. Innen, hol 
nagyszerű világkereskedelmi mozgalmat szemlélhetni, át 
az elegáns utcákon, hol az üzleti forgalom, sétáló ladyk, 
és ladylike demimonde, fehérek, feketék és chinaiak 
tolongása szórakoztat, föl a dombokig, honnan elbájoló 
kilátás van a tág öböl víztükrére, szigeteire, hegyeire, 
ez oly változatos sétát képez, mely a legblazirtabb párisi 
járdataposó, vagy new-yorki >loafer« (=bumler) idegeit 
is kellemes izgalomba hozza. 

San-Francisco sokban ellentétet képez a régi álla- 
mok nagy városaival, s a többi közt abban is, hogy még 
emezekben nők ritkán láthatók az utcákon s közhelyeken, 
^mert részint a nagy hideg, részint a nagy hőség, szóval 
a kevésbé kellemes égalj, részint végre tunyaság a ház- 
ban tartja őket; vagy kiknek házi tűzhelyük nincs, azok 
a hotel és boarding house folyosóin egész nap tétlenül 
sétálnak vagy üldögélnek, napjában háromszor változ- 
tatott toiletteben: az alatt San-Francisco főutcáin, kivált 
a napnak legkellemesebb déli óráiban, hemzsegnek az ele- 
gáns nők ; vagy kettecskén karonfogva, vagy csinosan öltő- 
zött gyermekeiket vezetve, vagy egyedül röpkedve. Es pe- 
dig veszedelmesen szépek ezek a San-franciscoi szépek. 
Dicsőséges szüleményei a spanyol, francia, olasz, angol. 

német vérvegyüléknek ! Többnyire középnagyságú, karcsú 
de teljes termetűek ; könnyű járatuk kecses mint az özé, 
kissé erélyes mint a szarvasé. Kevés köztűk a szőke ; 
többnyire barnák, gesztenye szinű vagy fekete dús haj- 
zattal; frisurájuk egyszerű, chignon nélkül; arcbőrük 
gyengéd pirral vegyült olajszin ; eleven fekete vagy kék 
szemekkel, finom konyulatu kis orral ; eszes derűit gu- 
nyoros arckifejezéssel. És aztán két különös chiquejök 
van: kis kalapj okát oly ügyesen kötik be zöld vagy kék 
fátyolkával, mintha csak kendővel volna fejők bekötve, 
a mi különösen piquant, és balkezökkel oly kecsesen fogják 
össze ruháik hátulsó redőit, mintha csak táncra készül- 
nének. Ruháik többnyire sötét szinűek, uszályt nem hor- 
danak ; egész jelenségök egyszerű de elegáns. Arany és 
drágakő ékszereket szeretik — hiszen az arany-ország- 
ban laknak — fülbevaló, nyaktü, óralánc, arany-öv, 
gyémánt gyűrűk csillognak rajtok ; de nem font számra, 
mint az európai bourgeoisietől, vagy ténsasszonyból ug- 
rasztott méltóságos asszonytól megszoktuk ; hanem 
Ízletes filigrán csecsebecsék, melyek bármit mondjon is 
a mogorva férj uram, szépítik a csinos nőt. 

Az utcai élet élénkebb, az egész életmód nyíltabb ; 
az emberek derültebbek. Itt létem első reggelén X. bará- 
tommal barangolva, találkoztunk vagy tizenöt emberrel, 
kiknek bemutatott: :^ Magyar ember « : ah! Fm veryglad! 
Magyarországról csak annyit tud, hogy Kossuth magyar 
volt; hogy a szabadságért harcolt, s hogy különben 
Franciaországgal határos. Aztán azt kérdi, hogy német 
nyelv-e a mienk? Mire én fölvilágosítom, hogy bizony 
külön nyelvűnk van. Általán az amerikaiak nem tudnak 
rőtünk semmit : mégis láthatólag szivesebbek, mihelyt 
azt hallják hogy magyar vagyok. 

>Ez a magyar gentleman « philadelphiai kiálUtásról 
jő — mondja bemutatóm. 

»You found it splendid?« Látom hog>^ azon felele- 
tet várja tőlem hogy : very splendid ! 

»Will you take a drink?« 

»Nem tetszik velem egyet inni?« 

Notabene: visszautasítani nem illik. » Uram ittam 
ma már whiskyt, whisky punchot, sherry coblert, ca- 
tawba-punchot, champaigne cocktailt, bocsásson meg már 
nem birok ! 

>Tehát fogadja ön el e szivart !« 

El kell fogadni. Hogy hatalmas havannai még meg 
nem száradt friss szivar, melynek ára 25 — 30 cent 
aranyban = 64 — 80 krajcár : az magától értetődik ! Aztán 
meghiv lunchre, vagy holnapra ebédre. És ez igy megy 
sorba, egytől egyig; akár millionár, akár középsorsú, 
akar kezdő üzletember — a vendéget szereti ; maga is 
szeret mulatni ; pár dollár föllé : az neki bliktri. Köny- 
nyen jő, könnyen megy. 

Az amerikai míveltségi foka szerint különbözőleg 
hazájára vagy büszke, vagy hiú. Második kérdése bizo- 
nyosan: »andhowfind You Amerika ?« hogyan tetszik 
önnek Amerika ? A californiai Amerikáról nem is szól. 
Erős local-patriotismusa kizárólag Galifornia megbámu- 
lására szorítkozik. — »How do you liké Galifornia ?« 
Szereti ön Galiforniát ? mit szól ön Galiforniához ? csak 
ezt kérdi; s ha te fölmagasztalod, »a very mervellous«, 
»beautiful«, magneficent countryt« akkor ő el van ra- 
gadtatva. > Igyunk még egy whisky punchot «. 

Az itatási szokás, Rae szerint az arany ásók által 
hozatott be. Italt rendelni bajtársai számára a cali- 
forniai szerencsés bányászok szokása volt. Italt rendelni 

ismerősei számára, a gazdag californiai polgár szokása. 
Rae egy urat emleget, ki a legnépszerűbb ember volt 
San-Franciscoban csak azért, mert volt olyan napja, 
hogy ötszáz dollárt itatott el barátaival. Ellenben meg- 
ismerkedtem egy irlandi származású millionárrel, ki oly 
fösvény, hogy nemcsak hogy másnak nem fizet, ha- 
nem a hol szerét teheti, más költségén eszik, iszik, s 
magát vendégül octroálja. A legcimeresebb gonosz- 
tevő nem részesül oly általános megvetésben, mint ez 
az ur, egyedül fösvénysége miatt. A szellemi javakra 
való áldozásban azonban szűkmarkúak ; legalább Rae 
emliti, hogy most pompás palotában elhelyezett célszerű 
olvasó termekkel ellátott kereskedelmi könyvtár, hova 
Hyttel ur által vezettettem be — szegény apró kereske- 
dők, segédek, irók, zenészek adományaiból alakult s 
tartatik fön, s a millionárek mit sem tettek érte. 

Nem csoda, ha a belváros, hol a forgalom összpon- 
tosul, tele van a legnagyobb fényűzéssel berendezett 
restaurantokkal és (bar-room) ivodákkal. Van több olyan 
étkező, és pedig. elegáns helyiség, hol ételt ingyen kapni, 
csak az italért kell fizetni ; és természetesen az italt 
ilyen helyen valamivel, de csekélységgel, drágábban 
számítják. A ki csak egy pohár claretet iszik is, melyért 
25 centet fizet, az ehetik jóllakásig halat, sült húst, 
sonkát, sajtot ingyen! . . Tessék ezt megki sérteni Müller 
urnák a Thonet-udvarban. 

A san-franciscoi középosztály, mesterember, hiva- 
talnok, kereskedő, ügyvéd, bank- és pénzüzér és börsianer 
életmódja körülbelöl ez: reggel 7— 8-kor az üzletbe, 
déltájban futva, állva, ülve, mindenesetre erős reggeli ; 
közben járás-kelés üzleti dolgokban, vagy a tőzsdén ; 
közben egy-egy pohár sziverősitő a fönnemlitettek közül; 

zése üzleti munka tart esti hatig. Akkor a legszegényebb 
munkás is, ha szerét ' teheti, inget vált, leveti könnyű 
dolgozó nadrágját s blouseját, melyet munkaközben 
tisztességes ruhája fölött hord, hogy azt kimélje ; a va- 
gyonos a maga módja szerint átöltözik : s megyén omni- 
buson, tramwayn, gözkompon, közelebb vagy távolabb 
lakására vagy vendéglőbe, vagy clubjába ebédre. Ebéd 
után kikocsikáz a közel gyönyörű vidékre, a Gliffhouse- 
hoz; este szinház, sörház, borház, játékház és mindenféle 
ház. Félórával éjfél előtt a légszeszszel már csak félig 
világitott utcákban csend áll be. 

Bizonyos libertinage jellemzi San-Franciscot. Azon 
állapot ugyan, midőn ott a hamis játék s minden egyéb bűn 
tanyái, hol a boldog boldogtalan arany kereső, vagy az 
egy kis pénzzel földet vásárolni a távolból jött immigrans, 
kifosztatott mindenéből, éjjel nappal nyitva voltak ; s 
világos nappal az utcán, revolverrel lőttek egymásra ; s 
a városban egy becsületes asszony nem lakhatott volna : 
ezen állapot, — hála a vigilance Gomiténak — 15 — 20 év 
óta megszűnt. San-Francisco most igen tisztességes, 
becsületes város, melynek, mint mondám, hölgyei ladyk 
és még demimondja is ladylike. Mindazon által most is 
sokkal nagyobb férfi lakossága, mint a női; s igen sok 
férfi él nőtlenül, mert állandóan még le nem telepedhe- 
tett ; szerencsét próbálni jött ; s maradása bizonytalan. 

És a fölséges üditő, erősitő, az idegeket ruganyozó, 
a kedélyt és vért könnyítő égalj ! Ez a frissítő tengeri 
fuvalom, mely folyvást mérsékli az ország belsejéből 
jövő száraz meleget. San-Francisco tudniillik egy félszi- 
geten fekszik, melynek egyik oldalán a csendes tenger, 
másik oldalán az öböl. Ennek a tengerfelőli bejáratánál 

a hegyek annyira közelednek egymáshoz, hogy végpont- 

11 

jaik közt alig van V* angol mfldnyi köz. A hajók ezen 
bejáratát Golden Gatenek, aranyos kapunak nevezik. E 
kapun folytonosan tódul be a csendes tenger felöl jövő 
hideg lég, s mérsékli az ország belsejéből jövő meleget ; 
de a délutáni órákban köd képződik, mely az éjen át s 
reggel addig tart, mig a nap ereje eloszlatja. Érdekes a 
köd ezen tódulását a dombok tetejéről szemlélni. Hirte- 
len keletkezik és terjed, úgy hogy minden percben azt 
véljük, beborít. Azután ismét meg hátrál s jókora látha- 
tár megtisztul. A mint az ország belsejébe ér, a forró 
völgyek s kiszáradt hegyek felszívják. 

Az olyan utas, ki csak egy-két napot tölt itt s talán 
ilyen ködös vagy épen a nyáron nem ritka szeles poros 
délután kocsiz ki : az San-Francisco kedves climáját a 
legkellemetlenebbnek, csodaszép vidékét a legsilányabb- 
nak fogja tartani. 

San-Francisco a 37.48 szél. fokon oly távolságban 
fekszik az egyenlítőtől, mint Lisabon, Palermo, Athén 
vagy Smirna. Januárban átlagos hőmérséke 49 fht, 
september 58, a különbség csak 9 fok ; mig New-Yorkban 
január és július közt a különbség 42, Londonban 25, 
Nápolyban 30. 

Hogy miként kell öltözködni San-Franciscoban, egy 
Amerikai iró körülbelül ekként irja le, — és hogy nem 
túlzott, azt én június közepétől július elejéig tapasz- 
taltam : 

> Reggel 7 — 8-kor kimegyek fölső kabátban, s azt 
begombolom nyakig; 9-kor felnyitom a két fölső gomb- 
ját; féltízkor egészen kigombolom ; tizkor levetem a fölső 
kabátot s egyszerű posztó öltönyben maradok; tizenegy 
után hazamegyek s nyári öltönyt veszek föl ; két óra 
után ismét fölhúzom posztó öltönyömet ; négy óra után 

ráhúzom a fölső kabátot ; hatkor begombolkozom nyakig 
s ha lehet kendőt veszek föléje.* 

Itt soha sincs forróság ; mindig kellemes, többnyire 
hűvös a hévmérsék; ritkaság, hogy valakinek kedve 
jöjjön tengeri fürdőt venni, pedig az öbölben jól beren- 
dezett fürdőház van ; de a viz hideg, csak ritkán ér el 
13 — 14 R. fokot. És a lég maga elég üditő, s az emberi 
műszerekre igen elevenitőleg hat. Szóval a már beteg, 
elgyengült lélegzési szerveket kivéve, miknek a gyakori 
köd, sőt szél és por nem kedvez, különben a legegészsé- 
gesebb égalj. 

Tény, hogy San-Franciscoban a férfiak erősebbek, 
a nők virulóbbak, mint a többi Amerikában. Az egész- 
ségi viszonyok kedvezőbbek mint bárhol. Mig Nápolyban 
39 halott esik ezer lakosra, Bécsben 35, New-Yorkban 28, 
Londonban 24, addig San-Franciscoban csak 21. 

* * 

San-Francisco vidékének szépsége ha nem is vetél- 
kedik Nápolylyal, nagyszerűsége Konstantinápolylyal : 
de legalább emlékeztet rájuk. Ege gyakran borús ugyan a 
ködtől, de midőn tiszta — egészen déli színezetben ra- 
gyog. Évente 220 tiszta, 60 esős, 80 borús napja van ; 
télen-nyáron megtörténik, hogy több hetekig a legtisztább 
napok követik egymást. Ezen arány kedvezőbb mint 
Olaszországban. Gyönyörű tág öble festőibb a Bosphorus- 
nál ; partjait szép alakzatú hegység szegélyezi, mely 
2 — 3 ezer láb magasságig emelkedik; s bájos sziklaszi- 
getek úsznak kék vizében, mint tükörre festett megannyi 
phantasticus aquarel kép. A hegyek egy része kopár 
ugyan, mint Olaszországban, s nem látni oldalain a cip- 
rus és narancs-erdők környezte mosékat, sem tündér- 
kertek közt márványpalotákat, mint Galatha, Therapia, 

Bujukdere vagy Beikosz körül : de csudálatos kék vagy 
vörös színt játszanak a nap változó világítása szerint. 
Szigetei közt ugyan hasztalan keresnéd Caprit, mert 
arra, hogy ilyesmit kétszer teremtsen az Isten, nincs 
példa : de bájos nyugpontul szolgálnak a szemnek, akár 
a partról nézi az ember, akár gőzhajón surran el mel- 
lettök. És van San-Francisco fekvésében a világsze- 
íünek azon jellege, mely Konstantinápolyban meglepi 
az embert, s egy homályos és tisztelettel vegyült érzést 
ébreszt, egy sejtelmet, hogy e helyt az emberiség sor- 
sának egyik kulcsa van elrejtve. Igaz, hogy a mi Kon- 
stantinápolyra nézve tény, az San-Franciscora nézve 
még csak előérzet, de alapos előérzet, hogy itt is egy 
történeti tényezővel van dolgunk. 

San-Francisco az éjszak-amerikai continens nyugati 
határvárosa maholnap a közlekedési eszközök folytonos 
fejlődését számításba véve, néhány napi távolságban 
Ázsia legelőbbre haladott országaitól, s épen ugy Európa 
szivétől; a világszerű vasút végpontján s olyan tenger- 
öbölben, melybe ellenség be nem jöhet, mert a Golden- 
gate két hegyfala alig egy angol mértföldnyi zárható 
kaput képez védelmére ; s a mely tengeröböl nyolc mfld 
széles s 50 mfld hosszú; más forrás szerint 257 D mfld 
s ebből 79 n. sz. mfld három öl vízmélységű. (A new- 
yorki csak 22 n. sz. mfld.) Elfér kikötőiben állítólag 
kényelmesen a világ valamennyi hatalmasságainak összes 
hajóhada; San-Francisco kikötőjében magában horgo- 
nyozhat 3730 első rendű kereskedelmi hajó, vagyis 
10,000 különböző hajó. West-Point és Lime-Point közt 
vagy is az arany-kapu bejáratánál apálykor 33 láb a 
vízmélység. A dagály és apály közti különbség csekély ; 
erős viharok nem akadályozzák a ki- s bejárást ; és soha 



165 

sem fagy be. Mindezen előnyöknél fogva elsőbbsége van 
Amerika minden öblei s kikötői fölött. 

A város még alig 24 éves korában, azaz 1872-ben, 
tovább nem terjednek forrásaim (Hyttel Resources of 
California) adatai, érkezett kikötőibe 3670 hajó 1.237,000 
tonna súlylyal. És pedig Angliából 72, Német- s Francia- 
országból 8 — 8, Ausztráliából 77, Ghina és Japánból 
80, Dél-Amerikából 122, s igy a világ minden részéből. 
Tizenhárom év alatt a haj.óközlekedés : s pedig az ameri- 
kai 200, külföldi hajók forgalma 350 száztólival emelke- 
dett. Képzelhetni egy század alatt hova fog emelkedni ! 

Ily gyors fejlődési! városban természetesen a spe- 
culatio egyik főtárgyát — a házhelyek és telkek képezik. 
De a város terjedésének irányát eltalálni nem oly köny- 
nyü. Ezelőtt 15 évvel a Washington- és Sacramento- 
utcák képezték a város központját; ma már a Mont- 
gomery, Kearny, California és Markét street. Ide húzód- 
nak a bankok, a nagy üzletek, az elegáns boltok és a 
pénzes közönség, E vidék házhelyei most drágábbak, 
mint amott. Ezelőtt 20 — 25 évvel potom áron vásárolt 
homokbucka területek ma már milliókat érnek. És ezek 
adásvevésén igen sok ember lett millionarré. Egyátalán 
itt egy nap alatt annyi millionart látni, mint Budapesten 
bukott uraságot. Az is igaz, hogy egy év folytán csak- 
nem annyi bankigazgató s pénztárnok, vagy bankár szö- 
kik meg mint Bécsben; s hogy több milliót tudnak lopni 
mint Bécsben, annak sem kell a bécsiek nagyobb szoli- 
ditásában keresni az okát. Ma azonban, illetőleg néhány 
év otai mostoha idők, bankbukások, bánya- és kereske- 
delmi válságok után — a háztelkek átlagos értéke is 
tetemesen lesülyedt. Majd fog emelkedni ismét. Nem kell 
félteni San-Francisco jövőjét ! 

Különben ma is oly vigan élnek itt, mint bármikor 
az aranyidőkben. Még vígabban, mert nem kell attól tar- 
tani, hogy a ki az utcán ártatlanul sétál, véletlenül két 
párbajvivó közelébe vetődik, kik revolverrel lődöznek 
egymásra, s igazán nem tehetnek róla, ha véletlenül le- 
lövik az ártatlan sétálót. Ma már rend van San-Fran- 
ciscoban, s a nyugalom helyre van állítva, jobban mint 
Varsóban. 

Nagyon kedveltek a kirándulások a szép környékbe ; 
a bérkocsik, s hátas lovak számosak. Két lovas kocsi 
bére egész napra 6 — 8 dollár; a belföldi lovak nem na- 
gyok de erősek; s fáradhatlanul futnak a homokban 
s dicséretes tulajdonságuk, hogy egész nap elvannak 
etetés nélkül. Leglátogatottabb a Gliff house, egy 
finoman berendezett ét- és mulatóház, mely a csendes 
tenger partján kiemelkedő sziklacsúcson áll; tágas te- 
rasse-áról festői kilátás nyilik jobbról a Golden Gatere 
s azt környező hegyekre, balról az ezüst hullámok mosta 
sík tengerpartra, s előtte a végtelen csendes Óceán 
kék tükrére. A hotel átellenében meredek sziklacsúcsok 
emelkednek ki a tengerből, mely dühösen de eredmény 
nélkül ostromolja, s gyakran félig eltemeti habjaival^ 
mig tetején a sziklák közt a tengeri oroszlányok sütké- 
reznek a napon, s játszódnak ormótlan kecsességgel le- 
ugrálva a hullámok közé, hol ismét ügyetlenül fölmász- 
kálva a sziklákra, mig ezeknek csúcsain pelikánok tarta- 
nak siestát, s különféle pompás színű madarak vagy 
sirályok repkednek körülöttük. A sziklákat Seal-Rocks- 
nak nevezik az ott tartózkodó tengeri oroszlányokról, 
kik azonban rég eltűntek volna, ha szabad volna lődözni 
őket. Vannak köztük 9—10 láb hosszúk, s bukfenceik 
nézésébe nem fárad bele a kis és nagy gyermekek serege. 

Soká sétáltam föl-alá a terrassen elmerülve a fönséges 
tájkép élvezetébe, mig a költői fellengés helyett a kör- 
nyező életre nem fordult figyelmem. Mint mondám a CliflF 
house kedvenc mulató helye a fashionable köröknek, kik 
fél napokat is töltenek itt, sitt reggeliznek vagy ebédelnek 
minta párisiak St. CloudbanvagyBelvilleben. Asalonban 
zongora, az ebédlő fényes, még több vonzerőt látszanak 
gyakorolni a csinosan rendezett, s csak néhány sze- 
mélyre számított külön cabinetek, miknek üvegajtói a 
terrassera nyilnak, miken át belátni, és én benéztem. Itt- 
ott igen csinos nők, fiatal udvarlók, s idős rouék, alkal- 
masint házaspárok, kik mulatni jöttek, de jobb kedvök 
volt, s nagyobb zajt ütöttek, mint házasok szoktak. 
Azután lebocsátották a függönyöket ; ámbár nem sütött 
oda a nap. Az ebéd kitűnő volt, fris tengeri pókok, finom 
halak, zamatos ^tenderloinc tűrhető pezsgő. Az 
ebéd 3 személyre belekerülhetett vagy ötven dollárba. 

A vásuti vonatok, melyek Reed-Woodba, Fair- 
Oaksba vezetnek IVí vagy 2 órányi távolba, vasárna- 
ponkint tele vannak kirándulókkal. Némely állomáson 
száz-kétszáz is száll ki egyszerre, nők, férfiak, gyerme- 
kek, kik egész napra eleséggel ellátva s egy társaságot 
képezve — néha zeneszereket is czipelve kivonulnak a 
közelebb távolabbi szép pontokra, árnyas erdőkbe. Az 
ily társas-kirándulások »Picknick«-nek neveztetnek, s 
igen kedvelttek. Egy nagy előnye van az ilyen nyári ki- 
rándulásoknak Californiában, esőtől semmi esetre sem 
kell félni. 

Ezen vonalon legszebb pont Fair a k s (szép töl- 
gyek). Hullámzó síkság, melynek dombjairól vagy kerti 
pavillonjairól kilátni egy oldalról a San Franciscoi öbölre 
s szép hegyeire, más oldalról a tengerre. Gyönyörű par- 

kok és kertek, s gazdagon és ízletesen épült villák jelzik, 
hogy ez a dúsgazdagok nyaraló helye. Kivéve a török 
szultánt, a monacói herceget és az olasz királyt, nincs 
európai fejedelemnek olyan kertje, mint ezen demokrata 
polgároknak, azon egyszerű okból, mert itt a szabadban 
száz meg száz australiai, japáni, dél-amerikai virág, 
bokor és fa buján tenyész, mig nyugat-éjszakon csak 
üvegházakban nagy ügygyel-bajjal tartatnak fönn. Két 
vasárnapot töltöttem itt Ullman Móric hazánkfia gyö- 
nyörű birtokán, kedves családja, s érdekes társaság kö- 
rében, a terebélyes fák árnyában élveztem a balzsam il- 
latú léget, s még július elsején oly üditő hüst, minő 
nálunk szép májusi napon szokott lemii — t. i. minden 
tiz évben egyszer. 

Megjöttömkor a Palace Hotelbe szálltam. Hat és 
félemeletes, vagy 500 szobát tartalmazó óriás hotel, 
üvegfödte szép nagy udvarral, tetőtől le az udvarig 
pompás szőnyegekkel, fényes ebédlő, társalgó s olvasó 
termekkel — szóval pompás. Nagy szobám volt, két 
melléklettel — az egyikben fürdő kád s closet meleg s 
hideg vizzel ; ára reggeli, déli, estebéd és esteli vagyis 
négyszeri étkezéssel együtt öt dollár aranyban (Califor- 
niában nem fogadnak el papírpénzt, greenbackot s az 
arany agiója jelenleg 12V2 %). Vájjon az első vagy 
hatodik emeleten lakik-e valaki ? az egyre megy ki : három 
emelőgép folyvást tevékenységben van éjjeli 1—2 óráig, 
s föl-le szállítják az embereket. Azonban pár nap múlva 
magánszállást fogadtam, a Kearny nevű első rangú 
utcában, egy nappaU s mellé háló szobát az első eme- 
leten ; fizetvén fél hónapra 30 dollárt. Az amerikai hotel- 
étkezést ugyanis nagyon meglehet unni; és kellemetlen- 
ségeihez tartozik, hogy az ember le van kötve. St.-Fran- 

ciscoban pedig sok jó, sőt finom restaurant létezvén, az 
utas emancipálhatja magát. 

Mint mondám, St.-Francisco fiatal nagy város. Har- 
minc év előtt épültek itt az első fakunyhók. De kikö- 
tője a kereskedelemnek kedvező fekvése, a közelébb- 
távolabb fekvő arany-, ezüst-, higany-, kőszén-, vasbányák 
gyors fejlődése hirtelen megnövesztették, ugy, hogy ma 
már vagy 200,000 lakója van, s huszonöt-harminc 
év múlva a világ első rendű kereskedelmi városai 
egyike lesz. 

Lakosai túlnyomólag angol-amerikaiak; de van 
vagy 20,000 német is; — sok spanyol, kik már a mexicói 
uralom idejében Galiforniában laktak, vagy azóta átjöt- 
tek, s arc-színök és modoruk által hamar fölismerhetők ; 
vannak franciák is, görög, dalmátországi szlávok s csak 
kevés magyar. Van minden, kivált azonban német nem- 
zetiségű zsidó is. Végre vagy harmincezer chinai. 

Ezek a chinaiak Amerikának kemény diót fognak 
még képezni. A néger-kérdést maholnap a :^ chinai kér- 
dés « fogja követni, mert a chinaiak mind nagyobb 
számmal özönlenek be ; olcsó munkájokkal lenyomják a 
munkabért; a mi gazdasági tekintetben szerencse volna ; 
de rósz vért csinál a munkásosztálynál; minélfogva 
minden demagóg a chinaiak elleni dictiózással igyekszik 
magát népszerűvé tenni. Igaz, hogy e nép, a mit Ame- 
rikában szerez, mind elküldi Ghinába, s annyira idegen- 
nek tekinti magát itt, hogy még halottait is hazaküldi. 
A holttetemeket tudniillik megfőzik, — a húsos részeket 
gondosan levakarják a csontokról: a tiszta csontokat 
faszekrényekbe zárva küldik át hazájuk szentföldjére. 
Ok tehát idegen testet képeznek a társadalomban; s 
végre ha csak tizedrésze igaz is azon híreknek, mik 

erkölcstelenségökröl keringenek — nem lehet szaporo- 
dásukat közönynyel venni. Azonban e kérdés tüzetesebb 
tárgyalását máskorra tartva fönn — egyelőre csak sétál- 
gatok s szétnézegetek a chinaiak által tömören lakott 
városrészekben. Házaik chinai stylben épülvén — akár- 
csak Pekingben vélnéd magadat. 

Színes házak, cifrára faragott, s zöldre festett 
balconokkal s folyosókkal, — ereszekkel, melyek alatt 
cifra vörös vagy zöld léggömb forma lampionok, papír- 
sárkányok himbálóznak. Néhány templom, gyermekes csúf 
bálványokkal. 

Földszint boltok vannak, mindennemű európai és 
chinai iparárúkkal. Ez utóbbiakból vettem volna, mert 
itt eredeti voltuk kétségtelen; de annyira túlbecsülik 
árúikat, hogy nem 1-ehet, s nem érdemes megfizetni. Itt 
ugy is mindennek magas ára van ; s meg vagyok győ- 
ződve, hogy Bécsben s Pesten legalább oly olcsón kapni 
chinai s japáni árúkat, mint itt. 

Árulnak aztán gyümölcsöt, zöldséget, húst, szárí- 
tott s fris halakat, sült disznót, mit nagyon szeretnek ; 
mind ezt meglehetősen degoutant piszkos alakban. 

Egy chinai hotel és restaurant a Sacramento utcá- 
ban a gazdag chinaiak gyülhelye. Bemegyünk ; földszint 
a bar-room, (ivóhely) elég tiszteségessen néz ki. A ház- 
belieket üdvözöljük, s kérdjük : körül nézhetünk-e a ház- 
ban ? Szívesen csatlakozik egyikök hozzánk s fölvezet a 
cifra faragványozott, barnára fényezett falépcsőn az 
emeleti terembe, mely szintén sötét-barna alapszínnel 
bir, de ablakfülkéiben, és mellék szobáiban színe aranyos 
papir tapétákkal s képekkel tarkázott. Cifra papírból 
készült lámpák, és nagy üveg-csillárok függnek a terem- 
ben; asztalok, székek, állványok finom porcellán edé- 

nyekkel. A nyilt mellékszobákban elegáns divánok ván- 
kosokkal az opiumszivók számára, — az ehhez való 
minden készülékkel. 

A gazdag chinaiak ezen mulató házaikkal élénk 
ellentétben vannak azon pincelakok, melyekbe az utcáról 
belátunk ; e sötét, piszkos, büdös lyukak, a hol hemzseg 
az egymás nyakán ülő coolie. Kettenkint szoktak e 
helyeken egy-egy ágyat bérelni, mely azonban oly kes- 
keny, s oly lyukban van, hogy egy is alig bir abba 
bemászni ; tehát felváltva alszanak ; az egyik estétől az 
éj bizonyos órájáig, — addig a másik azutczán sétál, csava- 
rog, vagy valami lebujban játszik (a chinai szenvedélyes 
játékos), azután a másik jő aludni, s szerepet cserélnek. 
Ezen lebujok csak rendőr kíséretében látogathatók 
meg ; s ámbár e részben túlzások nem lesznek ritkák ; 
de tagadhallan, hogy számos borzadály, s nem mindig 
kikutatható büntettek színhelyei, miket ha a rendőrség 
kinyomoz is : a biróság elitélni nem képes, mert a hamis 
tanúskodást oly rendszerré mívelték ki, hogy nehéz 
európai jogfogalmaknak megfelelőleg valakire rábizonyí- 
tani. A chinai ellen tanúskodó chinainak, vagy másnak 
gyakran veszélyeztetve van élete. Gazdagjaik, ha érde- 
kűkben áll, sokszor egyenest Chinából hozatnak orgyil- 
kost, ki 5 — 6 száz dollárt kap^ s a mint befejezte föl- 
adatát : rögtön visszaszállittatik Ghínába. 

A chinai színházak — kettő van — a város 
érdekességeihez tartoznak. Kívülről ezek is cifra épületek, 
de bejövet csúf sötét bódé. A közönség chinaiak s kevés 
idegen. Dohányoznak, illetőleg cigarettet szivnak ; azelőtt 
ópiumot szívtak, de a rendőrség eltiltotta; mind a mel- 
lett most is olyan büz van a házban, hogy soká ki nem 
állhatni. 

A színpad kicsiny ; előtérben a játszók ; mögöttük 
ül a 6 — 7 személyből álló zenekar; tambura, dobok, 
cintálak, fütyülő s fuvola-szerekkel, s fadorombokkal. 
Irtóztató macskazene, melyet aztán koronkint fokoz a 
játszók éneke, helyesebben szólva — csúf nyivákolása. 

Az előadott darabok többnyire ezer évek előtti tör- 
téneti müvek, melyek nem fejezhetők be egy este, hanem 
hónapokon át húzódnak. Ez valami harcias tárgy lehe- 
tett. A szereplők, az igaz, hogy finom chinai szövetekbe, 
drága aranyhimzetü cifra ruhákba voltak öltözve; de 
többnyire rútul festett vagy ijesztő lenni akaró nevetsé- 
ges álcák alatt, férfiak és csúf nők ; komikai koronákkal, 
bolond süvegekkel, hosszú tollakkal fejeiken. 

Beszédjük csúf torokhangú orditás. Jönnek, mennek 
ugyanazon alakok más-más evolutiókban, civódnak, 
forognak, harcolnak, elfutnak, meg visszajönnek. Nem 
érteni a dulakodásból egyebet, mint hogy a hadvezér 
elveszte a csatát ; s az uralkodó előtt hasra fektetik, s 
vagy tizet vágnak rá a bambusbottal. 

A chinaiak, miután már ismerik az európai szí- 
nészetet és zenét, nem csak nem tartják ízetlennek az 
övéket, hanem az európainál különbnek vélik. Általán 
lenézik az európaiakat; s magukat és müveltségöket 
sokkal magasabbra helyezik. 

Hogy az idegen St. Franciscóban első sorban a 
tőzsdét nézi meg, az érthető. Ez az igazi papirjáték 
hazája, hol a koldus egy nap alatt milliomossá lesz és 
megfordítva. A bányarészvények képezik itt a fő játék- 
és értékpapírokat. Ezeknek sora véghetetlen. Es a játék- 
düh határtalan. De most a tőzsde itt is nagyon csön- 
des ; az árfolyam régóta mint lefelé tart, s a hangulat 
nyomott. 

Általán az üzlet, mint egé^sz Amerikában, ugy 
itt is rosz; s az idegennek, ki most ide jő kenyerét ke- 
resni, és — mint hitte, hogy lehet — az aranyat csak 
ugy sétálva szedni föl az utcáról, annak ugyan koppan 
az álla. 

St. Francisco, mint Amerikában valamennyi város, 
üzleti város ; a hol mint igen érdekest legelőbb is a tőzsdét, 
bankokat, kereskedelmi kamarát, nagy raktárakat muto- 
gatják az idegennek. Ez megnéz mindent, és sokat fárad 
s — kivált ha ujságiró — hiába fárad ; mert ezek a dol- 
gok mindenütt egyformák; s még csak irni sem lehet 
rólok érdekesen. 

Ellenben nagyon említésre méltó itt a németek clubja, 
aSt. Francisco-Verein, mely, minthogy mindjárt 
első nap beíratott U 1 1 m a n n hazánkfia, nyitva volt előt- 
tem, s olvasó termével, hol számtalan folyóiraton, ameri- 
kai s európai hírlapokon kivül a >N. Freie Pressét « is 
találtam, kellemes tartózkodási helyet képezett. Ez a club 
is mutatja, mily könnyen jő itt létre minden vállalat s 
mily nagy mérve van mindennek. A club az egész házat 
elfoglalja ; minden zuga pompás szőnyegekkel van bebo- 
rítva ; férfias elegantiával bútorozott számtalan és nagy 
termei, mint két nagy olvasóterem, könyvtár, billiard- 
és játszószoba ugy berendezve, hogy a mulatózok egy- 
mást, vagy az olvasókat ne háborgassák. Van állandó 
buffetje és vendéglője ; nagy éttermében jól étkeznek a 
tagok, kik vendégeket s nejeiket is magukkal hozhatják; 
s az elköltöttekről egy kis bilit adnak, s csak havonkint 
fizetik a társulat könyv vivője által nyilvántartott szám- 
láikat. Kitűnő italok s mérsékelt árak. Ezenkívül van a 
clubnak nagy és szép táncterme és a bálok alkalmára 
számított s finom selyembutorokkal és kárpitokkal elegan- 

san berendezett melléktermek, női drawing-roomok stb. 
Fizetnek pedig a tagok évenkint 100 dollárt. 

Az égalj dicső. Tizennégynapi ittlétem alatt csak 
két nap volt érezhetőn meleg s azokon is este hűvös 
szél állt be; különben nappal is tiszta ég mellet kellemes, 
hűvös szél leng, s a ki a pesti vagy philadelphiai hőséget 
ismeri, elfeledi, hogy júniusnak vége. 

Itt tehát valóban kipihenhetni az amerikai s kivált 
a Pacific-ut fáradalmait s hőségét. Csakhogy az utolsó 
napokat két tárgy tette nyugtalanabbá : a két párt con- 
ventiójának elnöki candidaturája és a százéves ünnep 
közeledése. 

E városban is mind a két párt bir hívekkel, de a 
republicanusok nyilván többségben vannak. 

A conventió üléseinek napjain minden pillanatban 
érkeztek Cincinnatiból táviratok ; s nem kellé várni, mig 
ezek az esti lapokban megjelennek, hanem az utcákon, 
a tőzsde előtt folytatólagosan nagy táblákra jegyeztettek. 
A szavazatok számának folytonos változása lázas izgal- 
mat szült ; a Hayes nominatiójában való kiegyezés azon- 
ban megnyugvással, sőt helyesléssel fogadtatott. Százegy 
ágyúlövés jelezte az eseményt. 

Tegnapelőtt este megint 101 lövés tudatta, hogy a 
democrata conventió gyűlése is megválasztá elnökjelölt- 
jét ; ez nem oly nagy feszültséggel váratott. Egyébiránt 
itt ágyuztathat mindenki, ha előbb a hatóságnál bejelenti 
szándékát. 

Ágyúzni pedig, lövöldözni, vagy legalább durrogatni, 
pufifantyukat robogtatni általános passió itt; és valóban 
ijesztő készületeket tesznek az idősek és a gyerekek, hogy 
július 4-kén kilövöldözzék magukat a függetlenség dicső- 
ségére. A bayben tengeri csata lesz, >shambattle«, egy 

nagy hajó légbe fog röpittetni; ez se baj. Hanem annyi 
lödözés lesz a városban is, (a chinaiaknak roppant rak- 
táraik vannak tüzjátékszerekkel, melyek mind eladvák) 
hogy még a lapok is felszólaltak már, s emlékeztetik a 
hazafias publikumot, hogy St. - Francisco nagy része — 
faépületekböl áll, s faburkolata van ! A gyermekek már 
most is dobálják a puffantyukat a járó-kelők lábai közé. 
Sőt megnőtt emberek pisztolyokkal lőnek másnak füle 
mellet. A chinaiak főleg kedvenc céltáblái a legdurvább 
tréfáknak. De a felsőbb emeletekből is egész tűzesőt s 
bombákat dobálnak le a tolongó tömegbe ; s a közönség 
nemcsak tűri, hanem mulat rajta. Az utcák tele aggaszt- 
vák apró nemzeti zászlókkal. A gyárakban már beszün- 
tették a munkát, s július 1-én déltől fogva már minden 
bolt zárva marad 6-káig. A vidékről ezer számra fognak 
bejönni a farmerek s bányászok. Zenebandák szervez- 
kednek, egyletek sorakoznak. És ez igy megy egész 
Amerikában. 

Eleinte szándékom volt visszamenni Philadelphiára 
július 4-ére ; azonban itt késtem, de itt sem vártam be a 
lármás napot, hanem épen vasúton voltam. Nem is bántam 
meg, hogy nem voltam jelen a július 4-ki ünnepélyen, mely 
abból állt, hogy néhány zászlóalj katona fölmasirozott, 
Bernard Taylor egy szép, de hosszú alkalmi költeményt 
szavalt el, melyet később élvezettel olvastam, a mi bizony- 
nyal célszerűbb volt, aztán egy methodista pap másfél órai 
rettentő prédikátiót tartott, melytől az irtózatos hőségben 
reggel óta tolongott 200,000 főnyi sokaság széjjel futott. 
Grant meg sem jelent az ünnepélyen. Volt esze. 

Még mielőtt elhagynám Galiforniát, hálásan kell 
megemlékeznem ott letelepedett jó hazánkfiairól, kik 
^SY 6gy sóhajjal a távol haza után mégis lelkesen ra- 

gaszkodnak új hazájukhoz. Gyurkovics Kornél, ki a ma- 
gyar közlekedési minis teriumot mint fogalmazó szolgálta, 
s annyira meg is unta, hogy Amerikába ment, s ma 
sok leküzdött szenvedés után egy gépgyárban talált 
technikai ismereteinek megfelelő állást; a több- 
ször emiitett UUman Mór és sógora Baumgarten 
József — mind a kettő pesti fi ; — azután dr. Czapkay, 
ki a californiai >pionier4:-ek, San Fancisco legrégibb la- 
kóinak egyike; továbbá Asztalos József, ki egy asztalos- 
egylet kiváló tagjakint szép sikerrel dolgozik, s dr. Bak 
szegedifi, s igen keresett orvos; ez utóbbiak kedves csa- 
ládjai körében magyar szivességet, magyar társalgást 
s magyar konyhát élveztem s boldog voltam. Mert nem 
is képzeli az olvasó, hogy mily buzgó magyar hazafi lett 
belőlem Amerikában ! 

Pedig bizony a hazáját szerető magyar ember is 
elmondhatja magáról, mint e napokban megjegyzem egy 
szellemdús, de ma kissé népszerűtlen volt minister ba- 
rátomnak, >nescio qua natale solum dulcedine allicit; « 
nem tudja, miért szereti! 

>Azon kezdem, válaszolá ő, hogy nem is igaz, hogy 
szereti. « 

>No de legalább nagy a füstje !« 



13. 

Kirándulás a Vulkánok közé, a Geysers forrásokhoz. Hogy érti az amerikai 
a természet élvezetét. Erdei posta. Telepek az ős erdőben. White Sulphar 

Spring. 

(§aü'(gnncisco, jun. 2B-kén. 

A Geysers Spring a San-Franciscoból tehető 
nagyobb kirándulások egyike, mint csodálatos vulcanicus 

alakzatú vidék, rendkívüli érdekűnek dicsértetett előt- 
tem, s olyannak festetik is a guidebook által. És való- 
ban a californiai Geysers-eknek csak is Islandban van 
mássuk. Két új ismerősöm is oda készülvén, kaptam 
az alkalmon s csatlakoztam hozzájuk. 

Hétkor reggel indult meg a gőzhajó. A köd tisz- 
tult ; a San-Franciscoi öböl szép pontjai egymás után 
bontakoztak ki a párából. A hajó közel megyén el 
Alcatrass megerősített • szigete mellett; azután a festői 
Angel Island ; azután egy kis sziklasziget mellett ; az- 
után a partokat szegélyező hegyek, s azokon levő ko- 
lostorok, San-Quentin, San-Rafael merülnek föl ; jobbra 
hagyjuk a regényes San-Pabló öblét, melyet oly költőin 
irt le Dixon ; két óra múlva kiérünk, s balra a Petalúma 
folyóba hajózunk, s vagy húsz perc múlva Donahue 
városkánál megállunk; és akikötő mellett közvetlenül 
álló vasútra szállunk. 

Eddig illatos friss volt a levegő ; a vasúton rövid 
idő múlva meleg lőn, minél beljebb hatoltunk a ter- 
mékeny Sonoma völgybe. A dombok oldalain, s erdős 
hegyek aljában dús szántóföldek és szőllők, rozs- és 
kukoricaföldek, közben izoláltan álló óriási fenyőfák, 
mint zöld obeliskek merednek ég felé. A dombok oldalán 
cserfa-grouppek ; a vidék itt-ott emlékeztet a déli vasút 
által érintett Bakony-vidékre hazánkban, azon külöíib- 
séggel, hogy balra a Sta-Helená 4300 lábnyi csúcsa 
kisér bennünket a Sta-Rosa völgye egész hosszában. 
Santa-Rocca városkán túl szaporodnak a szőllők, de 
többnyire síkságban ; búján tenyésző vesszeik nem köt- 
tetnek karóhoz, hihetőleg azért, hogy a nagy hőségben 
iöbb árnyat tartsanak. Idáig még régi spanyol telepe- 
ken jártunk, melyek azonban negyven év óta népesültek 

s amerikaisodlak ; de a spanyol jelleg leggyakoribb az 
embereken; valamint spanyolpénzben — reálokban — 
számítanak is ; jeléül, hogy a nép mindenütt conservativ. 
— Healdsbourghnál a festői folyamu Russian 
riveren megy át a vonat; s Goverdalenál, hol a 
magas hegyek kezdődnek, vége is szakad. Kiszállunk; 
s egy omnibiis bevisz a helységbe, hol egy egyszerű 
faháznál ismét leszállunk, megmosdunk; s szintén 
igen egyszerűn ebédelünk. 

Egy órakor a ház elé áll egy magas keskeny födött 
omnibus négy jó lóval. Ez az Amerikában általán, hol 
a vasút megszűnik, használatban levő Stage-coach. 
Fölmászunk ülőhelyeinkre; hárman ülünk egy sorban, 
hol kettő férne csak el; s megindul a bárka a köves 
és göröngyös utón jobbra-balra, előre-hátra lökdösve. 
A társaság tiszta vérű, de nem legszebb kinézésű Yan- 
keekből, összesen tizenkét személyből áll, köztűk két 
érdektelen, de igényteljes lady; mindnyája vászon por- 
kabátban, melyre csakugyan szükség is volt. A keskeny 
völgyet, s a Russian Rivert átszelve gyorsan fölkanya- 
rodik az út a hegyekbe, aztán megint meredek le, s 
ismét föl ; néhol, de ritkán árnyékban, többnyire a nap- 
ban; a kocsi fedele nem véd meg a tikkasztó hőség 
ellen; azonban elzárja a kilátást a friss erdőre, hegyekre, 
völgyekre. Az út föl-le, folyvást kígyózik ; négy lovunk 
csak ugy ragadja a termetes omnibust. Itt-ott megáll 
az erdőben; kocsisunk táskájából kivesz egy csomag 
papirt, és az egyik fára fölszegezett faládikába teszi^ 
s abból viszont pár levelet vesz ki, s táskájába dugja, 
s odább hajt. »Miez?« kérdem. > A posta. « Tiz — húsz 
mfldnyi távolból ezen >fiók« postákhoz jönnek az erdők 
lakói, a számos bánya munkásai, s egyszerűn beteszik 

leveleiket; vagy többnyire fogadnak levélhordót, ki a 
nap tudvalevő órájában hozza vagy viszi a leveleket, 
hírlapokat. Nem vész el egy sem. 

Körülbelöl négy óra tájban érkeztünk meg a Gey- 
sers Springs látogatói számára az erdő közepén vagy 
háromezer láb magasban épült hotel elé, s leszálltunk 
azaz estünk a kocsiból, mert sokkal merevebbek és törő- 
döttebbek voltunk, semhogy talpra ugrani birtunk volna. 
A hotel fából épült emeletes nagy ház, 50 — 60 szobá- 
val a naponkint jövő-menő touristák számára ; mellék- 
szárnyán lakásokkal, az itteni ásványvizeket s kénkő- 
levegőt hosszabb ideig használó betegek számára. Az 
elszállásolás elég egyszerű, de tekintve azt, hogy mily 
magányban áll a hotel — kielégítő. 

Egy kis mosdás s pihenés után körülnézünk. Erdők 
közepében egy forró katlanban vagyunk ; a hotel átelle- 
nében áll a vulcán. Kopár hegyek, mész-sziklák, melyek 
folyvást gőzölnek s füstölnek. Majd egybegyűlnek az 
utasok, s a vezető élükre áll, s megindulunk. Alig me- 
gyünk néhány percig meredeken lefelé, meleg kénkő- 
patakhoz érünk, mely elég erős volna malmot hajtani. 
Valamivel odább vizét fürdőknek fölfogják. Ezután gya- 
log ösvényen a hegyoldalban fölfelé tartunk, s kis 
negyed óra után süppedő kőgörön át sziklaszorulatba 
érünk. Egészen sajátságos természet közepében leljük 
magunkat. A sziklák oly forrók lábaink alatt, hogy 
vastag talpú csizmában is alig lehet kiállni. Ha sar- 
kunkkal, vagy a bottal erősebben ütünk — alattunk 
kongani halljuk az ürt. Tény, hogy az egész környék 
hegy-katlan, s kiégett Krátert képez, mely tán évezre- 
dek előtt süppedt be ; és azóta ismét lejebb kiégett ; 
és az a sziklakéreg, mely most fedelét képezi, s melyen 

járunk : századok vagy évezredek múlva szintén be fog' 
omlani. Hogy belől folyvást ég, mutatja az, hogy szám- 
talán lyukon, s kisebb-nagyobb nyilason át folyvást 
gőzölög, sustorog; itt-ott egész forrásokban tör ki a 
magnesias, vagy kénköves viz, egészen forrón, hogy 
tojást főzhetni benne. A sziklaszorulat, melyet Devils- 
Canonnak, Ördögvölgynek neveznek, sárga, vörös, zöld, 
kék, fehér — magnezia, timsó, epszomsó, kénkő-üUe- 
dékkel bevonva, pompás színvegyületet mutat. De a 
levegő oly forró, a különféle főleg kénkő kigőzölgés oly 
erős, hogy alig várjuk mig tetejére érünk. Egyedül járni 
itt veszedelmes volna, mert helyenkint a kigőzölgés oljr 
erős, hogy elájulna tőle az ember. A tetején van a 
legnagyobb nyilas — az ördög gőzgépének nevezik — 
melyből mint jókora kéményből szökik föl négy méter 
magasba a forró kénköves viz. Hogy e nyilasnak nagy- 
nak, és a barlangnak, honnan a viz felszökik, mélynek 
kell lenni, következik abból, mert a reá lehengeritett 
sziklák nyomtalanul tűnnek el bene. Az ördög völgye 
teljesen megfelel azon képnek, melyet élénk fantázia 
Macbeth boszorkányainak barlangjáról alkothat magá- 
nak. A tetejéről átnézetet nyerve világosan látni, hogy 
az egész tájék jó messzire — sok ilyen hegyomlásból 
eredt katlan alakzatával bir ; — a mint is igen gazdag 
ásványokban, higany- s egyéb ércbányákban. A bánya- 
munkások, s igazgatók szórványosan tanyáznak az erdők 
mélyében 3^4 ezer láb magasban, többé-kevésbé dur- 
ván faragott fakunyhókban ; s különös hatást tőn né- 
melyike körül vagy ajtaja előtt egy-egy cifrán öltözött 
»ladyt« látni. 

Az estebéd ismét ehetetlen »spring-chicken« — vagyis 
tavaszi csirkének nevezett vén kakasból állt; az éj 

ismét tikkasztón forró volt. Reggel elsőbben is egy 
photograph lepett meg a Devils Caniion fényképével, 
melyen — mindnyájan le valánk véve, kik tegnap ott 
valánk. A kép ugyan rósz ; de gyorsasága megérte a 
két dollárt? Nyolckor ismét felültünk a tegnapi km- 
padra, azaz pmnibusba, és a hegy másik oldalán hajtott 
le a virtuóz-kocsis lóhalálba, a legmerészebb kanyaru- 
latot képező sziklaoldalakon ugy rohanva le, hogy 
ezer helyen is nyakunkat törtük volna, ha csak fél- 
ujjnyira is kizökkent volna bárkánk a kerékvágásból. 
Gyönyörű ernyőkön át a hegy legmagasb pontján a 
Sierra-Newada havasainak képével előttünk, hullámzó 
völgyekkel alattunk — vagy három óra múlva lerö- 
pültünk, ép kéz láb, és vagy húsz házból álló Pineflatt 
nevű új telepnél, mely az őserdő közepében áll, néhány 
száz holdnyi szántófölddé alakított irtással körülötte, 
megálltunk ; vagy félórai pihenés s több rendbeli whisky 
pohár; azután ismét odább. 

Dél tájban új erdőnyilás, új telep, melyet F o s s - 
viliének neveznek. Alapitója Mr. Foss, nagy farmer, 
s Californiában leghíresebb » dri ver « -kocsis; a mit dél- 
után be is bizonyított, mert gyönyörű négy lóval, s ké- 
nyelmes féderes nagy omnibuson 18—19 perez alatt 
beszállított a hat angol mfldnyire fekvő vasúti állomás- 
hoz Galistogába. 

Csinosan s kényelmesen épült terjedelmes faháza, 
gazdasági épületei, istállói, számos lova, tehene, óriás 
disznai — mind ez igen érdemes s nézni való tárgy volt. 
»Captain« Foss maga vagyonos, intelligens, termetes, 
széles vállú, a civilisatió úttörőjének született fér-fiú; 
érdekes társalgásra adott lökést a termelési viszonyok- 
ról, — mikről más helyen emlékeztem meg; én látó- 

gató jegyemet adám neki, mire ö fényképével tisztelt 
meg. 

Calistoga a Napa völgyét átszelő, s San-Pabloi 
öbölbe vezető vasút végállomása ; honnan hét óra alatt 
jutni San-Franciscoba. Tegnap óta jókora hegyeket s 
szép területet kerültünk meg. A Petalumavalleyn jöttünk 
be, s 4 — 5 ezer lábnyi magaslaton átmenve, a Napa 
völgyén jöttünk ki. A Napa valley igen termékeny, külö- 
nösen sok bort termelő, s gyorsan népesedő vidék. Leg- 
közelebbi állomásáról St. -Heléna egy óra alatt érni 
a White Sulphur Springs (fehér kénkő-forrás) nevű, az 
amerikaiak által szintén valami csodaszerünek ecsetelt 
fürdőhelyhez. Bizony pedig nagyon primitív ! Egyszerű 
fából épült hotel, egy-két mellék-épülettel, a dombok 
alatt szélesen terjedő völgyben ; semmi tekintetben sem 
éri meg, hogy a nagy hőségben a már leirt emberkínzó 
stage-coachon oda töresse magát az ember. Szerencsére 
nincs távol a vasúti állomástól, honnan négy-öt óra 
alatt Vallejóba érni, mely a szép San-Pablo öblében 
fekvő s szépen fejlődő kereskedelmi pont; hol isméi 
gőzhajóra ülünk; s miután három napot átizzadtunk^ 
rögtön felső kabátot és plaidet vetünk magunkra, hogy 
a hajó ormáról gyönyörködjünk a San-Francisco bay 
változatos panorámájában, mig a köd és az alkonyat 
engedi. . . Messziről látjuk a világító tornyok fényét^ 
s San-Francisco városa magaslatain az ezer meg ezer 
légszesz lángot ; — s nem sokára beérünk, derült baráti 
körben töltve az estét ! 

A kirándulás igen szép, s igen érdekes volt. De 
belőle azt tanultam, hogy ezen idényben a hegyek közt 
és völgyekben a forróság igen nagy, a stage-coachon 
pedig csak 4—5 órát utazni napjában nem élvezet. 

Ez szomorú tapasztalás volt, tekintve forró vágyamat 
a Josemite völgyébe rándulni. Annál kevesebb ked- 
vem maradt fönn e vállalathoz, mert az egész kirán- 
dulás, ha az ember maga tetszése szerint osztaná be, 
mindössze hat napot venne igénybe ; hanem mestersége- 
sen — a vendéglősök javára — ugy van berendezve, 
hogy tiz napig tart. Ismerős útitárs nélkül pedig érdek- 
telen vagy épen kellemetlen amerikai touristákkal utazni 
tiz napig ily shablonszerüleg, — c' est plus fórt 
que moi. 

Josemitet tehát nem fogom látni. Tulajdonkép fáj- 
lalom ezt. De vigasztal az, hogy sokan kik látták, azt 
tartják, hogy óriási vízeséseit kivéve — akárhány ha- 
sonlón nagyszerű alpesi képet látni a Tyrolban, s 
Svajtzban. Azt pedig már magam is eléggé tapasztal- 
tam, hogy a valóság mennyire leszállítja azon bom- 
bastokat, mikkel Amerika természeti szépségeiről a 
benszülöttek beszélnek és irnak. Sőt még saját müfogá- 
sokkal is birnak — fa- s acélmetszetekben legnagyobb 
mérvű látmérvekben (perspectivában) állítani elő nagyon 
jelentéktelen pontokat. 



14. 

Á mormonok közt. 

I. 

Salt Lakecity. A mormon vallás. 

Ogdenben kell leszállnia a Pacific-vasutról, kinek 
kedve van az új vallás-alkotás marottejának legérdeke- 
sebb szüleményével — a mormonismussal szemtől szem- 
ben megismerkedni. 

A mormonok fővárosa, Salt-Lake-Gity (sóstó-város) 
Ogdentől 36 mfldre magas hegyek által környezett, 
gyakran Palesztinához hasonlított gyönyörű vidéken 
fekszik; s az >Utah-Gentral Railwayn«, mely évről-évre 
tovább építtetik, vagy öt negyed óra alatt érni oda. Salt- 
Lake-Gity Utah területnek fővárosa. Utah, ámbár lakos- 
ságának száma igényt adna arra, hogy állami szerveze- 
tet kapjon s mint olyan vétessék be az Unióba: máig is 
csak »territory« ; s nem is fog előbb államnak elismer- 
tetni, mig keresztény lakossága nem éri el a megkívánt 
számot; mert ámbár az Unió alkotmánya nem ismer 
vallást, nem foglalkozhatik vallási kérdésekkel; de a 
törvénynek ruganyos magyarázatánál fogva és valójában, 
mert a házasság egyedül polgárjogi szempont alá eső 
szerződés, — a polygamia törvénytelennek tekintetik ; s 
nemcsak hogy polygamiai állam keletkezése nem türetik, 
hanem a polygamiában élők a politikai jogok gyakorla- 
tából — a választási jogból is kizárvák. Ha a mormo- 
nismus el nem pusztul, Utah területe soha sem is lesz 
állammá, hanem más államok közt fog feldaraboltatni, 
mint már eddigisNewadaésGolorado államok (az utóbbi 
oly nagy, mint Franciaország) az ő területéből alakíttat- 
tak, egy darabja Galifornia államhoz csatoltatott. 

A város lakossága 20 — 22 ezer; abból 18 — 20 ezer 
mormon. A nem mormonok, vagyis mint a mormonok 
minden más vallásbelit neveznek >the gentiles« a pogá- 
nyok, idegenek csak a vasút megnyitása óta kezdtek az 
intoleráns mormonok közt letelepedni, de azóta folyvást 
szaporodnak. 

Mielőtt az Amerikában mindenünnen elüldözött 
mormonok itt ütötték fel tanyájukat, — a vidék sivár, 
puszta volt, vándor indián törzsek koronkinti tanyája ; s 

Úgy látszék, sóskeserü földje iiiívelésre képtelen, s édes 
tíz hiányában csakugyan' örökké terméketlen vadon ma- 
radott volna. A mormonok azonban azon kezdték, hogy 
a magas hegyekből egész patakokat vezettek le a völg>'be ; 
s ma a vidék termékeny szántóföldekkel, virágos kertek- 
kel, mindennemű gyümölcsfákkal elárasztott paradicsom. 
A 3 — 4000 láb magas területnek égalja igen egészséges; 
nem oly kedves mint Californiáé, de sokkal szelídebb, 
mint a kelet-éjszaki államokban; s igy bőven terem min- 
den, mit míveltebb ember élete föntartására igényel. 
Fölös terményei könnyen értékesíthetők, mert közel a 
vasút, s szaporodnak közelében a bányák, emelkedőben 
van a népesedés, új telep, új városok keletkeznek. 

Salt-Lake-City első tekintetre kevéssé különbözik 
más új-amerikai városoktól; s nem venni észre, hogy itt 
különös nép lakik. Ugyanazon terv szerint épült ; házai 
a főutcákban, hol az üzlet honol, hasonló stylben emel- 
vék fából, téglából vagy vályogból (abode = napon 
szárított tégla). Lóvasut, légszeszvilágitás, a házakban 
vízvezeték mint másutt. De a mi tetszősebb, szinte ídylli 
képet ád neki — az, hogy épen csak a főutcát kivéve, 
az utcák mindkét oldalát lombos fák szegélyzik ; s min- 
denfelé nyilt patakokban foly a kristálytiszta fris hegyi 
víz ; minden kertbe beágazva ; a házak pedig a külsőbb 
utcákban nem a járda vonalában, hanem a kisebb-na- 
gyobb kert közepében, lomb- és gyümölcsfák titokteljes 
árnyában állnak folyondároktól zöldelve, virágillat kö- 
zepette. Minden kertben s minden ház előtt zsibong a 
játszadozó sok gyermek ; de asszonyt ritkán látni, mert 
a mormon nőnek nem igen van ideje napközben sétálni, 
tétlenkedni vagy mulatni. És ha látni mormon nőt, nem 
tűnik föl : egyszerű, szegényes öltözetű, hallgatag és 

nagy többsége nem is szép/ Coquettenek nem szabad 
lennie, vig nem tud lenni, tehát érdektelen látvány. A 
férfiak póriasak; — igaz, hogy a mormonok zöme a leg- 
alsó néposztályból téríttetett. Földre szegezett szemek- 
kel járnak, vagy komor és gyanakodó pillantást vetnek 
reád, elzárkózó fanatismus és hyprokrisis jellege ül 
dnrva arcaikon. 

Ezek az új kori szentek nem igen vonzók, az tény. 

Egyébiránt erélyes munkások, jó földmívelök, buzgó 
pénzszerzők. Ez utóbbi ugy látszik jól összefér a szent- 
séggel ; legalább a belső utcák nagy raktárai, takarék- 
pénztárai s egyéb pénzintézetei ezt sejtetik, mert a cégek 
többnyire igen szent nevek consortiumára mutatnak. 
»Zion szentjeinek ruharaktára « , » Az utolsó napok szent- 
jeinek takarék-bankja «, » Jézus Krisztus utolsó napok 
szentjeinek biztositó-intézete«. Egy vegyes árúraktár 
fölé ez van irva: > Szentség az urnák !« (Holines to the 
Lord); némely cégtáblán a háromszögű »Istenszem.« E 
megjelölések egyúttal arra valók, hogy a mormon hivek 
el ne tévedjenek a mindinkább szaporodó pogányok 
üzleteibe, melyek veszélyes concurrentiát csinálnak ama- 
zoknak, pedig amazokban a főprófétának, Brigham 
Youngnak sok milliója van befektetve. 

A csínos hotelek újabb időben megszaporodtak ; én 
nem a legújabb, de emeletes és csinos Walkershouseba 
szálltam, mert — mormon ház. A házbeliek modora az 
idegen irányában elég barátságos : tudván, hogy ez holnap 
ugy is elmegy és pénzt hagy itt. Két nőt láttam sáfár- 
kodni a házban s konyhában, egyik sem fiatal, ellenben 
elég csúfak. Hanem az emeletben két csinos fiatal leány 
motozgatott a szobákban. Néztem őket, mint róka a sa- 
vanyú szőlőt; mert ezek az amerikai muzulmánok e 

tekintetben szintén nem értenek tréfát csakúgy, mint a 
török mormonok Konstantinápolyban, hol egy útitársam- 
nak, ki gyengén fátyolozott növel kissé könnyelműen 
tetszelgett, majd betörték az oldalbordáját. A hotel 
különben egészen amerikai divat szerint » fényesen c bú- 
torozott; s tisztán tartott fürdőjében nagy élvezettel 
mostam le nem ugyan pogányságomat, hanem a Pacific- 
vasuton szerzett porkérget. 

így felfrissülve kirontottam az égető nap hevébe, 
utamat a főutcán arra fordítva, a merre vendéglősöm 
irányzott, kitől a >Tabernacle«-t tudakoltam. A főutca 
felső végén nagy kőfallal bekerített területen áll ez a 
hires >tabernacle«, a mormonok cathedralis temploma, 
dómja, bazilikája, zsinagógája, mecsetje. Nie dagewesen. 
Ilyen épületet még nem látott a világ. Isten választott 
népének természetesen saját külön architec túrájának is 
kell lennie. Ez egy tojásdad gömbölyű, nagyterjedelmü 
épület, melynek alig három öl magas massiv és dísztelen 
puszta falát lapos kupola fedi, mely hasonlít a réchaud 
födeléhez, vagy még inkább egy óriási gomba fejéhez. 
Ezen ormótlan kupola mintha csak súlyával belenyomná 
az épületet a földbe. Akárki találta ki ezen architecturai 
gombát, — bizonyosan bolond gombát evett. A távolból 
vagy magasb pontról nézve azt, meg nem állja az ember 
a nevetést. 

Benseje egyetlen termet képez, tele fapadokkal, — 
miknek két középső sora a nőké — a terem oldalán 
formátlan faoszlopokon nyugvó karzat szintén ülésekkel; 
az előteremben néhány lépcsőnyi magasban elválasztott, 
körülések a praesidens, a tizenkét apostol savének ülő- 
helyei vannak ; s egy roppant nagy orgona, mint a mor- 
monok tartják — legnagyobb a világon. A templom falai 

puszták; ellenben virágcsokrokkal és guirlandokkal ízlés- 
telenül tele aggatvák. A teremről azt tartják, hogy 
nyolc ezer, némelyek szerint azonban csak öt ezer ülő- 
hely van benne; acustikáját nagyon dicsérte a mormon 
templomszolga, ki bevezetett, nem volt alkal^lam meg- 
győződni róla; hogy szemre az egész inkább lovarda, 
mint templom, az áll. A mondott emelvényen szentelt 
vízmedencék, mikből kis kannával merittetik s a hivek 
közt körbejár a szentelt viz ; ebből egy csepp és egy 
egy morzsa kenyér képezi náluk az áldozat szentségét. 
A mormonok e tabernacleben vallástürelmük jeléül meg- 
engedik más vallású papoknak is a prédikálást: de 
másnap az ö papjaik emezeknek szónoklatait csúful ki- 
figurázzák. 

Ezen épület közvetlen közelében már 1 8 év óta épí- 
tenek egy új, de hasonló alakú tabernacülumot, mely 
még nagyobb lesz a réginél. Szürke gránit ciclopí falzata 
már másfelől magaslatig emelkedik ki, de még néhány 
millió dollár s örök idő kell hozzá, hogy elkészüljön ; 
ámbár buzgón koldulnak a hivek közt az építési költsé- 
gekre. A magam forma pogány nem bírja megérteni, 
hogy mi' célt akarnak elérni a mormonok ravasz vezérei 
ezen oktalan és éktelen várerődszerü óriási épülettel, 
melyhez nagyságra egészen hasonlót már több helyütt 
kezdtek építeni; ugy látszik vallási ambítiójuk s ezen 
colossalis művek célja : a világot megdöbbenteni a mor- 
monísmus alkotó hatalmának nagyszerű jeleivel. 

Ennek átellenében áll a próféta: Brigham Young 
residentiája. A kiállott életveszélyek emlékében ez a 
bölcs férfiú a szabad Amerika területén olyan erődített 
lakhelyet épített magának, mint egy középkori feudális 
ur. A 10—15 holdnyi területen áll Brigham Youngnak 

magán lakháza is, az > Oroszlán ház «, mint a bejáratánál 
levő oroszlánról nevezik ; azután a > méh-köpü « (bee híve) 
nevű házak, hol néhány felesége s gyermekeik laknak ; 
iskolaház stb. mind kertek közé rejtve. Az egész terület 
magas kőfallal van bekerítve, s csak egyetlen erős kapu 
képezi annak bejáratát. 

A mint ezen beléptem, terjedelmes emeletes ház 
előtt áltam, melyben Brigham Young hivatalai, irodája, 
az általa kiadott lapok szerkesztősége, nyomdája és a 
szent könyvek raktára van elhelyezve. Néhány lépcsőn 
fölmenve egy előteremben több leányt találtam, kik lapok 
összehajtogatásával foglalkoztak. A titkár után tudako- 
zódván, tágas mellékterembe utasíttattam, hol Íróaszta- 
loknál több férfi foglalkozott. Udvariasan fogadtak s 
midőn azt hallották tőlem, hogy idegen vagyok s a prae- 
sidensnél óhajtanám tiszteletemet tenni, csaknem szívé- 
lyesen szóltak velem. A praesidens titkára sajnálatát 
fejezé ki, hogy Mr. Young már néhány nap óta beteg 
levén, ma nem látható ; hanem egy-két nap múlva való- 
színű, hogy szokása szerint ismét képes lesz délutáni 
3 órakor idegen látogatókat fogadni. Láttam ugyan a 
praesidens arcképét festve, acélmetszetben fényképezve^ 
mert minden házban, minden boltkirakatban látható ; — 
de mint mindenből következtethetni, kitűnő jellemzését 
s személyleirását olvastam is báró Hűbnertől : mindazon- 
által érdekelt volna látni azon embert, ki minden vallás- 
alapítók fölött azon roppant előnynyel bir, hogy maga 
nem csak nem tőn vértanúságot vallása mellett, hanem 
practicus Yankeehez illőleg egyesíteni tudta magában 
a vallásalapító nymbusát ^a business-man« oly sikeré- 
vel a pénzcsinálás terén, hogy ő ma Amerika leggazda- 
gabb embereinek egyike. Arcképe Yankee jellegű. Nagy 

csontú, de teljes arca a 75 éves férfi erős alkotmányát, 
magas homloka beható eszét, mély szemei erélyét és 
ravaszságát, testes ajkai érzékiségét árulják el. Érdekes 
és ellenszenves, eszes és közönséges, mint a német 
mondja : gémein arc. 

Különben nem sok látni való van Sant Laké Cityben. 
A hőség pedig a délutáni órákban égető volt. Az elég 
gyarló ebéd után tehát jól beredőzött szobámban marad- 
tam s uti jegyzeteim szaporításával mulattam, s csak 
alkonyat felé sétáltam ki. Itt-ott deszkajárdán, különben 
bokáig érő homokban, mely télen ugyanoly mély sárt 
képez, végig sétáltam az utcákat. Látni ugyan néhány 
igen uri kinézésű, természetesen az apostolok és vének 
által birt házat, egy — a mormonok szemében igen nagy 
botrányt képező, s vörös homokkőből góth Ízlésben 
épült episcopalis templomot; jókora nagy városházat, 
még néhány solidabb kőépületet, nagy raktárakat, egy- 
szerű színházat ; de ezeken kivül mindenütt csak szegé- 
nyes faházak láthatók, de mint mondám, mind jól mívelt 
árnyas kertek s lugasok közt. 

A város széles völgyben fekszik ; nagyrészt még 
kiépítetlen, de minden irányban épülő utcáinak alsó 
végei kiérnek a homokos síkságra ; felső részei (a próféta 
s az apostolok és vének uri lakaival) a hegyoldalon fek- 
szenek. Innen kiérve nem kell igen messze menni, hogy 
átnézetet nyerjen az ember az egész kis város és az azt 
környező vidék fölött, melyet nehéz jellemezni, melyre 
nehéz illő epithetont találni. Azt mondani, hogy regényes 
— nem egészen volna helyes ; jellege inkább tragikai, 
mint regényes. Ezen rejtelmesen sötét hegyhátak, 
10 — 12 ezer lábnyi magasra nyúló hófedeleikkel s szikla- 
csúcsaikkal, miket még emberi láb nem érintett, s mik 

a hig tiszta légben sokkal közelebb látszanak, mint való- 
jában vannak, ugy bekerítik a völgyet, hogy az ember 
azt hiszi, e nagyszerű fogházból többé ki nem jut, itt el 
van temetve. De a hegyoldalak vörös és fehér szikláin s 
a völgyek zöldjén játszó aranysugarak, a távol mélye- 
désben fölmerülő tónak csillámló tükre, az alattunk 
viruló s csak nagy kertnek látszó termékeny völgy ; a 
hegyekről lefutó, s a völgyön fehér szalagokként kanyargó 
patakok annyira mérséklik ama rémes beayomást, hogy 
ismét a gyengéd szavak* tucat számrajönnek nyelvünkre, 
s szépnek, bájosnak, festőinek szeretnők mondani a sa- 
játságos képet. Mind kevés ; találó szavak nem találha- 
tók reá. »Fönséges. . . .« ez talán az igazi szó. Látása a 
lenyugvó nap tündéri világításánál a legnagyobb uti 
fáradalmakat elfeledteti velem. Es szivem legrejtettebb 
zugában végtelenül jól esik azon tudat, hogy holnap — 
itt hagyhatom örökre ! 

Nap nyugta után szürkület nélkül közvetlenül beáll 
a sötétség mint keleten. A színházba siettem. Csinos 
emeletes ház ; a csarnokban két dollárért előkelő zárt- 
székre jegyet váltva, szinlapot nyomnak kezembe, ingyen, 
mi Amerikában általános szokás. A lap a szini előadás 
programmján kivül vegyes tárgyú cikkeket s napihíreket 
tartalmaz; címe >Salt-Lake Times, the organ of Amu- 
sements!« — Salt-Lake-City és mulatságok! Contradic- 
tio in adjecto. Ámbár hozzá kell tennem, hogy a szinház 
nagy pártolója Brigham Young; saját leányai is szere- 
pelnek néha. Sajnos, hogy épen ezen este nem volt 
színi előadás, hanem Mr. Keller, Professor Ling Look, 
Cunard és Yamadera >the famous royal Illusionists « — 
hires királyi bűvészek mutogatták nagyszerű varázs- 
lataikat, chinai és japáni szemfényvesztéseket, miket 

gyermekkorunk óta ismerünk; s mik közül különösen 
kiemeltetett a »cena infernal« — pokoli vacsora, melyet 
>Ling Look 3000-szer, és Európa valamennyi koronás 
fejedelmei előtt adott elő« (before all the crowned 
heads of Europe !) Mellékesen megjegyezve az európai 
koronás főket szeretik »reclame«-ul használni az ame- 
rikai művészek. A szinház oly csinos, hogy beillenék 
bármely kisebb európai városba. Tágas páholyai Ízletesen 
diszítvék arany kárpitokkal s vörös függönyökkel. Két 
főpáholy a prófétáé; ezekben vagy 8 — 10 gyermek 
asszonyokkal, de ő maga nem volt jelen. A szinház tele 
volt, s elég tisztességes kinézésű férfi és női közönség, 
mormonok és pogányok, s idegenek. A közönség igen 
naiv és hálás volt. Fütty sem hiányzott, a mi a tetszés- 
nek legfőbb jele. 

Szinház után benéztem több »bar room«-ba, egy 
egy pohár jeges sörre, a mely rósz volt. Ezen ivodákban 
ülőhelyek nincsenek ; kiki csak futtában iszik valamit, 
s elmegy. A mormonoknál szeszes italok tiltvák ; nem 
is isznak — csak titokban. 

Tíz óra lehetett. Az utcák csendesek voltak ; üresek, 
s roszul világitvák. A hőség még mindig tikkasztó 
volt, kivált a hotel szobáiban, melyeket csak kárpittal 
födött lécfalak választanak el egymástól. Szerencsére 
az ágyak Amerikában oly szélesek, hogy ha az egyik 
fele nagyon átmelegedett — átfekhetni a másikba. 

* * 

Az amerikai teljes lelkéből gyűlöli a mormonokat. 

A felölök uralkodó közvélemény az, hogy e vallásnak 

alapitói s e felekezet prófétái, püspökei, vénei imposto- 

rok ; híveinek tömege pedig nem vallásos, hanem 

felekezeti fanatizmusból türelmetlen, s pusztán anyagi 

érdekért minden bűntettre képes ; — állati ösztöneinek 
a nöt feláldozó, a családélet szentélyét profanáló, az 
■emberiséget lealázó — hypokrita gonosz nép. 

Igazak-e a vádak? s ha csak félig igazak is, 
miként volt az lehetséges, hogy a mormon felekezet 
közel kétszáz ezerre szaporodott, hogy az üldözésből 
<isodaeröt merítve, Rocky Mountains rettentő pusztasá- 
gain át gyalogolva, óriási szenvedések legyőzése után 
megtelepednek egy terméketlen sivár vidéken, melynek 
sós földjén nem látni fűszálat, s nem találni egy csepp 
iható vizet ; — és azt néhány év alatt viruló kertté 
varázsolják át, melyet látni öröm, melyben élni boldog- 
ság lehet? És e felekezet oly vallás-, egyházi s politikai 
szervezetet kap, melynek alapja: a hit, eszköze: a 
legerősebb fegyelem; eredménye: általános gazdászati 
fejlődés; és végre olyan physicai hatalom, hogy maga 
az Unió kormánya is, mely kelletlenül látja, eltűrni 
kénytelen ? 

Ez mindenesetre érdekes világtörténeti rejtély, 
melyet azonban talán sikerülend lehető röviden megma- 
gyaráznom részint saját tapasztalataim, részint a mor- 
monokról — mellettük és ellenük — szóló sok jeles 
munka segítségével. 

A mormon hittan lényegében oly kevéssé komoly, 
oly annyira nem tartalmaz az egyetlen eszmét vagy 
csak sejtelmet is, mely az emberiség vallásfogalmainak 
ezredéves fejlődésében netán némi előhaladást jelezne, 
vagy egy féligmeddig művelt ember hitszükségletének. 
Isten felé irányzott aspiratióinak valamely, eddig ki 
nem elégített pontját megvilágítaná s valamely meg- 
oldhatlan kételyét eloszlatná: — hogy azok túlságos 
s érdemetlen megbecsülésben részesitik, kik keletkezé- 

13 

sét s — aránylag gyors — hódításait az Amerikában 
4^ — 5 évtized előtt elhatalmasodott vallásújitási haj- 
lamokból s hit-szükségböl magyarázzák. Világboldogita 
philosophok és új vallásalapító prófétáknak, az igaz^ 
hogy sehol, még a vallások bölcsőjében, keleten sincs 
oly nyilt terök és sikerre több kilátásuk, mint Ameri- 
kában. Itt, a vallásszabadság hazájában, nagy ugyan 
a hypokritaság is, de még nem halt ki a mély vallásos 
érzület, mely az első letelepülőket Európából ide űzte ; 
itt minden városban van tömérdek, másutt a földön 
nem is ismert vallásnak temploma. A felekezeti szőr- 
szálhasogatás minden »conclusumá«-nak van egyháza,, 
papja, közönsége. De — és ez a dolog comikai oldala 
— itt minden csavargó utcai prédikátornak is van 
hallgatója és minden hóbortnak akad hivője. Egy 
oldalról szigorú vallásfelekezeti nevelés : más oldalról 
korlátlan politikai s társadalmi szabadság. Egy oldal- 
ról az örökös biblia olvasás, mely a nép erkölcsi neve- 
lésének egyedüli alapja és eszköze, heviti a kedélyeket : 
másrészt a biblia szabad magyarázata mintegy kihiv 
a vallási speculatiókra. — És ezen ellentét, mely a 
népbe nevelt felekezeti rajongás és ez elvül hirdetett 
szabad vizsgálat közt fenforog, csekély szellemi mű- 
veltség mellett lehetetlen, hogy meg ne zavarja az 
elméket és ne ápoljon némi homályos, öntudatlan 
hajlamokat minden új, állítólagos »revelatió«-nak 
készséges befogadására. 

De a mormon vallás tulajdonképi theologiai vagy 
theosophiai része oly együgyű, hogy az csakis a 
legtanulatlanabb osztályoknál találhatott befogadta- 
tásra. Missionariusaik, kiket a világ minden részébe 
szétküldött első prófétájuk, Smith József, s később 

Brigham Young, legnagyobb sikerrel működtek Angliá- 
ban nemcsak azért, mert ott a térítésben nem akadá- 
lyoztattak, hanem azért is, mert az angol proletár 
valamennyi közt szellemileg a legalsóbb fokon áll. 
Svédországból elűzték, Svájcban nem tűrték meg. Egy 
missionarius Poroszországba ment s Berlinbe jővén, a 
cultusministerhez folyamodást adott be, hogy enged- 
tessék meg neki prédikálni: eredménye az volt, hogy 
a rendőrségre hivatott s ott tudtára adták, hogy más- 
nap reggel el kell takarodnia Berlinből. A hivek szapo- 
rítása igen szívükön feküdt ugyan, de tulaj donkép ha 
6gy-6gy missionarius néhány asszonyt vagy épen ifjú 
leányt hozott haza : megtette kötelességét. 

Az új vallás főtételei, s egész szelleme szintén 
tudatlan, s nyers tömegre számitvák. Nincs bennök 
semmi magasztos lendület, mely az embert Istenhez 
fölemeli ; sem az érzékeny keblek, s a beteg, vagy mély 
phantasia mysticismusa. Durva próza az, mely az Istent 
lerántja az emberek? — nem! — az állatok közé. 
Minden földi élvezettel biztat; és örök életben a testi 
gyönyörök folytatását igéri. Foglalóul előre is a 
soknejüségben a legerősebb ösztönt brutális módon 
elégiti ki ; lázítóbb intézvénynyé téve a polygamiát, mint 
sem azt a korán híveinél látjuk. Mig ugyanis a muzul- 
mánt törvénye arra kényszeríti, hogy nejéről életében 
s halálakor kellőleg gondoskodjék, azt eltartsa ; s több 
nőt nem is vehet, mint eltarthat; és általán négy 
törvényes neje lehet legfölebb : addig a mormonnak akár 
hány neje lehet, és minden neje csak szolgálója, rab- 
szolgája, kiknek önföntartásukról is kell gondoskod- 
niok s férjök helyett is dolgozniok. Dolgozni és lealáz- 
tatását nyugodtan tűrni : ez a mormon nő sorsa. 

13* 

Azonban igazságtalanság volna be nem vallani, 
hogy a mormonokat az amerikai régi államokbői a 
szegény munkás osztályok irigysége, és sikeres munká- 
jok, anyagi boldogulásuk elleni agyarkodása nem 
kevésbé, mint puritanus felekezeti gyűlölködés, még 
mielőtt a polygamia náluk behozatott volna, üldözőbe 
vette; s kivándorolni kényszeritette egészen a távol 
Missouri partjáig. Ott sem hagyott nekik békét a 
»mob«; telepitvényeik elpusztíttattak, helységeik felgyúj- 
tattak; maguk, feleségeik, gyermekeik leölettek a föl- 
lázadt csőcselék által ; — és az államhatalom nem 
védelmezte őket. Prófétájok Joe Smith, ki vallási 
rajongó, vagy ha tetszik, szédelgő lehetett, de nem volt 
gonosztevő: minduntalan fölmerült gyűlöletes vádakra, 
elzáratott; de a törvényszékek által, — s ez becsüle- 
tökre legyen mondva — felmentetett. Midőn egy izben 
ismét új vádak alapján bebörtönöztetett : feketére 
mázolt képű fegyverzett emberek börtönébe törtek, s őt 
galádul hideg vérrel megölték. 

De hivei el nem széledtek ; hanem csoportosultak ; 
s a próféta utódja Brigham Young vezetése alatt — 
dacolva sziklahegyek és puszták rémeivel, hóval, szél- 
vészszel, indiánok támadásival, éhséggel és typhussal — 
másfél évig gyalogolva, s szekereiket magok után húzva, 
végre elérték az Ígéret földét ! . . és a martyr gyanánt 
emlékükben megdicsőült próféta isteni küldetéséről 
csak most győződték meg igazán. Most már magukat 
Isten különös választott népének kezdték tartani, mint 
egykor a zsidók ; — és azt hivék, kiérdemelték a mai 
kor szentéinek — latter day saints — nevezhetni magukat. 

Az umak különös kosztosai is vannak, kivált a 
vallásalapítók közt; a mi a mormon vallás alapitóit 

Smith Józsefet, Brigham Youngot és apostoltársait 
illeti — a mi ezeket vallástanaik összetákolásánál külö- 
nösen jellemzi — az bizonyos theologiai charlatanság, 
mely ügyesen van számítva a tanulatlan együgyű 
emberekre, ellenben minden míveltebb- embert vagy 
boszankodásra vagy nevetésre ingerel. 

A mormon vallás tulajdonkép több ó és új vallásnak, 
hindu mythosoknak, neoplatonicus és gnosticus eszmék- 
nek, s török érzékiségnek, mélyebb értelmi egybefüggés 
nélkül való zagyva vegyüléke. Mint a hegyekről külön- 
böző irányban lefutó vizek egyesülnek egy piszkos tóban : 
úgy a legmagasztosabb, s legferdébb vallástanok a 
Mormonismusban durva materialismussá egyesülnek. 

Jó és gonosz szellemet ismer el, mint Zoroaster. 
Metempsy chosist vall, mint Pythagoras. A modern spi- 
ritistáktól átvevé a szellemek rokonságát és a sír két 
oldalán egymáshoz kötött testvér szellemek sympathiá- 
ját. A babtistáktól elfogadta vizbemártás keresztségét ; 
az apocalyptikusoktól milleniumban való hitet ; az illu- 
minatusoktól azoknak látnoki jóslatait, káprázatait, 
A Nephiták utódainak mondják magukat. A zsidóktól 
átvették az önhittséget, miszerint ők az Isten választott 
népe; s az »Egyptomiak« azaz minden más vallásúak 
iránti gyűlöletet ; megtarták Jehovájukat, a kiengesztel- 
hetién bosszúállás Istenét. Legkevésbé látni be, hogy 
miért — valószínűleg csak politikai tekintetekből — 
akarnak még is keresztényeknek tartatni ; miután Krisz- 
tusról iazt tartják, hogy csak olyan ember volt mint 
más ; hogy a földön három nejé volt, a túlvilágban pedig 
még több ; általán Istent is csak embernek hiszik ; kinek 
fia, rokonai vannak ; kik azonban más égi testeken ural- 
kodnak, és ezen isteni atyafiság eszik, iszik, élvez, A^ét- 

kezik — csakúgy, mint a görög istenek és a földi 
emberek. A mit egyházi szertartásnak, isteni tisztelet- 
nek, cultusnak neveznek: a mormonoknál nem létezik. 
Csak a próféta istenitése « — ebből áll minden. Egyházi 
beszédeikben vajmi keveset prédikálnak papjaik hitbeli 
dolgokról, dogmákról, morálról ! ! — hanem igen sokat 
arról, hogyan kell okosan gazdálkodni; a gyümölcsfát 
nyesni ; méheket tenyészteni stb. 

A soknejüséget pedig az ó testamentum által iga- 
zolják. Ott van, hogy az Isten megparancsolta Ábra- 
hámnak, ámbár Sarah neje még élt, hogy Hágárt vegye 
el. Tehát a soknejűség Isten parancsa. Brigham Young- 
nak jelenleg 16 neje van és 16 úgynevezett sealed; 
mi körülbelül annyit tesz, mint lepecsételtettek, biz- 
tosítottak. Ezek némelyike házassági viszonyban él 
vele; a többiek — özvegyek vagy agg leányok, — kik 
ezen mysticus kötelék által biztosítják magukat, hogy 
az örökkévalóságban azok lesznek, mikké e földön nem 
válhattak, t. i. a próféta valóságos feleségei. A többi 
apostolnak 4 — 5 nejök van; háromnál kevesebb egynek 
sincs. 

De más házas embernek is lehet ilyen túlvilági 
mátkája ; s a férjezett nő is lehet más házas embernek 
— túlvilági, vagyis halál utáni mátkája. 

Igen nevetséges az ő bibliájokban (Book of Mormon) 
a szent könyv keleti ős styljének szolgai utánzása. Az 
Ur Istent ugyanazon nyelven beszéltetik, mint ezred 
évek előtt Ábrahámhoz szólt. > Bizony bizony mondom 
néktek, valaki nem hisz, elkárhozva legyen. « Be damned ! 

Az ő bibliájok címe: >^A Mormon könyve; Mormon 
kéz által a Nephi tálcáiból vett tálcákra irott tudó- 
sítás. Kapható Salt Laké Cityben, a Desenet News 

(újság) kiadó hivatalában, az egyház könyvek raktárá- 
ban. Forditotta Smith József. Kivonat a Nephi nép év- 
könyveiből és a Lámánitákéból ; a kik Izrael házának 
maradékai stb. És kivonat Ether könyvéből, mely Jared 
népének történelme, kik szétszórattak azon időben, a 
midőn Isten megzavarta a népek nyelvét, a mikor épiték 
a tornyot, mely ér vala az égbe«. 

E könyv eredete pedig Brigham Young állítása sze- 
rint következő: Smith Józsefnek megjelent az angyal; 
és nagy szikla szekrényhez vezette őt, s azt fölnyitván, 
négy arany tálcát mutatott neki ; de azt monda, hogy 
€sak két év múlva fogja átadni neki. Két év múlva ismét 
megjelent az angyal, s átadta neki a négy arany tálat, 
melyeken e könyv, » az Úrim és Thulim « » r e f o r m á 1 1 
€gyptomi« nyelven vala irva; s abból forditá le azt 
Sínith József. Ez a Mormon könyv. Én megvettem a 
tabernaculum portásánál ; s a mennyire győztem türe- 
lemmel, olvasgattam. A legképtelenebb badarságok van- 
nak benne bibliai nyakatekert stylben előadva. 

A másik könyv, melyet megvettem, »kathekismus 
gyermekek számára, mely előadja az » Utolsó napok 
szentjeinek Jézus Krisztus egyházának fő vallási elveit « 
John Jaques vén (Elder) által. Huszadik ezer példány. 



Salt Laké City 1875. Főcélja e kathekismusnak a prófé- 
tában való vakhitet ültetni a gyermek lelkébe. 

A harmadiknak címe: »Az utolsó napok szentjei 
Jézus Krisztus egyházának keletkezése, fölemelkedése, 
s szenvedései ; feleletek sorozata kérdésekre, bele fog- 
lalva az égi házasságot «. Ez tulajdonkép apológiájuk a 
mormonoknak, melyben lehetőleg nagyítva adatnak elő 
azon üldözések, miknek a mormonok kitéve voltak, s 
azon szenvedések, miken átmentek, raig a pusztákon 



2C0 

vándoroltak, s Salt Lakehez értek ; s az általuk végbe 
vitt nagy dolgok ; de legérdekesebb része a soknejűség 
indokolása. 

Ebből idézek néhány sort, melynél szem előtt tar- 
tandó, hogy az Ur Isten minden alkalommal személyesen 
beszélt Smith Józseffel, mint később Brigham Young-al 
is, s közvetlenül adta ki parancsait. Mind a mellett, hogy 
Smith neje s gyermekei tagadják, s nem is bizonyitható 
be, hogyő a soknejüséget tartotta volna, Brigham Young- 
azt állitja felőle, hogy egy évvel halála előtt közvetlen 
isteni kijelentést vőn, hogy térjen vissza a patriarchák 
életmódjához, s az égi házassághoz. Hosszú lelki küz- 
delmek után egy éjjel Brigham Young is kapott ily isteni 
»revelatiót«, azt közié a püspökökkel s elderekkel : s 
nem nagy habozás után ezek is, és a hivők serege is 
elfogadták azt. Ezen isteni kinyilatkoztatás történetét 
Írja le Smith György e könyvben, hol többi közt e sorok 
állanak : 

»És én parancsolom Smith Emma szolgálómnak, 
hogy vesse magát alá Smith József szolgámnak, s ragasz- 
kodjék hozzá és senki máshoz. De ha nem akarja magát 
alávetni ezen én parancsomnak, pusztittassék el, ugy 
mond az ur, mert én vagyok az ur, a te Istened. 

»És ismét, az egyház törvénye: ha egy férfi elvon 
egy szüzet, és el akar venni egy másikat; és az első 
beleegyezik ; és ha ez elveszi a másodikat, és azok szü- 
zek és nincsenek más férfinak eljegyezve: akkor ő (a 
férfi) igazolva van ; ő nem követhet el házasságtörést ; 
mert azok neki adattak ; s az övéi .... és ha tíz szüze 
van, nem követhet el házasságtörést ; mert azok az övéi^ 
és neki adattak. De hogy ha egyike a tíz szüzeknek, mi- 
után nőül vétetett,, más férfival jönne egybe, házasság- 

törést követ el; s el kell pusztíttatnia.* » És valamely 
nőnek az egyházszolgája előadná Isten ezen törvényét, 
annak hinnie kell ; különben legyen elkárhozva s vesszen 
el.c . . . A mi más szóval annyit tesz, hogy ha egy nőt, 
ki eddig egyedüli neje férjének, fölvilágosítani s meg- 
győzni igyekszenek a > vének « (elder) s főpapok, hogy 
Isten parancsából férjének most más feleséget is kell 
vennie ; neki — első nejének — ebbe bele kell egyeznie. 
Az egész csak komédia, mert ha ő nem akarna bele- 
egyezni: akkor egyházi büntetések, azaz mindennemű 
boszantások, meggyaláztatások, börtön, vagy halál vár- 
nak reá, s ellentállása mit sem használ. Azonban a férfit, 
ki nem akarna több nőt venni, mint gyanúst s hitetlent 
hasonlókép üldözőbe veszik. Tiszta embert meg nem 
tűrhetnek maguk közt: az a dolog természetében fekszik; 
de a hitközség szaporodása is szivükön fekszik. 

Érdekesen beszéli el Mrss Stenhouse egy mívelt 
angolnő, kit fiatal korában vallási rajongás vezetett át 
ÉL baptista egyházból a mormon vallásra, s egy mormon- 
hoz ment férjhez, s úgy került Utahba, hogyan capaci- 
tálták ott a főpapok arról, hogy férjének második nőt 
is kell vennie, és mily lelki tortúrákon ment keresztül, 
mig beleegyezését kierőszakolták, mert férjét szerette; 
és miket szenvedett, midőn látta, hogy férje, ki eddig őt 
igazán viszont szerette, nem marad érzéketlen új neje 
bájai iránt; egy gyöngéd női sziv e tragédiája, a családi 
élet ezen meggyalázása, melyet megható egyszerűséggel 
ir le, föllazítja a jobb érzésű embert s megfoghatóvá teszi 
azon gyűlöletet, melynek a mormonok Amerikában, hol a 
nők iránti méltó tisztelet a túlságig is megyén, kitévék. 
De a tragicum mellett vannak e könyvben igen mu- 
lattató képek is, a mormonok társas életéből. így például 

finom női satyrával ir le egy táncmulatságot (a mormon- 
apostolok és vének szeretnek bálokat rendezni), hogyan 
ülnek a táncterem falai alatti pamlagon és székeken a 
már férjezett nők petrezselymet árulva, mig férjeik, a 
többé-kevésbé elvénült Don Juánok negélyezett fiatal- 
sággal forgolódnak a fiatal lányok közt, táncolva, tet- 
szelegve, udvarolva. 

A mormonismus házi botrányait még drasticusabban 
ecseteli Anna Lysenek > Wife number nineteenc című 
könyve (Lyse Anna, a 19-dik számú nő), kit a sors any- 
nyira kitüntetett, hogy maga a főproféta, Brigham Young 
vette nőül ; (és pedig tizenkilencedik neje lön), de alig 
2 — 3 napi együttlét után magától egy távolabbi birtokára 
elküldött s elhagyott. A mint mondják, a szép nőnek sike- 
rült megszöknie; és ezen emlékirattal boszulta meg 
magát. A könyv nagy elterjedésnek örvend; s egy úti- 
társam azt véletlenül a vasúti waggonban egy könyv- 
házalótól vette, én utóbb kerestem New-York valamennyi 
könyvárusainál, de nem birtam megszerezni, mert müvét 
maga adta ki aláirás utján, S'az ilyen bizományi munkák 
iránt Amerikában is csak úgy, mint nálunk, nem érdek- 
lödnek a könyvárusok. 

Mind e müvek tulajdonkép nem födöznek fel nagy 
rémes titkokat, hanem vagy megható képét ecsetelik 
azon ezer apró szenvedésnek, miknek a mormon családi 
s társas életben minden tiszta női sziv kitéve van, mig 
magát teljesen meg nem adja, azaz mig bele nem nyug- 
szik abba, hogy ö csak baromi érzékiség eszköze s más 
semmi. Vagy pedig a mormonok socialis életének apró, 
gyakran nagyon nevetséges jeleneteinek humoristikus 
leirásai. 

15. 

Á mormonok közt. 
II, 

A mormon társadalmi szervezet. A mormonismus jövője. 

Elmondtuk a mormon vallás fő tételeit ; s olvasóink 
bizonynyal egyetértenek velünk abban, hogy ily badar- 
ságokkal félig-meddig józan eszű emberek közt nem 
igen lehetne proselytákat csinálni. De a legtudatlanabb 
tömeg közt is alig akadna, kire egyedül ezekkel a 
tanokkal hatni lehetne. Ha tehát az ügyefogyottak, 
anyagilag tönkrejutottak és szegények közt — kikhez a 
hittéritök kizárólag fordulnak — oly nagy hóditásokat 
tőnek, hogy ezerenkint jöttek át évente az új Palestinába : 
annak nem theologiai, hanem más okai voltak. 

Ezeknek előadásában kénytelen vagyok b. Hübner 
szellemdús munkáját (Promenade autour du monde) 
követni, mert rövidebben s találóbban a mormonismus 
gyors terjedésének titkát és társadalmi szervezetét nem 
lehet megmagyarázni, mint ő néhány lapon tévé. 

»Föltehető-e — kérdi ő — hogy annyian és oly 
forrón vágynának a mormon tanításokra, ha hittéritőik 
csak azt Ígérnék nekik, hogy e nyomorteljes földi életet 
majd folytatni fogják a más világon is?« Nem. 

De ezeknek van ám más mondani valójuk is. Miután 
megígérték, mit különben minden vallás igér, a jövő 
élet boldogságát, — még olyasmit tesznek hozzá, mit 
semmiféle más vallás nem tesz, t. i. már a földi életben 
a legfényesebb kilátásokat festik eléjök. 

A hittérítő miután röviden előadta a hit alapelveit, 
áttér hosszasan a mormonok foglalására, az előnyökre, 

a javakra, melyekben részesülnek; szóval földi boldog- 
ságukról elragadó képet fest nekik, föléleszti vágyaikat^ 
és azoknak teljes kielégítését igéri; oda utal a tengere- 
ken, határtalan síkokon és rettentő szirteken túl levő 
új Jordán partjaira, a bibliának két ezüst tavára, új 
Júdea hegyeire, szóval, az igéret földére, hol megtalálják 
azt, mit addig nélkülöztek — a boldogságot. Eddig — 
igy szól — ha nem is egy urnák, de a nyomornak volta- 
tok rabszolgái; a szentek völgyében a határtalan 
szabadság vár reátok, a függetlenség, a jólét és talán 
gazdagság. Azután az ifjúsághoz fordulnak s beszélnek 
neki a Hárem szédítő gyönyöreiről s Deseret leányainak 
szépségéről ; Ígérnek neki nőket tetszés szerint, szóval 
a többnejűség élveit ecsetelik. 

Sőt mi több, alig hogy kijelentik a megtérítettek 
csatlakozásukat : Brigham Young bankárai által azonnal 
elláttatnak pénzzel s úti szükségletekkel. New-Yorkban 
megkapják úti tervöket, útlevelek könnyítik továbbjutá- 
sukat és segítségben és oltalomban részesittetnek 
hosszú útjok minden állomásán. 

Az előadottak után világos, hogy a mormon pro- 
selyták tömegét — kevés rajongók kivételével — nem a 
vallási fanatismus, nem az igazság szomjuzása, nem is 
a pillanatnyi elragadottság, vagy a lelkiismeret furdalá- 
sai, de egyedül és kizárólag kellemesebb földi élet 
reménye vezérli ide. A vallási elem megtérésük idejekor 
annyi bennök, mint semmi. 

Megérkezésök után a püspökök és elöljárók az 
egészségesnek munkát szereznek, a betegnek segélyt 
juttatnak, mindnyájokat az élet első szükségleteivel 
ellátják, mig a mívelésre szánt földek munkálását meg- 
kezdhetik. Sőt — és ez a fődolog — Young a házépítésre 

szükséges anyagokat előlegezi nekik, vályogtéglát, 
deszkát és más egyéb eszközöket. Az átengedett föld 
és előlegezett tárgyak dollár értékben fölvéve az adóssá- 
gok könyvébe bevezettetnek. A visszatérítés részletekben 
történik ; a tized és pedig a gazdaság tiszta jövedelmé- 
nek tiz százaléka, egyházi célokra ! előre megvétetik 
rajtok. 

Hosszadalmas volna itt a további részletekbe 
bocsátkozni vagy fejtegetni azon bonyolódott viszonyt, 
mely a hitelező Brigham Young és adósai közt — pedig 
valamennyien adósai — fönforog. Elég legyen a tény, 
hogy a mormonok legnagyobb részének még eddig 
nem sikerült és nem is fog sikerülni adósságát tel- 
jesen tisztázni. 

Nehéz munkával szerzi életét; tehet, de ez már 
igen ritka, egy kis jólétre szert; azonban megtakaritá- 
sokat tenni végtelen nehéz; ezért oly kevés a gazdag 
közöttük. A kevés készpénz és a nehézség, melylyel 
az Egyesült Államok pénzforrásaihoz lehet jutni, ismét 
egy nagy akadály, mely e társadalom zavarait csak 
növeli. A Pacific-vasut megépülte előtt Utah valóságos 
börtön volt, honnan menekülni lehetetlenség vala és az 
jobbadán még ma is, utak s összeköttetések hiányában. 
Ha netalán valamely szent el akarná hagyni utahi 
hazáját, előbb el kell adnia gazdaságát, hogy adósságait 
kifizesse ; de hogy eladhassa, kész- és amerikai pénzzet 
fizető vevőre kellene akadnia, de ilyen ember ám csak 
egy van egész Utahban ; és ez Brigham Young maga. 
Ennek még egyáltalában nem áll érdekében ilynemű 
adásvevéseket elősegitni. Vallási és politikai hatalmának 
titka nagyobb részt a mormonokhoz való ezen finan- 
ciális viszonyaiban rejlik, kik többéTkevésbbé lekötele- 

zettjei, adósai. De hát a hittéritök Ígérte függetlenség? 
Alávaló hazugság! A mormonolí Brigham Youngtól 
nemcsak hogy teljesen függnek, de valóságos foglyai. 

De furcsa dolog, a bevándorló a függetlenség 
helyett talált valamit, mit akkor, midőn e szentek 
karjaiba veté magát, nem birt, mit Európában hiában 
keresett volna, t. i. a h i t e t. Igen ; ö most már erősen 
és vakon hisz Brigham Youngban, a prófétában. Érthet- 
len és furcsa dolog, de úgy van, a gyakorlat bizonyltja ; 
sokan kutatták és magyarázgatták ennek okait. A ki 
meg akar győződni erről, tekintsen itt körül, vagy 
forduljon az első ismeretlenhez, kit új Jeruzsálem 
utcáin talál ! 

Kisértsük meg, — ha lehetséges, — e homályos de 
lényeges pontnak megvilágítását, mi ha sikerül, meglel- 
tük a talány megfejtését, a mormonismus kulcsát. 

Brigham Young t869 körül, a vasút elkészülte 
s a Wasatch hegységben levő bányák föllelte előtt 
hatalma tetőpontján állott, és ez időben az Unió 
kormánya által is Utah területének kormányzójává 
neveztetvén ki : alattvalói testének és lelkének föltétlen 
ura volt. E társaság csak hivőket vesz föl kebelébe. A 
törvénysértő törvényen kivül helyeztetik; javai elkoboz- 
tatnak ; ő maga pedig menekülni kénytelen ; de menekül- 
nie lehetetlen! Tehát térjen meg, tegyen bűnbánatot 
és kezdje újra életét; de most már segítség nélkül ; 
mert javadalma, munkaeszközei, marhái elkobozva 
maradnak. A mi pedig a tulaj donképeni szakadár okát 
illeti, kik veszedelmesekké lehetnének, ezek el szoktak 
tűnni. Néha holt tetemeikre akadtak. A kevés »pogányok<, 
kik itt tartózkodtak, csak tűrettek. 

Jaj annak ezek közül, ki egy mormon hajadonnak 
mert volna udvarolni. Ehhez még képzeljük, mily nehéz 
az idejutás, és a próféta engedelme nélkül mily nehéz 
a távozhatás; s ime teljes az elszigetelt pokol képe! 

Emlitém, hogy Brigham Young a test és léleknek 
föltétlen ura ; ez szószerint szigorúan veendő. A mi a 
lelket illeti, ö határoz az akarat, lelkiismeret fölött, ő 
vezeti a gondolatot az általa kijelölt utón. De különben 
ki is merne Utahban gondolkozni ? Itt hinni , dol- 
gozni, élvezni kell, de gondolkozni — nem szabad. Va- 
sárnap imaház ; köznap gazdaság vagy otthon ; szinház 
és hárem minden este, tessék ! És ez elég. Alig marad 
ezenkivül reflexiókra idö. S minden sugallat utján törté- 
nik. Isten a sugalmazó, Brigham Young a sugalmazott. 
Egyenetlenségben, zavarban, mindenben hozzá kell for- 
dulni. Néha figyelmez, de hallgat ; a mi azt akarja je- 
lenteni, hogy még nem kapott kinyilatkoztatást az Is- 
tentől; de ha egyszer megszóUal, mindenki meg van 
győződve arról, hogy Isten szavait hallja. Brighamot 
ugyan nem tekintik az Isten megtestesülésének, de csak- 
nem annak. És igy joggal mondhatjuk, ő a lélekkel ren- 
delkezik. 

És most lássuk a testet ! Kezében folynak össze 
minden ügyek és minden anyagi érdekek szálai. Ö hasz- 
nálja és kiaknázza az egész területet Utaht, mely körül- 
belül majd akkora, mint Francziaország fele, az ő szol- 
gálatában áll 200,000 ember physicai és szellemi ereje. 
Pharao ideje óta a világ aligha látta e monopólium 
párját. Ö az Egyesült Államok leggazdagabbjai egyiké- 
nek tartatik; több mint tizenkét millió dollárra becsü- 
lik vagyonát. A piacokon ő szabja meg az életárakat ; 
ő szabja ki az utak irányát, és roppant utvámot szed;- 

az élet és forgalom minden mozgalmában ö ott van első 
sorban; kisajtol és kihasznál mindent. Fegyveres erejé- 
vel, a jól begyakorolt és fölszerelt néphaddal és terje- 
delmes távirdai összeköttetéssel, mely Utah minden ne- 
vezetesebb pontján van, az egész tartomány fölött ural- 
kodik. < 

* * 

A mormonismus gyors elterjedése, s erős társa- 
dalmi szervezkedése, mely e sorokban ecseteltetett, ma 
már a történeté. Fényesen igazolja az azon axióma igaz- 
ságát, melyet az első próféta Joe Smith nyilvánított egy 
amerikai iró előtt: >Ön nem sejti, hogy a cselekvés sza- 
badsága milyen súlyos teher a legtöbb emberre nézve, 
s a despotismusra mily nagy szükségük van. Én despota 
vagyok; s azért engedelmeskedik mindenki. c Lássuk, 
miként áll jelenleg ? és mi vár reá a jövőben ? 

A mormon társadalom még ma is fönnáll. Brigham 
Young még él és uralkodik. De néhány év óta a helyzet 
tetemesen változott. 

Világos, hogy a mormonismus csak egészen isolál- 
tan, minden más állammal való érintkezéstől távol, va- 
lamely óceáni szigeten állhatna fönn. Érintkezése az 
amerikai társadalommal s az állam kormányával, elke- 
iHlhetlen összeütközéseket von maga után. Amerikát 
egészen meg kell hódítania ; különben Amerika kebelé- 
ben meg nem maradhat. 

Vezéreik érezték ezt, midőn egy, a rémes puszták 
s megmászhatlan hegyek által elszigetelt hazát kerestek; 
és minden eszközt megragadtak, s minden bűnös tettre 
készek voltak, hogy közelökből minden idegent kizárja- 
nak, s híveiket a világtól elszigetelve tartsák. 

Az Unió konnányánál már rég szemet szúrt, hogy 
a mormonok sokasága olyan polgári s katonai szerve- 
zetet kapott, mely képessé tette Brigham Youngot né- 
hány ezerre menő militiát, mint fanatizált testőrseregét 
állitani a síkra ; mig ö maga, ellentétben az állam re- 
publikánus elvével, valóságos theokratikus fejedelmi ha- 
talommal birt. És e hatalommal számos visszaélés tör- 
tént. A mormonok vagyona és élete eo ipso kezében 
volt; — helyzetök nyomottabb volt a rabszolgákénál. 
Hanem még lázítóbb volt az államtörvények megvetése, 
mely a közéjök letelepedett nem-mormonok üldözésében 
nyilatkozott. Ha valamely » pogány « köztük le mert te- 
lepedni s üzletet nyitni : kimarták, tönkre tették, vagy 
orozva meggyilkolták. 

Az ezer közül csak egy esetet hozok föl : 
Bizonyos Mr. Robinson a várostól mértföldnyi tá- 
volságban fekvő birtokot vásárolt, melyen, mint ekkor 
hire járt, oly hathatós gyógyforrás található, hogy 
akárki birja, rövid idő alatt meg fog gazdagodni. A vá- 
ros atyái (mormonok) azt álliták, hogy azon birtok a 
városé, mert annak területén fekszik. Az alsó s fölsőbb 
törvényszékek Robinsonnak Ítélték oda. Erre titkos fe- 
nyegetések érkeztek Robinsonhoz, hogy ha jószántával 
el nem megy, veszélynek teszi ki magát. De ő meg nem 
ijedt s maradt. Egy este zörögnek ajtaján ; kérdi, ki az ? 
azt mondják, egy ember nem messze a háztól felfordult 
kocsijával s kitörte a lábát, lenne oly jó segítségül jönni. 
Robinson revolvert tesz zsebébe, kimegy s az őt váró 
három emberrel elindul . . . Másnap reggel néhány öl- 
nyire házától bezúzott fejjel halva találták ; két pogány 
be akarta vinni a házba ; több mormon ott álldogált, de 
egyikök sem segített, tudván, hogy az egyház a meg- 

gyilkoltnak ellensége volt. A tettesek természetesen nem 
voltak kinyomozhatok, mint ez rendszerint történt. És 
ha valakire rásült is a bűntett: a mormotijury fölmenté, 

A kormány rendes utón nem segithetett ; mert ha- 
bár Utah területét államnak el nem ismerte is : autonóm 
belszervezkedésébe, közigazgatásába be nem avatkozott; 
söt Brigham Youngot a terület kormányzójául kinevezte. 
Csak 1875-ben ment az állam annyira, hogy törvény- 
ben kimondá , miszerint a polygamia nem ismerte- 
tik el törvényes házasságnak. 

Azonban már a 60-as években egy erődöt is épít- 
tetett, a növekedő mormon hatalom esetleges megféke- 
zésére s az üldözöttek védelmére. Ez a már emiitett 
Camp Douglas nevű erőd, két angol mflídre Salt Laké 
Citytől, meredek sziklák alatt, de vagy 600 lábnyi 
magasban épülve, uralkodik a város fölött, melyre re- 
gényesen szép kilátása van, és — ágyúi pour le cas 
que irányozvák. Vagy két zászlóalj katona van benne 
állandó szállásban, Gonnor tábornok parancsnoksága 
alatt. 

A mormonok csak gúnyolódtak eleinte Camp Doug- 
las rovására; főembereik azonban jól fölfogták annak 
vészteljes fontosságát. De Gonnor tábornok sem az az 
ember, a kivel tréfálni lehet. Rendesen megüzente 
Brigham Youngnak, hogy a nap mely óráján fog a vá- 
rosban tartózkodni, vagy átlovagolni, s mindenkor 
hozzátéve: »Ha kellő időben nem találok visszaérkezni 
az erődbe: egy óra múlva a város bombáztatni fog.« 

Ma már nemcsak Gonnor tábornok, hanem akárki 
biztosan járhat a mormonok között ! 

Ma már nem Brigham Young képviseli az államha- 
talmat is. Ma ő csak tettleges hatalommal bir, mint 

dúsgazdag ember, s egy fanatikus tömeg vallási főnöke. 
Utah területének a kormány által kinevezett nem-mor- 
mon kormányzója van; állami rendörközegei s törvény- 
székei vannak, és az állami intézmények hatálya növe- 
kedik minden új nem-mormon települövei; a települök 
pedig szaporodnak minden talpalatnyi új vasúttal. 

Általában a Pacific-vasut, s később az Ogdentől a 
Sóstó-városba vezető szárnyvonal kiépülése halálos 
döfés volt a mormon társadalom ellen. Tudták is ők 
ezt előre ; s tudta főleg Brigham Young. De midőn látta, 
hogy meg nem akadályozhatja: legalább — Yankee- 
hez illőleg — hasznot igyekezett húzni belőle ; s maga 
is a vállalkozó consortium s igazgatóság tagja lőn; s 
nem keveset nyert rajta. 

De a vasút által a mormonok üzleti monopóliuma 
mindinkább fenyegetve van. Az üldözéssel ma már nem 
boldogulnak. Számos nagykereskedés , pénzintézet s 
műhely van pogány kézen, s Brigham Young már csak 
arra van utalva, hogy saját pénzével támogassa a mor- 
mon vállalatokat s túlnyomó tőkéjével nyomja el a ke- 
letkező versenyt — ha birja. 

E külről fenyegető veszélyeken kivül a mormon 
szervezeten rágódó belkorhadás jelei is mutatkoznak. 

Mióta a mormonok nem üldöztetnek, ellenben ők 
maguk lettek üldözőkké, — mióta új hazájukban béké- 
ben gyarapodtak: azóta a belviszály magvai, melyek ele- 
jétől léteztek, de Brigham Young vas keze által elfojtat- 
tak — buján kikeltek. Felekezetekre kezdenek oszlani, és 
a szakadárok szaporodni. 

Smith József fiai a soknejűség ellen izgatnak ; fön- 
nen tagadják, hogy apjok azt tanitotta vagy tartotta 
volna. Eddig három felekezet létezik, melyek külön gyül- 

nek egybe :^ isteni tiszteletre. « — A Josephiták — Smith 
utódai; a Godbee-iták és az orthodox Brighamiták. A 
Godbee-iták legszámosabbak ; közlönyük a »Salt Laké 
Tribüné « ; ezek Brigham Young hatalmaskodásait el- 
lenzik, s Church of Zion név alatt szakadár egyházat 
képeznek. A Brighamiták dühös polémiát visznek elle- 
nök az ö lapjaikban; ezek a »Deseret News«, »Salt 
Laké Herald « — Young nyomdájában adatnak ki. 

A szegényekben fölébredt az irigység a vagyonos 
főbbek, apostolok és dúsgazdag prófétájuk ellen. Sokan 
jöttek már annak belátására, hogy ők nem egyebek, 
mint Brigham Young örökös jobbágyai, rabszolgái. Az 
elégületlenek szaporodnak. A nök csendes ellenzékisége is 
kezd hatást gyakorolni. 

Brigham Young szórja ugyan prófétai menyköveit 
most is ellenségeire; de nem a régi hatással. Az ex- 
communicatio : »suspension of the enjoiments of church 
privileges« (az egyház előjogainak élvezetéből való ki- 
záratás) ma már nem oly félelmes, mint akkor volt^ 
mikor a Sóstó völgyében s Utah területén kizárólag^ 
mormonok laktak ; mikor az, kire vallási közönyt vagy 
eretnekséget ráfogtak — veszve volt ; bebörtönöztetett 
s ha elszökött, s le nem gyilkoltatott, a pusztában nyo- 
morultan elpusztult. 

Ha ma egy nő megszökik a háremből : nem lehet 
oly könnyen visszahozni, s megbüntetni, mert menhelyre 
s védőkre talál ; s ha Brigham Young a mormon mili- 
tiára támaszkodva valamely kiváló erőszakolást meré- 
nyelne — a Gamp Douglasból elhamvasztják Salt Laké 
Gityt. És ha egy mormon lázadás az erőd csekély 
csapataival szemben sikerülne is : utóvégre még is lever- 
nék az Unió hadai ; és ez volna a mormonismus vég- 
pusztulása. Kiirtatnának, mint az indiánok. 

De mint láttuk, a washingtoni kormány részéről 
erőszakos föllépésre a mormonok ellen nincs és aligha 
lesz ok. A benső feloszlás jeleiről már következtetni, 
hogy a felbomlás csak idő kérdése. 

Ma már — és ezt kellett megélnie a zsarnok jellemű 
Brighara Youngnak — a próféta saját fészkében sikere- 
sen működnek episcopalis missionariusok ; kik iskolát 
nyitottak, mely jobb a mormonokénál, s melyben a 
mormon tanulók is naponkint szaporodnak; és a mor- 
mon szülők nem rettegnek oda küldeni gyermekeiket; 
sőt sokan maguk is áttértek ; és a hatalmaskodó próféta 
nem bir boszút állani rajtuk. 

Sőt a mi több : saját családját fenyegeti a végzet. 
Nyilvános titok, hogy Youngnak első nejétől fönnlevő, 
illetőleg legidősb fia el van tökélve, mihelyt atyja 
meghal, megtámadni többi gyermekeinek, illetőleg korcs 
testvéreinek törvényes születését, s apjának egész rop- 
pant örökségét magának követelni. 

Sokan azt hiszik, Brigham Young halálával a 
mormonismus végórája is fog ütni. Annyi bizonyos, 
hogy az apostolok, kik már is nyiltan civakodnak s 
szövik a cseleket, hogy melyikök legyen utódja, elő- 
készítik a dissolutiót. 

Tehát az egykori üldözés szülte vakbuzgóság, a 
felekezet éltető ereje lohadóban; a fegyelem lazulva; a 
hivek belviszályok által felekezetekre oszlatva ; az évről 
évre szaporodó pogányok közt maholnap elmerülve ; 
azon kilátással, hogy a respublica törvényei s intéz- 
ményei nem sokára Utahban is teljes érvényre jutandnak : 
nagyon valószínű, hogy a mormonismus legalább is a 
polygamiából ki fog bontakozni, átalakulni s jelentéktelen 
felekezetekké fog törpülni, vagy végkép elenyészni. 

IG. 

Omahától Chicagóig; s innen a Niagara zuhatagához. Chicago városa, fekvése^ 

közigazgatása, pénzüpyi állapotai. Szédelgés jelenben; de nagy üzlet is, még 

nagyobb jövő. Niagara zuhataga. Természeti csoda s emberi humbug. Vasút 

Philadelphiáig : a világ legmíveltebb vidékei egyikén át. 

Omaha nagyszerű panorámáját másutt emlitém, 
Mig a vonat hosszú egyenes viaducton távolodik Gouncil- 
Bluffs irányában — elragadó visszapillantás esik Omaha 
magas partjaira, a hidra, a Mississippire s tág vQlgyére, 
A vonat lassú síklejtön halad lefelé Jova és Illinois álla- 
mok területén, buján zöldellő prairieken s mívelt földe- 
ken, virágzó farmeken, csinos városokon s telepeken át ; 
itt-ott a nyilt vidéken két-három emeletes kastély- és 
palotaszerü nagy épületek láthatók : az egyik államfog- 
ház, a másik vakok intézete, a harmadik College, s igy 
tovább. — A népes állomások egyike Buda, néhány 
ezer lakosságú város , s végpontja egy mellékvasuti 
vonalnak. 

Omahától Chicagóig 24 óra. Délután 4-kor indult 
a vonat, másnap délután 4-kor megérkezett. Az út azzal 
is kellemesebb volt , mintsem a Pacific-vonalon , hogy 
étkező-kocsi (Hotel-Gar) volt a vonathoz csatolva. A 
kocsi a Pullman-Carokhoz hasonlóan van épitve ; ügye- 
sen rendezett kis konyhája foglalja el egyik végét; a 
többi csinos étterem , a waggon két oldalán teritett s 
3 — 4 személyre számított asztalkákkal. Az ellátás elég 
tisztességes s jutányos volt. Már ez azután vasúton a 
comfortnak netovábbja ! Kár, hogy csak — kivételesen 
fordulnak elő e kocsik. 

Chicago harminc év előtt az indiánokkal való keres- 
kedés apró állomása volt. 1830-ban tizenkét házból állt 

vagy 100 lakossal. 1837-beii jegyeztetett be városnak s 
kapott municipalis jogot ; akkor 4700-ra ment népessége. 
Ma negyven év múlva Ötszázezerre számíttatik ; de ez 
bizonyosan túlzás ; 1870-ben hivatalos összeírás szerint 
300,000 volt; hat év alatt nem szaporodhatott GGV^Vo-al; 
annál kevésbé, mert 1872-ben a nagy tűzvész csaknem 
elhamvasztotta; a három év óta tartó gazdasági krisis alól 
pedig Chicago sem búhatott ki. 

A Michigan tónak, mely beillenék tengernek, nyugati 
partján fekszik, az indián nevű Chicago folyó torkolatánál. 
Mocsáros mély területét néhány lábbal kellet föltölteni ; 
most már a város talaja száraz, s levegője egészséges. A 
benyomás nem csekély, melyet első pillanatban az idegenre 
tesz. Széles tiszta utcái, elegáns magas házai,, palotaszerü 
középületei azon hitet költnék, hogy ez régi fejlődésü 
gazdag város; pedig hogy nem régi, azt már tudjuk, váj- 
jon gazdag-e ? azt csak sejtjük. Meglehet hogy ebben is 
csal a külszin. 

A város 1871-ki october 8 — 9-kén csaknem egészen 
leégett. Már néhány nappal előbb gyakori tűzvészek pusz- 
títottak, s kifáraszták, s rendjében megzavarták a tűzoltó 
testületet. October 8-kán délután ütött ki tűz la faházak- 
ból álló és azonfölűl nagy faraktárakkal ellepett külváros- 
ban ; a láng nem sokára átcsapott a folyón, s ellenállhat- 
lan rohamával beborította az egész várost ; még az utcák 
faburkolata is kiégett. Mentésről szó sem lehetett. Hétfőn 
este nagy vihar és eső oltotta el a tüzet ; miután a főut- 
cákat, pompás templomokat, palotákat, hoteleket, vasúti 
indóházakat, gabona- s egyéb raktárakat, gyárakat elham- 
vasztotta, s alig talált volna már táplálékot. Kétszázezer 
ember maradt fedél nélkül. Háromszázmilliónyi érték 
pusztult el. Biztosítva volt vagy százmilió ; de ennek fele 

sem volt behajtható, mert a biztosító társulatok és bankok 
épületei is porrá égtek; s maguk is megbuktak. 

Már ma csak néhány templom füstös romjain látni 
még a vész emlékeit ; a város legszebb részei még pom- 
pásabban kiépültek ; külvárosai csinos kő- és faházait fa- 
sorok és kertek környezik. Hogy ismét fölépült, nem csoda ; 
mért a város fekvésében birja prosperitásának alapját; 
és mert annyi new-yorki, s más városokbeli tökepénzes és 
bank-intézetek voltak záloghitelezések által érdekelve 
fölépülésében, hogy az ö érdekükben állt a város kiépí- 
tését hitelezéssel előmozdítani. Jótékony adakozásban 
sem volt hiány, kivált a vészt követett első napokban. 
Hanem az már csodával határos, hogy tizenhétezernél 
több leégett s köztök számos nagyszerű épület, hét hónap 
alatt csaknem mind fölépült ; ugy hogy hiteles számítás 
szerint a nap minden órájában fölépült átlagosan egy ház ; 
nem csak faházak, hanem átlag ilyenekis, denagy tégla- 
s kőházak, paloták is. Az amerikai mozgékonyság, csüg- 
gedni nem tudó bátorság, és a self help szellemét ebben 
méltánylólag kell elismerni. 

A város ma pompásabb mint azelőtt volt. De itt sem 
arany a mi fénylik. »Mere humbug « monda egy chicagói 
polgár. Megengedem, hogy e pompás látszat nem merő 
szédelgés; de az tény, hogy nagy része e magánházaknak 
s palotáknak zálog-kölcsönökkel van túlterhelve; s az 
utóbbi évek nem voltak kedvezők a tőkegyűjtésnek. De 
nem csak a magánbirtok ; a város mint olyan is adóssá- 
gokba merült. 

Általán Chicago példáján is látni, hogyan kezeltet- 
nek a városok s községek pénzügyei. Törvény szerint egy 
városnak sem szabad több adósságot kötni, mint a mi 
ingatlan vagyona öt százalékának megfelel. De a város 

consolidált adóssága 13, lebegő adóssága 3 és fél, össze- 
sen 16 és fél millió dollár 5 Vo-ra. E szerint a város 
vagyonának 345 millió dollár értékkel kellene birni; 
holott az csak 171 millióra van becsülve. Mondják, hogy 
itt aránylag nem csekélyebb visszaélések s sikkasztások 
követtettek el, mint a minők New-Yorkban fordultak elő. 
Most van kapkodás ; de nincs hitel. 

Egyébiránt van Chicago városa fölvirágzásának 
széles és szilárd alapja ! Ez szerencsés fekvése a tenger- 
nagyságú Michigan tó partján, és három fő irányban elá- 
gazó vasutak górpontján; New-York és New-Orleans, 
New-York és San-Francisco, s mind a kettő és Canada 
közti közlekedés központja. Ö közvetíti a 60 — 70 millió 
mázsára menő búza és gabna kereskedést ; ötven-hatvan 
millió ölnyi fa, 700 milhó deszka és zsindely, 400 ezer 
darab marha, 300 ezernél több juh, két milliónál több 
eleven disznóval ; s mit tudom én hány millió disznónak 
a város számos porc-house-aiban fölfüstölt húsával való, 
szóval colossahs mérvű kereskedelmét, vagy szállítási 
üzletét. 

Középületei elősorolásávalnem akarok időt veszteni ; 
s az öt-hatemeletes magtáraknál és a hajók rakodásánál 
alkalmazott óriási elevátorokat (gabonaemelő gépe- 
ket) csak mellékesen emlitem. Csak alagutait érintem, 
mik Chicago specialitásaihoz tartoznak. A Chicago- 
folyamon ugyanis számtalan nyitható , úgynevezett 
forgó-hidak közvetítik a két part közti élénk közleke- 
dést. A hidak folyvást nyitódnak és csukódnak; de 
még is akadályozzák a hajók menetét, — s akadályoz- 
zák a gyalogok, lovasok s kocsik forgalmát is. Kellőleg 
magas hidat a sík városban épiteni gyakorlatlan lett volna; 
de meg hányat kellett volna épiteni, hogy a forgalomnak 

megfeleljenek! Tehát egy alagút építtetett a folyam szél- 
tében, mely csaknem fél angol mértföld hosszú, a nyilas- 
nál 19, közepén 23V2 széles s 15 láb magas. Szelelölyu- 
kak vannak minden 50 lábra egymástól. Ilyen alagút 
azóta nyolc építtetett. Egy-egy belekerült csaknem 400 
ezer dollárba. 

Hasonlókép nagyérdekű, kivált a műépítészekre 
nézve a Michigan tava alatti tunnel. Az a városnak víz- 
zel való ellátása céljából épült 64 láb mély ; s két mfldre 
megy be a tó alá; 69 lábnyi mélységben a viz alatt; 
végén Világítótorony emelkedik ki a vizböl. Ezen alagút 
ismét Amerikához méltó óriási mű ! 

Chicagóban is kényelmesebben érzi magát az idegen^ 
mint a régi városokban. Népessége vegyes ; az élet élénk ; 
a hotelek kielégítők. Nevezetes, hogy itt sincs uszoda^ 
pedig a város hosszában a Michigan-tó partján nyúlik eL 

Chicagóból a Niagara zuhatagához, ezer apró s egy- 
mást keresztülkasul átszelő vasútvonalakat nem számítva^ 
két fővonalon juthatni ; körülbelől 20 óra alatt. A Michigan 
tavától délkeletnek tartva, az Erié tavát délfelől kerülve 
meg, az út fele ez utóbbi tóval párhuzamosan, s annak 
partján megy Buffaloig, honnan Niagara fél órányira van. 
Vagy a Michigantól éjszakkelet felé Detroitnak a Hudson- 
és Erié- tavak közötti térségen Niagaráig, — mely az 
Ontario- és Erie-tavak között fekszik. Ez utóbbit érdeke- 
sebbnek véltem. 

Szóval, az éj szak-amerikai tengerszerű tavak regió- 
jában vagyunk. Ezekről ismét köteteket lehetne irni; irtak 
is mások ; — többi közt Duvergier de Hauranne is ameri- 
kai útjában hosszú fejezetet szentelt nekik, ki pár hónapig 

utazott rajtok ; mely élvezetet, mellékesen szólva, nem 
irigylem tőle. 

Napközben utunkban alig hagytuk el az egyiket 
balról , már másik merült föl jobbról ; s ha partjára 
kiértünk, mindenik mint határtalan tenger terült el 
szemeink előtt. Ismétlem, nagy mérvekkel biró természet- 
tel s nagy alkotásokkal bir ez az Amerika. Valamennyi 
európai alpesek elférnének akár a Rocky-Mountains, 
akár a Sierra-Newada hegyláncai között. Pusztái oly 
terjedelmesek, hogy átutaztában kétségbeesik az ember. 
Folyói oly hosszúk s szélesek, hogy a Duna vagy a Rajna 
csak patakok azokhoz képest. Tavai oly nagyok, hogyha 
akármelyikébe bele állítanák Szászországot : az ott, mint 
Dixon monda, föl sem tűnő szigetet képezne. És a természet 
alkotásai hatnak az emberre ; s versenyre serkentik ; és 
az emberek műveiben is meg van a nagy mérv. Semmi 
sem oly nagy, hogy az amerikainak merészsége ne vállal- 
koznék reá. És ha néha kudarcot vall is : a meghiúsult 
nagy akarat, ha észszerű alapból indult ki, becsülendő. 
Ha tehát nagy szavakat is szeret használni az amerikai : 
sokszor lehet rajta mosolyogni; de nem lehet e jogot 
tőle egészen elvitatni. 

Az e tavak közötti vidék nem igen magas fönslk : 
lehet, hogy egykor viz alatt volt ez is ; se tavak csak 
egyet képeztek. Most érdektelen ; de nagyon müveit vidék. 
A vasút Canada területére tér át ; Suspension bridge állo- 
másánál, illetőleg Niagaránál leszállunk ; itt angol terü- 
leten, — átmegyek a hidon, — s ott ismét Amerikában 
vagyok. 

Reggel volt; s én elhatároztam másnap reggelig 
maradni ; az egész napot, s főleg az alkonyatot, mikor 
minden szép vidék a legszebb, a Niagara zuhatagának, 

az éjét pedig — az ágybanalvás már kivételessé lett 
élvezetének szentelni. 

A zuhatagot látogatni akaró legcélszerűbben cselek- 
szik, ha ismét átmegy a vasúti hidon a canadai oldalra, 
s ott a folyó partján megy fölfelé egészen a zuhatagig; 
visszajövet pedig átmegy a zuhataghoz közellevö függő 
hidon ismét az amerikai partra, honnan árnyékos utón 
kertek közt visz az út vissza a helységbe. Ezen vasúti 
hid is az Amerikában számos rendkívüli műépitmények 
egyike. Ez 800 láb hosszú függő sodrony-hid ; melyet a 
folyó két átelleni partján álló tornyos oszlopok, illetőleg 
azokba zárt négy vassodrony tart függőben, 66 lábnyi 
magasban. A hid fölül vasúti, alól rendes kocsiközleke- 
désre számított, oldalain gyaloglóknak külön úttal. Golos- 
salis és szép mű, elragadó kilátással a Niagara folyó 
környékére egészen a zuhatagig, — melytől innen két 
a, mfldre van. 

Arról, hogy a niagarai zuhatagról szavakkal alkosson 
valaki némileg megfogható képet : szó sem lehet. Mint 
olvasóim, ugy én is gyermekkorom óta ezerféle rajzolt, 
karcolt, fára vagy acélbametszett valószínű s lehetetlen 
képét láttam ugyan, még is egészen új volt az mikor 
valóságában előttem állt. Megközelíti a vidék jellegét a 
Rajna zuhataga Schaffhausennál ; csakhogy a Niagarának 
arányai tán tízszerte nagyobbak. Egy oldalról síkságon 
szétterjedve majestatikus lassúsággal közeledik a Rajná- 
nál tízszer nagyobb hatalmas folyam, de útját állja egy 
erős sziklamagaslat; a folyó kénytelen oldalra kanya- 
rodni, és ott egyszerre egész tömegével lezuhan a két- 
száz lábnyi mélységbe; dühöngve és tajtékozva rohan 
tovább mély sziklaágyában, ^ megkerüli a hegyet, mely 
útjában föntartóztatta. . . 

Nem elég a zuhatagot egy pontról látni. A canadai 
oldalról imposansabb a látmány; de az amerikairól 
ismét más képet ád ; megható és nagyszerű mindig ; de 
föl kell menni a partokra, és a Suspension-bridge oszlo- 
paira, hogy átnézni lehessen egy képben az egész sceneriát ; 
azután le kell mászni vagy kétszáz lépcsőn a folyam 
ágyába, és a zuhatag alá; minden lépten-nyomon fizetni 
kell ugyan : a hidon, a hid oszlopára, az amerikai oldalon 
egy parkon kell átmenni, mely levezet a meder aljáig ; a 
canadain lépcsőzet van, s ott viaszkosvászonba öltöztet- 
nek; mindenütt 25—50 cent vagy egy dollár a díj. Külö- 
nös ugyanis, hogy nem az állam, hanem részvénytársaság 
gondoskodik mindenről, hidak, utak, lépcsők, látpontok, 
sőt hotelek építéséről s föntartásáról : s ez természete- 
sen azon van, hogy a rövid, alig 4 hónapi touristai idény 
alatt beszedje tőkéje kamatait. Itt van aztán az idegen- 
nek alkalma a humbugot tanulmányozni. 

Itt egy födött lépcső vezet le a mélységbe : a vörös 
papirra nyomtatott nagy hirdetés az ajtó mellett azt 
mondja, hogy ez > egyetlen « pont, a honnan teljes átné- 
zetet kaphatni a zuhat ágra ; bemenet ruházattal együtt 
1 dollár 50 cent. Sok pénz; de miután »only point of 
view« hát csak megfizeted : mikor oda érsz látod, hogy 
nem igaz ; hogy onnan is csak egy részét látni. 

Más födött lépcső : a falragasz azt mondja, hogy a 
ki itt lemegy, csak 25 centet fizet vízmentes ruháért; 
>view free of charge;« — a látmányért nem kell fizetni. 
Az ajtónál egy fiatal ember biztat, hogy menj be ; hisz csak 
25 cent ! Lemégy, nézesz két percig az ív-alakban lezuhanó 
vizernyő alatt, nem látsz semmit, s mikor kijösz, még 
egy dollárt kell fizetned. »Miért?« a ruháért. >Hisz a ru- 
háért már fizettem 25 centet. « — Igen, de ez úrnak kabátja 



s nadrágja is volt! ... Az előbbi Yankee volt, az utóbbi 
német zsidó. Az előbbi nagyított, de előre megmondta, 
mit követel? s tetszésedre bizza, ráálsz-e vagy nem? Az 
utóbbi belecsal és rászed. A Yankee nagy szédelgő ; a 
zsidó kicsinyes csaló. Ez a különbség. A dolog lényegileg 
egyre megy ki ; de a modor, az eljárás más, és jellemző. 

Ki szemlélő kedélylyel s a természet iránt érzékkel 
bir, egész napot kellemesen tölthet itt. A nap állása 
szerint varázs-szerűleg változik a kép. Mielőtt a folyam 
a meredek széléhez érne — közbe eső sziklatalaj két 
ágra szakitja; az egyik az amerikai parton egyenes 
vonalban szakad le ; a canadai oldalon félkört képez ; a 
két ágat napközben élénken színezett szivárvány köti 
össze; s alkonyat felé a félkörben lezuhanó viztömeg 
világos zöld színű, s mint olvadt malachit hömpölyög le, 
két oldalról olvadt ezüst folyam által szegélyezve. Télen, 
midőn a zuhatag fele kristály- és opálpalotákká merevül 
meg, ez a legélénkebb phantasián túltevő tündéri kép 
lehet. A természet e nagyszerű műve a világ unicumai 
közé tartozik, s látása magában megéri az Amerikába 
utazást. 

Nem távol , vagy ezer lépésre a zuhatagtól, — de 
nem mint a képek után vélnők : a zuhatag fölött, — 
áll egy másik függőhid, mely oly karcsúnak s gyöngéd- 
nek látszik a 280 lábnyi magasban, hogy az ember 
csodálja, hogy mernek rajta nagy kocsik és omnibusok 
járni. 



Mi az, a mi az embert hazájából idegen földre, or- 
szágból országba, egy világrészből a másikba üzi? 
Közönséges kíváncsiság ? látvágy ? tudvágy ? vagy a ne- 

mesebb izgalmak szükség érzete? Kinél hogy! — Elég 
az, hogy az elégedettség kellemes érzetével utaztam 
tovább. Kezdetben az Erié, aztán a Lehigh (Lihey) végre 
a Pensylvania vasúton ; legnagyobb részt a New-York 
állam területén át. Meg voltam lépetve, nemcsak a foly- 
vást szép vidék által, hanem még inkább azon magas 
€ultura jelei által, melyek az egész út hosszában Phila- 
delphiáig — reggel 4- tol este 7-ig — kisértek. 

Mig a síkságon megy a vonat, egymást érik a hely- 
ségek, gyárak, mindenütt munkás mozgékonyság, füs- 
tölgő magas kémények, kőszéntől barna telepek. Pár óra 
múlva igen szép hegyi vasúton vagyunk, szép erdőkkel, 
a magaslatokon nagy látkörrel erdős völgyekre; — a 
Lehigh vizének alig van helye néhol a völgyekben, még 
is mindkét partján van vasút ; még pedig ugyancsak 
eleven vasút! Mig a mi gyors vonatunk egy oldalon 
röpül, a másik parton öt vonat robog egymás után, pár 
negyed óra alatt, minden vonat 350 kocsival, rajtuk 
kőszén és vaskő. Minden zugban kőszénbányák, odább 
vasgyárak és kohók, fürész-malmok ; népes helységek, 
10— -20 ezer lakosságú iparos városok, mint Easton, 
AUentown ; számtalan szép vashidak a folyamokon át ; 
a hegyoldalokon csinos villák, nyaralók ; aztán maga- 
sodnak a hegyek, szűkebb lesz a szorulat, regényesebb 
a táj : szép fürdőhelyek mellett megyünk el, mint Mauch- 
Chunk, hol pompás nagy hotelek jelzik, hogy sok vagyo- 
nos ember tölti a nyári idényt. És midőn végre a művé- 
szileg épült karcsú vashidakon, merész viaduktokon, 
alagutakon, meredek hegyoldalakon vakmerőn kanya- 
rodó vasútvonal kiér a síkságra, ismét számos más vas- 
utat szel át, melyek ép oly élénkek és népesek; aztán 
csatornákkal fut egy vonalban, miken fával, deszkákkal. 

zsindelyekkel megrakott hajók csúsznak-másznak előre..., 
így megy ez Philadelphiáig és New-Yorkig, más irány- 
ban Bostonig, minden felé fogalmat adva az idegennek, 
hogy e régi államok culturája, népesedése, vagyonossága 
mily magas fokra ért — az első európai megtelepüléstől 
alig 250—200 év lefolyása alatt! 



17. 

Philadelphia, jul. kozepéü. 

Körutamból ismét visszaérkezve Philadelphiába, 
csodálva tapasztaltam, hogy a már akkor teljesen be- 
rendezett világtárlati helyiségekben semmi sem ragadja 
meg újdonsága vagy rendkívülisége által figyelmemet. 
És valóban ámbár Anglia sokat, Franciaország sok 
szépet, Németország nem sokat, de a közt sok solid 
ipartárgyat állított ki, Oroszország és a mi monar- 
chiánk is jól volt képviselve : még sem tűnt szembe 
semmi új, sem fagonra, sem előállítási módra semmi, 
mit már Bécsben s Parisban ne láttunk volna. Csak 
az amerikai tárlat nyújtott új és nevezetes anyagot ta- 
nulmányokra. A mint is most jöttem csak azon meg- 
győződésre, hogy a philadelphiai világtárlat — qua 
világtárlat — csak humbug; és az egész tulajdonkép 
amerikai általános kiállítás volt. Mint ilyen 
pedig igen érdekes s tanulságos, az tagadhatlan. 

Tulajdonkép humánus és nemes eszme is volt egy 
nemzet lételének századik évnapját azzal ünnepelni, 
hogy az ország világ előtt bemutatja: e száz év alatt 
mennyire haladt elő a béke műveiben ? Az ipar, keres- 
kedés, tudomány és művészetek terén ? És habár a ma- 



gasztos gondolat mögött egy adag nemzeti hiúság rej- 
lett is, nem akarok becséből levonni semmit. 

De ha már világtárlat kellett, miért kellett azt épen 
Philadelphiában rendezni ? így sóhajtoztak az európai 
kiállitók, s mindazok, kiket küldetés vagy üzlet érdeke 
Philadelphiában maradni kényszeritett. Es valójában 
visszajöttömkor előbbi ismerőseimet, német, francia, 
orosz barátimat nyomorúságos állapotban találtam, 
megsoványodva, kimerülve, törődötten. Nem csoda, a 
nyáron főleg kellemetlen keletéj szaki égalj Philadel- 
phiában legtürhetlenebb. Fekvése szép ugyan, kivált a 
Fairmount Parc felé, de oly déli mint Nápolyé, hősége 
kiállhatlan, tengeri fuvalom nem mérsékli mint legalább 
nemiként New-Yorkban ; a város egész Amerikában leg- 
nagyobb terjedelmű ; végtelen barna-vörös tégla-házsorai 
átmelegülnek mint kemencék ; a város mindkét oldalát 
folyó-viz mossa, egy oldalán a hatalmas Delaware, más 
oldalán a kies vidékü Sknilkil, de arról, hogy fürdeni 
lehessen bennök, gondoskodva nincs. Az amerikai fél a 
hideg viztől, átalán fél a meghűléstől, neki nincs szük- 
sége uszodára a szabadban. Az, hogy az egész világ- 
ból ide csődített idegenek kényelmi, sőt egészségi igényei- 
ről is illenék gondoskodni, senkinek se jutott eszébe. A 
kiállításról este a városba érkezett idegen — a hotel 
izzasztó termében megebédelvén, nem tudta hova mene- 
küljön. A philadelphiai nép tisztességes, csendes, csalá- 
dias, az estét a ház előtt hintaszékben tölti. De mit te- 
gyen az idegen ? Nyilt közkertek, parkok, hol fagylaltot 
kapni, szellős sör- és borházak^ hol német szokás szerint 
pipafüst mellett vagy egy órát eliddogálni lehetne, itt 
nem léteznek. Szinház kicsiny és rósz. Circus kezdetle- 
ges. Egy ideig sétáltak a roszul kövezett népes utcákon 

izzadva, aztán haza mentek a hotelbe, lefeküdni és — 
izzadni. Némelyik éjjel kétszer-háromszor kétségbeeset- 
ten ugrott ki ágyából, s be a fürdőkádba, hogy pilla- 
natnyi enyhülést szerezzen magának. Ilyen életmód 
mellett néhány hónap alatt nagyon kimerül az ember 
ereje. 

Az élet egyéb kelteméiről is szépen le kell mondani 
Philadelphiában. Egyetlen finom restaurant sem talál- 
ható itt. Legelöbbkelő vendégfogadója, a Continental 
hotel, tisztátalan, hanyagul szolgált, a konyhája rósz, 
de csak ugy öt dollárt követel mint egy new-yorki első 
rangú hotel. 

Ilyen volt az anyagi létkör, és milyen volt az er- 
kölcsi ? Semilyen. Kinek nem volt véletlen szerencséje 
oly odavaló családdal ismerkedni meg, mely szivesen 
látta körében, ez pedig nem oly könnyű vala, mert so- 
kan eltávoztak a nyári idényre, az veszve volt. De kü- 
lönben is jó emberek ezek a philadelphiaiak, de kissé 
szükkeblüek és szűkmarkúak, más szóval nem igen ven- 
dégszeretők ! A köznép, azaz a közönség pedig egyátalán 
nem volt előzékeny vagy barátságos az idegenek iránt. 
Ez egy kisvárosias nyárspolgári fölfogásu s nevelési- 
leg, vallásilag korlátolt nép, mely megütközik mindenen 
a mit bölcsője óta meg nem szokott. Ki világos öltö- 
zetben járt, vagy tán fehér kalapot tett fejére, nem csak 
megbámulták az utcán, hanem szemébe nevettek, nem 
csak pajkos gyermekek, hanem férfiak és ladyk. A phi- 
ladelphiai a legnagyobb hőségben is feketében jár, s 
sötét kalapot tesz fejérg. — Egy izben a színházban 
fölvonás közt fölkeltem zártszékemről, s arccal a kö- 
zönség felé fordultam ; a beállott bámulás, sugdosás, ne- 
vetés nagyhamar észrevétette velem, hogy hallatlan 

botrányt követtem el ; helyéből fölállni, s a közönséget 
megnézni, az Philadelphiában, és ennélfogva az egész 
világon nem szokás. Szépen csücsülve kell maradni, s 
mig az előadás befejezve nincs, az előtted ülőnek hátára 
mereszteni szemeidet. 

Igen de hát melyik városban kellett volna rendezni 
a kiállítást? erre nehéz volt felelni. Az égalj egész 
Éjszak- Amerikában kellemetlen. Délen magából értedő- 
dik hogy forró s esős, egészségtelen. A Mississippi tor- 
kolata felé mocsáros lapályok, New-Orleans városa vi- 
dékével együtt az idegenre ragadó sárgaláz hona. Az 
éjszakkeleti részeken télen zordonabb, nyáron sokkal 
melegebb mint hazánkban, és az időjárás és hévmérsék 
változása még gyorsabb. Mondják, hogy ez nem mindig 
Tolt igy, hanem megérezni azon abnormis égaljon, hogy 
Amerika területén vagy busz millió holdnyi erdők pusz- 
títtattak el ! — A kiállításra legkellemesebb hely volt 
volna San-Francisco. Igen de az egy második világát, 
annyira levén még New-Yorktól mint New-York Euró- 
pától ! 

Mondám, hogy Philadelphia 800,000 lakosával a 
legnagyobb kiterjedésű város Amerikában. Hossza 20 
angol mfld, tehát olyan vonal, mint Pestről Vácig, széle 
8. Egy Ízben végig mentem hosszában lóvasuton, az ut 
valamivel két óránál tovább tartott, egyenes vonalban 
nagyobbrészt trappban. Vannak a városnak széles, gaz- 
dag, nagy házakkal sőt palotákkal beépült lakályos 
utcái ; de nagyobb része az utcáknak egészen egyforma 
két emeletes házakból áll, barnavörös téglafalakkal, 
minden homlokzat vagy diszitmény nélkül, mintha vala- 
mely gyárnak munkásházai volnának, a kapu, ajtók s 
ablakok csak lyukak. Az ember azt hinné, itt merőben 

szegény emberek tanyáznak, pedig nem ugy van. Ezen 
két vagy négy ablak szélességű két emeletes sötét falak 
mögött gyakran igen kényelmes, söt fényűző módon 
egy-egy gazdag család lakik talán már negyedik nemze- 
dékben; hanem ez a quakeri egyszerűség, mogorvaság, 
mely ez utcákat jellemzi, az emberekbe is bele nevel- 
tetett. 

Az óriás város hosszában s szélében majd minden 
második utcán megy lóvasut, a tramway-közlekedést 
huszonkét társulat közvetíti, a közönség azonban nem 
veszi észre, hogy egy vonalról leszállva — másikra át- 
menve — más társulat kocsijára került, mert a díj tá- 
volság szerint ugyanaz mindeniken, és mindenik elfo- 
gadja a másik társulat jegyeit ; (markokat) szokás le- 
vén egyszerre 20 — 30 jegyet előre vásárolni. 

A végtelen utcatömegek egyformaságát vagy tiz 
kisebb-nagyobb s igen egyszerű fasorokból álló s q u a r e 
szakítja félbe ; — s itt-ott paloták, mint a szabadkőmű- 
veseké, s mások ; melyek közül természetesen legérde- 
kesebb a State -Hou se, vagy Independence Hall, az 
állampalota, melynek keleti szögén fekszik azon terem, 
hol a cóngressus 1776. július 4-én a függetlenséget ki- 
mondá, s az erkélyről a néptömegnek kihirdeté. Nincs 
is ezen erkölcsi emléken kivül semmi említésre méltó, 
sem az épületen, sem a termen. 

Philadelphiában nagy számmal találhatók érdekes 
és jótékony közintézetek, iskolák, könyvtárak, fogházak. 
Irigylendő az utazók közt a szakember, mert annak föl- 
adata korlátolt. A tanférfiu megnézi az iskolákat; az 
orvos a kórházakat ; de az ilyen szerencsétlen omniscius 
publicistának mindent kell látnia : templomokat, iskolá- 
kat, kórházakat, fogházakat, színházakat, tébolydákat. 

tőzsdét, vizvezetést, gyárakat, munkástelepeket, palotá- 
kat, lebuj okát . . . Meg is néztem sokat, többi közt a 
Girard Colleget, a Pennsylvaniai egyetemet, melyről az 
amerikaiak azt hiszik, hogy — »it has a reputation 
around the world« világszerü hire van, — s miután a 
javitó- és magán-börtönrendszer Philadelphiában kelet- 
kezett, megnéztem az Eastern-Penitentiaryt ; megvallom 
nem egyéb eredménynyel, mint az, hogy pár napig 
kegyetlenül megerőltettem magamat, s rontottam idegei- 
met. Hasznát nem vehetem a látottaknak, még annyiban 
sem, hogy leirjam; mert hisz a mi leírásra érdemes — 
rég le van az irva tiz nyelven; s ha komolyan belefognék : 
oly vastagra nőne könyvem — hogy senki se venné meg. 
Nem is tanultam e nagy fáradság dacára semmit : sok- 
kal jobban ismertem a mi Amerikáról Íratott, sem hogy 
valami újat fedeztem volna föl. 

Egyébiránt a Gontinental-hótelben , s általán a 
városban éjjel-nappal kiállott hőséget nem lehet leirni. 
Nyilt ablakok és a folyosóra nyiló ajtók mellett annyi 
léghuzam sem volt, hogy a légszesz lángja ingadozott 
yolna. A viz egész éjjel csurgott az ember fejéről ; az 
amerikai etiquette megszűnt s a corridorokon a legegy- 
szerűbb — on ne peut pas plus — toilettekben találkoztak 
ladyk és gentlemenek . . . Pár nap múlva ismét Ger- 
mantownba vonultam, a fáradhatlan szivességű Miss 
Richardson házába, mely azóta annyival is vonzóbbá 
lőn, hogy európai vendégei kedvéért egy néger, de német 
szakácsnét fogadott házába ; s azzal az étkezés minden 
kifogáson fölüli művészi magaslatra emelkedett. 

A szép esti órák ismét a szeretetre méltó Ostheimer 
házban tölték; e második tartózkodásom nem volt melan- 
choliától ment. Mióta oda voltam, egy-két útitársam 

Európába visszautazott, mások most készültek ; néme- 
lyik ide-oda rándult. Les jours se suivent mais ne se 
ressemblent pas. Semmi sem ismétlődik. 



18, 

ífeW'YoTk, angastüs í-éa. 

Minden utazó tapasztalja, hogy egy idegen város, 
melyben csak pár napot töltött is, ha másodszor oda j6 
— már régi ismerős kedélyes benyomását teszi, s az 
ember csaknem otthonosan érzi magát benne. Nálam 
ezen honosság érzetét emelte az, hogy egy amerikai 
ismerősöm kényelmes házában, szeretetre méltó körében 
laktam, — kinek első ittlétemkor meg kellett Ígérnem, 
hogy californiai útamból visszajövet pár hétre az ő há- 
zában kell felütnöm hadi szállásomat, s innen teendünk 
majd kirándulásokat a közelebb s távolabb érdekes pon- 
tokra. Ez Dr. S . . y volt, New-York újabb iskolája 
jelesebb orvosai egyike, ki egy évnél többet töltött ha- 
zánkban, és pedig mint Dr. Bakody tanár előadásainak 
buzgó hallgatója. Visegrádon ismerkedtem meg vele, 
melynek szépségére rajongással emlékszik vissza ; mint 
általán oly előszeretettel van hazánk iránt, hogy élénk 
kívánsága azt ismét meglátogatni. 

Mily jól esik a flanirozás, vagyis amerikai nyelven 
>loafing«, itt a » határon «, hátam mögött a bejárt con- 
tinenssel! Most egészen más szemekkel nézem New- 
Yorkot. A mi rajta amerikai jellegű: azt már sokkal 
kiáltóbb színekben ismertem meg a belföldön; a mi 
most meglep : az New-York európai jellege. Valójában 

mini San-Francisco a continens nyugati szélén, úgy New- 
York a keletin — cosmopoliticus jellegű; amaz némileg 
ázsiai, emez határozottan európai árnyalattal. Termé- 
szetes ! New-York majd a legközelebbi pont Európához, 
kereskedelme által azzal folytonos érintkezésben, az 
emigratióval folytonosan európai népelemeket szedve 
föl^ miket assimilalni nem bir. Négyszázezer irlandi, 
vagy kétszázezer német lakosság itt létét észrevenni az 
utcákon is, az üzletekben s minden közhelyen. Az angol- 
tól könnyen megkülönböztethető »irish«, és német nyel- 
vet hallani úton-útfélen. Az építkezés is még némileg 
európai, hollandi vagy angol jelleget ád a városnak. 
Csak a számtalan izlés nélküli templom jelzi az amerikai 
Ízléstelenséget. Látni itt minden építészeti styl torzképét ; 
mely azon hajlamból ered : nagyot, magasat, meglepőt, 
drágát alkotni, mit a barbárok összezavarnak a »szép« 
fogalmával. Kivételt képez a postaépület; s képezne a 
hirhedt új törvényszéki palota, ha el birna készülni ; — 
ennek történetét azonban másutt adom elő. Általán a 
belváros, a city, nem igen tisztán tartott; a kövezet s 
faburkolat főhelyeken is, meglehetősen rósz. Ellenben 
az Avenuek fölső részei, főleg az V., IV. és III. igen 
csinos, díszes, csendes városrészek, hol a választékos 
s vagyonos osztály, minden házban egy-egy család, kelle- 
mesen lakik. 

De méltó büszkesége New-Yorknak Gentral-Parkja, 
mely a város nyugati szélén fekszik. Ez egy új alkotás, 
mindössze tán 15 éve, hogy elkezdték. Terjedelme 8^3 
acre, és nagy ügyességbe, munkába, s költségbe kerül- 
hetett, tekintve, hogy területe, mint az egész városé, 
kopár szikla dombok és mocsáros völgyek, — míg 
belőle oly Ízletesen tervezett nagyszerű kéjkert lön. 



árnyékos partiekkal , illatozó virágágyakkal , kisebb- 
nagyobb tavakkal, miket csörgedező patakok kötnek 
Össze ; meglepő kilátási pontokkal a tengerre. Es emlí- 
tésre méltó az a leleményesség is, melylyel ők — a 
városnak egyáltalán nagyszerű vízvezetéki művét — a 
parkba úgy belefoglalták, hogy két vízmedencéje szépi- 
tési eszközül is szolgál. E két reservoir egyike 1826 láb 
hosszú 835 széles, s tizenöt millió akó vizet foglal 
magába. A másik épenséggel óriási; terjedelme 106 acre, 
s tartalmi képessége száz millió akó. 

Hanem ha New-York még húsz évig az eddigi arány- 
ban fog terjedni, a Central -Park is egyszer csak azon 
fogja magát észrevenni, hogy köröskörűi be van épitve. 
Különben az óriási város különböző részein több kisebb 
park és square szolgál nyugpontul a szemnek, sétányul 
s játszó helyűi, nagy és kis gyermekeknek. Az öbölben 
is folyvást jövő-menő helyi gőzösökön számos szép 
kirándulási pont kínálkozik ; az árnyas dombokon szép 
kertek közt van a gazdag, de űzletök által a városhoz 
kötött polgárok villegiaturája; a közel szigeteken ten- 
geri fürdők lelhetők. Ezek közül a Coney Island kivált 
vasárnaponkint leglátogatottabb. Berendezése a fürdő- 
helynek elég egyszerű; s férfiak és nők nagy sans gené-el 
közösen fürödnek. A hullámzás gyenge. A hires Green- 
wood-Cemetery hova gőzkompon jutni — a legszebb 
temetők egyike, szintén igen látogatott pontok. 

Szóval New-Yorkban a közép vagyonú osztálybeliek 
is kellemesen élhetnek. A bonvivant és ínyenc is talál 
elegáns club- és játszó-helyiségeket, finom restauran- 
tokat, minő Delmonico-é, — s ha tetszik más szórako- 
zásokat, mik Parisra emlékeztetik, ha mindjárt Parist 
nem is pótolják ... És New-York nem csak roppant 

világkereskedelme, s gazdag ressourceai, nagyszerű köz- 
intézetei által: hanem kényelmes, kellemes életmód 
tekintetében is első városa Amerikának. 

Hátra volna New-York közintézeteiről szólnom. 
Iskoláik, könyvtáraik, jótékony intézeteik; Özvegyek, 
árvák, kitett és elhagyott apró gyermekek; csavargó 
fiuk ellátására szánt menházak oly számosak, a beléjök 
fektetett összegek oly nagyok — hogy mély tisztelettel 
kell adóznunk a new-yorkiak áldozatkész humanitá- 
sának. Általán mi sem válik annyira Éjszak-Amerika 
népének becsületére, s miben sem tesz annyira túl min- 
den más nemzeten, mint a rendszeresitettt magán jóté- 
konyság műveiben. Azon kevés után — aránylag kevés 
— azonban, miket én láttam, sajnálattal kell hozzá 
tennem, hogy nem mindnyája ezen intézeteknek áll a 
kor színvonalán, s kezelésök itt-ott föltűnő hiányokat s 
hanyagságot árul el a futólagos szemlélőnek is. 

Miután ezen intézetek egy része az Unió állami 
kormányzata alatt áll, mások New-York-állam, mások 
ismét New-York városa által tartatnak fönn, vagy leg- 
alább fölűgyelete alatt áll : mindenik meglátogathatása 
végett más hatóságnál kellett engedélyt szorgalmazni, 
mi nem csekély lótás-futás s idővesztegetésbe került ; s 
néhol észre lehetett venni, hogy nem igen szívesen 
bocsátanak be; néhol csak igen felületesen mutattak 
meg egyet-mást. Például a philadelphiai hires peuiten- 
tiaryban egyetlen fogolyt mutattak meg cellájában; 
különben csak az üres cellákat láttatták. A különféle 
műhelyeket, hol a rabok dolgoznak, csak az ablakon át 
nézhettük.' 

Ellenben igen előzékeny volt Mr. Wickham New- 
York város polgármestere, ki az intézetek főfelügyelő- 

jéhez Mr. Brennanhez utasított ; s ki egy hivatalnokot 
küldött ki velünk, hogy a New-York városa hatósága 
alá tartozó intézetekbe elvezessen. Leginkább említésre 
méltó ebbeli kirándulásaim közül a Blackwells Island. 
Az East river ezen keskeny, hosszú szigetén kizárólag^ 
városi közintézetek állanak. Egy óriási nagy fogház; 
nagy tébolyda ; szegények háza ; dologház : a Charity- 
kóroda, s ezektől elválasztva — a himlökórház. A 
tébolyda nagy kaszárnya- vagy fogházalakú épület; 
hol 1000 — 1400 elmebeteg nő nem annyira gyógykezelés 
alatt, mint inkább fogva tartatik. A forró nyári dél- 
utánon a rökkenö höségü szobákban és folyosókon jár- 
tak, ültek, guggoltak, vagy a földön fetrengettek a 
szerencsétlen asszonyok, — a tébolyodottság különböző 
fokán és nemeivel vegyest ; csak az őrjöngök záratvák 
el külön, s ezekkel ugy látszik azon kegyetlenséggel 
bánnak, mely ma már a praxisban legyőzött szempont 
Európának legalább jobb s kiválóbb intézeteiben. »És 
mikor bocsáttatnak szabad levegőre ?« kérdem a fel- 
ügyelőt, ki vezetőnk volt. »Bizony ritkán uram! — nincs 
helyünk a szigeten szabadban !« Ilyen rendszer mellett 
az egészséges is megtébolyodnék. 

A dolgozó házban — hova csak rendszeres része- 
gek és csavargók szoktak bezáratni, e pillanatban 830 
személy volt, férfi és nő ; télen 1400-ra fölszaporodnak. 
A ki dolgozni vonakodik, azt absolut sötétségü kama- 
rába zárják, mely csak 4 láb magas és széles, egy öl 
hosszú. Ezt néhány órán túl ki nem állja senki. Egy- 
szerre rémitő sikoltás és orditás ütötte meg füleinket ; 
a vezető felügyelő, katonai egyenruhás, erőteljes szálas 
ember, nyugodt mosolylyal nyitotta meg a kettős vas- 
ajtót, és a mögött egy elég jól öltözött középkorú nőt 

láttunk fetrengeni, folytonos jajgatással hasogatva a 
levegőt. Sajnáltam őt, de hallgattam; mert nem kell idő 
előtt Ítélni. » Fogsz-e dolgozni ?« »Jaj jaj uram, dolgo- 
zom akármit, csak bocsásson ki, meghalok !« — >Igen, 
te mindig megigéred, hogy dolgozóiamig kibocsátanak. . 
Még egyszer megbocsátok. Eredj ! « »She is very stub- 
born« mond felénk fordulva, nagyon makacs, egyáltalán 
nem akar dolgozni. Vannak külön kamarák, a behozott 
holtrészegek, s a delírium tremensbe esettek számára, 

Amerikában nagy a szabadság, és sok bűntett 
kibújik, s büntetlen marad. De ki egyszer hasonló inté- 
zetekbe vagy fogházba kerül — azt nem simogatják 
többé bársony kézzel. 

Szelídebb s ártatlan tébolyban szenvedők külön s 
szabadon álló apróbb házakban láttatnak el. A G h a - 
rity hospitál jól kezelt, tisztán tartott kóroda. Az 
igazgató főorvos minden zugot megmutatott. Nem is 
volt oka mit titkolni ; őszintén dicsértem az intézetben 
uralkodó kényelmet; »Sok is uram«', feleié ő; » annyi és 
oly jó ingyen kóroda van New-Yorkban, hogy már visz- 
szaélés űzetik velők ; igen sok vagyonos ember betola- 
kodik protectio utján, kinek módja volna magát otthon 
gyógyíttatni. « 

A javitó fogházba (Penitentiary) azonban alig dug- 
tuk be orrunkat — már megint kivezettek. Ugy látszott, 
semmi szép mutogatni való nincs benne. Mi sem nagyon 
bántuk, mert becsületesen kifáradtunk. 

Mindezen épületek gránitkőből emelvék ; és a sziget 
partjai is ugy épülvék, hogy onnan könnyen ki nem szö- 
kik senki. 

A város legnagyobbszerü nevezetessége lesz, ha 
t. i. majd elkészül az a függő hid, mely New-Yorkból 

Brooklynba fog átvezetni. Mint emlitém, New-York tulaj- 
donkép félszigeten épült, melynek egy oldalán a Hudson 
folyó, átellenben New- Jerseyvel ; másik oldalán a tenger 
egy ága, melyet East-Rivernek, keleti folyónak neveznek, 
átellenben a Long-Island csúcsán Brooklynnal. New- 
York lakossága vagy egy millió, Brooklyné vagy 400,000 ; 
képzelhetni tehát a két hely közötti forgalom élénkségét, 
s hogy milyen akadálya a közlekedésnek az, hogy híd a 
két város közt nem létezik, s csak gözkompokra van 
utalva, melyek évenkint 40 millió személyt szállítanak 
ide s oda. Elkezdtek tehát egy hidat épiteni, mely a 
csaknem egész angol mfldnyi szélességű vizet egyetlen 
ívben átboltozza, s csak két parton álló két oszlopon 
kell hogy nyugodjék. A congressus határozata szerint 
a hídoszlopoknak oly magasaknak kell lenni, hogy a híd 
színvonala negyven méterrel legyen magasabb a 
tengeráram legmagasb pontjánál ; hossza 493 láb ; széle 
26 m. ; hogy kettős vasúti vonalnak, két útnak közönsé- 
ges kocsik, s széles ösvénynek gyaloglók számára elég 
tág legyen. 

Egyelőre csak az oszlopok készek, s mintha csak 
karcsú tornyok volnának, oly merészen s kecsesen emel- 
kednek ki a város 6 — 7 emeletes házai közül. Rémséges 
mű lesz, ha — meg lesz; — ha ugy nem jár mint 
Washington monstre-emléke Washingtojiban , s több 
más megkezdett :^ nagyszerű «, de soha el nem készü- 
lendő mű. 

19. 

Kirándulások az elegáns fürdőhelyekre, Newportra, Saratogába. 

Long Branch New-Yorkból, — Cape May 
Philadelphiából azon városi lakók és üzéremberek által 

látogatott tengerpartok, kik egy-két óránál távolabb s 
24 óránál hosszabb időre el nem utazhatnak. Érdek- 
telen mindenik; árnytalan homokos partok, nyáron 
üditö szellő nélkül; s a tenger hullámzásának csak 
képzeletével. Azonban, főleg vasárnapra ezrenkint tolon- 
ganak ki, s hétfőn reggelre vissza, — mind azon öntu- 
dattal, hogy nagyszerű kirándulást tőn »a wery nice 
watering place«-re. 

Ezeknél jobban érdeklik a touristát a sokat emle- 
getett elegáns fürdőhelyek, mert azt is kell látni, mi 
módon mulatja magát a vagyonos s mívelt osztály 
Amerikában? A munkánál láttuk, — s eredményeit is 
megcsodáltuk ; lássuk, hogyan piheni ki magát ? mit és 
miként élvez ? 

A két legelegansabbnak híresztelt fürdő Newport 
és Saratoga. 

Dahin — Dahin — lasst Uns ziehen ! 

Az én nyájas olvasóm, ha mindjárt azt találta 
is, hogy ez úti jegyzetek néha a francia mondás sze- 
rint legroszabb génre, t. i. le génre ennuyeux beteg- 
ségében szenvedtek; de a fiatal novellaírók ama styl- 
jébe még sem. estek, kik rendesen igy kezdik meg érdekes 
regéjöket : 

:^Az ég derült volt; kék azúr boltjában fényesen 
tündökölt az arany zománcú nap . . . sat.< 

Pedig valósággal majd három hónapja minden- 
nap ugyancsak tündökölt, sőt égetett a nap; s már 
el is feledtem, hogy beborulhat. Csak másodízben Phi- 
ladelphiában létemkor volt néhány nap egymás után 
erős záporeső, melytől a hőség enyhülését epedve remél- 
tük, melyre azonban rendesen még rekkenőbb meleg 
állt be. A rendszerint 95 — 115 foknyi hőség csak pár 

nap óta New-Yorkban szállt le 80— 85-re; a minek 
már igen üditö hatását érzők. 

Kissé borús, de elég meleg volt a Pullman Parlor 
Cárban, melyen délutáni egy órakor a Grand Central 
Depot — óriási vasboltozatú indóházból kimozdultunk, 
estére Newportba érkezendök, — mely tengeri fürdő- 
hely az Atlanti Ocean partjain fekszik. 

A vasút vonala párhuzamosan megy a tenger, 
illetőleg az átelleni Long-Island partjaival; de több- 
nyire beljebb a száraz földön, ugy hogy csak itt-ott 
láttatja vagy érinti a tengerpartot. A partvidék néhol 
homokos, néhol sziklás és dombos ; de beljebb vannak 
igen szép pontjai is. Itt-ott kisebb-nagyobb folyamo- 
kon, melyek sebesen rohannak a tengerhalálba, szép 
hidakon robog át a vonat; s a folyamok emelkedett 
partjain villák, kertek, csinos városok. Ezek egyike 
Bridgeport csak azért is érdemel említést, mert az 
olvasónőim által bizonyosan ismert Wheeler et Wilson 
és Howe varrógép- gyárai itt vannak ; hasonlókép nagy 
fegyver- és érctöltény- gyárak (New Haven Arms Com- 
pany). A vagy 20 ezer lakossal biró csinos város magas 
terrassen fekszik, s szép látmányt nyújt. 

A vonat tovább is nyájas zöld dombok, egyes 
fantastikus sziklák, tavak, s mívelt földiek közt sűrűn 
lakott vidéken át éri el New-Havent, mely szintén 
a parton fekszik, vagy 50 ezer lakossal, nagy köz- 
épületekkel, melyek közül a hires Yale-College 7500 
tanulóval s 60 tanárjával emUtendö. New-London, Sto- 
nington, Wickford landing szintén csinos városok. Az 
utóbbi már túl van a Long-Island csúcsán ; a tenger- 
parton; s itt kiszállunk — esti 7-kor s gőzhajóra 
ülünk, mely lapályos érdektelen szigetek között a Na- 

rangaset öbölbe kanyarodva, egy óra múlva érkezik 
meg Newportban. 

A hajó közép nagyságú, utazó kevés, többnyire 
nők, és végre valahára mívelt modorú társaság »in- 
deed«. 

Ez a Newport tulaj donkép nem valami idylli kis 
zug, hanem Rhode-Island állam régi fővárosai egyike, 
mely még hatvan év előtt New-Yorkkal is versenyzett ; 
ma azonban mint város jelentéktelen. Ellenben a tenger 
felé fekvő része, a fürdőhelyhez vezető árnyas faso- 
rokkal, kertekkel s villákkal igen csinos. A tengerpart 
is változatos; a homoksíkságot magasabb dombok, 
sziklagruppok, — lovaglókra számított fasorok, mulató- 
házak váltják föl. Azon New-Yorki és Bostoni lakos, 
ki elég gazdag, hogy itt saját villája legyen, ha már 
Európába nem rándulhat, a mi neki csak »a tripp« 
— egy kis kirándulás: akkor legszívesebben vonul el 
Newportban, hogy ne kelljen találkoznia a mobbal, 
melynek többé-kevésbé uralma alatt áll ; de a mely ide 
nem jöhet, mert az élet itt igen költséges. Első rangú 
hotelben, minő az »Ocean hotel <, a hova szállva vol- 
tunk, a napi díj 7—8 dollár; kocsik, bálok, mutatvá- 
nyok bemeneti árai magasak. Lovaglás, evezés, kocsizás, 
koronkint rósz színházi előadás s kölcsönös látoga- 
tások s kártya több elegáns játékházban — képezik 
a vendégek időtöltését. A fürdés csaknem mellékes 
dolog. A nők csak júliusban fürödnek. 

Vájjon mulatságos-e az itt tartózkodás? az ide- 
valókra nézve kétségtelenül az. Az idegen, ki valamely 
kiválóbb családhoz ajánlva van, s egy-két hétig marad : 
beletalálhatja magát a társaságba. De a tulaj donképi 
tourista itt sem találja meg az öntetszése szerinti 

mulatság azon lehetőségét, mely az európai fürdőhe- 
lyeken : Ostende, Trouville, Baden-Baden, vagy akárhol 
oly fesztelenné teszi a tartózkodást. Európában min- 
denütt a maga módja s tetszése szerint szabadon élhet, 
s á sa facon lehet boldog az ember. Az amerikai élet 
shablonszerüsége, a pedansság, melylyel bizonyos az 
ő fogalmuk szerint > finom < modorhoz s gépileg elsa- 
játitott formákhoz ragaszkodnak ; — a kényszer, a nap 
minden óráiban ezer idegen körében tolongani ; s bizo- 
nyos órákban velők egy teremben étkezni ; úgy és azt 
és nem máskép enni, inni, mint az a helyi ízlésre 
számitva gyárilag elkészült: mindez nagyon hamar 
unottá tenne még sokkal szebb helyeket, mint a minő 
Newport. 

Huszonnégy óra alatt ki is merítettük minden élveit ; 
s mentünk Bostonba, s onnan néhány nap múlva Sara- 
togába. Egyelőre átugorván az utat — mindjárt Sarato- 
gába vezetem be az olvasót. 

Saratoga vidékéről nincs mit mondani. Terjedel- 
mes síkság, melyen csak félnapi távolban látni hegyeket. 
A helységtől fiatal fasorok vezetnek minden irányban. 
Délfelé tartva, egy óra múlva a térség lemélyed ; s katla- 
nában fekszik Saratoga tava, — csinos kis szigettel 
benne, néhány ölnyi magas parttól, parkszerű fatömbek- 
től környezve ; csaknem azt hinnők : az egész mestersé- 
ges mű. Pedig a tó nem csekély ; 9 mértföld hosszú^ 
3 széles. 

Fürdőhelyiség, mely egyszerű deszkaépitmény, áll 
a tóban; s mulatóház a tó partján, nagy terjedelmű 
terrassel. Félórányira innen van a Congress-spring (for- 
rás vagy szökőkút), másfelől a sulphurspring — amaz 
vasas, emez kénköves forrás — végre a hires Geysers- 

spring, mely a fa- és acélmetszeteken s fényképeken 
lábnyi vastagságú vizsugárt lövel föl magasra az égbe, 
s nagyszerű természeti csodának látszik : — valóságban 
pedig az artézi kút-mű által néhány lábra föllövelt 
vékony sugár ; — ez utóbbi legalább illőn befalazva, a 
többi csak primitív állapotban. E különféle vizek forrásai 
távolabb egy poshadó tócsába folynak össze. Van Ma- 
gyarországban tiz fürdő, hathatósabb vizzel, sokkal 
szebb tájjal, igaz, hogy elhanyagolva, melyet csak leg- 
közelebbi vidékén ismernek, s nem emleget senki. 

Saratoga és Newport elegantiája közt már feltűnő 
különbség észlelhető. Saratogában kevés magánkert és 
villa, annál több óriási hotel található. Itt minden töme- 
gekre van számítva. A Grand Union hotel, melyben 
szállva vagyunk, nem sokkal kisebb tért foglal el, mint 
Pesten a Károly-kaszárnya ; de 4 — 5 emeletes; s ilyen 
hotel van még néhány. Udvaraiban szárnyépületek emel- 
kednek, s a szabad tér kertekké van átalakítva, árnyas 
fákkal, szökőkutakkal, illatozó virágokkal. Éttermében 
1400 személy ebédelhet egyszerre. Képzelhetni milyen 
élvezet ez, mikor a szabadban s árnyékban 28 — 30Reau- 
mure fokot mutat a hévmérő ! Nagy társalgó és concert- 
terme ideálját képezi azon hotelbeli vagy gőzhajói társas- 
termeknek, miket az amerikai >most splendid saloon«- 
nak nevez. Van benne legalább negyven pamlag, s két 
száz zsöUeszék, s ugyanannyi apróbb szék. Valóságos 
papagáj-bútorzat. Sárga, sötétzöld, narancs, rózsa, kávé 
színű, világos zöld, ég-kék, indigo-kék, sötét-vörös, 
láng-vörös — szóval minden kigondolható színű, de 
drága gyapjú, selyem, damaszt, bársonynyal bevont 
bútorok, össze-vissza vegyest állitva a terem egész szé- 
lében, hosszában, közepén ; alattok kiáltó színű tarká- 
ié 

fényes tükrök, aranyozott csillárok. 

Ezen kivül vannak kisebb ladysparlorroomok, még 
cifrábbak. 

Az életmód Saratogában következő : reggel korán 
víz ivás a különböző forrásoknál. A nők már toíletteben 
vannak. 8 — 10 közt általános reggelizés a hotel említett 
ebédlőjében; aztán visszavonulnak a nők, s szebben 
átöltöznek; az urak rockingchairbe ülnek, szivaroznak, 
elalusznak. 12 — 2 közt lunch; — a nők más toílette- 
ben jelennek meg. Lunch után a nők a folyosókon, 
melyek az utcára vagy a kert felé fordulvák, üldögél- 
nek, hevernek, egymásközt, vagy férfiakkal vegyest 
csevegnek ; az átmenőket mustrálják ; s mindenkép eről- 
ködnek, kivált az idősebbek »ladylike« viselni magukat — 
már tudniillik a mit ők »ladylíke«-nek tartanak. Egy- 
kettő könyvet forgat; a férfiak közül némelyik udva- 
rol ; mások szivaroznak, vagy bagóznak, alszanak, vagy 
kártyáznak. A hazárd nagyban űzetik ; s törvény szerirrt 
tiltva levén — a játékházak úgy vannak szervezve, 
hogy idegen be nem mehet, csak tag által vezethető 
be; a bemenetnél pénzt vált — játékjegyek, markok 
ellenében, melyek rézből vagy elefántcsontból csinál- 
tak ; — a játék nem készpénzben, csak markokban 
folyik; a mi fölfedeztetés esetében elegendő mentségi 
ok. E fürdő helyeken, valamint a nagy városok club- 
jaiban is igen magasan játszanak. Nem egy az üzleten 
könnyen nyert ezreit veszíti el a leginkább divatozó 
» fáraón «. 

Ot-hét óra közt — az 1400 személy viaskodása 
az ebédért. Azután toilette-csere ; kikocsizás a tóhoz, 
evezés, udvarlás; este vissza; bál minden este, csak- 

« 

nem reggelig; hol a kisasszonyok a papa, mama, 
yagy néni kisérete nélkül is jelennek meg; a mi nem 
is shocking, hanem szokásos dolog. Flirtation, apró 
botrányok, napi renden. Ki az amerikai fürdő életről 
mulattató módon óhajtana bővebb tanulmányokat tenni, 
annak ajánljuk Edgard Fawcettnek »Ellen Story« 
című igen jellemző regényét. (New-York. E. J. Hall& Son.) 

Typusa a Saratogai társaságnak az a mit Ame- 
rikában >shoddy«-nak, a bécsiek schnassnak neveznek ; 
magyarul ál-úriasságnak, vadaristokratiának mondanám. 
Tudniillik a míveltség, s társadalmi alap nélküli gaz- 
dagok; kiknek azonban gazdagságuk is többnyire tegnap- 
ról datált, s holnapra ritkán biztos. Ezen emberfaj 
mindenütt a világon ugyanaz : hanem Amerikában e 
faj igen nagyszámú; és ezért jellege, oly általános, 
hogy a jobb osztályokra is ráragad. 

Szóval amerikai idegek kellenek ahhoz, hogy ilyen 
fürdőhely zsibongását, moraját s tolongását valaki hete- 
kig kiállja, sőt még azt élvezetesnek is találja. 

A vasárnap mindenek fölött valódi »geniune ame- 
rican«. Délelőtt egyházi beszédek; aztán a vasárnap 
ünneplése. Hogy pedig a cseléd is megülhesse a szent 
napot: az ebéd egy órára van téve, s rövidebb a 
szokottnál. Bor-, pálinka-házak külső ajtai zárvák, 
^sak hátulról lehet bemenni. Zene tiltva van. 

De minthogy ez a csend egész nap mégis unal- 
mas : délután a parkban, mely igen csinos s árnyékos 
hely — (bemenet 25 cent) hangverseny tartatik. Hogy 
azonban senki benne meg ne botránkozzék, elnevezik 
>Sacred C oncert«-nek; s állítólag csak egyházi 
dallamok adatnak elő, természetesen mindennemű ope- 
rából ; például mikor ott voltam, többi közt Verdinek 

16* 

Nabucco operájából játszottak, s a programmon nem 
mulaszták el hozzá tenni: >Nabucco, subject of the book 
of Dániel ;« — (a Dániel könyvéből vett tárgy!) Ilyen 
furcsa szentek ezek az Amerikaiak ! 



20. 

Boston Albaiiy. A Hudsonon New-Yorkig. 

Newportból Providencenek megy a vasút, mely 
Amerika legrégebben betelepített, s helyenkint szép 
vidéken át öt óra alatt Bostonba visz. 

Boston az amerikai első rangú városok közül 
saját jellegével tűnik ki. Építészete régibb angol for- 
májú solid sötét házaival, girbe-görbe ^rendetlen, de 
tiszta utcáival, melyek az egyforma egyenes utcájú 
amerikai városok után kellemes változást képeznek. 
Azután Boston minden amerikai város fölött mívelt 
társasága, irodalmi s tudományos törekvései, s a művé- 
szet tisztelete által magasra emelkedik ki. Középületei 
is igen díszesek, State-House-ja, hol Massachusets állam 
Congressusának üléstermei, miket megnéztünk s kor- 
mányzójának hivatalai vannak, magas dombon épült^ 
s magas kúpjáról az egész város squarejeivel, szép 
külső parkjaival, kikötőivel, a tengeröböllel, s vidéké- 
vel nagy körben nézhető át. Közvetlen alatta fekszik 
a valóban nagyszerű kettős park, a Gommon és 
Public Garden, egy része terebélyes fákkal s árnyas luga- 
sokkal a dombra támaszkodva, másika a síkon, tóval 
szökőkutakkal, szép virágágyakkal ; a kettő együtt két 
négyszög angol mfld területet foglal el ;s elegáns épületek 
szegélyezik minden oldalról. Sok márvány és bronz, 

gyalogos és lovagló szobor látható Bostonban ; néhány 
Washington; egyike a Public Gardenben; hol a leg- 
nevezetesebb egy márvány szobor, mely... az »aether< 
fölfedezésének tiszteletére egy bostoni gazdag polgár 
által emeltetett, s 30,000 dollárba került; a hálás 
polgárnak vájjon melyik tagját operálták aether segít- 
ségével : arról hallgat a chronika. A City-Hall egyszerűn 
szép palotája előtt álló Franklin-szobor a legjobb 
Bostonban. 

Sok kitűnő tanintézetei közül leghíresebb a Har- 
ward University, mely a városon kivül nagyszerű park- 
ban fekszik, palotaszerű épületeiben elhelyezett jogi, 
theologiai, s orvosi tantermekkel, gazdag gyűjtemények- 
kel, múzeummal, természettani műszerekkel, könyvtárral. 
A g a s s i z is itt tanított, nagy * megbecsülésben s nagy 
fizetésben részesítve ; a természettudományok mívelésé- 
nek ő adott lendületet, s ő alapitá a folyvást szapo- 
rodó állattani museumot. A Harward College ellen 
az amerikaiaknak azon kifogásuk van, hogy tanulói 
aristokratikus modort sajátítanak el. 

A festészet ápolására Boston büszke. A Boston 
Athenaeumban, hol évenkint rendeznek képtárlatot, s 
ezen kivül sok más magángyűjteményben nem egy 
jeles kép is található a sok állítólagos Tizian, vagy 
Velasquez, vagy Rembrandt között, melyek aUg válnak 
be jó másolatoknak : de tulajdonkép rendszeres képtár 
a történeti iskolák alapján — mint Amerikában sehol, 
úgy itt sincs. — Ellenben van sok tartalomdús könyv- 
tár; van egy helyes kertészcsarnok, állandó virág-, 
gyümölcs-, zöldség- s terménykiállitással. 

• Az 1812. angol háborúban az ezek által bombázott 
Charlestown külvárosban a csata helyszínén emelkedik 



ki a hires Bunkers Hill Monument; — egy magas 
egyszerű obelisk, melynek 300 lépcsőjén tetejére föl- 
mászni teljesen fölöslegesnek tartottam. Közel ehhez 
egy más márvány emlék az 1861 — 65-ki polgárháború- 
ban elesett Charlestoni polgárok tiszteletére. 

Szives ciceronét leltem itt Prang és veje ifjú 
Heinzen Károly urakban, kikhez ajánlásom volt ; s ked- 
ves házi kört családokban, hol az 1848-diki veterán- 
demokratával, idősb Heinzen Károly úrral is, ki még 
ma is erélyes újságíró, találkoztam. L. Prang et Co. Art 
and Educational publichers egy nagyszerű műnyomda 
tulajdonosai, mely legfökép tancélokra szolgáló termé- 
szettudományi képes ábrák, színezett kőnyomatai kiadá- 
sával foglalkozik, mik százezernyi példányokban kelnek 
a sok tanodában; mindezen, mind egyéb chromo-lytho- 
graphicus művei nagy tökélyüek. 



* * 



Bostonból Saratogába délután indultam vasúton, 
s éjjel — miután háromszor kellett más vonatra átszállni 
— egy órakor érkeztem meg. 

Saratogából Nev-Yorkba visszamenendő, Al hány- 
nak vettem utamat, onnan gőzhajón menendő, hogy a 
Hudson — e?en szépnek hiresztelt vidékét is lássam, 
a mit nem is bántam meg. 

A mi ugyan ezen amerikai folyam-gőzhajókon való 
kirándulásokat illeti, azokban csak amerikaiak talál- 
hatnak élvezetet. Ezek a >most splendid« és minden 
európai gőzhajót szerintök mesze túlszárnyaló ameri- 
kai gőzösök nagy építmények ugyan, hanem úgy vannak 

alkotva, hogy a reájok férő vagy ezer ember közül 
alig talál száza helyet a szabadban, hol a tiszta levegőt 
szívhatná, s a talán szép vidékben gyönyörködhetnék; 
mert a hajó föf edelét a gép, mosókamarák, a kapitány 
s mások cabinejei foglalják el ; a hajó közepét pedig 
egész szélében s hoszában a nagy sálon, ismeretes 
papagáj-bútorzattal, s bárbár elegantiával »the íinest 
and richest fouyniture« ; s csak a hajó két hegyén van 
egy kis nyilt hely hagyva, hol 40 — 50 személy elférne; 
és pár száz harcol az ülésért, s ülnek mint a sardinák 
egymáson; és mintegy a székre szögezve, mert aki 
meg is unta talán az ülést, s kissé mozogni óhaj- 
tana : nem mer fölkelni, mert azon percben helyébe ül 
valaki, akárki, néha egy matróz, vagy csizmatisztitó 
gyerek ; s helyet többé nem kapsz. Az amerikai azon- 
ban úgy is legjobban szeret a »most splendid« salon- 
ban időzni, s egy pirossárga csíkos pamlagon elnyújtózva 
tiapi lapját ától zéig elolvasni. Ez az ő eleme. 

Zenének soha sem szabad hiányozni ezen kéjutazá- 
sokon. Hegedű, guitár, fuvola, — s rádásul egy istente- 
len énekesnő, — ki azonban ismeretes cseh-polkákat 
hamisan játszó collegáinál csak annyiban érdekesebb, 
hogy eredeti Yankee-dallamokat, melyek épen en vogue 
vannak, ád elő ; egy versszakot szavalva, egyet énekelve. 
Szövegök eredeti, s dallamuk kissé monoton, de nem 
ianalmas. Itt egy strófa a németekre szóló gúnyversből 
kiket az amerikai >dutchmen« gúnynévvel szokott il- 
letni, (különben a hollandit nevezik igy ;) s általán szeret 
kifigurázni rósz angol accentusok miatt : 

Fm Gaptain Smidth of the Deitseh Hussars 
My droop dey all keep grocery stores 
I made my money peddling cigars 
Und i am in de army. 

Ven i leaved home mine father cried, 
Mine sister críed, mine brother cried, 
Ven i leave home mine mother cried: 
You most not go in de army. Etc. 

Albany 1614rben alapíttatott még a hollandiak 
által, tehát a legrégibb telepek egyike ; a város lakos- 
sága, mint a hollandusok (dutchmen) legnagyobb része, 
teljesen angollá lön; száma vagy 70,000. A város 
festőién fekszik a Hudson magas partján ; s nagy köz- 
lekedés, sok vasút, hajó, csatorna központja. 

A legközelebbi állomások egyike New-Lebanon 
springs (Uj Libanon) és Shaker village; — ez azon 
exoticus secta hazája, mely a világ végét elérkezettnek, 
az időt befejezettnek, s ennélfogva az emberi nem 
további szaporítását, így a házasságot véteknek tartja. 
Nök férfiak együtt élnek ugyan, de csak mint testvérek ; 
s a községben némi vagyoni communismus uralkodik. 
E sectát is nő alapította : nem szaporodik ugyan ; de 
föntartja magát. A shakerek különben becsületes embe- 
rek a polgári életben; szigorú erkölcsüek, jó munkások, 
nejeik háztartáshoz tartozó minden művészetben, gyü- 
mölcsbefözés, orvosszerek stb. készítésében kitűnőn jár- 
tasok ; s a shaker községek általán vagyonosak s virágzók. 
Vannak skeptikusok, kik a shakereket is mi a két nem 
közti transcendentalis viszonyt, helyesebben szólva 
viszonytalanságot illeti, nem egészen tartják minden 
hypokrisistől menteknek. 

Innen New-Bourghig közönyös a vidék; onnan emel- 
kedni kezdenek a partok 3 — 800 láb magaslatig, néhol 
meredek falakat képezve. A tájkép vetélkedik a Rajna 
vagy Duna szép pontjaival. A legszebb pontok egyikén 
látni Amerika első rangú tiszti iskolájának West-Point 

terjedelmes épületeit, szép parkját; — kiérve a magas- 
latok közül, S ing-Sing nevű nagyszerű állambörtön 
épületeit látjuk, melyek ezer fogolyra számitvák. 

A változatos tájkép méltó utolsó jelenete New-York 
városa maga; melyhez az öröm és fájdalom vegyülé- 
kével közeledem. Fájdalom, mert utolszor látom a 
nagyszerű képet. Örömérzetet költ viszont tudnom, hogy 
befejeztem fáradalmas kirándulásaimat Amerika földén, 
és — közéig a hazát viszontlátás boldogító pillanata ! 



III. RÉSZ 



rlöZGAZDÁSZATI, POLITIKAI 



ES 



TÁRSADALMI ÁLLAPOTOK. 



»Ich habé mir schon seit Jahren gesagt, dass 
unseren social - philosophischen Speculationen die 
Grundlage einer umfassenden Welt- und Menschen- 
kenntniss fehle ; und dass namentlich die Anschauung 
und das Stúdium amerikanischer Zustande zu den 
nothwendigen Voraussetzungen durchgebildeter Ur- 
tbeile über unsere Zeit gehöre.c 

(Aus Amerika, Július Fröbel, Leipzig, Dick'sche 
Buchhandlung 1856--7.) 



I. FEJEZET. 

i Philadelphiai nlágtárlat és a kUzgazdasigi viszonyok. 

A magas ministerium által azon megbízással tisz- 
teltetvén meg, hogy Amerikáb a utazásom alkalmával a 
philadelphiai kiállítást s az ott hazánk közgazdászati 
érdekeire vonatkozó jelenségeket különös tanulmány tár- 
gyává tegyem, s észleleteimröl tüzetes jelentést tegyek : 
föladatomat az itt következő általános jelentéssel nem 
tartam kimeritettnek, mert minden állam közgazdászati 
állapotai, szoros összefüggésben vannak annak potitikai 
intézményeivel, társadalmi szerkezetével, népeinek er- 
kölcsi s szellemi fejlődésével ; — ki kellé tehát terjesz- 
tenem ezekre is figyelmemet annál inkább, mert Éjszak- 
Amerika mindenben annyira sajátságos, s Európától oly 
különböző, hogy minden oldalról kell megészlelnie, a ki 
egyáltalán átérteni óhajtja. Előre bocsátom tehát a 
világtárlatról szóló jelentést, a további fejezetekben 
pedig szemlét tartok Éj szak-Amerika politika s társa- 
dalmi viszonyai fölött. 



Azon, rendszerint mindenki által első sorban fölve- 
tett kérdésre nézve: vájjon az előbbeni európai világtár- 
latokhoz képest milyen állást foglal el ? és mily terje- 
delmű volt a philadelphiai kiállítás ? igénytelen vélemé- 
nyem az, hogy ez utóbbi egészben véve berendezése, 

külcsinja, valamint a kiállítás terjedelme tekintetében 
nem érte el az utolsó párisi vagy bécsi kiállítást. A 
kiállított tárgyak berendezésében egyáltalán nem volt 
észrevehető sem az amerikaiak híresztelt gyakorlatisága ; 
sem az, hogy az európai tárlatokon valamit tanultak. A 
tárgyak beosztásában semmiféle rendszer nem követte- 
tett; az egyes szakokra nézve minden ország külön 
egészet képezett, de a legkülönbözőbb szakokba tartozó 
cikkek is vegyest halmoztattak össze. így például Orosz- 
ország ásványai a gépcsarnokban voltak kiállítva, mig 
a gyáripar cikkei közt a főépületben búza s más gabona, 
s növények voltak lelhetők; malomkövek, arany, hol a 
bánya, hol a földmívelési ipar szakaszában voltak kiál- 
lítva. Amerika s California ércbányáinak termékei a 
Smithsonian institution gyűjteményében voltak lelhetők. 
Az átnézet és hasonlítások még nehezebbé voltak téve, 
mint a bécgi kiállításon ; hogy e rendezők a párisi kiál- 
litást látták volna, nem is valószínű. E részben a phila- 
delphiai tárlatról több joggal lehetett mondani, mint 
akármelyik elődjéről, hogy egy nagy zsibvásár volt. 

Epületei épen nem feleltek meg az építészi Ízlésnek ; 
némelyikök, mint az »Agricultural Hall«, a goth-styl 
torzképe, épenséggel szemsértő volt, mig a » művészet 
csarnokai oly célszerűtlen és szűk volt, hogy a főépü- 
letnél nagyobb annexet kellé hozzáépíteni ; célszerűsé- 
gök pedig szintén nem kifogástalan ; a nagy hőség ellen 
ép oly kevés védelmet nyújtottak, mint a koronkénti 
záporesők ellen. Azonban azon előnynyel birtak, hogy 
fából és vasból levén épülve, más célokra könnyen át- 
alakíthatók, — s vasúti társulatok által meg is vásárol- 
tattak, és igy értékesíttettek ; a mi Bécsben ma — három 
év után — sem sikerült teljesen. Ezenkívül sok mellék- 

épületei közt — mert minden állam építtetett egy-egy 
külön kis házat, melyben saját terményeit állitá ki, — 
igen csinosak és stylszerüek is voltak, mig végre a kies 
Fairmount-Park szép környezete igen előnyösen emelé 
az egésznek tetszetős benyomását. 

A philadelphiai kiállítás speciális jellege és nagy- 
szerűsége abban állt, hogy az tettleges fogalmat adott 
Éjszak-Amerika gazdasági termelésének, gyári és mű- 
ipari tehetőségének mai állapotáról, melynek hü tükre volt. 

Európa kevésbé részesité magát a philadelphiai 
kiállításon, mint az előbbieken ; s annak több oka szembe- 
tűnő. Első a világtárlatok gyors ismétlése. A világtárla- 
tok oly gyorsan érték egjmást, hpgy az iparosok nagy 
része nem győzi a kiállítás megküldésének költségeit; 
annál kevésbé, mert a kiállítások szaporodásával arányban 
csökken a valószínűség, hogj^ e költségeiket közvetlenül 
— azaz eladások vagy közvetve új piacok nyerése által 
behozhassák. 

Továbbá még a mi gyorsan haladó komnkban is, 
két-három év kevés arra, hogy valamely fejlődés mo- 
mentuma már megállapodott volna. Még a legújabb 
gépek vagy új procedúrák sem érték el a befejezett kísér- 
letek stádiumát. Végre a nagy közönség, melynek rész- 
vététől függ a vállalat financiális sikere is, némileg 
közönyös és elfásult a világtárlatok gyors ismétlése 
következtében. De az iparosok a philadelphiai kiállítás 
megküldéséből annál kevesebb practicus hasznot vár- 
hattak, mert az Amerikában uralkodó magas védvám a 
kereskedelmi érintkezéseket akadályozván: a kiállítás 
eredménye nem is lehetett más, mint az, hogy az ameri- 
kai mű- és gyáriparosok az előre haladottabb európai 
példányokon tanuljanak. Ezen indokokból egy 1876-ban 

rendezett kiállítás, ha már Európában sem számithatott 
volna fényes sikerre : annál kevésbé számithatott arra 
az Óceánon túl; mert a távolság, a tengeri szállítás 
veszélye s hosszadalmassága szintén erősen nyomott a 
latban. 

Ezen tényezőkhöz járulván végre az, hogy Magyar- 
ország kereskedelmi forgalma s érintkezése Amerikával 
. jelenleg oly csekély, s legközelebb kilátásai oly kevéssé 
biztatók, hogy iparos köreink nem vélték érdekükben 
fekvőnek saját veszélyökre s önerejökre támaszkodva 
részt venni a kiállításban. Az ország kormánya mind- 
ezeknek megfontolása után, mind az állam-pénzügyeknek 
a múlt években kedvezőtlen állásából indulván ki, nem 
tartá helyesnek az állambudget terhére eszközölni a 
magyar ipar képviseltetését. És az általam is tett tapasz- 
talatok után, ugy vélem, helyesen cselekedett. 

Áttérve az egyes európai államok kiállítására a 
philadelphiai tárlaton : elsőbben Angliánál kell megál- 
lapodnunk, mert ez volt a kiállított tárgyak tömegét 
tekintve a leggazdagabban képviselve 

És ez természetes ; mert Nagy-Britannia és az ame- 
rikai Egyesült-Államok közötti kereskedelmi forgalom 
ötszörte nagyobb, mint Amerika kereskedelme bármely 
más állammal. Nagyobb az a világ bármely két államá- 
nak egymással való kereskedelménél. Két harmaddal túl 
tesz Nagy-Britanniának Franciaországgal levő kereske- 
delmi forgalmán. 

Ismeretesek azon gyár- s műipari cikkek, melyekben 
Anglia kitűnik s Amerikában is a bel- s külföldi terme- 
lőkkel kiállja a versenyt; alább még lesz alkalmam 
részletekbe ereszkedni, csak néhány főbb cikket emelek 
ki a statistikai hivatal (Chief of the bureau of statistics) 

által kiadott táblázatokból. E szerint Anglia behozatala 
az Egyesült- Államokba január — márciusi első évnegyed- 
ben tön : 





1875-ben : 


1876-ban : 


gyapot-kelmék (yardokban) 


29.101,100 


23.893,200 


vászon » > 


37.075,500 


30.560,500 


gyapjú és fonal j> 


1.129,000 


726,800 


szőtt kelmék » 


19.824,500 


17.719,300 


nyersvas tonna 


2,292 


554 


vasúti mindemieuiű vas 


9,013 


85 


vaslemezek 


29,247 


21,643 


acél (kidolgozatlan) 


2,464 


1,724 



A bevitelnek e számokban nyilatkozni látszó sülye- 
dését magyarázó okokról később fogok szólni , ezúttal 
csak a két állam közötti kereskedelmi forgalom nagy- 
ságát akartam áltatok jelezni. 

Az angol kiállításról általán mondható, hogy nem 
csak a legterjedelmesebb, hanem egyúttal újabb példáját 
adá azon soliditásnak , mely az angol ipartermékeket 
jellemzi, s azoknak az európai kiállításokon is megálla- 
podott hirét kivívták. 

Legközelebb állt hozzá Franciaország, melynek ipara 
távolról sem volt ugyan oly gazdagon képviselve, mint 
az előbbi európai társulatokon ; de az, a mi kiállítva volt, 
a francia izlés és leleményesség világhírének magas- 
latán állt. 

Ellenben Németország magas fejlődő ttségü iparának 
képviselete igen jelentéktelen volt; ami annál meglepőbb, 
miután Németország, főleg a rajnai tartományok keres- 
kedelmi forgalma Amerikával igen tetemes. 

Csak mellékesen emlitem, hogy illőleg voltak kép- 
viselve Belga-, Holland-, Olasz-, Svéd-, Spanyol-, Por- 

17 

tugál országok ; ez utóbbi különösen bőven állitá ki mind 
az anyaország, mind gyarmatainak gazdasági s földter- 
ményeit. 

Oroszország külön említést érdemel. Ezen állam, 
mely hasonlólag Amerikához, nemcsak egy országot, 
hanem ma-holnap a legkülönbözőbb égaly és népek ter- 
melő képességével egy egész világrészt képez, tehetségé- 
hez mérve nem sokat , de nemökben érdekes tárgyakat 
állított ki. Briliáns porphir és malachit műtárgyain és 
drága s sokféle prémein, sajátságos készületü bőrgyárt- 
mányain kivül, miknek már megállapodott hire van, 
különös elismerésben részesültek, mert a tengeri hajó- 
zásban nagy gyakorlati becsűek kender-művei, kivált 
óriási vontató-kötelei, melyeknek előnye: hogy a nedves- 
ség következtében meg nem merevülnek, hanem puhák s 
hajlékonyak maradnak. 

Egyéb gyártmányai, mint gyapjú s porcellán, végre 
vasmüvei is tanúskodnak gyáripara gyors emelkedéséről. 
De legérdekesebb világot vet Oroszország fejlődésére a 
szt. -pétervári műintézet (Practical Technological Listi- 
tute óf St.-Petersbourgh) kiállítása. Ezen műegyetem 
két osztályát, a vegytanit és műtanit körülbelől 500 
tanuló látogatja. Ez utóbbi ismét két szakra oszlik, 
melyek egyike gyakorlati gépészeket, gyárvezetőket ; — 
másika vasutkezelőket nevel. A tanfolyam öt év ; a belé- 
pőnek a főgymnásiumi tanulmányokat sikerrel kellett 
végeznie; s a tanfolyam egy részét gyakorlati munkával 
gépek körül, gyárakban kell töltenie, ugy hogy minde- 
nikök képes legyen bármi gépet szétszedni, s ismét ösz- 
szeállitani. A- kiállított gépek s minták utolsó évi tanulók 
művei; és a szakértők állítása szerint angol és amerikai 
művekkel kiállják a versenyt. 

Nem kevesb elismerésben részesült a katonai tano- 
dák paedagogicai múzeuma által kiállított gyűjtemény ; 
a taneszközök, nevelési, hygieniai paedagogikai könyvtár 
:sat. Ezen intézet a pétervári » Gyakorlati tudományok 
museuma« önálló osztályát képezi; s célja a tanügy, 
tanrendszerek , taneszközök állásáról és elöhaladási 
momentumairól bel- és külföldön összegyűjteni az ada- 
tokat, ezeknek alkalmasnak látszó behozatala tekinte- 
téből. 

Magától értetődik, hogy a Pacific vasút által Ame- 
rika belsejével közelségbe hozott Japán és China fénye- 
:sebben voltak képviselve Philadelphiában, mint az előbbi 
kiállításokon. Csaknem ugyanezt mondhatni Indiáról, s 
az angol coloniákról. 

Azonban fénypontja volt az amerikai tárlatnak a 
gépek kiállítása ; és ebben maga Amerika, magas tech- 
nikai míveltségével és leleményességével tündöklött. E 
jelentés célján túl mennék, ha annak leírásába eresz- 
kedném j a mi itt a microscopicus finomságú, gépeken 
kezdve föl az óriási forgató kerekek, körfűrészek, pörö- 
lyök és emelőgépekig mint új procedúra , vagy egészen 
új találmány föltűnt. 

Utoljára hagytam az osztrák-magyar monarchia 
kiállítását, bővebben akarván róla szólni. 

A kiállított tárgyak összes száma — nem számítva 
oda a művészeti tárlatot — 454 volt, s ebből csak 22 
magyarországi. 

A tárgyak felállítása és berendezése nem egészen 
elégité ki ugyan a Philadelphiában megjelent kiállitókat, 
de egészben az osztrák kiállítás kedvező, habár nem is 
teljes képet nyújtott az osztrák iparról; s részleteiben 
sem tartalmazott aránylag annyi selejtest és közönségest, 

17* 

mint a mi Bécsben paradirozott. Ki kell emelnem végre 
azon jóakaratot és előzékenységet, melyet mind az osz- 
trák kiállítási bizottság, mind kormányképviselője Migerka 
Ferenc ministeri tanácsos a magyar kiállítók irányában 
tanúsítottak ; valamint azt is, hogy a tárlat helyiségeiben, 
küldiszitmények és föliratokban az osztrák-magyardualis- 
ticus államjelleg kellőleg megóva volt. 

A magyar kiállítók közül kiemelendők : 1 . Liborkaí 
Goldschmidt Lajos (Dubnik), mint kinek nyers és 
kidolgozott opál kiállítása rendkívüli érdeket költött 
Amerikában s éremmel is kitüntetve lőn. A főhirlapok, 
mint a Ne wyork-Herald s a philadelphiai »Press« s mások 
nagy lelkesedéssel Írtak az előttök eddig csaknem isme- 
retlen ékkőről ; s ez alkalommal bőven leírták Magyar- 
ország mely részén található , miként nyeretik az opál ? 
A nők kivált láthatólag gyönyörködtek a szivárványként 
tündöklő ékszerben. Goldschmidt ur érdeme, hogy az 
osztrák ékszerárusok által Philadelphiában be sem muta- 
tott hazai ékkövet az új világgal megismerteté, s remélni 
lehet, hogy fáradozása illő jutalomra is talált. 

2 — 3. Lo s e r testvérek Budáról és Saxlehner András 
Pestről, amaz Rákóczy, emez Hunyady-féle keserű vize- 
ket mutattak be. Az amerikaiak hygienicus szokásaik és 
szükségeik e vizeknek rendkívüli elterjedését biztosítják,, 
ha az illetők a kezdet nehézségeitől s az Amerikában 
mellőzhetlen reclame költségeitől vissza nem ijednek. 

4. A herendi porc el Ián gyár az érdemes 
öreg Fischer halálával annak fiaira ment át, és ezek ugy 
látszik tevékenyebb üzleti szellemben készülnek azt tovább 
vinni. Ezt következtethetni abból, hogy tetemes pénzál- 
dozattól vissza nem ijedtek, melylyel a philadelphiai 
tárlat oly terjedelmes megküldése járt. Kiállított tárgyaik 

a cég művészi híréhez méltók voltak , és szmtén érmet 
nyertek. 

5. Thonet testvérek hajlított fabútoraik kiál- 
lítása az osztrák-magyar tárlatnak legkitűnőbb részét 
képezé. Valójában olyannyira túltesznek Thonet urak 
hajlított fabútorai elegantia, kényelem és solid erő 
tekintetében minden e nemű bel- és külföldi kísérleteken, 
hogy unicumoknak mondhatók. Gyáraik vannak Zay- 
Ugróczon, Koritsán, Bisztricz és Hallunkauban Morva- 
országban; valamint nagy raktáraik Bécsben, Pesten, 
Parisban, Londonban, New-Yorkon. 

6. Markó és Weyden Budapestről borkőt s 
kitűnő aszalt szilvát állítottak ki, melyből eddig is vagy 
500,000 mázsát exportáltak, többnyire szerb és boszniai 
termést. Weyden ur maga is künn volt Philadelphiában,' 
s igen tevékenyen és hihetőleg sikerrel iparkodott a 
cikkének nagy piacot szerezni Amerikában, hol az ke- 
lendőséggel bir is ; fáradozásai azért érdemelnek elisme- 
rést, mert a kereskedelmileg nagy előnyben levő Triest 
versenye ellen sikerrel küzd. A többi magyar kiállítók, 
névszerint : 

7. Kubik J. Fehérvárról glacékesztyüket; 

8. Dorner Emília Bazinból csipkeutánza- 
tokat; 

9. Richter K. Sopronyból vadászszem- 
üvegeket; 

10. Lika Döme Pázmándról kitűnő minőségű 
búzát; 

11. SesslerM. ésT. malátát; 

12. Schnabel Gyula Oraviczáról kitűnő slivo- 
viczát s szilvaterményeket. 



13. Pokorny Ferencz Zágrábból gyümölesszesze- 
ket és borokat ; 

14. a magyar gyapju-mosó-gyár mosott 
gyapjút ; 

15. gr. Hunyadi Imre, és 

16. gr. Károlyi Alajos gyapjúkat (érmet kaptak) ; 

17. RosenthalJ. Temesvárról lisztet és gabonát; 

18. Königstadter testv. Újvidékről, és 

19. Neumann és fiai Váczról kitűnő eceteket; 

20. 21, 22. Knebel F. Szombathelyről tájkép- 
tanulmányokat ; Schoodisch L. Felső-Lőről állatta-^ 
nulmányokat; Rupprecht M. Sopronyból genreképeket 
állítottak ki. 

A kiállított tárgyak egyenkint jelesek voltak ugyan 
a maguk nemében, mit az is bizonyít, hogy a jury által 
többen kitüntetésre érdemesittettek ; összességökben 
még sem képviselték a hazai industriát és jelentéktele- 
neknek mondhatók. 

A mennyire tudomásom terjedj a kiállítók nagyobb 
része aligha látta költségeit fedezve. A kiállított tárgyak 
közül, főleg francia, angol, japáni, chinai tárgyak és^ 
ezeknek is csak legkitűnőbb java talált vevőkre ; és a 
vásárlók nagyobb része is angol volt, legkevesebb 
amerikai. 

Az iparosok, valamint a művészek és a műtárgyakat 
kiállító üzérek ' azon reményűkben , hogy Amerikában 
nagy számmal és magas árakon fognak túladni árúikon^ 
a kiállitottakon kivűl azonnali eladásra szánt tárgyakat 
is küldtek ki ; de csaknem teljesen csalódtak- 

E csalódást többféle körülmény idézte elő. Azon 
prosperitás és pénzbőség, melyet európai üzleti körök 
és kiálhtók Amerikában létezőnek föltételeztek, az utóbbi 

években fejlődésében megakadt. Üzletpangás, értékpa- 
pírok és ingatlanok árcsökkenése, az ércpénznek a 
forgalomból eltűnése, — a polgárháborúnak a nemzet- 
gazdaságra kihatott még mindig működő következ- 
ményei, oly crisist érleltek, mely még nem is érte el 
tetőpontját; s melynek egyik jele a luxuskiadások tetemes 
csökkenése. 

De az eladásokat tetemesen megnehezité a pénz- 
ügyi kormányzat által a kiállítók ellenében követett 
eljárás is, mely a magas védvám-rendszerrel kifejlődött 
szűkkeblűség jellemét hordta magán. 

A kormány ugyanis a kiállítóknak csak azon föltétel 
alatt volt hajlandó engedélyt adni, hogy a kiállítás 
helyiségeiben árúikból valamit eladhassanak s a vevőnek 
által is adhassanak, ha összes árúcikkeik deciaráit 
értékétől előre lefizetik a behozatali vámot. Ellenben a 
kiállítók vonakodtak összes tárgyaiktól előre lefizetni a 
vámot; előre látván, hogy nem: fogják mincj eladhatni; 
és ez esetben a vámrestitutió ezer esélyeivel és akadé- 
kosságával kellend szembeszállniok. De azonkívül a 
kiállított vagy eladás céljából kiküldött tárgyak értékét 
— az emiitett hamis calculus következtében — maga- 
sabbra is tették, mintsem utólag realisalni kilátásuk volt. 
Méltányosan kívánták tehát, hogy a tárgyaknak nem 
deciaráit értékétől s nem is összegétől, hanem elért 
eladási áraitól fizessék esetről-esetre a vámot. 

Nem lehet tagadni, hogy ez utóbbi eljárás aprólékos 
folvigyázati rendszabályokat igényelt, s mellette a kor-, 
mány fiscalis érdekei nehezen voltak biztosithatók. De a 
mi fő : ellenkezett az az uralkodó védvámpolitika szelle- 
mével. 



Hosszas tárgyalások után s csak július végével 
sikerült oly megállapodásra jutni, melybe mind a kiállí- 
tók, mind az éjszak-amerikai államkormányt képviselő 
tárlati bizottság belenyugodott ; s az abban állt, hogy 
minden kiállitó, ki az egyenkinti eladás és azonnali 
átadás jogát igénybe venni óhajtá : tartozott összes 
tárgyairól részletes s minden árúcikkét tartalmazó ki- 
mutatást késziteni, melynek szabatos voltát egy »Ap- 
praiser« átvizsgálja. Erre kiadatik az engedély. Minden 
eladott és elvitt tárgyat az. eladó följegyez föntebbi 
kimutatásának hiteles másolatán, mely nála van, s mely 
hetenkint a vámhatóságnál bemutatandó ; s ekkor fize- 
tendő a hiányzó tárgyaktól a vám. 

Az ebbeli civódások azonban a kiállitás bezárta 
után megújultak. Tudniillik: a kiáUitók azon Ígérettel 
kecsegtettek, hogy a tárlat bezártakor eladandó kiállitási 
cikkeik megvámoltatásánál be fog számittatni ezeknek 
időközben — a nap, por, be- s kicsomagolás, nedvesség 
stb. által szenvedett értékcsökkenése, — mely finomabb 
gyártmányoknál tetemes ; — most azonban, ennek tekin- 
tetbe vétele nélkül követeltetett a bevallott eredeti érték 
öszvegétől a vám, — holott ezek csak nagy árelengedés 
mellett adhatók el ; sok esetben tehát a fizetendő vám 
magasabb fogna lenni a cikk eladási áránál; minélfogva 
legtöbben inkább visszaküldetik árucikkeiket. 

Továbbá azonkívül, hogy egy a tárlat helyiségében 
kiütött tüz alkalmával állítólag 6000 faláda elégett : a 
többiek eltűntek vagy ugy elromlottak, hogy használhat- 
lanok ; s kárpótlást nem lehetett kapni értök. 

Érdekes epizód végre az is, hogy a kiáUitás helyi- 
ségeiben számtalan lopás történt ; s az európai kiáUitók 
egyenesen a fölügyelő rendőröket vádolták a lopásokkal 



(néhány száz pör van eziránt folyamatban); az angolok 
s franciák hazulról hozattak rendőri fölügyelöket ! 

Képzelhető tehát, hogy az európai kiállítók sem 
nagyon kedvező véleménynyel Amerikáról, sem a világ- 
tárlatra igen kellemes visszaemlékezéssel jöttek haza. 

A világtárlat 1876. nov. 10-én ünnepélyesen bezá- 
ratott. A mi financiális eredményét illeti, a zárszámadá- 
sok körülbelöl 9 millió dollár kiadás ellenében 3.853,718 
dollár bevételt mutatnak ki. Hogy a költségek fedeztes- 
senek összesen 15 — 18 millió fizető látogatónak kell 
vala lenni ; pedig csak 8.004,263 fizető látogató volt a 
hivatalos kimutatás szerint. (A bemenet fél dollár volt.) 
A forró nyári idény alatt a naponkint várt 90,000 láto- 
gató helyett alig 16 — 18 ezer jelent meg; némely nap 
hat ezerre szállt le a fizető látogatók száma ; augusztus 
óta azonban 100 — 150, september 28-án 257 ezerre 
emelkedett számuk. Az amerikai lapok a bukást szépi- 
tendők ugy számítanak, hogy »ha Pensylvania állam és 
Philadelphia városa elengedik az általuk a kiállítás ren- 
dezésére előlegezett öszvegeket: akkor a rendezők 807ü 
osztalékot kapnak ! « Rósz tréfa. 

E szerint a philadelphiai tárlat pénzügyi eredmé- 
nyét illetőleg is bukottnak tűnik ki. 



A philadelphiai világtárlatnak a párisihoz vagy 
bécsihez képest egészben véve tagadhatlan inferioritását 
tetemesen ellensúlyozta az éjszak-amerikai egyesült álla- 
mok saját gazdászati mű- és gyáriparuk kiállítása. Mél- 
tán képviselte az ezen világrésznek csodálatos termő- 
képességét, és magasra fejlődött gyáriparát. Az általános 
kiáUitás keretébe mindennemű termékeiket befoglalták 
ugyan : de azon kivűl minden állam külön épületet emelt, 

melyben ismét az illető állam speciális termékei szedettek 
össze. Ez utóbbiak között legérdekesebb volt a Gansas 
és Colorado államok épülete, melyben a két állam nagy- 
szerű bányakincsei, ásványai, kőszenei, aranypor, arany 
és ezüstkő, olvasztott lemezek, higany, réz, vas — továbbá 
gazdasági terményei, s állatvilága — tudományos rend- 
szerrel állittattak egybe. 

De legmeglepőbb volt a legtöbb európaira nézve, 
nem a föld termő erejének, sem a gépek szemlélete, mert 
amarról elég nagy, sőt mesés fogalmak léteznek; s hogy 
a technikában és gépészetben mennyire előre vannak az 
amerikaiak, szintén ismeretes dolog : hanem a legmeg- 
lepőbb volt azon haladás szemlélete, melyet Amerika a 
kézmű és gyáripar terén tőn; alig levén ennek olyan 
ága, mely itt ne űzetnék. 

A nélkül hogy e tárgyat részletesen kimeríteni 
szándékom lehetne, — kiemelem a bőr és kaucsuk 
gyártását ; az előbbi ugyan inkább csak a durvább tár- 
gyakra, talpbőrre szorítkozik; — minél fogva igen sok 
flnom bőrgyártmány Francia-, Orosz- s Németországból í 
finom kaucsukművek Angliából hozatnak be. Megemlítem 
az üveg-, porcellán- s kőedény gyártást, mely ha nem is 
vetélkedik finomság s izlés tekintetében a francia vagy 
angol s német, vagy cseh gyártmányokkal : de fedezi a 
hazai szükséglet nagy részét. Itt-ott a répacukorral is 
tétetnek kísérletek, kivált Galiforniában; de ámbár a 
répa nagy, 30 — 35, sőt 70 fontnyi súlyt is ér el — 
cukortartalma kevés levén, a nádcukor pedig aránylag 
olcsó : — ezen gyáripar egyelőre nem igen emelkedik^ 
Hanem gyapot s gyapjúszövet és fonalárúkban oly hala- 
dást tett^ hogy Anghában is sikerrel versenyez ; a fino- 
mabb posztónemeket sem véve ki; habár sem a francia 

gyártmány lágyságát, s fagonszépségét, sem az angolnak 
elpusztithatlan solidságát nem érik el. Vas termelésök 
nagyszerű; kivált Pennsylvaniában, honnan még vasúti 
kocsikerekeket is exportálnak Angliába. Gazdasági gépe- 
ket nem csak, hanem még apróbb gazdasági eszközöket 
is exportálnak; vasvillákat, gereblyéket sat. a hazai 
piacon is találunk; s olcsóságban túltesznek minden 
más gyártmányon. 

E ténynyel azonban, mellékesen jegyzem meg, szembe- 
szökő ellentétet képez ama másik tény, hogy a mezei 
gazdák neheztelnek a magas beviteli vámokra azon okból 
is, mert szerintök ezek következtében a vasszerszámokat 
és gazdasági eszközöket drágábban kell fizetniök. Az 
ellenmondás magyarázata alkalmasint az, hogy a bel- 
földi vas gyártmányok ára ott helyben nem csekélyebb, 
mint az, melyen — hála a tengeri szállítmányok olcsó- 
ságának — az európai piacokon is adatnak. 

Kevés munkába került volna az Unió államai gazda- 
sági terményeinek mesés tömegéről, s exportjukról sta- 
tistikai kimutatásokkal szolgálnom : e számok megdöb- 
bentők ugyan : de hazánkra nézve ezen kiáltó számada- 
tokból közvetlen hasznot le nem vonhatni, — annak 
dacára, hogy égaljunk, területünk alakzata, a nagy 
síkságok s a mezei gazdaság főproductumai csaknem 
ugyanazok mint Amerikában; mert Amerika ellensúlyoz- 
hatlan előnynyel bir roppant terjedelmű óstenyészetű 
termőföldjében, mely hazánkhoz képest tízszeresen jutal- 
mazza a munkát ; mig határtalan legelőin csekély költ- 
séggel tenyész a juh, szarvasmarha olvasatlan mennyi- 
sége; de ezen kivűl hazánk a continensbe beékelve a 
világkereskedelmi szempontból jelentéktelen adriai ten- 
ger egy zugára szorítva, nagy súlyú nyers terményeivel 

az olcsó tengeri szállítás helyett költséges vasutakra 
utalva: maholnap Közép-Európa piacain sem fogja 
kiállani Amerikával a versenyt ; — melynek földtermékei 
beláthatlan mennyiségre emelkedhetnek, s csakis koron- 
kint a tavaszi esö hiánya, nyár folytán a roppant töme- 
gekben pusztító nagy sáska, s a legújabban fölmerült 
burgonyabogár vet termelésének némi határt. 

Amerikának egyik nagyszerű iparága, mely ha- 
zánk gazdasági, élelmezési viszonyaiban is kedvező 
elöföltételekkel látszik birni, a disznótenyésztés, 
és a disznóhús és szalonnafüstölés, a mely üzlet száz 
meg száz millió dollárt forgat, s Cincinnaty, St. Louis, 
Chicago, s még néhány város »porchouse«-jaiból száz- 
ezernyi mázsákat küld szét — ily nagy terjedelmet csak 
az által vehetett, hogy — elvonttan a disznóknak roppant 
erdőkben könnyű tenyészetétől — füstölt húsa nagy 
fogyasztó piaccal bir nem csak a népes városokban, 
hanem a terjedelmes bányaterületeken, hol gazdaság 
nem űzetik, de főleg a tengeri hajózásban. 

Ebből ugyan nem következik, hogy hazánk e fon- 
tossá válható iparága azon primitív állapotra lenne 
kárhoztatva, melyen tőke és vállalkozási szellem hiányá- 
ban ma áll, lehetségessé tevén, hogy az ezen iparágra 
nézve sokkal kedvezőtlenebb helyzetben levő Cseh- és 
Németországból füstölt húsokat, finomabb sonkákat 
rendszeresen importálják Magyarországba. 

Nagy érdekű kérdés végre : van-e Magyarországnak 
kilátása nagy mennyiségű és jeles minőségű borainak 
piacot találni Amerikában ? 

Sajnálattal kell bevallanom, hogy a magyar bor- 
exportnak Amerikában tetemesebb növekedésére még 
akkor sem lenne kilátás, ha a jelenlegi tiltó vámszerün 

magas beviteli adó — két dollár egy gallontól — meg- 
szüntetnék is. Nem akarom fölemlegetni, mi ma már 
általánosan elismert dolog, hogy ámbár a magyar borok 
anyaga túltesz nemességében a világ minden borain — 
de mig a pincekezelés eddigi műkedvelői stádiumából 
oda nem fejlődik, hol azt Franciaországban látjuk — 
a mihez szakértelem, és még az volna szükséges, hogy 
nagy tőkék vállalkozzanak a bortenyésztésre : addig a 
külföldön és igy Amerikában is egy-két buzgó s becsü- 
letes borexporteur csinálhat ugyan, kivált némely spe- 
cialitással, reá nézve hasznos üzletet : de nagy üzletről, 
országos exportról szó sem lehet. 

Ezen általánosságtól elvonttan, tekintetbe jő még, 
hogy többé-kevésbé jó bordeauxi s rajnai borok olcsóbban 
kaphatók Amerikában, mint hason minőségű boraink 
adhatók ; továbbá figyelembe veendő, hogy némely dél- 
nyugoti államban, de különös nagy mérvben Galiforniá- 
ban mindinkább emelkedik a bortermelés. Magában az 
utóbbi államban negyvenezer acre-re számítják a szőllő- 
kertek és per 800 darab acre-enként, összesen 32 millióra 
a szőUőtőkék számát. 

Az évi termés mennyisége 1860-tól 400,000 gallonról 
1871-ig 4.500,000-re emelkedett (gallon = 4 pint). 

A mívelt szőUőfajok, a régóta termelt, s eredetileg 
a jezsuiták által a st.-franciscoi öbölbe importált spanyol 
> mission « -nak nevezett szőUőn kivül, rajnai s mosel, 
Riesling, muscat, fekete malvoisie, burgundi, chasselas 
és tokai szőllök, melyek 1853 óta importáltattak ; de nem 
nagyon termékenyek, sem illat és zamatra nézve nem 
felelnek meg a várakozásnak. 

Nem mulasztám el az alkalmat a californiai borokkal 
egyes városok nem csak első rangú hoteléiben, hanem 

helyben is nagy bortermelöknél s kereskedőknél is, mint 
G. Groenzinger és Landsberger and Co. San Franciscóban 
megismerkedni; és azt találtam, hogy a fehér borok 
bouquet és zamat nélküliek ; a vörösek sűrűk és nehezek ; 
s általán sok cukortartalom mellett kirivó föld-ízzel 
birnak. Vannak aszú-boraik tokai vesszőkből is, melyek 
nagy áron kelnek; de a valódi tokai finom zamatját 
teljesen nélkülözik. 

A calíforniai borok ezen alantias minőségének egyik 
oka az, hogy a szöUők nagy része bővebb termés ked- 
véért síkságon van ültetve; másik oka a gyorsan 
beálló, igen intensiv, hirtelen érlelő, s túlságos cukor- 
anyagot fejlesztő nyári hőség ; végre az, hogy a pince- 
kezelésre ott sem fordittatik elég gond; s hiányzik a 
szőUőmunkához kellő tapasztalás s ügyesség; és drága 
a munkabér. . 

Mindezeket tekintetbe véve, a californiai bor távol 
van még, hogy az európai borokat kiszorítsa Amerikából, 
vagy épen még az európai piacon is versenyezzen velők, 
mint azt a vérmes amerikaiák hiszik. 

De még meg kell jegyeznem, miszerint nem csak a 
magyar boroknak nincs kilátásuk nagy fogyasztásra 
találni Amerikában, hanem kiváló bortermők s borkeres- 
kedők, mint Groenzinger is, panaszolják, hogy a helybeh 
borokra sem akad elég megrendelő ; a bor nem kél. 

Altalán a borfogyasztás Amerikában igen csekély ; 
á nyugoti városok és oly vidékek kivételével, a hol 
németek nagy számmal laknak és hol főleg a sör dívik : 
különben gabonapálinka, wisky, Amerikában a nemzeti 
ital, melynek a temperance societyk minden buzgalma s 
nem sikertelen törekvése dacára, minden osztály, sze- 
gény, míveletlen, gazdag és mívelt, többé kevésbé hódol. 

Borból csak a pezsgőknek van keletök; s jó francia 
pezsgők 3 — 4 dolláron kelnek. Galiforniában sok pezsgőt 
gyártanak; legízletesebb a Landsberger Haraszty-féle, 
mely egészen francia mód szerint okszerüleg készíttetik. 
A californiai pezsgő 1 és IV2 dollár, kis üvege 75 cent. 
Azonban Amerikában roppant tömeg hamis pezsgő 
(aerated sparkling wine) mesterséges szénsavval gyár- 
tatik ; állítólag vagy 3 millió üveg. Ezen a törvény és 
rendőri ellenőrzés hiányában űzött méregkeverés, melyhez 
beruházási tőke sem kell, s mely, ha fölfedezés fenyegeti, 
könnyűszerrel elvándorol, s más városban üti föl tanyáját, 
legnagyobb ellensége Amerikában a borüzlet emelkedé- 
sének, és tönkre teszi a becsületes kereskedőket. 

Hazánkra nézve érdekkel bir végre megemlíteni, 
hogy a bortermelés komoly nehézsége Galiforniában a 
hordók hiánya, illetőleg drágasága; s szakkörök 
véleménye szerint a magyar határszéli erdőkből jöve- 
delmes üzlet lehetne a dongák szállítása, mely ha a 
panamai vagy dáriai szoros át fog fúratni, bizonynyal 
nagy terjedelmet veend; minthogy a most még a Gap 
Horn't megkerülő, s Galiforniáig hat hónapot igénybe 
vevő út ugyanannyi hétre fog leszállni, ha a csatorna 
létre jő. Más részről azonban szintén előrelátható, hogy 
akkora Galiforniából jövő búza és gyapjú még olcsóbb 
lesz az európai piacon. 



Az amerikaiak többnyire nagy büszkeséggel mutat- 
nak gyáriparuk magas fejlődésére. Sokan azon hiedelmet 
osztják vagy legalább terjesztik, hogy Amerika mahol- 
nap mindent képes leend előállitajai, ,a mire szüksége 
van. A vérmesék már a selyemtenyésztésben is túlszár- 



nyalhatni hiszik Olaszországot, s gyártásában Francia- 
országot : anélkül, hogy megfontolnák azon lépten nyomon 
érvényesülő akadályt, mely a munkás kezek hiányában 
rejlik. 

Altalán az amerikai a mily okosan számitó s 
kitűnő gazdája önmagának : oly járatlan a nemzetgaz- 
dászat legelemibb fogalmaiban. Látjuk azt nem csak 
vámügyi, hanem pénzforgalmi politikáj okban is, melyről 
alább szóiandok. A nemzetgazdászat : philosophia ; erre 
pedig az amerikainak nincs ideje. 

Az amerikai gyáripar gyors fejlődésének is vannak 
árnyoldalai ; és azok elég szembetünőek. 

Ezen ország oly olcsón, s oly óriási tömegekben 
képes előálhtani a bánya és föld minden termékeit, 
miknek vevője az egész világ, hogy azoknak értékén 
mindig nyereséggel vásárolhatja be oly gyártmányokbeli 
szükségletét, a melyeknek előállítására az ország speciális 
viszonyai nem kedvezők. A magas védvámok tagadhatlan 
érdeme és tagadhatlan következménye, hogy Amerikában 
oly mű- és gyáriparágak is magasra fejlődtek, melyek 
különben, a külföldi versenynyel szemben, meg nem 
honosulhattak volna. 

De az éremnek más oldala is van. A gyáripar 
annyi kezet von el a mezei gazdaságtól, hogy ez szen- 
ved alatta ; mig a cseléd, főleg női Cselédek hiánya a 
családi és társadalmi életre igen kártékonyán hat visz- 
sza. Mig az emigratio nagyrésze, de nem legjobb ele- 
mei, a nagy iparos városokban fészkelték meg magu- 
kat, s ott már sokszor kellemetlennek bizonyult pro- 
letariátust képez : addig a mezei gazdák, s farmerek 
nem győzik fizetni a csak nehezen szerezhető és drága 
földmunkást. Néhány napi kirándulás alkalmával Cali- 

fomlában heves vitának voltam tanuja, mely ameri- 
kaiak közt a chinai bevándorlás kérdéséről folyt. Ma- 
gától értetődik, hogy mindnyájan szenvedélyesen kár- 
hoztatták a gyűlölt chinaiak behozatalát és munkára 
alkalmazását : mire a gazda Mr. Foss, ki hires farmer, 
kocsis (driver) s ép oly vagyonos a mily értelmes 
ember, azon nyomós ellenvetéssel válaszolt, hogy ö 
sem szereti ugyan a chinaiakat; de ha ö aratás ide- 
jén öt dollárt kénytelen fizetni napszámosnak, ő sem 
tehet már egyebet, mint hogy chinai munkásokat bé- 
reljen. 

Általános szakkörökben a nézet, hogy az Ameri- 
kában létező gyárak egy tized része sem állhatna fön 
chinai munkások nélkül; — s magam is meggyőződ- 
tem, hogy a szivargyártás, mely nem egyes nagy gyár- 
nokok, hanem mindinkább számos apró gyárnokok 
kezébe megy át, csaknem kizárólag chinai munkások 
által űzetik; s hogy a finomabb szövetű iparban, sőt 
gyapjú, csizma, s más gyárakban, a munkások nagy 
része chinai: azon egyszerű okból, mert kéz hiányá- 
ban és az amerikai munkásnak nagyobb szükségei 
mellett nagyobb igényei levén: <i gyárosok tömegesen 
szerződtetik a negyedrész dijért dolgozó chinai coolit, 
föltéve, hogy nem félnek magukra vonni a közönség, 
illetőleg a munkás osztály gyűlöletét. 

Léteznek Amerikában, mint magától értetődik, a 
gyár- és müiparnak számos olyan ágai, melyek a me- 
zei gazdasággal , s bányászattal, baromtenyésztéssel 
függvén össze, a siker oly előzményeivel birnak, hogy min- 
den védvám nélkül is nagy terjedelmet vőnek. De a mi 
ezen túl megyén, azon gyáripar, mely csak a magas 
vám védelme alatt keletkezett és tartható fön: ott is 

csak üvegházi növény ; mely a tudatlanok erős chau- 
vinismusának hízeleghet, de ha tüzetesebben tekintünk 
be az Unió közgazdasági állapotaiba, igen problema- 
ticus értékűnek , bizonyul. 

Mint idegen tartózkodnám e sokoldalú megfigye- 
lést igénylő kérdésben, melyet, minthogy föfontosságu, 
ki nem kerülhettem, határozott véleményt mondani : 
azonban az utolsó években Amerika közgazdászati fej- 
lődése részint megállapodott, részint hátraesett; és a 
gazdászati és forgalmi viszonyoknak oly megdöbbentő 
megzavarodása, a mű- és gyáripar cikkeknek, a szük- 
séges ruhanemeknek, mint fényüzeti árúknak olyan 
drágasága, ellenben az értékpapírok és ingatlanok, a 
földek és házak oly értéksülyedése következett be, 
hogy a törvényhozás és publicistika terén kitűnő fér- 
fiak kutatni kezdték a szomorú jelenség okait ; s a 
közvéleményt mindinkább azon irányban világosítják 
föl, hogy a hamis pénzforgalmi politika mellett a ma- 
gas vámtariffák képezik a baj kútfejét : és az ellenkező 
nézetnek, a védvámpolitikának legjelesebb s talán egyet- 
len önzéstelen képviselője C a r e y ma már csaknem egye- 
dül áll. 

Az Amerikában néhány év óta óta beállt, s általam 
már föntebb általánosságban jelzett közgazdászati yál- 
ság jellemzésére szolgáljon az, mit az Anglia és Észak- 
Amerika közti kereskedelmi forgalomról hivatalos ada- 
tok nyomán idézek, megjegyezvén, hogy az azokat kisérő 
commentár nem saját egyéni, hanem tekintélyes ameri- 
kaiak véleménye. 

Föntebb emlitém, hogy az egyesült államok keres- 
kedelmi forgalma Nagy-Britanniával ötszörte nagyobb 
terjedelmű, mintsem annak bármely más nemzettel való 

kereskedelme ; és ennélfogva ennek állapota jellemzi 
általán Éj szak-Amerika megzavarodott kereskedelmének 
jelenlegi állapotát. 

Az Egyesült Államok be- és kiviteli, tehát összes ke- 
reskedelme Nagy-Britanniával tön ; 

bevitel kivitel 

1872. évben Sterl. 248.772,324 261.444,251 

1873. > » 237.298,208 312.347,348 

1874. » » 180.042,813 341.024,049 

1875. » » 155.297,944 313.541,849 
Ezen kimutatás szerint tehát négy év alatt az im- 
port értéke 3 77o-al sülyedt; mig az export nagyobb ál- 
landóságot tanusit, sőt némi növekedést ; a miből az 
uralgó védvám barátai könnyen, de helytelenül ezen 
rendszernek a belipar fejlesztésére való befolyására von- 
hatnak kedvező következtetést. 

Az ilyen be- és kiviteli számtételekből azonban 
csak nagyon óvatosan kell következtetéseket levonni. 
Értelmet e kimutatás is csak akkor nyer, ha megjegyez- 
zük hozzá, hogy a kivitelek (mikbe a kivitt ércpénz 
nincs belefoglalva) amerikai állampapirpénzben decla- 
rált értékök szerint vétettek föl ; a bevitelek pedig azok- 
nak az angol kikötőkben, honnan behozattak, létező 
aranyértékök szerint számitvák. Az ebből- levonható kö- 
vetkeztetés maga tolja fel magát; vagyis hogy a ki- 
vitel valódi értéke nem oly magas a bevitel értékéhez 
képest. 

Bizonyosan következik azonban belőle, hogy az 
összes kereskedelmi forgalom 1873 óta tetemesen csök- 
kent; és hogy mint az 1876. első évnegyed kimutatásai- 
ból már tettleg következtethetni, ezen évben a bevitel 
mennyisége még tovább csökkentnek fog mutatkozni, 

mert Anglia bevitelének egyrészét Ázsia és az európai 
continens terményei képezik, valamint sok termény, pél- 
dául gyapot, mely Amerikából szállíttatik Nagy-Britan- 
niába, átdolgozott alakban visszakerül Amerikába. Kivé- 
telt képez a kivitt arany és ezüst, melyeket Anglia egy- 
szerűen csak közvetít s eloszt azon országok közt, a hol 
szükségeltetnek, mint Francia- s Németország, India és 
China. 

Sok mindennemű tényező módosíthatja az ilyen 
számbeli kimutatás horderejét, hogy csaknem lehetetlen 
s mindig tetemes reservátákkal lehet csak levonni kö- 
vetkeztetéseit. 

Például idézek egy fotekintélyü lap, a New-York 
Herald (april 17.) nemzetgazdászati szemléjéből néhány 
a vámtarifra vonatkozó megjegyzését, »mely (úgymond 
a cikkiró) mint a kereskedelem megzavarására ható té- 
nyező eddig kevéssé vétetett figyelembe: pedig a vám- 
bevételek állandó és tetemes csökkenése 
kell hogy mielőbb magára vonja a congressus gondos- 
kodását «. 

Az utolsó négy évi vámbevételek (dollárban) követ- 
kezők : 

1872 / 216.370,287 

J873 » 188.089,523 

1874 » 163.103,834 

1875 » 157.167,722 

(A folyó évi még csekélyebbnek vehető föl.) 

A magasabb beviteli vámok és a hivatalnokok de- 
pravatioja s végre azon könnyüség mellett, melylyel 
Canada és Éj szak- Amerika határain közlekedhetni, nagy 
súlylyal bir ugyan e cikk következő megjegyzése, melylyel 
a számtételeket kiséri : 

»Az igen tetemes bevitel Európából Ganadába 
azon alapos gyanút költi, hogy éjszaki határainkon 
nagymérvű csempészet űzetik, és az bizonyára nyilt 
kérdés, vájjon a vámtételek leszállítása nem volna-e az 
egyetlen hatásos eszköz vámbevételeink emelésére ?« 
Hogy nemcsak a californiai, hanem más tengeri kikötők- 
ben is mily mérvben űzetik a csempészet : szintén nyilt 
titok. 

A currency kérdésen kivül a partprogrammok egyik 
főpontját és a politikai izgatás egyik főeszközét képezi 
a vám-politika. Minden politikai szereplő, minden hivatali 
vagy képviselő jelölt biztosan számit arra, hogy ha a 
protectió fentartása mellett nyilatkozik: támogatásra 
talál a nagy gyárnokok és érdektársaik körében, és a 
gyáriparos éjszak-nyugati államokban s a republicanus 
pártnál általán. Ha pedig tarif-leszállitást, vámreformot ir 
zászlajára, akkor az újabb statusok és az egész Dél, az 
összes farmer és földmívelő érdek fogja fölkarolni. Kü- 
lönösen a déli államok kiengesztelhetlensége, a sötét 
jövőt sejtető gyűlölködés a déli és éjszaki államok közt, 
mely a háború óta meg nem szűnt, főleg az uralkodó 
vám.politika következménye, mely mint lapjaikban min- 
dennap olvashatni, és szónokaik minden alkalommal 
emlegetik: »az iparos éjszaki államok érdekében a föld- 
mívelő déli államok kizsákmányolására van számitva.« 

Hogy a vámpolitika a politikai pártokat feloszlató 
befolyást is gyakorol, tanúsítja egy republikánusokból és 
demokratákból vegyest alakult földmívelő > farmere párt 
keletkezése, melynek programmja: a földmívelési érde- 
kek képviseletét erősíteni a congressuson, hogy az eddigi 
s az ő ellenök intézett adórendszer megváltoztatását és 
azon vámok megszűntetését eszközölje, melyek a föld- 

mívelönek szükséges cikkekre, luiiiö a vas, acél, só és 
ruhaanyagok, súlyosodnak. 

E mindinkább szaporodó pártot rokontörekvések a 
demokrata párttal való szövetség felé terelik, mely ha 
létre jő, az elnök-választásra is döntöleg fogna hatni. 

A tarifreformra irányzott erős mozgalom egyébiránt 
a törvényhozás körében is kezd érvényesülni. E nyár 
folytán Illinois állam egyik képviselője Mr. Morrison, a 
képviselőház közlekedésügyi bizottságának elnöke, új 
tariftervezetet nyújtott be bili alakjában, mely alkalom- 
mal mondott s nagy sensatiot tett beszédéből nem ér- 
dektelen néhány pontot kiemelni, mely mind az egész 
Európát s hazánkat is érdeklő kérdés megvilágítására 
szolgál, mind pedig érdekes példája az amerikaiak ere- 
deti s egészen gyakorlatias észjárásának. 

Morrison ur azon erkölcsi alapon támadta meg a 
védvámtarifot, hogy a protectio — fosztogatás. Meg- 
adóztatása a polgárok egy osztályának a másik javára. 
Történeti szemlét tart . annak bebizonyítására, hogy 
mennyire nem igaz, miszerint minden gyarapodó ország 
a protectio rendszer által épité meg jólétét s fejlesztéki 
kereskedelmét. Hollandia és Olaszország szabad városai 
szabad kereskedelem alatt virágzottak. Angliára is téve- 
sen hivatkoznak a protectionisták ; midőn Anglia (1840) 
tarif- reformját megkezdé, tehát u. n. protectionista ko- 
rában sem szedett vámot több mint 1200 cikktől; holott 
a mostani amerikai tarif-szabály szerint 4000 cikkre van 
vám kivetve. 

Az amerikai vámrendszer történetébe bocsátkozva, 
fölemlíti, hogy (1861) az első szigorú protectiv rend- 
szabályok a háború szükségleteivel indokoltattak; de 
a béke helyreállta után az igazságtalanság nőttön 

nőtt. Kimutatni törekszik, liog^' a magas vám sem 
protectiót nem eszközöl, sem az állambevétel szapo- 
rodását; az csak a monopolistáknak s csempészeknek 
és csalóknak kedvez. 

A védvámrendszer képtelenségeit többi közt követ- 
kező példákkal illustrálja: ha egy nő a boltba megy 
15 röf kalikót vásárolni ruhának, 15 rőfön fölül kény- 
telen a kincstár számára még 10 és fél rőföt vásárolni, 
illetőleg megfizetni. 

1875-hen — úgymond szólló — 9992 font gyapjú 
ágytakarót importáltunk, melytől az állam 8451 dollárt 
s 22 centet vőn be; és igy védelmezett 10.000,000 
font itthon gyártott gyapjutakarót — 50 percenttel 
emelve föl azoknak árát. A kincstár 8451 dollárt nyert 
ezen eljárásnál; és a gyárnokok öt milliót. Ugyan 
ezen úton különös rendszabályai által többnemü főfo- 
gyasztási cikken 47 milliót vesz be; mig a nép e 
cikkekért a 47 milHón fölül 330 millió dollárt fizet 
jutalék gyanánt a gyárosoknak. Azon ellenvetéssel 
szemben, hogy a vámok leszállítása folytán csökkenni 
fognának az állambevételek, — szólló ellenkezőleg 
kifejti, hogy növekedni fognának. Némelyek azt állít- 
ják, hogy a mostani üzletpangás közben veszélyes 
volna leszállítani a vámokat, szólló gúnyosan emliti 
föl, hogy az általános prosperitás idejében ugyanezen 
urak azzal kardoskodtak a magas vámtarif mellett, 
hogy az teremtette a prosperitást. 

Morrison ur elemzés alá veszi a védvámrendszer- 
nek a munkabérekre gyakorolt befolyását is. » Téves 
theoria az, u. m., hogy mi magas munkabérünk mellett 
nem versenyezhetünk a külfölddel : íme földmívelésünk 
jól fizetett munkásai mellett is kiállja a versenyt az 

olcsóbban (?) termelő Európával saját piacain. Hason- 
lólag állja ki a versenyt a munkásait jól fizető Anglia 
a continens munkásaival, és a Ghina és India éhelhaló 
munkásaival egyaránt. « 

A kereskedelmi mérlegről szóló ámbár antiquált, 
de még ki nem halt doctrinát, egy az életből vett 
adomával illustrálja, melynek tárgya Mr. Hooper 
Massuchusetsi kereskedő esete. Ez az úr 8000 sterL 
értékű árút szállított Ghinába. Ezen árúk rendelteté- 
sűk helyén eladattak 50 ezer dollárért ; ezen a pénzen 
más cikkeket vásárolt, miket Bostonba szállított, s 
eladott 100 ezer dollárért. A kereskedők 92 ezret 
nyertek e műtéteken : de a » kereskedelmi mérleg « 
reánk nézve kedvezőtlen eredményt mutatott ki: t. i. 
8000 dollárnyi exportot 50 ezernyi import ellenében. 

Az éjszak-amerikai egyesűit államok közös állam- 
adóssága kerek számmal 2200 millió dollárt tesz ki. 
Az egyes államok és kerületek külön adóssága ösz- 
szesen körülbelül 900, a városoké összesen ötszáz 
millió dollár. 

Ez utóbbiak árfolyama nagyon változó és külön- 
féle — az államok vagy városok fizetésképessége s 
hitele szerint. Az Unió 6 7o-t kamatozó államkötvé- 
nyei állandón pari fölött állnak 10 — 16 száztólival. 
Csodálatra méltó, hogy e kedvező körülményt a nemzeti 
kormány kamatreductióra, illetőleg convertálásra föl 
nem használja, hanem a régi czopfhoz ragaszkodva 
évenként 20 — 25 millió dollár amortisálásával szál- 
lítja le az államadósságot. 1875. júniustól 1876. júniusig 
25.367,983 dollár váltatott be. 

A forgalomban levő egyesűit állami papírpénz 
(Greenbacks), melyből eredetileg 400 millió d. volt 

kibocsátva, (a 37 milliónyi apró, vagy is egy dolláron 
alóli értékekről szóló jegyeket be nem számítva) con- 
gressusi határozatnál fogva már egy izben 356 millióra 
szállíttatott le, de később ismét 382 millióra emel- 
tetett. 

A jegyek kényszerforgalommal birnak, azon szeli- 
ditéssel, hogy a ki világosan ércpénzben fizetni köte- 
lezte magát: e kötelezettséget teljesíteni tartozik. 

Ehhez járul 354 millió dollárnyi papirjegy, miket 
egyes államok engedélyezett nemzeti bankjai kibocsátani 
jogositvák — a központi kormány szigorú fölügyelete 
alatt. E bankok állítólag nagy szolgálatot tőnek a 
háború alatt a kormánynak : azonban az azoknak adott 
kiváltságok jelenleg a valuta és egészséges pénzügy 
helyreállitásának nagy akadályát képezik. 

Az arany és ezüst pénzforgalom a háború óta tel- 
jesen megszűnt. Ezen év folytán történt az első lépés 
ezüst pénznek legalább az apró forgalomba hozásához, 
a mennyiben fél, negyed, ötöd és tized dolláros (50, 25, 
20, 10 cent vagy dime) darabok adattak ki: azonban 
még eddig túlnyomók az ilyen apró összegű papirjegyek 
napi forgalomban. Különben 1, 2, 5, 10, 100, 1000 
dollár névszerinti értékre szóló jegyek léteznek. Csak 
Galifornia képez kivételt, melynek határán belül állam- 
törvény alapján nem fogadják el a papírpénzt, kivéve 
az aranyértékü vagyis mindenkor aranynyal beváltandó, 
s csak 100 dollár fölötti összegről szóló bankjegyeket. 
Galiforniában 5 dollártól kezdve arany, azon alól ezüst 
pénz forog. San-Franciscoban az arany I2V2 7o agióval 
birt e nyáron a greenbacks irányában. 

Nem szükséges bővebben előadnom a papírpénz 
calamitásnak befolyását a külkereskedelem;, valamint 

a belforgalom, az árúcikkek árainak és vagyou-fel- 
oszlásnak megzavarására: sajnos, e themában annyi 
jártasságra s oly drága tapasztalásra tettünk szert 
majd harminc év óta magunk is, hogy elég annyit 
mondanom, miszerint ugyanazon ok ugyanazon ered- 
ményeket szüli Amerikában is. De habár a nemzettömeg 
elszegényedését eredményezi az ott is, mint hazánkban : 
vannak, kik habár az ércfogalom helyreállitását elvileg 
ellenezni nem merik is, de azt minél tovább halasz- 
tani s akadályozni törekszenek: mert a rósz papír- 
pénz szintén védvámot képez a belföldi gyárosok érde- 
kében. 

A papírpénz és magas védvám magyarázza meg nem 
csak a gyár és kézműipar közönséges cikkeinek mesés 
árait, melyek minden tárgyra nézve ugy állnak a hazánk- 
ban uralkodó árakhoz képest mint 1 sőt 1 és VU dollár 
a forinthoz, hanem megmagyarázza azt is, hogy az 
oly olcsó s oly nagy mérvű nyerstermelés dacára az 
élelmi szerek árai is magasak. 

Azt mondják ugyan, hogy az élet drágaságának 
megfelel a magas munkabér is : de a tények ezen állítást 
teljesen nem igazolják. Az uralkodó üzletpangás mellett 
sok a munkát nem kapó, és sok az olyan munkás, ki 
életszükségeit nem fedő bérért is kénytelen dolgozni; 
vagy a jótékony intézeteket igénybe venni, A cukortalan 
theával és rizszsel beérő chinaiak fele áráért dolgoznak 
azon minimumnak, melyet egy amerikai vagy európai 
munkás önfentartására szükségei, s leszorítják az 
amerikai benszülöttet a kereset teréről. 



A tévesztett nemzetgazdászati politikán kivül vannak 
más tényezők is, melyek az uralkodó crisist előidézték. 

vagy fokozzák. így a háború következtében a déli államok 
tönkrejutásával elvesztették az éjszaki államok consu- 
menseik tetemes részét. Egész városok elszegényedtek. 
Ezek is, valamint egyes déli államok, a háború költségeit 
képviselő adósságokkal túlterhelvék ; a fényűző osztályok 
főleg a nagybirtokosok elpusztultak, és mig az adóteher 
emelkedett, addig nagy földterületek megmunkálatlanok 
maradtak, mert a fölszabadult néger heverésre adta 
magát, s nem volt munkás kéz ; sem a birtokosnak investi- 
tióra pénze. 

Az utóbbi években az európaiak emigratiója is 
csökkent ; mint mindenkor csökkent, hogy ha rósz idők 
jártak Amerikára; és emelkedett ismét az emelkedő 
prosperitással; ámbár Németországból részint a katona- 
kötelezettségnek általános behozatala, részint a nagyobb 
szigor következtében az emigratio állandó csökkenése 
válószinü. A délnyugoti, s californiai bányák ércgaz- 
dagsága nem csökkent ugyan, és kimentheti en : de ott 
hol előbb arany és ezüst csaknem a földszínen volt 
található: ma már részvénytársulatok költséges bánya- 
m^üvelete szükséges. Nem csoda tehát, ha a mezei s 
városi ingatlanok értékcsökkenése mellett a bányarész- 
vények is, melyeknek központi piaca a San-Franciscoi 
tőzsde, melynek napi jegyzékén 217-féle részvény fordul 
elő — folyvást s mélyen sülyedtek be — és a merész 
hazárdban ma már nem oly sűrűn teremnek a millionairek, 
a mily szaporák a bukások. 

Az üzlet kedvezőtlen conjuncturáival terjed az üzleti 
körök demoralisatiója is. A nagy í^zabadság mellett 
előnyben vannak a csalók ; hamis bukások, a vagyonnak 
a csőd küszöbén való elsikkasztása, s a rokonokra 
átíratása naponkint előforduló esetek; a mint is a 

philadelphiai ipar- s kereskedelmi kamara már 1875-ben 
folyamodott a congressushoz a törvény ebbeli hiányait 
pótló bili hozatala véget, mely többi között azon rendel- 
kezést tartalmazza, hogy minden vagyon szerzési s 
átruházási okmány, ha az négy hónappal a csőd kérte 
előtt — az illető hatóságnál, a hol az illetőnek üzlete van 
— nyilván be nem jelentetett, semmis és érvénytelen 
legyen. 

Végre a hajózás érdekeit is érzékenyen belevonja 
a magas vám, s rósz pénzügyi politika az általános 
depressióba; és e tekintetben figyelemre méltó tény, 
hogy mig a dél, mig Richmond és New-Orleans keres- 
kedelme s hajózása hanyatlását annak tulajdonítja, hogy 
a háború következtében tönkre jutott dél kereskedelme 
átszállott New-Yorkra: addig ellenkezőleg hiteles adatok 
merülnek fel, hogy New-York forgalma is csökkenőben 
van, hogy ezen év folytán is több nagy liverpooli gőz- 
hajó beszüntette meneteit, (a világtárlat dacára) hogy 
New-Yorkban magában semmivel sem csekélyebb az 
üzletpangás, mint Amerika bármely részében, mint már 
abból is következtethetni, hogy a pompás Broadway'n 
a forgalom fő erét képező üzleti utcában, 150-nél több 
bolt, állandóan üres, s ha akad bérlő, kiről feltehetni, hogy 
meg fogja fizetni a bért, ő szabja meg az árát 

Ugy látszik általában, hogy Amerika csodás fejlődése 
azon stádiumot érte el, melyen népességének jelenlegi 
száma mellett egyelőre túl nem emelkedhetik. Mívelés 
alá vett, üzlet tárgyává tett területe oly nagy, hogy nem 
győzi. A mely pénz- és munkaerő a távol nyugatra 
vonul, hogy azt mívelje, fölszerelje és kibányászsza : 
annak hiányát megérzi az északkeleti rész. Uj területek 
fölvirágzanak : de a rég virágzók nem gyarapodnak velők 

lépést tartva, hanem megállapodás sőt hátrálás jeleit 
árulják el. 

Amerikai szakírókra hivatkozhatom, hogy az Alle- 
ghannyn innen fekvő államok nem annyira nyertek, mint 
inkább károsodtak a vasútnak a csendes tengerig való 
kiterjesztése, és ezzel a gyarmatosításnak nyugat felé 
terelése által. Farmjeik elhagyatnak, bérlőik elköltöznek 
az újonnan megnyílt vidékekre, hol olcsón, helyenként 
ingyen kapnak földet tulajdonul. 

Termékeik találkoznak a piacon az olcsón termelő 
far west terménytömegeivel, s nem birnak velők 
versenyezni. Régi városok, mint Boston, Charleston, 
New-Orleans másodranguakká sülyednek ; Cincinnaty, 
Saint-Louis, Chicago, San-Francisco első ranguakká 
fejlődnek. 

Ha tehát a jelenleg észlelhető üzletpangás okainak 
egy része tisztán átmeneti is, és olyan, minők minden 
országban periodice előfordulnak és ismét megszűnnek: 
bizonyos az, hogy azon nagy megzavarodást, melyet 
Amerika nemzetgazdászati viszonyai ma fölmutatnak, 
oly helybeli tényezők is okozzák, melyek állandók, s 
melyeket rövid idő alatt hatálytalanokká nem tehetni. 

n. FE.JEZET. 

Az allíolmány ; államszervezet; az államok és a szövetség törvényhozása; 

végrehajtó hatalma; az elnök; a törvénykezés. 

Mottó: »Si ces lignes parviennent 
jamais en Amérique, je suis assuré 
de deux choses : la premiere, que 
les lecteurs éléveront tous la voix 
pour me condamner; la seconde, 
que beaucoup d'entre eux ra'absou- 
dront au fond de leur conscience.« 

Tocquevill e. 

Ki Éj szak- Amerika politikai intézményeit s társadalmi 
szervezetét megérteni óhajtja : azt még soká fogják mint 
a felvilágosodás forrására, Tocquevilleclassikus müvére 
utalni. Még ma is fölösleges volna oly munkát kisérteni 
meg, mely azzal versenyezni akarna akár a tárgynak 
minden oldalról való egyetemes fölkarolásában, akár a 
részletek alapos ismeretében, — akár végre világtörté- 
neti fölfogása magaslatában, vagy mély Ítéletében. 

Érdeméből s értékéből mitsem von le azon nem 
lényegtelen módosulás, mely az amerikai intézmények- 
ben azon negyven év óta, midőn Tocqueville könyvét 
irta, kifejlődött ; s mely általában a demokratia elveinek 
következetes továbbfejlesztésének, föltétlenebb alkalma- 
zásának értelmében s érdekében történt ; sőt Ítéleteinek 
becsét emeli, hogy ő a fejlődés ezen irányát előre látta, 
és olyan aggodalmakkal jelezte, melyek szintén igen 
indokoltaknak bizonyultak. 

Az alapeszme, a melyből kiindult, s mely az ame- 
rikai intézmények bölcseleti előadásában vezette, ma 
is szem előtt tartandó. Bármi fiatal állam is Éjszak- 

Amerika — csak száz éves államszerkezete, s alkot- 
mányos élete nem abstract eszmék, elméleti tanok 
codificatiójából áll ; forrásaik visszavezetnek egészen 
az első települőkig; kik lényeges szellemi s erkölcsi 
hagyományokat, intézményeket hoztak át régi hazájok- 
ból ; s azokat az új viszonyok közt is föntarták. A 
különböző népelemek, melyeket az anyaországban való 
elégületlenség s nemmaradhatás Amerika partjaira 
dobott — másik tényezője a további alakulásoknak, 
melyet szintén tanulmányozni kell : s jobb »kézi köny- 
vet « Tocqueville munkájánál, e részben nem találni. 

Hanem itt is elmondható, hogy »habent sua fata 
libelli«. Tocqueville munkájának, mely az amerikai intéz- 
mények oly higgadt s némelyekben metsző bírálatát 
tartalmazza : hatása nem azoknak józan fölfogása, — 
hanem ellenkezőleg az volt, hogy Éjszak-Amerika a fiata- 
lok és fölületes politikusok rajongásának tárgya lőn. A 
negyvenes években általán a politikusok nagyobb része, 
de még újabb időben is sokan oly érzéssel tekintettek 
Amerikára, mint azon eszményi államra, hol a szabadság 
és rend, a politikai jogok s kötelességek, a legnehezebb 
alkotmányos és társadalmi problémák mintaszerüleg 
megoldattak ; hol a demokratia uralma alatt a vagyon- 
szerzés útjai mindenki előtt egyformán nyitvák, s hol az 
alkotmányos jogok gyakorlata, s a közigazgatás erköl- 
csisége a nyilvánosság, a szabadsajtó állandó ellenőr- 
zése által teljesen biztosítva van. E felfogás is időfolytán 
illusiónak bizonyult — mint alább bővebben kifejteni 
fogom. 

Sokan viszont Amerika államszerkezetét a tudat- 
lanság félhomályában úgy képzelték, mint a Rousseau- 
féle contract social tettlegesitését ; holott az épenséggel 



történeti alapokon, prózai tényleges állapotokból fejlő- 
dött ki, nagyon csekély philosophia segitségével. Az 
elvont tanok az ember-jogokról, a nép-fölségiség elvei 
csak francia encyclopoedistákból tanultattak; s csak 
lassanként szereztek érvényt az alkotmányos gyakor- 
latban. 

Amerika politikai laza szervezete, a szövetségi állam- 
kormány, vagyis centralis hatalom korlátolt köre ezen 
történeti alakulásból magyarázható. Az egyes coloniák 
1776 előtt egy-egy governor alatt, kit az angol korona 
nevezett ki, külön és egymással politikai kötelékben nem 
levő gyarmatokat, vagy hogy ugy mondjuk, tartományo- 
kat képeztek ; de nem államot. Hanem midőn az angol 
koronától való függetlenség kimondatott, tényleg nem 
létezett fejők ; a souverainitás megürült ; és egyik colonia, 
vagy provincia sem volt hajlandó azt a másikra ruházni. 
Onálláshoz s tág önkormányzathoz szokva — nem akar- 
tak azon fictiv állami önállóságból, melyre a forradalom 
juttatta, többet, sőt csak ahg annyit is engedni, a meny- 
nyit az angolok elleni közös védelem okvetlenül igényelt. 
Alig volt vége a háborúnak — a foederatio oly elégtelen- 
nek bizonyult, hogy a szétmállás veszedelmében forgott ; 
s csak Washington erélye, s még néhány nagy elméjű 
államférfi bölcsesége volt képes a szövetségi köteléket új 
szerződési actában szorosabbra vonni. És ezen irányban 
halad az állam fejlődése az idővel, ámbár lassan. 

Az elv az maradt máig is, hogy az egyes államok 
souverainek mindenben, a mi nincs nyiltan az Unióra 
ruházva ; és nem megfordítva. Ezen közös ügyeket kezeli 
a központi, vagyis szövetségi Gongressus ; de ennek tör- 
vényhozási s végrehajtó hatalma sem terjed többre ; és 
csak ennek végrehajtója az Unió elnöke. 

De nem csak New-England, s általán a régi, hanem 
az újabb keletkezésű államok megalakulásánál is szem- 
betűnő, hogy szintén nem fölülről lefelé szerveztettek, 
hanem alólról fölfelé alakultak. Jöttek egyes települők, 
s mikor megszaporodtak : községgé szervezkedtek. Mikor 
a községek bizonyos területen kellőleg megszaporodtak : 
kerületekké, countykká, majd territoryvá (terület) alakul- 
tak; végre e terűlet a szövetség által államnak befogad- 
tatott ; állammá lőn. És itt is a község souverain minden- 
ben, a mi nincs nyiltan az államra ruházva. 

Európa államai megfordított irányban járnak el, 
minthogy egészen más alapokon fejlődtek. De épen azért 
miután már ezen államok fönnálltak, — merőben theo- 
riából indulnak ki azon modern reformerek, kik a közigaz- 
gatás szervezeténél hasonló autonómia szempontjából, s 
ugyanazon utón vélnek eljárhatni. A községet Európában 
szervezni már nem képes maga a község ; hanem csak az 
állam. Az állam csak annyi önállóságot ád a községnek, 
*a mennyit politikai közgazdászati társadalmi tekintetekből 
helyesnek vél. A mozgató s alkotó erő fölülről hat lefelé. 

Es már ezen előzményeinél fogva is Amerika és 
Európa államai között semmi analógia. Intézményei közt 
párhuzamot vonni, a mi itt sikeres, ott is alkalmazhatni 
vélni — kezdő politikust jellemezne. A rokonoknak látszó 
államintézmények hatása egészen más a gyökeresen külön- 
böző viszonyok közt. A politikai szótár maga használ- 
hatlan. Ugyanazon szavak egészen más eszméket és dol- 
gokat fejeznek ki itt és ott. 

A mit az európai politikusnak tanulmányozni, a 
touristának tapasztalni kell, az az : hogy Amerika intéz- 
ményei miként működnek a maguk körében ? mikép felel- 
nek meg Amerika viszonyai közt — Amerika érdekének ? 

19 

Ezen alakulás menetét követve mi is alulról fölfelé 
kezdjük meg Amerika politikai szervezetének vázlatát: 
a községnél, áttérve azután a kerületre, az államra, végre 
a szövetségi államhatalom szervezetére s közegeire. 

A község körülbelől ugyanazon elvek alapján, de 
nem minden államban egyenlőn van szervezve. A község 
lakossága legalább 2 — 3000; a mennyi a község önigaz- 
gatási költségeit elbirja. A közigazgatás nagyobb ügyeit 
közvetlenül a nép-gyülése intézi; községi képviselő 
testület nem létezik; a folyó községi ügyeket egyévre 
választott >select men« kiválasztott férfiak intézik, kik a 
községi akarat végrehajtói; az államtörvények végrehaj- 
tása évről-évre választott magistratus hatáskörébe esik. 
Fontosabb községi ügyeket p. o. új iskola alapitásának 
kérdését — az ad hoc egybehívott közgyűlés határozza 
el. Ellenben az állam irányában is vannak teendőik, mit 
Európában átruházott hatáskörnek neveznek, s melyeknek 
végrehajtását személyes felelősség terhe alatt teljesíteni 
tartoznak. 

A községi tisztviselők: az assessorok, kik az 
adót kivetik; a collectorok adószedők; constable 
rendőrfőnök ; c 1 e r k vagy secretary, ki a tárgyalási 
jegyzőkönyveket viszi ; szegények fölügyelője, az iskola 
és utibiztos ; — e hivatalokat időről időre mindenki, ha 
megválasztatott, birság terhe alatt elvállalni tartozik. 
Rendes fizetés nincs is hozzájok kötve; hanem hogy 
szegényebbek is viselhessék, minden cselekmény díjazta- 
tik. A tisztviselők rangja egyenlő ; tiszti hyerarchia isme- 
retlen ; mindenik a maga felelősségére működik. Közös 
főnökük : a községi választók gyülekezete, — a nép. 

A község is teljesen független. Ad, vesz, kölcsönöket 
köt, terheket vállal — a nélkül hogy valami fölsőbb 

hatósághoz kellene fordulnia. Egyetlen korlátja az állam 
törvényeiben lelhető ; melyek gyakran csekélyebb részle- 
tekig is intézöleg avatkoznak, a törvényhozás pótolván a 
>chef« hiányát. De az e szerint administrativ ellenörség 
alatt nem álló tisztviselő — a bíróság ellenőrsége alá 
van helyezve. 

A kerület (county) egyedül igazságszolgáltatás szem- 
pontjából alakított terület; a mennyiben nem minden 
községben lehetvén bíróságot fölállitani : a kerületre esik 
az elsőbiróság (county court) s annak meghatározott 
székhelye (county-seat;) sherifje, ki az Ítéletet végrehajtja, 
s kerületi börtöne. 

Létezik továbbá egy fontos intézmény, melyet Európá- 
ban nem találni sehol, a békebirói (justice of the peace) 
Angliából hozatott ugyan; de teljesen átmódosult s 
demokratásodott. Ez egy amphibiális hatóság félig köz- 
igazgatási, félig birói hatáskörrel. Tanult jogásznak nem 
kell lennie; csak józan észszel becsületességre van szűk- 
sége. legközelebb közigazgatási s rendőri teendőkkel 
van megbízva; közegészségi, biztossági, s minden sürgős 
esetekben intézkedik. De birói kötelességei is vannak; pl. 
a polgári kötelességeit teljesíteni, hivatalt vállalni vona- 
kodó, gyermekeit iskolába küldeni nem akaró stb. polgá- 
rok ellen ő procedál; valamint a községi tisztviselők 
elleni panaszokban is ő jár el. — Fontosabb ügyek elin- 
tézésére az államban létező békebirák egybe gyűlnek, s 
mint birói testület (Court of session) működik, s határo- 
zatai kötelezik a községeket. 

Ezelőtt majd minden államban a governor nevezte 
ki a békebirákat : ma már a legtöbb államokban ezek is 
választatnak — nem a közszolgálat előnyére. 

Az autonóm község fölött minden közvetítés nélkül, 
az autonóm állam áll, melynek képviselöjes törvényhozója 
a congressus, — végrehajtó karja a kormányzó. 

A törvényhozó hatalmat gyakorló congressus két 
kamarából áll : a, képviselőházból és senatusból. Minden 
70,680 lélekre esik egy képviselő, — s minden államra 
határozott számú senatorok. 

Mind a képviselők, mind a senatorok közvetlenül 
választatnak a nép által. Eredetök tehát ugyanaz. Különb- 
ség a passiv minősítésben is jelentéktelen ; lényegesebb 
azonban abban, hogy míg a képviselők 1 — 2 évre: a sena- 
torok 3—4 évre választatnak; s bizonyos hányad éven- 
kinti kisorsolása s újra választása után mindig marad- 
nák benn gyakorlati tapasztalatokkal biró, az előzménye- 
ket ismerő férfiak, mi tekintélyét emeli. 

A viszony képviselőház és senatus közt egészen 
más, mintsem az európai monarchiákban alsó- s fölsőház 
között. Ezekben az alsóház arrogálja magának a budget- 
megállapitás jogát, — tulajdonkép Anglia példáját utá- 
nozva, hol e privilégiumnak történeti eredete van, a meny- 
nyiben a house of commons képviselte az adófizető pol- 
gári osztályokat — a fölsőház pedig aristokratiát. Ame- 
rikában a senatus oly demokrat eredetű s jellegű mint a 
képviselőház; törvényhozói jogaik egyenlők a budget 
tekintetében is ; legfölebb az a különbség, hogy ez előbb 
tárgyalja, a senatus utóbb; de módosításokat tehet rajta. 
A senatus célja lassítani a törvényhozást, egy második 
discussió által jobban megérlelni a hozandó határozato- 
kat. A senatus továbbá egyenjogú a képviselőházzal az 
administratióra gyakorolt befolyásban ; vasúti engedélyek, 
szabadalmak, államsubventiók stb. megadásában. A 
senatusnak azonban külön jogai is v&nnak : elsőbben 

nagy befolyása van a governor (kormányzó) által kineve- 
zett fő tisztviselők megerősítésében ; azután birói hatal- 
mát is gyakorol. A ministerek s főtisztviselők visszaélé- 
sei esetében a képviselőház határozza el a kereset alá 
vételt : (impeachment) a senatus pedig mond Ítéletet. 

Minden állam élén áll a kormányzó (governor), ki a 
végrehajtó hatalom személyesitője, — a törvényhozó 
test határozatainak végrehajtója. Ha a törvényhozás 
nincs egybegyűlve : önállólag intézkedik. Ö az állam 
katonai hatalmának feje; a militia parancsnoka, ki 

arról zavargás idejében a rend helyreállítására rendel- 

tt 

kezik. nevezi ki a békebirákat, a hol nem választat- 
nák; de ezen túl a községi közigazgatásra befolyása 
nincs. A kormányzó a nép által választatik ; rendesen 
csak egy évre; pártjától tehát függ; s a pártérdek több- 
nyire magatartásának irányadója. 

Az államok függetlenségének korlátját képezi a 
szövetség eszméje. Az egyes államok csak improprie 
neveztetnek igy ; mert államisággal nem birnak ; és oly 
annyira kötelesek az » Egyesült államok szövetségében « 
megmaradni, hogy a mely állam elszakadni akarna : a 
törvény erejénél fogva fogna abban megakadályoztatni, 
s erőszakkal alávettetni. 

A külföld irányában csak ezen államok összesége, 
az :^ Éjszak-Amerikai államok szövetségei souverain 
állam. De e szövetségi állam belviszonyaiban uralkodó 
elv az, hogy az egyes államok jogköre kiterjed mindenre, 
a mi a szövetségre át nem ruháztatott. » Azon hatalmak, 
miket az alkotmány a szövetségi kormányra ruház, hatá- 
rozottak, s számra kevesek. Ellenben amelyek az államok- 
nak föntartvák, határozatlanok s nagyszámuak. Az előb- 
biek leginkább külügyi tárgyakra vonatkoznak, mint a 

béke, had, kereskedelmi s egyéb negociatiök. Az egyes 
államok hatalma kiterjed mindenre, a mi az állam életét, 
szabadságát, jólétét érdekli, c (Fédéraliste.) 

Az egyes államok s a szövetségi állam törvényho- 
zása s kormánya között még is fölmerülhető illetékes- 
ségi viták s összeütközések elintézésére s az alkot- 
mánynak a hatalmak megosztására vonatkozó intézke- 
dései föntartására : külön állami fötörvényszék alakít- 
tatott. 

Az egyesült állam congressusa két házból áll. A 
képviselőház, melynek tagjai számra jelenleg 369, az 
egyes államokban a nép által választatnak két évre, és 
oly arányban, hogy 70,680 lakóra esik egy képviselő ; 
minél népesebb tehát az állam, annál több képviselője 
van az alsóházban ; — de legalább egy képviselőhöz 
minden államnak van joga. 

A senatus — a fölsőház helyesebben: államok 
háza (Staatenhaus), tagjait az egyes államok congres- 
susa választja, és pedig minden állam népességére való 
tekintet nélkül, kettőt. A senatorok hat évre választat- 
nak s egy harmaduk minden másod évben sorsolás utján 
kilép. — Hogy valaki senator lehessen, legalább kilenc 
év óta amerikai polgár, s 30 éves kell hogy legyen. 

Mig az alsóház maga választja elnökét (Speaker), 
addig a senatus elnöksége az egyesült államok alelnökét 
illeti; ki szavazattal csak a voksok egyenlősége ese- 
tében bir. 

A senatus kizárólagos jogai közé tartozik hűtlen 
államtisztviselők elleni minden esetben Ítéletet mondani. 
Ha az egyesült államok elnöke hallgattatik ki, akkor a 
főbiró (Chief justice) elnököl. Az itélet hozatalához a 
jelenlevő tagok két harmada kívántatik meg. 

Az elitélés nem terjedhet ki tovább, mint hogy az 
illető hivatalából elmozdittatik, s mindennemű becsület- 
beli, bizalmi vagy jövedelmező hivatal viselésére képte- 
lennek mondatik ki. De ezenkívül az illető a rendes 
törvény értelmében való bűnvádi kereset alá vonható. 

A ministerek, s főtisztviselők kinevezésében az 
elnök a senatus helybenhagyásához van kötve. 

A budget-tárgyalást, s az új adók behozatalát célzó 
bilieket az alsóház kezdeményezi; onnan mennek a 
senatushoz ; de a senatus nem tartozik azokat egészben 
elfogadni vagy elvetni; hanem módosításokat tehet 
rajtok, — mint más törvényjavaslatokon. 

Az alsóház és senatus által elfogadott bili, sőt min- 
den olyan határozat vagy rendelet, melyhez mind a 
két ház beleegyezése szükséges, csak akkor emelkedik 
törvényerőre, ha az elnök aláírásával hozzá járul. 
Vétója fölfüggesztő erővel bír. Vétója esetén, annak 
indokolásával a bili stb. azon házhoz küldetik vissza, a 
melyben kezdeményeztetett. Ekkor mind a két ház egy- 
másután újra tárgyalja, s ha mind a két házban két 
harmadnyi többséggel fogadtatott el : törvényerőre 
emelkedik. 

A szövetségi congressusnak jogai: adókat, vámokat 
kiirni, melyek valamennyi szövetségi államra nézve egy- 
aránt érvényesek; pénzt verni, az állam pénzügyét 
rendezni, állami törvényszékeket állítani föl, melyek az 
állam főtörvényszéke alatt állanak ; — a külföld irányá- 
ban az állam képviseletéről gondoskodni ; kereskedelmi 
szerződéseket kötni, hadat üzenni, a militiát összehívni, 
a száraz s tengeri haderőt szervezni, békét kötni. 

Az egyes államok jogait következőleg korlátolja az 
alkotmány : nem szabad egyes államoknak egymás közt 

szerződéseket kötni, vagy külön szövetségre lépni, hitel- 
jegyeket kiadni, nemesi leveleket osztogatni. A szövet- 
ségi congressus beleegyezése nélkül a be- vagy kivitelre 
adókat s vámokat szabni ; (az ezekből bejövő bevételek 
az Unió pénztárába szállitandók) vagy hadsereget s 
hajókat tartani ; más állammal, ha csak sürgős önvé- 
delmi esetben, háborút kezdeni. 

A szövetség végrehajtó hatalmát az elnök 
képviseli, ki négy évre választatik; (mi módon? lásd 
alább) azok leteltével újra választható ; ez többször tör- 
tént, sőt az alkotmány nyiltan nem tiltja harmadszori 
megválasztatását sem: de eddig még nem volt rá eset; 
s a közérzület s elővélemény határozottan ellene van. 

Az elnök az egyesült államok hadseregének s hajó- 
hadának főparancsnoka ; a fönemlitett korlátolt vétóval, 
s a büntetések szeliditése vagy elengedése szintén korlá- 
tolt jogával bir. Idegen állomokkal való szerződések 
kötésében, ministerei, consulok, fő törvényszéki birák 
stb. kinevezésében a senatus beleegyezéséhez van kötve; 
ha a senatus nem volna egybegyűlve : kinevezheti maga 
is, de csak ideiglenesen. Időről-időre jelentéseket kell 
terjesztenie a congressus elé az államügyek állapotáról ; 
(Message) mely > joggal « gyakran szoktak élni. Ö kép- 
viseli az államot kifelé; fogadja a külállamok képvise- 
lőit stb. 

A szövetségi államok törvényhozási s végrehajtói 
hatalmának szerkezete hasonlít tehát az egyes álla- 
mokéhoz; de lényeges momentumokban különbözik is 
tőle. A csontváz ugyanaz : de az organismusban tetemes 
különbség található. 

Törvényhozói hatalma szintén egy congressusra 
van ruházva; ez szintén két kamarára — képviselőházra 

s senatusra van osztva ; mind a keltő szintén választás- 

« 

bői kerül ki ; de az egyes államoké közvetlenül, mig az 
egyesült állam senatusa közvetve t. i. az egyes államok 
törvényhozása által választatik. Valamint az egyes 
államok élén választott kormányzó, úgy a szövetségi 
állam élén választott presidens áll. A különbségek 
szembetűnök. 

Mint már érintem. Éjszak- Amerika szövetségi alkot- 
mánya nem indul ki egyedül a népfölségiség eszméjéből: 
különben egységes államot alkotott volna, központi 
népképviselettel s egyetlen nemzeti kormánynyal. Azon- 
ban az alkotmány alapjául vétetett, mint láttuk, az 
egye^ államok függetlensége; melyet a nép nem volt 
hajlandó a szövetségnek feláldozni. 

A két elv szerencsés kiegyeztetésének mondhatni 
tehát, hogy mig az alsóház tagjai választásánál a nép- 
akarat érvényesül : a senatus, mint a melynek tagjai az 
egyes államok congressusai által választatnak, az álla- 
mok képviseletének jellegével bír. A két ház egymáshoz 
való jogviszonya más, de kell is, hogy respublicában 
más legyen, mint a monarchiában, hol a fejedelem föl- 
ségi joga korlátját képezi a törvényhozás hatalmának. 
Az amerikai szabadság alapja, hogy ne létezzék sehol 
korlátlan hatalom; de nem levén magában meg az a 
korlát, melyet monarchiák a fejedelemben birnak : gon- 
doskodni kellett arról, hogy egy hatalom a másikat 
ellenőrizze, s egymásnak határt szabjanak. Ezért egyen- 
jogú a két kamara. Ha a képviselőház egyedül birná 
a budget-megállapitás jogát — mi sem akadályozná, 
hogy az elnököt s senatust semmivé tegye, s általán 
bármely intézményt tetszése szerint eltörölje : nem kel- 
lene éhez egyéb, mint az, hogy az arra való költséget 
' megtagadja. 

Más oldalról azonban azon anomália merül föl, 
hogy miután a senatusba minden állam két képviselőt 
küld, a képviselőházba pedig különböző mennyiséget; 
p. o, némely kis állam csak egyet, mig a legnépesebb 
állam New-York 40-et — New-York az alsóházban nagy 
befolyást gyakorol, de a fölsöházban nem többet, mint 
a legkisebb állam. És igy megtörténhetik, hogy a nemzet 
többségét képviselő alsóház akaratát teljesen megbénítja 
a kisebbséget képviselő senatus ; minek gyakorlati veszé- 
lyességét látjuk épen a jelenlegi válságban, — midőn a 
senatusban a republicanus párt, a képviselőházban a 
demokrata párt bir többséggel, — s az elnökválasztás 
kérdésében mindenik ellenkező oldalon veti mérlegbe 
súlyát. 

Valamint a közigazgatás folyó ügyeiben a központi 
kormánynak semmi hatalma s befolyása nincs, mert az 
egészen a községi s állami autonómia körébe esik, és 
mint látni fogjuk — nagyrészt nem a legtisztább kezek- 
ben van: úgy viszont a szövetségi állarh magasabb 
közigazgatási érdekeit nem az elnök, sem a központi 
kormány, hanem egészen más tényezők intézik. Az alkot- 
mány szelleme elejétől fogva az volt, s később a befolyá- 
sos emberek érdekében állt: a kormány hatáskörét 
mindennemű záradékokkal minél szűkebbre szorítani. A 
kormányban nincs is sem egység, sem folytonosság. A 
legfontosabb ügyeknek nyilvános vitatása csak színle- 
ges ; minden a ház bizottságaiban döntetik el ; s határo- 
zataik valódi indokai többnyire titokban maradnak. A 
bizottságok rendszerint az uralkodó többséggel egyek. 
Az elnök akadályozhat, de nem cselekedhetik. Hatalma 
inkább negativ, a mennyiben vétójával a törvényhozást 
cselekvésében föltartóztathatja; de a cselekvésben ő is 

gyenge ; a senatus nélkül tehetetlen. Tényleg tehát coUe- 
gialis a kormány. Ha valamit a congressusban keresztül 
visz : végrehajtását olyanokra kell biznia, kiket nem ö 
választott ; nem ö tehet ki ; kik nem tőle függnek ; nem 
neki felelősek. Általában a politikai felelősség meg nincs 
állapítva. Utólagos :^enquétek« képezik pótlékát, mely 
azonban fölötte hiányos, mert az uralkodó párt nem 
ejti el az ő emberét; — jövendő javitás iránt pedig épen 
nem nyújt biztosítékot. Például két pénzügyminister 
Bouthwell és Richardson a törvény által meghatározott 
összeget meghaladó papírpénzt (legal tender notes) 
bocsátottak ki ; vizsgáló bizottság küldetett ki ; s ennek 
jelentése alapján törvényellenes eljárásuk a congressus 
által törvényesnek mondatott ki . . . minthogy a papír- 
pénz szaporítása a párt érdekében történt ! 

Megvan ugyan a tisztviselők ellenében a bifóság 
előtti kereset: de csak magán-sérelmekben; mert az 
állam elleni vétségek és bűnök a congresssus, illetőleg 
senatus elé kerülnek. Es még €^z első nemű esetekben 
is : mily csekély jogbiztositékot nyújt a bíróság tiszt- 
viselők visszaélései ellen, midőn a birót is azok válasz- 
tották, kik a tisztviselőt? — azt még alább bővebben 
fogjuk megvilágítani. 

És pedig a congressus hatalmánál fogva nem jelen- 
téktelen ügyek volnának azok, mik a szövetségi kormány 
hatáskörébe esnének. A szövetségi államban egy pénz- 
láb az uralkodó ; csak egy pénz — arany, ezüst vagy 
papir — de egységes szövetségi pénznem van forgalom- 
ban ; a mi egységes fmanc-politikát föltételez ; — a köz- 
vetett (fogyasztási) adók, ki- s beviteli vámok a szövet- 
ségi congressus által iratnak ki, s a szövetségi kormány 
közegei által kezeltetnek ; a kereskedelmi és közlekedési 

nagy kérdések az ö hatalmi körébe esnek. A területek, 
vagy is oly új telepitvények, melyek még államjogot nem 
nyertek, — (territory), valamint az indiánok föntartott 
területei, és a még magán birtokba át nem ment szűz 
földterületek — a központi kormány igazgatása s keze- 
lése alatt állnak. 

De mint mondók, e nagy hatáskör csaknem nomi- 
nális, mig a tettleges hatalmat a senatus, vagy az összes 
congressus gyakorolja. 

A posta és távirat ügyek Amerikában egymástól 
teljesen elkülönitvék, s kezelésök egészen elüt az Euró- 
pában dívótól. 

A posta centralisált állam-ügy ; a távirat magán 
vállalat. 

A nagy postautakat az Unió congressusa jelöli ki; 
a helyi (vidéki) postákat s gőzhajó-összeköttetéseket a 
posta főigazgatója. A vasutak, melyek államsubventiór 
ban részesülnek, tartoznak a leveleket, újságokat, négy 
fontnál könnyebb csomagokat bizonyos — a Congressus 
által meghatározott, mellékesen szólva elég magas árért 
küldeni szét. — ^ (E csekélynek látszó ügy is kizsákmá- 
nyoltatott az állam rovására ; — aránytalan magas ösz- 
szegek szavaztatván meg az illető vasúti vállalatoknak.) 

A távirda Amerikában sem állami, sem magán mo- 
nopólium; — mindenki állithat föl távirdai hálózatot. 
A legelső távirdai vállalatra az illetők még állami segélyt 
kértek és kaptak ; néhány év múlva 40— 50-re szapo- 
rodtak a társulatok ; melyek azonban addig fusionáltak, 
mig ma csak néhány nagy hálózattal biró társulat maradt 
fönn. Ezek egyike a Western Union Telegraph Company 
hálózata 150,000 angol mfld. A távirdai tarif alacsony; 
kivált a hírlapokra nézve, ugy, hogy az angol s amerikai 

nagy lapokban szokásos, s egy-két hasábra terjedő táv- 
iratoknál 100 szó 25 centbe (50 krba) kerül. 

A távirdai társulatoknak a sodronyvonalaikhoz s 
állomásaikhoz szükségelt földterületeiaz államok a visz- 
szavásárlás jogával adták el ; a mi azon utógondolatra 
mutat, hogy az állam egykor még is magához vonandja 
a távirdaügyet ; mire nézve hivatalos körökben nem is 
hiányzik a hajlam. 

A táviratok üzleti kihasználása is mily mérveket 
vehet, s mily ügyesen van berendezve, elgondolhatni 
abból is, hogy a nagy városokban, New-Yorkban mint 

« 

San-Franciscoban minden nagyobb üzlet, pénzintézet, 
sőt egyes bankár iroda-asztalánál egész nap zörög a 
galvanicus üteg, szakadatlanul közölve a fontosabb ér- 
tékpapíroknak a fontosabb tőzsdéken pillanatról-pilla- 
natra változó keletárait. Bécsben első rendű bankárok- 
nál sem találni ilyen készüléket. 



Valamint Angliában ugy Éjszak-Amerikában is a 
politikai intézmények annyira összef^iggenek a törvény- 
kezésiekkel, hogy ezeket tulajdonkép' azoknak keretében 
kellett volna tárgyalnom, ha rendszeres mű volna célom. 
De ámbár csak körvonalakkal vázolt kép az , melynek 
átnézetét nyújthatom, a tárgyat érintetlenül hagynom 
nem lehetett. 

Minden egyes állam külön önalkotta birói szerke- 
zettel bir ; és a szövetségi állam mint olyan szintén saját 
törvényszékei által gyakorolja birói hatalmát. Azonban 
a kettőnek egymáshoz való viszonya nem úgy képzelendő 
mintha fórumai egymásnak alá és fölé ' rendeltek volná- 
nak : a különbséget köztük az illetékesség teszi. A szö- 
vetségi törvényszékek nem képeznek rendes fölebbviteli 



bíróságot az államiaktól : hanem vannak személyek és 
peres ügyek, melyek az állami, s vannak mások, melyek 
a szövetségi törvényszékek elé tartoznak. 

Az alkotmány szerint elvileg azon peres ügyek tar- 
toznak a szövetségi törvényszékek elé, melyek ószövet- 
ségi törvényekből erednek «. Például kihágások a vám- 
törvények ellen, a tengeri kereskedelemből eredő peres 
ügyek; vagy egy államnak kedve jő külön pénzt hozni 
forgalomba : az ez által érdekeikben sértettek — állam- 
törvényszékhez fordulnak. Vagy ha egy állam oly tör- 
vényt hoz, mely panaszos fél állítása szerint alkotmány- 
ellenes : a kérdést állami biróság dönti el. 

Továbbá a személyekre vonatkozólag : külállamok 
képviselői elleni, vagy két, a szövetséghez tartozó külön- 
böző állam polgárai közti peres ügyekben, hol minden- 
esetre delegálni kellene egy harmadik forumot stb. 

A dolog természetében fekszik, hogy mind a mellett 
illetékességi vita keletkezhetik az állami és a szövetségi 
bíróságok közt : ily esetekben a szövetségi fötörvényszék 
dönt ; — igaz ugy, hogy mintegy a saját ügyében ; de 
más mód nem volt az eshetőségről gondoskodni, mert 
ha az állami törvényszékekre bízatott volna a határozati 
jog: ellenmondások s zavar következtek volna belőle. 
Azonban hogy ily összeütközési esetek is minél ritkábban 
forduljanak elő : kimondatott, hogy szövetségi illetékes- 
ségű ügyekben is Ítélhetnek állami bíróságok a felek be- 
leegyezésével : de ezekben a szövetségi főtörvényszékhez 
fölfolyamodás nyitva áll. 

A szövetségi bíráskodás tulajdonkép egyetlen fő- 
törvényszékben öszpontosittatott ; ez az United States 
Supreme Court. Az alsó törvényszékek ennek csak mint- 
egy fiókjai, melyeknek föladatuk az ügyek menetét gyor- 

sítani. Ezek tehát csekélyebb ügyekben véglegesen, — 
nagyobb ügyekben in prima instantia ítélnek. 

A legfőbb törvényszék hatósága tekintetéből az 
egész Unió ideális kerületekre osztatott fel, mindenikre 
egy szövetségi biró esik, s a törvényszék, melynek elnöke, 
district-courtnak neveztetik. A bíráskodás juryvel van 
összekötve. Azonkívül, a főtörvényszék minden birájá- 
nak évenkint be kell járnia kerületét, s helyben dönteni 
el a fontosabb dolgokat. Ezen ambuláns bíráskodás neve 
Circuit Court. 

Végre a legfontosabb ügyek vagy közvetlenül vagy 
fölfolyamodásilag a főtörvényszék által döntetnek el ; a 
mely végből a circuit court birái évenkint ünnepélyes 
ülésre gyűlnek egybe Washingtonba. 

E főtörvényszék tagjai nem választatnak, hanem a 
senatus beleegyezésével az elnök által kineveztetnek; 
flzetésök egyszer mindenkorra a törvényhozás ellenőr- 
zése nélkül szabatik meg ; és végre hivatalukból alkot- 
mány szerint elmozdithatlanok ; de az újabb idők corrup- 
tiója ezen intézményt sem kimélte meg, a mennyiben 
szokásba kezd jönni, hogy a senatus két harmad több- 
sége határozatával hivataloktól felfüggesztheti, vagy 
kiteheti. 

A szövetségi főtörvényszék — a hadseregen kivül 
— az egyetlen államintézmény Éjszak- Amerikában, mely 
a választás depraváló gőzköréből kiemelkedve, az ideig- 
lenességben folyvást ingadozó államhatalom tényezői 
között állandón és szilárdul áll. Az egyetlen mely nem 
alázza meg magát a népkegygyei szemben ; és magasan 
áll a megvesztegetés sokféle csábjai fölött; s az 
egyetlen hatóság, melynek becsülete van 
a nép előtt, mely iránt bizalom uralkodik. Ezen 

fötörvényszék tagjai között találjuk végre Éjszak- 
Amerikának volt legnagyobb jogtudósait, legkomolyabb 
jellemeit, legnagyobb államférfiait. 



in. FEJEZET. 

A presidens választása. Az általános szavazat raSBSdése. 

Kormányzati s magas politikai szempontbői tekintve 
a presidens jogait s államfönöki hatáskörét : azok nem 
mondhatók nagyoknak vagy messze terjedőknek. Hatalma 
sokkal csekélyebb , más alkotmányos tényezők által 
korlátoltabb, függőbb, semhogy elnyerése végett a ne- 
mesebb becsvágy factiosus szenvedélylyé fajulhatna, 
vagy bárki is mindenét kockára tenni érdemesnek 
tartaná. 

Ebből azonban nem következett, hogy minden alka- 
lommal ne akadtak volna elnökjelöltek ; sőt a választás 
koronkint élénk személyes és párttusát idézett föl. A 
választási küzdelem többnyire igen heves izgalomba 
hozza egész Amerikát ; már csak azért is, mert a presi- 
dens személyével változik nem csak a ministerium, ha- 
nem ezerekre menő politikai, diplomatiai, köz-, pénz-, 
vám-, posta-igazgatási hivatal személyzete is. 

A lázas ingerültség mily széles körökre terjed ki — 
következtethető nem csak a minden zugra kiható 
agitatiókból, kortesi dictiókból, utcai menetekből s 
zajongásból, hanem főleg abból, hogy az elnökválasztás 
a pártoknak mennyi költségébe kerül. Egy new-yorki lap 
szerint az utóbbi, még eldöntetlen választásra három 
millió dollárnál többet költött a két párt. Ezen összegek 

rendszerint elölegezletnek — látszólag — a jelöltek, a 
párt vezérei, s minden rangú tisztviselők által, de utóvégre 
is az adófizetők zsebéből födöztetnek : mert a győzelmes 
párt az állampénztáron veszi meg a mit költött ! . . . A 
presidens tehát — ámbár fizetése csak huszonötezer 
dollár — elég pénzébe kerül az államnak. 

Igaz ugyan, mit Tocqueville mond, hogy »eddigc 
egyetlen elnökjelölt személyisége mellett sem gyúladt 
lángra a nép rokonszenve vagy veszélyes szenvedélyei. 
De Tocqiie^ille kora óta volt alkalom tapasztalni a 
választási izgalomnak főfokáig való emelkedését — p. o. 
Lincoln választásakor; és épen az 1876-ki választásnál 
is. Nem a jelöltek személyisége idézi elő ezen élénk 
érdeklődést. Negyven-ötven év óta merőben jelentéktelen 
emberek választattak meg elnököknek; nem mintha 
nagyobb tehetségű államférfi koronkint nem akadt volna, 
hanem mert épen ezek rendszerint mellőztetnek. Nem a 
lángelméktől s rendkívüli férfiaktól a respublicát féltő 
bölcseségből mellőztetnek : hanem sokkal kisebbszerü 
okokból ; t. i. mert minden egyes becsvágyó politikus és 
pártember könnyebben vél jelentéktelen egyéniségű elnök- 
kel boldogulni, mintsem olyan komoly államférfival, kinek 
eszméi s céljai — akarata s erélye is van. 

Általában ha — mi az alkotmányos európai 
államokban is gyakran fordul elő — egy jelentéktelen 
személyben a pártérdek annyira kidomborul vagy ösz- 
pontosul, mint épen emlitém Lincoln — s később a 
részeges durva Johnson körül, vagy mint épen most 
Hayes és Tylden közti vitában látjuk : államveszélyes 
convulsiót is idézhet föl. Hayes és Tylden eddig név 
szerint is alig ismert »localis celebritásokc, középszerű 
emberek : de mindenik egy nagy párt személy esitője, — 

20 

beonök két ellentétes politikai, közgazdászati programm 
áll egymással szemben: és Amerika lángban áll, pol- 
gárháborútól retteg három hónap óta, azon bizonytalan- 
ság miatt, melyet az elnökválasztás kétes kimene- tele 
előidézett. 

Az alkotmányban emberileg lehető előrelátással s 
törvényhozói bölcsességgel gondoskodtak az Amerika 
függetlenségét megalapitott.jeles államférfiak a presidens 
választás oly módjáról, mely az államot lehető legkeve- 
sebb rázkodásnak tegye ki ; — miután az államfő sze- 
mélyének időnkinti választása minden rázkódás nélkül 
meg nem ejthető; sőt a respublicák gyengeségének főokai 
egyikét képezi. De az élet fejlődése mellett úgy látszik 
e bölcseség is meghiúsul. 

Azon föladatot, hogy a presidens választása a nép 
óhaját fejezze ki, de a népet még se hozza nagy izga- 
lomba, vagy legalább ezen izgalom ne tartson hosszú 
ideig, — akként vélték megoldani : hogy a presidens 
közvetett választás utján neveztessék. 

Elhatároztatott, hogy minden államban válaszszon 
a nép ugyanannyi választót, a hány képviselőt és senatort 
küld a congressusba. Jelenleg a congressust 293 képviselő 
s 76 senator képezi; összesen 369. Ugyanennyi képezi 
tehát az elnökválasztó collegiumot. (A legkisebb álla- 
mok 3, Pensylvania 29, New-York 38 tagot sat. küld a 
congressusba — lakosai száma szerint.) Ezen delegátusok 
az összes Unió területéről mindnyájan össze sem jönnek, 
hanem csak az egyes államok delegátusai, — és ezek is 
valamennyi államban ugyanazon napon és csakis szava- 
zásra gyűlnek egybe; és a szavazatok a nélkül, hogy 
összeszámláltatnának, bepecsételve a senatus elnökének 
Washingtonba küldetnek be. Ez a senatus és képviselő- 

ház jelenlétében felbontja a szavazati lajstromokat ; és 
ekkor számittatnak össze a szavazatok. Kinek legtöbb 
szavazata van, hogyha e szavazatok száma a választók 
összességének többségét teszi ki: az elnöknek monda- 
tik ki. 

Ha többnek van ilyen többsége s egyenlő számú 
szavazata : akkor a képviselőház ezeknek egyikét azonnal 
golyózás által megválasztja elnöknek. Ha pedig egyiknek 
sincs ily többsége, akkor a képviselőház a legtöbb 
szavazatot kapott bárom tag közül választ, még pedig 
oly formán, hogy csak az államok szerint számittatnak 
a szavazatok, úgy hogy minden állam képviselete csak 
egy szavazattal bir. És végre szükséges, hogy az államok 
kétharmad részének legalább is egy képviselője e sza- 
vazásnál jelen legyen; és valamennyi állam szótöbbsége 
dönti el a választást. 

Az, kire az elnök után legtöbb szavazat esett : 
alelnöknek neveztetik ki. Megtörténik tehát gyakran, 
hogy az elnök egy, az alelnök más párthoz tartozik. 

Ezen eljárási módozat, úgy látszik, teljesen biz- 
tosította azon célt, hogy a szövetség elnöke minden 
eshetőségek közt törvényes utón s lehető legrövidebb 
idő alatt megválasztassék, s az állam végrehajtó hatalma 
egy pillanatig se tűnhessen el. 

Csalódás volt. És ezt legdrasticusabban tanusitja 
épen a még eldöntetlen utolsó választás esete. 

Az elnökválasztókra 1876. november 7-én történt 
meg a szavazás az Egyesült államok összes területén. 
Hogy kire hány szavazat esett s hogy minden delegátus 
a maga pártja jelölttére fog szavazni, az egész világ 
tudja. A választók megválasztatása után tehát már 
tudni lehet, ki lesz az elnök. De az utóbbi november 7-ki 

választás után, kié a törvényes, a valódi többség? és igy 
ki lesz az elnök? — midőn ezeket irom, 1877. január 
végén — még senki sem tudhatja. A republicanusok azt 
mondják : Hayes, — a democraták szerint Tylden mellett 
van a szavazatok többsége. Mindenik párt a magáénak 
kiáltja ki, s 101 ágyúszóval, zeneszóval, fáklyás mene- 
tekkel, kivilágításokkal ünnepli a diadalt. Azonközben 
elmúlt december első szerdája, a mely napon a választó 
collegium szavazásának meg kell vala ejtetni. Valószí- 
nűleg elmúlik február is, midőn a congressusban a 
szavazatoknak megszámláltatni és a presidens választá- 
sának igy vagy ugy meg kell történni; és talán elmúlik 
még márczius 4-ike is, midőn Grant elnökségének második 
négy évi cyclusa lejár; és ő le fog lépni a nélkül, hogy 
utódja volna; és akkor nem fog, — mi az elnök halálo- 
zása esetén történik, — az alelnök léphetni helyébe, 
minthogy ennek is ugyanakkor járt le törvényes hatalma : 
hanem valaminek kell történni, a miről az alkotmányban 
előre gondoskodva nincs. 

Ezen bonyodalom története pedig következő : a 
369 szavazat közül 185 szavazat Hayes, 184 Tylden 
mellett volna; s igy a republicanus párt jelöltje egy 
szótöbbséggel meg volna választva. 

Csakhogy 3 déli államban — Dél-Carolina, Florida, 
s Louisiana államokban mindkét párt magának követeli 
a majoritást ; a választások alkalmával oly zavargások 
történtek, melyekben mind a két párt látszik bűnösnek ; 
a visszaélések mindkét oldalon oly valószínűk — hogy 
a congressus kénytelen volt bizottságokat küldeni ki ; 
s mig ezek vizsgálatának eredménye nem képesiti a 
congressust itélet hozatalra : addig nehéz elképzelni, 
hogy az elnökválasztás általa érvényre emeltessék. 

A négerekről szóló fejezetben bővebben ecsetelem 
a déli államokban a feketék s fehérek közt fönforgó 
ellenséges viszonyt. Itt elég annyit érinteni, hogyha a 
négerek a sokkal eszesebb, erélyesebb s szívtelenebb 
fehérek által megfélemlitve nem volnának, s az alkot- 
mányos joggyakorlatukban ki nem játszatnának : kétség- 
telenül, egyes választókerületekben a republicanus párt 
jelöltje mellett több szavazat fogna lenni ; mert a nége- 
rek ragaszkodnak a republicanus párthoz s kormányhoz, 
melynek fölszabaditásukat köszönik ; s félnek a demo- 
krata párttól, melyhez volt urai tartoznak. 

De ugy véve a viszonyokat, a mint vannak, valószi- 
nűbb, hogy a szavazatok többsége a demokrata párt 
jelöltjeire esett : ellenben mind a három államban a 
republicanus párthoz tartozó Retourning board (igazoló 
bizottságok) a választások összeszámításánál követtek 
el visszaéléseket; megsemmisítve egész kerületek és 
megyék (counties) szavazatait ; vagy érvényesnek véve 
sok hamisitott szavazati lisztát ; a mire az igazoló bi- 
zottságnak csaknem korlátlan joga van, melylyel az 
uralkodó pártbeliek szemtelen cynismussal visszaélnek. 
A bábeli zavart képzelhetni, hozzá téve, hogy az egyik 
államban az államtörvényszék repulicanusokból áll, s a 
szavazatok meghamisitása ellen reclamáló demokrata 
választók ehhez fordulni sem akarnak. Carolinában de- 
mokrata a képviselőház többsége, mig a governor re- 
publicanus ; Louisianában pedig két governor, s két con- 
gressus választatott egy demokrata és egy a republicanus 
párt által. Az elnök a szövetségi hadsereg által védel- 
mezteti a republicanus governort, elzárva tartja a State 
houset, s nem ereszti be az ott ülésezni akaró demokrata 
képviselő házat. Minden órában tarthatni a véres össze- 

Ütközéstől, ámbár a demokrata párt elhatározta, hogy 
a szövetségi hadseregnek nem fog tettleg ellentállni. 

Melyik a törvényes governor? és törvényes con- 
gressus ? Az elnök védi a republicanust, illetőleg á feke- 
tét erőszak ellen : de egyiket sem ismeri el; líiert bevárja 
a szövetségi Congressus* által kiküldött vizsgáló bizott- 
ság jelentését. A szövetségi congressus azonban ép oly 
kevéssé, illetékes a kérdés eldöntésére, mint az elnök; 
mert az alkotmány ily eset lehetőségét nem is föltéte- 
lezi, tehát elintézéséről nem is gondoskodott. Különben 
nem lehetetlen, hogy a képviselőház a demokrata gover- 
nort, a senatus a republicanust fogná törvényesnek 
kimondani. De ha a republicanus governor és feketékből 
álló congressus ismertetnék el törvényesnek : a fehérek 
szellemi s physikai túlsúlya ellen aligha volna képes 
kormányozni. Mindenkép csak zavar látható előre. 

Louisianában a szavazatok többsége határozottan 
demokrata ; de a republicanus szavazatszedő küldöttség 
minoritást csinált belőle. Floridában, mely három sza- 
vazattal bir, az igazoló bizottság, mely republicanus, 
elhatározta, hogy össze sem számítja a szavazatokat; 
mert egy floridai államtörvény szerint ha a választás 
meghiúsul: akkor az állam kormányzójának joga van 
az állam nevében három voksot adni : a kormányzó is 
republicanus levén, világos, hogy e 3 szavazat Hayes 
javára esnék. 

És igy tovább. 

Nem az én dolgom itt a további eshetőségeket mér- 
legelni vagy a történendők jóslatába ereszkedni, csak 
constatálni akartam az amerikai alkotmánynak ezen 
mélyreható hézagát. 



311 

Sok oldalról nyilatkozik Amerikában azon aggoda- 
ilom, hogy ha e három állam választásainak érvényé 
kellő időben el nem fog döntethetni : akkor a képviselő- 
ház mind a három állam voksát semmisnek nyilatkoz- 
tatván ki : Tyldent fogja választani ; de a senatus nem 
fogván ehhez járulni, Hayest kiáltandja ki, Grant pedig 
a minő elszánt pártember, lelépte előtt ezt fogja beül- 
tetni a fehér házba. 

És akkor kész a polgárháború ; s Éj szak-Amerika- 
Mexikó, s a dél-amerikai respublicák sorsára jő. Hogy 
az éjszak-amerikai közszellem ennyire elfajulhatna, hogy 
ilyesmi lehetségessé váljék, nem tartom valószínűnek. 

Nem tehetek róla, de épen midőn e sorokat irom, 
eszembe jő, mit Frank Blair már néhány év előtt mon- 
dott Ulisses Grantról, s a mi e pillanatban a jóslat 
némi jelentőségével látszik birni : >Meglássátok, ez a kis 
ember nem fog kimenni a fehér házból ; ez leendő dic- 
tator. « 

De ha az ebbeli félelmek egyelőre túlzottak is, ha 
nem is fog a viszály tettleges harccá fajulni; sőt hogyha 
— a mit legvalószínűbbnek tartok — a Congressusban 
valamely compromissum fog is érvényre jutni : akár- 
melyiké a két párt jelöltjének ismertessék el elnöknek, 
nagy párt lesz ellene ; és az elnöknek amúgy is már 
csekély tekintélye — semmivé van téve. 

Kormányzásának nem lehet komoly sikere : holott 
az állam olyan politikai s nemzetgazdászati válság kellő 
közepében van, hogy lényeges reformok sürgetők. Pedig 
oly alkotmányt, melynek törvényes formái közt a szük- 
ségessé vált reformok keresztül nem vihetők, forrada- 
lom fenyegeti — legyen az akár monarchiái, akár köz- 
társasági. 

A presídens választásának módja, mint érintők, két 
fokú. Az ős választók tömege csak azon választókat 
jelöli ki, a kik az elnököt választani fogják. Azonban az 
ős választók tömegének szavazatai többségéből már 
rendszerint biztosan tudhatni, nem csak hogy melyik 
párt győzend, hanem azt is, hogy ki lesz az elnök? 

Mert az ős választások előtt már minden párt föl- 
álUtotta a maga jelöltjét mind az elnöki, mind az alelnöki 
polcra. Ez pedig az úgynevezett párt »conventiókc 
utján történik ; melyek országos kijelölő bizottságnak 
nevezhetők. Miután t. i. a meetingekben s hirlapokban 
már hónapokig a legdühösebb agitatió űzetett az illető 
aspiransok érdekében, nem kiméivé a pompás dityram- 
busókat, s főleg a pénzt a maga embere mellett; nem 
ijedve vissza a legbecstelenebb rágalmaktól az ellenfél 
ellen : bizonyos időpontban minden párt kitűz egy napot 
az egyetemes, pártértekezletre, melynek célja a sok 
pártjelölt közül megválasztani azon két embert, a kire 
azután a párt összes szavazatai öszpontositandók. Ezen 
conventióra szintoly számú tagok választatnak min- 
denünnen, a hány tag a congressusba küldetik, s ugyan- 
azon választási jog alapján. A conventió értekezletein 
a capacitáló szónoklatok nagy tűzzel, de az azoknál 
még hatályosabb cselszövények még nagyobb tevékeny- 
séggel űzetnek, — mig végre az egész ország nagy 
izgalma között megállapodás jő létre ; — a legtöbb sza- 
vazatot nyert a párt elnökjelöltjének »nomináltatik« ; 
a kit is azon perctől fogva az egész párt magáénak 
elfogad. 

Ezen úgynevezett conventiók, melyek Jacksonnak 
megválasztatása óta rendesekké váltak, az elnökválasz- 
tás előkészitésére, s egyszerűbbé tételére alkalmas esz- 

köznek mondatnak. És ezt egészben nem tagadhatni. 
De másrészt, minthogy a nominatio tettleg eldönti az 
elnök választását, — a tulajdonképi alkotmányos vá- 
lasztást csaknem meghiúsítja, s jelentéktelen actussá 
teszi azon értelemben, hogy a választót a maga pártja- 
beli jelöltjei közötti szabad választástól elüti, s a con- 
ventio, tehát alkotmányos alapot nélkülöző testület, 
határozatának rendeli alá. Azonban az alkotmányos élet 
más terén is megkívántatik ezen önmegtagadás ; mely 
nélkül a nemzet akaratának törvényes nyilvánulása, 
s a majoritás uralma lehetetlen. 

A republicanus conventió a múlt évben Gincinnaty- 
ban, pár héttel reá a demokrata conventió Saint-Louis- 
ban tartatott. Amaz nyolc napi vita után Hayes tábor- 
nokot elnöki, Wheeler senatort alelnöki jelöltnek tűzte 
ki. Emez viszont Tyldent, New-York kormányzóját 
elnöknek, Hendricks urat alelnöknek. 

Ezt követé november 7-kén az ös választás, mely- 
nél a demokrata párt mellett csaknem félmilliónyi sza- 
vazattöbbség mutatkozott. 

A dolgok további menete föntebb adatott elő. 

Az államfő változásával összefüggő veszélyes ráz- 
kodások szeliditésére, s azon tekintetből, hogy az elnök- 
választás rövid idő alatt ténynyé váljék : nem hatály- 
talan mód volt a közvetett választás ; de még is elég- 
telennek bizonyult. A baj kútforrása : az általános 
szavazat, melynél fogva olyan tömege a szellemileg nem 
képesített, erkölcsileg megbízhatlan választóknak lép a 
csatatérre — hogy a választási actus komolyságát, 
becsületességét, s törvényességét megóvni véghetetlen 
nehéz ; — a mostani bábeli zavarnak, s állandó bajnak 
ezen kútforrása nyitva maradt. 

A politikában nem lehet eléggé óvakodni az elmé- 
kti elvek túlbecsülésétől. Szem előtt tartandó mindig, 
hogy a gyakorlati alkalmazásnál mivé lehetnek ? s adott 
körülmények közt miként fajulhatnak el azok? s vezet- 
nek a gyakorlati életben a célzottal egyenest ellenkező 
eredményekhez? 

Az általános szavazat sem volna veszélyes, ha 
mint azt a theoria fölteszi, minden állampolgár egyedül 
saját becsületes öntudatát követné a szavazáskor: de 
veszedelmes azért, mert tért nyit demagógok izgatá- 
sának, politikai üzérek által való megvesztegetésnek, 
intimidatiónak s erőszakolásnak, s általán a választási 
jog kijátszását, a majoritás meghamisítását nagyon 
megkönnyíti. 

Nem akarok most kiterjeszkedni arra, hogy a déli 
államok némelyikében, hol a négerek nagy számmal, 
vagy épen többségben vannak, Louisianában, Dél-Caro- 
linában, a fehérek mily ördögi cselszövényekkel, és 
siccariusokat jellemző vérengzésekkel félemiitik meg, s 
riasztják el a négereket a szavazástól, vagy erőszakkal 
zavarják meg a választási actust; hanem egyszerűn 
leirom a new-yorki állam-congressus által kiküldött 
bizottság jelentése nyomán, mely a ház okmánytárában 
31. sz. a. lelhető, — mily eszközök használtattak ott a 
választások meghamisítására; belőlök megtanulhatni, 
hogy mi módon szokott általán, ha nem is oly nagy 
mérvben s oly szemtelenül, egy nem létező többség és 
csinált közvélemény, előteremtetni ? 

Régtől fogva alapos gyanú uralkodott, s a pártok 
kölcsönösen vádolták egymást, hogy a választások meg- 
hamisittatnak. A bajnak véget vetendő, New-York állama 
1865-ben és 1866-ban a választók jegyzékének össze- 

állítására vonatkozó szigorúbb rendszabályokat állapí- 
tott meg; melyek szerint minden választó köteles volt 
a választás előtt bizonyos idöbeíi választói jogának 
bizonyítványait előadni, s lakása megjelölésével nevét 
bejegyeztetni. De ez mit sem használt : a hamis szava- 
zatok folyvást szaporodtak. Kortesek egy-két dollárért 
s pálinkáért mindig akadtak, kik kezökbe adott hamisí- 
tott polgárjegyekkel két-három ízben is szavaztak ; (eizek 
>repeater« -éknek neveztettek el.) A Tammany Ring 
uralma alatt ezen eljárás nagyban rendszeresittetett. 
Minthogy törvény szerint csak állampolgárok bimak 
szavazati joggal ; s ki állampolgári jogot akar nyerni, 
New-York-államban öt (némely államban azonban csak 
két, egy, sőt némelyikben fél évi tartózkodás) kívántatik 
meg, de New-Yorkban még az is, hogy polgárosítási 
szándékát ott léte második évében be kell jelentenie : a 
súlypont a polgárlevélben feküdt. A naturahsatio több- 
nyíre a járásbirák s magasabb bíróságok jogában állt. 
A New-York-állami főbíróság (supreme Court) tagja volt 
Bamard, a Tammany Ring ismeretes cinkostársa ; hason- 
lókép a superior Court tagja Mac Cunn is. Az 1868-ki 
választások előtt 105,000 minta-folyamodvány polgár- 
jogért, és 69,000 polgárlevél-minta nyomatott, s oszta- 
tott ki a hívek közt. A polgárosítottak száma a többi 
rendes fórum előtt nem haladta fölül a rendszerínti 
átlagos számot. De Barnard és M. Cunn éjjel-nappal 
dolgoztak ; kiszámíttatott, hogy míg rendes eljárás mel- 
lett legalább öt percbe kerül, míg egy-egy folyamodó 
kihallgatható , okmányai átvizsgálhatok , erkölcsisége 
constatálható, s polgárlevele kiállítható: addig a M. 
Cunn ur egy perc alatt két embert polgárosított, Barnard 
pedig tucat számra hallgatta ki s eskette föl. Az ered- 



316 

meny az volt, hogy mig előbbi években átlag 8—9 ezer, 
1865-ben az elnök-választáskor 16,493 polgárosittatott : 
számuk 1868-ban 41,112-re rúgott föl. Nem létező sze- 
mélyek, gyermekek és halottak fordulnak elő köztük. 

Ezt követte a szavazók jegyzékének meghamisítása. 
New-York városa 22 járásra (Ward) s 340 választó- 
kerületre volt osztva. Minden kerületben van négy be- 
jegyző s fölügyelő, kik a választások előtt bizonyos 
napokon a jelentkező választókat, meggyőződvén előbb 
személyök azonosságáról, lakásukkal együtt beirják ; s 
a választói jegyet kiállítják; a választásnál pedig a 
szavazók ugyanazonosságára fölügyelnek. Mind ezen 
intézkedéseket a Tammany-szövetség kijátszotta; t. i. 
kettős listát nyomatott s osztatott ki mind a 340 kerü- 
letben, egyikén a hamis nevekkel, másikán állítólagos 
lakhelyökkel. A kortesek a párt tanyáján kapott neveik- 
kel s lakásukkal ellátott jegyzéket megkapván, egymás- 
után több választó-helyiségbe vezettettek, a hol magukat 
beiratták; a választás napjánwhiskyvel jól tele szívottan 
s korán reggel ugyanazon vezérek által elvezettettek a 
választási helyiségekbe ; s szavaztak ; — némely helyen 
oly szemtelen jó kedvvel, hogy midőn azon becsületes 
polgárok, a kiknek nevében ők már szavaztak, megjelen- 
tek : ezeket szavazni be sem eresztették, sőt mint repea- 
tereket a tolongásban letépett öltözettel — ki is dob- 
ták, így aztán nem csodálható, hogy az ezen választást 
1866-ban követett elnök-választásnál mint később hiva- 
talosan kiderittetett — 50,000 hamis szavazat ada- 
tott be. 

És a mily könnyű a választásokat meghamisítani, 
oly nehéz a hamisítást orvosolni, mert a mondott 
választásigazolási bizottság tagjai (ward comittee) 

maguk is a többség, tehát az uralkodó párt és a birák 
is ugyan e majoritás, ugyanezen uralkodó párt által 
választatnak. 

És mint a pártok, úgy cselekszik az Unió kormá- 
nya is. A hogy birják úgy gyakorolják a hivatalos 
nyomást, kedvezést, méltatlanságot, s megvesztegetést 
az Unió elnöke, az államok kormányzói, tiszviselöi 
a városi hatóságok pártfelei érdekében. 

Grant elnök is azzal vádoltatott, hogy 1872-ben 
a titkos költségek alapjából 40 ezer dollárt adott 
Davenportnak a választásoknak New-Yorkban befo- 
lyásolása végett. A Gongressus vizsgálatot küldött ki, 
tanúk hallgattattak ki, Grantnak is meg kellett a bizott- 
ság előtt jelenni. A tárgy hihető; s a dologban 
egyedül az a különös, hogy mit az elnök titkos költ- 
ségekre kapott : annak hova fordítása iránt feleletre 
vonatik ! 

Végre a Gongressus, s az államok törvényhozásai 
is megteszik a magukét ; s az uralkodó párt érdeké- 
ben átalakítják s megváltoztatják a választó kerületeket ; 
(ezen eljárás annak föltalálója Gerryman, Massachusets 
kormányzója nevéről »gerimanderingnek« neveztetik). 

Majd minden államban a senatus és képviselőház 
itél tagjai választásának érvényéről; s határozataik 
ellen sok a panasz ; de törvényes orvoslat nem talál- 
ható. A többségnek természetes indoka van a majoritás 
meghamisítására, mert ez által örökiti saját uralmát. 

Ezen állapotok következménye az, hogy már gon- 
dolkozó körökben elismert igazság, mit a > New-York 
Weekly Times « 1868. május 9-ki számában mondott : 
»A mi országiásunk gyakorlati eredménye — a pártok 
kormánya. Az uralkodó párt akarata, és nem a nép 

akarata, mely intézi s ellenőrzi a legfőbb ügyeket. A 
népből azok, kik nem tartoznak az uralkodó párthoz, 
nem hatnak többet a kormányzatra, mint, hogy ha Fran- 
ciaországban vagy Algírban laknának. Ök idegenek, 
nem a törvény, hanem az idő szerinti kormány 
szemében. < 

Ily viszonyok közt a politika Amerikában üzletté 
nőtte ki magát; és az úgynevezett > politikusok*, kik a 
politikából élnek — osztálylyá, még pedig az uralkodó 
osztálylyá emelkedtek föl. A vagyonilag független, 
gyengédebb becsületérzésü, finomabb míveltségü embe- 
rek, nem csak férevonulnak a politikai pályától ; hanem 
szavazati jogukat sem gyakorolják. 

És mik ezen politikusok ? Felelet : mindenféle embe- 
rek: ügyvédek, orvosok, újság-irók, kik pályájukon 
nem igen boldogulnak ; üzletüket megunt vagy megbu- 
kott kereskedő, kocsmáros, szabó, favágó, ökölviador, 
kutyapecér, hamis játékos, keritő, járdataposó, naplopó. 
Pályáját azon kezdi, hogy beáll kortesnek valamelyik 
párthoz. Ha jól tud beszélni, inni, csábítani, s adandó 
alkalommal jól birkózik, és verekedik: jutalmul, ha 
pártja uralomra jő, kap egy kis hivatalt, vagy készpénzt, 
vagy hozzá illő ellátást, állandó napszámot nem teljesí- 
tendő munkáért, vagy évi díjt. Ha egypár évig lelkesen és 
sikerrel szolgálja pártját, vagy épen magának személyes 
adhaerentiát, hü pajtásokat tudott szerezni, vagy ha tán 
épen szónoki tehetséggel népszerű hangon, a dicső ame- 
rikai institutiók, szabadság, reform, tiszta kéz, erkölcsös 
kormány, s viszont az ellenpárt demoralisatiója themá- 
ját ügyesen tudja variálni, és mindéhez tán valami 
keveset tanult is, — de főleg csak természetes észszel 
birjon: kezdik a vezérek számításba venni ; fölsőbb 

hivatalba emelik, megválasztják a cougresstísba képvi- 
selőnek; azután senatornak; és bizonyára semmi sem 
áll útjában, hogy véletlenül mint a pillanat embere — 
az Egyesült Államok elnökévé ne választassék ; mert 
hát épen az elnök-jelöltek közt ő a^ legjelentéktelenebb, 
a kinek választásába mind a többiek legkönnyebben 
belenyugszanak: és a kitol senki sem tarthat, hogy 
valamelyes nagy reformterveket fog keresztül vinni 
akarni! Mint mondám megválasztják Presidensnek , 
hisz volt már több ilyen eset ! 

A politikusok tehát különböző sorsú, nem egyenlő 
rangú emberek: hanem mégis egy szoros láncolatot 
képező láthatatlan de erős szövetséget képeznek ; mely- 
nek feje a kormányon, farka a választók tömegében van, 
de egy testületi szellem, egy érdek által indíttatva össze- 
tart; egymás közt osztja meg a hivatalokat, egymást 
támogatja a hatalom föntartásában, jövedelmes monopó- 
liumok, államsubventiók elnyerésében, az ellenpárt agyon- 
rágalmazásában ; s egymásnak megengedi s megkönnyíti 
a közvagyon az állami vagy községi pénzek megrab- 
lását; s kicsiben nagyban hallgatag vagy nyiltan 
sanctionálja a szabad lopást ! 

Ez a professionatus politikusok uralma. 

Es mi a különbség a republicanus és demokrata 
pártok között ? kérdi az európai ember. 

Mindenek előtt nem kell e pártnevezetek alatt 
szószerinti értelmet keresni : mert a republicanus párt 
is tulajdonkép demokrata; és viszont a demokrata párt 
is köztársasági. Sőt a mennyiben a déli államokban 
léteznek némileg aristocrata eleijiek — a hajdani rab- 
szolgatartó földbirtokosok között: demokrata párthoz 
tartoznak. 



A két párt nemzetgazdászati törekvései között 
keresendő az egyik elválasztó különbség : a republicanus 
párt vezérköreihez tartoznak a — főleg észak-keleti 
államok nagy gyárnokai egész clientelájokkal, a minden- 
nemű monopóliumok élvezőivel ; ezek a szigorú védvám- 
rendszer föntartása mellett buzognak ; az ércpénz 
forgalom helyreállítását nem igen óhajtják, mert az 
agio egy iparuknak kedvező védvámot képez ; de ok 
sem tagadják az elvet ; csak hosszabb határidőt vélnek 
kitüzendőnek annak kivételére. A demokrata párthoz 
tartozik a földmívelési érdek összes képviselete : a déli 
államok földbirtokosai, a nyugoti államok bérlői, föld- 
mívelői; a kereskedelmi s kivált tengerészeti s hajózási 
érdekek, melyek a védvám alatt szenvednek. Ezeknek 
vezérei az érc forgalom helyreállítását szintén nem 
egyszerre : de gyorsabban s erélylyel akarják keresztül 
vinni ; s az államíinancia reformját a vámok leszállítá- 
sán s a földmívelésnek kedvező adóreformokon kezdeni. 

Ez oly anyagi irányú iparos államban, minő Ame- 
rika, elég fontos szétagazás. De fontosabb a politikai. 
A republicanus párt verte le a déli államok lázadását ; 
s a győzelem óta újra alkotó politikájában a legyőzött, 
de ki nem irtott secessionalis hajlamok ellen a szövet- 
ségi hatalom erősítésére törekszik ; kormányon levén, 
érdektársai tovább is azok, kik győzelemre segiték. A 
demokrata párt nagy részét ellenben azok képezik, 
kik az Unió ellen harcoltak, és ha bensejökben lemond- 
tak is minden elszakadási vágyról : a déli államoknak 
a központi hatalom által való teljes elnyomatása, a 
katonai dictatura ellen panaszkodnak ; — s ennélfogva 
a központi szövetségi hatalom növelése ellenében az 
államok önállóságának lehető tágitását, vagy legalább 

föntartásál célozzák. E mellett — szemben az elhara- 
pódzott hivatalos corruptióval — gyökeres közigazgatási 
s kormányzati reformokat irnak zászlójukra. 

A dolgok velejére tekintve aligha tévedünk, álht- 
ván : hogy ha a demokrata párt kerülne a kormányra : 
az sem fogna a szövetségi hatalomnak, mely kezében 
lenne, gyengitésére törekedni ; viszont pedig — a corrup- 
tiót sem fogná megszüntetni, hanem folytatni. 



IV. FEJEZET. 

A corruptio Amerikában. Gazdagok monopóliuma anyagi téren. A »mob« 

hatalma politikai téren. 

Valamint a fényes párisi világtárlatot a francia 
nemzet katonai megaláztatása, és a trón bukása 
követte, — valamint a bécsi kiállítás, mely az állam, 
s főleg Bécs közgazdászati prosperitásának fitogtatá- 
sára alkalmul szolgálandott — a legcsufosabb közgaz- 
dászati Krach szemléletét nyújtotta a világnak : úgy 
a philadelphiai ipartárlat is a helyett hogy az ameri- 
kaiak nemzeti hiúságát kielégitö benyomást hagyott 
volna maga után — a világ minden népeinek oda 
sereglett képviselői előtt oly fekélyt tárt föl, melynek 
létéről volt ugyan tudomásuk, de egész nagyságáról 
sejtelmök sem volt. 

A philadelphiai kiállítás megnyitásával ugyanis 
a politikai s társadalmi corruptio oly mérvekben 
tört ki napvilágra, hogy azt sem agyonhallgatni, sem 
az esetek kivételességével kisebbíteni, sem más orszá- 

21 

gokra való utalással, — mert hisz hol nem fordulnak 
elö corruptióra mutató esetek ? — szépítgetni nem 
lehetett. Az amerikai corruptióval oly örvény tárult 
föl, mely az összes államalkotmányt s társadalmat 
elnyeléssel fenyegeti. 

Az amerikaiaknak magán vagy üzleti becsületes- 
ségére nem terjeszkedem ki. Tisztelet becsület annak 
a kit megillet : de az képzelhető, hogy neveléshiány a 
gyengédebb becsületérzés fejlődését nem mozditja elö. 
Továbbá az ifjút zsenge kora óta környező erkölcsi 
levegő főtényező a férfi leendő jelleme és erkölcsi szerve- 
zetének megalakulásában. Ha nem lát s hall egyebet 
gyermekkora óta, mint azt, hogy pénzt szerezni a 
legnagyobb erény ; s pénz birtoka igényt ád polgári 
állásra, 'befolyásra; ha azt látja, hogy a ki gazdag, 
akár mi módon szerezte gazdagságát : az köztisztelet, 
mondhatni devotio tárgya, mint Amerikában; ha azt 
tapasztalja, hogy Mr. Cunning, ki köztudomásúlag 
mint közhivatalnok zsarolásból, s közpénzek sikkasztá- 
sából szerzetté vagyonát, — s ezért törvényszék elé 
állíttatott, s a jury által véletlenül elitéltetett ; miután 
több évi büntetését kiáltotta, — rövid visszavonultsága 
után, ismét szerepel a közéletben, s minden társaság- 
ban acceptálva van, minthogy gazdag ember, nagy 
befolyást gyakorolhat a választásokra, és igy politikai 
pártjának reá szüksége van ! ha ily eseteket lát napon- 
kint: természetes, hogy mindenek előtt élete fölada- 
tának tekinti ő is : minél több pénzt szerezni, nem lesz 
maga sem nagyon scrupulosus az eszközökben, melyek 
által szerezheti. Az amerikai szójárás : »not to cheate, 
but to take advantage« — nem csalni, hanem az előnyt 
fölhasználni — igen híven fejezi ki a hypokrata fur- 

fangot, mely az amerikai társadalmi életet jellemzi; 
hol megcsalatni nagyobb szégyen mint csalni; — 
vigyázatlannak lenni ostobaság; azzal visszaélni — 
ügyesség; >smart«-ság. »Smart-man« — ez az 
amerikai fölfogás szerint az igazán derék ember ; t. i. 
bátor, söt szemtelen; vállalkozó, mozgékony, mást 
megelőzni, vagy kijátszani szokott, ügyes, cynicus 
legény ; ez a smart fellow ; az amerikainak eszménye. Az 
ilyen smart-man nem riad vissza semmitől, s hála a 
nagy szabadságnak, s a csődtörvények hiányosságának 
— annyiszor mond csődöt, és addig, mig végre szép 
vagyon birtokába jő; s azután már nagyobbszerű 
vállatokban szerepelhet, mint engedélyes, alapitó, igaz- 
gató tag. 

Megjegyzendő azonban, hogy ez nem mindig volt 
igy; és hogy ma is élnek még a quaker becsüle- 
tesség, s puritán erkölcs szigor örökösei a kereske- 
delmi osztályban s pénzforgató körökben. De a fölény, 
az elsőség, a vezető befolyás már rég nem az övéké. 
Nem ők azok, kik a nagy üzleteket, hajózást, vasutakat, 
kereskedelmi társulatokat, biztosító s más pénzinté- 
zeteket kezdeményezik, keresztül viszik, igazgatják. 
Ezek más fajta emberek. Többnyire a modern gomba 
fajhoz tartozók, kiknek nincs hazai vagy családi mult- 
jok ; kik egyszerre bújnak ki a föld alól, vagy kive- 
tődnek a tenger hullámaiból. Tegnap még koldusok : 
ma milhonarek. Tegnap még hordárok vagy kártyás 
lumpok ; ma vasutigazgatók, bányatulajdonosok, banká- 
rok, senatorok s mindenesetre >corneI« — a mi a > colo- 
nel « rövidítése, s annyit tesz mint ezredes : (Amerikában 
minden második ember — ezredes) e fajta emberek adják 
ma az üzleti körökre, s üzleti szellemre jellegöket. 

21» 

Még alig múlt három éve, hogy a » whisky-ríng < 
napvilágra jött, s megdöbbenté Amerikát s Európát. 
Ez a whisky-ring : whisky szövetség, abból állt, hogy a 
whisky (búzapálinka) főzök és árulók a fogyasztási adó- 
törvények kijátszása végett szövetségre léptek az 
állami adó és vámhivatalnokokkal, mely szövetség 
kiterjedt az egész Unióra ; s néhány évi tartama alatt 
képzelhetni hány millió dollárt hozott be a nagy számú 
érdekelteknek, miután az évenkinti 80 millió jövedelem, 
mely e címen az állampéztárba szokott folyni, egészen 
20 millióig, sőt 1867-ben 13 millióig apadt le. A jövede- 
lem-csökkenés oly szembetűnő lőn végre, hogy nem 
volt nehéz nyomába jutni ; az egész complot kiderit- 
tetett; nagymérvű bűnvádi vizsgálat kezdődött — 
melybe sok magas hivatalnok is bele vonatott ; a gyanú- 
sítás fölemelkedett egészen Grant személyéig, — mert 
benső titkára Babcock ellen kisült, hogy a ring bűnré- 
szese volt, sok vám-tiszviselő elveszte hivatalát s 
bezáratott, mások megszöktek; whisky gyárosok, s 
kereskedők kártérítésre Ítéltettek, s üzletöket elvesz- 
tették ; de a birói eljárás máig sincs befejezve. 

Ilyen összeesküvéseket bűnös célokra általán 
>Ring«-nek nevezték el az amerikaiak. így létezik 
>Indian-ring« — vagy is az Unió kormányának azon 
megbízottjai között, kik az Indiánokkal kötött szerző- 
dések végrehajtására küldetnek ki, létező szövetség; 
más szóval : clique. Mi módon csalják meg e kormány- 
biztosok az indiánokat és saját kormányukat is : arról 
másutt emlékezem meg. 

Épen a philadelphiai tárlat megnyitása idejében 
jöttek napfényre Belknap tábornok s hadügyminister 
ellen előbb a lapokban, majd a törvényszékek előtt 

emelt súlyos vádak, melyek állását tarthatlanná tették. 
0, illetőleg neje, a hadügyér rendelkezési körébe eső 
hivatalokat forma szerint a többet kínálónak eladni 
szokta ; oly szegény ördögöktől, kik nem birták volna 
a vételárt egyszerre letenni, bizonyos részletet kötött 
ki magának évenkint ; — ezt rendszeresen űzte, s az 
egyes esetek teljesen kiderittettek ; sőt a vádak igazsá- 
gát Belknap is — kérdőre vonatva Grant által — beis- 
meré; és ennek fölhívására azonnal le is mondott 
állásáról. 

A dolog annál nagyobb zajt ütött, kivált a lapok- 
ban, minthogy Belknap Grant elnök bizalmi embere 
volt; s ezt politikai ellenfelei az ő gyanúsítására is 
kiaknázták. Ez igen jó alkalom volt fölemlegetni azt 
is, hogy a whisky-ring feje és főpátronusa Grant elnök 
benső titkára, s legmeghittebb embere volt: a miből 
legfölebb az következik, hogy Ulises Grant kitűnő 
tábornok ugyan: de emberismerettel nem bir; — de 
az, hogy ő tudott volna e visszaélésekről, vagy épen 
részt vett volna a zsákmányban : épen nem követke- 
zik. Sőt minden elfogulatlan embertől csak elismertetni 
haliám Grant becsületességét. 

De a lapok oly gyalázólag bántak vele, mintha 
nem is az a Grant tábornok lett volna, ki vaseré- 
lyével a déli confoederatiót leverte s a respublikát 
megmentette. Különben ő a bántalmakat kellő megve- 
téssel viseli ; hangulatára következtethetni abból, hogy 
a július 4-iki függetlenségi ünnepélyen meg sem jelent ! 

Általában most már nem múlt nap, a melyen, — 
s nem volt állam és város, a níelyből visszaélések, 
zsarolások, a közvagyonon elkövetett sikkasztások ne 
merültek volna föl a lapokban ; nem általános vádak, 

hanem concret tények, és bűnös személyek megjelölé- 
sével. Governorok, senatorok, képviselők, polgármeste- 
rek, rendőrfőnökök, tábornokok — idéztettek a köz- 
vélemény Ítélő széke elé. Igen sokszor úgy látszik, 
mintha csak pártdüh és pártérdekből való üldözés 
lappangana a vádak mögött. De azokból, a mik vagy 
a bíróságok utján, vagy a hirlapi szellőztetés következ- 
tében való tényeknek bizonyultak, következtetni kell, 
hogy általában teljesen igaz az, hogy a magas és alsó 
hivatal Amerikában csak üzlet tárgya. Az, kinek kor- 
mányzóvá, senatorrá, képviselővé, békebiróvá stb. 
választatása 30—10—5 ezer dollárba került: 200 — 
100—60—20 ezer dollárt akar és fog kiszorítani egy- 
két évig tartó hivataloskodása alatt ; — s ha azután 
meg nem választatik : lesz ismét a mi volt, kocsmáros, 
kereskedő, szerencsevadász. A visszaélések rendszert 
képeznek ; a hivatalnokok összeesküdvék ; sérelmek ellen 
orvoslatot politikai utón nem kaphatni, mert e részben 
megint az egész párt támogatja az ő választotta tiszt- 
viselőket. Ha biróság elé kerül az ügy : attól függ, a 
jury tagjai mely párthoz tartoznak. A fölebbezés nem 
sokat használ : mert a felsőbb bíróságok is választottak, 
pártemberek tehát és megvesztegethetők. Csak oly ügy- 
ben számithatni némi valószínűséggel igazságos Ítéletre, 
mely az Unió állami törvényszékei elé tartozik ; mert 
ennek tagjai nem ideiglenesen választatnak: hanem 
kineveztetnek, elmozdithatlanok. Csak is ezek részesül- 
nek bizalomban s közmegbecsülésben. 

Léteznek ezerféle viszonyok az államban, — például 
vasúti társulatok s az állam közt fenforgó kérdések, 
miknek eldöntése politikai utón történik; hol sok 
millióról van szó ; s a megvesztegetésnek tág tere van. 

Európában is alig vau állam, hol ezen ügyek eldönté- 
sénél a közérdek és becsület képeznék a fötényezöket. 
Egyes nagyszerű visszaélések s csalások történtek 
mindenütt. De azok csak apróságok ahhoz képest, mi 
Amerikában e részben történt. Igaz, hogy itt óriási 
vállalatok forogtak fönn, óriási összegekkel ; például a 
Pacific-vasutnak a kormány által csak földbirtokában 
adott támogatás 80 D mértföldet tesz ki! — Az ebbeli 
szerződések, a társulatoknak adandó szabadalmak s 
általuk elválalt kötelezettségek, és az azok körüli viszá- 
lyok a senatus elé kerülnek . . . igen, de a senator 
urak maguk is titkos alapitói s résztvevői ezen üzletek- 
nek ; ők — a kiknek szavazata dönti el, hogy e vagy 
amaz üzlet minő kedvezményekben részesittessék az 
állam által! vagy teljesiti-e elvállalt kötelezettségeit, 
s nem él e vissza szabadalmazott állásával ? 

Azon ürügy alatt, hogy az Unió elnökének túlságos 
hatalma veszélylyel fenyegeti a respublikát, magához 
ragadta a senatus a ministerek kinevezésének, mely 
előbb az elnök korlátlan joga volt, ratiflcatióját ; s 
általán az elnök hatáskörében levő hivatalnoki kine- 
vezésekre való döntő befolyást, melyet a senatorok 
saját creaturáik, s politikai barátjaik emelésére, becsü- 
letes tisztviselők megbuktatására gyakorolnak. 

Az amerikai lapok naponkint tele vannak e nemű 
vádakkal. 

A folytonos rágalmazás, gyanusitás, botrány- 
keresés, mely áldozatainak harminc év előtti múltjából 
is kipiszkál egy-egy szennyfoltot — mint mondám — 
gyakran csak pártoskod ás eszközéül szolgál. Es a hang, 
a mely e részben uralkodó — utánozhatlan. A mi hazai 
szélső pártunk legalábbvaló egyéneinek, legsilányabb 

zuglapjainak hangja szelíd turbékolás az amerikai lapok 
hangjához képest. 

Például egy lapból kiirtam a következőket, csak 
a nevet hallgatva el : 

>X. . tábornok úrról minap azt állítottuk, hogy 
tolvaj. Előadtuk az egész esetet, melyben követett 
eljárása e vádra jogosított. Ma levelet kaptunk X. . 
tábornok úrtól, melyben bebizonyitani igyekszik, hogy 
mi nem szabatosan adtuk elő az ügyet, s hogy az 
egészen máskép tekintendő. Becsületére válik a tábor- 
nok umak, hogy nevét tisztázni óhajtja a közvélemény 
előtt ; de megvalljuk, levele nem győzött meg bennünket 
arról, hogy ő — nem tolvaj. « 

Ezen, a lapokban naponkint fölmerült botrányok 
alkalmul szolgáltak nem egy értelmes amerikaival a 
corruptio kérdését szellőztetnem; — a mihez mint 
idegen, részemről annál több gyengédségre volt szük- 
ség, minthogy az amerikai általán igen érzékeny hazai 
viszonyainak leghiggadtabb kritikája ellenében is. Leg- 
többen, ámbár a tényeket nem tagadhatták, azon szépítő 
ellenvetésben kerestek menekülést: >Hogy Európában 
is történnek csak olyan visszaélések, mint Amerikában ; 
hanem, hogy az amerikai sajtó sokkal szabadabb és 
bátrabban lép föl, és olyan zajt üt mindjárt, hogy az 
viszhangot ád az egész világon. < 

»Igaz, — válaszolgattam én, — hogy nálunk nem 
oly könnyű vádakat emelni, mert el kell készülve lenni 
arra, hogy azoknak valóságát a bíróság előtt is be 
kell bizonyítani. De ne higyjék, hogy a sajtó nem sza- 
bad, s hogy a visszaéléseket agyonhallgatja.* 

>És végre a kettő közül egy áll: hogyha annak, 
mit az önök lapjai naponkint irnak, csak fele igaz is : 

akkor a társadalmi morál s politikai szellem Ameri- 
kában hasonlithatlanúl mélyen sülyedt, s az állam 
lételét veszélyezteti; vagy nem igaz mind az, mit e 
lapok Írnak: de kérem szeretettel, a népnek milyen 
elvadulására s depravatiójára mutat az, hogy hírlapjai 
napról-napra a legszemtelenebb hazugságokkal, meg- 
bélyegző rágalmakkal, senki becsületét nem kimélö 
gyanúsításokkal, és a legdurvább kitételekkel vannak 
tele; és a nép e gyalázatos journalistikát nem csak 
meg nem veti, hanem előszeretettel olvassa, sőt mint 
politikai vezéreiket és oraculumaikat követi ?« 

Nem ugy van sajnos ! A hírlapok durvák, s maguk 
is gyakran bűnös céloknak megvesztegetett előmoz- 
dítói ; fizetett keritők, kik a közjó cége alatt magán 
érdekeiket szolgálják. De sokan becsületesek; soknak 
szándéka tiszta; sok látja a bajokat, föllázad az ural- 
kodó gazságok fölött, fölhevülésében kapkod ide-oda; 
nem mindig oda sújt, a hova kellene; és végre száz 
esetben még ezen óriási hatalom is tehetetlen az erős 
érdekek szövetsége ellen: mert a néptömeg vak; jel- 
szavak, s nem érdekei által vezetteti magát; s annál 
kevésbé hajlandó az állami s socialis intézmények árny- 
oldalait fölismerni, s bajainak kútforrását ott keresni, 
mivel együgyüségében azt hiszi, hogy ezen intézmények 
létrehozatalához ő is hozzájárult souverain szavazatával. 

Az »exploitation de Thomme par Thommc, — a 
tömegek kiaknázása kevesek által, sehol sem oly áta- 
lános, s oly nagy mérvű, s főleg a tőke monopóliuma 
korunkban sehol sem gyakorol oly hatalmat — mint 
a szabad Amerikában. 

Hogy egy csekélységen kezdjük: emlitém Stewart 
óriási árúraktárát New-Yorkban. A >80« millió dollár- 

embere, s négy emeletes raktárára, és a fifth Avenue- 
ben álló fehérmárvány palotájára minden szegény New- 
Yorki büszkén mutatott ujjával. Pedig ezen ember 
millióival semmi hasznot nem tön másoknak, sőt kárt. 
Ó üzletében öszpontositott mindennemű szatócskodást. 
Ö árult keztyüt, parfümériát, brüssseli csipkét, szalma- 
kalapot, indiai shawlt, percail ruhát — mindent. Az a 
sok detaillista, a ki tiz, busz, százezer dollárral dol- 
gozott — mind Stewart ur szeszélyétől függött. Ha neki 
tetszett az árakat leszállítani a gyapot kelmékre, vagy 
a mez-kalapokra: pár száz családot tehetett tönkre. 
Ö a nyolcvanas millionar gazdagodott, üzlete kiállta 
a krisist: de ha az ö nagy raktára nem egy, hanem 
ötszáz kereskedő üzlete közt lett volna megosztva : ma 
nem volna New-Yorkban 9,nnyi panasz az üzletpangás 
ellen. 

Más eset. Tudva van; hogy az amerikai Egyesült- 
Államok megvették Olaszországtól Alaszka szigete- 
ket. E szigetek roppant kincset birnak a tengeri orosz- 
lánokban, melyek az év bizonyos szakában százezren- 
kint jelennek meg a sziklákon, s közel vizekben. Vannak 
ott más legfinomabb prémü és tollazatú állatok is. 
Alig történt meg a vétel : a szigetcsoport bérbeadatott 
egy társulatnak azon ürügy alatt, hogy ha ott szaba- 
don jöhet, mehet, vadászhat mindenki, rövid idő alatt 
ki fognának e nemes állatok végkép pusztíttatni — e 
társulat kizáró szabadalmat kapott a szigeten való 
vadászatra, s a termékeivel való kereskedésre. Ez által 
már egy jövedelmes monopólium birtokosai, — érdek- 
társaik által a congressusban kivitték, hogy a finomabb 
külföldi prémekre oly magas beviteli vám állapíttatott 
me^, hogy most a társulat tetszése szerinti árakat 

szab a legtöbb nemű ször-árúkra, és prémekie, miknek 
a rideg telü Éj szak- Amerikában nagy keleté van. 

San-Franciscoban általános a panasz, hogy a hajó- 
zás, hajóépitészet és a Yapannal és Chinával való ke- 
reskedés mennyire van elnyomva az által, hogy a Pacific- 
vasut egyúttal a Gsendes-tengereni gőzhajózás monopó- 
liumát bírja ; melyet azon ürügy alatt kapott, hogy — 
ha a Pacific-hajózás más vállalkozók kezében van : ezek 
a Pacific-vasútnak legalább is az árúszállitásban kárté- 
kony concurrentiát csinálhatnak ... az állam kárára, 
mely a vasútnak kamatbiztositékot fizet ! Általán ki az 
európai vasúti viszonyokat, s a francia, német, vagy 
osztrák-magyar legnagyobb vasuttársulatokat, s ezek- 
aiek financiális hatalmát ismeri: még távolról sincs fo- 
galma azon pénzösszegről, vasúti területről, az ebbeli 
mellék üzletekről, végre azon politikai hatalomról, me- 
lyet Amerikában a nagy Pacific-vonal consortiuma, s 
érdektársai képviselnek. 

Ezen milliárdos szövetség bölcsője volt a Pensyl- 
vánia Central Railroad csak 350 kilometre vasúttal 
1854-ben. Lassankint szerzett szomszédos vonalakat, 
némelyiket a verseny által kényszerítve ; igy a Harris- 
bourgh-Pittsbourghi vonalat. Azután szerződésileg a 
St-Louis-Chicago vonal, majd Gincinnaty-ig, került ke- 
zére. E vasutak államsubventiöt élvezvén, a szerződés 
érvénye az államnak, illetőleg congressusnak megerősí- 
tésétől függött. Természetesen megadatott. Ekkor már 
oly nagy volt a társulat vasúti hálózata, hogy igazga- 
tósága maga is kijelenté, hogy nekik most már elég. 
Több nem kell. 

Azonban az igazgatóság több tagja, de csak mint 
magán ember, a Pacific-vasut létrehozására is vállalko- 



332 

zott; később annak engedélyesei s igazgatói is közülök 
kerültek ki. Ugyanezen érdektársak mint Pensylvanian 
Company birnak még 6000 k. m. vasutat, petróleum, 
s köszénbányákat, egy nagy csatornát ; a folyókon, s a 
Csendes tengeren gözhajózást. Ok csinálják a szállítási 
tarifot vasúton, hajókon, szárazon, tengeren ; egy izben föl- 
emelték 15 centtel a petróleum szállítási díját : és roppant 
krisist idéztek elő ezen üzletben, és tömeges bukásokat 
Amerikában s Európában. 

Mi az államhatalom ilyen monopólium ellenében ? 
Hogyan biztositható a közérdek ? Mivé lesz a szabadság, 
ha ily roppant hatalom egyesül néhány moneymaker, 
egy-két tucat üzérember kezeiben ? Kereskedők s kisebb 
vállalkozók, a tőke súlya által elnyomott iparosok pa- 
naszkodnak, hírlapok irnak ellene. A visszaélések, miket 
elkövet, kiáltók. De nem bir vele senki. Érdektársai ott 
ülnek a törvényhozó testben és a senatusban; és annak 
legbefolyásosabb, mert leggazdagabb tagjai. 

>Nem kell csodálni, hogy ily financiális társulatok 
kijátszák a törvényeket. Nagyhat almák ezek oly 
államban, hol az általános szavazat erejé- 
nélfogva a hivatalok sa congressus a leg- 
gazdagabbak és legmerészebbek kezeiben 
van«; igy szól H. Blerzy >Les chemins de fer des 
États unis« című, sok érdekes részletet tartalmazó 
cikkében. (L. Revue des deux mondes, avril. 1872.) 

Ha igy viselik magukat a hatalmas ragadozó álla- 
tok, a farkasok, medvék, tigrisek és oroszlánok : lássuk 
hogyan védi magát az apró kukac, a féreg . . mert hát 
az is forog, vergődik, s fölemelkedik, s megkísérti az 
ellenállást ha rá hágnak. 

Az európai fogalom szerint proletár Amerikában 
kevés a 40—45 milliónyi lakossághoz képest: de tulaj- 
donkép szegény ember, ki családjával együtt egy napról 
a másikra él : aránylag ezen állam vagyoni forrásaihoz, 
és a vállalkozásnak nyitva álló térhez — elég sokan 
vannak. Agyártelepeken a proletárság, nagyvárosokban 
a szegény iparos osztály nem különbözik semmiben az 
európaitól, legfölebb az által, hogy erélyesebb a rosz- 
ban ; a szegénység harca a gazdagság ellen, az anarchi- 
cus elemeké a törvények és az államrend ellen Ameri- 
kában megdöbbentő alakokat vesz föl. Az egyesülés 
szabadsága tért, a mindenütt nagyon elterjedt szabad- 
kömüvesrend példát ád mindennemű tilos, sőt bűnös 
célokat is üzö titkos társulatoknak. A munkás osztály 
egyszerű >strike«-al nem éri be ; a munkabeszüntetés oly 
negativ fegyver, mely neki csak^ árt : boszúállás, megfé- 
lemlítés, lynching, tör és revolver, ezekkel dolgozik az 
itt jól szervezett egyesületekben nem csak az éhező, 
szenvedő, hanem mindennemű elégületlen. 

És hogy az államhatalom, vagy hatósági rendőrség 
mennyire nem képes állandón biztosítani a rendet, a 
törvény uralmát, a személy- és vagyonbiztonságot — 
nem csak a >far west« új telepein, vagy a bánya- terüle- 
teken, hanem a régi államokban sem: arra nézve rettentő 
bizonyítékul szolgál a >Molly-Maguire« nevezetű titkos 
társulat története. 

A petróleum s kőszénbányában gazdag Pensylvania 
területén húsz év óta napirenden vannak olyan gyilkos- 
ságok, melyeknek szerzői nem ugyan ismeretlenek, de 
büntetlenek maradnak. A meggyilkoltak többnyire bá- 
nyaigazgatók, s hivatalnokok ; néha munkások is ; néha 
oly jelentéktelen emberek, kikről föl sem volt tehető, 

hogy valami ellenségök volna. Ha valaki befogatott s 
bíróság elé állíttatott, mint gyanús : a törvényszék előtt 
a tanúknak egész serege jelent meg, kik mindnyájan 
megesküdtek rá, hogy azon ember a mondott napon és 
órában másutt volt jelen. Ha az esküdtszék nem találta 
az » alibit « eléggé bebizonyitottnak, s elitélte a vádlot- 
tat : a kormány bizonyosan kiszabadította. 

Mindenki sejtette, s gondolta ugyan, hogy itt egy 
titkos társulat működik, és pedig a »Molly-Maguirek« 
társulata, mely az irlandiak védszentje, Patrik napján 
ünnepélyes körmeneteket szokott tartani a városokban s 
faluban. De a bizonyítékokra nem lehet szert tenni, s a tár- 
sulattól való rettegés oly nagy volt, hogy a kik legköze- 
lebbről voltak érdekelve — a bányatulajdonosok, s 
hivatalnokok, s igazgatók — sokáig nem mertek föllépni. 

Midőn azonban a helyzet már tűrhetlenné vált, 
akkor egy Mr. Pinkerton által Chicagóban alapított 
magán rendőrségi irodához folyamodtak. Mr. Pin- 
kerton egy detectivet (nyomozó rendőrt) küldött ki, 
Mac Parlant, ki Mac Kenna név alatt magát a társulatba 
fölvétette, s harmadfél évi benső érintkezés folytán a 
társulat minden titkaiba be lőn avatva. 1876-ki március- 
ban azonban hire terjedt a Molly Maguiüek között, 
hogy Mac Kenna rendőrkém. Halála azonnal elhatároz- 
tatott ; s végrehajtói is megválasztattak. De védelme- 
zőkre is találván még egy ideig helyben maradt; de 
utóbb még is látván, hogy állása tarthatlan : Philadel- 
phiába menekült ; s késznek nyilatkozott a bíróságoknál 
tanú gyanánt szolgálni azon számtalan bűnesetben, 
melynek tudomásával birt. 

Ezen előzmények alapján számtalan bűnvádi eljárás 
kezdetett meg ; s a bűntettek egész sora fedeztetett föl. 

Ha a társulat tagja valami állomást óhajtott s az más- 
nak adatott : e szerencsés vetélytárs, az igazgató, kitol 
a kinevezés függött, meggyilkoltatott. Ha általán valaki 
valamely vállalatában fenyegetve volt más által — ezt 
» kitették útjából «. Ha a bányaigazgatók a munkabér 
leszállítása által vagy bár mi módon fenyegették a mun- 
kások érdekeit: megölettek. A társulat tagjai által 
terjesztett félelem nagy befolyást adott nekik a válasz- 
tásokra ; az ö embereiket városi, állami hivatalokba, sőt 
bíróságokhoz is bejuttatták. Különben a társulat ostensiv 
alapszabályai teljesen ártatlanok; a társulat célja a 
barátságot, kölcsönös támogatást s valódi keresztény- 
szeretetet gyakorolni ! . . . Vájjon a törvényszékek eljá- 
rása véget vetend-e ezen üzelmeknek? nagyon kétes; 
mert eféle titkos társulatok egész Amerikában, sőt a 
féniek neve alatt Angliában s Irelandban is el vannak 
terjedve. 

Miképen kezeltetik a közvagyon általán, s különö- 
sen a községi vagyon ? arra nézve hajmeresztő nyilvános 
köztudomású adatok állnak a közönség rendelkezésére. 
Én csak futólag emlékeztem itt-ott, mint Chicago váro- 
sánál, concret esetekről; nem is terjeszkedhetvén ki 
bővebben e tárgyra, egyedül egy esetet akarok részle- 
tesebben előadni, — unum pro multis — mert az nem 
csak nagyobb mérveinél, s a szereplők szemtelen vak- 
merőségénél fogva nevezetes, hanem mert azt tanulhatni 
belőle, hogy a közvagyon elprédálása nem véletlenség, 
nem e vagy ama hivatalnok lelkiismeretlensége, vagy 
gazsága folytán mintegy esetleg előforduló kivétel : ha- 
nem, hogy az az uralkodó politikai rendszerből szükség- 
kép következő, s mindennapi jelenség; s hogy az álta- 
lános depravatio, mely az állami, községi, s társulati 

vagyon folytonos megrablását lehetségessé teszi, nem 
újabb keletű, hanem mély gyökerekkel bir, melyek már 
rég fogamzottak meg — az institutiókban ; megfogam- 
zottak azóta, mióta az általános szavazat hozatott be a 
községi s állami hivatalok választásában. Azelőtt mint 
a többi városokban, úgy New-Yorkban is többnyire köz- 
tiszteletben álló éltesebb polgárok, kereskedők, vagyonos 
emberek választattak polgármesterekké. A csalás, lopás 
azóta fejlődött ki rendszerré ; főleg W o o d, egy szédelgő 
demagóg, megválasztása után; ez törte meg az utat a 
hires Tweed számára is. 

Ezen Tweed és társai rablásainak története kö- 
vetkező. 

1871-ben a new-yorki Times egyik számában 
megtámadta a városi hatóság fejeit, s azokat egyenesen 
tolvajoknak és rablóknak nevezvén el, bizonyítékul 
egy és más dolgot hozott föl, melyek elég súlyos vádakat 
tartalmaztak ugyan; de csak csekélységet képeztek a 
még elhallgatott tényekhez képest; úgy, hogy a meg- 
támadottak azzal kecsegtették magukat, hogy a Times 
irói nem sokat tudnak. 

A megtámadottak voltak : A. Oaky Hall, New-York 
városa polgármestere, William M. Tweed, az uti és 
építészeti hivatal főnöke, Sweeny Péter a város kama- 
rása, s B. GonoUy a főpénztárnok (Treasurer) ; szóval 
New-York városa főtisztviselői. 

És miféle emberek voltak ezek, kik Amerika leg- 
előkelőbb, legnépesebb, leggazdagabb városa élére 
álittattak a >nép«, a választás által? Mr. Oaky 
Hall mint műkedvelő, újságíró, kritikus, szinész, ügyvéd 
kisérlé meg az élet pályafutását; s bizonyos névre 
tevén szert, kerületi ügyésznek választatott meg. Mint 

ilyen ezrénkint tüntette el a vádokmányokat, s számtalan 
gonosztevőt mentett meg bűnvádi eljárás alól, az elitéi - 
tetéstöl. Ezek természetesen buzgó hivei s kortesei 
lőnek; s egyesülve Hall egyéb pártfeleivel — az ököl- 
viadorok, járdataposók, s hason fajta kortesekkel — 
folytak be Halinak polgármesterré választatására; ki 
viszont, mint várható volt, a politikai zsákmányból — 
hivatallal s pénzben hálálta meg barátainak a szolgál 
latot. Hall maga, kit »élcelő csalónak « s cynicus humorú 
gazembernek ecsetelnek, igy irt magáról: »Ha a válasz- 
tások jönnek, oly mélyen dugom kezeimet nadrág- 
zsebembe a mint lehet; és oly tele húzom ki ismét, 
a mint csak lehet. < 

Tweed Vilmos 1 823-ban született New-Yorkban ; 
csak elemi iskolát végzett, s azután atyjának jövedel- 
mes üzletét, egy székgyártó műhelyt vette át, de azt 
tönkre juttatta, s beállt a tűzoltók közé; s igy kezdé 
— politikai pályáját. 

Tudni kell ugyanis, hogy az időben midőn a tűz- 
oltás még nem volt úgy rendszeresítve mint most, s 
önkéntes tűzoltók által űzetett ; ezen nagy számú, erő- 
teljes, bátor legények, mint minden utcai csetepaté, 
lázadások, választások alkalmánál jól verekedők, s egy- 
más közt pajtásságot tartó tömegek, mint politikai ténye- 
zők is tekintetre méltók voltak. Köztűk Tweed derült 
kedélye, s tőle telhető bőkezűsége által rövid idő alatt 
nagy népszerűséget vívott ki ; s megválasztatott városi 
képviselőnek; pár év múlva pedig a congressusba kép- 
viselőnek. De itt még nem érzé magát honosnak ; csak 
is egyszer beszélt. Lejárván képviseleti ideje 1857-ben 
városi >Supervisor<-nak (fölügyelőnek), vagyis azon 
bizottság tagjának választatta meg magát, mely a ke- 

rület minden kiadásait megszavazni s ellenőrizni van 
hivatva. Ugyanez idő alatt méltó barátjai Bamard 
büntető biró, Sweeny pedig kerületi ügyész lőn. Négyszer 
választatott meg ama hatóság elnökévé; s New-York 
városában nem volt hatalmasabb ember nála. Vagyona 
— mielőtt megbuktatták — 10—12 millió dollárra 
becsültetett, fiának két millió dollárért vásárolt egy szál- 
lodát, leányának hatszázezer dollár kiházasitást adott, 

Sweeny irlandi fiú volt, s apja pálinka-boltjában 
segédkedett. Később egy ügyvéd irodájában mint lótó- 
futó bizományos kapott alkalmazást. Itt képezé ki 
magát, egyéb előtanulmány nélkül, mint ez rendes 
dolog Amerikában — ügyvédnek. De az ügyvédséget 
csak mellékesen űzte; beállt >Lobbyistának<. Ezen 
Amerikában hirhedt szó annyit tesz, mint közvetítője 
azon megvesztegetéseknek, melyekkel a törvényhozás 
tagjai, s más főhatóságok befolyásos emberei e vagy 
ama vasúti vállalatnak, bank vagy más az állam jóvá- 
hagyásától függő vagy annak támogatására számító 
üzletnek megnyeretnek. 

Mellékesen megjegyezve, az a lobbyismus egész 
nyilvános üzletté nőtte ki magát ; úgy, hogy a Lobbyis- 
ták a hírlapok hirdetései között köröztetik nevöket, 
lakásukat, fölmagasztalva kiterjedt ismeretségüket s 
befolyásukat. 

Sweeny tökéletesen e hivatásra termett. Ügyesen 
insinuálni, titkot tartani tudott ; s maga előtérbe soha 
sem szeretett állni, hanem mindig mások mögött s 
mások által működni. >Én nem vagyok vezér — szokta 
mondani — hanem csak tanácsadó ; én a pártokat ki- 
egyeztetni, s jó jelölteket választatni törekszem, t JVIint 
városi kamarás (gazda) csak 62 ezer dollár jövedelme 

volt; némely apró mellék jövedelmei közül csak egy 
méltó említésre, azon 150,000 dollár tudniillik, melyet 
barátja, az időközben állami főbíróvá lett Barnard 
Ítélt neki oda, mint az Erié vasútra befizetett pénzek 
gondnokának. (Mellékesen megjegyezve, e vasúttal is 
más nagy gazság története van összekötve, és tulaj- 
donkép nem is történtek részvényeire befizetések.) 

De legnagyobb gazembernek mondatik B. ConoUy, 
irlandi emigráns, ki 1867-ben államtitkár, s 1868-ban 
a város kincstárnoka lön — a nélkül, hogy amerikai 
polgárjogot bírt volna. Mikor megbukott a clique, ez 
az úri ember 4—5 millió dollárnyi értékpapírokat ru- 
házott át nejére. 

Ennek a négy embernek, de főleg miután senatorrá 
megválasztatott, Tweednek sikerült teljhatalmat vívni 
ki nem csak a városban, hanem a new-yorki államban 
is. Ö osztogatta a hivatalokat. Tőle függött minden 
közmunka kiadása; a mit akart, építkezési terveket, 
kölcsön- s pénzmütétek kötését a város rovására — 
mindent kivitt. Ereje a demokrata párt salakjában volt, 
mely gyülhelyéröl »Tammany Hall«, » Tammany- demo- 
krata, « s az egész clique >Tammany-Ring< (kör) 
nevet kapott. »Mí a Tammany-Hallban — írja egyik 
tagja — oly jó fegyelmet tartunk, s oly erős szerveze- 
tet bírunk, minő a katholikus egyház. Az egy jeles gép 
rendszerességével működik, de nagy gondot ád a fegye- 
lem föntartása, s kivált belviszályok elnyomása, hogy 
a közönséges szavazók engedelmessége meg ne inogjon. « 

A város becsületes s jó szándékú polgárai 1870-ben 
^gy új város-szervezeti törvényt vittek keresztül; a 
melylyel azonban csak megerősítették ezen emberek 
uralmát. Ugyan is — általánosan alkalmazott amerikai 

fölfogás szerint — helyesebbnek vélték a már tele szítt 
nadályokat hagyni a hivatalokban, mintsem azokat új 
> éhesekre « bízni. Azonban az agitatio a Tommany-ring 
ellen már akkor is oly nagy volt, hogy Tweednek egy 
millió dollárjába került az új szervezetet a törvényhozás 
által elfogadtatni. Hat ellenpárti képviselő tiz-tizezer 
dollárt kapott szavazatáért ; és a már emiitett új tör- 
vényszéki palota építőinek 1 00,000 dollárral kellett hozzá- 
járulni a >lobby« költségeihez, 

Most térjílnk vissza a > Times c támadásához, mely 
az ecsetelt viszonyok közt nem csekély bátorsággal volt 
öszekötve. 

A Times vádjai dióhéjba szorítva következők, s 
mint később hivatalosan kinyomoztatott — teljesen 
igazak : A város hatósága nem egészen három év alatt 
66 millió dollár adósságot kötött, minden ellenőrzés nél- 
kíil. Abból több mint 15 milliót elsajátítottak a hatóság 
fejei. Kisült, hogy a tudvalevő új törvényszéki épületre 
már tiz millió dollárnál több számíttatott föl, pedig még 
nem is volt kész ; (máig sem kész) s még is bebútorozá- 
sára már 2.800,000 dollár számíttatott föl ; a szobafestő 
állítólagos munkájáért 394,614 dollárt s 45 centet 
kapott; a szőnyegekért 565,731 dollár, vas pénzszek- 
rényekért 404,347 dollár, egyetlen egy thermometer árában 
7500 dollár számíttatott föl ; és így tovább. 

Hogy a napi sajtó is jóakaró szembehúnyásra indit- 
tassék, közlönyeit természetesen részesíteni kellett a 
rabolt zsákmányból. Valószínű, hogy a lapok sem kapták 
az egész fölszámított összeget ; de állítólagos hirdetési 
díjak fejében njrugtatványozott aTranscrípt 783 ezer 
dollárt, Daily Ne ws489,000,S tar 241,000, Pom'roys 
Demokrat 130,000, Express 157,000, Herald 

91,000, Times 75,000 dollárt; s igy tovább. Az első 
négy lapnak a neve is alig volt ismeretes ; 27 lap pedig, 
mely hason arányban részesült hirdetési díjakban, 
azonnal a mint Tweed megbukott, szintén megszűnt. 

Eleinte a Tammany-kör, mint mondám, nagy, de 
csak negélyezett közönynyel, sőt gúnynyal fogadta a 
Times fölfedezéseit. De midőn ez egy napról másra új 
leleplezésekkel jött, meghökkentek, s válaszoltak, de 
gyengén, ki nem elégitön. A mint gyengeségök észre- 
vétetett : azonnal neki bátorodtak a becsületes, de félénk 
emberek, s mind a két párt részéről egyesültek ; nagy 
népgyűlés tartatott ; s az uralkodók csúfosan megszidal- 
maztattak. Utóbb, miután a dolog roszra kezdett for- 
dulni, ezek egymás között is öszekoccantak. Mind a mellett 
Tweed még néhány hónapig erőseri tartotta magát. 

De a vége még i? az volt, hogy törvényszék elé 
kerültek. A bűnvádi nyomozás mind a föntebbi vádak 
alaposságát, mind még azokon is túlmenő rablásokat s 
visszaéléseket derített ki. Tweed a jury által 6.537,118 
dollár s 38 cent visszatérítésére Ítéltetett ; és bebörtö- 
nöztetett. Azon, hogy pár hónap múlva sikerült neki 
megszökni : senki sem csodálkozott. Nymbusa még nem 
veszett el, pénze is volt elég. Azonban 1876. év november 
havában, a mint egy spanyol hajóról valahol Dél-Ameri- 
kában partra akart szállni : ismét elfogatott, visszahoza- 
tott New-Yorkba, s ugyanazon fogházba tétetett, a homiun 
megszökött. Mint amerikai lapokban olvasom, a fogház 
fölügyelője barátságos »shakehands« elfogatta a jeles 
férfiút. 



A viszonyok további illustratiójára szolgáljon még 
egy példa a sok közül. 

Mikor Saratogában voltam, a >most fashionable4{ 
fürdőhelyen, a sok elegáns villa közül egyik szemembe 
tűnvén, kérdem : kié ? — a kiket kérdeztem, azt mondák 
tiszteletteljes arccal : 

>Ez Mr. Morrissey uré ! ki New-York állam senatora, 
s New-York városában leghatalmasabb ember, kinek 
akarata nélkül nem történhetik ott semmi. Ez a nagy 
férfiú, a ki Tweedet megbuktatta !< 

És miféle ember ez a Morrissey ur ? valami tanult 
államférfi vagy katona? Mindjárt elmondom; mert az 6 
története szintén drasticusan jellemzi az amerikai de- 
mokrat államuralmat. 

Morrissey ur gyermekkorában került Amerikába 
szüleivel, kik szegény irlandi napszámosok voltak; az 
elemi iskolában valami keveset tanult, s aztán mint 
tanonc pár évet töltött egy embernél, kinek üzlete ku« 
tyákat viadalokra dressirozni. Egyúttal az ökölviadalt 
(box) tanulmányozta, s mint rendkivíll erős ember, nem 
sokára ő volt vidéken a legjelesebb boxoló. Az arany 
fölfedezése hirére Califomiába ment; de az aranykeresés 
nem sikerülvén neki, ismét visszatért előbbi mestersé* 
géhez, az ökölviadalhoz ; és több kivált angol ökölvívón 
nyert diadalai, pénzt is, népszerűséget is szereztek neki 
az aranyásók körében. Azonban, midőn Califomiában 
is elkezdtek működni a >vigilance comittee«-k, Morrissey 
ur is jobbnak látta tartózkodási helyét felcserélni 
New-Yorkkal; hol híre őt megelőzte. Röviddel ezután 
verseny díj -viadala volt SuUivannal, az eddig leghíresebb 
amerikai ökölviadorral, — melyben ezt ugyan legyőzte, 
de ő is félholtan vitetett el a porondról. Ebből kigyó- 
gyulva, politikai pályára lépett ; azaz beállt a democrata 
párt kortesei, naplopói és verekedői közé, a Know- 



343 

nothingek vezérei Bili Pool és Tom Hyer ellen. A két 
párt harcosai közt mindennapiak voltak a véres össze- 
ütközések, melyek egyikében Mr. Pool Baker által, ki 
Morrisseynek barátja volt s jelenleg new-yorki titkos 
rendőr, meggyilkoltatott. 

Morrissey kezdett .a souverain nép alsó rétegeiben 
roppant népszerű lenni; de hősi pályája után nyugalomra 
és tisztes kereset után vágyódott ; letelepedett Troyban 
s megházasodott és pálinkabódét nyitott, a mi mindig 
jó üzlet a whisky imádó Yankeek között. De még jobbá 
lett az által, hogy azzal egy kis játszó-bankot s kakas- 
viadalokat kötött össze. Ezután még egy ököldiadala 
volt Canadában, a hires angol boxer Heenan ellen; 
Morrissey diadalmasan kelt ki az öklözésböl, bezúzott 
orral, de nagy dicsőséggel, mint Amerika legnagyobb 
boxerje, sőt mint nemzeti hős ! 

Ezek után, mint a tömegekre befolyásos ember, 
értéke folyvást emelkedett. Megismerkedvén — nem tudni 
miként — a vasúti királylyal Wanderbuilt-el , ez neki 
alkalmat adott a tőzsdén pénzt szerezni, melylyel Mor- 
jissey ur új, most már nagyszerű játszóbankot rendezett 
be, melyből igen meggazdagodott. Saratogában levő pom- 
pásan berendezett játszóbankjában igen nagyban foly a 
játék; de mint mondják, hamis játékot nem tür; Morrissey 
ur a külső tisztességet mindenkor megóvni törekedett. 

Most már a Congressusba választatni a népszerű 
és pénzes embernek csak gyermekjáték volt. Becsvágj^át 
azzal indokolta, hogy nem akarja, miszerint fiának az 
apja csak ökölvívó és játékos legyen! Morrissey két 
törvényhozói idényre választatott meg képviselőnek, s 
mint ilyen, mondják, kifogástalanul viselte magát. Már 
1869-ben szövetkezett a fiatal demokratiával az uralkodó 

városi clique — a Tammany-ring — ellen; s a közvé- 
leményre támaszkodva, midőn Washingtonból visszajött, 
nagy befolyásával megbuktatni segítette Tweedet, s most 
maga lön a Tammanyhall egyik fötagja; azonban az 
új »Boss« Kelly, kivel összeveszett, onnan kiugrasztotta. 
Morrissey magát megboszulandó, az Anti-Tammany- 
demokrata párt élére állott, s az 1875-ki választásoknál 
megbuktatta Kellyt s maga lett New-Yorkban minden- 
hatóvá, s beválasztatott az államsenatusba ! 

Ilyen az amerikai államférfiak genesise; és pedig 
mondhatni, hogy Morrissey uré még nem a legtisztáta- 
lanabb vagy legroszabb ! 



Tweed megbukott czinkosaival együtt. De jobbak 
jöttek-e utánnuk ? A közvélemény legalább nem sokkal 
nagyobb becsülésben részesiti. Fölteszszük, hogy nem 
akarnak lopni : de kérdjük, nem szorulnak-e ugyanazon 
eszközökre, minőket Tweed használt, hogy megválasz- 
tassanak s magukat a hivatalban föntartsák ? Nélkülöz- 
hetik-e a korteskedést? nem kell-e kenyeret s mulatságot 
adni a szavazó tömegnek? nem történhetik és nem 
történik-e meg más városokban is, mint New-Yorkban 
s Chicagóban, hogy nem is szükséges közmunkák kez- 
detnek meg; hogy aránytalanul magas napszára fizettetik 
oly munkáért , mely egyáltalán nem vagy legalább is 
roszul végeztetett?... mert a korteseket jól kell tartani. 
És lehet-e a visszaélések ellen sikeresen föllépni, akár 
a magán félnek, sértett érdekei orvoslására, akár a poli- 
tikusnak a közjó nevében, midőn nem csak a tisztviselők 
szoros láncolatot képeznek egymás közt, s valamennyi 
érdeke egymást támogatni? hanem midőn a politikai élet 
sarkpontját is, mely körül minden forog, a párt uralma- 

nak föntartása képezi, melynél fogva az az ö embereit, 
az ö választottait, s mig a hivatalban vannak, pártjuk 
hatalmas támaszait — el nem ejtheti! 

Az általános corruptio tényét kevesen tagadják 
Amerikában is. Majd mindenki megengedi, minden hirlapi 
cikk és kortesszónoklat mennydörög ellene. Toombs 
senator már tizennyolc év előtt kimondá a senatus 
teremében : hogy nem ismer depravaltább kormányt, mint 
az amerikai ; és acclamálták ! A New-York > Times « meg 
hozzá tévé, hogy »ha már nem akadályozhatjuk meg, 
hogy lumpok és tolvajok választassanak hivatalokba: 
legalább arról kellene gondoskodnunk, hogy azután 
viseljék magukat becsületesen. « 

Hayes a republicanusok elnökjelöltje manifestu- 
mában reformokat emleget s a corruptio kiirtását; 
Tildén a democrata párt elnökjelöltje még határozot- 
tabban hangsúlyozza a corruptiót, a sorok közt célozva 
arra, hogy csak a republicanus párt hivatalnokai depra- 
váltak, s ö majd véget vetend annak. A democraták 
esküsznek reá, hogy ha ok jönnek az uralomra — helyre 
fog állni a probitás és becsületesség, a közigazgatás és 
igazságszolgáltatás terén. 

De miként? mily eszközökkel ? nem mondja senki. 
Es ha tudják is, Hayes, Tildén, vagy bármi nevű s bár- 
mely pártbeli államférfi, hogy hol a baj ? fogja-e merni, 
fogja-e birni annak orvoslását ? 

Nem. A baj nagyon mélyen fekszik, az egész társa- 
dalmi s politikai rendszerrel összenőtt. A baj ott rejlik, 
hogy minden községi és állami közigazgatási hivatal, 
sőt birói állás is, közvetlen népválasztás által töltetik 
be; és az általános szavazatnál fogva a népsöpredék 
kezére van játszva. 

A demokratia elvének ezen túlhajtása is nem alapul 
az eredeti alkotmányban, hanem újabb időben fejlődött 
ki. Az teljes szakítás a történeti hagyománynyal, — az 
anyaországból átültetett községi s városi rendszerrel, 
melyen az 1787-ki alkotmány mitsem változtatott. Az 
egyes államok törvényhozásai sem tértek el attól; az 
1777-diki és 1828-diki állam-alkotmányok az állami és 
községi ügyekben való szavazati jogot bizonyos adó 
fizetésétől tették függővé. Az 1846-ki alkotmány tért el 
először ettől, s adott minden nagykorú fehér férfi egyén- 
nek szavazati jogot. Mig a polgármester New-Yorkban 
előbb a községtanács (Common Couneil) által választa- 
tott, az 1833-ki törvény a nép általi választását rendelé 
el. Idő multával minden városi hivatal választás alá 
került ; ma már a legtöbb városban és államban még a 
birák és rendőri közegek (justices of the peace) is a nép 
által választatnak. Mig az alkotmány első idejében az 
államok kormányzói az Egyesült államok elnöke által 
neveztettek ki : ma már mindenütt választatnak, s pedig 
csak egy évre. 

A > régibb iskola « államférfiai, kik a forradalmat 
csinálták s a függetlenséget megállapították, a közszel- 
lem ez iránybani fejlődését gyászoló előérzetekkel kisér- 
ték ; s nem egyikök jós-szellemmel látta előre a ma már 
ténynyé vált következményeket. 

A nagyhírű jogtudós s államférfi James Kent többi 
közt ezt jegyzé meg classicus munkájában »Commenta- 
ries on American Law« : 

>Ez a ragadó ár, mely (az általános szavazat 
visszaélései ellen emelt) előbbi alkotmányos korlátokat 
elrombolja, a legkomolyabb megfontolásra int. Hogy az 
oly combinált erők, minők az által ánosszavazat, gj^akori 

választások, minden tisztviselő választhatása, rövid 
hivatali időszak, s korlátlan sajtó — veszélyes iránya^ 
nak ellenálljon s azokat meggátolja abban, hogy politikai 
gépünket el ne rombolják, ahhoz népünknek rendkívüli 
mérvben kellene birnia azon bölcsességgel, mely első 
sorban tiszta, azután békés, végre engedékeny. « 

Az :^Aus und über Amerika« érdemteljes szer- 
zője ezen általán uralkodó visszaélések lehetségét, sőt 
természetes voltát szintén oda viszi vissza, mint kútfor- 
rásra, hogy az általános szavazat, mely a törvényhozás 
tagjai választásánál érvényes — a községi, városi muni- 
cipaJis közigazgatás közegeinek választására is kitér- 
jesztetett. 

>A baj gyökere — úgymond — azon középkori 
hagyományos fogalomhoz való ragaszkodásban kere- 
sendő, mely szerint a város politikai közönség, és mint 
olyan kormányzandó is; és az általános szavazati jognak 
a városi közigazgatásra való alkalmazásában ; vagy más 
szóval abban, hogy a mai város összezavartatik az ókor 
és középkor városi államaival ; és hogy a politikai, az 
állami jogok átvitetnek a községi ügyekre. « 

Szerző meggyőzőn fejti ki, hogy más alapokra 
fektetendő közigazgatási szervezetet követel a mai város,, 
mely kereseti, ipar, kereskedelmi, szóval üzleti érdekek 
által egybegyűlt legkülönnemübb elemekből alakult 
közönség, mintsem az önálló államot képezett, hadat 
vivő, békét kötő, souverain jogokat gyakorló Athén,. 
Róma a régi, vagy Genua, Florenz, s más olasz váro- 
sok a középkorban. 

Amerikai államtudósok s publicisták is tárgyalják 
ezen eszméket. így idézi a nevezett könyv a New- Yorki 
>Nation« néhány cikkét, melyekben t. k. ez áll: 

> New-York például olyan hely, a hol kereskedők, 
szatócsok, gyárnokok nagy számmal telepedtek le, hogy 
üzletöket folytassák; s az ö érdekök, hogy az utcák 
jól legyenek kövezve, világítva, vízzel ellátva, hogy 
docksok építtessenek, s a piacon rend tartassék. Reájuk, 
s a házak tulajdonosaira volna bízandó^ hogy minder- 
ről a maguk költségén s bizonyos határok közt maguk 
gondoskodjanak. Azok tömegének, kik itt ácsorognak, 
s kenyerüket keresni idejöttek, és a kik jelenleg mind 
ezen vagyon fölött szavaznak, melyhez semmi közök, — 
ezeknek nem kellene több joggal bírni a városi közigaz- 
gatásban, mint például egy vasútnak igazgatásában, 
melyen utaznak. Ok az állam polgárai. Ez köteles meg- 
védeni őket politikai jogaik élvezetében. Ellenben nevet- 
séges anachronismus ezen embereket fölhívni, hogy a 
város hatóságát válaszszák, s városi adókra szavazza- 
nak. Előre látható volt, hogy ezen anachronismus előbb- 
utóbb nyilvános rablással fog végződni. Sajnálattal 
kell bevallanunk, hogy már is oda jutottunk. De e baj 
legalább közelebb hoz bennünket azon időhöz, midőn értel- 
mes lények módjára, az emberi természettel s tényleges 
tapasztalatokkal összhangzó törvényeket alkotandunk. « 

»Az adófizetők kormánya, melynek hatásköre az 
utcák kövezésére, világítására, tisztántartására, s az 
egészségi rendőrségre szorítkozik, bárminemű alkotmá- 
nyos ellenvetések tétessenek ellene, nem ellenkezik az 
amerikai intézményekkel. Ezzel a munícipalis ügyek azok 
gondjára fogna bízva lenni, kik közigazgatásuknál való- 
ban érdekelve is vannak ; míg ellenben a theoria ural- 
mának nem sikerült megmutatni, hogy egy város 
politikai testület, melynek kormányzásában részt vemii 
minden lakója természeti joggal bir.« 

Ha e tárgygyal talán hosszabban foglalkoztam, ment- 
sen ki azon körülmény, hogy hazánkban is a községi 
önkormányzat, s a városok szervezete hasonló theore- 
tikns alapokra van fektetve ; s nem csak, hogy csaknem 
általános szavazattal választatik a város közigazgatását 
döntöleg befolyásoló képviselő testület, s a hivatalno- 
kok egy része is ; hanem maga azon képviselő testület 

V 

nagy számánál (p. o. a 250 ezer lakosságú fővárosban 
400 tagja van:) hanem annál fogva is, mert a ki 
választó, az választható is : a város vagyoni állapotát 
érintő, anyagi jövőjét illető ügyekbe olyan emberek is 
döntöleg folynak be, kiket sem családi sem vagyoni 
kötelékek nem fűznek a városhoz ; s kik a kereset rab- 
szolgáiként modern nomádok gyanánt sehol sincsenek 
otthon; kik azonban föltolakodó jellemök s kortes 
mesterségök által vagy mint egyes cliquek eszközei 
kitűnő szerepet visznek s ellenállhatlan befolyást 
gyakorolnak. 

Midőn e nyáron az Egyesült-Államok congressusá- 
ban Belknap tábornok esete tárgyaltatott, George Hoar 
a Congressus egy tagja következőleg nyilatkozott : 

> Az én közéletem rövid s jelentéktelen, s alig terjed 
egy senatori tiszti időszakon túl. De e rövid idő alatt az 
Egyesült-Államok főtörvényszékének öt biráját láttam 
kiűzetni hivatalából corruptio s visszaélések miatt; 
láttam az Unió legvagyonosabb, s előrehaladottabb 
államai egyikének négy főtörvényszéki biráját megvesz- 
tegés miatt bűnvádi kereset alatt, mig fővárosának 
közigazgatása hirhedtté lett az egész világon ; a legba- 
rátibb oldalról kellé hallanunk azon gúnyt, hogy midőn 
az Egyesült-Államok megjelentek keleten versenyezni 
a világ mívelt népeivel a művészetekben, intézményei- 

nek egyetlen productuma,melylyel mindnyáján túltesz — 
corruptiója ! Láttam a hadügyi bizottság üléseiben, mint 
ielt föl székéből elnöke, ki most e ház kitűnő tagja, 
követelvén : hogy négy tiszttársa küldessék el hivatalá- 
ból, mert áruba bocsátották abbeli jogukat, mely szerint 
a katonai növeldékbe fölveendő ifjakat ők nevezik ki. 
Mikor a világ legnagyobb vasútja, mely két tengerpar- 
tunkat összeköti, elkészült, nemzeti diadalérzetünkbe nem 
vegyült-e ama keserűség, hogy a Gongressus három 
vizsgáló bizottsága egyhangúlag azt jelenté, hogy e 
nagy vállalatban tett minden lépés csalással van össze- 
kötve ? Hallottam a legmagasb helyeken, s a közügyek- 
hen megőszült férfiakat nyilvánosan vallani ama szé- 
gyenletes tant, hogy az igazi út, melyen respublicában a 
hatalom keresendő, megvesztegetni a népet oly hivata- 
lokkal, melyek az ő javára rendeltettek. És látom mint 
lépdeli meg a gyanúsítás magának az elnöknek bizal- 
mas hivataltársait. « 

És mi történt Belknap tábornokkal? kérdi olvasóm. 
— Ügye megvizsgáltatott ; de elitéltetett-e ? megbélye- 
geztetett-e ? tábornoki állásától itéletileg megfosztatott-e ? 
a köz-erkölcsiségnek adatott-e? és minő elégtétel? 
Nevetséges ! 

A senatus 35 szóval 25 ellen azt határozta, hogy 
miután Belknap tábornok, mielőtt az államügyész ellene 
keresetet indított volna, lemondott, többé nem tekint- 
hető köztisztviselőnek, a senatus ex incompetentia fori 
őt felmenti. 

Ha egy köztisztviselő Amerikában bárminő vissza- 
éléseket követett el, ha ellene még meg nem indíttatott 
a hivatalos kereset, csak le kell mondania, hogy minden 
erkölcsi büntetés elől meneküljön. Ha az államnak nincs 

pénzbeli kárpótlási igénye ellene: akkor quittek. Hiszen, 
ugy mondják, elég erkölcsi büntetés, hogy állását, hiva- 
talát, jövedelmét elveszítette. 

Néhány év, és a dolog feledésbe megy ; s ha embe- 
rünknek volt annyi esze, ha olyan smart man volt, a ki 
dollárait megmenté a hajótörésből: akkor ne féltsük; 
majd rehabilitálja magát. 



A >Weekly Examinerc (egy tekintélyes hetilap) a 
Chicago városa közigazgatásában történt visszaélésekről 
s ottani prédálásról szólva, igy nyilatkozik : >Átalán 
nincs oly társulat vagy magánüzlet, melynek igazgatá- 
sánál megtüretnék azon tunya, gondolatlan és corrupt 
eljárás, mely évek óta uralkodik mind a helyi, mind 
állami közigazgatásunkban.* 

A nép maga az oka, úgymond tovább a cikkiró, 
hogy ez igy van. Pártérdekből még táplálja a bajt. A 
közhivatalt a professionatus hivatalvadászok és hivatal- 
tartók oly egyedárúnak tekintik, mely őket följogosítja 
a közpénzekből annyit sajátítani el, a mennyit lehet. 
És a nép, a polgárok, a helyett hogy kikelnének ellenök, 
még takargatják s mentegetik a visszaéléseket. »A csalás 
irányában ezen türelmesség, a corruptio ezen mentege- 
tése, a legkomolyabb veszély, mely mind a helybeli, 
mind az állami közigazgatás rendszerét fenyegeti Ame- 
rikában. « Azon tan, hogy nem bűn a kormányt megra- 
bolni, nyilvánosan, választói gyűléseken hirdettetik. 
> Minden törekvés ellene hatni, minden reformterv a 
hivatalbirók és hivatallesők makacs ellenállásába ütkö- 
zik. A kormányzat mind nagyobb súlylyal nehezedik a 
kormányzottakra, mert pártját nem tarthatja meg más- 
kép a rúdon, mint roppant hivatalnoksereg által. Ez 

azon álló hadsereg, mely a respublicának már-már lételet 
fenyegeti. < Nem a hivatalra kerestetnek férfiak : hanem 
éhes emberek számára, kik jól ellátandók, alkottatnak 
hivatalok, hol munka nincs. így szólnak amerikai irók. 

New-Yorkban f. év május 15-ikén a Fifth Avenue 
Hotelben nagy értekezlet tartatott, melyben a vagyon és 
intelligentia kiváló képviselői: kereskedők, gyárosok, 
tanárok, igazgatók, publicisták vettek részt. Tárgyát az 
államnak mély erkölcsi degradatiója s azon eszközök, 
mikkel segíteni lehetne, a reformok képezték. Az érte- 
kezleten az »ö ni s méreti és magábaszállás komoly 
szavait lehetett hallani ; és a megállapított programra a 
politikai élet gyökeres reformjának, a mostani pártszer- 
vezetből való kibontakozásnak szükségét fejti ki. :»Ha az 
amerikai nép — úgymond a t. k. — nem elégszik meg 
azok kormányzatával, kik >a politikából élnek «; s kiknek 
a hivatal kereskedelmi üzlet s pártzsákmány: föl kell 
állnia, s ki kell jelentenie, hogy ennek ezentúl nem 
szabad igy lenni. Oly kormányzó osztálylyal, m.ely 
másod-harmadrendű értelmi tekintetben, másod-harmad- 
rendű erkölcsiségére nézve — nincs mód boldogulni; 
gyökeres reform kell. Ennek meg kell jönni, vagy örökre 
megalázva maradunk a világ előtt. « (Scribners Illust. 
Magaziné august 1866.) 

Az Írott alkotmány értelmében, mint említtetett, a 
praesidens választja igenis ministereit ; mint az termé- 
szetes követelménye az ö személyes felelőségének, mely 
föltételezi azt, hogy szabadon válaszsza, személyes bi- 
zalmi embereiből állitsa össze ministeriumát. De lassan- 
kint az a gyakorlat fejlődött kis ment át törvénybe, hogy 
a praesidens nem csak minis téri, hanem számtalan fonto- 
sabb kinevezéseihez a senatus megerősítése szükséges. 

Rendesen tehát az elnökválasztás előtt már meg- 
történik az alku nemcsak a ministerek, hanem a legtöbb 
főhivatalnok kinevezései iránt is. Ez által sülyedt le a 
senatus, mely az alkotmány értelmében a legfőbb állam- 
testület mérvadó súlyával kell hogy birjon, s melynek 
támogatása nélkül az elnök egyáltalán nem kormányoz- 
hat, egy szűkkeblűn korteskedő, apró cselszövényekbe 
bonyolult testületté; — melynek tagjai megválasztásánál 
ismét nem a kivívott érdemek s bebizonyított állam- 
férfiúi tehetség : hanem személyes cliquek s pártérdekek 
tekintetei döntenek, melynek ennélfogva politikai érte- 
lemben semmi tekintélye; mig erkölcsisége hasonlókép 
a leggyanúsabb színben áll, mióta nyilvános titok, hogy 
a megvesztegetések vissza nem riadnak a senatus szen- 
télye elől ; — hogy,a hol nagyszerű visszaélés, zsarolás, 
csempészet fölmerül : ott néhány senatornak is minden- 
kor kijutott a zsákmányból illő rész. Csak néhány esetet 
emiitünk : a Pacific-vasut ügyében kiküldött congressusi 
bizottság kiderité, hogy senatorok is vettek fel pénz- 
összegeket, melyeket nem lehetett okadatolni; a botrány 
oly óriási volt, hogy a senatus kénytelen volt vizsgálatot 
rendelni e tagjai ellen, melynek eredménye az volt, hogy 
ellenök »megrovást« mondott ki. —Egy tengeri gőzhajó- 
társaság a congressus által az Ázsia és Amerika közötti 
postaközlekedés közvetítésének címe alatt, föltűnő magas 
subventióban részesittetett : a sajtó utján nyilvánosságra 
jött, hogy ama társulat ügynöke, Mr. Irwin, 750,000 
dollárt osztogatott szét a :»lobbysták< által a congressus, 
illetőleg senatus tagjai közt. A Tammany-Ringben több 
senator főszerepet vitt; a Whisky-Ring-botrányba is 
többen bebonyolitvák. — A számos transactióknál vasut- 
társulatok keletkezésekor azoknak az egyes államok 

által adandó subventiót illetőleg — ismeretes eszköz, és 
egész nyiltan a lapokban tárgyalt dolog, a törvényhozás, 
illetőleg senatus majoritásának rendszeres megvásárlása. 
A lapok nem csak az illető államokat : New-York, Pen- 
sylvania, Mariland stb. — hol e megvesztegetések tör- 
téntek — de az illető személyeket is megnevezték. 

E botrányok nemcsak hírlapokban olvashatók, 
mikről azt mondhatni néha, hogy könnyelmű pletykák. 
Nem; hivatalos vizsgálatok alapján a congressus által 
kiküldött biztosok jelentései képezik azon forrásokat, 
mikből ezen esetek merítvék, melyek csak egyesek ezer 
közül. Egy ilyen törvényhozási biztos (Mr. Adams, 
Boston 1871,) irja az Erie-vasut-botrányokra vonat- 
kozólag : 

>A mi vasúti törvényhozásunk nem csak az ország 
anyagi érdekeire nézve ártalmas, hanem leggyepgébb 
oldalán támadja meg politikai létünk erkölcsiségét: a 
törvényhozói hatalomnál. Hanyag vagy depravált köz- 
igazgatást lehet reformálni: de a törvényhozás 
corruptiója ellen nincs gyógyszer.^ 



V. FEJEZET. 

Állam és egyház ; iskola ; házasság ; sekták. 

Nem kell azt hinni, hogy az Amerikában ma uralkodó 
vallás-szabadságot a vallásuk miatt hazáikból elüldözött, 
első angol s hollandi protestánsok s puritánusok hozták 
magukkal. Az új gyarmatokban csaknem theocratia ural- 
kodott. Némelyikben a politikai jogok gyakorlata protes- 

tans, illetőleg puritánus vallástól tétetett függővé. Roger 
Vilmost*), mert vallási türelmet, s a lelkiismeret szabad- 
ságát prédikálta — tél közepén elűzték a pusztába; 
Quakereket megégettek ; a hol az angol egyház államegy- 
ház volt, mint Virginiában s a legtöbb déli államban, sőt 
New-Yorkban is : ott a dissentereket csak ugy üldözték, 
mint Angliában; s főhivatalokba legtöbb helyt csak 
protestáns juthatott. Az első szabadelmú gyarmat- és 
államalapitó katholikus volt, Mr. Garrol Marylandban, ez 
minden keresztény felekezetnek menhelyet, szabad léteit 
n5aijtott. 

AXVIII. században Európában elhatalmasodott angol 
s francia skepticismus Amerikában is elterjedvén, afana- 
tismus kezdett alábbhagyni ; továbbá a függetlenségi harc- 
ban egy katholikus nemzet, a francia, levén az, mely az 
amerikaiknak a protestáns Anglia ellen segítségére jött : 
ez által a nép szélesebb köreiben is a katholikusok ellen 
uralgott előítéletek megrendültek; és e két körülmény 
annyira megérlelte a vallás-szabadság eszméit, hogy 
annak elve az Unió alkotmányának megalkotásánál ural- 
kodóvá lőn. Az alkotmány csak két helyen emlékezik meg 
a vallásról, a VII c. 3-dik §-ban ; kimondja, hogy az Unió- 
ban hivatalképesség nem függ a vallástól ; és hogy a eon- 
gressus ne bocsásson ki törvényt, mely egy vallás beho- 
zatalára vonatkozik, vagy annak szabad gyakorlatát 
eltiltja. És — ámbár gyakran történt ilyes kísérlet, de 
még addig azt sem sikerült kivinni, hogy az alkotmány 
az Uniót keresztén y államnak mondja ki. 

De az Unióra nézve beállt fordulatot nem minden 
egyes állam követte egész terjedelmében. Némely állam- 
ban a nem keresztény nem képesített államhivatalra ; New- 

*) Lásd Horváth Mihály ebbeli művét. 

Jerseyben csak 1844-ben szüntettetett meg azon törvény, 
mely a katholikusokat államhivatalokból kizárja. New- 
Hampshireben az állítólag ma is fönnáll. 

Ezek azonban csak kivételek ; a szabály az, hogy az 
állam senki vallásával sem *) törődik ; előtte mindenik 
egyenjogú; egyházi dolgokba nem avatkozik ; egyházakat 
nem épit, sem nem támogat ; és senkit sem kényszerít 
arra, hogy felekezete egyházi szükségeihez járuljon. Hanem 
felekezeti tekintetek nélkül a vallásosság föntartására, 
minden egyház jogainak, minden vallás tiszteletének 
védelmére, ugy a vasárnap ünneplésére törvényeket 
alkot, s azokat tiszteletben tartatja. Szóval, Amerikában 
életbe lépett a » szabad egyház szabad állambanc elve. 

Ellenben az iskola államügynek tekintetik. A nyil- 
vános iskolák felekezet nélküliek; vallásoktatás azokban 
nem fordul elő ; ezt az illetők felekezeti papjaitól iskolán 
kivül kapják. Rendszerint a bibliát sem szabad használni 
olvasó- vagy tankönyvnek. És az állam , kerület vagy 
község, bárminő közhatóság nincs jogosítva arra, hogy 
magán, felekezeti vagy egyházi iskola támogatásához 
a közvagyonból járuljon. 

A » szabad egyház szabad államban* elve azonban 
nem akadályozza, hogy az állam ott, a hol az egyház és 
állam között gyakorlati életben még is létező s elkerül- 
hetlenül fölmerülő érintkezési pontok szükségelik, fölsé- 
giségét érvényesítse; s törvényekkel s rendeletekkel 
intézkedjék. így példáur eltiltja a Mormonok soknejüsé- 
gét, mkit a közerkölcsiségbe ütközőt. Szabályozza a fele- 
kezetek, mint testületek polgárjogi állását. — Nem ismeri 
el azokat, például a katholikusokat egy, az egész államra 
kiterjedő corporatiónak , hanem csak egyes templomi s 

*) Fr. Kapp. Aus- und über Amerika, 

községi testületeket ismer ; melyeknek organisatióját, 
mint minden egyéb közkereseti társulat vagy pénzintézet 
szabályait elöirja ; kiköti, hogy egy igazgató tanácscsal 
(board of trustees) kell birnia, s annak nem egyházi 
személyek tagjai is kell hogy legyenek; ez képviseli az 
egyházat kifelé és jogilag. Az állam megszabja, mily 
terjedelemig, mily föltételek alatt szerezhet ezen egyházi 
testület ingatlan javakat stb. (Házasságot köthetni nem 
csak a pap, hanem a polgármester, vagy valamely birói 
személy előtt is.) 

A protestáns egyházak szervezetét az autonómia 
alapján nem szükség leirnom, mert azt minden magyar 
ismeri, minthogy itt is a synodalis-praesbiterialis rend- 
* szer fejlődött ki. Csak ellentétben némely hazai ortho- 
doxunk törekvéseivel jegyzem meg, hogy ami az iskolai 
ügyeket illetf, eszébe sem jut egyetlen protestánsnak is, 
az állam ebbeli souverain jogát tagadni, vagy annak 
gyakorlatát sérelmesnek mondani. 

Érdekes azonban a katholikus egyház állását szem- 
lélni ezen országlási rendszerben, melyet, mint mondám, 
a » szabad egyház a szabad államban « elve, az állam és 
egyház teljes elkülönítése fejez ki. 

Századdal előbb, vagyis a » függetlensége kimon- 
dása idejében alig volt egész Amerikában 30,000 katho- 
likus ; egy püspökkel, 50 lelkészszel, s egy papnöveldével. 
(Előbb még püspökük sem volt, hanem a londoni Gene- 
ral-Vicar hatósága alatt missiókat képezett.) Az összes 
lakosság száma akkor három milliót tevén : az arány 
egy percent. Ma a katholikusok száma öt milliónál több ; 
s az arány körülbelől 12— 137o. Az egyház élén áll hét 
érsek, 53 püspök, 5000 lelkész; templomaik s kápolnáik 
száma vagy 7000 ; van 3000 szerzetes s 7000 apáca, — 



358 

kik legnagyobb részt iskolák, kórházak, ápoldákban s 
minden nemű jótékony intézetekben foglalatosak. 

Szervezetük eleinte a függetlenség kimondása után 
a protestáns egyházakéhoz hasonló volt; s az egyes 
államok törvényei szerint különbözött. 1784-ben Carrol, 
az első önálló amerikai vicarius, s 1790-ben fölszentelt 
első amerikai püspök, később baltimorei érsek ösztönzé- 
sére lépések tétettek a katholikus egyház állásának szö- 
vetségi törvény által leendő, egész Amerikára kiterjedő 
rendezésére. A párisi nuntius e részben Franklin köz- 
benjárását kérte ki ; és ez az ügyet kezdeményezte is. 
Azonban a congressus kijelenté , hogy vallási kérdések 
illetőségén kivül fekszenek: és a pápa intézkedhetik 
tetszése szerint. A kath. egyháá külön szervezetének 
kifejlődése ezzel vette kezdetét. És most már az eredeti 
községi szervezettől eltérőleg, az egyházi tanács öt tagból 
áll : elnöke ex officio a püspök, alelnöke a vicarius. 
harmadik tagja a község lelkésze ; éa ezek választanak 
még két laicus tagot. A new-yorki állam 1863-ban, több 
más állam később, a legtöbb hallgatólag helybenhagyá 
e szervezetet; mely a katholikus egyház alapelveinek 
megfelel. 

Azonban az Unió, valamint az egyes államok törvé- 
nyei, nem ismernek egyetemes, hanem csak helybeli köz- 
ségi egyházakat ; és ezeknek tulajdonjogát. A püspöksé- 
gek tulajdona, fekvő jószágai tehát nem irathatnak be a 
telekkönyvekbe, csak mint személyi tulajdon. A gyakorlat 
tehát az, hogy azok mindenkor az illető érsek vagy 
püspök nevére iratnak, ki egyúttal reversalist ád az 
egyház tanácsnak, illetőleg azokról halála esetére enged- 
ményt állit ki, melyben a név helye üresen marad ; s a 
megtörtént kinevezés után kitöltetik. 

Akatholikus egyház ingó és ingatlan javainak értéke 
kétségtelenül nagy; a vásárlásuk idejében igen olcsó és 
nagy terjedelmű földbirtokának értéke magasra emelke- 
dett, s nöttön nő. De az, mit leginkább ellenségei állíta- 
nak, hogy ezer millió dollárra menne, célzatos túlzás. 
Hivatalosoknak tekinthető adatok szerint valamennyi 
felekezet összes vagyonának értéke tenne ezer milliót. 

Katholikusok minden államban lelhetők ; de arány- 
lag számosabban vannak az újabb időben betelepített 
nyugati államokban; kivéve az irlandiakat, kik akeletéj- 
szaki államokban, s nagy városokban tömegesen laknak ; 
pL New-Yorkban 250 sőt 400 ezerre teszik számukat. 

A három legkiválóbb nyugati városban Cincinnaty, 
Chicago, de főleg Saint-Louisban, az » Amerikai Rómá«- 
ban nem csak nagy számuk és templomaik, hanem nagy- 
szerű kathedralison (St. Peters Cathedral) kivűl több szép 
templomuk, nagy papnöveldéjök, virágzó akademiájok^ 
tanodáik, (Catedral School, Germán catholiclnstitute, St.- 
Xaviers College, ez utóbbi Jezsuiták vezetése alatt, nagy- 
szerű épület) stb. vannaK. 

St.-Louis versenyez New-Yorkkal a katholikus 
közintézetek, tanodák, s templomok számát, s gazdag 
dotatióját illetőleg. Ezek közül kiemelendő a jezsuiták 
által 1829-ben alapított >St. Louis University« —össze- 
kötve igen értékes Museummal, természet-, végy- és 
műtani fölszereléssel ; 25 ezer kötetnyi, sok érdekest és 
unicumot tartalmazó könyvtárral ; ezen egyetem philo- 
sophiai s jogi tanfolyam mellett orvosi facultással is bir. 
Továbbá a 340—400 tanuló által látogatott College of 
Cristian Brothers, ugyancsak ezen » keresztény testvérek* 
vezetése alatt még hét iskola 2137 tanulóval; tizenkilenc 
plébániai elemi iskola vagy 7U00 tanulóval. Vannak a 

Szent-Szivröl nevezett Sacred Heart Convent and Acade- 
mie, Visitatíon-Ursuline-Sisters of St.-Joseph-Conventek 
női iskolákkal, s a St.-Vincent ladies school, magasabb 
nőtanoda. A Convent of the little sisters of the poor 
hetven elaggott szegény menháza ; süket-némák, árvák, 
vakok számos intézetei, és koródák — egyházi rendek 
vagy apácák kezelése alatt. AConferences of St.-Vincent 
de Paul, kik a szegényeket s betegeket házról házra 
járva fölkeresik — ezer tagnál többet számlálnak. 

A mily jótékony és nagyszerű e működés, oly annyira 
szemet szúr az nem annyira az amerikaiaknál, kik a vallá- 
sok jogegyenlőségébe beleélték magukat, s kivéve a gyű- 
lölt mormonokat, minden, még a legkülöncebb új sekták 
irányában is eléggé türelmesek : — mint inkább az Európá- 
ból nem rég bejött, és az európai súrlódások emlékeivel, 
s európai liberalismus féltékenységével saturált körökben, 
főleg a német zsidóknál. Azon tény, hogy a katholikus egy- 
ház nagy vagyonával, s az imént emiitett jótékony műkö- 
désével, sok ezer emberre gyakorol befolyást, sokat tart 
clientelája alatt; és közvetve a választásoknál is hatal- 
mat gyakorol ; azon tény, hogy az irlandiak egyhangúlag 
papjaik utasítása szerint szavaznak; s igy oly helyeken, 
hol tömegesen laknak, mint New-Yorkban, a választások- 
nál döntenek ; a miért is minden párt törekszik vezéreik- 
kel jó lábon lenni : ezen tény kezd kortes-beszédek, '*' 
hirlapi izgatás gyakori ürügyéül szolgálni, — a pillanat- 
nyi pártérdek szerint. Mindazonáltal tény az, hogy a 
szabad Amerika államhatalma, és a teljesen szabad s 
önálló katholikus egyház közt még eddig semminemű 
összeütközés nem történt. De arról, hogy a féltékenység 
nem fogja-e azon viszályokat fölidézni, mik eddig csak 
rémképek, jót nem állhatni. Ilyen gyanúra jogosit többi 

között az is, hogy az új elnökjelölt Hayes, elnöki 
programmjában különös súlyt helyez arra,hogy az iskola 
teljesen kivétessék a felekezetek befolyása alól ; s a volt 
elnök Grant a Congressushoz 1875. dec. 7-én intézett 
> Üzenetében « szintén követendő célúi jelöli ki, hogy 
az iskolát felekezetnélkülivé kell tenni ; s az egyházak 
javait megadóztatni ; ». . ennélfogva, « igy szól Grant a 
t. k. — szövetségi alkotmányunk oly módositványát aján- 
lom, mely által minden állam köteleztessék szabad isko- 
lákat mindennemű, szinű, és vallású gyermekek számára 
állítani föl, de azokban vallási ugy, mint vallás-ellenes 
oktatást eltiltatni; az iskolai alapot s iskolai adót 
e szabad államiskolákra fordítani ; s meg nem engedni, 
hogy felekezeti iskolák akár közvetett, akár közvetlen 
állami vagy községi segélyben részesittessenek. « 

» Nagy szerencsétlenség köztársaságunkra — u gymond 
tovább — az egyházi vagyon fölszaporodása ; mely ha meg 
nem akadályoztatik, a XIX. század végén nagy veszélye- 
ket hozand respublicánkra. Ezen egyházvagyon 1850-ben 
85 millió dollárt tön; 1860-igmegkettöztetett; 1875-ben 
ezer millióra emelkedett, 1900-ig bizonyosan 3 ezer mil- 
lióra fog rúgni. E roppant vagyon a • koraiány védelme 
alatt áll, s az állam minden jótékonyságát élvezi : és 
semmivel sem járul az állam terheihez s kötelességei- 
hez. A miért is sürgetöleg ajánlom minden vagyonnak; 
— legyen az egyházi, vagy más testületek tulajdona — 
egyenlő megadóztatásáról szóló törvények hozatalát. « 

Ugy látszik tehát, hogy a tanügy alkalmából az állam 
s egyház közti viszony Amerikában is a közel jövő egyik 
nagy kérdésévé fog kifejlődni; habárarúdon levő kormány- 
férfiak pártviszonyaitól függ még, vájjon meddig fogják 
akarni, vag>' meddig lesznek képesek e nagy kérdés meg- 

oldásának kísérletét háttérbe szorítani ? — mert, miként 
inegjegyzém, a katholikus egyház már most is hatalom, 
melylyel a pártembereknek számolni s megalkudni kell ; 
e viszály pedig, ha kitör, elvi víszályjellemével fog bírni, 
s nem csak a katholikusok, hanem a többi felekezetek 
harca is leend az állam ellen. 

Az oktatásügy összpontosítására irányult törekvés 
még annyi sikert sem bírt kivívni, hogy egy nemzeti egyetem, 
melynek eszméje Washingtontól kezdve máig nem egy 
államférfit foglalkoztatott, létre hozatott volna. Az 
egyetlen központi szövetségi hatóság az 1867-ben alakí- 
tott Board of Education, mely azonban minden tettleges 
befolyás nélküli, tulaj donkép oktatásügyi-statistikai hiva- 
talt képez. És valósággal e tér az, hol az államok auto- 
nóm rendelkezésének, mely mellett a magasabb tanul- 
mányi ügy talán hátrányban van, de a népoktatás általá- 
ban szépen terjed, csonkítását valamely egységes tanrend- 
szer érdekében legkevésbé helyén levőnek látnók. Az 
államkormányzat s törvénykezés körében az egységes 
szövetségi szempont erősödése, s ha ugy tetszik az össz- 
pontosítás kiterjesztése — oly szükségnek mutatkozik, 
mely normális állami fejlődés mellett, bizonyosan érvénye- 
sülni fog. Az oktatás-ügyben a magán tevékenység s 
áldozatkészség, melytől Európában valami nagyot s 
rendszereset az általános índolentía miatt nem várhatni, 
valamint a községek s államok gondoskodása — Ameri- 
kában nagyszerű eredményeket mutat föl. Tanítókban 
nagy hiány van; és e jelenség oka a közgazdasági viszo- 
nyokban lelhető : míg kevés tanulmánynyal, s csekély 
míveltséggel könnyebb életpályákon is boldogulhatni : 
addig nem igen szánja magát csak közép tehetségű fiatal 
emberis több évi szolgalmas tanulmányra s önmívelésre, 

fárasztó folytonos munkásságot igénylő hivatal leend 
jutalma, mely legjobb esetben is csak igen szerény anyagi 
existentiát nyújt. 

Ez az oka, hogy oly sok nő van alkalmazva mint 
tanitó. A nők pedig, a minő kiválón képesítettek apró 
gyermekek tanítására, s vezetésére : — oly kevéssé vannak 
hivatva serdülő fiúk fegyelmezésére, mi a tanitás sikeré- 
nek első föltétele. — Azt pedig, vájjon a magasabb tudo- 
mányok elemeibe, s előzményeibe rendszeresen bevezetni 
olyan képességgel, kellő mélységgel s nyomatékkal 
birnak-e, mint a férfiak? arról ugyan még foly a vita, és 
igen élénken Amerikában; s arról is lehetne külön köny- 
vet írni : ez azonban egyáltalán nem szándékom ; ámbár 
nem tagadom, hogy azokhoz tartozom, kik tett tapaszta- 
latok után e kérdésekre nemmel felelnek, és úgy véleked- 
nek, hogy a magasabb tantéren a férfiak hiányát női 
tanitók szükség esetében is igen gyengén pótolják. 

Mint intézmény egyébiránt annyiból is csak pótlék 
jellegével bir, mert ha a tanítónők férjhez mehetnek, 
rendszerint szívesen teszik, s ha akkor mindjárt nem, de 
ha anyákká lesznek : búcsút vesznek a tanítói pályától ; 
ha csak férjök is nem tanitó. 

Hanem a szövetségi törvényhozás tudott, hatalmá- 
nak kiterjesztése nélkül is, nagyszerű lendületet adni a 
nemzet tanügyének. Az 1862-ben hozott törvény szerint 
ugyan is az Unió tulajdonának tekintett területekből 
összesen kilenc millió acre szenteltetett oktatási célokra 
oly formán, hogy minden államnak joga legyen annyiszor 
30,000 acre földet követelni az Unió államjavaiból, a 
hány képviselőt küld a congressusba. Ezen földek jöve- 
delme bizonyos szabályok szerint, tanintézetek alapítására 

s föntartására fordítandó. A községi de nem felekezeti 
iskolák támogatása is ide értendő. Minden felekezetnek 
van joga iskolákat alapítani a felekezet vagyonából, 
vagy tagjainak önkénytes adakozásából: de ezeket sem 
állami sem községi subventióban nem szabad részesíteni : 
míg viszont az állami s községi iskolákból, mint másutt 
mondám, a vallásoktatás, általán ki van zárva. 

Az állam és egyház közötti összeütközéseknek 
Európában, vagy is az állam és egyház hatalma érint- 
kezéseinek egyik momentumát a házassági ügy képezi : 
€z azonban Amerikában nem igy van. 

A házasságot az állam csak polgári szerződés szem- 
pontjából veszi figyelembe. Házasságot köthetni a béke- 
birák, a városok polgármesterei, s általán helyi hatóság 

előtt. A felek mehetnek bármely felekezetű paphoz is, 
kinek bizonyítványa szintén teljes jogerőre emeli a 
házasságot. De viszont minden lelkész jogában áll a 
házasság megkötését, vagy áldását megtagadni, ha az ö 
vallása szerinti bármely akadályt vél ellene fönforogni : 
az államtörvények ebbe nem avatkoznak. 

Mindazonáltal a nagy többség templomokban esketi 
magát. 

Amerika egyik érdekes különlegessége : számtalan 
sectái; melyek a föltétlen vallás-szabadságból erednek, 
mely a dicséretes kölcsönös türelmet szüli ; de más rész- 
ről mindenkinek hitében való ingadozását, a hitnek általá- 
nos gyengeségét eredményezi. Sokakra nézve közönyös : 
melyik templomba megy. Hires predicatorhoz tolongnak 
a más valláshoz tartozók is. Hires predicator > divatba « 
hoz egy templomot. Az ilyen »fashionable church* ülő- 
helyei, melyek újév napján a templomban tartott nyilvá- 

nos árverés útján adatnak bérbe, igen drágán kelnek^ 
New-Yorkban s más gazdag városokban 50—200 — 600 
dollár is fizettetik egy > divatost templom első rangú 
zártszékéért; van olyan templom, melynek a »pewrent« 
(székek jövedelme) 2—300,000 dollárt hoz be; s egy 
divatos szónok, mint most Mr. Beecher New-Yorkban^ 
30—40 ezer dollár évi fizetést kap. 

Minden szélsőséget látjuk a sekták által képviselve r 
A soknejű mormon ellenében állashaker,kianemiháza& 
életet bűn gyanánt kárhoztatja. Nincs oly badarság, 
mely apostolra, nincs oly apostol, ki hivőkre ne találna. 

A vallásosság külsőleg erős, habár a hit gyenge. 
Nincs oly nagy gyűlés, vagy állami ünnepély , mely — néha 
több — egyházi szónoklattal ne inauguráltatnék. És 
ámbár az államnak nincs joga vallási kérdéseket tárgyalni 
is: Éjszak-Carolina képviselőházából 1875-ben kizáratott 
Mr. Thorne, mert irataiban atheisticus nézeteket vallott l 
Az egész amerikai társas élet egyébiránt jellemző és 
átható álszenteskedés s hypokritaság annál föltünőbb az 
európai ember szemében, mert kiterjed a férfiakra is; a 
nélkül, hogy emelné a valódi erkölcsiséget. 



VI. FEJEZET. 

Á nőkről. 



Szépek-e az amerikai nők ? ezt kérdik tőlem férfiak 
és asszonyok, leányok és agglegények. 

Igenis, szépek. De nem kell azt képzelni, hogy az 
angolokhoz hasonlítanak. Arcuk tojásdad ; vonásaik 

ÜDomak ; gyengéden lekonyult orr : keskenyajku közép- 
nagyságú száj ; barna vagy kék, de eleven szem : fekete 
vagy gesztenye színű, ritkábban szőke, rendesen dús 
hajzat ; eszes arckifejezés : ez az átlagos tjrpus. Karcsú, 
középtermetüek ; mozdulataik könnjrúk; járásuk inkább 
a szarvasé, mint őzé ; több az elhatározottság és bátor- 
ság föUépésökben, kevesebb a kecs. Modoruk fesztelen- 
ségében van valami férfias, ámbár testalkatuk gyenge : 
arcszínOk gyakran beteges. Mig az angol hajadon testi 
taréjét az egészséges sport és gymnastika minden neme 
fokozza : addig az amerikai inkább szobai nevelésben 
részesül, s kevés kivétellel — testi tétlenségben nö föL 
Hamar is eivirágzik ; ritka az olyan középkorú nö, kinek 
éveit friss egészség elhazudná. Maguk is megtesznek 
mindent, hogy a kor rombolását siettessék. Kag>on 
elterjedt szokás : arsenicumot szedni be, hogj' arcbőrük 
halvány s finom legyen; belladonnát, hogy szemeik 
fényesebben ragyogjanak ; nem tudják, hogy ezzel ma- 
gukat megmérgezik; egyéb bűnt is követnek el életök 
i^llen, miről alább lesz szó. Sehol sem látni annyi fiatal 
vénasszonyt, szép vonásokkal, sovány testtel, fonnyadt, 
sárga arcbőrrel, átlátszón vékony fülekkel, de lázasan 
csillogó szemekkel. — A ki nem gyenge, aflfectálja a 
^^engeséget ; minduntalan orra alá tart erősitő vag>* 
idegingerlő szerekkel telt üvegcséket : sokan ezt a lady- 
like \iselethez tartozónak vélik. 

Nagyon el van terjedve a nők tudákos nevelése. 
Tanulnak görögül, algebrát, az exact tudományokat : a 
gyógyászattant, de ezt kellő előismeretek nélkül ; mind 
a mellett alapos tudomány csak ritka köztük : és ámbár 
sok az amerikai Ízlésnek eleget tevő irónő, és ezek 
rettentő szaporák, de vajmi kevés áll világirodalmi 

magaslaton; és kitűnő irónök, szellemdús asszonyok 
nem gyakoriabbak köztük, mint hajdan, vagy mint az 
angol, francia, német nők közt akadtak és akadnak 
minden időben. 

De physicai erejöket túlterhelik mégis. >A sok 
tanulás s szellemi erőlködés túlcsigázza ; nem képesek 
anyákká lenni; s ha ez még félszázadig igy tart — 
Európából kellend nőket hozatnunk ;« — ezt mondja 
dr. Clarké. (Lásd: >Sex in education, or a fair chance 
for the girls.i Boston, Osgood. 1874.) 

A leánynevelés vezér elve, hogy a leányt idejekorán 
be kell avatni nemének titkaiba, s a családi élet termé- 
szettudományába. . . Ezek a leányok fiatal korukban már 
tudnak mindent. Vájjon ez a kora ismeret megvédi-e 
veszélyek ellen, melyek az ártatlanságot fenyegetik: 
kérdés. De hogy megfosztja az ifjúságot legboldogitóbb 
ábrándvilágától ; hogy az alig nyíló kedélyvirág him- 
porába mérget hint, melynek gyümölcse : fanyar próza, s 
ridegen számitó okosság, — az az egy bizonyos. 

A szokás Amerikában még korlátlanabb önállósá- 
got, szabad mozgást ád a hölgyeknek, mintsem Angliá- 
ban. Járnak-kelnek egyedül, vagy férfiak társaságában 
a mikor s a merre tetszik. A vagyonosabbak vendégeket 
hivnak s fogadnak szüleik megkérdezése nélkül; esté- 
lyeket adnak, hol a fiatalok fölügyelet nélkül mulatnak 
együtt; s miknek fűszere a >Flirtation« vagyis olyanok- 
nak platonicus szerelmeskedése, a kik tudják, hogy nem 
lesznek vagy nem lehetnek egymáséi. — Egy barátom 
New-Yorkba jött Európából ajánló levéllel X. gazdag 
kereskedöhez. Fölkeresi X. urat lakásán, de nem leli 
honn sem őt, sem nejét ; hanem leányuk — egy szép 
kisasszony — fogadja őt. Egy ideig csevegnek, azután 

fölhívja a kisasszony, hogy kocsizzanak ki a central- 
parkba; a fiatal ember csaknem megdöbben: de enge- 
delmeskedik. Alkonyat lön, az ifjú pár fesztelenül mulat; 
a hölgy indítványára színházba mennek. Vagy tiz óra 
után jönnek haza, a kisasszony bemutatja az újonnan 
érkezett európait ; a szülök nyájasan fogadják, mintha 
mindez a legtermészetesebb dolog volna! — Ha az 
amerikaiak előadásának hitelt adunk : akkor e szabad- 
ságban semmi rósz sincs ; az amerikai hölgyek oly józa- 
nok s elvszilárdak; — viszont a férfiak oly tisztelettől 
vannak áthatva a nők iránt, hogy e szabad érintkezések 
teljesen ártatlanok. No természetesen, hol volna olyan 
szabály, mely alól kivétel ne volna? — És igy nem csoda, 
ha némely apró botrányok a biró elé és az újságokba is 
kerülnek. Mert hiába, az angol hölgy hidegebb vérmér- 
sékében is, de még a társadalmi illemnek beléje nevelt 
fogalmaiban is bir némi biztosítékkal, mely e nagy 
szabadság veszélyeitől védi, mikkel az amerikai hölgy 
ritkábban bir; jó anyai nevelés a középosztályban ritka 
kivételt képezvén. Az elegáns fürdők botránykrónikái is 
más következtetésekre vezetnek. A ki e tárgyról mulatva 
akar okulni, annak ajánlom Edgard Fawcettnek »Ellen 
Story« czímü kis regényét. (New-York, Hall & Sohn.) 
Végre az is mutat valamit, hogy szükségesnek lát- 
szott majd minden államban szigorú törvényeket hozni 
a csábítók ellen ; a mely törvényekkel egyébiránt sok 
visszaélés is történik, a mennyiben ravasz nők, s fur- 
fangos prókátorok behálózzák a vigyázatlan fiatal 
embert, — a ki még örüljön, ha szép összeg árán na- 
gyobb kellemetlenségektől megszabadulhat. Sőt figyel- 
meztetem netán Amerikába készülő fiatal olvasóimat, 
hogy meleg szive által annyira se engedtesse magát 

ragadtatni, hogy egy irlandi vagy néger szobaleány 
gyengéd szivét ostrom alá vegye : mert az ilyen Európa- 
szerte ártatlan tréfa sokba kerülhet. 

A nők társas műveltsége s modora rendszerint egy 
színvonalon áll a férfiakéval ; valamivel, de nem sokkal 
magasabbon ; ámbár a nők gyengédebb jelensége a kül- 
szint kedvezőbbé teszi. Amerikában az egy-két nemze- 
déken át megülepedett vagyonú családokban, mint volt 
alkalmam tapasztalni, az ifjúság, főleg a hölgyek neve- 
lése is, s annak következtében társas műveltségök kifo- 
gáson fölül áll. De a népesség nagyobb része mozgó, 
alacsony helyzetből felküzdő tömeget képez : igen sok, s 
nagy befolyású a meggazdagodott neveletlen ; s ezeknek 
családja a parasztból lett millionar átlagos jellegével 
bir; és végre az átalános demokrata lég hatását meg- 
érezni többé-kevésbé minden osztályon. Nem csoda — 
nem is túlzás, — hogy az amerikai hölgyek a mi európai 
fogalmaink szerint kissé férfiasan bátrak, és gyöngédte- 
lenek. Azon bátortalan, csaknem piruló coquetteriát, 
mely a fiatal hölgynek oly ellenállhatlan bájt kölcsönöz, 
az amerikai hölgy nem ismeri. De nem is oly prude, mint 
a szemeit lesütő német hajadon. tetszeleg, de kihívón ; 
s midőn ezt teszi, nem akar tetszelegni látszani. Oda 
veti magát a pamlagra, s kis vagy nagy lábai többé- 
kevésbé kikandikálnak-e a szoknyák alól : reá nézve 
közönyösnek látszik lenni. Európai fogalom szerint ez 
demimonde modor : de isten ments, hogy ily gondolattal 
közeledj feléje ; a mélyen megsértett női becsület ki fog 
tömi ellened ; s ha egy pár Yankee jelen van, bizonyos 
lehetsz benne, hogy mint az amerikai női erény Don 
Quixottjai rád fognak röffenni. 



21 



370 

Mert a Yankee igen galant a nök iránt. Már az apa 
csak komornyikja fölnőtt lányainak : a többi férfi csak 
inasa. Dohányozni oly teremben, a hol no csak keresztül 
is mehetne : fölségsértés. Ez még hagyján : hanem bagót 
rágni és folyvást köpködni, ebben semmi illetlenség. 
Kalapját le nem veszi egész nap, se otthon, se másutt: 
de ha nő lép be, kalapját azonnal lekapja. Ha a teli 
coupéba vagy omnibusba nő lép be: a Yankee — az igaz, 
hogy előbb másoknak integet, hogy keljenek föl, vagy 
szomszédját lábaszáránál húzgálja, hogy csináljon he- 
lyet : de végre maga is fölkel. Senki se hinné, ezen szo- 
kásra milyen büszke mindenikök; megvan győződve, 
hogy ezzel a gentlemanly viselet fogalmát teljesen kime- 
rítette. Ellenben a nő a külhódolat e jeleitől ugy el van 
kapatva, hogy azt követeli is, s meg sem köszöni. Gyak- 
ran segítettem egészen tisztességesen öltözött nőt föl 
vagy le a kocsiból, kiadtam neki négyöt pakétáját : rám 
sem nézett, azt se mondta: »I thank You.c Átalán a 
mint Sardoux »Oncle Sam«-ja festi az amerikai társas 
modort, és typusokat : — abban némi költői túlzás vau 
ugyan, de alapjában és lényegében mind az életből vett. 
s a valóságnak megfelel. 

E szabad nevelés, e külhódolat csalékony jelei, e 
fölülétes tudákos értelmi nevelés, — mind a mellett a 
közép és alsóbb osztálybeli nőnek ki nem elégitő hely- 
zete, a városok női proletársága, — végre egy selejtéi? 
regényirodalom, mely éretlen társadalmi reform -eszmé- 
ket penget : mind ez egy nagy zajú nőemancipationalis 
mozgalmat eredményezett, — melynek vajmi csekély 
gyakorlati célja van, mely ellenkezőleg a legbohóbb túl- 
zások által teszi magát nevetségessé. 

Tagadhatlan, hogy a nőnemnek is megvannak jog- 
sérelmei s szenvedései, miken fölvilágosodott törvény- 

hozás még könnyíthet. A nö többé nem rabszolga 
mint keleten ; nincs örök kiskorúságra Ítélve, mint a 
római törvény által ; Örökösödési jogai nincsenek többé 
íi középkor feudális szempontjainak föláldozva. Európá- 
ban, — sőt Amerikában is 1 849 óta tetemes eltérés tör- 
tént az addig dívott angol Common lawtól, és a nö 
egyéni birtokjoga elismertetett ; a nö tulajdonáról férje 
beleegyezése nélkül való szabad rendelkezése vezér- 
elvvé lön a magánjogban: de egyrészt a zilált társa- 
dalmi viszonyok közt a férjhezmenetel ép oly nehéz, a 
mily nehéz az önálló megélhetés ; másrészt a házasság- 
ban is nagyon kevés biztosságot talál a nö ; s végre is 
mily kevéssé védheti a férfi brutalitása ellen a törvény ! 
A törvény . . • melynek beleszólása a házi viszálykodásba 
a kék foltoknál kezdődik ; a hol kék folt nincs a testen 
— ott, ámbár agyonkinzá lelkét, megtörte szivét egy 
embertelen férj . . . nincs biró, ki a női martyriumot meg- 
akadályozhatná vagy megboszulná. 

Egy szerencsétlensége az amerikai nőnek — az 
elválás könnyűsége. Némely állam törvényei tizen- 
négy okot számítanak föl, mik az elválást igazolják, 
más államokban pedig a biró nincs is törvényekhez 
kötve, hanem belátása szerint mondja ki a házasság 
felbontását. És az isméti házasság némely államban 
azonnal, másikban az Ítélet után fél, egy vagy több év 
múlva levén megengedve : a ki házasodni siet, oly 
államba költözik át, melynek törvényhozása szelídebb ; 
előbbi nejét elhagyja gyermekeivel, vagy elveszi tőle 
gyermekeit. Bret Harte regényeiben megható képeit ecse- 
teli az ily szerencsétlen nőknek, kik egy kézről a másikra 
kerülnek, sehol biztos tűzhelyt nem találnak, s gyerme- 
keiket sem képesek el- és megtartani. Természetesen 

24» 



372 

megfordítva sok nö is akad, a ki könnyedén elhagyja 
féi;jét s gyermekeit, s megy máshoz s harmadikhoz ; s 
ezen alakokat Bret Harte regényeiben találjuk híven 
lefestve. (The husbands of Mrs. Skaggs.) Helyesen jegyzi 
meg Jannot : >Mit nyer a nő azzal, hogy vasúti waggo- 
nokban s más közhelyeken látszólagos s negélyezett 
tiszteletben részesittetik ? Mit használ leánykori szabad- 
sága, ha majdan férje könnyű szerrel lerázhatja iránta 
levő kötelességeit U s túl adhat rajta, ha megunta ? 

De mint mondám, az emancipationalis mozgalom 
nem ilyen eszmék s törekvések körében mozog. A nők 
közhelyeken , meetingeken , clubbokban szónoklatokat 
tartanak a nők politikai jogairól; a férfiakkal a közhiva- 
talokban egyenlő osztozkodást sürgetnek; mások ezen 
is túl mennek, s azon érv alapján, hogy a nő finomabban 
organisált s élesebb elméjű a férfinál: fölsőbbséget kö- 
vetelnek mindenben ; azután jönnek a szerelem szabadsá- 
gát követelök s hasonló dőreségek apostolnői. 

És találkoznak excentricus irók is, kik ezen eszmé- 
ket terjesztik, sőt egyes törvényhozások is foglalkoznak 
velők. így Wyoming területe képviselő választási joggal 
ruházta föl őket; ezt tévé 1874-ben Jova állam is, sőt 
Massachusetsben — a legsohdabb régi államok egyike — 
csak az elnök döntő szavazata buktatta meg a képviselő- 
házban tett hasonló indítványt. 

Axt kérdi ezek után az olvasó : vájjon, milyen tehát 
a családi élet ? minő az anya ? 

Általán elismert tény, hogy még e század elején a 
családi erkölcsök szigorúsága, patriarchális élet, a nö 
és anya tisztelete — mely ma merő kűlformasággá fa- 
jult — általános volt; válóperek — a családi boldog- 
ságnak ezen statistikai kimutatásai — alig fordultak elő, 

sőt némely államban még bíróság sem létezett, mely elé 
utaltattak volna. 

Ma mindennap minden hírlapban olvashatók váló- 
perek nyilvános tárgyalásai, a legapróbb, legbotrányo- 
sabb részletekig, Connecticutban nyolcz házasságra esik 
egy válópör, Rhode Islandban tizennégyre, a ^nyugati 
államokban húszra. Minden lapban hirdetik magukat 
speciális ügyvédek, kiknek szakmáját »válópörök« képe- 
zik, s kik eldicsekszenek, hány válópört vittek szeren- 
csésen keresztül ! — Általán, ki amerikai lapokat olvas, 
rettentő fogalmat kap a házas élet botrányairól, melyek 
közt nem ritka a mérgezések gyanúja, mely annál köny- 
uyebben talál hitelre, mert méreganyagok szabadon 
áruitatnak; a halottkémlet hiányosságát s a tisztviselők 
megvesztegetését pedig mint lehetőséget föltenni, mind 
azok után, a miket Amerikáról tudunk : szintén meg lesz 
engedve. 

A családi élet ziláltsága a társadalom ziláltságának 
következménye. Sok a nomád existentia, sok család 
folyton vándorol ; pár évig éjszakon, megint néhány 
hónapig délen, majd végül valamely nyugati államban 
keresi szerencséjét. Ily helyzetben sok gyermek — nagy 
teher. Ezer más család pedig a külön háztartás költsé- 
geit nem bírván (a cselédek fizetése magas, követeléseik 
nagyok) boardinghouseban telepedik le, hol lakást, szol- 
gálatot, élelmezést jutányos s szabott árakon kaphatni, 
s hol a nők s ifjú lányaik egész nap semmi dolguk sem 
levén, fauteuillekben heverve, vagy öltözködéssel s utcai 
sétákkal töltik tétlenül az időt ; s így élnek évekig más 
családokkal egy fedél alatt, egy asztalnál, közös >salon«- 
ban s állandó érintkezésben. Hogy ez a családi élet 
bensőségét lehetlenné teszi, az ifjúságra nagy veszélyek- 

kel van összekötve — képzelhető, de mindennapi tapasz- 
talás is bizonyltja. 

Hivatalos adatok szerint a házasságok és gyermek- 
szülések száma kevesbül. 

Anyává lenni nem >fashionable«. De meg egy nagy 
dolgokra termett, a férfiakkal egyenjogú, tudós nőnek 
méltósága alatt is áll szülni, s gyermekek ápolásával 
bibelődni. Ennélfogva — mint Dixon mondja; > házasság 
elleni társulatok, szabad-szerelqai egyletek, anyaság- 
ellenes clubbok — rendes jelenségek. « (New-America). 

A gyermekektől való félelem, s >a két gyermek- 
rendszer« oly általános, hogy már az ara kiköti vőle- 
gényétől, hogy kettőnél több ne legyen ; (mily szűzi 
szemérem egy — arától !) nevét mondták nekem Ph-ban 
egy hölgynek ! ki ötszázezer dollár örököse, s azon föl- 
tétellel ment férjhez, hogy gyermeke ne legyen. — A 
gyermek-iszony nem retteg vissza a bűntől sem. A la- 
pokban állandó rovat az orvosok s főleg orvosnők kö- 
rülbelöl ily tartalmú hirdetései : > A mely nők gyerme- 
keket óhajtanak kapni, vagy ellenkezőleg a kik nem ki- 
vannak gyermeket: forduljanak N. N. gyakorlott orvos- 
hoz; teljes titoktartás biztos. < Ez a legfényesebb üzlet. 
New-York legelegánsabb utcájában ily orvosnőnek van 
fényes palotája. Egész szomszédsága folyamodott a 
rendőrséghez ez asszony lakásának eltávohtása végett,, 
mert üzlete nyilvános botrány, egész nap egymást érik 
háza előtt az equipagek ; s nyilt titok, hogy ott mi tör- 
ténik. De nem bimak semmit kivinni a nő ellen, mert a 
legbefolyásosabb családok , kiknek titkaiba avatott^ 
pártfogolják. ^ 

Én nem hittem, mit Dixon, s más irók műveiben e 
tárgyról olvastam, mig Amerikában ezeknek igazságáról 

meg nem győződtem; mert hisz ezek mind hivatalosan 
constatált dolgok. Egy kitűnő orvos munkájában (On 
criminal abortion by H. L. B. Philadelphia 1874) ezeket 
olvashatni : > Pirulunk elgondolván, hogy ezen országban, 
falvainkban, magában e városban, hol föltevésünk szerint 
a keresztény vallás, a tudomány, az erkölcsiség oly nagy 
befolyást gyakorolnak . . . még is találkoznak férfiak és 
nők, kik lelkiismeretöket s kezeiket ártatlan, még meg 
sem született gyermekek vérébe mártják ! Az erkölcsi 
érzék oly mélyre sülyedt , és a tudatlanság az illetők 
közt oly nagy, hogy nem csak nem vonakodnak, hanem 
örömmel készek e bűnt elkövetni. A férjezett nők is 
ezen véglethez folyamodnak, hogy a családi zavar s pénz- 
költekezés elől szabaduljanak. Ez aljasság nem csak az 
alsó osztályokban honos ; hanem a jól nevelt magasabb 
osztályokban is dívik ; és oly különben kifogáson fölül 
álló, nők által is gyakoroltatik, kik már meglevő gyer- 
mekeik iránt szeretetteljes anyák. « Számos nő kora el- 
vénülésének, s physikai elsatnyulásuknak, sok halál- 
esetnek is oka itt keresendő. 

New-York állam egészségügyi bizottságának 1870. 
évi jelentésében olvasható, hogy New-York városában 
az arány eredeti amerikaiak és idegenek közt ugy áll 
mint 55V2 : 44Ví-hez százanként. Elhal pedig száztól 64 
amerikai, 36 idegen. Ugyanazon évben 14,524 született 
gyermekből 2553 amerikaiaktól, 2298 amerikaiaktól s 
idegenektől vegyest, de 9282 idegenektől származott* 
Rhode Islandban 100 amerikaira esik évenkint két ujdon- 
szűlött: ellenben 100 idegenre hat. 

Ezek után már meg nem lepő azon tény, hogy a 
tulajdonképi amerikai faj nem szaporodik, hanem fogy; 
s hogy Amerika népessége e szerint már csak a nem 

amerikai települtek és a bevándorlás által szaporodik ; 
és nem is nagyon merész Dixon azon állítása, hogy az 
anglo-amerikai faj ki fog veszni. 



Vn. FEJEZET. 

Nevelés. Társas míveltség. Egyenlőség. A művészetek. 

Nevelés, education, Erziehung: — ez a kitétel az 
amerikai szótárban nem található. Fogalma nem létezik. 
Minden társadalmilag megüUepedett nemzetnél kifejlődik 
egyéb tulajdonainak megfelelő saját társas életi codex, 
bizonyos conventionalis szokások, s érintkezési modor, 
melyben a gyermek öntudatlanul nő föl, melyet észre- 
vétlenül sajátit el; s mely az egész társadalmatáthatja; 
s azért nemzeti nevelésnek mondható. 

Ez annyira hiányoz az amerikai népnél, hogy saját 
Íróik vitatkoznak a fölött is : vájjon van-e általán ame- 
rikai nemzeti jellem ? És ezt eléggé megmagyarázza azon 
körülmény: hogy a csekély számú tulajdonképi anglo- 
amerikai nép-elemre ráoltatott egy sokkal számosabb 
vegyes eredetű nép-elem, mintsem, hogy az ezt assi- 
milálni képes lett volna. A lakosság száz év alatt 
három millióról 40 millióra szaporodott ; de legcseké- 
lyebb részben az eredetinek sokasodása által, hanem 
túlnyomólag folytonos tömeges és mai napig tartó be- 
vándorlás által, melyben a világ minden nemzete vett 
részt. 

Az igaz, hogy az anglo-amerikai jelleg, mint leg- 
erősebb, lassankint rátapad a többiekre ; valamint az 

angol nyelv is rájuk ragad ; és bizonyos külsőségek is 
hamar elsajátíttatnak, legalább a városi elemek által ; 
de ezek mindössze csak >shablont« képeznek, mely 
szerint mindenki mozog, a nélkül hogy benseje átala- 
kulna ; s e shablon olyforma mint a katonai > réglement « , 
melyet az illető, mig a sorban van, híven követ : de azon 
kivül egyéniségét illetetlenül tartja meg. De nemzeti 
érzület és gondolkozás, nemzeti jellem, — s ennek ki- 
indulási pontja: nemzeti nevelés nem létezik. Azirlandi, 
a német, a hollandi, a néger, (!) s az anglo-amerikai 
még egymástői egészben s apró részletekben különböző 
néptömbek, »Mixture« — úgymond Golonel Anderson — 
>remains a mixture and cannot combine in a living 
whole ; « — keverék — keverék marad ; s nem olvadhat 
össze élő egészszé. (Calacxy 1876. june.) 

A nemzeti nevelés keretében azonban tág tere van 
különböző családi, igazi nevén : anyai nevelésnek, mely 
ismét osztályok szerint különböző; s többé-kevésbé 
egyéni színezetet ad. Nem szerencse, ha valakit egyéni 
nevelése magasan túl emel az átlagos nemzeti nevelés 
színvonalán. Minél idegenebb a közérzület irányában : 
annál kellemetlenebb lesz állása a polgári életben. Meg 
is lelhető minden országban a törekvés az ebbeli össz- 
hangot megtartani, vagy — legalább színlelni. 

De ezen családi s anyai nevelés színvonala mily 
alantias : képzelhetni arról, mit a nők míveltségi s erköl- 
csi állapotáról tudunk ; képzelhetni továbbá, megfontol- 
ván : hány ezer család él nomád életet, és hogy a beván- 
dorló tömegek sem hoznak sok míveltséget magukkal, 
hanem legjobb esetben is > nyerse erőt; és végre, hogy 
az amerikai nép nagyban és egészben anyagi lételének 
megállapítását tekintí főcéljának, — s mívelődési s tu- 

dományos iránya, melyen tagadhatlanul csodás magas- 
latot ért el, egyoldalún realistikuá ; mit John Stuart 
Mill találón fejezett ki, mondván: >The life of thewhole 
of the one sex is devoted to dollár hunting, and of the 
other to breeding dollár hunters.« (Az egyik nem egész 
életét a dollárhajhászatnak szenteli; a másik nem: 
dollárhajhászok nevelésének.) Nem én vagyok az első 
— úgymond más angol iró— > kit e köztársaságok cultu- 
rajának némi plebejus, durva anyagisága, s prózai jó- 
zansága megdöbbent. « 

Az amerikainak minden mozdulata olyan, mint 
a ki falakat dönt le , s embereket gázol el, csakhogy 
célhoz jusson ; és e cél : vagyon-szerzés. Ö mindig siet ; 
neki soha sincs ideje észrevenni embertársát ; eszmélni 
annak jogaira ; vagy illemre. Különösen jellemző a fia- 
talság; a 12—17 év közötti fiuk; ezen borjúkorban leg- 
kevésbé szeretetre méltók másutt is ; de a legvásottabb 
európai fiu valóságos salon-alak ilyen yankee fiúhoz 
képest, otthon is, de főleg közhelyeken ; hogy dulakodik, 
lökdös, mások lábára hág, köpköd: mulatság látni; 
szülei pedig észre se veszik ; mert amerikai szabad 
nevelés tulajdonkép nem nevelés. De a megnőttek is, 
férfiak asszonyok sans géneje is föltűnő. Életemben 
ötven év alatt nem nyúltak annyiszor testemhez, mint 
Amerikában három hónap alatt. Ha valaki eléd akar 
lépni, vagy melletted elmenni, vagy melléd ülni : nem 
szól, nem kér bocsánatot, hanem meglök ; elől, hátul, 
válladon, hátadon, mellben, oldalt, a hogy keze ügyébe 
esik. Ha leteszed melléd újságodat, vagy könyvedet : 
más elviszi, szó nélkül ; vissza hozza, vagy nem hozza, 
hanem leteszi másutt. Táskádat leteszi az ülőhelyről, 
és zsámolynak veszi lába alá. Ha nagyon nyájas akar 

lenni : óraláncodat veszi kezébe, s latolgatja. Szájából 
kiveszi szemed előtt a bagót, körülötted ugy köpdös; azt 
se tudod hova rejtsed lábadat. — De mind ebben semmi 
sértő szándéka. Te épen úgy bánhatsz vele, s nem fogja 
neheztelni. 

Jobb modor — kivételes ; és a hol nyomára akadsz, 
meg lehetsz győződve, hogy a régibb államok régibb 
családainak sarjadékával van dolgod, ki vagyonát nem 
szerzetté, hanem harmadik nemzedékben örökölte. Va- 
lódi gentleman alig található — a katonatiszteken kivül. 
Ezeknek őszinte nyilt arcán, fesztelen mondorán látni, 
hogy nem függnek a nép kegyétől, a választástól, nem 
kell. népszerüsködniök : állásuk az egyetlen, a mely az 
amerikai demokratia ingó fövenyén kivül áll, és rendü- 
letlen pályájuk az egyetlen, melynek nem a pénzszerzés, 
hanem férfi kötelesség és becsület képezi végcélját. 

A minő emberi s kielégítő látmány különben az 
osztályok egyenlősége, mely az amerikai táráadalmat 
jellemzi: oly nyomasztó minden míveltebb kedélyű 
egyénre nézve az egyenlőség oda irányulása, hogy el- 
nyomjon minden finomabb jelenséget, minden nemesebb 
lendületet, s minden önálló jellemet: mert nem emeli 
föl a tömeget a míveltebb fölső osztályokhoz : hanem 
lenyomja ezeket a tömeg alacsony színvonalára . . . 
Ezen irány pedig politikai intézményei következtében 
hatalmasodott el ; mint azt másutt már kifejtettük. 

Az erkölcsi s szellemi sekély színvonalon nem 
csoda, ha a nép Amerikában tulajdonkép nem tisztel, 
nem becsül semmit és senkit, mint a vagyont, és a 
pénzes embert. Hogyan szerezte ? nem kérdi. De van 
neki ! Ezt becsüli. Ö sem óhajt egyebet. Ha az idegen, 
az utazó némileg megbecsültetni akar ismeretlenképen 

is : húzzon föl és minél több drága gyűrűt, óraláncot, 
gyémáut-inggombokat, mint az amerikai. Valamint az 
oláh paraszt egykor a szolgabíró háza előtt levette ka- 
lapját : oly áhítatos tisztelettel néz az amerikai polgár 
egy gazdag ember palotájára;, s büszkén emlegeti az 
idegen előtt, hogy mennyi millionár lakik az ő váro- 
sában; s ki hány milliót ér! 

Különben az amerikai alsó osztály politikai befolyása 
tudatában fönhordja fejét. Ha azzal a millionárrel az 
utcán vagy közhelyeken találkozik, kinek palotáját pár 
perccel előbb bámulva nézegette — röviden üdvözli, 
kalapját érintve, s kezet nyújt neki ; illetőleg megrázza 
annak kezét, melyet az el nem mulaszt oda nyújtani. Ez 
általános szokás. A piszkos ingben munkába menő sze- 
gény, egyenjogúság érzetében szőrit kezet a bankárral, 
polgármesterrel, senatorral, presidenssel, akárhol talál- 
koznak. Sok gazdag embernek nehezére esik legyőznie 
dölyfét; s alig várja, hogy ismét bepakoljon, s vagy fél 
évre Európába menekülhessen e tolakodó mob elől ! Sok 
szegény iparos, midőn elvál a milliónártől, kivel »shake- 
hand«-je volt, gondolja magában; >te gazembere; a 
másik pedig: >te szemtelen koldus «. Egyáltalán sok ezen 
egyenlőségi, s szivélyességi látszatban — a komödia — 
sok a durva tiszteletlenség ; kevés a valódi önbecsérzet, 

a személyes méltóság; legtöbb pedig benne a — kortes- 
kedés. Azonban azon lakáj-szerű alázatosság sem 

nagyon kellemes látmány, mely Európában, s főleg Német- 
országban, és saját hazánkban is a polgári osztályok 
viseletét — a született aristokratia vagy magas Beamter- 
thum irányában még máig is jellemzi. Különösen pedig 
nem ártana ha a magyar aristokrata családok 16—20 
éves csemetéi néhány hónapi, sőt évi körútra küldetnének 
Amerikába, de nem nagyon sok pénzzel . . hogy ezen 

demokratikus érintkezésekből megtanulják, hogy nem a 
bárói és grófi cím, hanem a kiváló míveltség ád címet 
arra, hogy a társaság különös megbecsüléssel kitüntes- 
sen . . Mert bármi nyers modor uralkodik általán az 
amerikai társas s köz érintkezésekben ; még is tapasz- 
taltam, hogy ha a tisztességesebb osztályokban észre- 
veszik valakinek magasabb míveltségi állását : igyekeznek 
irányában tiszteletöket is tanusitni. 

Mindazonáltal e külsőleges demokratismus alatt 
erős aristokratiai hajlamok is rejlenek ; melyek néha igen 
grottesk alakban nyilvánulnak. Azon családok, melyek 
eredetileg az első telepitőkhöz tartoznak, s magas angol 
aristokratia sarjait képezték, és mindaddig békében és 
hadban vezérszerepet játszottak, mig a demokrata áradat 
el nem temette, de vagyonukat generatiókon át megőrzék ; 
azon családok, kiknek fejei a függetlenségi harc hősei 
között neveztetnek ; de újabb családok is, kiknek vagyona 
már két-három nemzedék örökségét képezi, s gyermekei 
ennélfogva finomabb nevelésben részesültek, a kik jobb 
társaságban mozognak : megannyi címtelen, de tettleges 
aristokratiai fokozatot képviselnek, kik utcán, s közhe- 
lyeken hódolnak ugyan az egyenlőségnek ; de kerülik a 
politikai pályát, s teljesen visszavonulnak a közügyek- 
től ; mert vagy büszkébbek, semhogy a nép kegyét hajhász- 
szák ; vagy gyengédebb becsületérzéssel birnak, semhogy 
magukat naponkint az ellenpárt lapjaiban csalóknak, 
tolvajoknak címeztessék, s a gyakran legaljasabb rágal- 
maknak kitegyék, mire bizton számithatnak, mihelyt 
becsvágyukat a politikai pályán akarják érvényesiteni ; 
ezek külsőleg hódolnak ugyan az egyenlőséggel Ameri- 
kában együttjáró nyers modornak : de házuk küszöbén 
belől aristokratikus önérzettel zárkóznak el minden 

plebejus érintkezés elöl ; és csak kevés rokon elemmel 
társalognak. 

Ez természetes, és érthető; nevetségesek csak a 
parvenuek, a fölkaponcok aristokratiai velleitásai. 

New-Yorkban szemembe tűnt egy utcai bolt fölirata 
>Heraldic Office «. Heraldikai iroda. Naivságomban azt 
hittem, hogy egy tudományos heraldikai intézet irodája 
Azután tudtam meg, hogy ez tulajdonkép oly üzlet, hol 
családi leszármazási táblák, családfák és címerek rendel- 
hetők meg. Ki által ? Az által a kinek tetszik. Az alkot- 
mány szerint a törvényhozás sincs jogosítva nemesi 
címeket vagy címereket osztogatni; nem is történik; 
bárói vagy grófi címeket társalgásban csak az idegeneknek 
adják meg. Azonban nem vetnék meg, ha használni 
lehetne ; — mert azon hiúság alól, mely az embert ösz- 
tönzi hasonmásai közül valamiképen kiválni — az 
amerikai demokrata sincs kivéve. Az a napszámosból, 
hordárból, kocsmárosból, csizmatisztóból lett millionar, 
ki saját equipage-án jár, nem elégszik meg egyszerű 
hintójával, hanem szeretne annak ajtaján, valamint 
látogató jegyén is valami címert látni. Ha ambitiója 
nagyobb, akkor vágyai oda irányulnak, hogy családját 
azon régi kétségtelenül nemes eredetű angol családokkal 
hozza vérbeli összeköttetésbe, kik az első települőkkel 
jöttek be, vagy legalább a kiknek valamely sarja már a 
szabadság-háború történetében emlegettetik. Elmegy 
tehát a heraldic Officebe. 

» Uraim! én címert akarok magamnak festetni! 
Készítsenek nekem néhány rajzot választásra. Az én 
nevem Myer ; azt hiszem, volt egykor valami hires Myer, 
tábornok vagy governor, önöknek kell azt tudni. Én 
annak unokája vagyok; és ezt szeretném kimutatni. « 

>A11 right« — úgymond a kereskedő; >liaazúrcsak 
egyszerű nemesi címert óhajt: annak színezett rajza 
100 dollár. Hanem ha ön az >illustrious< Myerrel akarja 
összekötni családfáját, ez sok tanulmányt föltételez ; de 
jót állunk róla, hogy sikerülni fog : hanem ennek az ára 
600 dollár. 1 

>Ezt akarom, igen is Hatszáz dollár Jonathan 
Myernek nem pénz. < Pár hét muiva Mr. Myernek pompásan 
színezett címere van kocsiajtaján ; egy buflfalo feje, melyet 
€gy soha nem létezett ős Myer szarvánál fog, tetején 
három vagy öt, vagy akár 10 cifra agancsú korona. 
Ezt akárki megteheti ha pénze van s öröme telik benne ; 
nem is ütközik meg rajta senki. 

Az osztályok egyenlőségét szembetűnővé teszi 
Amerikában az, hogy a szegényebb osztályok, munkások 
és napszámosok is láthatólag törekszenek tiszta sőt 
tisztességes ruhában járni. Ha munkaközben föltúrt 
ingujjakkal, vagy szennyes blouseban látjuk is : szünet 
után, mikor ebédre megy, leveti azt, s tisztességesen 
öltözik, mert ő minden társaságban egyenjogú, s mint 
olyan is akar megjelenni. Ez a társadalmi egyenlőség 
egyik üdvös következménye. Meg kell vallanom, hogy 
európai városokban, minél inkább közeledünk kelet 
felé, és szembetünőleg Budapesten már a közép sorsúak 
is ritkán tűnnek ki tisztaság által, és az egyheti ing- 
viselés még uralkodó elvül látszik divatozni ; de az alsó 
osztályúak épenséggel szennyesek, s rongyokba burkolt- 
tak: s tapasztalásból mondhatom, hogy ennek fő oka az, 
mert a mi népünk szerzeménye javát eleszi és eliszsza ; 
mig a német, francia, olasz, amerikai oly súlyt helyez 
küljelenségére, hogy ennek kedvéért az étel-italból sokat 
megvon magától. Parisban, Bécsben, Berlinben, Amerika ^ 

bármely nagyobb városában a legfinyásabb ember is 
beülhet a tramway-kocsiba, vagy omnibusba, s ritkán 
fog találni olyan egyénre, kinek szomszédságától saját 
tisztaságát féltenie kellene. Budapesten az ellenkező 
képezi a kivételes esetet. 

Másik tényezője annak, hogy az egyenlőség Ameri- 
kában a közhelyeken oly szembetűnőn nyilvánul, ott 
rejlik, hogy a népoktatás általános, s a legszegényebb 
osztályok is részesülnek benne, mert ingyenes és köte- 
lező ; s népiskolák a legcsekélyebb községekben is talál- 
hatók. Itt ugyan irni, olvasni, számolni megtanul min- 
denki; a vallásoktatásról pedig az illető felekezetek 
buzgón gondoskodnak, missiók, szentbeszédek, biblia- 
osztogatások s a t. által. A nép nagy tömege tehát az 
oktatásnak egyenlő színvonalán áll. Az igaz, hogy e 
színvonal nem magas ; és a tudományos kiképzés aránylag 
csekély számra terjed ki. A vagyonosabb közép osztály 
fiai is legfölebb 14—15 éves korukig járnak iskolába: 
aztán nem fér már bőrébe : önálló akar lenni ; üzletbe 
megy mint tanonc, vagy maga vállalkozik a mire képes ; 
azután elmerül a businessben s többé nem tanul. A 
szellemi kiképzés, magasabb míveltség, tudomány nagyon 
kis körre szorítkozik. 

A szellemi fényűzés: a szépmüvészetek ápolása 
még nagyon kezdetleges. A színművészet nagyrészt 
Európa nyomaiban jár; a drámában Shakespeare az 
uralkodó; s a hazai színművészek törekednek hőseit 
illőleg képviselni. Az amerikai dráma a faubourg közön- 
ség színvonalán álló sensationalis nemű. Alig lelni egy- 
két városban európai újabb színházakhoz — nagyság, 
müizlés, célszerű építészet vagy elegantia tekintetében 
távolról is hasonlítható színházakat. Nem is tartozik 

a színművészet a nép napi szükségei közé ; legfölebb 
valamely vándor virtuóz s európai hirű szinész vagy 
énekes gyakorol erösebb vonzerőt. A nagy közönség 
beéri az apró színházakkal, minstrelssekkel, s ezeknek 
bohózataival. 

Zenéhez hiányoz az érzék, mint az angol fajnál 
általán. A zene-imádat Amerikában a legmulatságosabb 
észleletekhez tartozik. Eldor adója az már nagy hirre 
szert tett európai virtuózoknak, mert a concertirozás, 
vagy színházi föllépés hihetetlenül megfizettetik; s a 
siker nem nagy erőlködésbe kerül ; a kritika pedig vagy 
naiv, vagy megvásárolható. Az építészet legnagyobb 
müveiben mik láthatók, még semmi nyoma az eredeti- 
ségnek ; egy a népből, az égalyi s országviszonyokból 
kifejlődő stylnek. A régibb nyilvános épületekben a római 
vagy görög alakzat szolgai utánzása ; másutt a legkü- 
lönbözőbbek egybetákolása. New-York bizarr templomai 
közt van egy góth templom a fifth avenuen, melynek 
támoszlopa egy vonalban a homlokzattal, rádől a sek- 
restye tornyára ... és így tovább. 

A mi a festészetet illeti : Amerikában sok a kitűnő 
olasz, német, hollandi, spanyol művésztől eredő kép ; 
még sokkal több — eredetinek tartott drágán fizetett 
rósz copia ; van sok képgyűjtemény a nagy városokban, 
kivált New-Yorkban és Bostonban; többnyire egyes 
gazdag polgárok által ajándékozott magán gyűjtemény 
egybeállítása : de egész Amerikában s a müszeretetéről 
híres Bostonban sincs máig is, egy festő iskolának alapul 
s tanulmányúi szolgáló, rendszeresen, nemzeti s történeti 
iskolák szerint beosztott képtár. 

Idő kell ahhoz, míg a népszellem olyan irányt veend, 
mely a finomabb szellemi míveltségnek kedvez, a müér- 

zéket kifejti, s a népet azon eszményi magaslatra emeli, 
hogj^ az a művészetek ápolásához ne csak dollárokkal, 
hanem értelemmel s itélö képességgel járulhasson. 



VIII. FEJEZET. 

Amerikai életmód, háztartás, cselédek, temperance. 

A britt és az amerikai angol közt physikumát 
tekintve is nagy a különbség, melyet megközelítőleg 
fejez ki azoknak a képes élclapokból ismeretes typusa. 
John Bull közép termetű, tömör, vaskos izmu, 
gömbölyű, húsos képű, erőteljes, nyugodt lelket mutató, 
csaknem kedélyes alak, s többnyire verhenyeges szőke. 
Ellenben a Yankee hórihorgas, lőcslábú, sovány, hosszú- 
dad arcú, melyet hegyes szakái még hosszabbá tesz, 
szűkmellű, csaknem beteges kinézésű nervosus egyéni- 
ség, s többnyire barna. így rajzolják őket, és egészben 
találón. 

Az amerikaiak régi hazájokból hozott sok szokást, 
sok életrendi szabályt, melyek Angliában okszerűek 
voltak, megtartottak ; ámbár Amerikában szemlátomást 
oktalanok. Az égaly különbségére legkevésbé sem esz- 
mélnek. Mert AngUa borult ege alatt, nedves levegőjében, 
és télen-nyáron mérsékelt égalya mellett célszerű sötét 
színű kelmékben járni, s gyapjú-inget hordani: azt 
teszik Amerikában is, hol a száraz levegőben a test ki- 
gőzölgése magától is hirtelerrelpárolog, tehát gyapjú- 
ingre szükség nincs, hol az égető nap hevében a sötét 
kelmék kétszeres hőséget fejtenek ki : ők még sem hor- 

danák világos öltözéket, s a hideg fürdőket is ép oly 
kevéssé használják. A sok iskoláztatás dacára, az efféle 
elemi physikai igazságokról fogalmok sincs. 

Az étkezés módját s lényegét szintén megtartották, 
s a mit változtattak rajta: azzal még rontottak. Az 
amerikai étkezés, mondhatni, az angolnak carricaturája. 
Magából értetődik, hogy egy ország étkezési rendjét, 
táplálkozása minőségét sehol sem helyes hotelek s 
kocsmák után Ítélni meg. A hotelek és restaurantok 
non plus ultrája kétségtelenül Parisban van: de mind a 
mellett a legfinomabb párisi restaurant konyháján min- 
den tekintetben túl tesz egy gazdag és szakértő magán- 
zónak házi konyhája; sőt a középosztály vagyonos há- 
zaiban is az étkezés izletessége, egészséges tápláló volta 
túl tesz még oly finom restauranton is. Csak kissé 
tovább kell Parisban időzni, hogy a hotelek diner-ivei 
jóllakjék, amazokét pedig becsülni tanulja az ember. 

így, sőt még inkább kell Amerikában is megkülön- 
böztetni e kettőt. Annál inkább, mert New-York, Chicago, 
San-Francisco, s még egy-két főváros egyes hoteléit 
kivéve, — az étkezés egész Amerikában közhelyeken — 
csaknem kritikán alóli : nem az eledel anyaga miatt, 
mert hisz jó marha, juh, borjú hús, szárnyas állat, 
zöldség majd mindenütt kapható : de a készítés és fel- 
szolgálás elront mindent. 

Képzelni kell egy hótel-ebédlőt, hol egy— két száz 
ember egy időben eszik ; és abban féUg tunya, félig értel- 
metlen szerecsen pincéreket, — kettenkint 10—12 ven- 
dégre ! A mint bejösz a terembe : egy szerecsen, mintha 
beléd szeretett volna, karjával integet, hogy az ő aszta- 
lához jer; oda tolja alád a széket; s oda kell leülnöd, 
akár tetszik a hely, vagy az asztalnál levő társaság, 

25* 

akár nem. Az amerikai gépileg^ leül. Elsőben is nagy 
poharat tesznek eléd, tele jéggel ; aztán étlapot ád 'ke- 
zedbe a szerecsen, s ha nincs épen dolga : bevárja mit 
rendelsz ; ha sok a vendég, nem vár, hanem elszalad, s 
tiz percig nem látod. Ha tán hirtelenében levest rendel- 
tél nála : akkor el is hozza tiz perc múlva ; addig az ét- 
lapot tanulmányozod. Van rajta legalább 150— 200 étel 
megnevezve ; sült, főtt, párolt, hal, hús, húszféle főze- 
lék, zöldség, saucek, tészták, — egész szakácskönyv* 
Hanem az a sok név tettleg nagyon kevésre reducálandó. 
Eleinte én is oly naiv voltam, hogy választottam valami 
ételt, s rendeltem. De nagy hamar rájöttem, hogy azt 
hoz a fekete ördög, a mit akar ; azaz minden vendégnek 
ugyanazt hozza, s hogy legcélszerűbb neki egynegyed vagy 
fél dollárt nyomni a kezébe : akkor hoz minden a konyhában 
s kamrában lelhető eledelt, mig csak meg nem paran- 
csolod neki, hogy többet már ne hozzon. 

De milyen e fölszolgálat ! ? Minden pincér nagy fa- 
tálcával jő a konyhából, a tálca telerakva 3 — 4 — 8 ven- 
dégnek való ételekkel ; egyszerre mind le nem dobhatja, 
tehát csak egymásután jő egyhez-egyhez ; s némelyik 
várhat, csak győzze türelemmel. De ha végre hozzád 
jön : elkezdi rakni eléd az apró csészéket, s tányérkákat 
tucat számra ; az elsőn van egy darab roastbeef, a má- 
sikon egy darab borjuszelet, a harmadikon vese, a negye- 
diken sült csirke, az ötödiken főtt hal, mindig ugyanazon 
pép forma fehér mártással, a hatodikon, hetediken, 
tizediken burgonya, zöldborsó, főtt paradicsom, nyers 
paradicsom, uborka, kukorica kása tejben, riskása : mind- 
ez már félig hidegen jő a konyhából, s miután egyszerre 
le nem nyelheted, teljesen kihűl mig rá kerül a sor. A 
húsok kemények, szárazak, elsültek ; a ragout és már- 

tások égetőn fűszeresek ; a zöldség félig nyers. Aztán 
hoz a szerecsen hatféle tortát, s pástétomot: miket 
minden ember — az angolok kivételével — tragantnak 
tartana ; végre a gyümölcs és sajt, gyakran ez az egyedül 
ehető eledel. 

Mindez magán házakban másként van. Amerikában 
mindenütt jó húsokat kapni ; s készitésök ipagán házak- 
ban, ha nem is olyan változatos mint nálunk, többnyire 
egyszerűen saját nedvében sült, de ízletes. Hozzá mindig 
sült, főtt vagy bármiféle burgonya ; zöldbab vagy borsó, 
nem berántva, csak lepárolva és kevés vajjal föleresztve; 
salátát ecet és olaj nélkül, vagy néha azzal is; egy hal, 
egyféle hús zöldség kíséretében, azután nehéz tészták, 
jeges tejhab, fagylalt, gyümölcs : ez rendesen a családi 
ebéd összes tartalma. 

A legnagyobb esztelenség azonban az étkezés beosz- 
tásában van. Fő étkezés reggel 7—8 tájban közvetlenül 
a fölkelés után tartatik. Ezen reggelinél adatik a legjobb 
darab sült hús, roastbeef, muttonchop, birkacomb, cot- 
telettek stb. ; s a lunchnél s öt-hat órakor szokásos 
ebédnél, már csak szárnyas állat s eíTéle könnyebb hús 
fordul elő ; a mi természetes is, mert a ki reggeli 8-kor, 
s délben vagy 1 — 2 órakor jóllakott hússal s nehéz éte- 
lekkel : az esti hatkor nem birhat oly élénk étvágygyal, 
hogy formaszerü ebédre volna szüksége. 

Azonban a reggeli nem áll csak egy húsféléből ; 
ahhoz járul néhány tojás, pörkölt szalonna, füstölt sonka, 
burgonya, vajas kenyér, tejes kása, vörös répa, nyers 
paradicsom, nyers uborka, kukoricamálé-forma pogácsa 
és élesztős kalács, mind a kettő frissen sülve, s azon 
forrón: ez magában képes gyomorráknak vetni meg 
alapját. 

E kora reggelizés képtelensége ellen sokat irtak 
már amerikai orvosok és szellemdús tárcaírók, és sok 
magánember is zúgolódik ellene, de nem képes magát 
az általános szokás,^ a >shablon< alól felszabadítani. 
A háztartást megzavarja az, hogy a cselédeknek egy 
órával előbb kell fölkelni, hirtelen sütni, főzni, teríteni. 
A reggelihez a család egybegyűl ; nőknek, lányoknak 
gyorsan föl kell öltözni ; a férfiak csak kapkodva hirtele* 
nében falnak be mindent, eszük már a nap üzleti teen- 
dőin jár és sietnek az onlnibusra ; a nők alig isznak pár 
kanál kávét vagy theát; tulajdonkép étvágygyal senki 
sem eszik, a gyomor még az éjjeli álomtól bágyadt; 
vagyonos házakban a föltálalt ételek kétharmad része 
ismét kikerül a konyhába ; a legszebb hús a cselédeknek 
marad, sőt ezek sem bírják megenni s rendszerint sze-- 
gényeknek osztogatják. Gondos háziasszony legalább a 
szép juhcombot vagy roastbeefet menti meg, s aztán az 
hidegen szolgáltatik föl a lunchhöz s ebédhez, mely 
lényegileg nem különbözik a reggelitől. Mindehhez 
iszik jeges tejet, jeges vizet, ritkán jó bort, gyakran nap- 
közben pálinkát. 

Az amerikai tehát gyakran és sokat eszik, de roszúl 
táplálkozik. Nem csoda, ha sovány, ideges és gyenge. 
Folytonos indigestióban szenved, s folyvást magával 
hordja és szedi magába a morrison pilulákat s minden- 
nemű hashajtó szereket, míg gyomrát s beleit teljesen 
tönkre tette. Ha az olvasztó szerek véletlenül nagyon 
erősen hatnak: akkor ellenmérgül szolgál a whisky. 

Érdekes az uraság és cselédek közti viszonyt ész- 
lelni, az egyenlőség és demokratia ezen hazájában. Két 
ok van, a miért a cselédet jobban kell megbecsülnie a 
munkaadónak : az egyik az, hogy az alsó osztály is át 



van hatva polgári egyenjogúsága érzetétől; másik ok — 
a cseléd, főleg női cselédek hiánya, melyet már emliték. 
Ezeknek legnagyobb része négerek vagy irlandiak, kik 
még folyvást nagy számmal vándorolnak be ; — végre az 
utolsó években nagyon elterjedtek a chinaiak, kik mint 
szakácsok, ruhamosók, tisztogatók, szóval minden fino- 
mabb házi munkában igen ügyesek. A néger jó kocsis- 
nak, groomnak s félig heverő házi szolgának. 

A ház asszonya keres szakácsnét : jelentkezik egy ; 
bejö tisztességesen öltözve, kalappal fején, s kinálva 
vagy kinálás nélkül leül a fauteuillebe vagy pamlagra s 
ugy alkudozik az asszonynyal; megnézi szobáját — külön 
szobájának kell lenni, — megvizsgálja az ágyát, s ha 
megvan elégedve s beszegődik: illő tisztelettel viseltetik 
asszonya iránt ; s talán kevésbé goromba, mint nálunk, 
hol, hogy igazságosak legyünk, az úrnő nem ritkán 
vetélkedik a cseléddel gorombaságban. Fizetése egy 
szobaleánynak 12—18, a szakácsnénak 20—30 dollár 
havonkint. 

A »temperance« mozgalom, a mérsékleti társulatok 
szintén az angol és az amerikai társasélet különlegessé- 
geihez tartoznak. A szeszes italok szabad kimérése s 
eltiltása vagy legalább korlátolása ügyében, — s az 
azoknak élvezetéről való önkéntes lemondás végett nagy 
társadalmi izgatás van állandó folyamban. Az angol faj 
furcsaságai közé, mik a különben elfajzott amerikai 
angolon tapadtak, tartozik az is, hogy az ivásban nem 
tud mértéket tartani. Százezerén megállják, hogy hosszú 
éveken át egy csöpp szeszt se vegyenek ajkaikra semmi- 
féle alakban. De ezeknek fele olyan, hogy ha egyszer 
véletlenül egyet iszik, mint a vért szagolt vadállat, előbb 
nem hagy fel vele, mig teljesen meg nem részegszik. És 



pedig e féktelenség nem csak az alsó vagy kevésbé mívelt 
középosztályt jellemzi, alóla nem ment a míveltebb 
egyén is. Tehát a faj sajátsága. És igy indokolni s 
helyeselni lehet, hogy a >temperance society«-k nem 
elégszenek meg azzal, hogy mérsékletet javasolnak s 
prédikálnak : hanem oly rendszabályokat erőszakolnak, 
melyek a szeszes italokat a forgalomból -absolute kizár- 
ják. A mozgalom fötényezöi egyes buzgó emberbarátokon 
kivül, főképen a papok és a nők, és miután a vasárnap 
szigorú ünneplése, kényszerű templomlátogatás, minden- 
nemű mulatóhelyek s korcsmák zárva tartása, nem elég 
hathatós eszközük; sőt ellenkezőleg valószínű, hogy az 
unalomra kárhoztatott ember kétségbeesésében ivásra 
adja magát : a jámborok némely állam congressusánál 
oly törvény hozatalát szorgalmazzák, melynél fogva a 
bor és pálinka teljesen eltiltatnék. New-Yorkban nem 
rég methodista papok vezetése alatt, néhány ezer asz- 
szonyból álló processio szent zsoltárokat énekelve és 
esdekelve járult nem rég a congressus elé; és az ily 
demonstratiók gyakoriak, sőt a temperancenek vannak 
olyan fanatikusai is, mint H a v e n methodista püspök, 
ki fegyverre hívja a két ellenpártot, mert e nagy kérdés — 
a pálinkaivás vagy nemivás eldöntésétől függ Amerika, 
sőt a kereszténység fönnállása vagy bukása. »A mily 
bizonyos, hogy itt állok, úgy fog a pálinkaüveg elleni 
háború vérrel vívatni, s akkor fog ez országban a sza- 
badság valósággá válni, s minden fiatal ember s ifjú 
asszony békében élni e hazában. < Az államhatalom 
azonban eddig eleget vélt tenni a vasárnap ünnepeltetése 
fölött őrködvén, s a részeg embereket az utcákról gon- 
dosan fölszedvén : a mi azonban nem elég. Ellenben a 
társadalmi téren gyakorolt nyomás, mely például ele- 

gendő arra, hogy New-Yorkban is a legnagyobb mulató- 
helyeken vasárnap szeszes italt mérni nem mernek, 
boszantja a tisztesebb osztályokat is; s a személyes 
szabadságot oly mérvben korlátolja, hogy azt — Ameri- 
kán kivül — sehol el nem tümék. 

Szeszes italok mértékletes használata az amerikai 
égaly alatt, kivált sok helyen rósz levén a viz, egészségi 
szempontból sem föltétlenül kárhozatos. De az erösza- 
kolás és absolut tilalmak helyett célszerűbb volna az 
egészségrendöri közigazgatásnak arra terjeszteni ki 
figyelmét, hogy a szegény nép, a velejét megzavaró, 
idegeit fölizgató mérges keverékek helyett — mik ma 
bor, sör és pálinkák neve alatt áruitatnak — egészséges 
szeszes italokat kaphasson közhelyeken; továbbá nem 
arra kell kényszeríteni a népet, hogy puritán mogorva- 
sággal legyen kénytelen átúnni az egész vasárnapot, 
hanem hogy ha délelőtt a templomban meghallgatta az 
egyházi beszédet, s lelkét egy pillanatra fölemelte a földi 
élet salakjából az örökkévalóság magasabb regióiba: 
délután legyen alkalma ártatlan szórakozást találni, 
zenét, szinielöadásokat, állatkerteket, oktatva mulattató 
látványokat; de a mi végre is fö dolog: a nép neve- 
lése, — nem kell a csak megélhetéseért küzdő, az 
egyedül pénzcsinál ásba merült barbárrá lesülyedni en- 
gedni, hanem kifejteni benne az élet nemesebb élvei 
iránti érzéket is. 

IX. FEJEZET. 

Az indián, a néger és a chinái kérdés. 
1. Az indiánok. 

A washingtoni kormány politikája az indián törzsek 
irányában, ha ugyan politika névre méltó, általában 
egyedül a megoldás lehetetlenségének tudata által dictált 
halasztgatás és az alkalmi > expediensek « politikájának 
nevezhető. A leggyávább s legszivtelenebb politika, mely 
Amerikának sok ártatlan verebes igen sok pénzébe kerül, 
s mely csak az utolsó indiánus kiirtásával fog véget 
érhetni. 

Mint már föntebb érintem, a legyőzött s csekély 
töredékig megtizedelt törzsek oly területekről, melyeket 
az amerikaiak a >civilisatiónak« lefoglalni, népesíteni, 
mívelni indultak, többnyire kétoldalú szerződések alap- 
ján elvonultak beljebb a pusztaságba, s a még talán 
fehérek által nem is látott, nem ismert hegyek közé. 
Ezen területek demarcationalis vonalai, ugy a hogy meg- 
jelöltetnek; s az indiánoknak kizárólag >reservalt terü- 
letek <-nek (reservation) nyilváníttatnak, hol fehéreknek 
nem szabad letelepedni az ő beleegyezésük nélkül, kivéve 
a washingtoni kormány ügynökeit, kik közte és a reser- 
vation lakó indiánok közt a közvetítő személyt képezik, s 
indian-agentnek neveztetnek. Tekintet volt mindenkor 
arra, hogy e területek terjedelmesek legyenek, s a »bufifalo « 
számára elegendő prairie biztosítsa a vadászatot; a 
mennyiben pedig ez nem volna elegendő az indiánok élete 
föntartására : a washingtoni kormány biztosit és ád 

ingyen az illető törzsnek mindaddig, mig a békét fönn- 
tartja, évenkint ennyi és ennyi adag húst, rizst, bőröket, 
gyapot és szőr takarókat, ruhanemüeket, csizmát stb. 
A szerződés kivitelére s az adományok kiosztására kor- 
mánybiztosok neveztetnek ki. 

Ezen szerződések mindkét oldalról a legjobb hiázem- 
mel köttetnek. A törzsek fejei belátják, hogy nagyobb 
hatalommal állanak szemközt ; s a néptanácsban (pow- 
vow) ki is viszik a szerződés elfogadását, s mint áz ily 
gyülekezetékről létező hiteles feljegyzések mutatják, 
érveléseik helyessége s az éles elme, mely e vitáknál 
nyilatkozik, e vad emberek becsületére válik. Nem érez- 
nek nagy bizalmat a >big father« a nagy apó iránt; (igy 
nevezik a Praesidenst), mert hisz már annyiszor csalattak 
meg; de be látják a kényszer-helyzetet s engednek. 

De ezen > indián agents«-eknem volnának amerikai 
tisztviselők, ha becsületesek volnának. Tehát nagyobb 
részük gaz csaló, kik vagy nem szolgáltatják ki a 
nyomorult népnek a nekik járó cikkeket, vagy csak a 
maga nemében legsilányabb minőségben. A mint is 
ezen urak pár év alatt rendesen roppant vagyonra tesz- 
nek szert. 

A megcsalt indiánok föllázadnak, egy ágenst agyon 
vernek, néhány fehér települőt scalpiroznak ; a reserva- 
tióból kitörnek ; a határszéli vidéken ölnek, rabolnak, 
pusztítanak. Mire a washingtoni kormány megtudja a 
történteket, s intézkedik, addig már sok vér folyt. Ha a 
kormány nem akar azonnal fegyverhez nyúlni : vizsgála- 
tot küld ki. A biztosok megjönnek, az indiánok panaszait 
meghallgatják; de az >agensek« által hamisan informál- 
tatva, nem tudják mit tegyenek. Az »agensek< jobban 
ismervén a tért, cselszövényeikkel oda viszik a dolgot, 

hogy az indiánok bizalmatlankodni kezdenek a kormány 
küldöttei ellen : gyűlést tartanak, hogy mit tevők legye- 
nek ? Az öregebbek és tapasztaltabbak, kik tán Washing- 
tonban is és a big fathernál voltak már, s tudják, hogy 
túlnyomó hatalommal állnak szemben : békés egyezke- 
dést ajánlanak. De a fiatal > hősök «, kik a scalp és dicső- 
ség szomjában nevekedtek föl, elragadják a tömeget s 
háborúra ingerlik. Követek küldetnek a szomszéd törzsek 
fejeihez ; általános a fegyverkezés. A kormány küldöttei 
nem képesek többé érintkezni azokkal, kik előbb pana- 
szaikkal a kormányhoz fordultak. A vizsgálatnak vége : 
az ágensek nyugodtan nézhetik a háborút ; az ö rablott 
kincseiket már senki sem veszi el tőlük. 

Ez a háború nevetségesnek látszik. Azt hinnők a 
néhány ezer harcost kiállítani alig képes indián- törzseket 
sétálva tiporja el a hatalmas amerikai állam hadserege, 
habár béke idejében alig áll 30 ezer emberből. De nem 
igy van. Az itteni hadviselés rendszerint csak guerilla- 
harc, melyben az indiánoké minden előny. Ök nagy tö- 
megekben nem állanak helyt. Kis csapatokra oszolva, 
hol itt, hol ott jelennek meg : ha kis csapatra találnak, 
azt leölik s eltűnnek. Nyomukra lelni bajos ; a vidéket 
minflen titkos lebujjaival s megmászhatlan szirtjeivel, 
áthághatlan mocsaraival csak ők i^ierik. Az amerikai 
hadvezérek indiánus kémeket használnak ugyan, kik a 
vidéket ismerik, s talán velők ellenséges törzsek ellen 
megbízhatók is: de ezek legfelebb azt nyomozzák ki, 
merre vonultak nagyobb csapatok ? hol vannak friss ló- 
nyomok ; stz ellenség zöme az alatt tovább állt : s számos 
utóőrei a hegytetőkön barangolva hiúz szemeikkel kilesik 
a közeledő hadsereg minden mozdulatát. Lőfegyvereik 
oly jók, mint az amerikaiaké ; hiszen részint ajándékba 

kapták az utolsó szerződés megkötésekor a nagyapától 
(a kölcsönös bizalom megpecsételéséül), részint pénzen 
veszik maguktól az amerikaiaktól. Ritka eset, hogy e 
kis harcban az amerikai hadsereg győzelmet vívott volna 
ki. MindazQuáltal nem hittem volna, hogy még ma is 
lehetséges oly borzasztó eset, mint a minő ez idén Ame- 
rikában létem alatt történt. 

Már május közepén hire járt egész Amerikában, 
hogy az indiánok legvadabb és bátrabb törzse — a Sioux 
— harcra kelt. (»To goin the war path«.) A Pacific-vasut 
nyugat-éj szaki oldalán, a határszéli vidéken rémhírek 
keringettek a Siouxk garázdálkodásáról. Omahába érve, 
a várost nagy fölindulásban találtam. Néhány nap előtt 
jöttek ugyanis menekültek Custer-Cityből, kik azt hozták 
hirül, hogy három hét előtt az indiánok megtámadták e 
várost ; leégették a város közepén állt nagy éléstárt. A 
4000 lakóval biró városból senki sem mer kimozdulni ; 
a ki negyedórányira kimerészkedik, annak lenyúzzák 
fejét. Rosebirdben megtámadták egy bányász házát, s 
az egész családot leölték. Másutt egész családokat dara- 
bokra aprítottak. Az elnök fölkéretett, hogy a határszéli 
lakók védelmére katonai csapatokat küldjön, ez azt vá- 
laszolá, nem teheti, mert a seregek útban vannak a 
harctér felé. Sherman tábornok egy jelentésében pedig 
azt mondja : hogy sok rablást és gyilkosságot gonosztevő 
fehérek is követnek el — az indiánok rovására ! Egyál- 
talán a katonai készülődés hónapokig elhúzódott; a mi 
az Egyesült-Államoknak békés időben csekély és laza 
szervezete mellett, de tekintve a harctér nagy távolságát 
is, megfogható. Azonban igaz, hogy rendesen nagyon 
nehezen határozza el magát a washingtoni kormány a 
harcra. Sokáig azzal is hitegették magukat az ameri- 



398 

kaiak, hogy a Síouxk nem tartanak össze; s egyes 
törzseik megnyerhetők lesznek: a mi csalódásnak bi- 
zonyult. 

Június közepe táján indult meg a hadjárat. Az 
alig ismert Black Hills, fekete hegyek közé kellett ha- 
tolni, hogy az ellenséget fészkében lepjék meg. Az ame- 
rikai hadsereg, mindössze tán ezer ember, három 
szakaszra oszolva indult meg más-más irányban, bi- 
zonyos időre találkozandók a Little Horn hegyen, a re- 
gényes Yellowstone folyó közelében. Az egyik szakasz 
Custer tábornok, a másik Terry tábornok, a harmadik 
Reno ezredes vezénylete alatt állt. — Mind a három 
szakasz találkozott indián csapatokkal, s harcolva las- 
san haladott a kitűzött központ felé. Custer tábornok 
vezetve az ismeretlen hegyszorosok között a siouxkkal 
ellenséges indián kémek által, hihetőleg elővigyázat 
hiányából oly bezárt térre jutott egész csapatával, hon- 
nan visszavonulnia nem lehetett, mig a továbbmozdu- 
lást a hegytetőkön és a sziklaszorosok nyilasainál harc- 
készen álló siouxk lehetetlenné tették. Custer már 
előbbi indiai hadjáratokban kitűnt hős, talán kissé el- 
bizakodottan járt el, s veszélytől nem tartott; azt kö- 
vetkeztethetni abból, hogy kiséretében volt bátyja, saját 
fia, unokaöcscse és veje ; és Mr. Kellog, egy newyorki 
lap tudósítója. Nehéz helyzetbe jutott, s a vadak nagy 
előnyben voltak ; az amerikai katonák a folyótól el le- 
vén vágva, a nagy hőségben egész nap tartott csatáro- 
zás után égető szomjukban nem birtak enni, a sebesül- 
teket nem lehetett ápolni. A folyóhoz egy tekervényes 
hegyszoros vezetettj melynek nyilasától harminc lépés- 
nyire volt a part : de e kijáratnál is őrt álltak az in- 
diánok; s a vizért jött bátor katonákból néhányat 

meglőttek, másokat megsebesítettek. A harcz már egész 
nap folyt, másnap újra kezdődött; Custer hadcsapata 
előbbre hatolva oly pontra jött, hol nem volt képes 
szétoszolni, s a mint sűrű tömbben álltak gyalogok és 
lovasok — ugy lövettek le csaknem a védelem lehe- 
tősége nélkül egy szálig. Száznyolczvan ember veszett 
el itt ; s Reno, ki másnap érkezett meg, (mint mond- 
ják elkésetten) s az indiánok hűlt helyét találta, — itt 
leié a rémséges mészárlás holt tanúit, kirabolva, scal- 
pirozva. Itt feküdt Custer, az egyetlen, kinek holtteste 
bántatlan maradt, közel hozzá 19 éves fia, — és csa- 
ládjának összes férfi tagjai, öcscse, veje, unokaöcscse ; 
— és Mr. Kellog, mint irói buzgalmának s tudvágyának 
áldozata. A két másik hadcsapat pedig nem volt. képes 
nyomába jönni a majd itt majd ott kis csapatokban föl- 
merülő s ismét eltűnő indiánoknak, s ellenök valami 
sikert vívni ki. 

Borzadály és dűh fogta el egész Amerikát e hirek 
hallatára. De mire legtöbb ok lett volna: a szégyen- 
érzetre, nem találtam sehol. Pedig nem gyalázat-e? 
nem az, hogy amerikai hadsereget megverni képes egy 
maroknyi nyomorú vad nép ? hanem az : hogy egy negy- 
ven milliónyi, magát szabadnak, míveltnek hivő nemzet 
nem tud másként elbánni e szerencsétlen fajjal, mint 
azt el- és kipusztítani, azon űrügy alatt, hogy a civilisa- 
tióra képtelen? 

Valóban e hadi vereség fölött nem volt észrevehető 
a nemzeti büszkeség legcsekélyebb megilletődése. Ki 
kell békülni a siouxkkal ! Meg kell őket nyugtatni ! ez 
lőn a jelszó az Atlantitól a csendes Óceánig. És azóta 
fél év múlt ; nem is hallottuk, hogy Custer megboszul- 
tatott, a siouxk megverettek, s megaláztattak volna. 

Azóta már megbékéltettek — a mi nem kevéssé eme- 
lendi e vadak önhittségét; de más oldalról lehetővé 
teendi az eddigi > politika « folytatását, mely abban áll: 
egy törzset eltelepíteni, megcsalni, kétségbeejteni ; és 
ha föllázadt: akkor más indián de ellenséges törzse- 
ket fegyverezni föl ellenök, hogy Sioux és Cheyenek 
Senecák és Blackfootok egymást irtsák ki. 

Igaz, hogy a tudósok azzal vigasztalnak, hogy e 
népfaj igy is ugy is el fog pusztulni. A hol fehérekkel 
vegyül: az első nemzedék (a mestiz) még szerencsés 
vérvegyüléknek látszik ; de minden további vegyülékkel 
elgyengül, elfajul, meddő lesz, és kivész. Az is igaz, 
hogy a whiskynek is van része : ez leghatósb mérge e 
fajnak. 

En somme toute : elpusztulásra kárhoztatott faj ! 
Vessünk rá keresztet ! 



2. Á néger kérdés. 

A rabszolgaság és az azt szabályozó és szentesitő 
törvények oly szenyfoltot képeztek az éj szak- amerikai 
szabadság zászlaján, mely azt csaknem egészen elhomá- 
lyosította. Az 1860 — 5-ki polgárháború örökké emléke- 
zetes eredménye a feketék teljes fölszabadítása, s egyen- 
jogosítása. Ez ugyan nem volt eredetileg s a háború 
kezdetekor az éjszakkeleti államoknak célja, sőt ezek 
jó ideig hajlandók voltak a déliekkel valamely, az előb- 
biekhez hasonló compromissum alapján, békét kötni: 
de a déliek makacssága, a háború tartamával mind- 
inkább növekedő vér- és pénzáldozatok szüksége végre 
annyira felbőszité az előbbieket, hogy a föltétlen abolitio 
pártja kerekedett fölül. És ez volt a szerencse ; mert ha 

ismét valamely compromissum jött volna létre: az csak 
ugy mint az előbbiek folytonos súrlódásokat, s utóvégre 
mégis háborút idézett volna elo. Az Egyesült-Állam 
politikai és gazdászati érdekeinek nem kevésbé, mint a 
humanitásnak követelménye gyanánt előbb-utóbb vég- 
leg meg kellett oldani a kérdést; véget vetni azon 
dualismusnak, mely az Unió államai közt válaszfalat 
képezett s tarthatlan volt. 

Mind a mellett a szenvedély mindenkor ros? tanács- 
adó levén — nagy hiba volt az, hogy a rabszolgatartó 
földes urak > törvényes* birtokuktól egyszerűn, minden 
kárpótlás nélkül megfosztattak. Ez által nem csak hogy 
sok ártatlan, sok özvegy és árva sújtatott, s sok család 
juttatott koldusbotra: hanem egy, magukra az éjszaki 
államokra is visszaható gazdászati zavar és válság 
idéztetett elő. A földbirtokos osztály egyszerre tönkre 
volt téve : megmaradt puszta földje, munkás kéz s 
itístructio nélkül. Ez utóbbira nem volt sem pénze, sem 
hitelforrásai; — a négerek tömege pedig eleinte úgy 
gyönyörködött szabadságában, hogy semmi áron sem 
szegődött be előbbi uraihoz . . . körülbelől mint a volt 
jobbágyok nálunk is, másutt is tevék; sőt nagy részök 
szétfutott; városokba vonultak, ott dologtalanul csava- 
rogtak, vagy tolvajlásra adták magukat, s a közbizton- 
ságot mindenfelé veszélyeztették. Sok ezerén vesztek el 
Ínségesen. Ennek következtében a legértékesebb nyers- 
termékek — rizs, dohány, gyapot, cukor termelése, sok 
milliót behozó export megszűnt. A háború folyama alatt 
pedig az államok és községek adósságokba merültek, a 
déli confoederáltak több száz millióra menő papírpénze 
érvénytelenné lőn ; egész városok porrá égtek ; bankok, 
biztosító intézetek, részvénytársulatok, gyárak megbuk- 

26 



402 

tak, elpusztultak ; a hajózás megszűnt, a dél fővárosa, 
a világváros jellemével birt New-Orleans jelentéktelenné 
sülyedt le ; a kelet-éjszaki államok gyár- és kézműipa- 
ruk legjobb piacát elveszítették. 

Az Unió győzelmét nem követte nyomban kibékitö 
politika. Természetszerű, hogy a reconstructio s rendezés 
müvénél még némi bizalmatlanság, a separatisticus 
hajlamokkal való gyanúsítás vezérelte az Unió kor- 
mányát. 

Sok idegen hivatalnok hozatott be más államokból, 
kik természetesen nem a legsolidabb elemekhez tartoz- 
hattak, s máig is >carpet- bagger « gúnynévvel illettetnek; 
(szőnyeg-tarisznyások) mintegy jelzéséül annak, hogj- 
csak egy tarisznyával jőnek be az országba, s aztán 
gazdagon hagyják el. Ezek mindenkép boszantják a volt 
urakat, s izgatják a négereket a fehérek ellen ; s a gyű- 
lölködést szítják. Azonkívül a hadseregnek is nagyobb 
része, mint sem azelőtt, a déli államokban van elhelyezve ; 
nem egészen ok nélkül, ha csak a feketék s fehérek közti 
súrlódások megakadályozására is. Végre jő a nagy adó. 
Nincs mit csodálni tehát, hogy a déliek hangulata az 
éjszakiak ellenében ma is keserűséggel telt. 

Mindazonáltal az elpusztult déli államok kezdik 
magukat összeszedni. Az anyagi sebek gyorsabban he- 
gednek mint az erkölcsiek. A gazdagság forrásai — az 
égaly és föld termékenysége nem tűntek el. A négerek 
egy része már dolgozik, részint mint napszámosa, 
részint mint >a termés felére* bérlője előbbi urainak. 
Ez a fődolog : mert a négert fehér telepitőkkel itt nem 
lehet pótolni ; a fehér nem állja ki a versenyt ezen forró, 
nedves s egészségtelen égalj alatt oly nehéz munkában, 
minő a gyapot, vagy nádcukor s dohánytermelés. És a 

négerek, a hol dolgoznak, boldogulnak is; mint farmerek 
gyarapodnak ; kisebb-nagyobb földbirtokot szereznek ; 
az értelmesebbek a városokban üzérkednek. Különben 
az Unió egész területén találhatók mint cselédek, ko- 
mornyikok, portások, kocsisok , pincérek , teherhor- 
dók. . . értelmi tehetségök fokozata szerint. 

Beszélnek angolul, de sajátságos torokhangokkal 
és komikus ferdítésekkel ; szolgálatuk gépiesen betanult ; 
— mint a kik annak, a mit tesznek, okát nem tudják, 
nem is keresik; értelmi fölfogásuk többnyire nagyon 
korlátolt ; de csoda-e ez, ha meggondoljuk, hogy ez az 
egész nép még néhány év előtt baromi állapotban és 
baromnak is tartatott; kit ütöttek, vertek, mintegy 
istállóban tartottak ; feleségét, gyermekeit soha magáé- 
nak nem tekinthette, mert ura tőle minden percben 
elvehette, eladhatta másnak, a piacon ; — iskolába nem 
csak nem járattak, hanem irni, olvasni, tanulni nem is 
volt szabad. Ilyen állatnak nevelt generatióban csoda, 
hogy ennyi értelmes ember is találkozik. Ha néhány 
nemzedéken át önállón saját munkásságából fog élni ; 
rendszeres oktatásban részesülni ; más emberekkel egyen- 
jogúlag érintkezni : a faj nemesülni, koponyája fejlődni, 
veleje gyűlni, s minden generatio megelőzőjén túl fog 
emelkedni 

Jelenleg azonban a fehérek s feketék közti érintke- 
zés még az éjszakkeleti államokban is távolról sem bir 
az egyenjogúság jellemével. Csak is az alsó osztályok 
vegyülnek velők ; s ámbár az egyes államokban, mint 
p. o. Mississippi, Louisiana, Carolina stb. a congressus- 
ban számosan ülnek, s néhol a többséget képezik ; sőt 
a szövetségi képviselő házban s a Senatusban is van 
már néhány >coloured gentleman « : társas érintkezés a 

86* 

vagyonosabb osztályban nem vehető észre. A déli álla- 
mokban, hol számuk nagy, a gyűlölködés reijdszeres, és 
majd mindennap hoznak az újságok utcai viaskodások^ 
véres összeütközések és gálád >lynch« eseteit, miknek 
nagyobb részében, meg kell vallani, a fehérek a kezdők 
és a bűnösök ; a feketék az eröszakot szenvedők. 

Néhány példa : Nem messze Cincinnatytól az állam 
által épitett zsilip elkészítésével megbízott vállalkozó 
kétszáz néger munkást fogad föl ; a fehérek fölfegyver- 
keznek, megtámadják a negrokat ; ezek megijednek s 
kijelentik, hogy készek elmenni; akiegyezés megtörtént; 
a négerek elvonulnak ; de a vállalkozó is megszökik ; 
inkább ott hagyja vállalatát, semhogy munkásai által 
terrorisáltassa magát. 

Hambourghban (Columbia) april 16-án reggel né- 
hány ember a kerületi fogház tömlöc tartó ját fölkölti ; ez 
kinyitja az ajtót, négy álcázott fegyveres ember revolvert 
szögez mellére, néhányan bemennek a tömlöcbe és onnan 
Tom Tarpin mulattot, ki azon vádra, hogy Lee Erwin 
7 éves lánykán erőszakot követett el, ott fogva volt, 
elviszik magukkal. Másnap reggel a mulattot egy fára 
függesztve találták. 

Petersburgban május 28-án utcai gyerekek s csa- 
vargók azon mulatságot csinálták maguknak, — a mely 
kedvenc sportja a csőcseléknek, — hogy néhány négert 
kegyetlenül megköveztek. Másnap reá a négerek kette- 
sével, hármasával, állítólag verekedés! szándékból botok- 
kal fölfegyverkezve, vagy ötvenen jöttek össze az Appo- 
matox folyó hidjánál » lázadó hangulatot mutatva «, mint 
a fehérek mondák. Két rendőr (fehér) fölhívására, hogy 
oszoljanak szét , nem engedvén : pisztolyok lövettek 

rájuk, s 14 elfogatott. A birói vizsgálat teljes ártatlan- 
ságukat constatálta. 

Másutt is — Floridában — Californiában — rende- 
sen azon ürügy alatt, hogy a negrok lázadást terveznek, 
a fehérek a négerek lefegyverzését sürgetik ; s találkozik 
tisztviselő, ki minden jogosultság nélkül rajok paran- 
csol, hogy adják ki fegyvereiket. Ezek félvén, hogy ha 
lefegyverezve lesznelí, a fehérek lefogják mészárolni: 
megtagadják fegyvereik kiadását. Ekkor minden tényle- 
ges ok nélkül rájuk támadnak a fehérek, s mint hajtó- 
Tadászaton — rakásra lövöldözik az ügyetlen megfélem- 
litett feketéket. 

Egy néger egy fehér kisasszonyt megtámadott, s 
rajta erőszakot akart tenni, (ez a vád hat az ame- 
rikaira leglázitóbban) , tömlöcbe záratott a békebiró 
által : a csőcselék föltöri a tömlöcöt, kihurcolja a sze- 
rencsétlen vádlottat, s agyonveri. 

A brutális lynch-justitia ilyen esetei rendszerint 
büntetlenek maradnak, mert a tettesek száma nagy ; s a 
fehérekből álló hatóság és esküdtszék osztja ellen- 
szenveit. 

Mint ezen tényekből látljató, a szabályszerű társas 
viszony, s összeolvadás fehérek és négy millió feketék 
közt még eddig jámbor óhajtás ; — főleg a déliebb álla- 
mokban; előrehaladottabb az éjszakkeletiekben, hol 
kivált az alsóbb osztályokban az összeházasodás nem 
ritka ; és a mi a fehér faj fölényét mutatja a fekete fölött, 
— a sarjadék egy nemzedékről a másikra mind fehérebb 
lesz, mig a néger nyoma teljesen elvész. Láttam egy 
koromfekete négert lángvörös göndör hajjal: ez a ter- 
mészet legszeszélyesebb torzképei egyike volt. 

A néger, ki olyan vagyoni helyzetben van, hogy 
maga izlése szerint öltözködhetik, meglehetős tarka- 
barka alak. A nők — köztük van, de csak nagyon ki- 
vételesen, a fél- és negyedvérüek közt ellenben több 
érdekes arcú s kecses magatartású is, — többnyire 
zsarószinü vagy kék ruhában láthatók. A gazdag néger- 
nek, minő a nagy városokban akad elég, ha equipaget 
tart : fö büszkesége fehér kocsist ültetni bakjára ; maga 
mindig salon-öltözetben van, a lehető legfehérebb nyak- 
kendőben, s a lehető legfényesebb cylinderrel ; s ragyogó 
fénymázos cipőben. Még láthatólag gyönyörködik annak 
tudatában, hogy — ember. 



' 



3. 1 chinal kérdés. 

Az Éjszak-Amerikában tartózkodó chinaiak számát 
150 ezerre teszik. Ok csak tartózkodnak Amerikában; 
le nem települnek ; jönnek dolgozni, s pénzt szerezni ; 
szerzeményöket rendesen haza küldik, mig utóbb maguk 
is követik, ha csak előbb véletlenül meg nem halnak ; 
sőt a halottnak is csontjai visszaküldetnek a mennyei 
birodalomba. 

A bevándorlók egy része önkéntesen, s önállón jő; 
több-kevesebb üzleti tőkével, melylyel valami vállalatot, 
kereskedést, pénzváltó bankot vagy kézműipart kez- 
denek ; nagyobb része azonban China túlnépes tartomá- 
nyainak kiéhezett szegényei, kik a Goolie (=Kúli) export- 
tal foglalkozó s gazdag chinaiakból és amerikaiakból álló 
consortiumok által tömegesen hozatnak be ; s a San- 
Franciscóban létező nagy házakba elszállásoltatván — 
ugyancsak a társulat által helyben vagy másutt valaminő 
munkára beszerződtetnek. A consortiummal levő szer- 

zödése szerint tartozik a Coolie szerzeményének bizo- 
nyos részét utazási költségei és egyéb előlegezett össze- 
gek lefizetéséig amannak átszolgáltatni. Az ebbeli szer- 
ződési viszony elég nyomasztó ugyan : de még sem ha- 
sonlítható azon rabszolgasághoz, melyre a Madagas- 
carba szállított cooliek galádul juttatnak ; — s nem 
teszi lehetetlenné, hogy a szorgalmas s takarékos mun- 
kás terheit lerójja, s bizonyos évek alatt némi vagyonra 
is tegyen szert. 

A chinai cooliek mind szaporább bevándorlását az 
amerikai nép nagy ellenszenvvel, a politikusok némi 
aggodalommal szemlélik. A munkás osztály, melynek 
munkabérét versenyök lenyomja, erősen gyűlöli ; és sok 
hirlap izgat ellenök. » Országunk tele van alkalmazást 

nem kapó iparosokkal; s minden chinai, a ki bejö, el- 
vonja egy egész család élelmi forrását ; munkásságuk s 
kitartó szorgalmuk minden iparágban sikert vív ki ; s 
az amerikai a kereskedésben sem állja ki vele a versenyt. « 
E panaszokat hangoztatják mindenfelé, főleg Galifomiá- 
ban, hol legtömegesebben maradnak; — s honnan 
számos aláírásokkal ellátott emlékirat adatott be a 
congressushoz, azon kérelemmel, hogy bevándorlásuk 
betiltassék; illetőleg a Ghinával kötött u. n.: Burlingam 
szerződés, mely szerint a két állam polgárai kölcsö- 
nösen jogosultak a másik államban üzleti érdekből lete- 
lepedni, változtassék meg ; minthogy e paritás valósággá 
ugy sem lőn, nem is lehet; mert mig a chinai szabadon 
s teljes biztossággal telepedhetik le Amerikában, az 
amerikai nem merészel, s tettleg nem is volna neki ta- 
nácsos a chinai birodalom belsejébe menni. 

A chinaiak kiutasítását indokolok nem mulasztják 
el a legsúlyosabb vádakat hozni föl azoknak erkölcsisége 

ellen. Azt mondják: jog és törvényről fogalmuk sincs. 
Csalfák, hazugok ; pár dollárért tanúskodik, sőt meg- 
esküszik mindenikük mindenre, habár saját vallásabeli 
szertartással , cabalistikus papirszeletkék elégetése 
mellett esketik is ; — (a mi azt jelenti, hogy úgy égjen 
el lelke mint az a papiros, ha hazudik ;) a miért is ta- 
nuknak nem fogadtatnak el a törvényszékek által, mi a 
chinaiakkal való élénk üzleti érintkezés mellett a leg- 
nagyobb jogzavart vonja maga után. Családi életet nem 
ismernek; a chinai mint barommal bánik nejével ; ha 
megöregszik, egyszerűn elűzi ; nejét ugy is csak kevés 
vagyonos hozza magával; a többi no szégyenletes üzlet 
tárgya. — Ha mint csavargók, hamis játékosok, tolvajok 
vagy súlyosabb bűn vádja alatt állók bezáratnak: a 
fogházakban az általuk szokottnál jobb eledel, kényel- 
mesebb fekhely mellett jól érzik magukat. Nem lehet 
tehát rajtuk kifogni. De saját moráljuk, saját törvé- 
nyeik, és titkos hatóságaik vannak : az amerikainak csak 
külsőleg s passiv vetik magukat alá. — Tehát őket pol- 
gárosítani, velők társadalmi vagy épen családi össze- 
olvadást képzelni sem lehet ; ők államot képeznek az 
államban. 

Ez utóbbi igaz ; vájjon az ellenök fölhozott vádak 
nem-e roszakarat s féltékenység által túlzottak-e ? Való- 
színűleg. Hanem ha igazak : akkor . föladatát ismerő 
kormány ezen viszonyokat tétlenül nem tűri. Azonban 
komoly rendszabályok, — a bevándorlás korlátolása 
vagy betiltása helyett — a szabadon s nemzetközi szer- 
ződési alapon bejött chinaiak nem csak a mob gyűlöl- 
ködésének védtelenül kitévék, hanem a hatóságok részé- 
ről is csak apró chicanokban részesittetnek. 

A bevándorlónak megérkezésekor tiz dollár díjt 
kell fizetnie; minden hazaküldött halottért szintén; 
minden bevándorlóit tartozik magát beoltatni, s azért 
10 dollárt fizetni. Hogy beoltatik, az rendén van; mert 
a nélkül hogy a himlőoltás sikeres voltának kérdésében 
laicus létemre pártállást foglalnék, constatálom, hogy 
köztük a himlőhelyesek, vulgo ragyások, oly gyakoriak, 
mint az egyptomi arabok közt; hanem hogy 10 dlt. kell 
fizetniök, ez zaklatás. 

Aprö boszontásuk az utcán s közhelyeken napi- 
renden van. De durva bántalmazásuk sem ritka; például 
levágják copfjukat : a mi fogalmaik szerint legnagyobb 
szégyen. — 1871. május 31-én San-Francisco utcáin 
vásott fiuk kövekkel dobáltak s lécekkel agyonvertek 
egy ártatlan chinait. A coroner-jury azt Ítélte, hogy a 
coohe zúzás és veleje kifolyása következtében halt meg, 
melynek oka nem tudatik. 

Személyes tapasztalataim szerint, és azon magán- 
házakban, a hol chinai cselédeket találtam, kérdezőskö- 
désim után a chinait csendes, engedelmes, nem rósz 
kedélyű népnek kell tartanom ; meglehet, hogy az igaz- 
mondás s point d'honneur rá nézve ismeretlen fogalom : 
hanem tolvaj aligha akad köztük több, mint más népfajú 
cseléd s alsó osztálya közt. Arcaikban kevés egyéni, föl- 
tűnő népfaji jellem. Többnyire alacsonyak, valószínűleg 
nem elsé rendű chinai népfajhoz tartozók — halvány, 
sárgabarna arcbőrüek. Öltözetük sötétkék vászon vagy 
selyem blouse és hasonló bő nadrág, fejőkön fekete ke- 
mény gömbölyű kis sipka, ellenző nélkül ; lábaikon cipő. 
Tisztességes nőt nem láttam köztük. Esznek gyanúsan 
kinéző húsokat és halakat s utálatos dolgokat is, p. o. 
eleven gyíkot; evőeszközük kötőtűhöz hasonló hosszú 

elefántcsont-tű. Orrát finom papírba fújja, melyet elvet; 
s az európai zsebkendő divatot igen csúfnak tartja, a 
miben igaza van. Míveltségi foka a tömegnek igen cse- 
kély, ámbár chinai nyelven irni s olvasni majd mindenik 
tud. írása nem balról jobbra tart, mint a mienk, sem 
jobbról balra, mint a keleti népeknél, hanem fölülről 
lefelé jobbról balra folytatva a sorokat. Majd mind meg- 
tanul angolul, de R-t nem ismervén — az angol kiejtést 
nem birják elsajátitani olyanok is, kik jól irnak angolul. 

Az amerikaiak egy része azzal hizeleg magának, 
hogy a chinai bevándorlás apadni fog, miután a Pacific- 
vasut megépültével kevés közmunkát találnak; a cali- 
forniai bányákban sem lesz már több munkásra szükség, 
mint a mennyi már van. Mások azonban a chinai biro- 
dalom túlnépesedésétől, melyen akár néhány milliónak 
kivándorlása még csak észre sem vehető, tartanak ; mig 
más oldalról azt hiszik, hogy a munkáskezek és cseléd- 
ség hiánya elegendő arra, hogy nagy számú kiéhezett 
chinait vonzzon át Amerikába, annál inkább, mert az 
európai bevándorlók száma aligha fogja még elérni azt 
a magaslatot, melyet az 1840—68. évek között elért. 

Mind az indián, mind a néger, mind a chinai kérdés- 
ben a halogatás, a határozatlanság, s azon hajlam — 
az időtől remélni a baj enyhülését, a dolgok természetes 
lefolyásától várni a kérdés megoldását — jellemzi az 
amerikai politikát. Az indiánok csakugyan az elpusztu- 
láshoz közelednek. A rabszolgaságról azt mondák: a 
rabszolgakereskedés megtiltásával magától fog meg- 
szüimi; azonban még máig is fönállana, ha a déliek 
lázadása annak megszüntetését, mondhatni erőszakosan, 
s előszámitás nélkül nem idézte volna elő. És a négerek 
társadalmi állásának megszilárdítására, vagy a déH ál- 

lamok morális meghódítására, a fehérek és feketék egy- 
mással való kibékítésére célzó magasabb politika ma is 
hiányzik. A mormonismust is kicsinyelték, míg nyakukra 
nem nőtt. A chinai kérdés fontossága elől is szemet huny ■ 
nak Amerika vezér-politikusai, azt most jobbára kortes 
célokra zsákmányolják ki ; hanem azzal hitegetik magu- 
kat, hogy az nem bir jelentőségre emelkedni. De vannak 
komoly politikusok, kik attól tartanak, hogy az idővel 
ép oly súlyos kérdéssé fog kifejlődni, minő arabszolgaság 
volt; mert ha milliókra nem szaporodnak is, a mi nem 
bizonyos, egy szabad állam természetével meg nem 
fér, és institutiói tisztaságát veszélyezteti oly helota 
osztály keletkezése, melyet polgári joggal fölruházni nem 
lehet, s mely népfaji és családi elkülönzöttségében ál- 
landó gyűlölködés forrása, s minden esetben államot 
képezne az államban; s mely annál türhetlenebb, mert 
az állam közgazdászati viszonyait a politikailag ural- 
kodó nép hátrányára teljesen megzavarja, mert ügyes- 
sége s erkölcstelensége a vele való versenyt lehet- 
lenné teszi. 



X. FEJEZET. 

Bezáró elmélkedés. 

Az amerikai eddig vak imádója volt az ő hazai 
intézményeinek, s hitét Európában is sokan osztották, 
mig nem ismerték. 

Nem csoda. Ö azon hiedelemben nőtt föl, hogy azok 
a világon legtökéletesebbek; azt hitte, hogy azok a 

közszabadság és egyéni jog, az egyenlőség és társadalmi 
rend összeegyeztetésének örök problémáit már végleg 
megoldották. Hogy az amerikai nép a politikai míveltség 
legmagasb fokán áll Hogy alkotmánya hibátlan s az 
állambölcsesség netovábbja. Azon tény, hogy Európából 
az óvilág elégületlenei, kitagadottjai és számkivetettéi 
milliónkint vándorolnak be, azt hiteti el vele : hogy 
Európa a szegénység, szolgaság s míveletlenség hazája, 
elaggott, kimerült, meddő culturával, melyből mit sem 
tanulhatni, melynek történetét vagy további fejlődését 
nem érdemes figyelemmel kisémi, s a melyről valóban 
alig is tud valamit. Önhittségében még saját kárán sem 
tudott okulni, s csak az utolsó években beállt gazdászati 
s politikai válsággal kezdett derengeni annak homályos 
sejtelme : hogy Amerikában sincs minden rendén, hog)' 
reformok nem csak pártjelszónak valók, hanem égető 
szükséget képeznek. 

Azon — amerikaiak s európaiak különbség nélkül — 
kik behatóbban tanulmányozták az éjszak-amerikai vi- 
.szonyokat, régebben tisztába jöttek az iránt, hogy 
politikai intézményeik nem a nép érdekeit biztosítják : 
hanem azokat a nép alsóbb osztályainak kezére játszák, 
melyek annál bizonyosabban eszközei a legroszabbak- 
nak, minél szélesebb körökre terjed ki a kormányzati s 
közigazgatási hatalom tettleges gyakorlata. Ez szülte az 
új világban példátlan, és csak az ó római köztársaság 
vonagló korára emlékeztető — politikai corruptiót. 

Ezt fokozza — illetőleg egymást kölcsönösen ápolja 
— a társadalmi corruptio, melyet az anyagi érdekek 
egyoldalú istenitése szQlt; a pénz monopóliuma, — mely 
mellett az egyenlőség, a szabadság, a jog és törvény 
csak satyra. 

Nem lehet tagadni, hogy az amerikai nép nagy 
dolgokat alkotott ; s a tudomány és mivel tség magas 
fokát érte el. De e tudomány egyoldalú ; a gépészet és 
technika hasznosítható terén túl alig terjed ki; és a 
míveltség szintoly egyoldalún anyagi irányú; s még leg- 
kitűnőbb irodalmi műveit is ez jellemzi. Az amerikai 
szellemi míveltségben hiányzik az összes emberiséggel 
összekötő kapocs. Az ő világtörténetük Amerika függet- 
lensége kimondásáig, — legfölebb Amerika felfedezéséig 
megy vissza : világnézetök tehát nem is mondhatni hogy 
korlátolt, hanem — nincs is semminő. Miveltségök érin- 
tetlenül hagyja a kedélyt, az emberi lélek nemesebb húr- 
jait, a szép érzékét: mert az ó-classicai irodalom egy-két 
egyetemen való hiányos tanulmányozásán kivűl — tan- 
rendszerökből hiányzik; az európai népek irodalma 
elhanyagolt; emberiség, s ennek egyetemes története 
nem létezik. Az ifjúság annyit tanul, a mennyire az 
üzletben szüksége lehet. Tanul német s francia nyelvet 
is kivételesen: de az egész oktatás nem magasabb 
szellemi, csak hasznossági szempontból indul ki. 

Nem csoda, hogy az anyagiság hatja át a nép min- 
den köreit. Az eszményi lendület, szépművészeti érzék, 
szellemi élet és kedélyműveltség ezen teljes hiánya 
okozza, hogy a legnemesb lelkek oly hamar lettek 
Amerika-unottak, mint Lenau, Kűrnberger és mások, 
hogy a legkitűnőbb amerikai irók, Amerikán kivűl 
kerestek szellemöknek tápot, tollúknak tárgyat és 
eszményt. 

Ez magyarázza meg, hogy az amerikai, nagyokat 
alkotó míveltsége mellett is — barbár maradt. Tár- 
sadalmi egyenlősége — nyers és durva modorban nyi- 
latkozik. Vallási szabadsága — nevetséges vagy vissza- 

taszító kinövéseket szült, nem annyira vallásosságót, 
mint hypocritaságot nevelt. A nép felének — a nőnemnek 
— eszméi és erkölcsei, feje és szive meg van zavarva. 
Az általános chaosban és hullámzásban egyedül csak az 
aranyborjú áll szilárdan. 

Valóban nem a mai Amerika azon eszmény, mely 
Franklin, Washington, Lafayette, s a többi hős és bölcs 
lelki szemei előtt lebegett, midőn a tizenhárom gyarmat 
szabadságáért harcoltak. A mai Amerika nem érdemelte 
volna meg azoknak fáradalmait, s az érette nemesen 
ontott vért. 

De ezzel semmi sincs mondva ; s ez nem leljet Ame- 
rikáról utolsó szavunk ; annál kevésbé, mert az önisme- 
ret ébredésének oly jelei mutatkoznak, melyek a szebb 
jövőnek biztos hirnökei. így a többi közt a legjelesebb 
folyóiratok egyike, a philadelphiai kiállítás és száz éves 
ünnepély alkalmából, szemlét tartva Éjszak-Amerika 
múltja s jelene fölött, miután constatálta az anyagi 
téren tett nagyszerű haladást, így folytatja: 

>Az életnek széles alapjait tettük le; de magát az 
életet még nem kezdtük meg. Azon magasabb művésze- 
tek, melyek a legmagasb polgárosodást jelzik, csak ke- 
véssé fejlődtek. A fényűzés és anyagi javak hajhászata, 
mely bennünket lealázott, még nem adott tért azon 
nemesebb törekvéseknek, melyek megtisztítanak s föl- 
emelnek. Hiúk voltunk előhaladásunkra, s bevégzett 
müvünkre. Hiúk voltunk vagyonosságunkra, s kincs- 
forrásainkra. Megvetöleg néztük le az ó világ meddő 
míveltségét. Szerencsés körülmény ennélfogva , hogy 
nemzeti életünk második százada kezdetén fölismerjük, 
hogy hol, s a nemzeti lét mily alacsony színvonalán 

állunk. Üdvözöljük megaláztatásunkat, mint jövendő 
haladásunk komolyságát. « 

És hasonló nyilatkozatok, melyek a közérzület s 
közvélemény fordulatát készítik elö, sőt már jelezik, 
minden oldalról szaporodnak. Eddig a bámulatos anyagi 
fejlődés eltakarta az államszervezet s intézmények hiá- 
nyait. Idő kellett ahhoz, a néhány év óta dúló gazdászati 
válság, és a corruptió fekélyének nyilvánosságra kitö- 
rése, végre az elnök-választás által előidézett zavarok, 
hogy a gyengébb szemek is megnyíljanak; s hogy a 
központi hatalom laza s elégületlen szervezete, a demo- 
kratia s választás elvének végkövetkezményeig való 
alkalmazása, minden hivatalnak a választás esélyei alá 
vetése, gyakorlati eredményében fölismertessék ; mely is 
nem egyéb, mint az állam lételének, a társadalom összes 
érdekeinek — a legmegbizhatlanabb néposztály hatal- 
mába való kiszolgáltatása, mely mindig és mindenütt 
a szabadság bukásához s caesarismushoz vezetett. 

A reactip a szellemekben meg van, s magán körök- 
ben még erélyesebben nyilatkozik, mint a lapokban s 
nyilvános beszédekben. Meglepetve hallottam tisztes- 
séges körökben azon meggyőződést fejezni ki, hogy 
Amerikának dictaturára van szüksége ; és hogy előbb- 
utóbb monarchiára kellend átmennie. Ez utóbbi nézethez 
általán az európaiak hajlanak. Ez azonban csak fölületes 
fölfogás, s meggondolatlan nyilatkozat, és az amerikai 
részéről legfölebb annak homályos sejtelmét jelenti, hogy 
szélesebb hatáskörrel biró szövetségi kormányra volna 
szükség; és a mob uralmának korlátokat kellene 
szabni. 

Altalán Ej szak-Amerikát nem szabad európai szem- 
üvegen át nézni. Ez egy még meg nem üUepedett álla- 

dalom, még egymással küzdésben levő chaoticus ele- 
mekkel: >Kormánya — úgymond Tocqueville — nem 
annyira szövetségi, mint inkább tökéletlen nemzeti kor- 
mány.* Sokféle vegyülékü népessége még nem olvadt 
egybe, még nem érett meg nemzetté. Gyéren lakott, nagy 
távolságokat képező, puszták által megszakitott állam- 
területén, egyetlen központból, sem monarchiái sem 
despota kormány nem felelhetne meg egy civilisált 
ország igényelte közigazgatás eszméjének. Igaz, hogy 
azon politikai intézményei s államalkotmánya, melyek 
száz évvel ezelőtt a három millió lakosságú 13 állam 
szövetségének elegendők voltak ; ma, midőn a szövetség 
egy egész világrészre terjedt ki, 38 államból áll 40 — 45 
millió lakossal : szintén már elégtelenek, s veszélyesek ; 
maholnap képtelenek fognak lenni. Ezen intézmények 
száz év óla fejlődtek és módosultak ugyan ; de természet 
szerint a régi localis municipalis alapokon, nem pedig a 
fejlődő állam fokozódó kormányzati szükségeinek meg- 
felelőleg. Mindazonáltal minden háború és minden válság 
után egy-egy lépés történt a szorosabb egyesítés felé. 
Más oldalról, ámbár Tocqueville már negyven év előtt 
kimondá, hogy :^el fog jönni a pillanat, midőn az ame- 
rikai respublicák kénytelenek lesznek választási rend- 
szerökben sokszorozni a kettős választás alkalmazását 
— különben a demokratia szirtéi közt nyomorultan el- 
fognak veszni : « ellenkező történt; s az általános sza- 
vazattal közvetlen választás kiterjesztetett a képvise- 
lőkről — a városi s községi tisztviselők, végre a birák 
választására is. Azonban ugy látszik, hogy ezen irányzat 

is elérte tetőpontját. 

De a fordulat és reform müve nehéz lesz; akadályai 

elcsüggesztök ; és hol van oly élénk képzelő tehetség, 

mely ennek lehető phásisait, melyek évszázadokat 
tölthetnek be, megjelölni, hol a látnók, ki megjósolni 
birná ? 

Itt egy nagy világrész fekszik előttünk, hova az 
egész világból még sok és sok millió ember vándorolhat 
be, a nélkül, hogy túlnépesedés állana be; a nélkül, hogy 
egyik ember a másiknak útjában állana, vagy megélhe- 
tését nehezitené. Csak az oktalan emberi intézmények 
idézhetnék elő ezen calamitást. Mert hely; tér, élelmet, 
fémeket, érceket termelő föld van itt háromszáz millió 
emberre elegendő. 

Ha egykor a termőföld, a munkatér jobban el lesz 
foglalva, a szerzemény nehezebb, az érdekek súrlódása 
erősebb lesz ; és akkor a mai primitív intézmények, az 
általános szavazattal választott hatóságok lehetetlenné 
váltak ; — ha majd az emelkedő gazdászattal és szapo- 
rodott népességgel az érdekek azon ellentéte, mely ma 
már válaszfalat képez az éjszaki s déli, — iparos és föld- 
míves államok közt, élesebbre fog kifejlődni ; és a nyu- 
gati államok a csendes tenger felé fognak gravitálni? 
Lesz-e oly erős érdek, oly nagy közös eszme, melynek 
magukat alárendelendik ? vagy képzelhető-e oly erőha- 
talom, mely ezen nagy világrészt összetartani birná? 
van-e oly kormány-forma, melylyel azt egy központból 
igazgatni, vezetni lehetne ? 

Ezek a jövő gondjainak látszanak. De Amerika oly 
gyorsan fejlődik, hogy a mi századoknak látszik fen- 
tartva, egy nemzedék megélheti. Még az ötvenes évek- 
ben hiú jósolga tásnak tartatott a secessionalis háború, 
mely tiz éve már hogy kivívatott, s az Unió történetében 
legnevezetesebb fordulatot képezett. 

A mai Araerika: csak egy új-világ óriási embryoja; 
mai küzdelmei csak annak vajúdásai. Az idő egy új em- 
beriséget hord itt méhében, melynek nyelve talán ép oly 
kevéssé lesz angol, a mily kevéssé római a mai francia, 
vagy spanyol; s a melynek társadalmi szervezete hihető- 
leg nem is fog hasonlítani azokhoz, mikről eddig fogal- 
munk van* Ilyen világtörténeti szempontokra emel azon 
jelenségek összvege, melyekkel e földrészen találkozunk. 
Nagy iskola ez az Amerika; hol aphilosoph, a történész, 
az államférfi látköre tágul ; hol kevés az utánozni való, 
de minden érdekes és tanulságos. 

